
1. Negarea spiritului european, în genere, şi a 
necesităţii integrării noastre în spaţiul acesteia, în special. 
Elogiul Răsăritului de care ar aparţine cultura şi civilizaţia 
românească.  Repudierea  latinităţii. Scopul acestei 
demonstraţii: împiedicarea evoluţiei structurilor româneşti 
spre o civilizaţie modernă de tip apusean. Pledoaria 

capitalist. Formula sufletească a românului redusă la 


ortodoxie. Eliminarea din spaţiul sufletesc românesc a 
românilor de alte confesiuni (greco-catolici, catolici, 

1932 - 1934. Mirajul extremei drepte şi al celei a 

Arestarea lui Nichifor Crainic şi achitarea sa în procesul 
intentat nicadorilor. In ciuda insistențelor, n-a mai izbutit 
să capete aprobare pentru reapariţia  Calendarului. 


Apariţia, în noiembrie 1935, a săptămânalului Sfarmă 

Codreanu, student la laşi (1919 - 1922). Detenţia la 
închisoarea Văcăreşti, în urma unui complot. Achitarea la 
proces. Tabăra de muncă de la Ungheni pentru construirea 
unui cămin studenţesc la laşi. Primele conflicte cu 
prefectul de poliţie Iaşi, C.G. Manciu. Uciderea lui Manciu 


de către Codreanu. Procesul şi achitarea lui Codreanu. 
Constituirea, în 1927, a Legiunii Arhanghelului Mihail. 
Fondatorii. Codreanu, Căpitan al Legiunii. Munca pentru 

Fier. Charisma lui Codreanu. Prima dizolvare (ianuarie 
1931) a Gărzii de Fier de către guvernul naţional-ţărănesc 
(ministru de Interne: Ion Mihalache). Arestarea lui 

de Fier şi interzicerea participării ei la alegeri. Asasinarea 
prim-ministrului I.G. Duca de către un grup de trei 
legionari (nicadorii), pe peronul gării Sinaia. Arestarea 
asasinilor şi a altor militanţi. Codreanu se ascunde. 

Codreanu. Fortificarea mişcării legionare prin lozinci 

Idealul revoluţiei naţionale. Renunţarea de către guvernul 

Tătărescu la regimul de severă interdicţie a mişcării 
legionare. Reluarea taberelor de muncă. Înfiinţarea (1935) 
a partidului Totul pentru Ţară. Congresul studenţilor 
(legionari) de la Urgu Mureş (aprilie 1936) şi constituirea 

2. Creşterea numerică a membrilor Gărzii de Fier. 

pentru Ţară (Codreanu), PN.Ţ., Partidul Liberal (Gh. 
Brătianu) - legitimarea legionarismului. Succesul electoral 


al mişcării legionare şi creşterea numerică a membrilor ei. 

politico-ideologic interbelic 258 

4. Legionarismul şi refuzul construcţiilor teoretice 
doctrinare. Caracterul internaţional al doctrinei de dreapta 
- un paradox. Legionarismul, o revoluţie spirituală. Eroicul 
şi cultul morţii ca jertfă. Violenţa ca metodă de educaţie. 
Imposibila conciliere dintre violenţă şi mila creştină. Radu 
Dragnea şi Nae Ionescu despre ortodoxie şi naționalism. 
Naţionalism - o cădere în păcat? Nae Ionescu şi M. 

5. Istoricitatea ideii de om nou şi lume nouă. 

Codreanu despre făurirea omului nou. Alţi comentatori 
despre omul nou ca expresie a elitei naţionale şi sociale. 
Taberele de muncă, mijloc de creare a omului nou. 
Extensiunea acestui mijloc de educaţie legionară după 

taberelor de muncă drept şcoală de educaţie. Sfântul 
Sinod interzice în 1935 activitatea taberelor de muncă 

6. Charisma lui Corneliu Zelea Codreanu. 
Comportamentul sobru şi moral al Căpitanului. Cultivarea 
spiritului religios. Un posedat al convingerilor sale aspre şi 
purificatoare. Charisma lui Codreanu cucerea nu numai 
oamenii simpli, ci şi tineri intelectuali. Idealul afirmat de el 
apărea ca o alternativă într-o lume dezamăgită, fără 
speranţă şi debusolată. Pamfil Şeicaru şi Nichifor Crainic 
despre C.Z. Codreanu. Crainic crede că această charismă a 
fost consecinţa unei psihoze. Cultul Căpitanului. Elogiul 
cărţii lui Codreanu Pentru legionari. Constantin Noica şi 
Traian Herseni, Emil Cioran, exultanţi, după septembrie 

Capitolul VI. Problema evreiască 305 

1. Incursiune în statistica temei. Masiva imigrare a 
evreilor în Moldova după 1830 - 1850. Populaţia evreiască 
în recensămintele populaţiei României din 1880 şi 1912. 
Reîntregirea României din 1918 şi sporirea numărului 
evreilor (recensământul din 1930). Repartizarea pe 
provinciile istorice ale ţării. Articolul 7 din Constituţia din 


1866 şi interdicţia de a căpăta cetăţenie română. 
Revizuirea, ineficientă, a articolului 7 în 1879. Acordarea, 
în 1919, a cetăţeniei române evreilor trăitori în ţară la 4 
august 1916. Evreii din provinciile realipite la trupul ţării 
au venit cu drepturile cetăţeneşti căpătate acolo. 
Constituţia din 1923 legalizează această stare de fapt. 
Decretul-lege din ianuarie 1938 privind revizuirea 
cetăţeniei evreilor. Peste o treime îşi pierd cetăţenia 
română. Legea din august 1940 privind statutul juridic al 
evreilor. Evreii, cetăţeni de categoria a doua. Noile legiuiri 
antievreieşti în vremea statului naţional-legionar şi sub 
dictatura lui Ion Antonescu. Pogromul de la Iaşi, decimarea 

Prefaţă 


În 1995, când Z. Ornea a publicat Anii treizeci 
Extrema dreaptă românească, problema în discuţie, deşi 
destul de aproximativ cunoscută, era deja litigioasă, 
printre altele datorită apariţiei în străinătate şi apoi în 
România a eseului Felix culpa al lui Norman Manea. Pe- 
atunci,  neconştientizându-ne propria ignoranță, ne 
închipuiam că perioada noastră interbelică a fost fără 
cusur. În spiritul ei, mărturisirea lui Matei Călinescu, cum 


că a trebuit să înveţe istoria României după ce s-a exilat - 
„Căci în România comunistă nu se putea afla nimic 
adevărat despre ţară, despre istoria şi cultura ei; iar dacă 
se afla ceva, era cel mai adesea mai rău decât nimic. 
Măsluirile ideologice oficiale, interdicțiile, invențiile, 
dogmele, minciunile, jumătăţile de adevăr - chiar şi pentru 
cei care nu le credeau şi, spre a se apropia de adevăr, le 
răsturnau - nu indicau decât piste false”! -, a fost valabilă 
pentru mulţi dintre noi, care a trebuit să învăţăm veritabila 
istorie a patriei abia după căderea totalitarismului 
comunist. Ar mai trebui să adaug că voci de mare 
autoritate ale momentului post-1989 au indus părerea că 
prioritatea noastră oarecum exclusivă este studierea 
totalitarismului comunist, din care ţara abia ieşise în mod 
formal. Aşa că cercetarea extremei drepte româneşti nu 
era socotită de aproape nimeni o urgenţă - decât, poate, 
de unii intelectuali români din exil, care, imediat după 
căderea comunismului, au încercat să avertizeze 
intelighenţia din ţară că întoarcerea la trecutul interbelic 
nu numai că nu este cu putinţă, dar nici nu este 
recomandabilă. lar în efervescenţa haotică a acelor ani, 
destui erau tentaţi să resuscite - de pe poziţiile unui 
ultranaţionalism înţeles, abuziv, ca patriotism - mitul 
Mareşalului sau pe acela al „purului” Zelea Codreanu. 
Extrema dreaptă românească a mai fost pusă la noi 
în discuţie, de pildă imediat după Rebeliunea legionară din 
ianuarie 1941, dar numai cu una dintre orientările ei, 
legionarismul: e vorba despre Pe marginea prăpastiei, 
dosar alcătuit din ordin vil lui Ion Antonescu pentru a 
justifica în ochii opiniei publice despărţirea de foştii săi 
aliaţi de guvernare. Apoi, în timpul regimului comunist, 
istoricii, inclusiv cei al filosofiei, au scris despre acest 
subiect?, dar considerabil stânjeniţi de gemelitatea dintre 


1 Matei Călinescu, Despre loan P. Culianu şi Mircea Eliade. Amintiri, 
lecturi, reflecţii, ediţia a doua, revăzută şi adăugită, traducere din limba 
engleză de Mona Antohi, Polirom, laşi, 2002, p. 12. 

2a rie de investigare, dar despre aceeaşi perioadă, al lul Leon Volovici 
Ideologia naționalistă şi „problema evreiască" în România anilor '30. 


cele două extreme; aşa că evaluarea corectă şi completă a 
fenomenului a fost nu numai perturbată, ci în principiu cu 
neputinţă. Este ce recunoaşte şi Z. Ornea, care s-a oprit 
din cercetarea interbelicului românesc imediat după 
publicarea masivului său volum  Tradiționalism şi 
modernitate fin deceniul al treilea (1980, 666 pagini), 
pentru că, spune el, „era imposibilă comentarea, cum se 
cuvine, a ideii de totalitarism şi partid unic, de democraţie 
parlamentară”; asta, pentru că  „extremismele... se 
aseamănă până aproape de identificare”?. 

În mentalul colectiv, în timpul regimului comunist şi 
imediat după căderea lui, perioada interbelică a fost 
reprezentată, utopic, drept epoca de cea mai mare 
împlinire a României; ceea ce, la urma urmelor, nu a fost 
neapărat greşit, căci România interbelică a fost, din punct 
de vedere teritorial şi demografic, „Mare”, cuprinzând şi 
Basarabia, nordul Bucovinei şi Cadrilaterul; apoi, din punct 
de vedere cultural, a cunoscut o înflorire pe cât de 
accelerată, pe atâta de impresionantă valoric; iar din punct 
de vedere economic, anul 1938 a rămas de referinţă 
pentru orice realizare economică ulterioară. În naivitatea 
noastră de oameni care am avut acces numai la o 
istoriografie ad usum Delphini, mulţi dintre noi am crezut 
că interbelicul a fost epoca noastră „clasică”, ca să 
folosesc expresia lui E. Lovrnescu. lar despre mişcările de 
extremă dreaptă, dacă am ştiut totuşi câte ceva, am crezut 
că nu mai au niciun fel de importanţă. 

Pentru cei care au trăit cu iluzia unui timp interbelic 
cu valoare de model, Anii treizeci Extrema dreaptă 
românească a lui Z. Ornea a avut un efect demitizant 
major. Cartea a arătat că, departe de-a fi fost paradiziacă, 
epoca a fost şi a unei grave maladii sistemice, maladia 
extremistă şi prototalitară, care n-a lăsat nimic neatins, de 
la istoria politică la cultură şi viaţă personală. Ba, mal 
mult, studiul lui Z. Ornea a arătat, cu citate extinse şi 
convingătoare pentru orice cititor de bună-credinţă, că 


3 Z. Ornea, Anii treizeci Extrema dreaptă românească, Ed. Fundaţiei 
Culturale Române, Bucureşti, 1995, pp. 15, 428. 


destui autori care abia începeau să fie recuperati, cum ar fi 
Nae Ionescu, Nichifor Crainic, Eliade, Cioran şi alţii, 
departe de a fi un model bun la toate - de la profunzimea 
viziunii metafizice la concreteţea soluţiilor politice -, 
trebuie citiţi precaut, fiindcă au fost ideologi sau numai 
adepţi al extremismului de dreapta. Ceea ce pentru mulţi 
intelectuali români din exil era foarte limpede - şi mi-l 
amintesc, de exemplu, pe I. Negoiţescu -, şi anume că 
România postcomunistă nu poate să reia firul istoriei 
înnodând pur şi simplu cu tradiţia interbelică şi bazându- 
se pe Ideile politice ale intelectualilor interbelici de succes, 
căci acestea ne-ar duce în celălalt extremism, pentru mulţi 
dintre noi, la începutul anilor 1990, nu era clar deloc. 

În principiu, fenomenul ca atare poate fi cercetat şi 
evaluat de pe poziţia extremei drepte, de pe aceea a 
extremei stingi şi, în al treilea rând, de pe aceea a 
democraţiei. Imediat după al Doilea Război Mondial, ţările 
occidentale şi-au făcut, în numele democraţiei, procesul 
extremei lor drepte şi al dezastrului pe care l-a adus. La 
noi, un astfel de proces a fost, prin forţa lucrurilor, 
imposibil până după 1989. 

Scrisă de pe poziţiile unul democrat, Anii treizeci 
Extrema dreaptă românească este o naraţiune calmă şi 
descriptivă, o fenomenologie a extremei drepte româneşti. 
Cu dinadinsul, autorul a dat multe citate ample, lăsând 
textele să vorbească. Convins că „niciunde nu aflăm 
mărturie mai convingătoare despre peisajul unei epoci 
decât în publicistica ei”, autorul a spus povestea 
fascismului românesc pe baza prelucrării unei cantităţi 
uriaşe de informaţii adunate din presă. În fapt, Z. Ornea a 
fost primul care a defrişat teritoriul larg - şi dificil, aş 
adăuga, gândindu-mă la stilul emfatic şi imprecis al 
textelor - al presei interbelice, pentru a descoperi conturul 
şi conţinutul extremismului naţionalist. Memoriile, 
colecţiile de documente şi acte, apoi cunoaşterea istoriei 
româneşti cu culisele ei cu tot au completat documentarea 


4 Z. Ornea, Tradiţionalism şi modernitate în deceniul al treilea, Ed. 
Eminescu, Bucureşti, 1980, p. 99. 


şi au făcut cu putinţă scrierea cărţii. 

Materialul empiric, excesiv de bogat, a fost prelucrat 
de cercetător pe baza ideilor dominante care au rezultat 
implicit din texte şi, de asemenea, în termenii din epocă: 
totalitarism, democrație parlamentară, partid unic, 
pluripartidism, parlamentarism, dictatură, autohtonism, 
ortodoxism, spirit european, extremă stingă, extremă 
dreaptă, raționalism, iraționalism, fascism italian, stat 
corporatist, hitlerism, legionarism, problema evreiască, 
antisemitism etc. Există câteva idei, respectiv câțiva 
termeni cărora Z. Ornea le acordă o mai mare valoare 
explicativă pentru ceea ce s-a întâmplat atunci, cum ar fi 
naționalismul, autohtonismul şi tradiţionalismul, refuzul 
democraţiei şi al raționalismului cartezian ş.a. Există de 
asemenea o idee apărută încă din timpul Primului Război 
Mondial, care a circulat obsesiv în toată Europa interbelică 
cu o mare forţă de a coagula spiritele, pe care Z. Ornea o 
întâlneşte în citate şi o utilizează în comentariu, fără a-i 
sesiza, mă tem, importanţa explicativă: ideea de revoluţie 
colectivistă contra democraţiilor liberale şi individualiste. 
De obicei, în interiorul unei teme, Z. Ornea prezintă 
lucrurile într-o ordine mai ales cronologică. Cu virtuozitate 
de vechi cercetător al ideologiilor/curentelor de idei 
româneşti, autorul prezintă inclusiv câteva polemici între 
personalităţile extremei drepte; căci, din fericire pentru 
noi, extrema dreaptă nu a fost un monolit, orientările ei nu 
s-au coalizat, ci au concurat între ele (exact la fel s-au 
petrecut lucrurile şi la stânga extremă). 

Lucrarea lui Z. Ornea nu a epuizat - nu avea cum - 
fenomenul. În încercarea de a face ordine în materialul 
empiric foarte bogat şi de a nara cât mai coerent povestea 
vinovată a extremismului nostru naţionalist, autorul şi-a 
restrâns aria de cercetare la „orientările” cele mai 
influente, patru la număr. Capitolele patru şi cinci, cele 
mai bune din această carte fundamentală, expun şi 
analizează activitatea şi doctrina lui Nae Ionescu, Nichifor 
Crainic, Mihail Manoilescu, apoi, foarte pe larg, fenomenul 
extremist cel mai original şi persistent pe care l-a dat 


România: mişcarea legionară şi Căpitanul ei, Corneliu 
Zelea Codreanu. 

În 1995, capitolele cele mai frapante au apărut a fi 
acelea despre tânăra generaţie, cea a străluciţilor 
intelectuali Cioran, Eliade, Noica ş.a., care s-a convertit cu 
entuziasm la extrema dreaptă. (Şi e obligatoriu să 
subliniez că al doilea motiv care l-a făcut pe Z. Ornea să se 
oprească, la începutul anilor 1980, din cercetarea 
perioadei Interbelice a fost dorinţa de a nu perturba 
publicarea şi republicarea, atâta cât s-a putut în vechiul 
regim, a cărţilor acestora.) între timp, favorizate chiar de 
existenţa cercetării lui Z. Ornea, au apărut lucrări 
monografice, prin natura lucrurilor limitate tematic, însă 
mai aprofundate, despre vedetele generaţiei '27. Este ceea 
ce, la urma urmelor, cred că şi-ar fi dorit şi Z. Ornea însuşi. 

Publicată la puţin timp după ieşirea României dintr-o 
lungă perioadă totalitară - din 1938 până în 1989 România 
a ieşit din circuitul democratic şi s-a livrat/a fost livrată, pe 
rând, experimentului fascist, apoi unui lung experiment al 
socialismului real după model sovietic -, cartea lui Z. 
Ornea, în care interbelicii simt lăsaţi să vorbească pe 
limba lor şi în cuvintele lor, ne arată chipul criminal şi 
teratogen” al extremismului de dreapta; iar în măsura în 
care extremele coincid, aşa cum de altfel demonstrează 
autorul în capitolul „Ideologiile totalitare şi literatura”, în 
care subliniază îngemănarea comunismului şi fascismului, 
şi chipul teratogen al comunismului. 

La sfârşitul lecturii, avem imaginea unei epoci în care 
o parte importantă din lumea românească s-a ridicat, în 
plin regim democratic, contra democraţiei şi mecanismelor 
ei (pluripartidism, parlamentarism, drepturi individuale 
garantate), pledând pentru dictatură, partid unic, 
conducător unic, etnicism, xenofobie, antisemitism şi alte 
produse „teratologice” de acelaşi fel; sau, altfel spus, a 
acţionat pentru totalitarismul naţionalist, unul dintre cei 


5 Am folosit termenii lui Marcel Gauchet din L'Avenement de la 
démocratie. III. A l'épreuve des totalitarismes, 1914-1974, Gallimard, 
Paris, 2010, pp. 555-556. 


doi monştri criminali2 ai secolului care a trecut, ca să 
folosesc din nou terminologia lui Marcel Gauchet. Fapt 
care îi ridică cititorului o întrebare firească: Cum a fost cu 
putinţă aşa ceva? 

Pe parcursul cercetării, Z. Ornea a menţionat, într-un 
mod foarte discret, evenimentele externe care - să nu 
uităm că suntem o naţiune mereu imitatoare€! - au dat 
aripi extremismului nostru naţionalist. Este posibil ca rolul 
contextului european să nu fi fost totuşi îndeajuns 
valorificat; oricum, dacă ţinem cont de evoluţia de atunci a 
Europei, observăm că aberaţiile ideologice din România nu 
au fost o trăsătură particulară care ne-ar fi diferențiat de 
alte ţări, ci, dimpotrivă, o trăsătură comună pe care am 
împărtăşit-o cu alte ţări europene, de la care adesea ne-am 
inspirat; iar apartenenţa dreptei româneşti la aceea 
europeană, fără să atenueze în vreun fel caracterul ei 
criminal, ne permite să înţelegem că ea a fost cu putinţă ca 
mişcare politică semnificativă cantitativ tocmai pentru că 
se sincroniza cu o „modă” europeană de succes. În 
Tradiţionalism şi modernitate... faţă de care Anii treizeci., 
se află în continuitate firească, Z. Ornea a descris măcar 
unele dintre constantele epocii interbelice, aşa că prea 
discreta, poate, prezenţă a contextului european este, de 
fapt, în bună măsură compensată de prima lui carte despre 
interbelic. În volumul despre anii douăzeci, cercetătorul a 
prezentat pe larg criza raționalismului, afirmarea în forţă a 
iraţionalismului, criza democraţiei ş.a., elemente care au 
rămas valabile de-a lungul întregii perioade interbelice. Iar 
pentru a înţelege în întregime epoca începută după Primul 
Război Mondial şi încheiată, dacă s-a încheiat cumva, abia 
după 1990, poate că ar mai fi şi alte elemente de luat în 
calcul; însă asta ar fi o altă „temă” de cercetare. De fapt, 
Z. Ornea şi-a atins scopul - acela precizat clar încă din titlu 


6 De voie sau de nevoie, noi am imitat întîi Răsăritul, apoi, de la sfîrşitul 
secolului al XVIII-lea şi începutul secolului al XIX-lea, Apusul, apoi, după 
al Doilea Război Mondial, din nou Răsăritul, reprezentat de data asta de 
totalitarismul comunist din Uniunea Sovietică, iar după 1989 am luat-o 

de la capăt cu imitarea Occidentului... 


- pe care şi l-a propus. 

Aş mai observa, de dragul unui cititor exigent, că 
unele „personaje” sunt tratate cu menajamente, poate 
chiar „timid””. Ca să dau un singur exemplu: discutând 
volumul Românismul, catehismul unei noi spiritualități 
(1936) al lui Rădulescu-Motru, autorul nu pare să observe 
că bătrânul filosof era, de mai multă vreme de altfel, 
înregimentat între adepţii totalitarismului şi că în această 
carte pledează pentru un stat românesc totalitar, în rând 
cu Rusia sovietică, Italia fascistă şi Germania hitleristă; 
cruţându-l pe Motru, Z. Ornea s-a limitat să înregistreze 
polemicile din jurul cărții acestuia şi poziția 
ultrareacţionară a lui Nichifor Crainic (acesta, cu idei 
politice într-adevăr mult mai toxice decât oricare alt 
ideolog român de extremă dreaptă, căci etnicist în mod 
riguros şi ortodoxist). 

Deşi nu lipsită de câteva asemenea puncte mai 
fragile, care incită la completări şi discuţii, Anii treizeci., 
este o carte solidă şi rămâne pe mai departe, ca în 
momentul apariţiei, o cercetare fundamentală asupra 
interbelicului nostru. 

x 

De Z. Ornea am auzit pentru prima dată pe clasa a X- 
a, la Liceul „Axente Sever” din Mediaş, de la profesoara 
mea de română. L-am întâlnit prima dată în 1990, în biroul 
de la Uniunea Scriitorilor, pe-atunci în Casa Vernescu, al 
lui Mircea Dinescu: şi, cum l-am văzut, cum m-am repezit 
la el să-i spun cât de mult îl admir pentru opera lui. Mi se 
pare evident că este cel mai important istoric al ideilor şi 
ideologiilor politice şi culturale ale modernităţii pe care l- 
am avut în a doua jumătate a secolului trecut şi sunt 
bucuroasă că am avut norocul să-l cunosc. Îmi amintesc că 


7 Comentînd Anii treizeci., pentru revista Apostrof, Adrian Marino a 
observat tonul „cît se poate de reţinut", ba „chiar surprinzător de timid, 
cînd vine vorba despre sinistrele asasinate legionare", al autorului. Vezi 
Adrian Marino, „O carte dificilă şi foarte utilă", în Apostrof, anul VII, nr. 
1-2, ian.-febr. 1996. 

_ Cf. Matei Dogan, Analiza statistică a democraţiei parlamentare din 
România, 1946, tab. nr. 4. 


pe la sfârşitul anilor 1990, întâlnindu-l întâmplător, l-am 
îndemnat, ca autor al atâtor monografii de curente şi de 
personalităţi, să scrie o istorie succintă, de cel mult o sută 
cincizeci de pagini, a curentelor şi ideologiilor din România 
modernă şi contemporană. „Dragă”, mi-a spus, „nu mai am 
chef. Am obosit”. E foarte posibil ca în oboseala lui să fi 
fost prezentă şi o doză nu mică de dezamăgire, mă 
gândesc eu acum. Nu ştiu dacă i-a mulţumit cineva pentru 
tot ceea ce a făcut el pentru cultura patriei. Că nu a fost 
onorat pe măsura operei şi a valorii lui, asta, desigur, ştiu 
foarte bine. 

20 noiembrie 2015, Cluj filitrta Petreu 

Preliminarii 

Cartea aceasta voisem să o scriu în 1980. Adică 
imediat după încheierea celei (apărută în 1980) pe care 
am intitulat-o Tradiţionalism şi modernitate în deceniul al 
treilea. Din păcate, atunci această carte nu putea şi nici nu 
trebuia publicată. Nu putea fi publicată pentru că era 
imposibilă comentarea cum se cuvine a ideii de 
totalitarism şi partid unic, de democraţie parlamentară, 
idei-forţă patrimoniale deopotrivă pentru extrema dreaptă 
şi pentru cea stângă. Şi nu trebuia publicată pentru că 
dezvăluia credo-ul politic şi ideologic al celor care, în anii 
treizeci, erau personalităţile proeminente ale noii generaţii 
(Mircea Eliade, Emil Cioran, Constantin Noica şi alţii). Era 
inoportună fiindcă ar fi constituit argumente pentru 
interdicţia publicării operei lor (oricum, mereu supusă 
unui statut incert de toleranţă accidentată). Şi socoteam, 
ca atâţia alţi intelectuali, că opera acestor personalităţi 
trebuie, negreşit, publicată. Astfel încât am amânat 
scrierea acestei cărţi pentru vremi aşezate sub o zodie mai 
fastă, care să îngăduie elaborarea unei cărţi oneste. Pentru 
că a ocoli realitatea prezenţei publicistice a acestor, 
atunci, tinere personalităţi în peisajul epocii era o soluţie 
neonestă, mistificând grav peisajul de idei al timpului. 
Aşezarea vremurilor s-a produs după decembrie 1989. 
Eliberat de orice constrângere, am reînceput travaliul 
pentru scrierea doritei cărţi. In acest fel îmi pot încheia 


exegeza despre perioada celor două decenii interbelice, 
care, cum am mai spus, n-a fost un bloc unitar, centrul de 
greutate sub raport social, politic, literar şi în dezbaterea 
de idei ocupându-l cel dintâi (1918 - 1930). De aceea, cred 
că fiecare deceniu trebuie examinat separat, şi nu ca un 
ansamblu, lipsindu-i tocmai coerenţa interioară. Aceasta 
nu înseamnă că între cele două decenii s-ar înălța un zid 
despărțitor. Dimpotrivă, un liant bine desenat le apropie, 
creând premisele continuității. Orice segment al 
fenomenului am analiza (politic, filosofic, cultural, literar, 
de ideologie politică sau literară), avem a constata că 
fundamentele celui de-al patrulea deceniu sunt puse în cel 
de-al treilea. În unele dintre aceste segmente (literar, 
ideologie literară, politic şi social) transformarea s-a 
produs, în bună măsură, în chiar deceniul al treilea. 
Literatura şi-a modificat fizionomia prin apariţia noilor 
valori (Blaga, Arghezi, Ion Barbu, V. Voiculescu, Adrian 
Maniu, Rebreanu, Hortensia Papadat-Bengescu, Gib 
Mihăescu, noua vârstă literară a lui Sadoveanu de la Hanu 
Ancuţei încoace). Reforma agrară şi cea a votului universal 
modifică radical structurile sociopolitice (în sectorul agrar, 
mica producţie devine majoritară, iar în viaţa politică 
dispare cu totul Partidul Conservator şi apar noile partide: 
averescan, țărănesc, al naţionalilor ardeleni, ultimele două 
fuzionând în 1926). Viaţa politică e alta decât în perioada 
antebelică încă din anii douăzeci. Şi de n-ar fi fost 
atotputernicia liberalilor până în 1927 - 1928, datorită 
marii personalităţi a lui Ion I.C. Brătianu (până în 1927, 
când se produce decesul său intempestiv), totul, absolut 
totul, ar fi părut, pe această scenă publică, altfel. Dar în 
noiembrie 1928, celălalt frate Brătianu, Vintilă, rămas să 
vegheze la dominaţia liberalilor asupra destinelor ţării, e 
nevoit să cedeze locul naţional-ţărăniştilor conduşi de 
Maniu şi Mihalache. Cu această predare de ştafetă, 
Brătienii îşi pierd din putere, liberalii de sub conducerea 
lui Gh. 'Tătărescu fiind o palidă imagine a atotputerniciei 
lor de odinioară, care a ocupat spaţiul a peste 14 ani. 
Pentru că Tătărescu este, se ştie, o creaţie servilă a regelui 


Carol al II-lea, din dispoziţiile căruia, capricioase mereu, 
nu iese. lar bătrânti liberali, în frunte cu Dinu Brătianu, 
deţin acum poziţii subalterne (chiar când ultimul dintre 
fraţii Brătianu era preşedintele formal al partidului). 

Două elemente noi, perturbatoare amândouă, 
modifică fizionomia politică a deceniului al patrulea, 
dominându-l. În primul rând este actul restauraţiei pe 
tronul României a lui Carol al II-lea, care s-a produs în 
chiar debutul deceniului (8 iunie 1930). Cu inteligenţa sa 
malefică şi propensiunea sa spre un regim al autorităţii 
personale, Carol al Il-lea a dominat viaţa politică, 
influenţând-o negativ. La început, toate partidele politice 
socoteau că bine ar fi să se realizeze o „pace politică”. Era 
convins că un guvern deasupra partidelor, ascultând de 
voinţa sa, ar fi soluţia ideală. Că în acest fel demnitatea 
regală de arbitru al vieţii politice dispărea, înlocuită fiind 
de o implicare directă în actele de guvernământ, nu părea 
a-l interesa. Şi-a constituit, destul de repede, o camarilă a 
sa (formată din Nae lonescu, consilier politic, Mihail 
Manoilescu şi Aristide Blanck, consilieri economici, Gabriel 
Marinescu, Puiu Dumitrescu, Richard Franasovici, Al. 
Mavrodi, Felix Wieder, mai târziu Max Auschnit, Nicolae 
Malaxa) care lua decizii de natură politică, economică şi 
financiară. lar Elena Lupescu, readusă în ţară în ciuda 
împotrivirii lui Iuliu Maniu şi a promisiunii regale, era un 
factor de influenţă decisivă. Camarila, câteodată fiecare 
membru al ei, avea puteri mai mari decât miniştrii în 
funcţiune şi guvernul în ansamblu, în frunte cu premierul. 
Regele a pornit, de îndată ce s-a instalat pe tron, acţiunea 
de dezmembrare a partidelor, prin crearea de fracțiuni şi 
disidenţe. N-a fost şi n-a voit să fie un suveran 
constituţional, ci un factor de putere absolută efectivă, 
făcând şi desfăcând toate în ţară. Aceasta şi înainte, dar 
mai ales în timpul dictaturii regale instaurate în februarie 
1938, când a abrogat Constituţia din 1923, decretând o 
alta, a sa, absolutistă, desfiinţând şi pluripartidismul, şi 
viaţa parlamentară. Evenimentele interne mult influențate 
de cele externe se precipită şi, la 6 septembrie 1940, Carol 


al II-lea e silit să abdice. Deceniul al patrulea a început cu 
urcarea sa pe tron şi a sfârşit prin abdicarea sa. 

Al doilea element perturbator a fost ascensiunea, în 
scena vieţii publice, de prin 1933 efectiv vijelioasă, a 
forţelor extremei drepte. Şi nu e vorba de cuzism, chiar 
după unificarea cu gruparea lui Goga, formând Partidul 
Naţional-Creştin, ci de legionarism. Legionarismul este 
fenomenul politic nu atât cel mai important, cât cel mai 
frapant al acestui deceniu, chiar dacă întemeierea mişcării 
se produsese în decembrie 1927. 

În primul rând, grupa mai ales tineri. Fără program 
precizat, Garda de Fier a lui Corneliu Zelea Codreanu 
promitea asanarea radicală a vieţii publice prin eradicarea 
politicianismului întotdeauna venal, propovăduia valorile 
creştine ale ortodoxiei, educa aderenţii în spiritul voiniciei 
haiduceşti şi al eroismului jertfelnic, pregătind în cuiburi 
„omul nou” care va făuri o nouă Românie „ca soarele sfânt 
de pe cer”. Această mişcare, care cultiva înfrăţirea mistică 
întru înfăptuirea unor înalte comandamente naţionale, 
bizuită pe principii morale severe, a atras tineretul, cu 
deosebire cel studenţesc (şi elevi din cursul liceal 
superior), apoi şi din celelalte medii (muncitoresc, 
țărănesc, de funcţionari publici sau particulari). Violenţa 
agresivă şi afirmarea ideii că dreptatea nu se dobândeşte 
prin justiţie, ci trebuie autoînfăptuită, chiar folosindu-se 
glonţul, aduceau noi moravuri în viaţa publică. Legionarii 
se autorecomandau drept factorul, nu atât politic, cât 
moral, care va înfăptui înnoirea României. Şi, pe fondul 
crizei economice şi al ascensiunii, pe scena europeană, a 
fascismului şi a  naţional-socialismului,  legionarismul 
creştea în forţă, inclusiv numerică. (Date statistice, citate 
de istoricul Armin Heinen în lucrarea sa despre Legiune, 
atestă sporirea numerică a mişcării de la 6.000 de 
persoane în 1930 la 272.000 în decembrie 1937). Şi 
cucerea în audienţă, de vreme ce la alegerile din 
decembrie 1937 dobândise 15, 6% din electorat, fiind votat 
de 478.378 de persoane şi recoltând 66 de mandate. Asta 
în timp ce la alegerile din 1929 recoltase 10.714 voturi 


(0,4%), la cele din 1931 obținuse 3.783 voturi, iar la cele 
din 1932 crescuse la 70.674 de voturi (2, 4%) şi cinci 
mandatel. 

Sigur că, se ştie, consultările electorale de până în 
1937 au fost trucate în rezultate. Dar cifrele obţinute de 
legionari în alegeri concordă, în general, cu cele ale 
militanţilor precizaţi de Heinen. lar la alegerile din 
decembrie 1933, când numărul militanţilor ajunsese la 
28.000, li s-a interzis participarea. 

Ascendenţa fenomenului legionar în spiritul public al 
anilor treizeci este o realitate indiscutabilă. A-i diminua 
însemnătatea, a-l trata ideologic sau invectivant adjectival 
este o cale falsă şi, de aceea, contraproductivă. 
Descriindu-l aşa cum a fost, trebuie explicat în 
fenomenologia sa. Tineretul, debusolat şi dispreţuind 
politicianismul, s-a îndreptat spre leglonarism, cu bună- 
credinţă inocentă, sperând să afle aici singura alternativă 
salvatoare. Că alternativa era înşelătoare s-a văzut mai 
târziu. Dar atunci, în anii treizeci, ea a fost considerată 
valabilă şi a cucerit, de aceea, simpatii. La locul potrivit voi 
analiza fenomenul legionar din acest deceniu, mobilurile 
sale, încercând a propune şi explicitarea sa. De n-ar fi fost 
o realitate impunătoare în lumea tineretului (apoi şi a 
straturilor mature), nu s-ar fi produs actul de simpatizare 
sau chiar de aderare la legionarism a unui segment 
important din ceea ce era, atunci, noua generaţie. După 
1935 - 1936, în unele cazuri mai înainte, personalităţi 
proeminente ale acestei extraordinare generaţii s-au 
îndreptat pe calea pe care ele o considerau utilă, necesară 
şi înnoitoare. Să nu pregetăm a-i pomeni pe Mircea Eliade, 
Emil Cioran, Constantin Noica, Traian Herseni, Mircea 
Vulcănescu (în cartea sa despre Nae Ionescu mărturiseşte 
că a nutrit sentimente de simpatie pentru Legiune), Ernest 
Bernea, Constantin D. Amzăr, Ion Ionică, M. Polihroniade, 
Horia Stamatu, Arşavir şi Haig Acterian, Paul Costin 
Deleanu, Ion Cantacuzino, Alex. Christian Tell, Victor 
Vojen, Mircea Streinul şi încă alţii. Sigur că în această 
opţiune un rol de seamă l-a îndeplinit apropierea de Garda 


de Fier a profesorului de metafizică şi logică Nae Ionescu. 
Dar ar fi nedrept şi simplificator să fixăm cauza opțiunii 
exclusiv pe această rotire de macaz operată de Nae 
Ionescu în toamna lui 1933. Opţiunea s-a datorat, negreşit, 
şi unor motivații intelectuale personale. Puţini dintre 
membrii marcanţi ai „generaţiei spiritualiste” s-au păstrat 
independenţi, refuzând afilierea sau, cu o expresie a lui 
Eugen Ionescu, „rinocerizarea”. l-aş aminti pe Petru 
Comarnescu, animatorul grupării „Criterion”, sociologul 
Henry H. Stahl şi Eugen Ionescu. Excepţiile n-au făcut, nici 
în acest caz, regula. O astfel de ponderoasă (intelectual) 
afiliere nu poate fi (nu trebuie) minimalizată şi nici 
invectivată. După cum, e bine s-o spun, nici argumentul că 
această afiliere demonstrează măreţia şi forţa nepieritoare 
a mişcării legionare nu e valabil. Realitatea este că încă de 
la sfârşitul anului 1940 unii dintre aceşti excepţionali 
intelectuali au regretat afilierea, disociindu-se de mişcarea 
legionară şi judecând-o cu asprime. E cazul lui Eliade, 
care, cum mărturiseşte în Memorii, a văzut în crimele 
răzbunătoare ale legionarilor (asasinatele de la Jilava, cel 
al lui N. Iorga) o eroare condamnabilă care o pătează pe 
vecie. Disocieri clare a formulat Cioran în câteva interviuri 
din anii şaptezeci. A fost, cred, o tragedie a unei generaţii, 
care trebuie înfăţişată aşa cum s-a petrecut, adică în tot 
dramaticul ei conţinut. 

Capitolele acestei cărţi înfăţişează, cât se cuvine, 
acest proces, dinainte şi după convertire. Pentru 
veridicitatea reflectării fenomenului în acest caz, şi în 
toate celelalte, am preferat metoda citării (chiar când 
citatele capătă o anumită extensiune). Cum textele acestea 
nu sunt publicate (Cioran, ca şi Eliade, de pildă, le-au 
evitat - eliminându-le, aşa cum au procedat autorul 
Schimbării la faţă a României sau editorii, necuprinzându- 
le în volume -, iar Noica a păstrat mereu tăcere în jurul 
lor), am preferat să citez amplu şi pentru a le face 
cunoscute. De altfel, nepublicate sunt şi texte de acest fel 
ale lui Nae lonescu (ediţia din articolele sale, în Roza 
Vuiturilor, se opreşte în 1936 şi e incompletă), Traian 


Brăileanu, Vasile Băncilă, Radu Dragnea, chiar Nichifor 
Crainic, Horia Stamatu, Vintilă Horia. De ceilalţi, mai puţin 
proeminenţi, dar cu importanţa lor pentru crearea 
atmosferei specifice, nici că se poate vorbi de o restituire 
în volum. Pe toate le-am citit atent şi răbdător, decupând 
citatul semnificativ. Cititorul îşi poate face astfel o imagine 
despre fenomenul (spiritual, ideologic şi politic) comentat 
în această carte consultând de-a dreptul textele supuse 
judecății. 

Ca şi în cazul cărţii mele din 1980, Tradiţionalism şi 
modernitate în deceniul al treilea, am orânduit-o şi pe 
aceasta pe câteva idei-forţă, care concentrează în jurul lor 
dezbaterea de idei din încrâncenatul deceniu al patrulea; 
ele focalizează şi epuizează tensiunea de idei a timpului. 
Nu le-am ales, ci mi s-au impus din cercetarea atentă a 
epocii (presă cotidiană şi publicaţii săptămânale sau 
lunare, cărţi, memorialistică). Indrăznesc a crede că în 
acest fel imaginea de ansamblu şi de interior a deceniului 
se realizează mai bine şi mai adecvat. Dacă am izbutit în 
ceea ce mi-am propus, va aprecia, sunt convins, cititorul, 
căruia mă încredinţez şi de astă dată. 

Z.0O. 

Capitolul I 

Democraţia şi raționalismul sub acuzare 


Singura şansă de evoluţie a organismului românesc 
era, de la 1829, intrarea în circuitul comercial (şi nu 
numai) european de dezvoltare. Pacea de la Adrianopole 
(1829) eliberase comerţul nostru cu cereale de monopolul 
turcesc şi acum se putea integra în cel apusean. Nu-i 
vorbă, şi până acum relaţiile economice aveau ca parteneri 
pe apuseni. Dar îngrădirile monopolului turcesc erau mult 
stânjenitoare. Sigur, şi de la 1829, Rusia, controlând gurile 
Dunării, era interesată să împiedice transformarea lor în 
căi navigabile. De abia prin tratatul de la Paris, care a 
urmat Războiului Crimeii (1854), s-a garantat victoria 
burgheziei apusene. Prin acest tratat se elimină controlul 
Rusiei asupra Principatelor Române şi s-a neutralizat 


Marea Neagră. Capitalul englez - a stăruit Ştefan Zeletin 
în Burghezia română -, interesat în procurarea grânelor 
noastre (până la pătrunderea în Europa a celor americane 
şi australiene), a determinat liberalizarea gurilor Dunării, 
ca o cale navigabilă pentru transportul cerealelor. Istoricii 
au citat numărul vaselor engleze ajunse în porturile Galaţi 
şi Brăila, luând grâne şi aducând produse manufacturate. 
Concurau eficient până şi vasele austriece, comerţul cu 
Austro-Ungaria coborând în statistici. Acelaşi lucru îl făcea 
Franţa, fără a reuşi să ajungă însă la procentele 
înregistrate de englezi. Oricum, e incontestabil că 
Principatele Române, intrând în relaţii strânse cu 
capitalismul anglo-francez, înregistrează începutul erei lor 
burgheze. Zeletin şi, după el, Lovinescu (în /storia 
civilizaţiei române modernei, nemaivorbind de istoriografii 
fenomenului, au demonstrat realitatea şi necesitatea 
acestui proces înnoitor. Principatele au început să producă 
pentru schimb, intensificând apăsarea ţăranilor siliţi să 
mărească producția utilizată de stăpânii  moşiilor. 
Pătrunderea fabricatelor apusene n-a determinat numai 
decăderea meşteşugurilor indigene, inclusiv a instituţiei 
breslelor, dar şi o modificare a habitudinilor, de la port, 
bucătărie, până la comportament şi moravuri. Epoca 
veche, tradiţională, se  clatină, erodându-se treptat, 
iremediabil, în favoarea celei noi în plină şi inevitabilă 
evoluţie. Tinerii sunt trimişi la studii în străinătate, cu 
deosebire în Franţa, şi de acolo se înapoiază ca purtători 
de expresie ai noului. 

Acest proces sociologic necesar a trezit împotriviri. 
Boierimea - chiar aceea antrenată în relaţii de schimb prin 
intermediul, bineînţeles, al comercianților - se plângea de 
năruirea moravurilor şi a stărilor tradiţionale, secretând o 
literatură de leremiade şi regrete, ironizată de exponenţii 
înţelegători ai înnoirii. Apelul la istorie şi specificitate era 
frecvent, născând ceea ce apoi se va numi tradiţionalism şi 
autohtonism. Înfruntarea dintre  tradiţionalism şi 
modernitate acum începe să se contureze. Momentul 
exploziv şi de cotitură între cele două orientări a fost, 


negreşit, Revoluţia din 1848, care s-a străduit să modifice, 
în sens occidental europenizant, structurile politico- 
economice, sociale şi culturale ale organismului românesc. 
Revoluţia de la 1848 nu a fost o izbândă nici în Moldova şi 
nici chiar în Muntenia, unde contururile ei au fost mai 
subliniate. Dar, prin consecinţe, ea a fost importantă, 
legitimând forţele care au militat pentru spiritul novator. 
Disputa între forţele pietrificate în  tradiţionalismul 
autohtonizant şi cele favorabile prefacerii a înregistrat, ca 
moment nodal, un punct ascendent, rămas ca atare în 
istoria ideilor până târziu în sânii interbelici ai secolului 
nostru. Mişcarea unionistă, cu izbânda de la 1859, a 
accentuat procesul acesta de tensiune între forţe contrare. 
Şi procesul acesta - repet, sociologic necesar - a tot urcat 
în intensitate, cu legiuirile în prefacere din epoca 
Alexandru-loan Cuza şi apoi, din 1666, odată cu 
instaurarea regalității, cu Constituţia din 1866 liberală în 
fondul ei aparent şi crearea, cu deosebire în perioada 
guvernării liberale de la 1876 - 1888, a infrastructurii şi a 
instituţiilor specifice unei Românii moderne care devine 
independentă de-abia la 1878. 

Fireşte că acest proces sociologic înnoitor, care 
proceda prin arderea etapelor, a fost precipitat, neizbutind 
să modifice în profunzime structurile. Mai ales într-o ţară 
în care disparitatea din lumea rurală a păstrat până târziu, 
la reforma agrară din 1918 - 1921, un imens şi scandalos 
decalaj în regimul proprietăţii. Această stare de fapt, pe 
care Gherea a numit-o „neoiobăgie”, nu s-a limitat la sfera 
strictă a socialului, ci s-a infuzat, nutrind dispute şi 
tensiuni ce păreau a fi ireconciliabile. Junimismul, prin 
Maiorescu, a găsit o formulă fericită - „forme fără fond” - 
pentru identificarea fenomenului. Altfel spus, antinomia 
dintre formele burghezo-liberale şi fondul retardatar. 
Partidul Conservator, dar şi aripa moşierimii din Partidul 
Liberal au fost în plan politic exponenţii stărilor 
retardatare pe care le voiau conservate, opunându-se 
tentativelor de reformare a  fizionomiei regimului 
proprietăţii. Şi nu e, probabil, deloc o întâmplare că 


Partidul Conservator a dispărut de pe scena politică 
românească imediat după înfăptuirea reformei agrare. 

Să mai notez că, în perspectiva celor ce exaltau 
paseismul nostalgic sau numai vituperau prea precipitata 
înnoire, anul 1648 era considerat ca moment al 
perturbării, deşi, sun văzut, procesul începuse înainte, de 
la 1829, după unii, sau 1774 (pacea de la Kuciuk-Kainargi), 
după alţii. De aici înverşunarea împotriva paşoptismului ca 
moment al ruperii şi înstrăinării. Dar cum se puteau 
realiza înnoirea şi prefacerea într-o ţară înapoiată dacă nu 
intervenea un factor din afară, Interesat în producerea 
acestei schimbări? Aşa s-au petrecut lucrurile peste tot în 
Europa de Răsărit (inclusiv în Rusia) şi mai târziu în alte 
zone ale lumii. Acuzaţiile de înstrăinare vinovată, de 
năruire a tradiţiilor, de cosmopolitism, ce au fost zvârlite 
forţelor novatoare timp de un secol şi mai bine, erau o 
absurditate sociologică, dovedind incapacitatea înţelegerii 
unui proces inevitabil. Zeletin, citându-i pe Marx şi 
Sombart, a demonstrat că e o lege sociologică intrarea 
unei ţări înapoiate în orbita celor mai înaintate pe calea 
capitalistă. Lovinescu (fireşte, în Istoria civilizaţiei), 
partizan al apriorismului ideologic, a postulat, în replică la 
demonstrațiile lui Zeletin, că, potrivit principiului a ceea ce 
a numit Saecullum, forţa ideilor penetrează mai repede şi 
mai activ decât procesele economice, încât la noi, ca şi în 
toată Europa de Est, înnoirea s-a produs, tot ca rezultat al 
legilor sociologice, pe cale culturală, prin intermediul celor 
care luaseră contact cu Apusul civilizator, aducând în 
Principate noile formule de progres. Indiferent care dintre 
preopinenţi are dreptate, adică dacă procesul s-a produs 
datorită factorului economic sau celui al imitaţiei 
ideologice (înclin spre argumentaţia lui Zeletin), fapt este 
că amândoi demonstrau necesitatea sociologică a acestui 
proces novator. Cam acelaşi lucru a spus Mihail 
Manoilescu în cartea sa din 1944, Rostul şi destului 
burgheziei române. 

Dar, indiferent de modalitatea producerii 
fenomenului acestuia al înnoirii, realitatea este că, în 


planul cultural-literar, a fost întreţinută, un secol şi mal 
bine, o atmosferă potrivnică, favorabilă paseismului. 
Zeletin, în cartea sa, constată reacţiunea culturală 
potrivnică procesului revoluţionar, manifestată în forme 
aproape generalizate. Sociologul a inclus aici junimismul 
(inclusiv gazetăria politică a lui Eminescu), poporanismul, 
mişcarea socialistă, toate potrivnice burgheziei care era, 
incontestabil, expresia înnoirii revoluţionare. Toate aceste 
direcţii de gândire le-a caracterizat a fi „curentul reacţiunii 
române”, cu manifestare în plan cultural şi politic. La fel a 
procedat Lovinescu în Istoria civilizației, consacrând 
„forţelor reacționare” întregul al doilea volum al lucrării 
sale. Ostilitatea întreţinută în jurul elementelor alogene, ca 
purtătoare ale capitalului comercial şi de camătă sau 
industrial, tot în această forţă de reacțiune îşi are geneza. 
„În naționalism - scria Zeletin - privit ca atitudine faţă de 
evoluţia socială, întâlnim cea dintâi încercare serioasă de a 
îndruma cultura română pe bazele istorismului evoluționist 
modern... Naționalismul nu priveşte cunoaşterea trecutului 
la fel cu evoluționismul ştiinţific, ca un mijloc de a înțelege, 
ci ca un mijloc de a defâima prezentul, căruia nu-i poate 
ierta că a dizolvat vechile forme de viaţă naţională. Prin 
aceasta, reprezentanţii noului curent dovedesc că n-au 
izbutit de a se pătrunde de spiritul ştiinţei, n-au înţeles că 
orice formă de viaţă socială se naşte cu necesitate, aşa că 
cercetătorul are obligaţia să o explice, nu să o critice. Pe 
scurt, naționalismul e sentimental, nu obiectiv; critic, nu 
ştiinţific; el exprimă jalea după trecut, nu năzuinţa 
viguroasă către viitor”. Cum aceste observaţii se referă la 
junimism, autorul a ţinut să adauge: „Spiritul 
reprezentativ, care a desăvârşit la noi ideea naționalistă, 
este poetul Eminescu. Membru al Junimei, dar bătând căile 
sale proprii pe alăturea de dogmele magiştrilor, el 
reprezintă naționalismul cu toate multiplele lui trăsături: 
istoric, romantic, pesimist, sentimental, iubitor de neam, 
religios, streinofob. Toate aceste trăsături alcătuiesc, cum 
lesne se poate vedea, un tot sufletesc: starea sufletească 
de jale pentru trecutul naţional curat, distrus pentru 


totdeauna de noii stăpânitori. Îndeosebi, ceea ce iese la 
iveală în noua dogmă a reacţiunii e ura împotriva 
străinilor: aventurieri politici, care după Junimea au creat 
noul regim social, apar de astă dată ca nişte elemente de 
origine străină, care n-au priceput geniul neamului nostru 
şi, de aceea, i-au distrus noile aşezăminte, i-au nesocotit 
vechile datini”. În sfârşit, să mai citez o observaţie pe 
marginea lucrării lui C. Rădulescu-Motru Cultura română 
şi politicianismul, 1904: „Nicăieri instituţiile burgheze nu 
au izvorât din nevoile sufleteşti ale popoarelor, ci din 
nevoile capitalismului; armonizarea deplină a acestor 
instituţii cu psihea populară a fost operă treptată, 
anevoioasă, cu mult mai anevoioasă la noi, unde evoluţia 
vertiginoasă a capitalismului a lăsat evoluţia sufletească, 
totdeauna mai greoaie, cu mult în urmă”8. Mai sistematic 
şi mai analitic decât Zeletin a procedat Lovinescu în 
Istoria civilizaţiei, grupând aici toate curentele de idei 
potrivnice evoluţiei spre o civilizaţie modernă de tip 
industrial, făcând loc generos semănătorismului ignorat, 
ca nespecialist în ale literaturii, de autorul Burgheziei 
române. Critic literar, Lovinescu a avut a constata, 
comentând cărţile semănătoriştilor, paseismul doctrinar al 
acestui curent. După război, înregistrându-se şi fenomenul 
recrudescenţei semănătoriste, Lovinescu a fost izbit de 
stavila în care se constituia neosămănătorismul înaintea 
necesităţii evoluţiei structurilor româneşti. O literatură ce 
se pretindea a fi conştiinţa obiectivă a naţiunii, prin blamul 
aruncat oraşului „moloh” şi îndeletnicirilor industriale 
desfigurante pentru sufletul autohton, prin confuzia 
vinovată întreţinută între alogeni şi mediul urban, prin 
idilica înfăţişare a lumii rurale ca produs al tradiţiei, opusă 
civilizaţiei importate de aiurea, prin personajele de 
boiernaşi şi amploiaţi abulici, pietrificaţi în habitudini „din 
vechime”, prin spaima dezrădăcinării, se constituia, 
negreşit, într-un puternic factor 1 renatoriu în calea 
modernizării ţării. Atunci, în 1925, când şi-a reeditat ediţia 

definitivă a Criticelor, la Editura. Ancora”, primul volum a 
fost intitulat Istoria mişcării „Semănătorului”. Nu era o 
întâmplătoare regrupare a textelor. Socotea că era necesar 
să ofere o imagine a acestui tip de discurs literar, de la 
critică, la poezie şi proză. Iar ultimul capitol al volumului, 
concluziv, purta titlul „Priviri finale asupra mişcării 
Semănătorului” şi se încheia cu paragraful „Superioritatea 
literaturii noi”. Lovinescu a început să scrie, în 1924, 
Istoria civilizaţiei... pornind tocmai de la constatările sale 
concluzive de critic al literaturii semănătoriste. Pericolul 
era real şi trebuie demonstrată, cu argumente sociologice, 
necesitatea noului tip de civilizaţie. 

Lovinescu, mai înainte Zeletin, apoi alţii aveau 
perfectă dreptate. După reîntregirea ţării în 1918, când se 
lărgise potenţialul economic al României şi al pieţei ei 
interne, când, tocmai din această cauză, se creează 
condiţiile utile pentru progresul nostru industrial, se 
înregistrează, surprinzător,  coalizarea unor forţe 
contracaratoare. Caracterul ciclic al unei dileme, fatale la 
noi, aceea care s-ar putea intitula „pe ce cale evoluăm?”, 
se redeschide, acutizându-se. Zeletin arătase, în cartea din 
care am mai citat: „Venerabila credinţă că viitorul 
României stă în munca câmpului şi în sudoarea ţăranului 
ne temem că în curând va lua loc alături de doinele din 
trecut”. Şi aceasta pentru că „o ţară agricolă, chiar dacă se 
bucură de neatârnare formală, e în realitate o provincie 
vasală a metropolei capitaliste, care îi trimite bani şi 
fabricate”. Degeaba era efortul acesta demonstrativ. Cum 
era de aşteptat, ţinând seama de istoricitatea disputei, se 
organizează destul de repede un puternic curent de idei, 
ce-i drept diferențiat, ce se ridică împotriva 
industrialismului, predicând posibilitatea şi necesitatea de 
a ne menţine în structurile tradiţional agrariene. Îi aflăm 
aici grupaţi pe foştii conservatori marghilomanişti, adepţii 
noului curent - ţărănismul (unde, până la o limită anume, 
se situează şi gruparea de la Viața Românească) -, mai 
vechiul semănătorism revitalizat, noile orientări 

tradiţionaliste, profilate de prin 1924 - 1926, în jurul 
publicaţiilor Gândirea, Cuvântul şi apoi, din 1928, 
Curentul. Această împotrivire e explicabilă în încleştarea 
ei. Straturile conştiinţei iau act cu întârziere de 
modificările din zonele structurii, şi ele marcate de o 
lentoare manifestă. Ideea fixă a tradiţionalismului, aşa cum 
se înfăţişa în anii imediat postbelici şi îşi va menţine 
direcţia, era că efortul muncii industriale era inadecvat 
spiritualităţii naţionale. Nichifor Crainic, ca să citez un 
singur exemplu, scria în 1923: „O cultură specific 
naţională, de la care singure se exclud minoritățile 
industriale, aplecate spre internaţionalism, trebuie să-şi 
soarbă zăcămintele tradiţionale ale majorităţilor agricole”. 
lar „ortodoxia românească este înainte de toate 
ţărănească”. 

1. Pentru a-şi argumenta opţiunea lor filoagrariană, 
adepţii acestei orientări au urcat deci spre izvoare. 
Identificând în momentul 1848 începutul noului tip de 
civilizaţie în România, paşoptismul a devenit oaia neagră a 
tradiţionalismului. Un eseu al lui Nae Ionescu din 1931 e 
titrat ţipător deziderativ „Lichidarea romantismului 48- 
ist”. La început aflăm această judecată de constatare: „Toţi 
revoluționarii munteni de la '48 din Franţa vin. Atmosfera 
publică în care aceştia au putut lucra este tot de 
importaţiune franceză... Şi, pe urmă, să nu uităm că, după 
revoluţie, constituţia noastră în fond franceză a fost, ca şi 
aşezarea noastră juridică sau cea şcolară”. După aceasta 
urma rechizitoriul: „Viaţa statului nostru a fost dominată la 
suprafaţă de o clasă de oameni politici, care formau 
oarecum opinia publică văzută şi care, compusă în cea mai 
mare parte din avocaţi - oameni de concepţii şi cultură 
franceză -, a dat aparatului nostru formal de stat şi vieţii 
publice a oraşelor o înfăţişare precumpănitor franceză. 
Sub această aparenţă pulsa însă cotidianul viu, gestul 
mărunt şi sănătos de creaţie al negustorului mare sau mic, 
al meseriaşului şi al plugarului, care nu avea nimic de a 

face cu revoluţia de la 1848, cu parlamentarismul şi 
democraţia şi care-şi găsea îndestularea în muncă şi 
ostenelile lui proprii. lată adevărul”!!. Un an mai târziu, 
Nichifor Crainic găsea paşoptismul drept un blestem 
pentru că a fost „revoluţionar şi ateu”!?. Şi-a păstrat, 
evident, opinia şi în 1937: „Paşoptismul este o prăbuşire a 
românismului din spiritualitatea ecumenică. E naţionalist, 
dar nu mai e ortodox. Acum apar egoismul capitalist, 
politicianismul sau sacrificarea tuturor în interesul unei 
oligarhii, pornografia în cultură, simulacrul în instituţiile 
politice şi sociale. Epoca aceasta e o irupţie de porniri rele, 
descătuşate din disciplina spiritului creştin”135. Un alt 
combatant din direcţia de orientare a extremei drepte, 
Nicolae Roşu, se năpustea, şi el, împotriva paşoptismului, 
căutându-i originile la Rousseau şi Kant: „Încă de la prima 
afirmare a fenomenului paşoptist se poate trasa o 
delimitare netă între aceste două categorii: de o parte 
liberalism izgonit în general din cultură şi refugiat în 
domeniul politic; de cealaltă, reacţiunea spre etnic 
evoluând progresiv în cadrele largi ale realităţii istorice. 
Fireşte, când folosim termenul de «liberalism democratic» 
ne guidim la ideologia Revoluţiei franceze, vehiculată pe 
cale politică şi grefată direct în mădularele statului român 
modern. Prin  filiaţiune de idei,  revoluţionarismul 
democratic se leagă de concepţia despre lume şi viaţă a lui 
Jean-Jacques Rousseau, de la care s-a Inspirat Immanuel 
Kant şi care a actualizat toate viziunile abstracte şi 
ştiinţifice ale enciclopediştilor promotori ai vremurilor noi. 
Discrepanţa inevitabilă dintre idei şi realitate, soluţia de 
continuitate între ordinea naturală a lucrurilor şi 
formularea principială a esenţelor colective care se relevă 
la tot pasul în activitatea programatică a democraţilor sau 

ideologia liberalistă în genere se explică prin adaptarea 
integrală a filosofiei kantiene... Marea eroare a filosofiei 
kantiene de aici începe: de la a considera realitatea în 
funcţie de rațiune... Spiritul critic al reacţiunii şi 
criticismul democratic nu sunt termeni reversibili şi 
figuraţia unui conflict ireductibil. Privind problema sub 
acest aspect, putem spune: naționalismul este reacţionar, 
menţine continuitatea şi convergenţa elementelor etnice, 
integrându-se organic în ritmul istoric; liberalismul 
democratic este revoluționar, pulverizează divergent 
elementele etnice, rupe continuitatea, este, prin urmare, 
aistoric”11. Şi iată o altă intervenţie a sa potrivnică 
paşoptismului: „Paşoptiştii au încercat să aplice integral 
principiile  democratismului revoluționar apusean în 
societatea noastră. Ei au procedat din afară înăuntru: ei au 
studiat în străinătate, nu cunoşteau condiţiunile de viaţă 
istorică şi nu aveau nici conştiinţa autohtoniei etnice... O 
întreagă generaţie politică, în frunte cu D. Brătianu, ca 
Rosetti, I.C. Brătianu, se rupsese violent de legătura cu 
trecutul. Patria devenise o creaţie proprie a verbalisticei 
lor... După dânşii, istoria începe cu anul 1848! Nicio altă 
generaţie politică nu a avut dezvoltat atât de mult acest 
sentiment de ambiţie până la forme demenţiale şi 
închidere a ciclului istoric ca paşoptiştii, în structura 
statului românesc până la 1848 ei nu găseau niciun 
element viabil. Totul trebuia dărâmat şi refăcut pe alte 
baze. Aceasta era lozinca revoluţionarilor de la 1848”. 
Blamarea aspră a paşoptismului, ca moment originar 
al statului român modern, o întâlnim şi la Vasile Marin, 
comandant legionar, mort în 1937 ca voluntar filofranchist 
în luptele din Majadahonda, în Spania: „Conjuncţiuni şi 
presiuni externe şi o politică internă nearticulată organic 
pe realităţile noastre fireşti au interzis realizarea statului 
naţional român. Înhămaţi la carul democraţiei de esenţă 


14 Nicolae Roşu, „Kant şi ficţiunea revoluţionară", în Dialectica 
naţionalismului, 1936, pp. 29-35. 

15 Idem, .Democraţie şi cultură". Apud Dialectica naţjoTwlismutui, 
1936, pp. 205-206. 


internaţionalistă, politicienii români, de la paşoptişti şi 
până la cei ce ne-au guvernat sau ne guvernează azi, n-au 
fost capabili să întemeieze un stat românesc. Axat pe o 
constituţie copiată în literă din Apus, ale cărei articole 
încep cu «toţi cetăţenii, fără deosebire de origine etnică de 
limbă sau de religie, se bucură de „etc., etc., statul actual 
nu e decât o expresie juridică în ordine internaţională: el 
nu s-a integrat niciodată naţiunii româneşti, care a rămas 
deoparte să-şi ducă viaţa proprie şi, de aceea, nici nu a 
putut promova o cultură românească... în statul actual nu 
identificăm o cultură românească”!6. Cam în acelaşi spirit 
avea să se rostească un exponent al tinerei generaţii de 
atunci, Paul Costin Deleanu, un poligraf cu eseuri lungi şi 
stufoase, mereu plasate în spaţiul ideilor, cu care se 
războia interminabil. „Într-o înţelegere ontologică a lumii, 
a fi autentic este alL lar semnul neîndoielnic al 
paşoptismului este inautenticitatea lui. Mişcarea aceasta, 
ale cărei roade găunoase le culegem încă astăzi, înseamnă 
superficialitate şi, prin asta, chiar imposibilitatea oricărei 
autenticităţi Este vorba deci... de o esențială deficiență 
spirituală. Căci întru atât cât suntem români, sub unghiul 
de vedere şi sub judecata rasei noastre deci, romantismul, 
idealismul ca şi liberalismul anului 1848 nu pot însemna 
decât inconsistenţă ontologică şi, ca atare, 
inautenticitate... Ceea ce a fost şi încă este rău în statul 
nostru ca şi în cultura noastră de un veac încoace nu stă în 
sinea instituțiilor ce ne-a plăcut să aducem de aiurea... 
răul stă în falsa atitudine revoluționară a aşa-numitei 
burghezii româneşti. Este vorba anume de o simulare a 
revoluţiei. Avem de a face deci cu o falsă atitudine şi 
credinţă revoluţionară - în fapt politicianism şi demagogie 
curentă. Astfel, această reușită revoluţie este un 
simulacru, un fals spiritual... Gol de sensuri proprii după o 
sută de ani de stăpânire fanariotă, veacul al XIX-lea 
românesc se mărturiseşte nul şi nu are decât să se îmbrace 
într-o civilizaţie apuseană care se cucereşte fără nicio 

jertfă. Spiritul rasei se retrage din faţa barbariei, aceeaşi 
de totdeauna, fie că ar veni de la apus, fie că ar veni de la 
răsărit, şi aşteaptă ziua de mâine, întreagă această 
efervescenţă a veacului al XIX-lea este o pastişă: nimic nu 
are rădăcini, nimic nu prinde rădăcini. Nu trăim pe linia 
adâncimii şi înălţimii noastre antropologice, adică în 
cadrele noastre sociale, ci ne manifestăm mimând lumea 
apuseană europeană. Şi totuşi, mişcarea 48-istă a avut o 
valoare politică, a fost o pârghie pe care marile puteri 
apusene au apăsat împotriva Rusiei, cât şi a Turciei. În 
sensul acesta, paşoptismul a fost absolut util şi a văzut 
bine. Dar oare nu se putea să ne salvăm ca rasă fără să ne 
credem ceea ce nu suntem? Nu ne puteam salva prin Apus 
ca răsăriteni?... Nu, apusul Europei este o lume tipologică 
deosebită de noi, care rămânem răsăriteni. ”!” Acest tânăr 
care asalta ideea cu o încăpățânare excesivă (după război. 
Eugen lonescu, judecându-şi cu asprime colegii de 
generaţie care s-au rinocerizat, într-o scrisoare către Vianu 
din 1945, îl numea de-a dreptul „prostul de Paul Deleanu”) 
a mai scris mult pe marginea paşoptismului, mereu 
rechizitorial şi incriminant. Să mai citez o astfel de 
imprecaţie: „Să înţelegem că paşoptismul este o civilizaţie 
împotriva unei culturi, o economie împotriva unei naturi, o 
politică împotriva unei spiritualităţi, o mecanică împotriva 
unei organicităţi, un romantism împotriva unui creştinism, 
un stat împotriva unei biserici, istoria împotriva veşniciei, 
o finanţă împotriva unei economii, o industrie împotriva 
unei antropogeografii, un vis împotriva istoriei, o barbarie 
împotriva unei civilizaţii, o politică împotriva rasei, Apusul 
împotriva Răsăritului, primatul celor dintâi faţă de cele din 
urmă. lar această trădare a intrat pe linia politică. 
Paşoptiştii au avut, fără îndoială, o viziune a unităţii 
politice a naţiunii, le-a lipsit însă aceea superioară pe scara 
valorilor, a unităţii ei specifice... De un veac încoace rasa 
noastră vrea parcă, prin elitele sale cărturăreşti şi politice, 
să se realizeze - istoric şi echilibru metafizic, mântuire - 

fără cruce şi fără icoană. Or, structura ethosului nostru 
autohton de-a lungul întregii istorii naţionale, aceea pe 
care noi o recunoaştem astăzi şi cerem, după puteri, 
fiecăruia a o sluji, este vaiajâlohristică, însemnând în cea 
mai înaltă şi mal adâncă unitate a sa o cosmologie, o 
antropologie, o iconografie şi o soteriologie a crucii 
răsăritene. Idealul tipologic al românilor nu este geniul, ci 
sjâniul... Nu cultura laică mai presus de orice, ci 
duhovnicia rituală, ortodoxia... Va continua această 
generaţie a mea trădarea?”18. Ar trebui menţionat că, în 
1935, continuându-şi ideea absorbantă, Deleanu îi disocia 
pe Bălcescu şi Kogălniceanu din ansamblul paşoptismului 
considerat de stânga, socotindu-i adepţi ai liniei reacţiunii, 
insistând asupra tradiţionalismului reformelor preconizate 
şi înfăptuite de Kogălniceanu. 

În aceeaşi revistă, neafiliată ideologic, a tineretului, 
Floarea de foc, unde se întâlnesc varii puncte de vedere 
urmărind o clarificare, aflăm şi un articol al lui Mircea 
Eliade despre paşoptism. Opinia sa nu e mai puţin critică: 
„Nu trebuie să osândim pe liderii generaţiei paşoptiste 
pentru că au împrumutat o formulă de viaţă străină, 
observăm numai că au împrumutat o formulă moartă, 
stearpă şi ineficace. Nu e niciun păcat în asimilare; păcat 
este numai în asimilarea unor formule abstracte, 
exterioare, automate. Ceea ce e funest în paşoptism e 
automatismul său inferior, este formula lui antiistorică, 
adică «generală», abstractă. E ciudat: paşoptismul a 
schimbat intuiţia eternității, a alterat-o, mai precis a 
laicizat-o... Paşoptismul a introdus peste tot o abstracţiune, 
o eternitate de aureolă, o eternitate cu fanfare. După cum 
ni s-a cerut să gândim pentru «univers», pentru 
«umanitate». Toate cuvintele acestea nu înseamnă nimic: 
sunt goale; şi dacă au avut vreodată un conţinut, nu l-au 
avut la noi. Această abstractă apologie a Omului, pe care 
încearcă s-o introducă paşoptismul la noi, îşi are rădăcini 
mult mai adânci. Începutul ei e în Renaştere, se leagă de 

noua cosmologie... Dacă ne întoarcem acum la acel «om 
nou», aşteptat şi propovăduit de Renaştere - de unde a şi 
pornit filonul care se termină în paşoptism -, trebuie să 
observăm de la început o confuzie care se face totdeauna 
asupra acestui punct. Se uită că Renaşterea a avut o dublă 
origine: una laică (bifurcată şi ea în două: «umanismul de 
natură foarte incertă... şi scientismul, care a ezitat 
oarecum între magie şi «filosofie naturală» până la Galilei) 
... şi alta religioasă... Omul nou, intuit şi aşteptat de Fiore, 
omul liber şi neîmblânzit, omul spiritului nu s-a putut 
împlini. Mesagiul a fost împrumutat de umanişti, care nu l- 
au realizat; căci în loc de un om nou, ei au înviat un om 
mort, un om factice, depăşit de istorie. Ruperea aceasta de 
transparent, pe care a provocat-o Renaşterea... a condus la 
o apoteoză a Omului, terminat în Revoluţia franceză şi 
paşoptism”!%. O reluare a criticii paşoptismului avem de 
semnalat la Mircea Eliade peste trei ani, într-un eseu din 
Vremea în care prevestea renaşterea României prin 
cucerirea spirituală a Balcanilor: „O singură şi mare 
primejdie ne pândeşte în acest ordin al realităţilor 
spirituale: paşoptismul. Paşoptism care înseamnă, înainte 
de toate, maimuţăreală europeană. Şi astăzi, din motive 
care nu ne privesc, Europa este antispirituală. Noi nu 
avem niciun motiv să imităm şi de data aceasta, aşa cum 
am imitat la 1848, Europa. Forţele creative ale neamului 
nostru trebuie să-şi spună cuvântul. Şi-l vor spune... prin 
creaţii spirituale”20. 

Am citat opiniile antipaşoptiste ale noii generaţii, 
denumită spiritualistă. S-ar cuveni să închei, cum am şi 
început, cu o referire a lui Nae lonescu, mentorul, 
directorul de conştiinţe al acestei generaţii. La urma 
urmei, ucenicii îşi urmau învățătorul: „Statul nostru, în 
forma lui actuală, nu e o realitate organică. El a fost în 
ceea ce priveşte structura lui juridică creat în chip voit de 
generaţia de la 1848. Aşa fiind, el n-a crescut pe vechea 

noastră viaţă românească, ci mai degrabă s-a suprapus 
acestei vieți,  comprimând-o. Rezultatul a fost că 
pretutindeni statul a intrat în conflict cu instituţiile de fapt 
ale aşezărilor noastre publice şi a făcut totul să le dizolve. 
Acţiunea acaparatoare a statului nostru decurge, ca atare, 
nu numai din structura lui centralistă şi despotică, ci din 
incapacitatea lui de a asimila vechea viaţă românească. 
Aşa se explică secularizarea averilor mănăstireşti, act cu 
totul nenorocit care a însemnat sfărâmarea bisericii 
noastre, şi lot aşa se explică deposedarea boieriei nu 
numai în titluri, privilegiile şi averea ei, dar şi în instituţiile 
de caritate şi de bine public în general înfiinţate de ea... 
Din nefericire pentru noi însă, instituţiile vechiului regim 
nu erau aşezări personale, ci realităţi vii ale istoriei 
noastre, lar ceea ce aducea noul stat nu era o gospodărie 
organică şi raţională a puterilor naţiei noastre, ci o 
construcţie juridică abstractă, «ştiinţifică», bună pentru 
oricare ţară de pe glob şi, ca atare, nicăieri potrivită” 1. 
Adevărul e că aceste rechizitorii, atât de aspre, 
plutesc, halucinant, într-o scandaloasă irealitate. Ele, şi nu 
efortul paşoptiştilor, sunt construcţii hibride, contrazise de 
realitatea sociologică a faptelor. Momentul 1848 e, la urma 
urmelor, şi un efect, nu atât o cauză. Lovinescu acreditase 
ipoteza, s-a văzut, a apriorismului ideologic, utilizând 
legile imitaţiei ale lui Gabriel Tarde. N-avea dreptate, chiar 
dacă şi el a demonstrat, sociologic, că la mijlocul secolului 
trecut era fatal ca ideile revoluţionare din apusul Europei 
să ajungă la noi, răsturnând moravuri şi stări anacronice. 
Dreptate au avut acei sociologi, în primul rând Zeletin, 
care au aşezat la bazele fenomenului paşoptist cauzalităţi 
economice. Intrate în circuitul relaţiilor capitaliste de la 
1829, Principatele Române nu se puteau abate de la 
direcţia liniei de dezvoltare firească şi necesară. 
Deopotrivă în planul economic, ca şi în cel cultural, politic 
şi habitudinal. A fost o despărţire inevitabilă de tot ceea ce 
era trecut, în toate planurile, având ca moment crucial 
anul 1848. Niciodată o rupere, care e o violentare, nu se 
poate produce paşnic, fără nostalgii şi blesteme împotriva 


novatorilor. Paşoptiştii au fost făuritorii unei relaţii de 
sincronizare. Procesului antrenării noastre în concertul 
economic apusean i se reclama un nou tip de aşezăminte 
politice. De la Unirea din 1859, la adoptarea Constituţiei 
din 1866 şi apoi crearea infrastructurii şi structurii unei 
ţări moderne. Nu are nicio importanţă că, în 1866, 
Constituţia noastră a avut-o ca model pe cea belgiană, nu o 
dată copiindu-i chiar articolele. Şi nici că în altele s-au 
adoptat tot modele instituţionale din ţări ce le 
experimentaseră deja. Aşa s-au petrecut lucrurile peste tot 
în lume dintotdeauna şi cu deosebire în epoca modernă. 
Modelele, odată făurite şi experimentate, se preiau, circulă 
cu o fatalitate sociologică de neînlăturat. De ce ar fi trebuit 
înaintaşii noştri să inventeze ceea ce era inventat? Ar fi 
fost un procedeu hilar, până la monstruozitate. S-a 
reproşat, de către adepţii autohtonismului, că procesul 
acesta de creare a noului regim constituţional-cultural ar fi 
trebuit să ţină seama de tradiţiile specifice, aducându-le în 
structurile ce se constituiau. Şi apoi că fenomenul trebuia 
să se producă în lentoare evolutivă. Adevărul e că 
reproşurile, amândouă, sunt lipsite de temei. Era 
imposibilă implantarea în structura noilor aşezăminte, 
moderne, a unor fragmente din cele medievale, socotite 
tradiţionale, deşi în punctul iniţial al acestora din urmă se 
află tot modele împrumutate la vremea lor. Iar lentoarea 
recomandată era şi ea imposibilă, pentru că ruperea 
convulsivă de trecut era prescrisă de noile realităţi 
economice. 

Dacă se poate imputa ceva paşoptismului şi celor 
care i-au continuat sau împlinit legatul e că nu au izbutit 
să soluţioneze, mai ferm, regimul proprietăţii agrare, 
acceptând menţinerea latifundiilor şi, implicit, disparitatea 
scandaloasă din lumea rurală. Sigur că proprietarii 
latifundiilor, unii antrenați în relaţii capitaliste cu 
produsele moşiilor lor, s-au opus înverşunat. Dar această 
situaţie, născătoare de antinomii, a creat infinite dificultăţi 
economice, sociale, politice şi cultural-morale. S-au creat 
acea producţie industrială, finanţe şi comerţ capitalist la 


oraşe. E drept, exponenţii cei mai înaintați ai legatarilor 
paşoptişti, apoi  continuatorii lor au militat pentru 
eliminarea anomaliei. N-au izbutit, fiind înfrânți în 
aspiraţiile lor programatice. Dar aceasta nu înseamnă că 
ruptura produsă la 1848 şi continuată apoi n-ar fi fost 
necesară şi că putea lua un alt curs. Zeletin are dreptate 
când observă: „Când revoluționarii români au transplantat 
la noi aşezămintele europene, au fost întâmpinați cu 
scepticism şi zeflemele: aceasta părea o rupere cu 
trecutul, violentarea continuității evoluţiei. De însemnat e 
însă amănuntul că reacţiunea şi-a menţinut critica ei 
numai la partea cea meci de sus a vieţii sociale: la cultură 
şi politică; ea n-a atins revoluţia economică, care însemna 
tot o rupere a continuității, dar pe care nimeni n-a băgat-o 
în seamă”?!. Într-adevăr, majoritatea reproşurilor priveau 
noile aşezăminte şi sfera culturii, fără a lipsi cu totul şi 
deplorarea introducerii unor îndeletniciri (Industriale) care 
ar fi fost nepotrivite firii românului. Semănătorismul şi 
postsămănătorismul sunt exemple elocvente. Dar grosul 
criticist s-a îndreptat spre aşezăminte şi cultură. De parcă 
aici ar domni liberul-arbitru, şi nu tot necesitatea 
sociologică. Speculativi, sclavi ai automatismului s-au 
dovedit a fi nu paşoptiştii, ci criticismul acesta brutal 
negator. Cum să se fi conservat tradiţionalismul când 
structurile economice se modificaseră? Şi, repet, cum să 
nu fi „imitat” paşoptismul (id est utilizarea unor modele de 
acolo de unde dăduseră rezultate) când peste tot în lume s- 
a procedat la fel? Putea apela România la experimente 
proprii, barând calea evoluţiei structurilor sale? Viziunea 
acelor orientări care nesocoteau necesitatea efortului 
paşoptist e, de fapt, nu numai neînţelegătoare până la 
ignar, ci şi profund retrogradă. 

In sfârşit, e de notat că pledoaria după care 
paşoptismul e vinovat de a fi deturnat drumul nostru firesc 
de la apartenenţa spirituală specifică a comunităţii 
spirituale răsăritene, silindu-ne a ne îmbarca spre 
Occident, este, şi ea, o speculație retrogradă. 


21 Ştefan Zeletin, op. cit, p. 99. 34 


Dintotdeauna, la începuturile evului nostru modern s-au 
făcut auzite glasuri care combăteau contactul cu 
Occidentul. Occidentul era o altă denominaţie pentru 
capitalism şi împotrivirea faţă de această cale aurită, 
singura posibilă pentru a evolua, însemna închidere 
obstinată în tradiţional. Prin latinitatea funciară a 
poporului român, el aparţinea, de fapt, Apusului, şi nu 
Răsăritului oriental. Gândirismul, curentul năist şi unii 
dintre factorii exponenţiali ai tinerei generaţii au adus în 
această înfruntare argumentul spiritualist. I-am fi definitiv 
sortiţi Răsăritului prin apartenenţa la ortodoxie, pe când 
Apusul înseamnă catolicism sau protestantism. Era, în 
acest argument utilizat, o stratagemă. Poporul român îşi 
putea păstra condiţia religioasă chiar ieşind din lentoarea 
orientală şi îndreptându-se spre liniile de forţă civilizatorii 
ale Apusului. De fapt, adversitatea Orient-Occident, 
inclusiv cu argumentul ortodoxist, era menită să se 
constituie în negaţiune a europenizării ţării noastre. 
Disputa, cu toate aceste argumente, era mai veche şi 
deceniul al treilea al veacului nostru îi cunoscuse 
intensitatea??. Replicile, datorate lui Lovinescu, D. 
Drăghicescu, Ralea, Vianu, Eugen Filotti, Şerban 
Cioculescu, Pompiliu Constantinescu, au fost 
convingătoare, reluarea acestei dispute în anii treizeci 
nefiind decât o continuare. O continuare deloc potolită, ci 
cu disponibilităţi nutrite din acelaşi material ideologic. 
Terminologia nu poate şi nu trebuie să înşele. Se tot 
căutau denumiri noi pentru o confruntare de aproape un 
veac. Dilema, veche, era aceeaşi. Adoptăm calea înnoirii pe 
toate planurile sau ne menţinem, osificaţi, în cadrul unor 
structuri tradiţionaliste? Iar acuzaţia că europenism e 
sinonim cu antinaţionalul era vădit stupidă. Grupul de la 
Viaţa Românească, apărător constant al specificului 
naţional, milita decis în favoarea europenizării. În Vremea, 
în mai 1936, Pompiliu Constantinescu, parcă polemizând 
cu opinia lui Mircea Eliade despre paşoptism, exprimată 


22 Vezi Z. Ornea, Tradiţionalism şi modernitate în deceniul al treilea, 
1980, pp. 343-361. 


într-un foileton apărut în martie în aceeaşi gazetă, scria: 
„Paşoptismul revelă fondul nostru etnic, posibilităţile lui: 
global entuziast, uşor flatat de propriile cuceriri, 
paşoptismul nu este el însuşi creator: nici nu putea să fie 
în ordinea spirituală, fiindcă el este un moment politic 
pragmatic, un moment de unde porneşte abia un nou duh. 
Unui paşoptist, Kogălniceanu, îi aparţine formula «duh 
naţional», preconizată în cultura şi creaţia literară. 
Dialectica paşoptism-junimism se istoveşte prin preajma 
anului 1880, cam când încetează acţiunea de revizuire a 
valorilor culturale din critica maioresciană. Acest proces 
dublu, acest paralelism de ideologie entuziastă, şi criticism 
continuă şi astăzi în cultura română””. 

2. În succesiunea imediată a antipaşoptismului se 
situa critica democraţiei ca un mod de înţelegere a 
organizării politice în societate, descinsă - se spunea - din 
gândirea şi practica revoluţionarilor. Fireşte, se puneau 
sub acuzare toate componentele structurii democratice: 
pluripartidism, Constituţie, parlament şi autoadministrare 
locală, fără de care era greu de conceput organizarea 
modernă a societăţii. În locul democraţiei se prefera 
organizarea de tip totalitar, un partid unic şi absenţa 
reprezentării în stat după modelul autocratismului. 
Extrema stingă se revendica de la modelul totalitarismului 
sovietic, iar extrema dreaptă - sau numai dreapta în sine - 
se extazia în faţa modelului fascist mussolinian şi, după 
1933, a celui instaurat în Germania hitleristă. 
Extremismele se întâlneau în aceeaşi aspirație 
antidemocratică, unul elogiind statul dictaturii 
proletariatului condus de partidul unic al clasei 
muncitoare, potrivit principiului luptei de clasă, celălalt - 
al reprezentării profesionale. 

Un manifest al PC.R. din 1931 declara: „PC.R. nu 
crede în democraţia burgheză. Democraţie, parlament, 
alegeri libere, egalitate când la putere se află burghezia, 
care dispune de toate mijloacele materiale şi morale 

pentru a-i înşela pe muncitori, toate acestea nu-s decât o 
minciună”24. Miron Radu Paraschivescu scria în 1936: „S- 
ar putea încerca o ierarhizare a formulelor de 
guvernământ după gradul de libertate pe care o oferă sau 
o suprimă; cu oarecare aproximaţie, ordinea ar fi aceasta. 

— Dictatura proletariatului, în care se îndeplineşte zi 
de zi putinţa de a traduce în fapt toate drepturile şi în care 
legile se promulgă ţinându-se în primul rând seama de 
evoluţia realităţii de fapt. 

— Democrația burgheză, în care se promulgă 
drepturi egale pentru toţi cetăţenii, dar în care putinţa de 
a le exercita e redusă pe măsura posesiunilor material- 
economice la un număr redus de cetăţeni. 

— Dictatura fascistă, în care poporul e lipsit în egală 
măsură şi de drepturi, şi de posibilităţi. 

În această perspectivă se desprinde destul de 
limpede situaţia şi evoluţia ţării noastre, care atârnă - 
pentru ca progresul şi cultura să fie asigurate - de 
accentuarea democraţiei burgheze, de lărgirea şi 
transformarea ei până acolo unde poporul însuşi va ajunge 
să-şi elaboreze şi să-şi exercite legile lui proprii”%. O 
intervenţie din Fra nouă, semnată N.D. Cocea, în 1936, 
decreta: „Criza aceasta generală a sistemului capitalist 
este însoţită fără doar şi poate şi de o criză atât de 
generală şi acută a culturii şi ideologiei acestui sistem. 
Proletariatul reprezintă Interesele vitale şi culturale ale 
omenirii. Progresul acestei clase coincide cu progresul 
general al umanităţii. Ideea asupra lumii a proletariatului 
industrial este obiectivă faţă de ideologia falsă şi sterilă a 
lumii capitaliste care e condamnată la moarte”?6. În revista 
legală a PC.R., Frontul evenimentelor culturale şi sociale, 
care apărea în 1932 - 1933, un articol polemiza cu un altul 
semnat P. Boteanu (pseudonimul lui Petre Ţuţea), apărut în 

publicaţia  Stingă: „În articolul «Regulile jocului 
democratic» cititorul trebuie să vadă dacă Stingă stă pe 
bazele democraţiei burgheze sau nu... întreg articolul 
închinat problemei democratice este mărturia unui efort 
continuu din partea autorului de a prezenta aşa lucrurile 
încât fiecare cititor să înţeleagă după pofta inimii lui... 
După cetirea celor trei coloane de revistă pe care se 
întinde articolul, cetitorului îi este imposibil să afle dacă dl 
P. Boteanu şi, împreună cu el, Stingă sunt sau nu pentru 
democraţie burgheză. Sunt şi nu prea, dar nefiind totuşi, o 
apără... Aşezările de astăzi nu-i mulţumesc. Democraţia 
burgheză este şi nu este cum trebuie să fie, după dl P 
Boteanu... Aproape să aibă curaj de a o contesta dacă la 
momentul oportun nu şi-ar fi adus aminte că prevederea 
este o măsură de conservare”2. Idealul e, fireşte, cum 
spuneam, Uniunea Sovietică, cu modul ei de organizare 
statală: „Privirile noastre se întorc asupra drumului 
parcurs de tânăra şi puternica Republică Sovietică... 7 
noiembrie înseamnă astfel data sărbătoririi celei mai mari 
democraţii din lume, întărită şi centralizată într-o 
Constituţie fără precedent: Constituţia liber aleasă a unui 
popor de muncitori...”25. Mai înainte, în 1930, un manifest 
al PC.R. pleda pentru solidaritatea cu Rusia Sovietelor, 
prezentată, desigur, ca model: „Noi trebuie să apărăm 
Uniunea Sovietică, împreună cu muncitorii şi ţăranii din 
Uniunea Sovietică, împreună cu Armata Roşie, şi să 
înscăunăm, ca în Uniunea Sovietică, un guvern 
muncitoresc țărănesc sub conducerea Partidului 
Comunist”2%. Nici procesele staliniste organizate împotriva 
unor adversari ai lui Stalin, care demonstrau, printre 
altele, teroarea  totalitarismului unui stat profund 
antidemocratic, nu au fost înţelese cum se cuvine. 
Dimpotrivă, au fost considerate ca procese politice drepte 

şi necesare, condamnându-se nu sistemul, ci chiar 
victimele, care, ce-i drept, contribuiseră, la vremea lor, la 
instalarea regimului totalitar sovietic. Manifeste PC.R. Şi 
unele gazete legale ale aceluiaşi partid exprimau aceste 
idei fidele unei opresiuni flagrante. Tot aşa erau elogiate 
momentele nodale ale instalării economice a regimului 
antidemocratic sovietic, ca industrializarea forțată, 
colectivizarea tot forțată, realizată cu prețul uciderii în 
masă a milioane de ţărani consideraţi culaci. Un articol din 
Era nouă, din 1936, elogia colectivizarea agriculturii şi 
„lichidarea ultimelor resturi ale claselor exploatatoare la 
sate, culacii” şi prezenta ca o imensă realizare faptul că 
„astăzi 90% din țărani sunt grupați în gospodării colective, 
colhozuri”. Şi mai încolo: „Minunata colectivizare politico- 
socială a milioanelor de ţărani, nivelul lor cultural-politic 
inimaginabil faţă de tārănimea ţărilor capitaliste, a fost 
caracteristica şi semnul sub care s-a desfăşurat în anul 
trecut congresul colhoznicilor udarnici”3. Mai înainte, 
într-un articol, se spunea: „Experienţa Rusiei dovedeşte 
tocmai contrariul. Pe baza industrializării crescânde a 
agriculturii, colectivizarea a atins peste 60% din 
gospodăriile ţărăneşti... lar Buharin şi Rikov şi-au 
recunoscut greşelile... Colhozul este adevărata concepţie 
de producţie corespunzătoare gradului actual al dezvoltării 
Rusiei”31. Virusul acestui exemplu s-a extins şi un 
cugetător ca Emil Cioran exprima, tot în 1936, simpatia 
pentru realizările industriei sovietice: „Este un merit 
definitoriu al revoluţiei ruseşti - scria el - de a fi creat în 
ţara cea mai reacționară, pe ruinele celei mai sinistre 
autocraţii, o conştiinţă industrială cum în nota ei mistică n- 
a mai cunoscut istoria. Lenin, care a fost un pasionat şi un 
fervent al industrializării, clocind până la manie 
electrificarea Rusiei, a înţeles, cum niciun revoluţionar, 
condiţiile accesului la putere al unei naţiuni. Şi pentru ca 

Rusia să devină o mare putere a făcut mai mult decât toţi 
reprezentanţii sfintei şi tristei Rusii, minus Petru cel Mare. 
Acela care crede că pricepe problemele viitorului 
României, fără a fi studiat cu simpatie antecedentele şi 
realizările revoluţiei ruse, este prada unei mari iluzii. Nu 
este vorba de a imita ideologia şi metodele. Căci sistemul 
care a întărit Rusia ne-ar putea fi nouă fatal, deoarece 
lipsa noastră de conştiinţă mesianică ne-ar dizolva complet 
în universalismul bolşevic... Revoluţia rusă este experienţa 
cea mai globală de la Revoluţia franceză. O Românie 
viitoare care n-a învăţat nimic din «cazul» rusesc nu poate 
fi decât o construcţie fictivă”??. Cum extrema dreaptă şi 
cea stângă se întâlneau într-un punct al convergenţei spre 
totalitarism, s-a întâmplat ca gazetele lor, polemizând, să 
arate că una o deposedează pe cealaltă de sprijinul 
maselor. Publicaţia de extremă dreapta Axa, polemizând cu 
Frontul evenimentelor... scria, în 1933, triumfătoare: „De 
ce se supără Frontul şi partidul comunist? Pentru că 
extrema dreaptă românească, revoluţia anticapitalistă, dar 
națională, capătă un excedent din ce în ce mai mare 
asupra maselor muncitoreşti? Pentru că demagogia roşie, 
pritocită de colportorii evrei ai Moscovei, se izbeşte de 
bariera de neînfrânt pe care o constituie acţiunea de 
luminare naţională întreprinsă de Garda de Fler în sânul 
proletarilor? Dacă acestea sunt motivele supărării 
Frontului, atunci, cu părere de rău, să-l - vestim că se va 
mai supăra. Ca şi în Italia fascistă, ca şi în Germania 
naţional-socialistă, mişcarea de extremă dreaptă va 
cuprinde, şi în România, tot ce-i mai bun, mai luminat şi 
mai cinstit în muncitorimea noastră”%. 

S-a întâmplat ca extrema stângă, având parte de 
foarte puţini aderenţi şi de tot atât de puţine publicaţii, să- 
şi fi exprimat nerevărsat punctele de vedere. In schimb, 
publicaţiile dreptei şi extremei drepte, de la cotidiene la 
săptămânale şi lunare, erau puzderie. Şi de orientări 
diferite în cel mai larg spectru. E firesc, de aceea, ca 

punctele lor de vedere să ocupe un câmp mai întins, 
exegetul fiind chiar constrâns să supună materialul, foarte 
extins, unei operaţii de necesară filtrare. În cotidianul său 
Calendarul, Nichifor Crainic pleda, în 1932, pentru 
înlocuirea pluripartidismului prin organizaţiile 
profesionale, împotriva sufragiului universal, a 
parlamentului şi a parlamentarismului. Modelul ideal 
propus de Crainic era, se vede cu ochiul liber, fascismul 
italian: „Mentalitatea partidelor apare ruginită, înţepenită 
în forme în care realităţile vii refuză să mai încapă. 
Politicienii joacă în aer, fără postamentul solid al ţării sub 
călcâi. Prin pleava aceasta jucăuşă, gândul nostru 
îndurerat nu vede alte posibilităţi decât organizaţiile 
profesionale, singurele particule organice ale trupului 
naţional. Ele nu sunt parazitare pentru că reprezintă în 
stat funcțiuni permanente şi necesare pe care partidele 
politice nu le pot reprezenta. Afirmarea organizaţiilor 
profesionale e singura lozincă sănătoasă a vremii'54. 
Revenea curând, afirmând: „Noi, cei de la Calendarul, 
suntem convinşi că forma cea nouă de viaţă publică e, 
pentru viitorul apropiat, statul breslelor în locul statului 
partidelor”. Apoi altă dată: „Nu mai e o taină pentru 
nimeni că votul universal e o imensă pradă a 
capitalismului... De aceea trebuie demascat cu cruzime 
orice farsor politic care luptă pentru democraţie”36. Peste 
ani, îşi va menţine punctul de vedere: „Nu urâm 
democraţia pentru democraţie, ci pentru că ea a falsificat 
conştiinţa de stăpân a naţiei noastre. l-a pus în mână o 
ştampilă de vot şi a investit-o cu suveranitatea ei de 
Videim în timp ce străinul i-a furat pământul de sub 
picioare... Crima democraţiei e că a pus la mezat patria şi 
aceasta înseamnă în principiu detronarea neamului 
românesc din dreptul lui de casă regală”%. Şi tot atunci 
cânta, pe un singur ton, prohodul democraţiei, socotită a fi 

spre lichidare în Europa: „Cu singura excepţie a Franţei, 
îmbătrânită şi dezorientată de masoneria dizolvantă, în 
Europa democraţia e un regim în totală lichidare, 
spectacolul seamănă cu o desfacere de haine vechi, pe 
care statele le-au aruncat, rând pe rând, în hala otrepelor 
paşoptiste. Popoarele, dezgustate de vasta escrocherie 
parlamentaristă, revin la simplitatea onestă şi organizată, 
întemeiată pe forţele creatoare ale naţiunii, aşa cum indica 
bunul-simţ în sfârşit deşteptat. În amurgul democraţiilor 
occidentale se ridică lumina nouă a orientării vieţii pe 
temeiuri morale şi pe ierarhia valorilor reale insultate un 
veac de agresiva incompetenţă a talmeş-balmeşului 
democratic... Moartea democraţiei române va veni sigur, 
categoric şi fatal, de la curentele sănătoase, creştine şi 
naţionaliste în necontenită creştere azi. Singura salvare a 
statului român stă în nădejdea pe care o legăm de aceste 
curente care, având rădăcini adânci în sufletul poporului 
nostru, sunt la unison cu ritmul general al prefacerilor şi 
regenerării europene”. În 1933, directorul Cedendarului 
devenise vijelios şi sprijinea deschis Garda de Fier, pe 
listele căreia acceptase să candideze.  Imprecaţiile 
împotriva democraţiei urcaseră cu o cotă mai sus. „Aşadar 
- interoga el -, simplificarea vieţii politice prin refacerea 
vechilor partide? E o imposibilitate. Şi ar fi o calamitate 
pentru ţară. O singură simplificare e posibilă şi e necesară: 
curățirea terenului de aceste rime târâtoare care n-au 
dreptul la viaţă în România. Ce putere ar fi în stare să le 
insufle din nou credinţă şi elan şi să facă din zece 
mortăciuni insignifiante un organism politic de prestigiu? 
La baza acestor mortăciuni a stat Iluzia democratică. A 
preconiza azi refacerea unor partide care şi-au demonstrat 
neputinţa de a crea şi rapacitatea pentru a sfârşi în 
frânturi suspendate de ambiţii şi pofte personale înseamnă 
a conspira la perpetuarea democraţiei politicianiste, 

înseamnă a încerca să transformi agonia democraţiei în 
agonia României. Agonia democraţiei este însă un fenomen 
natural şi fatal. Datoria oricărui bun român e să grăbească 
lichidarea acestui proces dezonorant pentru un popor şi să 
pregătească drumul noii Românii naţionaliste care vine”. 

Nae Ionescu, când era numai un cugetător de 
dreapta, a militat cu neostoită consecvență pentru, la 
început, readucerea lui Carol al II-lea pe tronul României 
şi, apoi, după actul restauraţiei din 8 iunie 1930, în 
calitatea sa de membru marcant al Camarilei regale, 
pentru a pregăti dictatura personală a suveranului care să 
poată conduce deasupra partidelor prin guverne de 
tehnicieni. Pentru aceasta, a dus o continuă campanie 
împotriva partidelor, proclamând ideea că numai regele 
întruchipează voinţa naţională: „lată, deci - scria în 1930 
-, că viaţa politică normală ne poate duce la un moment 
dat, principial cel puţin, la înlăturarea partidelor politice. 
Consideraţiile acestea nu simt numai teoretice. Atât 
bolşevismul din Rusia, cât şi fascismul din Italia nu sunt 
altceva decât regimuri instituite după mecanismul schiţat 
mai sus. Noi înşine trebuie să ajungem la o situaţie 
analoagă: dacă PN.Ţ. era într-adevăr un partid politic şi dl 
Iuliu Maniu un om politic. Acesta este sensul istoric al 
acţiunii noastre când recomandam transformarea PN.Ţ. 
Într-o organizație de mase şi instituirea dictaturii 
maselor... Oricum se pot identifica momente în procesul 
istoric când partidele politice nu există”“%. Peste câteva 
zile, revenind, postula: „Guvernul de partide sau guverne 
de personalităţi reprezintă formule politice de o egală 
îndreptăţire: şi liber este regele, şi anume sub aceeaşi 
responsabilitate, să se hotărască pentru o formulă sau alta, 
după cum îl îndeamnă libera Lui judecată şi simţul pulsului 
vieţii, care hălăduieşte în el'!. Altă dată se ridica 
împotriva sistemului constituțional şi, evident, al 

Constituţiei: „Regimul nostru constituţional - aprecia el - 
nu e o realitate: el nici nu a fost cucerit prin luptă, nici nu 
s-a ridicat în chip firesc prin condiţiile noastre de viaţă 
publică. Trăim, deci, faţă de el în cea mai desăvârşită 
indiferenţă. Realităţi au fost la noi numai partidele politice. 
Dar nu realităţi politice sau sociale, ci organizaţii 
clientelare puse în slujba unor oameni... Dar dacă formele 
constituţionale nu sunt decât «forme», iar partidele 
politice simple facţiuni mercenare, lipsite de specificitate 
structurală şi de personalitate, fără niciun fel de legătură 
organică cu realităţile, cine să confere vieţii noastre 
publice o consistenţă şi Constituţiei o aplicare efectivă? 
Statul trebuie să intervină”. Apoi, directorul Ciwântului 
s-a răfuit cu ideea contractualistă a legii fundamentale 
care este Constituţia: „Nu am nimic - scria el în aprilie 
1932 - cu această ignobilă deformaţie apuseană care este 
constituţionalismul democratizanţilor noştri, fundamental 
deosebit de Constituţia noastră pe care Dreptatea o 
consideră  «rousseau-istă în aşezarea ei iniţială»... 
Dreptatea se înşală când crede că «pactul nostru 
fundamental» (pact? de ce pact? de când pact?) este 
«rousseau-ist în aşezarea lui iniţială» pentru că procede 
prin declaraţia că «toate puterile emană de la naţiune». Se 
înşală pentru că în orice aşezare omenească, fie că are o 
constituţie scrisă, fie că trăieşte împlinind instinctiv legile 
constituţiei ei neformulate, puterile ei nu pot să emane 
decât de la naţiune. Toate puterile. Aşa că nu e nevoie să 
fii nici rousseau-ist, nici de cine ştie ce formaţie apuseană 
pentru a mărturisi acest adevăr fundamental”. În 
general, profesorul de metafizică era împotriva modalităţii 
de organizare apuseană a statului, care i se părea a fi 
inautentică, neorganică şi, de fapt, neromânească: „Noi, 

aici, la Cuvântul, am arătat că nu poate fi vorba decât de 
crearea din nou a unui «stat rumânesc», a unui «stat 
țărănesc», în afară deci de ordinea individualist- 
democratică şi capitalist-burgheză. Pe când lumea politică 
în genere a crezut că drumul pe care îl avem de urmate 
cel al încadrării în ordinea şi solidaritatea europeană. Aşa 
fiind, noi cerem decuplarea noastră de structura politică şi 
economică a Europei”. 

În ciuda faptului că preda logica la Universitate, Nae 
Ionescu credea că se pot impune unor structuri economice 
ce şi-au creat şi organismele politice asemenea decuplări 
automate şi schimba, după un veac, o evoluţie sociologic 
determinată. Logica filosofică, se vede bine, nu făcea casă 
bună cu aceea a sociologiei, cu legile ei grave şi specifice. 
Mai târziu, după ce în toamna lui 1933 se îndreptase 
ideologic spre Garda de Fier, Nae Ionescu prefera 
naționalismul şi exalta revoluţia pregătită de legionari, 
combinându-l cu mai vechea sa împotrivire faţă de statul 
democratic şi constituţional. După 1933, cu gazeta 
suspendată de la sfârşitul lui 1933, scria, când şi când, 
prin foile legionare din ţară. Acum găsea perimat 
principiul naţional afirmat de statul democratic şi aştepta 
instalarea adevăratului naționalism: „Naționalismul acesta 
al statului român modern este naționalismul liberal, copil 
legitim al secolului XVIII, care defineşte națiunea 
juridiceşte, prin totalitatea cetăţenilor; e naționalismul 
chiar al ultimei noastre Constituţii, după care toţi locuitorii 
ţării care îndeplinesc anumite condițiuni sunt români, 
indiferent de originea lor etnică; e naționalismul economiei 
liberale care consideră drept capital naţional orice capital 
aparţinând unui cetăţean român sau unei firme juridiceşte 
româneşti. Asta nu are însă deloc a face cu naționalismul 
vremii acesteia de astăzi, care se delimitează natural, şi nu 
juridic, organic şi contractual... Tinerimea românească 
trebuie să ştie că naționalismul (le azi e o nouă formulă de 
viaţă, o nouă stare a lumii, un nou ev al Istoriei. Realizarea 

mai repede şi mai completă a acestei formule atârnă de 
existenţa unui sâmbure sănătos al mişcării, conştient de 
răspunderile şi îndatoririle lui. Între aceste îndatoriri, cea 
dintâi e, desigur, aspra intransigenţă doctrinară ce nu se 
obţine decât cu ruperea tuturor punților care duc în afara 
obştei de jertfă şi de iubire a noului naționalism 
românesc”%5. Mai limpede exprimată evoluţia firească a 
profesorului de metafizică nici că se putea. Fără a fi o 
relaţie de consecuţie obligatorie (dimpotrivă), Nae Ionescu 
evoluase de la dreapta spre extrema dreaptă. Dar 
folosindu-se, în mod extremist, de mai vechile idei-forţă 
privind democrația statală şi constituţionalismul 
parlamentar. 

Păstrându-ne, deocamdată, la nivelul doctrinarilor 
potrivnici democrației parlamentare, e necesar să-l 
aducem în scenă pe Mihail Manoilescu. Trecut prin câteva 
partide, devenit filocarlist şi, după restauraţie, membru al 
Camarilei, ajuns ministru, prin 1931, Manoilescu e 
eliminat din înaltele sale funcțiuni, devine, în mai 1931, 
profesor de economie la Şcoala Politehnică şi îmbrăţişează 
ideea mussoliniană a corporatismului, scriind despre 
această doctrină cărţi (Secolul corporatismului e tradusă 
în câteva limbi de circulaţie). Evident, corporatismul nu 
făcea casă bună cu democraţia parlamentară. De aceea, o 
va combate cu stăruinţă. Manoilescu, om bogat (era 
coproprietar al minei Şorecani şi membru în câteva 
bănoase comisii de administraţie ale unor firme), şi-a 
finanţat şi o revistă, Lumea nouă, care a apărut timp de un 
deceniu (1932  - 1942). Ideile sale potrivnice 
parlamentarismului, sufragiului universal şi democraţiei le 
va expune în articole, studii, eseuri ale revistei sale şi în 
cărţi. „Ca oportunitate - observa în 1932 -, votul universal 
e mai mult decât discutabil, iar ca modalitate de înfăptuire, 
şi împroprietărirea, ca şi votul universal sunt modele de 
neorganizare... Votul universal n-a fost cerut de nimeni 
sau, mal exact, n-a fost cerut de cei care sunt beneficiarii 

lui... Votul universal era incontestabil o necesitate şi, dacă 
participarea ţărănimii la gospodărirea publică s-ar fi 
organizat sub forma unor colegii profesionale cu o mare 
înrâurire mai ales în organizarea vieţii locale, desigur că 
reforma de la 1918 ar fi fost în linia vremii. Forma de vot 
universal, însă, care topeşte în aceleaşi ape toate 
categoriile sociale şi profesionale şi care dă ţărănimii 
situaţia aparentă de arbitru unic în toate problemele de 
stat este numai o ipocrizie... țărănimea care are legal toate 
drepturile le transmite în bloc unor mandatari politici care 
se transformă în propriii ei tirani şi care o împiedică să se 
gospodărească singură prin mijloace directe, în cadrul 
unor drepturi limitate, dar sigure... Numai în statul 
corporativ  gospodarul va fi stăpân şi puternic, 
necunoscând altă dominație decât aceea a interesului 
public pe care îl serveşte, în cadrul său profesional şi 
local”5. Un articol din anul următor se ridică împotriva 
ideii pluripartidismului: „Pornind de la ideea şi rolul 
funcţional al oricărei organizaţii profesionale, ajungem la 
concluzia că partidele sunt organisme perimate care şi-au 
încheiat cariera în ziua în care s-au realizat în toate ţările 
votul universal şi libertăţile cetăţeneşti depline şi că ele nu 
pot împlini partidele social-democrate din Apus - şi cu atât 
mai puţin roluri economice pentru care n-au fost niciodată 
create. Roluri sociale, roluri economice şi politice în viaţa 
unui stat, în adevăr modern, nu pot împlini decât 
corporaţiile. De aceea, viitorul este numai al corporațiilor 
şi al statului corporativ”“”. Fireşte că preconizatul său 
sistem al corporatismului îl respingea, de plano, pe cel 
liberalist. În 1932, scria vizionar: „Statul de mâine trebuie 
să permită integrarea naţională exactă a categoriilor 
social-economice şi să asigure continuitatea în politica 
economică şi socială, în acest scop principiul fundamental 
al noii ordine trebuie să fie organizarea corporativă a 
națiunii Corporaţiile trebuie să preia în primul rând 

funcţiile economice de gestiune ale statului de astăzi... în 
acest sens, va trebui să ia fiinţă un parlament corporativ 
care să constituie unicul organ de legiferare în materie 
economică şi socială... Rolul statului politic de astăzi 
trebuie să fie redus la politica externă, la administraţie 
propriu-zisă, la armată şi şcoală”45. 

Există,  negreşit, o  interrelaţie între teoria 
protecţionistă a lui Manoilescu şi cea, tot de el elaborată, a 
corporatismului. Încă în anii douăzeci medita la decalajul 
dintre ţările agricole şi cele industriale, calculând distanţa 
enormă dintre productivitatea muncii industriale şi a celei 
agricole. Atunci era adeptul neoliberalismului, militând, 
alături de Ştefan Zeletin, în Partidul Poporului al lui Al. 
Averescu. Apoi are revelaţia că a descoperit dezlegarea 
unui greu contencios şi elaborează teoria schimbului 
internaţional bazat pe protecţionism. Aceasta, ca o 
modalitate de evoluţie a ţărilor agrare, exploatate de cele 
industriale, spre industrializare. Teoriile economice ale lui 
Manoilescu, inclusiv Secolul  corporatismului (1936), 
prezintă negreşit importanţă, fiind discutate, în epocă şi 
astăzi, cu reală deferenţă în cercurile de specialitate din 
lume. Aş adăuga că solida sa carte din 1944, Rostul şi 
destinul burgheziei româneşti, stă, alături de Burghezia 
română a lui Zeletin şi Istoria civilizației române moderne 
a lui Lovinescu, printre lucrările fundamentale în domeniu. 
Dar aici nu reținem dimensiunea economică a acestor 
scrieri, cât cea politologică. Or, în Secolul corporatismului 
se războieşte cu natura democratică a statului de tip 
liberal, aşa cum s-a constituit în secolul al XIX-lea. Undeva 
pe la început, semnala că acum, după războiul mondial, 
„nu e vorba de criza democraţiei în trecut, ci de criza 
democraţiei ca sistem politic”. Mal încolo observa că 
„necesitatea funcțională ne reclamă  coexistenţa 
funcţională a mai multor organisme politice, având acelaşi 
rol şi acelaşi scop”. Şi, după ce explică inutilitatea 

partidelor politice într-un sistem corporativ, conchide că 
„partidele sunt organisme perimate care şi-au încheiat 
cariera în ziua în care în toate ţările sufragiul universal a 
fost realizat şi unde libertatea cetăţenilor este completă”. 
În statul organizat corporativ nu e admisibilă preeminenţa 
unui partid oarecare. Un anumit partid poate activa 
„numai când reprezintă o Ideologie profundă, susceptibilă 
a cuceri toate ramurile vieţii naţionale şi să-şi menţină 
mult timp cucerirea. Nu poate fi vorba decât de un 
asemenea partid care are să-şi spună cuvântul în stat 
deasupra cadrelor corporative şi cu asentimentul lor”. Şi, 
parafrazând un dicton englez, ţinea să precizeze că 
„partidele nu mai au drept să facă rău”%. 

De la antidemocratismul parlamentar clădit pe ideile 
corporatiste la propunerea creării partidului unic nu era 
decât un pas. Fireşte, Manoilescu l-a făcut. Nu s-a 
mulţumit cu articole şi studii. A scris o întreagă carte, de 
vreo 250 de pagini, publicată mai întâi în limba franceză 
(1937), în italiană, apoi şi în germană. Va izbuti s-o publice 
în româneşte de abia în 1942, deşi extrase din ea a 
publicat în revista sa şi, în 1937, în Buna Vestire, organul 
mişcării legionare. În cartea aceasta (deşi nu numai aici) a 
elogiat mult regimurile dictatoriale europene, cel fascist, 
nazist şi al lui Salazar. Opiniile exprimate în carte simt 
edificatoare prin ele însele, făcând comentariul inutil. 
„Puţini înţeleg că dictatura nu mai poate fi astăzi o 
instituţie patriarhală şi primitivă, ci numai un sistem 
complex de funcțiuni care să răspundă exigenţelor infinite 
ale vieţii popoarelor moderne”. „Partidul unic este o 
instituţie contemporană care e caracterizată în toate ţările 
printr-o aceeaşi concepţiune de stat... în toate aceste 
regimuri statul ia asupră-şi de a întruchipa un ideal politic 
şi social şi de a conduce națiunea într-un mod activ şi 
conştient către realizarea acestui ideal. Statul nou, statul 
tip «secolul XX», este, deci, statul purtător de idealuri, 
este statul militant pentru un ideal politic şi social 
determinat”. „Partidul unic n-are numai o etică nouă; el 

are, de asemenea, o tehnică nouă în organizarea sa. 
Conducerea, ierarhia, disciplina sunt totodată diferite de 
ceea ce sunt ele în partidele politice ale regimului liberal. 
Prima originalitate a partidului unic e şeful său. 
Conducătorul şi partidul sunt două realităţi 
complementare. Marele conducător de tipul Kemal, al lui 
Mussolini, Salazar, al lui Hitler e un fenomen al secolului... 
Conducătorul este acela care are, mai mult decât toţi 
ceilalţi revoluționari, viziunea anticipativă a noului stat, 
conducătorul e acela care pregăteşte revoluţia care 
dirijează luarea în posesiune a statului şi dă linia generală 
a transformărilor de impus statului; conducătorul e acela 
care realizează fuziunea dintre partid şi stat adesea prin 
mijlocul unei numiri personale şi supraveghează 
coordonarea superioară a tuturor eforturilor de redresare 
naţională”. „Noile partide sunt miliții civile. Membrii lor 
sunt soldați. Toți îşi aliniază picioarele, iau poziție de 
«drepţi» şi îşi salută cu salutul roman superiorul politic în 
serviciul cerut politiceşte, pentru un ideal politic”. În 
sfârşit: „Dreptul exclusiv la activitate politică îl vom numi 
în chip brutal monopolul partidului unic”5!. Aspiraţiile 
totalitare, opuse libertăţilor cetăţeneşti şi dreptului de a se 
organiza în partide, se lăfăie în voie în această carte care 
poartă semnătura lui Mihail Manoilescu. 

De la doctrinarii cu statut recunoscut în epocă putem 
trece la condeiele cu faimă câştigată ale celor ce atunci 
aparţineau tinerei generaţii. Cu exasperarea sa constantă, 
Cioran, mereu în căutarea unei intruvabile soluţii 
salvatoare, între democraţie şi dictatură opta hotărât 
pentru a doua. „In viaţa unei naţiuni - scria în 1934 -, 
regimul democratic este adecvat numai perioadelor 
clasice, când națiunea se poate rotunji în libertate, când 
divergenţele nu sunt o destrămare şi când libertatea nu 
este un exces... Epocile tulburi, nesigure, în care omul 
oscilează turmentat în căutarea unui fanatism care să-l 
lege fatal şi direct de ceva, aduc cu necesitate dictatura ca 
o formă ce oferă omului o ancorare durabilă şi o conştiinţă 

de mare stabilitate... Numai într-un astfel de regim 
tinerimea poate fi organizată, numai într-un astfel de 
regim ea însăşi e o putere... Dictatura trebuie înţeleasă ca 
o fatalitate... Un tineret în uniformă este o imagine de 
putere. Aderenţa intimă pe care ea o are cu un sistem 
dictatorial o leagă strâns de viaţa statului. Democraţia a 
cultivat numai tendinţele centrifugale ale tineretului... 
Dictatura are cultul forţei. O forţă amorţită nu poate fi 
dezmorţită decât prin forţă. Apologeţii democraţiei numesc 
libertate o stare care, în fond, nu e decât pasivitate, 
marasm şi indiferenţă. Dacă şi tinerimea înţelege 
libertatea în această accepţie, atunci această libertate 
trebuie distrusă, întreaga tinerime trebuie scuturată şi 
trezită la viaţă”. Redacţia, vizibil stânjenită, s-a simţit 
obligată să însereze, sub titlu, această precizare: „Oricât 
ar părea de aprig susţinător al dictaturii, d. Emil Cioran, în 
rândurile de mai jos, face, în fond, un entuziast apel pentru 
o democraţie sinceră şi constructivă”*?. Inutilă precizare, 
contrazisă de opiniile textului, a câirui vehemenţă nu putea 
fi umilită de o încovoiată retractare. Mai ales că la Cioran 
ideea avea o constantă, fiind slujită rectiliniu. Peste doi 
ani, în aceeaşi revistă, va reveni asupra aceleiaşi teme 
numai aparent, sau teoretic, dilematice: „Simt oameni - 
insistă tânărul Cioran - care nu pot respira decât în 
democraţie, precum alţii în dictatură... Este vorba să 
hotărăşti în timp şi să nu optezi pentru o soluţie 
supraistorică. Una este a vorbi de dictatură ca de unica 
salvare a României şi alta ca formă în genere. De aceea îmi 
este imposibil să am un entuziasm teoretic pentru 
dictatură, deşi o cred singura ieşire a României. Cine nu 
crede în modelul spiritului dictatorial la noi se înstrăinează 
de viitorul apropiat al acestei ţări... Ceea ce mi-a părut 
tulburător şi angajant în hitlerism este caracterul de 
fatalitate, de inexorabil colectiv, ca şi cum toţi oamenii ar 
deveni instrumentul unei deveniri democratice, fanatizaţi 
până la imbecilitate într-un clar-obscur al prezentului. În 

hitlerism cazi. Şi aşa cazi în orice curent de mase cu 
tendinţe dictatoriale... Când se vorbeşte de «barbaria» 
hitleristă, de «mascarada» sovietică sau de «teatrul 
fascist», impropriul acestor calificaţii nu defineşte decât 
ireductibilul acestor realităţi. Orice lume nouă este 
multiformă şi amenințătoare pentru a putea încape într-o 
formulă. Dictaturile «raţionalizează» naţiunile, dar în ele 
însele au ceva germinai, de primăvară turmentată şi 
haotică, de inevitabil exploziv. Dar cum dictatura începe 
printr-o răsturnare, nu poate sfârşi decât prin prăbuşire... 
în Germania, pentru a nu fi intoxicat sau contagiat de 
hitlerism, am început să studiez budismul. Decât meditaţia 
neantului mi-a ajutat să înţeleg, prin contrast, hitlerismul 
mal bine decât orice carte de ideologie... Dacă în România 
ar muri toţi militanţii de astăzi pentru ideea dictatorială, 
ea n-ar evolua mai puţin spre dictatură... Fenomenul 
naţionalist pe care îl trăieşte România astăzi ne îndreaptă 
spre momentul cel mai esenţial al istoriei noastre... 
Dictatura este ante portas. Se înşală cei care speră 
dezerţiuni sau laşităţi”55. 

Meditaţiile sale asupra relaţiei dictatură-democraţie 
le regăsim în cartea Schimbarea la față a României, 
apărută în 1936: „Tendinţa oricărei formaţii politice este 
dominaţia exclusivă. Coexistenţa atâtor grupări şi curente 
în democraţie este un semn de emasculare generală. De 
aceea, concurenţa politică fără niciun sens din democraţie 
îşi are rezolvarea firească şi inevitabilă în dictatură”. Şi 
mai încolo: „În cadrul naţiunii, democraţia a dat naştere 
unei pluralităţi de formaţii divergente care răpesc evoluţiei 
naţionale un sens convergent. Votul universal şi 
parlamentarismul au conceput națiunea ca o sumă 
cantitativ, când totul este o cantitate concretă şi calitativă 
care niciodată nu poate fi exprimată în aritmetica 
democratică. O naţiune este totdeauna mai mult decât 
indivizii ei. Democraţia a făcut din ea o rezultantă. In 
realitate, indivizii rezultă din naţiune. Ţările fără o axă 

istorică îşi pierd conturul prin democraţie. Acesta e cazul 
României. Ea n-a avut niciodată o formă, iar democraţia nu 
i-a dat-o... Dictaturile au toate un caracter de răscruce şi o 
gravitate unică”54. Desigur că principiul 
parlamentarismului, unul dintre elementele esenţiale ale 
democratismului, nu a fost ocolit. Şi a fost veştejit, cu 
sarcasm, ca întreg ansamblul acestui sistem „anacronic” 
de organizare socială care este democraţia. In cartea sa 
din 1936, Cioran observa ironic: „Parlamentarismul este 
un cadru englez care a zăpăcit lumea de nenumărate 
decenii. Dacă în Anglia istoria universală se poate face 
prin discuţii şi păreri, în ţările cu mai puţin sânge rece el 
n-a constituit decât o stagnare. Singurul merit al 
parlamentarismului este de a fi dat iluzia unor 
reprezentanţi presupuşi ai naţiunii de a putea direcţiona 
conştient şi artificial soarta acesteia. [In fond, 
parlamentarismul n-a creat decât o sumă de megalomani şi 
niciun erou. Parlamentarismul este chiar negația 
eroismului. Conceptibil în epocile echilibrate ale unei ţări, 
spiritul parlamentar e dizolvant în epocile de lansare şi de 
afirmare. Tensiunea în istorie a fost totdeauna fructul 
spiritului dictatorial”%5. 

Nici Eliade n-a trecut nepăsător peste tensiunea 
relaţiei dictatură-democraţie. Deşi nu i-a rezervat atenţia 
acordată de Cioran, aflăm şi aici meditații, chiar dacă 
deloc originale, pe marginea chestiunii. La urma urmei, 
originalitatea, aici, nici nu avea teren de manifestare. 
Importante erau situarea în ecuaţie şi opţiunea între cele 
două alternative. Argumentaţia nu putea produce 
originalitate decât, poate, prin efortul excesului, cum s-a 
întâmplat, uneori, cu Cioran. „Şi de unde - se întreba 
Eliade în 1937 - s-a răspândit zvonul că într-o dictatură 
toţi oamenii trebuie să gândească la fel?” Răspunzând, 
arăta că în dictaturile ordinelor călugăreşti a existat 
posibilitatea libertăţii cugetului şi de manifestare a 
personalităţii. Şi tot aşa în Italia fascistă, unde antifascistul 

Croce era lăsat să scrie. Şi asta pentru că „în dictatura lui 
Mussolini se caută «personalităţi». Cine gândeşte personal 
este promovat în cel mai scurt timp la un rang maxim "56. E 
inutil să insist că Eliade, atunci adept al Gărzii de Fier, se 
iluziona, automistificându-se. Opiniile personale, criteriu 
de promovare în dictatura lui Mussolini, ca şi a altora, e o 
născocire naivă, pe alăturea de realitatea faptelor. Dar 
chiar Eliade afirmase cu câteva linii mai sus că B. Croce, 
foarte, cum să spun? personal faţă de chingile fascismului, 
nu căpătase decât abia favoarea de a fi lăsat să scrie. În 
acelaşi an a luat atitudine şi faţă de celălalt termen al 
relaţiei, democraţia: „Democraţia de la război încoace a 
Izbutit - crede el - să zădărnicească orice încercare de 
redeşteptare naţională. Prin piloţii orbi de la cârma ţării, 
democraţia ne-a adus astăzi acolo unde suntem. 
Democraţia a zdrobit definitiv instinctul statal al 
cârmuitorilor””. În numărul unic al revistei sale Adsum, 
din august 1940, Constantin Noica s-a ocupat, într-unul din 
articole, fără insistență, de democrație. „Ordinea 
spirituală, iar nu simpla politică a democratismului în care 
s-a trăit, credea că ştie ce e omul. Individului, spunea 
democraţia, nu-i trebuie decât condiţii de libertate în care 
să se desfăşoare; celelalte veneau de la sine. Iar libertatea 
era o noţiune negativă: a nu sta sub anumite constrângeri. 
Restul, adică definirea omului însuşi? Dar întrebarea nici 
nu se punea... Invitaţia la libertate izvora din dogmatismul 
acesteia, din afirmarea indiscutabilă a naturii noastre 
statornice. Democraţia e semnul reacţionarismului în 
planul spiritului.”5% E adevărat, Noica mută chestiunea din 
planul politic în cel pur spiritual. Dar nici în acest ultim 
plan nu cred că Noica are dreptate. Şi în cele ale spiritului, 
libertatea democraţiei, adică eliminarea mijloacelor 
constrângătoare, e o necesitate fără de care spiritualitatea 

nu poate vieţui cu adevărat. E drept, experienţa ultimelor 
şapte decenii în Europa de Est a demonstrat posibilitatea 
triumfului spiritului asupra  totalitarismului. Dar nu 
îndrăznesc a crede că idealul vieţii spirituale este dictatura 
totalitară. Chiar dacă inegalitatea naturală e suverană în 
lumea spiritului, e nedrept şi neadevărat să se afirme că 
democraţia aici este un semn al reacţionarismului. Nicăieri 
în sfera umanului democraţia nu e anacronică, nepotrivită 
sau retrogradă. 

Impotriva democraţiei parlamentare şi a Constituţiei 
care îi asigură statutul de existenţă au scris în epocă 
destui. Şi gazetari de toată mâna, precum Ilie Rădulescu, 
Popescu-Prundeni, şi intelectuali care practicau 
jurnalistica politică. Să-i amintesc pe Dragoş 
Protopopescu, Toma Vlădescu, Nicolae Roşu, M. 
Polihroniade. A le cita opiniile mi se pare inutil. Câteva 
exemple, cu titlu de eşantion, mi se pare totuşi nimerit a le 
înfăţişa. Mihail Polihroniade, membru al grupării 
„Criterion”, primul din noua generație care a optat nu 
numai ideologic, ci şi înregimentându-se activ în Garda de 
Fier, articula, în 1932, această propoziţie în ton voit 
jucăuş: „Democraţia modernă este un corp mort care mai 
curând sau mai târziu se va întinde în coşciug, alături de 
democraţiile antice şi de democraţiile italiene ale Evului 
Mediu”*. Şi iată o mostră din opiniile gazetăreşti, şi ele 
miştocăreşti, ale  anglistului Dragoş Protopopescu: 
„Constituţia noastră e un bastard ignobil născut din 
tratatul de la Berlin (? I n.n.) şi Alianţa Israelită 
internaţională... Această Constituţie şi eu cu drag aş călca- 
o. Aş face cu ea chiar mai rău. Şi atunci să lăsăm gluma, să 
ne ştergem pe mâini cu farsa democrată şi să începem a 
avea o Constituţie. Constituţie înseamnă Constituţie. Şi 
neamul românesc are o singură Constituţie românească. 
Aceasta e singura noastră realitate”6. În sfârşit, n-aş mai 


59 Mihail Polihroniade, „Ideologie şi democraţie", Calendarul, |, nr. 10, 
3 februarie 1932. 

60 Dragoş Protopopescu, „Constituţia lui Arvinte", Porunca Vremii, III, 
nr. 151, 7 iulie 1935. 


reproduce din cogitaţiunile lui Nicolae Roşu, ci mi se pare 
util să culeg câteva sintagme injurioase din articolele 
acestui incalificabil publicist la adresa democratismului: 
„apele  scârnave ale liberalismului”, „democraţia în 
realizarea ei ideală tinde către anarhia absolută ”. „Creaţia, 
în orice domeniu, presupune continuitate, ordine şi 
ierarhie, adică tocmai ceea ce lipseşte spiritului 
democratic”. „Viciul esenţial al democraţiei se află în 
însăşi practica principiului efectiv care uniformizează şi 
distruge disciplina socială bazată pe naturale judecăţi de 
valoare”. Şi iată două titluri din articolele sale: 
„Falsificarea prin democraţie a culturii româneşti” şi 
„Procesul democraţiei revoluţionare”. 

De contenciosul democratismului parlamentar s-au 
ocupat şi militanţii legionari. Rigoarea obligă să începem 
cu însuşi Căpitanul. Codreanu a fost, în două rânduri (1931 
şi 1933), deputat şi a rostit în numele grupării sale 
politice, cum erau uzanţele atunci, discursuri de răspuns la 
mesajul regelui către parlament. Şi aici, nici că se putea 
altfel, s-a referit la regimul democratic în virtutea căruia, 
totuşi, luptase şi se alesese deputat „Democraţia - se 
rostea în 1931 - văzută din afară ne dă impresiunea unei 
vaste complicităţi în fărădelege. Concluzia: democraţia 
este incapabilă de autoritate. Şi încă ceva. Declar aici că 
democraţia e pusă în slujba marii finanţe naţionale sau 
internaţionale jidoveşti.”$! în discursul la Mesaj din 1933, 
într-o înşiruire de deziderate, la punctul 9 cerea: „Să se 
puie capăt existenţei falimentare a statului democrat 
întemeiat pe ideologia perimată a Revoluţiei franceze... Să 
se înalțe din temelii statul nou etnic-naţional întemeiat pe 
primatul culturii naţionale, pe primatul familiei şi pe 
primatul corporațiilor muncitoreşti”. intr-o carte a sa 
adresată, prin titlu, numai aderenţilor (Pentru legionari), 
Codreanu îşi relua ideile potrivnice democraţiei (o califica 
„democraţia masonă”), năpustindu-se împotriva 

principiului drepturilor omului: „«Drepturile omului» nu 
sunt mărginite numai de drepturile altui om, ci şi de alte 
drepturi: 1. Individul. 2. Colectivitatea naţională actuală, 
adică totalitatea indivizilor din aceeaşi natie, trăind într-un 
stat, la un moment (lat. 3. Națiunea, acea entitate istorică 
trăind peste veacuri cu rădăcinile înfipte în negura vremii 
şi cu un viitor infinit. O nouă eroare a democraţiei bazată 
pe «drepturile omului» este aceea de a nu recunoaşte şi de 
a nu se interesa decât de una din aceste trei entităţi: 
individul. Pe a doua o neglijează sau îşi bate joc de ea, iar 
pe a treia o neagă... De aceea asistăm în democraţie la o 
răsturnare formidabilă. Individul crede că poate să 
impieteze cu drepturile sale nelimitate asupra drepturilor 
colectivităţii întregi, pe care să o încalce şi să o Jupoaie. 
De aceea asistăm în democraţie la acest tablou sfâşietor, la 
această anarhie, în care individul nu voieşte să recunoască 
nimic deasupra interesului său personal. Armonia nu se 
poate restabili decât prin reîntronarea ordinii naturale. 
Individul trebuie subordonat entității superioare, 
colectivitatea națională, iar aceasta trebuie subordonată 
naţiunii... «Drepturile omului» nu mai sunt nemărginite, 
ele sunt mărginite de drepturile naţiunii”$5. 

Vasile Marin, cel decedat, în 1937, în Spania, ca 
franchist şi aureolat ca „erou al creştinătăţii”, a fost 
avocat, gazetar cu intermitenţă, devenit membru, apoi 
comandant al Gărzii de Fier prin 1931 - 1932. În articolele 
sale s-a războit mult cu democratismul, pe care îl făcea 
vinovat pentru toate nevoile ţării. „La originea statului de 
până acum au stat, fără îndoială, principiile Revoluţiei 
franceze de la 1789, revoluţia avocaţilor şi a retorilor 
îmbătaţi de sonoritatea frazei, ucenici întru ideologie ai 
iluminismului celui de al XVIII-lea secol... Democraţia 
furnizează omul universal, omul abstract, ideal identic 
peste tot cu el însuşi, în vreme ce noi avem nevoie de 
oameni înrădăcinaţi solid în pământul nostru, în istoria 
noastră, în conştiinţa naţională, adaptaţi necesităţilor 
naţionale...  Electoralismul nu permite  selecţionarea, 


63 Idem, Pentru legionari, 1936, pp. 394-395. 


pentru că masele n-au instinctul ierarhiei valorilor. Pentru 
ele libertatea nu constituie factor de cultură şi de educaţie, 
ci prilej de anarhie şi dezmăţ. Pentru ele egalitatea devine 
idealul şi, prin aceasta, se deschid porţile vieţii publice 
făclierilor materialismului, care sunt bine primiţi... Votul 
universal are, între altele, imensul defect de a crea 
partide, ordonate toate pe consideraţiuni materialiste... 
Politica jocului electoral conduce la degradarea prin 
uniformizare a vieţii colective, iar națiunea, concepută 
numeric şi cantitativ, pierde sensul valorilor veritabile şi 
eterne... Salvarea noastră nu poate veni decât de la 
integrarea luptei noastre politice în sfera naţionalismului 
creator... De aceea, în orice stat, naționalismul intră în 
luptă certă cu democraţia, al cărei aliaţi se găsesc în 
pleava internaţională a metecilor.”6 Apoi e adusă în scenă 
mişcarea legionară, cu rostul ei de a înfrânge democraţia 
prin revoluţia naționalistă. „Începutul sfârşitului îl trăim 
noi. 

De pretutindeni, împotriva partidelor desuete, vase 
diverse cu conţinut identic, şi care nu se manifestă prin 
voinţa lor interesată de a apăra statul parlamentar şi 
practica unei politici de echilibru intern, adică liberală şi 
democratică, apar organizaţiuni noi de luptă politică care 
pun problema statului totalitar pe teren revoluţionar, 
indiferent dacă se etichetează fasciste ori comuniste. 
Produse autentice, toate aceste formaţiuni active 
preconizează necesitatea reorganizării fundamentale a 
naţiunii în stat... spiritul rector al reformei poartă aceeaşi 
pecete: primatul colectivismului naţional.”* Şi apoi anunţa 
asumarea de către generaţia tânără a misiunii - fireşte - 
de a regenera ţara: „Renaşterea prin revoluţie nu mai 
poate spăimânta pe nimeni... Vremurile cer oameni tari şi 
generaţia înaintaşilor nu-i poate da... Pretutindeni acolo 

unde ea s-a aşezat în slujba revoluţiei, condiţia destinelor 
societăţii se află în mâinile viguroase ale generaţiei 
noastre... Noi credem în valoarea etică a forţei. Statului zis 
de drept, care permite joc liber egoismului interesat al 
individului sporadic, noi îi opunem statul etic... înlăturăm 
cu dispreţ stârvul statului demo-liberal pentru ca să 
proclamăm în locul lui un stat fecundat de principiul 
autorităţii morale înăuntrul căruia să se realizeze maxima 
dezvoltare a naţiunii întregi... ara are nevoie, în 
vremurile acestea, de oameni tragici şi sintetici... Aceasta 
se realizează... prin acţiunea dârză, conştientă şi 
organizată a acelora care sunt apologeţii unei singure 
ideologii: Fapta”. Şi altă dată: „Pretutindeni caracatiţa 
democratică a fost stăvilită de marşul victorios al 
legiunilor tinereţei naţionaliste care au pus curajos 
problema reintegrării naţiunii în drepturile ei prin crearea 
statului cu funcțiuni totalitare”%. Şi încă o dată: „Ca 
pretutindeni, împotriva partidelor compuse din aceeaşi 
figuraţie desuetă şi care se manifestă prin voinţa lor 
interesată de a apăra practica politicii pluto-democrate, a 
apărut mişcarea legionară, reacțiune legitimă şi firească 
pe linia marilor destine ale comunităţii naţionale care pune 
viguros problema crucială a creării statului totalitar şi 
preconizează necesitatea reorganizării fundamentale a 
naţiunii... Ca şi fascismul, ca şi naţional-socialismul, 
mişcarea legionară luptă pentru crearea statului totalitar, 
sculptat politic, social şi economic în fondul naţional. 
Mişcarea legionară este o concepţie totală a vieţii 
naţionale. Prin ea, ca şi prin fascismul definit de Corradini, 
națiunea va depăşi, absorbindu-le, toate experienţele 
democratice şi socialiste şi va crea statul modern..."68. 
Cum se vede, multă frazeologie antidemocrată. Dar în 

locul programului prin care legionarismul voia să 
năruiască  „vechea” alcătuire, concepând una nouă, 
totalitară, nu întâlnim nici măcar un fragment de proiect 
posibil. 

Traian  Brăileanu era profesor universitar de 
sociologie la Universitatea din Cernăuţi, membru în 
Senatul legionar, organismul conducător al Legiunii, şi 
numit ministru al Instrucțiunii pe vremea statului național- 
legionar al lui Antonescu-Horia Sima. A fost şi el preocupat 
de  „viciul” democrației parlamentare, rupând săgeți 
împotrivă-i. În revistă, de el întemeiată şi condusă, 
însemnări sociologice, în care se făcea mai mult politică 
legionară decât ştiinţă sociologică, a publicat articole în 
care exprimă opinii pe această temă: „Ce program de 
reforme - observa el în 1937 - are Legiunea? Deşi 
programul e secret, totuşi voi destăinui punctul principal, 
anume: Legiunea va înfăptui ceea ce partidele făgăduiesc 
să înfăptuiască, dar nu pot înfăptui... Niciun partid nu 
poate da naţiunii forma politică desăvârşită de care are 
nevoie în constelația internaţională actuală. Dar dăinuirea 
partidelor politice împinge statul nostru cu necesitate spre 
război civil, spre dezlănţuirea revoluţiei iudeo-comuniste 
din cauza luptelor între facțiunile politicianiste. Întrebarea 
e cum se poate desfiinţa regimul partidelor politice, fără a 
aduce  ştirbire libertăţilor cetăţeneşti... Ne-am putea 
imagina  oareşicum rezultatul final al unei reforme 
constituţionale după biruinţa Legiunii. De la Republica lui 
Platon până la Secolul corporatismului al domnului 
Manoilescu e un drum lung”, menit să „împace autoritatea 
cu libertatea şi a asigura autonomia şi autarhia statului”. 
Şi adăuga deziderativ: „Ar fi cazul să se studieze şi la noi 
această problemă în mod temeinic” pentru a găsi căile 
utile spre „reîntoarcerea la statul naţional”6. Referirea la 
lucrarea lui Manoilescu spune multe, de vreme ce 
doctrinarul corporatismului condamna statul de tip liberal, 
preconizând dictatura partidului de tip unic. Comentând 

rezultatul alegerilor din decembrie 1937 şi numirea 
guvernului Goga-Cuza, duşmănit de legionari, Brăileanu a 
găsit prilejul unei mai clare recriminări împotriva 
democratismului parlamentar: „Deci - nota el amar - tot 
un partid parlamentar”. Acceptarea de a guverna într-o 
formaţie guvernamentală împreună cu patru foşti național- 
ţărănişti şi vaidişti e o eroare. „Măsurile luate imediat şi 
reformele anunţate de noul guvern sunt în primul rând 
antisemite, cuprind deci numai o parte (deşi foarte 
importantă) a programului naționalist Ele nu sunt 
îndreptate împotriva sistemului democraţiei parlamentare, 
prin care jidanii au devenit puternici la noi şi au realizat şi 
pregătit revoluţia comunistă... Nu e în intenţia noastră să 
criticăm, ci numai să demonstrăm cum, prin continuarea 
unui sistem de guvernare care ne-a dus în situaţia de azi, 
această situaţie nu se poate îndrepta. Prin coaliția cu Goga 
şi, în urmă, cu ţărăniştii şi vaidiţii, dl Cuza a îngropat în 
mod definitiv L.A.N.C. Cuzismul se va îneca în democraţia 
parlamentară, demagogică şi coruptă. Legiunea va trebui 
să intervină pentru a pune ordine în haos şi pentru a duce 
masele spre biruinţa ideii naţionaliste. Aşa e natural, aşa e 
logic să se întâmple.” Peste nici trei ani, în 14 septembrie 
1940, Legiunea a ajuns la putere, dovedind cu asupra de 
măsură... capacitatea ei de guvernare. Nu numai că n-a 
putut pune ordine în haos, dar neorânduiala bunului-plac a 
luat proporţii, devenind normă în treburile publice şi în 
cele economice. Şi, ca să închei, aş aminti că până şi 
legionarul disident Mihail Stelescu, cel ce a întemeiat 
gruparea „Cruciada Românismului”, se opintea împotriva 
democratismului. Parlamentul şi parlamentarismul i se 
păreau lovite de falsitate. De aceea, „democraţia ne 
repugnă. Este făcută din noţiunea sfântă de libertate, 
debandadă, din egalitatea naturală, erijarea în conducători 
a pleavei şi secăturei, din frăţietate, o crimă. S-a înlocuit 
concepţia binelui pentru mulţime prin concepţia domniei a 
unei mulţimi de secături... Românismul este singurul crez 

care poate anima viaţa acestei naţiuni. Soluţii pentru fiii ei, 
din sânul ei, cu spiritul ei, pe pământul ei””!. 

Aceste opinii de un radicalism extremist n-au rămas 
fără replică. Ea a venit densă, variată şi substanţială. De n- 
ar fi fost decât pledoariile fruntaşilor politici (liderii 
partidelor democratice), şi încă ar fi fost suficient. Dar s-au 
înregistrat şi replici din spaţiul filosofiei culturii, al 
sociologiei politice, al oamenilor de cultură în genere. 
Inainte de a mă referi la unele dintre aceste opinii mi se 
pare necesară o observaţie. Negreşit, democraţia peste tot 
în lume - şi noi n-am făcut excepţie - e plină de păcate, 
aglomerată de nedreptăţi şi imperfecţiuni flagrante. Poate 
că la noi păcatele democraţiei au fost şi mai evidente. 
Aveam, şi până la 1923, cea mai liberală Constituţie 
europeană, dar guvernele, de la 1866 încoace, nu au fost, 
ca peste tot, expresia parlamentului, ci, invers, 
parlamentele au fost, totdeauna, expresia guvernelor care 
le „alegeau”. Asta vrea să spună că aproape toate 
consultările electorale şi pe vremea censului de până la 
1918, şi după universalizarea dreptului la vot pentru 
bărbaţi (femeile, după amândouă Constituţiile, erau 
excluse de la exercitarea drepturilor publice) au fost 
trucate de administraţie şi guvern. Funcţiona deci o 
democraţie imperfectă. Dar, dincolo de calitatea sistemului 
electiv, odată constituite corpurile legiuitoare, dezbaterile 
erau libere, punctele de vedere adversare încrucişându-se 
deschis şi cu mare forţă oratorică. Sigur că guvernele 
dispuneau totdeauna de majorităţi confortabile care le 
ofereau garanţii legislative. Dar opoziţia putea, în deplină 
libertate, să demonstreze eroarea unei legi aduse în 
dezbaterea parlamentului, să o amendeze. Apoi, presa era 
liberă (dincolo de sincopele rare ale stării de asediu) şi 
orice gând, oricât de critic, la adresa autorităţilor putea fi 
exprimat. Şi, aş adăuga, cu câtă forţă expresivă au fost 
exprimate, de mari, străluciți gazetari, aceste opinii critice 
în publicaţiile independente! Regimul minorităţilor era 

garantat de tratatele de pace de la Versailles, Paris şi 
Trianon, fiind în general respectat. Minoritățile naţionale 
aveau partide politice reprezentate în parlament, 
publicaţii, instituţii de cultură şi şcolare, putându-şi 
exercita, liber, drepturile garantate de Constituţia din 
1923. Sigur că extremismele naţionaliste româneşti, care 
n-au lipsit cum se vede nici după 1918, erau active, 
resentimentare şi incitau la ură împotriva alogenilor, 
promițând pogromuri şi legi rasiale. Dar, oficial, guvernele 
interbelice (cu excepţia celui de 44 de zile condus de Goga 
şi Cuza în 1937 - 1938) condamnau astfel de ieşiri, chiar 
dacă, uneori, se foloseau diversionist de cutare act şovin. 
Apoi, chiar aceste manifestări extremist-şovine constituiau 
unul dintre riscurile democraţiei, bucurându-se de 
posibilitatea de manifestare câtă vreme nu puneau în 
pericol siguranţa statului. Pe scurt spus, democraţia a fost 
atunci, în anii treizeci ai secolului nostru, ca şi aiurea în 
lume, imperfectă sau perfectibilă. Dar libertăţile erau pe 
deplin asigurate. Vorba, vestită, a lui Churchill: democraţia 
parlamentară are enorme păcate, dar nu există un mod 
mai bun de organizare statală. Cei care rupeau săgeți 
împotriva democraţiei româneşti, voind s-o înlocuiască prin 
forme autoritare, inclusiv dictatoriale, ignorau tocmai 
această fundamentală realitate. Democraţia era marcată 
de erori şi vicii; dar a fost şi a rămas cea mai avansată 
formă de organizare a vieţii publice. Iar spiritele înaintate 
s-au zbătut multe decenii până a fost instaurată. Eliminată, 
cum cereau extremiştii de dreapta sau stânga, ne instalam, 
cum s-a întâmplat din 1938 până în 1990, în totalitarism. 
Ralea a şi spus-o în 1930, într-un articol din Viaţa 
Românească intitulat „Misiunea generaţiei tinere”: „a) 
Toate ţările civilizate sunt democrate; toate ţările 
semicivilizate ori primitive sunt dictatoriale, b) Pentru că, 
la noi în ţară, acest regim n-a fost experimentat ca să-şi 
arate roadele, dacă astăzi suferim, efectele sunt ale 
reacţionarismului care a domnit, nu ale democraţiei care 
abia s-a înfiripat, c) Civilizaţia noastră e condiţionată de 
europenizarea noastră cu ajutorul regimului democratic... 


Credem că apropierea strânsă de Apus ne va ajuta în 
progresul nostru... Raţionalism, democraţie, europenism, 
iată valori culturale pe care Viaţa Românească le va 
susţine”72. 

Ralea a fost, fără îndoială, ca sociolog şi filosof al 
culturii, un hotărât potrivnic al extremismului de orice fel. 
Polem Mnd mult, atent şi productiv cu orientările 
obscurantiste şi  antidemocratice, promova valorile 
libertăţii şi ale europenismului care trebuiau să ne 
disocieze de Orientul bizantin. Adept al specificului 
naţional în cultură, s-a delimitat, în împrejurări ce n-au 
fost lesnicioase, de ortodoxism şi cavalerii românismului 
integral care-i tot blamau pe paşoptişti. „Misticismul şi 
ortodoxismul vor aduce obscurantism şi sălbăticie. De 
bine, de rău, iluminismul secolului XVIII francez ne-a adus 
bruma de civilizaţie, rea sau bună cum e, pe care o avem 
astăzi. Şi tot e preferabil ceva la nimic... Precizarea 
sufletului naţional e percepţia unei individualizări, a unei 
diferențieri bazate pe o operaţie de discriminaţie. Nu pot 
deosebi ce e al meu de ce e al altuia decât printr-o 
operaţie de delimitare raţională. Misticismul care urăşte 
individualizarea, care amestecă şi contopeşte totul, nu 
permite diferențieri. Între mistică şi specificul naţional e o 
enormă incompatibilitate.””3 Şi altă dată: „Specific naţional 
fără conştiinţă şi fără rațiune nu e posibil. Întâi să ne 
cultivăm şi pe urmă ne vom înţelege. Adică ne vom 
înţelege pe măsură ce ne vom crea. Specificitatea 
naţională e o operă de desprindere, de diferenţiere, iar 
percepţia diferenţierii nu se poate obţine decât prin 
rațiune. Începând a fi buni europeni, vom sfârşi prin a fi 
buni români. Românismul se învaţă prin europenism. Aşa a 
fost în trecut, aşa e şi astăzi. Patruzecioptismul bonjurist şi 
jacobinist ne-a dat conştiinţa naţională. Români ne-am 
descoperit mai întâi în Franţa. Opoziția creează 

determinările şi precizările””4. Revenind la un eseu din 


care am citat, să reproduc încă un pasaj revelator pentru 
apărarea democraţiei atât de hulite de alţii: „Noi credem 
că o viaţă românească se va realiza atunci când păturile 
care o compun vor ajunge la conştiinţa de sine prin 
libertate; când raportul dintre ele va fi dominat de regule 
de dreptate şi legalitate. Altfel, oricâtă afinitate etnică ar 
exista între diferitele clase componente ale acestui popor 
şi ale acestui stat, şi oricât s-ar exalta orgoliul lor naţional, 
oricât, în fine, s-ar exaspera cu ajutorul urii de rasă 
şovinismul latent din orice popor, dacă condiţiile vieţii 
sociale ar fi viciate de apucături tiranice, nedrepte, 
arbitrare, viaţa naţională ar fi periclitată. Căci nu există 
nimic mai antinaţional decât o operă de nedreptate sau de 
exploatare. Solidarităţi bazate pe stăpânire de o parte şi 
robie de alta nu există şi niciun imperativ naţionalist de 
ordin ideologic, niciun mit spiritual nu se poate opune unei 
stări de inechitate. Prin social la naţional, acesta e crezul 
nostru. Dar, fiindcă pornim inspirați de această metodă, 
ajungem la concluzia că regimul politic care, potrivit 
timpurilor noastre de conştiinţă şi cultură, poate ajuta 
solidaritatea şi coeziunea noastră e democraţia””?. Şi tot 
despre hulita democraţie, în decembrie 1930: „In numele 
democraţiei, nu cerem azi punct de ajungere egal, ci 
numai punct de plecare egal... Egalizând condiţiile de 
plecare, democraţia prezintă imense avantaje biologice... 
Democraţia e o posibilitate, pe când reacţiunea e o 
interdicţie de soluţie... Oricare ar fi obiecţiunile pe care le 
aduc teoreticienii reacţionari democraţiei, ei nu pot nega 
un avantaj evident al acesteia. Regimul democratic e 
singurul regim politic în care e posibil controlul. E singurul 
pe care omenirea, în căutarea ei spre bine, l-a putut găsi 
până acum. Parlamentele, oricât ar fi ele de primitive, de 
neevoluate, au putinţa de a denunța. In regimurile 
antiparlamentare cine va putea exercita controlul?... Iată 
de ce, pornită într-un moment al istoriei, dintr-o mică ţară, 

în cel mai mic dintre continente, mişcarea democratică a 
cuprins în vârtejul ei toate neamurile planetei, iată de ce 
ea s-a transformat într-o mistică binefăcătoare, în care, cu 
toate oscilaţiile crizelor trecătoare, omenirea, în imensa ei 
majoritate, continuă să creadă. Aşa înţelegem azi 
democraţia: un regim care sporeşte vitalitatea””6. Ralea a 
ştiut, ca mulţi alţii, să se ridice şi împotriva blamului 
aruncat de adversarii democraţiei împotriva partidelor 
politice, de fapt împotriva ideii de pluripartidism, principiu 
fundamental al parlamentarismului. A căpătat putere 
circulatorie, de la restauraţia lui Carol al II-lea încoace, 
teoria guvernelor de tehnicieni, deasupra partidelor. Ideea 
a fost preluată de grupări de extremă dreaptă, 
alimentându-şi cu ea (sau şi cu ea) ostilitatea împotriva 
pluripartidismului şi a democrației parlamentare, în 
februarie 1931, Ralea scria: „Un grup de politicieni şi 
câţiva intelectuali vor să convingă lumea că toate relele 
din ultimul timp nu sunt datorite numai partidelor, ci chiar 
înseşi ideii de partid, asupra căreia trebuie azvârlite toate 
anatemele... Că partidele n-au fost totdeauna la înălţime, 
se prea poate. Să căutăm deci a le perfecționa. Nu ideea 
de partid e compromisă, ci expresia ei românească. 
Partidele sunt instituţiile politicii, după cum băncile, 
cooperativele sau societăţile comerciale sunt instituţiile 
vieţii economice. S-ar putea concepe viaţa economică fără 
ele? Partidul mobilizează, orientează şi grupează opinia 
publică. El serveşte de instrument de informaţie şi 
solidaritate. El fereşte de anarhia individualistă şi oferă 
vieţii sociale o bază de continuitate şi permanenţă””. Şi 
peste câţiva ani, cu referire directă la extrema dreaptă 
care, cum spuneam, tot predica inutilitatea şi caracterul 
pernicios al partidelor: „Domnii Cuza, Goga şi Corneliu 
Codreanu strigă contra partidelor, dar şi ei au şi 
întreţin partide. Cu tot spiritul de partid. Căci orice idee 

nouă presupune sectarism. Şi nu-mi închipui că grupările 
de dreapta ar întrebuința un criteriu obiectiv al selecţiei 
valorilor în locul unuia sectar. Oricât ar fi de genial un 
democrat ori un socialist, i se va prefera desigur cel din 
urmă militant antisemit. Selecţia va fi făcută tot pe bază de 
partizanat, de spirit de corp, de gaşcă, ar fi imposibil altfel. 
Adevărul e că: pe când democraţia se sprijină pe o 
multiplicitate de partide, dictatura se reazemă pe unul 
singur... Orice regim politic e unul de «scoală-te tu să stau 
eu». E o fatalitate inevitabilă şi mintea omenească n-a 
descoperit încă un remediu la acest teribil inconvenient. 
Numai că democraţia e o alternativă de grupări, ceea ce 
constituie o dreptate mai mult şi o supapă mal sigură 
contra nemulţumiţilor. Să-mi spună domnii Cuza ori 
Codreanu ce vor face cu partizanii lor în cazul unei veniri 
la putere? îi vor trimite la vatră? Atunci pe cine se vor 
sprijini?... Dar atunci de ce atâta demagogie contra 
partidelor, când conducătorii naţionalişti ştiu bine că şi ei 
au un partid care speră să fie recompensat moral şi 
material într-o zi, chiar când partidele pe care le conduc îşi 
schimbă numele şi în loc de partid îşi zic ligă, legiune 
etc.”78, 

În sfârşit, Ralea a luat atitudine împotriva acelor 
opinii potrivit cărora ar exista o relaţie de 
incompatibilitate între democraţie şi naționalism şi că 
democraţia trebuie înlăturată în favoarea naţionalismului. 
„Nu numai că între democraţie şi naționalism nu este nicio 
antinomie posibilă, dar naționalismul este o invenţie a 
democraţiei. Inainte de 1789 nu se poate vorbi de 
patriotism. Statele feudale aveau forme patrimoniale... 
Natiunea, principiul naționalităților, specificul etnic au 
ieşit din marea revoluţie franceză, ideologia modestă a 
burgheziei... Pe acest principiu naţionalist şi democratic a 
fost posibilă unirea tuturor italienilor, ca şi a tuturor 
românilor. Din acelaşi principiu democratic, afirmat de 
Wilson, a ieşit dreptul de autodeterminare a popoarelor, 

care a făcut posibilă România Mare... Putem afirma, mai 
mult, că numai democraţia poate fi cu adevărat 
naționalistă. În dictatură, unde nimeni nu poate vorbi, se 
poate presupune că sentimentul naţional e impus prin 
constrângere. Numai acolo unde, prin liberă adeziune a 
marii majorităţi, se manifestă dragostea de ţară, numai 
acolo se poate vorbi de o autentică conştiinţă naţională... 
Democraţia dreaptă şi comodă pentru toţi înteţeşte 
ataşamentul pentru patrie.””* Şi peste doi ani, revenind 
asupra chestiunii, observa: „Ni se afirmă că am intrat într- 
o eră naționalistă. Numai că această eră durează cam de 
mult. Teoreticienii naţionalişti vor să ne convingă că 
perioada contemporană a avut două epoci: una 
democratică, care ucum e perimată, şi alta naționalistă, 
care abia acum începe. Istoria ttrată însă că democraţia n- 
a fost niciodată separată de naționalism... Nu există 
opoziţie istorică între naționalism şi democraţie. Din 
contră, ambele ideologii s-au determinat şi condiţionat 
reciproc, ca două feţe iile aceluiaşi principiu apărut 
simultan pe scena istoriei... De altfel, naționalismul nici nu 
are a se apăra. Ele o stare de fapt. Şi stările de fapt nu 
dau naştere la doctrine. Elementele biologice: trebuinţe, 
Instincte, impulsii pot forma baze inconştiente pentru 
teorii. Ele nu ne pot transforma direct în ideologii. Nu 
există o doctrină ori o ideologie a setei ori a somnului. 
Naționalismul e, deci, din domeniul realităților, nu din 
domeniul valorilor. Sunt român după cum sunt blond, înalt 
ori şchiop. Nu pot fi altceva ori altfel. Românismul e o 
fatalitate fenomenologică... A fi naţionalist după ultima 
formulă înseamnă a nu ţine seama nici de adevăr, nici de 
iubire, nici de dreptate, adică a distruge din suflet toate 
idealurile pentru care a luptat de veacuri omenirea. În 
condiţiile acestea, examenul naţionalist e prea greu de 
Husţinut... înapoi la naționalismul realist, la naționalismul 
de constatare a unor specificităţi individuale”80. 

Nu mai puţin vehement s-a rostit în apărarea 

democraţiei Ion Vinea, directorul publicaţiei Facla. Ceea ce 
i se părea ridicol şi monstruos lui Vinea era confuzia 
vinovată ce se face între democraţia reală şi simulacrele ei 
de la noi, propunându-se, pornind de la aceste iposlaze 
degradate, formele dictatoriale: „Şi când spumegăm 
împotriva democraţiei noastre aparente - scria el în 1934 
-, ne revoltăm, de fapt, împotriva veritabilei dictaturi sub 
care ne zvârcolim din 1916. Acuzăm parlamentarismul, 
acuzăm democratismul, când nu cunoaştem nimic din toate 
acestea şi n-am experimentat decât simulacrele. Şi suntem 
aşa de imbecili sau şarlatani când continuăm a lua starea 
dictatorială de la noi, făţarnică şi brutală, coruptă şi 
catastrofică, fiindcă a dispărut cu totul, drept democraţie. 
Se poate totuşi să se recomande dictatura pură, dictatura 
fără comedia democratică... Să nu accepţi nici această 
ameliorare, cum n-ai acceptat, din capul locului, 
presupunerea că în Germania şi Italia se trăieşte mai bine 
decât în Anglia şi în Franţa”8!. Vinea exagera cu bună 
ştiinţă. Antiliberal de vreo două decenii bune, refuza să 
vadă, dincolo de simulacru, democratismul real manifestat 
prin parlamentarism şi libertatea presei. In absenţa 
acestora, dictatura brutală şi-ar fi întins linţoliul asupra 
ţării. Or, aceste expresii ale vieţii democratice existau, 
neputând fi vorba la noi, atunci, de dictatură. Spre formele 
dictaturii pure aspirau mişcările politice şi spirituale de 
extremă dreaptă sau stângă. Un bun diagnostic asupra 
fenomenului aşa-numitului faliment al democraţiei a oferit, 
în 1933, teoreticianul social-democrat Şerban Voinea: „De 
ani de zile se proclamă falimentul democraţiei. Deşi 
războiul mondial se sfârşise printr-o imensă lărgire a 
democraţiei, existenţa unor regimuri dictatoriale în Rusia 
şi Italia alimenta diferite curente ideologice cu tendinţă 
antidemocratică. Acestea erau reduse la cercuri relativ 
restrânse. Tendinţele antidemocratice păreau a fi limitate 
pentru realizarea lor la statele «înapoiate». Recenta 

biruinţă a naţional-socialismului în Germania nu a lărgit 
numai cercul partizanilor metodelor dictatoriale, ci pare a 
fi făcut dovada experimentală că dictatura poate fi 
instaurată şi în statele cu mai mare dezvoltare 
industrială... O bună parte din cei care proclamă 
falimentul democraţiei reprezintă interese şi privilegii care 
îşi găsesc mai bine reprezentarea în cadrul unui regim 
dictatorial... înseamnă această afectare a unor cercuri tot 
mai largi că democraţia a dat faliment? Creaţia modernă, 
cu garantarea libertăţilor individuale şi participarea tot 
mai largă a maselor la treburile publice, are rădăcini 
înfipte în însăşi societatea de azi... Bazele de ordin 
economic şi social, condiţiile culturale ale democraţiei nici 
nu pot fi puse în discuţie... Niciuna din condiţiile materiale 
ale democraţiei nu a dispărut. Neputinţa democraţiilor 
politice de a soluţiona imensele probleme economice şi 
sociale de azi nu trebuie considerată ca un argument în 
favoarea metodelor dictatoriale, atâta timp cât acestea nu 
se vor fi dovedit mai eficiente... Ceea ce a dat democraţia 
modernă în primul rând nu este bogăţia, ci conştiinţa 
cetăţenească, demnitatea individuală. Lucrul acesta este 
prea adesea trecut cu vederea. De aceea se şi proclamă 
atât de uşor falimentul democraţiei... Acei care anunţă 
amurgul democrației confundă un nor trecător cu 
asfinţitul”&2. Şi mai târziu, apreciind democraţia, bazată pe 
majorităţi liber exprimate, dezvăluie că adversarii ei 
transformă această virtute în deficiență, ştiind că violenţa 
este esențialmente străină, prin statut, democraţiei: 
„Regimul democratic face inutilă violenţa. Dar el nu o face 
imposibilă. Este posibil ca o minoritate, punându-se în 
afară de regulile democratice, să încerce a ajunge la 
conducere prin mijloace violente. Care va fi, atunci, 
atitudinea majorităţii? Ea va recurge, necesarmente, în 
apărarea ei, la mijloace violente. Niciodată democraţia nu 
şi-a închipuit că la gloanţe se poate răspunde, cu succes, 
prin buletine de vot şi moţiuni ale majorităţii. Din moment 

ce minoritatea părăseşte terenul luptei democratice, 
majoritatea va trebui să se apere opunând violenţa la 
violenţă... Interzicerea şi dizolvarea partidelor național- 
socialiste sunt numai măsuri de apărare ale regimului 
democratic ameninţat în existenţa sa, dar ele nu contrazic 
principiile proprii democraţiei... Individul nu trebuie să 
ucidă. În legitimă apărare, omuciderea nu mai este însă 
crimă”, 

Despre valorile reale ale democrației supuse 
discreditului de cercuri politice sau intelectuale interesate 
s-a pronunțat şi ciudatul personaj Sandu Tudor, cleric 
literat, adversar al mişcării extremiste de dreapta şi de 
stânga, director al publicaţiilor Floarea de foc şi Credinţa: 
„Regimul democratic nu se poate spune că e compromis în 
sine. El e compromis şi aproape mort din punct de vedere 
moral. Cei Interesaţi ne-au făcut să nu mai avem încredere 
în el. Aşa, batem toba falimentului pentru o realitate 
politică pe care nu am trăit-o încă propriu-zis. Spunem că 
democraţia nu e bună pentru noi, când, în realitate, nici nu 
am înfăptuit-o cu adevărat... Nici nu am făcut deplină o 
experienţă şi vrem să trecem la alta. Privim iarăşi peste 
hotare şi căutăm altceva, ceva nou. Marile mişcări sociale 
din Rusia, Italia, Germania ne ispitesc şi pe noi la orice 
maimuţăreală. Ni s-a năzărit că putem afla mântuirea 
printr-o nouă soluţie de ultimă oră. lată-ne fascişti, iată-ne 
comunişti”81. Despre pericolul celor două extremisme 
politice scria, atunci, în 1933, şi ziarul clujean Patria, 
organ transilvan al PN.Ţ.: „«Dreapta» şi «stânga», iată 
cele două extreme ale politicii postbelice care au căutat, 
fiecare, să se justifice printr-o gregar de abundentă 
literatură... în general, doctrinele de stânga au prins mai 
mult teren acolo unde atrocitățile stăpânirii au împilat mal 
mult masele. Astfel, marasmul integral... a găsit aplicare în 
vastul imperiu agrar al țarilor... în Franţa, Germania şi 

Anglia, chiar dacă au apărut înjghebări comuniste, 
transformate uneori în puternice partide politice, ele nu au 
putut juca rolul unui factor determinant în viaţa statului 
respectiv din cauza frontului comun al burgheziei de toate 
nuanțele care a judecat comunismul în funcţie de ceea ce 
el realizase, prin nesocotirea celor mai elementare 
drepturi ale omului, în Rusia sovietică. Dacă însă 
comunismul presupune aprofundarea unei anumite 
ideologii şi o însemnată doză de curaj personal... cealaltă 
extremă, extrema dreaptă, a cumulat toate elementele 
dubioase, toată drojdia anarhică şi reacționară a partidelor 
burgheze. Extrema dreaptă operând, însă, cu vorbe mari: 
«patria», «regele», «națiunea», «biserica» etc., etc., etc., a 
fost revoltător de tolerată de către aceia care priveau cu 
groază numai extrema stângă. Şi astfel, printr-un 
consimţământ oarecum tacit al conducătorilor de stat, 
repetatele provocări ale extremei drepte nu au fost luate în 
seamă. Faptul e valabil nu numai pentru majoritatea 
statelor europene, ci, în primul rând, pentru ţara noastră. 
In această Românie tolerantă s-a înregistrat cel mult o 
doctrină neasimuabilă pentru ţăranul român... în actuala 
stare de lucruri, ţara noastră are nevoie de cât mai multă 
linişte şi pace. In consecinţă, cei doi duşmani interni, 
«stânga şi dreapta», trebuie la fel aduşi în situaţia de a 
atenta cât mai puţin posibil la liniştea publică”&. 
Libertatea cugetării nu poate fi disociată de democraţie, 
înverşunarea împotriva democraţiei însemna implicita 
negaţiune a liberei cugetări. Pentru apărarea acesteia s-a 
ridicat Tudor Vianu: „Libertatea cugetării - observa 
esteticianul în 1934 - alcătuieşte astăzi obiectul unei largi 
suspiciuni şi al unei multiple învinuiri. Cercuri întinse în 
societăţile contemporane par dispuse să renunţe cu inima 
uşoară la acest bun pe care trecutul nu l-a putut cuceri 
decât într-un timp foarte îndelungat şi cu jertfe ce nu se 
mai pot socoti... Cine seamănă neîncrederea faţă de 
libertatea tuturor de a cugeta o face desigur pentru a 

câştiga mai mult pentru propria sa libertate. Mi se pare 
chiar că nu există duşmani ai cugetării libere, ci numai 
duşmani ai cugetării libere a altora şi fanatici ai propriei 
lor libertăţi de cugetare. Lumea de azi, care cu uşurinţă 
crede a se putea lepăda de acest vechi bun al societăţilor 
noastre, ar face bine să se oprească în faţa unor astfel de 
consideraţii. Puţină zăbavă nu strică nimănui. Să ne 
grăbim încet”86. 

Am evitat, cu bună ştiinţă, în acest excurs să apelez 
la opiniile, rostite în apărarea democraţiei, de fruntaşii 
partidelor politice democratice. O singură excepţie mi se 
pare necesară. E vorba de Iuliu Maniu, cel din 1937, care a 
făptuit eroarea, gravă, de a încheia, în calitate de 
preşedinte al PN.Ţ., un cartel electoral (i s-a spus „pact de 
neagresiune”), pentru alegerile din decembrie 1937, cu 
Partidul Totul pentru Ţară (legionarii). Acest pact de 
neagresiune a conferit onorabilitate mişcării legionare. 
Consultarea electorală a adus legionarilor 15, 58% şi 66 de 
deputaţi (PN.Ţ. obţinând 20, 4% din voturi şi 60 de 
deputaţi). La procesul lui Corneliu Zelea Codreanu din 
1938, inculpatul l-a citat ca martor pe luliu Maniu. Acesta 
s-a prezentat şi, în depoziţia sa, la o întrebare a 
inculpatului, la un moment dat, a declarat: „Într-adevăr, 
ideologia noastră şi a dvs. (a lui C.Z. Codreanu, n.n.) sunt 
direct opuse, şi nici nu cred că există în ţara aceasta două 
partide de o adversitate mai categorică decât sunt ale 
noastre. Noi suntem pentru democraţie, dvs. pentru 
totalitarism. Garda de Fier este totalitară şi în contra 
democraţiei. Partidul domnului Codreanu este partid 
antisemit, partidul nostru însă nu este antisemit!”. E o 
declaraţie de principii semnificativă, în sprijinul 
democraţiei, datorată preşedintelui unuia dintre cele două 
mari partide politice interbelice. Şi ea semnalează 
disocierea de  totalitarism, adversarul ireductibil al 
democraţiei. 

3. În succesiunea imediată a disputei în jurul 

conceptului de democraţie se situează aceea în jurul celui 
al raţiunii şi raționalismului. Democraţia presupune spirit 
critic şi refuzul extazei mistice. E tocmai ceea ce repudiau 
orientările de idei antidemocratice. Spuneam mai înainte 
că între cele două categorii de înfruntare s-a stabilit o 
relaţie de succesiune imediată. E, mă grăbesc să adaug, şi 
un raport de complementaritate. Şi înfruntarea s-a 
desfăşurat în întreaga perioadă Interbelică. Sigur că 
perioada cunoaşte o înflorire în planul filosofiei a 
curentelor iraţionaliste, Spengler, Keyserling, Berdiaev, 
neotomismul, Bergson şi atâtea altele. Eflorescenţa 
aceasta îşi avea justificarea ei. Atâta vreme cât se 
manifesta în planul filosofiei pure şi al dezbaterilor de idei, 
lucrurile intrau în ordinea normalităţii. S-a întâmplat însă 
că unele dintre aceste orientări metafizice din apusul 
Europei şi ecourile lor la noi au coborât din înălţimi şi au 
căpătat o efectiv agresivă implicaţie politică. Direcţia de 
atac era democraţia. Cum spuneam, relaţia antidemocratic 
şi antiraţionalism devenise complementară. Oaia neagră, 
în acest context, devenise Descartes, considerat un simbol 
pernicios al raționalismului, tocmai pentru că era ctitorul 
acestei direcţii în filosofia modernă şi cel care a conferit, 
totodată, substanţă doctrinară structurii democratice a 
organismului politic modern. Nae lonescu a şi mărturisit 
asta: „Propriu-zis, deocamdată, noi nu facem decât să 
lichidăm raționalismul; nu raționalismul adevărat, cu care 
misticismul a trăit întotdeauna în cea mai adevărată pace; 
ci raționalismul cartezian, care este o răsturnare şi, mai 
departe, o falsificare prin unilateralitate a celui adevărat. îl 
lichidăm: în filosofie, prin noile curente 
antiintelectualiste... în politică, prin punerea sub 
observaţie a regimului parlamentar şi democratic ... prin 
precumpănirea concepţiei organice asupra celei 
contractuale; în artă... în viaţă”%. Să reținem şi această 
observaţie a sa pe marginea aceluiaşi fenomen complex 
prin extindere: „In definitiv, toată viaţa şi istoria culturii 


87 Nae lonescu, „Sufletul mistic", Gîndirea. Apud Roza Vuiturilor, 1937, 
pp. 23-24. 


moderne sunt stăpânite de Renaştere şi Reformă, precum 
şi de imensa figură a lui Descartes... Lumea europeană de 
azi este încă, direct sau indirect, lumea lui Descartes. Şi 
falsificarea conceptului de rațiune, şi subiectivismul, şi 
individualismul aritmetic, şi nominalismul ştiinţific, şi 
liberul examen, şi democraţia, şi socialismul, şi 
liberalismul economic sau politic, toate încheieturile vieţii 
actuale, toate «cuceririle» spiritului modern în luptă cu 
«despotismul dogmei» şi «absolutismul religios», toate se 
pot deduce dintr-un simplu silogism din afirmaţiile 
fundamentale pe care sunt clădite Discours sur la methode 
şi Regulae ad directione igenif*. Profesorul de metafizică 
s-a menţinut şi peste ani în respingerea raționalismului. În 
1937, într-un studiu din Predania, spunea: „A critica 
înseamnă a judeca. A judeca însă înseamnă a măsura, a 
compara cu o lege şi a stabili coincidenţe şi abateri. 
Judecătorul este, ca atare, instrumentul de măsură al unei 
ordini obiective, existând în ea însăşi. Se întâmplă însă că, 
uneori, această ordine obiectivă, în numele căreia se 
exercită judecata, se numeşte RAȚIUNE (adică, chiar aşa 
scrisă: cu litere mari!). E cazul criticei din acel moment 
istoric al omenirii care se numeşte spirit critic... Ordinea 
raţională nu e o ordine normală, nici în înţelesul teologic - 
ca una ce-şi are izvorul în păcatul originar -, nici în 
înţelesul metafizic. Procesul de cunoaştere nu e posibil 
decât prin introducerea forţată în existenţă a unui centru 
de raportare - subiectul de cunoaştere - altul decât 
Dumnezeu... Că spiritul critic sfârşeşte în nihilism, asta o 
ştie în genere toată lumea... Noi am explicat numai aici... 
de ce nihilismul e termenul ultim al spiritului critic”8%. 

Nu alte opinii despre Descartes şi mentalitatea pe 
care a inaugurat-o a nutrit Nichifor Crainic: „Cogito ergo 
sum e dogma falsă pe care se întemeiază individualismul 
modern. Cogito ergo sum e transformarea filosofică a 
păcatului întâiului om care, în loc să trăiască viaţa, a 
profitat să-i smulgă taina prin cunoaştere individuală, 

substituind astfel divinul... Descartes este părintele 
filosofic al individualismului şi doctrina lui, izvor al erorii 
moderne care a schimbat lumea în infern”%. În sfârşit, un 
punct de vedere tot despre rațiune şi raţionalism dintr-o 
carte serioasă, de doctrină teologală, a aceluiaşi autor: 
„Cartea de faţă, îndrăznind să discute problemele culturii, 
reprezintă un punct de vedere sprijinit pe această 
concepţie creştină. Conceptul modern de autonomie a 
raţiunii vine din umanismul păgân, adică din încrederea 
nelimitată în puterea individului de a se ridica deasupra 
lumii formulându-i sau dictându-i legile lui... Lumea 
dinaintea lui Hristos a gândit în această autonomie; lumea 
modernă, divorțată de Hristos, s-a întors la ea, reluând 
păcatul de la capăt. Neoumanismul, care şi-a făcut din ea 
principiul de temelie, crede că reînviază ideile greco-latine 
când, în realitate, repetă tragica realitate adamică. 
Considerată în rezultatele ei din domeniul culturii, 
autonomia individuală a raţiunii se înfăţişează ca o 
încurcare a limbilor. Nu se înţelege filosof cu filosof. 
Pornind de la aceeaşi rădăcină ontologică, libertatea 
creştină e înfrângerea autonomiei individuale. Suficientă 
sieşi acolo, raţiunea umană se recunoaşte ineficientă 
dincoace”*!. Aici, argumentul teologal respingea numai 
capacitatea raţiunii autonome, socotită o expresie a 
păgânismului tocmai pentru că, prin extrapolare, elaborase 
legile specifice organizării socialului. De aici, cum reiese 
din alte scrieri ale 

lui Crainic, s-a ajuns la nenorocirea cartezianismului 
care chiar a proclamat „puterea raţiunii autonome”, 
socotind raţiunea ca suficientă sieşi. Cu câţiva ani înainte 
semnala satisfăcut tragedia decăderii raţiunii: „Un lucru e 
astăzi sigur: raţiunea umană, idolul filosofic al veacului 
trecut, se arată în toată deşertăciunea şi neputinţa... 
Rațiunea, în atotputernicia căreia a crezut omul civilizaţiei 
materialiste, e, de fapt, cea mai amară deziluzie a 
nefericitei noastre lumi... O lume nouă renaşte de sub 

dărâmăturile raţionalismului”*?. Ar fi o eroare să ne creadă 
că N. Crainic se referă la curentele, de exemplu 
intuiţionismul, care adăugau căi noi forţei de înţelegere a 
omului. El se referea la „lumea nouă” a totalitarismului 
care, într-adevăr, batjocorea raţiunea şi raționalismul, de 
care se lepăda prea încrezătoare în sine. Sfârşitul ei va 
veni însă, nedezminţit, mai devreme sau mai târziu, 
reinstalând raţiunea umană în drepturile ei. Şi odată cu 
aceasta va «sancţiona din nou încrederea în puterea şi 
drepturile individului. 

Cum l-am putea ocoli în acest excurs pe Nicolae 
Roşu, un doctrinar ai dreptei extremiste care se voia şi 
filosof al culturii şi politolog fără a izbuti să treacă de 
ştacheta gazetăriei cu ifose, când nu era vulgar pamfletar. 
Acest N. Roşu, care nu s-a sfiit să admonesteze „curva 
rațiune” pentru păcatul de a fi înnoit lumea, marcând 
pragul dintre ICvul Mediu şi cel modern, scria într-o carte 
- fireşte, de eseuri - din 1936: „Influenţa lui Descartes este 
considerabilă în secolul al XVII-lea, «e menţine în cel 
următor şi atinge paroxisme catastrofale pentru gândirea 
europeană în secolul al XIX-lea. Intelectualiştii democrați 
au exagerat până la monstruos filosofia maestrului lor, 
devenind mai catolici decât Papa... Crezul infailibil al 
spiritului filosofic în secolul al XIX-lea este stăpânit de 
teroarea acelui haotic cogito ergo sum, încât, în mod 
firesc, a ajuns la epuizare. Astăzi acest spirit individualist 
şi fluctuant, moştenire degenerată şi sterilă a 
cartezianismului, îşi trăieşte chinurile agoniei”%. Şi, mai 
departe, considerând că Evangheliile statului democratic 
ar fi Etica lui Spinoza, Critica rațiunii pure a lui Kant şi 
Contractul social al lui Rousseau, scria: „Raționalismul 
spinozist purcede din mistica ebraică şi se altoieşte pe 
filosofia carteziană. La rândul său, Spinoza va influenţa 
filosofia dreptului naţional şi, implicit, etica democratică a 
timpurilor moderne. Principiile sale le vom regăsi 

pretutindeni unde aflăm o încercare de fundamentare 
filosofică a democraţiei. Aceasta ne îngăduie, după ce am 
stabilit o  filiaţiune  carteziană a  spinozismului, să 
continuăm firul de la Spinoza la Rousseau, urmându-l în 
metamorfozele sale cu teologia laică a protestantismului şi 
în filosofia Luminilor... Cartea de căpătâi a lui Kant este 
Etica lui Spinoza, iar romantismul german, prin Novalis şi 
Lessing, îşi reazemă dialectica pe exegeza eticii 
spinoziste... lată pentru ce antispinozismul nostru nu se 
referă nici la o anumită «filosofie», nici la repudierea unor 
«principii» străine  dialecticii «reacționare», ci la 
îngrădirea critică a ideilor care năzuiesc să fecundeze 
acţiunea practică a statului naţional”*. Şi încă această 
recriminare: Apariţia lui Rene Descartes la orizontul 
filosofiei occidentale este esenţială. Cartezianismul este 
primul mare duşman al aristotelismului medieval. Prima 
ruptură adâncă în istoria spiritului. Faimosul cogito ergo 
sum al lui Descartes nu este altceva decât o şiretenie, un 
artificiu metodologic de a găsi adevăruri pe cale de 
deducție, plecând de la lucruri fluide şi inconsistente... 
Prăbuşirea intelectuală a Occidentului începe cu filosofia 
carteziană”%. Şi, ca să sfârşim cu acest autor ale cărui 
cărţi, studii, eseuri şi articole sunt un nesecat izvor pentru 
astfel de cogitaţiuni, să reproduc o filipică din care o 
sintagmă am citat-o mai înainte: „Metafizica secolului XIX 
era pantomima haosului, a  nesfârşitelor oscilații 
individuale ale raţiunii. Matroana voinţă şi curva rațiune, 
ademenite de fardul libertăţii de gândire, treceau din 
mână în mână în lupanarele filosofiei oficiale”. Şi, din 
aceeaşi carte, acest silogism cu valoare aforistic- 
concluzivă:  „Cartezianism, raţionalism, kantianism şi 
succedaneele lor politico-sociale, contractualism, 
democratism, liberalism şi egalitarism nu sunt altceva 
decât diferite aspecte sub care se înfăţişează gândirea şi 

formele sociale ale statului democrat modem”. 


De această negaţiune a raţiunii şi a raționalismului se 
leagă şi încurajarea orientării misticismului pe planul 
cugetării. Nae Ionescu - se putea? - a fost printre aceia 
care încurajau misticismul ca modalitate de integrare în 
acel dincolo neştiut, dar prevăzut ca posibil până la 
evidenţă. Dificultatea o crea aici faptul că misticismul era 
confundat cu religia, încât, implicit, cei ce se pronunţau 
împotriva celui dintâi deveneau cumva opozanți ai religiei 
şi ai Bisericii. Ceea ce era o gravă şi vinovată confuzie pe 
care Mircea Florian a dezvăluit-o într-o carte din 1947, 
intitulată tocmai Misticism şi credinţă. Într-un eseu din 
1937, Nae Ionescu a apărat valorile sau numai valenţele 
misticismului: „De o bucată de vreme, de la câţiva ani după 
război se obicinuieşte în anumite cercuri a vorbi cu un fel 
de desconsiderare despre misticism... Misticismul poate fi 
deci contestat, dar cu o condiţie: ca, anume, cei care o fac 
să-şi dea seama că contestă însăşi existenţa religiei: sau, 
dacă vreţi, a oricărei religii... Vreau să adaug, pentru 
oamenii luminaţi care îşi închipuie că sunt rumâni, că 
ţăranul care, plecând la drum, face semnul crucii depune 
cea mai categorică mărturie pentru... misticism. Se 
vorbeşte însă şi de un fals misticism. Fals misticism e 
desigur rău, ca orice lucru care e fals. Dar să nu 
exagerăm: un fals misticism e mal puţin rău decât lipsa 
oricărui  misllcism. Căci fals misticism înseamnă o 
alunecare, desigur, dar o alunecare înăuntrul unui 
domeniu care e şi al harului şi deci al mântuirii; pe când 
lipsa  misticismului înseamnă incapacitatea totală de 
mântuire”. Sofisma era abil strecurată. Gestul ţăranului de 
a-şi face cruce când pleacă la drum şi altele asemenea nu 
sunt deloc forme ale misticismului, ci obiceiuri rituale. Cât 
priveşte sofisma confundării misticismului cu religia, 
aproape că nici nu merită înregistrată cu seriozitate. Şi tot 
în acest studiu e strecurat un atac împotriva statului 
român modern, creaţie a paşoptiştilor, masoni ca 

apartenenţă: „Nu Ignorăm că statul român modern a avut 
în chip statornic tendinţa de a transforma biserica într-un 
simplu Instrument de poliţie socială, ceea ce nu era decât 
foarte firesc, dat fiind că toată generaţia de la 1848 era 
masonă. Asta nu înseamnă că trebuie să acceptăm această 
falsificare şi sărăcie a religiei. Mai ales azi nu, când însăşi 
ierarhia oficială a Bisericii noastre începe să regăsească 
drumurile cu adevărat duhovniceşti”%8. 

Despre misticism s-a pronunţat, revelator şi 
interesant, şi Emil Cioran. Într-un mod care îl apropie 
sensibil de opinia profesorului său de metafizică, deşi 
tânărul Cioran se rosteşte despre asta cu patru ani înainte. 
Lecţia profesorului la prelegerile de metafizică n-a rămas 
fără consecinţe. În 1933, Cioran comenta o carte a lui Al. 
Dima, reproşându-i ignorarea sau negarea misticismului: 
„Că atitudinea categoric intelectualistă îl duce pe d. Dima 
la deprecierea totală a misticei, eu n-am decât să regret. 
De altfel, teza d-sale s-a adeverit, căci mişcarea noastră 
mistică a dispărut mai curând decât credeam. Unde mă 
despart de dânsul este discuţia principală, care elimină 
experienţa mistică din cadrul culturii, prezentând-o ca un 
rest de primitivitate. Aceasta s-ar manifesta şi în faptul că 
ea este un produs al aurorei culturilor, când ele nu s-au 
separat de formele vieţii primitive. Pentru mine e 
compatibilă cu cel mai mare rafinament. Dovadă este 
frecventarea acestei experienţe în perioadele de decadenţă 
ale culturilor. Apreciez misticismul, dar în special creaţiile 
marilor mistici, pentru tensiunea înaltă la care menţine 
omul, pentru excesul de lirism şi pentru acea exaltare 
intimă a subiectivităţii care împrumută experienţei mistice 
o complexitate deconcertantă”*. Crainic reproşa, în 1930, 
Vieţii Româneşti convingerile „iremediabil materialiste”, 
opunându-i doctrina creştină, cuprinzătoare şi profundă, 
pe care a reprezentat-o Gândirea: „E - adăuga - singura 


98 Nae Ionescu, „Misticism, fals misticism şi ortodoxie", Predania, |, nr. 
3, 15 martie 1937, pp. 2-3. 
99 Emil Cioran, „Recenzie la Al. Dima, Aspecte şi atitudini ideologice", 
Azi, III, 1933, nr. 3, p. 782. 


limbă «metafizică» în care ne putem înţelege cu 
oricine”!%. Tot  contemplând exaltarea misticismului, 
Zarifopol exclamase odată ironic şi muşcător: „Ah, 
Doamne! nu misticismul e răul, departe de asta, ci 
misticismul de carieră şi misticismul în foileton ”101. 

De aici s-a ajuns la afirmarea de către autohtonişti a 
necesităţii creării unei filosofii specific româneşti, fundată 
pe ortodoxie şi profundă religiozitate. Crainic deplângea, 
în 1937, această stare de fapt: „N-avem o filosofie 
românească, o filosofie care să adune şi să închege din 
manifestările caracteristice ale vieţii noastre proprii 
fagurele vinei concepţii de ansamblu. Nu e nimeni vinovat 
de această lipsă. Ea a fost fatală în stadiul de dezvoltare al 
culturii noastre”!%2. Adepții filosofiei de tip obiectiv, din 
descendența maiorescianismului, au negat rostul, raţiunea 
şi posibilitatea creării unei filosofii specific româneşti, într- 
un studiu din 1931, „învăţământul filosofic în România”, 
publicat în Convorbiri literare, C. Rădulescu-Motru 
deosebea două orientări în filosofia românească şi 
universală: cea ştiinţifică şi cea beletristică. Cea dintâi ar 
urmări cunoaşterea obiectivă a lumii, a doua, împăcarea 
sufletului cu natura. După Rădulescu-Motru, cea de a doua 
orientare ar putea fi îngăduită în licee, datorită 
caracterului ei  „liric”, adecvat mediului căruia i se 
adresează. Prima orientare e potrivită mediului universitar. 
Ea ar fi şi în tradiţia învăţământului universitar românesc 
de la Gh. Lazăr şi Eufrosin Poteca. Aceasta pentru că „nu 
amestecă filosofia cu religia şi cu politica”. La urma urmei, 
stăruia filosoful, filosofia nu este şi nu poate avea un 
caracter naţional, ci numai unul universal. „Descartes nu s- 
a gândit să rezolve problema ideilor din punct de vedere 
francez”. E evident că „originalitatea naţională se 
manifestă fără să fie cu dinadinsul voită”. Din păcate, 

constată totuşi, acum „a reînviat peste tot misticismul 
religios, cum este obicinuit să fie cazul în urma unul 
război. S-au intensificat curentele naţionaliste... S-au 
ridicat în prestigiu metodele antiintelectualiste”. De aici a 
apărut „o filosofie pentru uzul gazetarilor improvizaţi în 
salvatori ai lucrului public”, care, totuşi, „n-a reuşit să se 
cristalizeze într-o scriere de valoare”. Această orientare 
postbelică, reiese limpede din ceea ce scrie Rădulescu- 
Motru, e reprezentată de Gândirea, Cuvântul şi celelalte 
publicaţii ce gravitau în această sferă. tânărul, atunci, 
Mircea Vulcănescu a răspuns, în Cuvântul, prin două 
ample foiletoane, studiului semnat de Rădulescu-Motru: 
„EI (Motru, n.n.) urmăreşte să justifice teoretic şi să aşeze 
pe terenul discuţiunii publice atitudinea» a duşmănoasă, 
ca şi a colegilor săi junimişti, împotriva pătrunderii acestui 
duh nou, religios, în Universitate. In faţa primejdiei, 
bătrânii ridică armele ca să sprijine poziţia atacată. Că 
junimismul care stăpâneşte de la Titu Maiorescu 
învăţământul filosofic românesc simte primejdia unei 
gândiri noi, fecunde şi ţâşnind din realitate împotriva 
Mtârpiciunii idealismului maiorescian, agonizând fără 
vervă şi fără Ntrălucire pe catedrele universitare în faţa 
sălilor pustii? Nu ne miră. IC în dreptul lor să se apere! Că 
doar nu face altceva decât să se apere, să răspundă la 
atacuri care au pornit mai întâi de aici, din lagăr, de la 
noi”1%. În a doua parte a eseului său înserat în numărul 
din 26 februarie 1931, Vulcănescu apăra orientarea 
botezată de Motru drept „beletristică”, reprezentată de 
Gândirea şi  Cuvârvtul  Neştiinţificitatea acesteia se 
datorează caracterului ei popular, liric, subiectiv, pasional, 
obscurantist, propunând subordonarea filosofiei unor 
tehnici practic religioase sau politice (Biserica, Monarhia). 

În jurul chestiunii, ce părea atunci absorbantă, s-a 
pronunţat şi PP. Negulescu în cartea sa, fundamentală în 
domeniu, Geneza formelor culturii. Respingând teoriile 
raseologice, Negulescu a acceptat că literatura exprimă 

ethosul unui popor. Dar a negat acele opinii care stăruiau 
în ideea că specificitatea noastră naţională s-ar exprima 
exclusiv prin ortodoxism: „Dacă am examina această 
părere în sine - observa filosoful -, ne-am lovi de obiecţia 
că ortodoxismul nu e specific românesc. Ortodocşi sunt şi 
grecii, bulgarii, sârbii şi ruşii”. E un punct de vedere 
rezonabil antigândirist pe care-l găsim afirmat de Blaga (în 
polemica cu Crainic şi D. Stăniloae), Ralea, Camil 
Petrescu, Şerban Cioculescu, G. Călinescu, Pompiliu 
Constantinescu. În prelungirea acestei opinii, Negulescu 
afirma că dacă literatura exprimă specificitatea naţională, 
filosofia nu poate avea un astfel de caracter: „Dacă 
admitem dar că se va putea ajunge pe căi analoage (ale 
iraţionalismului, n.n.) la filosofii naţionale bine 
caracterizate, adică destul de deosebite unele de altele, 
trebuie să admitem că ele vor fi condamnate să nu existe 
în adevăr, ca explicări sau viziuni ale lumii, decât la 
naţiunile respective”104. Chip de a spune că, în sfera 
filosofiei (ca şi, de altfel, a ştiinţei), prea accentuata 
specificitate i-ar văduvi valabilitatea universalităţii. La fel 
aproape s-a pronunţat şi Mircea Florian într-un studiu din 
1933: „O gândire cu pecete naţională sau chiar de rasă se 
înfăţişează la prima vedere: 1) fie ca o tautologie, ca un fel 
de axiomă verbală ce se poate dispensa de dovadă pentru 
cuvântul că orice filosofie sau e naţională, şi în acest caz 
ea e un bun, o cinste, o mândrie pentru un neam, sau 
crede că se ridică peste naţiune, şi atunci nu merită 
numele de filosofie, chiar dacă am presupune că s-a 
acumulat în cuprinsul ei tot adevărul din lume; 2) fie ca o 
absurditate, căci filosofia ori e supranaţională, ceea ce nu 
înseamnă numaidecât cosmopolită, sau, dacă vrea să fie 
naţională, ea nu serveşte nici filosofiei, nici naţiunii, 
compromiţându-le pe amândouă, pe temeiul constatării că, 
datorită adevărului universal ce pretinde a îmbrăţişa sau 
urmări ca ideal, filosofia e prietena oricui apelează la 
orişice conştiinţă neprevenită şi curată şi, de aceea, ea 
preţuieşte independenţa de locuri, vremi şi neamuri... 

Scopul urmărit (prin egalarea celor două concepte, n.n.) e 
subordonarea filosofiei faţă de naţionalitate, iar nu invers, 
căci nu cunosc pe nimeni care să fi făcut, în chip sincer şi 
consecvent, din naţionalitate o simplă unealtă trecătoare 
în mâinile filosofiei. Cunoaştem însă cazuri istorice de 
închinare a statului în faţa religiei sau a adevărului revelat, 
dar nu mai puţin şi cazuri contrarii de folosire a credinţei 
din partea naţiunilor organizate”. De altfel, observă 
Florian, „spiritul naţional e un impuls, nu un scop... 
Reflecţia e tot ce poate fi mai internaţional”. De aceea 
„existenţa unei filosofii în adevăr naţională înlătură 
posibilitatea unui adevăr adecvat şi absolut; ea presupune 
necesar un relativism radical... Dezideratul unei filosofii 
naţionale pricinuieşte conflicte între gânditorii aceleiaşi 
naţiuni, fiecare pretinzând că e mai «naţional» sau mai 
reprezentativ al rasei decât toţi ceilalţi. In acest loc nu 
poate fi ocolită observaţia, destul de elementară, că nu 
există o tradiţie pur naţională. Tradițiile, ca de exemplu 
obiceiurile, costumele, sunt locale şi legate de o arie 
geografică limitată. Sub acest raport se poate spune că 
provinciile simt mai reale decât națiunea. De aceea oricine 
vorbeşte de o filosofie naţională trebuie, prin logica 
faptelor, să ajungă la filosofii pe provincii, pe judeţe, plăşi, 
oraşe sau chiar mahalale. Odată alunecaţi pe panta 
individualizării, nu e niciun motiv logic de a ne opri. Spre 
universal întâlnim o limită, în direcţia individualului nu e 
niciuna, afară numai dacă ne oprim arbitrar pe un plan 
intermediar; altminteri naufragiem în atomism filosofic, 
vecin cu haosul... Prin urmare, caracterul naţional nu e 
inerent filosofiei pentru cuvântul că nu e cuprins în 
structura cunoştinţei. Moravurile, libertatea, arta sunt 
naţionale, nu însă filosofia”1%5. Ceea ce e logic şi de bun- 
simţ. 

Aş intercala aici câteva observaţii ale lui Ralea 
despre  ciudatul fenomen al  opintirii împotriva 
raționalismului, în locul căruia se străduiau să aşeze 

misticismul. Una, tocmai din 1926, decupată dintr-un eseu 
intitulat chiar „Misticism”, comentează acest fenomen la 
sorgintea sa, înainte de a lua formele agresive cunoscute: 
„La noi - scrie Ralea - n-a fost niciodată exces de 
raţionalism ca să vie reacţia mistică. 

Suntem într-o epocă de lămurire, de 
autointerpretare... Problema creaţiei fiindcă e încă departe 
de noi, să ne propunem cu mai mult bun-simţ scopuri mai 
modeste, fiindcă sunt şi mai fecunde. Ele «unt croite pe 
talia noastră. Pentru că prinţul Keyserling a fondat la I) 
armstadt o şcoală a înţelepciunii bazată pe principii 
teozofice sau lllndcă Cocteau a trecut la catolicism, cutare 
intelectual din Bucureşti I tremură de fiică că a rămas în 
urmă şi, ca să nu fie handicapat, învaţă ebraica şi se 
înscrie numaidecât la facultatea de teologie, îşi dedică, 
dacă face, poemele lui lisus, cântă duminica în strana 
stingă, seara tfl-o petrece în compania domnişoarelor 
quinquagenare apăsând cu degetele pe o masă 
umblătoare, îşi chinuieşte sintaxa ca s-o facă obscură şi 
înfricoşătoare, jură pe învăţămintele lui Sf. Toma d'Aquino 
n-au Sf. Bonaventura, pe lângă care Descartes e un simplu 
gogoman, se ocupă cu mare grijă de politica sfântului 
Sinod relativ la repausul duminical etc., etc. Toate aceste 
mofturi sunt pur şi simplu dezgustătoare ori caraghioase, 
după cum te pui. Am înţelege toate acestea dacă 
misticismul s-ar manifesta la cine ştie ce spirite creatoare. 
Dar misticii noştri sunt cei mai uscați critici. Cum nu există 
niciun fel de viguroasă creaţie, decât la foarte puţini din 
susţinătorii misticismului la noi, aceste strâmbături nu 
sunt decât mahalagisme... Vorba lui Caragiale: «a se 
slăbi». Românul nostru e bonom, mucalit, ascuţit în 
observaţie şi, ca tot meridionalul, extrem de lucid. De unde 
atâta temperament de delirant, mă rog?... Dar publicistul 
mistic, care nu e aşa de inconştient cum s-ar crede, în ce 
priveşte anumite comodităţi, nu şi-ar permite toate aceste 
delicioase grimase, dacă ele nu ar coincide şi cu o anumită 
atitudine reacționară foarte favorizată în momentul de faţă 
în ţara noastră. Alianţa între religie şi politica de dreapta e 


de mult cunoscută. Obscurantismul e de când lumea 
instrumentul cel mai agreabil al autocraţilor. Pe de altă 
parte, balanţa politică nu înclină către democraţie astăzi în 
ţara noastră. Cu atât mai bine pentru adepţii noilor 
tendinţe”1%5. Ralea a mai meditat, adesea, pe marginea 
acestui fenomen. Nu atât pentru a-l combate (de 
altminteri, fenomenele nu simt de combătut), cât pentru a-l 
explicita şi a-i descifra înţelesul. Timpul s-a rostogolit, 
lucrurile s-au încurcat, cristalizându-se procese în care 
misticismul incipient, la care se referise Ralea în 1926, s-a 
acutizat, dezvăluindu-şi amintita „atitudine reacționară”. 
Obscurantismul misticoid, chiar şi cel în forme declarat 
intelectuale, fusese sechestrat de forţe politice de extremă 
dreaptă şi utilizat pentru năruirea democraţiei şi 
acapararea puterii, prin mijloace de tot felul, în care 
violenţa era mult cultivată. În perioada dictaturii regale, 
când, pus să opteze între două mari rele care asfixiau ţara 
(mişcarea legionară şi dictatura personală a regelui Carol 
al II-lea), a optat pentru răul care i s-a părut a fi mai puţin 
nociv, cel de al doilea, ajunge ministru. A răspuns, atunci, 
alocuţiunilor rostite la un banchet. Era în ziua de 2 
februarie 1939, la un an după instituirea dictaturii regale, 
starea de asediu fusese de mult decretată şi Ralea a rostit 
atunci această judecată care concentrează şi amărăciune 
deprimată, şi chemare la vigilenţă trează întru apărarea 
raţiunii: „Trebuie relansată - cerea filosoful culturii - 
vechea idee de rațiune şi de conştiinţă. A fost mult la 
modă, a bântuit printre intelectuali, mai ales, pasiunea 
pentru forţele obscure şi tulburi ale sufletului omenesc, 
preamărirea misticismului care a dus la acele stări 
intolerante, sectare, sălbatice în viaţa socială şi care au 
format tulburările de ale căror consecinţe suferim şi astăzi. 
Noi nu trebuie să mai sperăm, de aci înainte, zvâcniri de 
misticism şi izbucniri de forţe inconştiente de la un popor 
care are o aşa de firavă, o aşa de delicată şi recentă 
structură de conştiinţă, un popor care abia şi-a organizat 

câteva forme de civilizaţie şi care se prăbuşeşte în 
preamărirea «temperamentului», a «instinctului» şi a 
«inconştientului» „1%. Avea dreptate. Dar avertismentul - 
chiar dacă el, şi nu numai el! îl semnalase mult înainte - 
venea, acum, cam târziu. Negurile nebuniei, clădite şi pe 
preamărirea misticismului, împresurau ţara de peste tot, 
iar în interior forţele extremei drepte se pregăteau de 
ultimul asalt spre putere, pe care, în septembrie 1940, au 
şi cucerit-o. 

E, poate, nimerit să închei acest paragraf cu o 
hotărâtă, aproape exasperată, intervenţie a lui C. 
Rădulescu-Motru. E din 1943, se intitulează Ofensiva 
contra filosofiei ştiinţifice şi e rezultatul, evident, al unor 
îndelungi acumulări de amărăciuni revoltate împotriva, să 
o numesc, filosofiei de tip subiectiv. („Este vorba de 
ofensiva care de câţiva ani se duce la noi în contra 
filosofiei ştiinţifice şi, în genere, contra spiritului ştiinţific 
în organizarea învăţământului, prin tot felul de publicaţii 
de cultură generală.”) Drept e să spun că Motru îşi apăra 
filosofia pe care o agrea, cea de tip obiectiv sau ştiinţific. 
Aceasta nu înseamnă deloc că alternativa sau chiar 
alteritatea, celălalt tip de filosofie, n-avea şi nu are drept 
de cetate, atâta vreme cât creează (şi a creat!) valori. 
Dificultatea o provoca faptul (şi asta a sfârşit prin a-l 
mânia pe bătrânul cugetător) că filosofia de tip subiectiv o 
nega, pur şi simplu, total pe cealaltă, decretând-o 
anacronică şi vidată de forţă creativă. („Se spune - scria 
Motru - şi, mai ales, se lasă a se subinţelege că filosofia 
care se face de mai bine de cincizeci de ani la noi este 
superficială fiindcă nu ţine seama de nevoia de mister a 
omului... că îşi ia ca model filosofia reprezentată de Kant, 
Hegel şi alţii.”) Ceea ce era, în mod vădit, nu numai 
nedrept, dar şi profund neadevărat. Rădulescu-Motru şi 
Mircea Florian au fost filosofi cu incontestabilă vigoare 
creatoare, autori de lucrări de căpătâi, care se 
recomandau drept valori în  cugetarea filosofică 
românească. Fireşte că Motru nega, la rândul lui, 

însemnătatea filosofiei subiective. Ironizând-o, o prezenta 
ca afirmând că, în locul filosofiei clasice, cea aşa-zicând 
nouă îşi propune ca în centrul ei „să troneze misterul şi 
aspiraţiile de dincolo de ştiinţă şi de metodele ştiinţifice, în 
care problemele dezbătute altă dată de Descartes, Kant, 
Leibniz, Hegel şi alţi filosofi europeni să fie înlocuite cu 
problematica  eresurilor din descântecele şi miturile 
populare, lar în ceea ce priveşte stilul, în locul plicticoasei 
prezentări raţionaliste, să scânteieze stilul poetic plin de 
metafore care la fiecare rând deschide orizonturi noi”. 

E momentul să spun că cel vizat cu deosebire era 
Lucian Blaga dar şi alţi cugetători ce practicau acest tip de 
filosofie. Blaga i-a şi răspuns cu eseul Săpunul filosofic, în 
care, o notez mâhnit, a coborât până la a-l numi pe 
interlocutor  „Rădulescu-Mortu”, scandalizând, prin 
procedeul pamfletar, chiar şi pe admiratorii autorului 
Trilogiei culturii Cum adepţii filosofiei subiective reproşau 
oponentei că n-ar fi, prin obiectul preocupărilor, 
românească, acreditând, implicit şi explicit, că poate fi 
concepută o filosofie naţională, Motru a intrat în zona de 
Interes a filosofiei culturii blagiene (dar şi a năiştilor), 
demonstrându-le eroarea. Aceştia porneau, în meditaţiile 
lor, de la literatura populară şi miturile ei. De fapt, ricana 
Motru, literatura populară (asemenea celei culte) are un 
set de motive comune. Realitatea, demonstrată de exegeţi, 
e că motivele literaturii populare simt comune cu ale altor 
popoare balcanice, „deşi literatura populară, fiind mai 
aproape de etnicul românesc, ar trebui să fie singulară, 
încă de la origine”. Or, cele mai frumoase legende 
populare sunt răspândite şi la alte popoare. „Dacă misterul 
sufletului românesc se oglindeşte în folclorul românesc, şi 
nu în cel sârbesc, aceasta nu vine din faptul că literatul 
nostru popular a avut în vedere să se apropie de misterul 
sufletului românesc, şi nu de cel sârbesc, ci din cauză că 
firea lui de exprimare este românească, şi nu sârbească. 
Este românească nu pentru că este o reproducere fidelă a 
matricei etnicului românesc care ca un sigil de aromă s-ar 
imprima pe tot ce este producţie literară, ci este 


românească pentru că firea literatului român e o 
componentă a vieţii româneşti, o componentă care nu 
trăieşte pasiv în matricea etnicului... Cui i-ar trece prin 
minte să reproşeze lui M. Eminescu că s-a inspirat din 
pesimismul lui Schopenhauer, şi nu din optimismul 
ţăranului român? Multe din poveştile lui Ion Creangă sau 
din poeziile lui G. Coşbuc şi ale lui Octavian Goga chiar 
sunt scrise sub inspiraţie străină; sunt ele, cu toate 
acestea, mal puţin româneşti? Nu. Dacă din istoria 
literaturii noastre s-ar elimina toate scrierile de la alte 
popoare, câte file ar mai rămâne în istoria literaturii 
noastre? Dar la o asemenea eliminare nu s-a gândit 
nimeni... Originalitatea rezultă din diferenţierea cu care a 
dat lupta de întrecere între popoare, iar nu din 
singularizare. La singularizare sunt condamnate popoarele 
degenerate şi incapabile de progres... Cultura europeană, 
pe toate temele ei, cere colaborarea, între popoare, iar nu 
singularizarea fiecărui popor în etnicul său”. Până aici 
polemica se ducea, aproape direct, cu filosofia blagiană a 
culturii (se pomenea şi de „orizontul de deal şi de vale al 
săteanului român”). De aici încolo aria se lărgeşte, 
referirile critice extinzându-se şi spre năism. De pildă, lua 
în discuţie (să mai spun critică?) reproşul că în locul 
filosofiei obiective ne-ar trebui o filosofie tinerească, care 
să îndemne la risc, că prin fire românul e înclinat spre 
speculaţia metafizică şi teologală, şi nu spre meditaţia 
filosofică de tip obiectiv, ştiinţific. Motru obiectează, la 
rândul lui: Asupra mentalităţii poporului român nu avem 
încă ceva sigur. Dar... caracterizarea de mai sus ne 
provoacă două mari nedumeriri. Întâia este privitoare la 
faptul că înclinația mentalităţii româneşti spre speculaţiile 
metafizice şi teologale a aşteptat să se manifeste până în 
zilele noastre şi nu s-a manifestat de la început. A doua 
nedumerire. Cum se face că ofensiva împotriva filosofiei 
ştiinţifice în România coincide tocmai cu anumite curente 
antiştiinţifice din Europa apuseană? Cum se face că 
prestigiul metaforei, atracţia spre mister şi spre ontologia 
etnicului, care ar fi trebuit să preocupe de la început pe 


filosofii români, se arată numai de la al doilea sfert al 
secolului XX, îndată după apariţia unor scrieri cu tendinţe 
în centrele universitare din străinătate?”. Şi, continuându- 
şi ideea, adaugă neinterogativ: „Sub antagonismele 
filosofice se ascunde, în ofensiva de faţă, o adversitate 
contra spiritului ştiinţific în genere, care este prezentat ca 
fiind nepotrivit sufletului românesc. Aici este latura 
primejdioasă a ofensivei. Pentru a-şi întări argumentările 
lor, filosofii noştri antiştiinţifici recurg la etnicul românesc 
şi numai la etnicul românesc, nu la orice etnic de popor pe 
baza acestui etnic susţin ei suveranitatea misterului şi 
infailibilitatea metodei mistice în filosofie, aceea care 
sugerează negreşit concluzia că poporul român este născut 
a avea o filosofie a lui proprie, cu totul deosebită de cea 
europeană. Aici vedem latura primejdioasă a filosofiei. 
Spiritul ştiinţific întâlneşte destule greutăţi, la noi, în calea 
sa. Direct sau prin naştere, nu-l are niciun popor. 
Obiectivitatea şi independenţa lui au de luptat cu o 
puternică idolatrie... de care poporul nostru, ca orice 
popor de tânără cultură, nu este străin. Puțin dacă este 
încurajată această idolatrie, şi răspândirea spiritului 
ştiinţific este  primejduită. Ofensiva contra filosofiei 
ştiinţifice este, după părerea noastră, o directă încurajare 
a acestei idolatrii. Noi, românii, avem o absolută nevoie de 
răspândirea spiritului ştiinţific în mijlocul tineretului... 
Preocupările mistice sunt, de aceea, rău venite în timpul 
de faţă”198. 
Capitolul II 
Românism şi autohtonism 


1. Continuând disputa de idei din deceniul precedent, 
şi în anii treizeci s-au produs înfruntări în jurul formulei de 
evoluţie a organismului românesc. Evident, s-au înfruntat 
două direcții. Una favorabilă menţinerii într-un 
autohtonism strict supravegheat, cealaltă care demonstra 
necesitatea depăşirii acestui stadiu, prin integrarea în cel 

european. Se alimenta - prin eseuri, studii şi articole - 
chiar ideea că românismul nu se poate menţine decât prin 
autohtonism,  refimnd hotărât orice tentativă de 
europenizare. Într-un eseu relativ recent, dl Alexandru 
George stăruia în ideea că poziţia autohtonizantă a fost, de 
fapt, o fraudă istorică pentru bunul motiv că, vorba lui 
Zeletin, occidentalizarea noastră, câtă a fost, nu a fost 
dictată din afară, ci s-a constituit drept o soluţie disperată 
a unei societăţi care altfel pierea, închistată în anacronism. 
Orientările tradiţionaliste ignorau realităţile României de 
după Marea Unire, cu reforma agrară care a schimbat, 
radical, structura proprietăţii agrare. Negând aceste 
realităţi sociologice, adepții  tradiţionalismului se 
încăpăţânau să observe numai neajunsurile noilor 
aşezăminte, denunţându-le drept o mare şi scandaloasă 
primejdie, care ne-ar anula, ca popor, spiritual!0%. Iar în 
ofensiva obstacolării înnoirilor fatale, totuşi, sociologic se 
elaborau teoreme care să identifice formula noastră 
specifică pe plan spiritual. 

Intr-un articol din 1931, Nae Ionescu, procedând 
sistematic, nega însăşi existenţa unui spirit european 
unificator. „Europa - declara el şocant - nu există. Nu 
există unitate spirituală. Ceea ce numim noi, astăzi, spirit 
european este o atitudine precumpănitor anglo-saxonă, aş 
zice specific anglo-saxonă, care nu izbuteşte a încadra 
decât nord-vestul Europei, lăsând în afara acestei structuri 
spirituale într-o bună măsură sudul şi întru totul sud-estul 
şi estul contemporan. De altfel, această structură nici nu 
defineşte spiritul european ca atare; ci înseamnă, pur şi 
simplu, o preponderență istorică pe o anumită perioadă, 
cea care începe cu Renaşterea. Dacă mâine sub spirit 
european se va înţelege acelaşi lucru e cu totul 
îndoielnic... Europa nu există ca o realitate, ci numai ca o 
ficţiune, iar luarea ei în considerare nu e numai lipsită de 
eficacitate, ci de-a dreptul primejdioasă.”1!0 Cu această 
idee a  inexistenţei Europei spirituale, directorul 

Cuvântukii se socotea îndreptăţit să se întrebe despre 
rostul preocupării pentru progres şi europenism. „De fapt 
- incrimina profesorul de metafizică -, întreaga poziţie 
teoretică a civilizanţilor şi europenizanţilor noştri nu este 
decât o infinită țesătură de false sofisme. Nu există 
progres sau, mai exact, dacă există progres, el nu este 
uniliniar, ci divergent şi nu depăşeşte, în niciun caz, speța 
(astea simt naivităţi evoluționiste), ci se ţine în marginile 
ei... lerarhizarea civilizaţiilor după criteriul progresiştilor 
noştri, cari vor, cu orice preţ, să ne încredinţeze că Apusul 
reprezintă un tip absolut de civilizaţie, e fundamental 
falsă... Americanii nu sunt mai civilizaţi decât europenii; 
Europa nu e mai bună decât Asia; Asia nu e mai bună 
decât Africa. Ci Europa, Asia, Africa sunt aşa cum sunt. Să 
ne americanizăm noi, europenii? Cum însă? Căci toate 
aceste forme de viaţă sunt fixe, în anumite limite, de sine 
stătătoare... recomandarea civilizatorie nu porneşte decât 
din lagărul evoluţionist-democratizant, adică de acolo de 
unde se crede, cu oarecare aproximaţie, că boul poate 
deveni om. lată de ce tendinţa noastră sau a unora dintre 
noi de a ne orienta înspre Apus pentru că acolo ar fi astăzi 
leagănul civilizaţiei este falsă, atâta vreme cât nu ni se 
dovedeşte că structura noastră spirituală, aş zice speța 
noastră, ar fi cel puţin analoagă cu a Apusului.”111 De fapt, 
Nae lonescu nega însăşi latinitatea din structura noastră 
etnogenetică, aruncându-ne exclusiv în spaţiul răsăritean. 
„Care din elementele constitutive ale realităţii româneşti - 
îşi interoga cititorii - pledează pentru o politică înspre 
Apus şi cu Apusul? Structura noastră spirituală? Nu. 
Formula civilizaţiei şi culturii noastre româneşti nu este 
apuseană. Dacă dăm la o parte tot ceea ce s-a adăugat 
acestei civilizaţii în ultima sută de ani şi care, din toate 
punctele de vedere, trebuie considerată ca o grefă 
nereuşită, cultura românească apare ca o realitate 

răsăriteană, trăgându-şi izvoarele de alimentare din sud- 
estul european şi creând valori în curs de circulaţie numai 
în această parte a lumii. Să nu ne lăsăm şi aici furaţi de 
vechea prejudecată a latinităţii noastre. Căci această 
latinitate este lucrul cel mai greu de dovedit din toate 
afirmaţiile pe care le facem pe socoteala noastră... Ce e 
latin în noi? Ideea de drept, aşa cum apare din dreptul 
nostru consuetudinar? Probabil tracă. Ideea de stat? 
Bizantină. Ideea de Dumnezeu? Ortodoxă, deci categoric 
răsăriteană. Înțelegerea vieţii? Contemplativă, deci fără 
niciun fel de atingere cu structura activ-practică a Romei. 
Ce ne leagă atunci de latinitate, când la noi nu au prins 
decât politic încercările de catolicizare şi ce ne leagă, în 
genere, de Apus dacă nici măcar protestantismul nu a 
izbutit să pună un picior în ţara românească? liste evident 
că nu putem continua să ne considerăm apuseni, aşa cum 
am făcut-o până acum. Asta se va face însă tot ca şi până 
acum pe seama culturii noastre, care nu va izbuti multă 
vreme de aici înainte să se autohtonizeze şi a cărei forţă 
expansivă va continua, tocmai din această pricină, să fie 
nulă.” E simptomatic că profesorul de logică şi 
metafizică ignoră cu totul componenta limbii, a cărei 
latinitate e greu de contestat. Poporul român a 
supravieţuit prin limbă totuşi ca o insulă a latinităţii în 
această lume răsăriteană. E componenta limbii, în care 
unele puncte de vedere văd chiar faptul esenţial al 
specificităţii naţionale, un factor de ignorat în această 
ecuaţie? Prin limbă, latină ca structură, românii sunt, 
indiscutabil, legaţi de lumea apuseană. Că multe secole 
Apusul n-a ştiut de noi, cu toată latinitatea noastră 
incontestabilă, e, din păcate, prea adevărat. Dar în secolul 
al XIX-lea, când această realitate a fost percepută distinct, 
Franţa, ronsora noastră întru latinitate, ne-a fost mereu 
aproape, ajutându-ne eficient pe drumul greu al eliberării 
de Răsăritul otoman şi al cuceririi independenţei. Apoi, 
cine nu ştie? Răsăritul, pentru români, a însemnat fie jugul 


112 Idem, „România ţară a Răsăritului, II, Premisele noastre externe", 
Cuuiîntid, VI, nr. 1753, 9 martie 1930. 


otoman care ne-a irosit energiile timp de trei-patru secole, 
fie brațele  cotropitoare ale Rusiei  pravoslavnice. 
Eliberarea de Răsărit şi apropierea de Apusul comunitar 
prin etnogeneză şi limbă a însemnat adevărata renaştere a 
acestui popor şi a acestei ţări. Latinitatea noastră 
consubstanţială, departe de a fi o prejudecată, e tocmai 
liantul trainic cu apusul Europei. Şi a-l nega sau ignora 
vinovat e mai mult decât o prejudecată. E negaţiunea 
realităţilor organice, de care făcea atâta caz profesorul 
Nae Ionescu. Dar pledoaria în favoarea exclusivei noastre 
apartenenţe la lumea Răsăritului urmărea, Indubitabil, să 
nege întreg efortul europeniştilor de a ne reintegra în 
structurile evolutive spre o civilizație modernă. 
Argumentele se ştiu dintr-o întreagă bibliografie a 
tradiționalismului. România n-are ce aspira spre o 
civilizaţie modernă de tip industrial pentru că, sufleteşte, 
românul e contemplativ, plugar sau păstor, fără simţ 
practic şi refuzând îndeletnicirea industrială. Apoi, 
aparținem, prin religie şi obiceiuri, lumii răsăritene care 
respinge modernizarea de tip apusean. E mal bine şi mai 
firesc să trăim ca în vechime, în cadrele tradiţionalismului 
şi ale  autohtoniei specifice, respingând  chemările 
înstrăinaţilor europenizaţi. Etc. Etc. De fapt, singura 
salvare pentru România era evoluţia spre o civilizaţie 
modernă, care nu era o chestiune de opţiuni sub zodia 
liberului-arbitru, ci o necesitate sociologică, determinată 
de antrenarea ţărilor româneşti în relaţii economice 
capitaliste cu apusul Europei. Punerea de acord, sub 
raport instituţional şi legislativ, cu această realitate 
economică era, de asemenea, o necesitate. Pentru că 
realitatea economică modernă nu putea convieţui cu 
organisme instituţionale şi de drept de tip medieval, 
întreaga argumentaţie a lui Nae Ionescu e aşezată sub 
semnul nesupunerii la real, de care, repet, făcea atâta caz. 
Legile sociologice nu ţin seama de preferinţe, idiosincrazii 
şi arguţii sentimentale. 

In acelaşi an 1930, Nae lonescu, pornind de la 
silogismele despre  incompatibilitatea dintre sufletul 


românesc şi lumea apuseană, a încercat să definească 
formula românismului. N-a făcut-o, din păcate, într-o carte 
sau într-un studiu corpolent. Ci, cum a procedat adesea, în 
articole de gazetă. (Elevii lui îl elogiau tocmai pentru 
faptul că a avut cutezanţa de a trata chestiuni de filosofie 
în articole de ziar.) Dar a abordat, în această formă 
stilistică, oricum o chestiune foarte sensibilă şi deosebit de 
gravă. Aşezând în pagină ideea autorului înainte de ao 
cita, să notez că Nae Ionescu stabilea o relaţie directă şi 
exclusivă între românitate şi ortodoxia de tip răsăritean. 
Prin consecinţă, chiar  greco-catolicii sau catolicii 
(nemaivorbind de alte confesiuni necreştine), deşi români 
prin naştere, nu erau consideraţi români, într-o suită de 
articole, polemizând cu catolicul I. Frollo, care apăra 
românitatea coreligionarilor săi, profesorul i-a respins de 
plano pretenţia. A început, abrupt, prin a lua drept 
exemplu „cazul“ lui Samuil Micu, unul, totuşi, dintre 
fondatorii Şcolii Ardelene: „Cazul lui Samuel Micu e ceva 
mai complicat. Călugărul acesta papistaş e unul dintre 
ctitorii conştiinţei româneşti. S-ar putea oare pune la 
îndoială românismul lui? Şi totuşi se poate. Eu nu vreau să 
cercetez aici dacă Samuel Micu a fost sau nu român 
adevărat. Cred însă că pot afirma că nu e nevoie să fii 
român ca să faci ce a făcut Micu... A fi român înseamnă o 
stare naturală, o formulă de echilibru a existenţei din care 
decurg, prin însăşi desfăşurarea vieţii, anumite forme... A 
fi român înseamnă a avea o anumită plămadă, din care 
decurg cu necesitate absolută anumite atitudini şi gesturi. 
Voința noastră nu are nimic de zis în această împrejurare 
pentru că noi nu ne putem depăşi în chip normal pe noi 
înşine decât inecând de a fi noi înşine... Catolicii români 
revendică pentru ei calitatea de a fi «buni români». Est ist 
zu viei des Guten. Noi ne-am mulţumi numai cu răspunsul 
la o întrebare modestă. Buni români puteţi fi şi, desigur, 
sunteţi. Sunteţi însă şi români?”113. Şi-a reluat punctul de 
vedere, fortificându-l cu argumente. Apartenența la o 


113 Nae lonescu, „A fi «bun român»", Cuvîntid, VI, nr. 1987, 1 
noiembrie 1930. 


colectivitate constituită în naţiune înseamnă a fi trăit în 
atmosfera ei spirituală şi, prin structura ei, una de iubire. 
„Aşa fiind, nu poate cineva fi român, de pildă, dacă nu 
realizează, cu alte cuvinte, în concret, în individual, 
structura organizatoric spirituală a cărei depozitară în 
esenţial e națiunea noastră. Naţiunile sunt însă realităţi 
istorice. Ele iau naştere în spaţiu şi în timp şi sunt 
condiţionate, ca atare, de tot ceea ce cade sub categoria 
Individuaţiei. Atitudinea unui popor faţă de Dumnezeu, 
felul în care (îl trăieşte nu numai legătura lui cu 
Divinitatea, dar chiar Divinitatea însăşi, face parte 
integrantă din structura intimă a naţiunii”. Şi, după uite 
dezvoltări, revine la chestiune: „Constatăm că există 
catolicism şi ortodoxie ca realităţi istorice distincte, întâi; 
şi, al doilea, că în chip natural, istoriceşte, românii sunt, în 
marea lor majoritate - deci, în normalitatea lor -, prezentă 
şi trecută, ortodocşi... De îndată ce confesiunea, ca 
realitate istorică, face parte din cealaltă realitate istorică, 
națiunea, urmează că în definiţia noţiunii «român» intră ca 
notă, respectiv componentă esenţială, ortodoxia. A fi 
român, nu «bun român», ci român pur şi simplu, înseamnă 
a fi şi ortodox, în acelaşi fel în care, de pildă, animalul 
«cal» este şi «patruped»”. Se înregistrează însă cazuri 
când unii români adoptă confesiunea catolică. „Intrebarea 
este: în momentul în care am devenit catolic, mai sunt şi 
român? Cu alte cuvinte: a atins această operaţie de 
înlocuire a ortodoxiei prin catolicism o componentă 
esenţială sau numai una accidentală a «rumâniei»? Sau, 
mal simplu şi mal general: este confesiunea în genere o 
notă esenţială a naţiunii sau nu? lată întrebarea de care 
depinde soluţia antinomiei dintre universalismul romano- 
catolic şi particularismul naţional”. 1 

Silogismul acesta, atât de încorsetat, ar putea primi 
răspunsuri negative. Pentru că nu pot fi excluşi din 
comunitatea naţională acei transilvăneni care au adoptat, 
în secolul al XVIII-lea, greco-catolicismul sau chiar 
romano-catolicismul. Lupta lor pentru apărarea conştiinţei 
naţionale şi, prin aceasta, a apartenenţei lor la fiinţa 


naţională infirmă silogismul exclusivist al lui Nae Ionescu. 
Dar el se avânta mal departe, coborându-l din calitatea de 
român pentru a-l integra în aceea de „bun român” până şi 
pe I.C. Brătianu, pentru raţiunea că a falsificat statul 
român, altfel zicând că a creat, împreună cu companionii 
săi din Partidul Liberal, statul României industriale. Abătut 
de la tradiţie, creat altfel într-o structură modernă, 
deopotrivă sub raport constituţional-legislativ şi economic- 
financiar, statul nou îşi pierdea, după directorul 
Cuvântului, condiţia de românesc. „Dar este acest stat - îşi 
interoga el cititorii - într-adevăr românesc? Dacă da, 
atunci Ion Brătianu, desigur, a fost într-adevăr român. Dar 
dacă statul nostru modern nu e cu adevărat românesc? 
Atunci lucrurile se schimbă. 

Ion Brătianu a fost un «bun român», adică a avut cele 
mai bune intenţiuni pentru poporul şi statul nostru, dar 
«român» nu a fost, după cum nu e grâu sămânţa care 
sfârşeşte prin a purta spic de orz”. Strădania novatoare, 
care a subminat structurile tradiţionaliste şi, prin aceasta, 
autohtonia genuină, i-a anulat lui Brătianu cel bătrân 
calitatea de român, coborându-l în subspecia de „bun 
român”. Revenind la categoriile confesionale, în funcţie de 
care eşti sau nu român, Nae Ionescu era de o radicalitate 
exclusivistă imposibil de acceptat: „Catolicism şi ortodoxie 
nu sunt numai confesiuni prezentând anumite deosebiri 
dogmatice şi culturale, ci două valorizări fundamental 
deosebite ale existenţei în genere. Diferenţele dogmatice 
simt, aş putea spune, punctele cel mai puţin distinctive. 
Marea neînțelegere, incompatibilitatea, impenetrabilitatea 
categorică dintre catolicism şi ortodoxie îşi au originile în 
altă parte: în structurile spiritual istorice concrete, care 
formează suportul, înăuntrul cărora ele se realizează. Nu 
este deloc o întâmplare, deci, că răsăritul Europei este 
ortodox, iar sud-vestul ei catolic. Confesiunea face parte 
integrantă şi e oarecum determinată de plămada 
sufletească a regimurilor respective. Acesta e adevărul 
sufletesc în problema naţiunii şi a religiei; ele sunt realităţi 
corelative. Suntem, ca atare, ortodocşi pentru că suntem 


români şi suntem români pentru că suntem ortodocşi... Să 
devenim catolici? Ca să devenim catolici, ar trebui să ne 
transformăm astfel sufleteşte încât să putem realiza 
catolicismul. Transformarea aceasta înseamnă însă: 
renunțarea la istoria noastră şi la structurile noastre 
spirituale. Cu alte cuvinte, renunțarea la românie. Aici nu 
există o a treia poziție: sau rămâi român şi atunci 
catolicismul tău nu e o realitate; sau devii catolic şi atunci 
nu mai eşti român”114. Să adaug că I. Frollo a răspuns 
chiar în Cuvântul cu opt articole, precizând, nu fără 
dreptate, că apartenenţa la o naţiune e un fapt natural, pe 
când cea la o confesiune e un act de voinţă. Nae Ionescu a 
respins, decis, acest silogism al lui Frollo, cu argumente 
reluate din foiletoanele precedente. A revenit Frollo, 
subliniind că învăţătura lui Hristos e una, cea creştină. 
Directorul Cuvântului nu a dezarmat, fireşte, răspunzând 
că, în realitate, adevărul învăţăturii lui Hristos e unul 
pentru ortodocşi, altul pentru catolici şi altul pentru 
protestanți. 

Discuţia, mai curând din partea lui Nae Ionescu, a 
mai continuat cu un foileton. In acest ultim foileton 
(articol) radicalitatea se clarifică. România e indisolubil 
determinată, aproape cauzal, de autohtonie. Dar, mai 
înainte, ar trebui făcută referire la un articol din august 
1930. Aici se elogia direcţia inaugurată de Semănătorul şi 
care i se părea că rodeşte încă. Într-un efort de 
sistematizare, a prezentat acest legat reactualizat pe 
puncte. Pe locul întâi a instalat ceea ce a numit „lupta 
împotriva spiritului şi mentalităţii liberale” - care e un fapt 
permanent în istoria României moderne, dar care s-a 
adâncit şi sistematizat sensibil după război. Pe locul al 
doilea e aşezată noua mişcare ortodoxă care ar avea 
misiunea să neutralizeze spiritul protestant al Renaşterii 
„pe care s-a construit civilizaţia actuală europeană şi - 
artificial - şi cea românească”. În sfârşit, pe al treilea loc a 
tinut să reliefeze „necesitatea de a se ajunge la manifestări 

de artă şi cultură specifice, formulată - în chip ceva cam... 
programatic, e drept, prin autohtonism”. Şi releva că 
aceste deziderate programatice noi „şi-au K & sit 
expresiunea în două organe de publicitate: Gândirea şi 
Cuuântul... Mişcarea aceasta înseamnă o nouă formulă, şi 
anume formula tfeneraţiei noastre, nu am inventat-o noi. 
Ea se ridică în chip necesar din structura noastră şi îşi 
cere, împotriva tuturor întârziaţilor, realizarea. Că această 
realizare va trebui să se răsfrângă în chip imediat îţi 
asupra aşezării statului, de asta nu se mai poate îndoi 
nimeni” 115, 

Şi acum să revenim la acel ultim articol care punea 
capăt discuţiei despre relaţia românie-ortodoxie. Aici, la un 
moment dat, în argumentaţie întâlnim un rechizitoriu la 
adresa întregii culturi româneşti de un veac încoace. 
Rechizitoriul prezintă calitatea de a fi un limpede program 
al generaţiei de după război, şi anume aceea ce era 
autohtonistă. „Toată falsitatea şi artificialitatea culturii 
româneşti, de aproape 100 de ani încoace, e rezultatul 
încercărilor făcute la noi de a se transpune - nici măcar de 
a se transplanta, deci! - în realităţile moldo-valahe anumite 
forme de viaţă apusene care acolo se născuseră în chip 
organic. lar postulatul, presupoziţia acestor încercări, a 
fost întotdeauna convingerea că formele de cultură - în 
ultimă analiză: de spiritualitate - se pot transmite şi, deci, 
importa. Eroare fundamentală, care s-a verificat 
pretutindeni ca atare. Sunt încredinţat că neamul nostru 
nu se va reculege, nu va lua cunoştinţă de el însuşi şi nu va 
izbuti să devină creator în ordinea spirituală, decât din 
momentul în care va pricepe, în sfârşit, că în această 
ordine nu se poate construi decât pe baze autohtone şi că 
orice Import de idei - valabil, desigur, în cadrele stricte ale 
tehnicii - rămâne sterp şi duce la apariţii ridicole.”115 Trei 
zile mai târziu, cu prilejul unui deceniu de la apariţia 
Gândirii, asocia revista lui Crainic şi Cuvântul, ca orientare 

comună, de „căutători ai duhului”. Şi definind programul 
acestei orientări, preciza: „Ortodoxie, naționalism, 
monarhie, după care unul din generația noastră e 
identificat dintr-o mie, nu sunt decât condiții absolut 
necesare care fac posibilă viața adevărată a spiritului... 
Asta nu înţeleg înaintaşii noştri, tristă generaţie de 
lichidare a unei culturi care nu a fost a lor şi prin aceasta 
nu a fost măcar culturală” 1., 

Nu rechizitoriul importului cultural practicat de 
„înstrăinaţii” paşoptişti şi postpaşoptişti ar trebui să ne 
rețină aici. (De altfel, vom reveni la această chestiune.) Ci 
ideea ca România să se întoarcă la matcă (cum nu se 
întreba logicianul dacă o astfel de reîntoarcere e sociologic 
cu putinţă?), pe liniile autohtoniei. Autohtonie, în plan 
spiritual, însemna, în plan socioeconomic-politic, 
tradiționalism paseist. Iar paseism însemna regresiune. Şi 
ce alta e regresiunea decât atitudine retrogradă? Ne 
reîntoarcem de unde am pornit. E aici dovada grăitoare a 
faptului că tradiţionalismul era clădit - îl citez din nou pe 
Alexandru George - pe o fraudă istorică. România nu se 
mai putea întoarce la stările dinainte. Un secol de 
prefaceri se petrecuseră şi modificaseră structurile. Drum 
de întoarcere nu putea fi practicat decât în visările unor 
nostalgici spirituali care nu înțelegeau mai nimic din 
realităţile economice. Simptomatic e faptul că un emul al 
profesorului, Mircea Vulcănescu, care nu era numai filosof, 
ci şi economist şi sociolog, avea să ofere, peste ani, o 
implicită replică reveriilor nostalgice ale directorului 
Ciwântuhil şi, adaug, M. Vulcănescu era şi el, ca adept al 
profesorului său, spiritualist, profund ortodox şi preocupat 
să descifreze formula sufletească a poporului român. 
Aşadar, întrebarea de care atârnă, la urma urmelor... sorții 
neamului românesc este aceasta: satul sau oraşul? De o 
parte, aşadar, o civilizaţie, firească, a satului, izvorâtă de-a 
dreptul din vecinătatea de pământ, din rudenie de sânge, 
din împrejurările de viaţă îndurată laolaltă, din trecerea 

din tată în fiu a limbii, a portului, a tainelor cunoaşterii şi a 
rânduielilor purtării... De altă parte o civilizaţie artificială, 
halucinantă, nefirească, izvorâtă din setea de speculație 
bănească şi din setea de câştig... civilizaţie de paranoici... 
În care, vai, omul nu e decât o unealtă... întrebarea ce se 
pune fiecărui, când are de ales încotro merge, este de 
ordin etic, încotro? Spre limpezime sau spre încurcătura 
limbilor?... De alegere nici nu e vorba, între cele două 
tipuri de civilizaţie, fie ele chiar aşa cum au fost arătate, 
nu există alternativă Există un mers fatal şi firesc al 
lucrurilor, adeverit pretutindenea şi totdeauna, de la un fel 
de civilizaţie la altul, odată cu progresul tehnic. Rea sau 
bună, această cale este de neînlăturat. Pe ea vom merge, 
de vrem sau de nu vrem, nu pentru că este bine, ci pentru 
că nu putem altfel. Forma civilizaţiei orăşeneşti e o formă 
superioară de existenţă socială. E mai nouă, mai completă 
şi, fiind mai evoluată, este, fără greş, «superioară». 
Rezistenţa sufletului țărănesc în faţa schimbărilor e 
firească şi lesne de înţeles prin inerție... Dar asta nu 
înseamnă nimic. Răscoala va trece tir îndată ce ţăranul va 
gusta din binefacerile noii aşezări orăşeneşti pe care, în 
fond, o doreşte.”!!% Petru Comarnescu - animatorul 
grupării „Criterion” - se apropia, în 1933, de acelaşi punct 
de vedere: „O fi Ionl satul cândva o unitate socială care îşi 
ajungea sieşi... Dar astăzi mitul românesc nu se mai poate 
menţine prin el însuşi. Viaţa ţărănească nu e statică şi 
închisă... Pe când satul e judecat static şi ideal, oraşul este 
privit dinamic şi pesimist. Curioasă sociologie mai este şi 
această tratare preferenţială a unităţilor sociale... Satul şi 
oraşul se influenţează reciproc şi adevărul ne arată că 
oraşul este cel care atrage mai mult pe săteni, şi nu 
viceversa... Eu unul tot prin monografiere ţi sociologie am 
ajuns nu la romantismul rural, ci la conştiinţa uni (nţii 
umane şi a mersului ei convergent către sinteze”!!%. O 

opinie asemănătoare o regăsim la nimeni altul decât Emil 
Cioran. E exprimată în documentul poate cel mai exasperat 
al anilor treizeci. Schimbarea la față a României, la care ne 
vom mai referi nu o singură dată. „Nenorocirea noastră - 
exclamă el în carte - ţine de condiţia de viaţă u popoarelor 
agrare. Ritmul lor lent ar fi o fericire, dacă n-ar exista 
evoluţia încordată a ţărilor industriale. De o parte satul şi 
de altă parte oraşul. Entuziasmul pentru sat este nota 
comună pentru intelectualii noştri dintotdeauna, este nota 
lor proastă. Căci dacă aceşti Intelectuali ar fi avut cât de 
puţin spirit politic ar fi înţeles că satul nu reprezintă 
absolut nicio funcţie dinamică... Satul este substructura şi 
baza biologică a unei naţiuni, el nu este însă purtătorul şi 
motorul ei. Un an din viaţa unui oraş modern este mai plin 
şi mai uctiv decât o sută din viaţa unui sat. Şi nu numai din 
cauza marelui număr de populaţie, ci şi din felul de viaţă al 
oraşului, care îşi accelerează ritmul din substanţa lui 
internă. Oraşul şi industrializarea trebuie să fie două 
obsesiuni ale unui popor în ascensiune.” 1° 

Destui ani după decembrie 1933, Cuvântul n-a mai 
apărut şi opinia lui Nae lonescu se auzea rar, prin 
publicaţii provinciale şi, în 1937, în Predania. De-abia la 21 
ianuarie 1938, pe vremea guvernării Goga-Cuza, reapare 
Cuvântul, sub firescul directoriat al lui Nae Ionescu. Ziarul 
era calm, nu ataca pe nimeni, instalându-se chiar în 
situaţia de defensivă atunci când era atacat de gazetele 
democrate. O singură dată a mai luat în discuţie chestiuni 
legate de specificitate confundate strict eu etnicitatea. Or, 
de-a lungul vremii, etnicitatea s-a confundat cu 
tradiţionalismul cel mai subliniat. Era suficient să fie 
pomenit un singur element al relaţiei pentru ca lanţul 
întreg să apară pe ecran. Pornea, de data aceasta, de la o 
idee a lui N. Iorga, care socotea că anumite orientări de 
opinie de la noi ar fi ecoul unora din străinătate. Fireşte că 
Iorga se referea la curentele de orientare fascistă, ecouri 
venite din Italia şi Germania. „Mă rog - relua directorul 
gazetei chestiunea, în stilul său inconfundabil -, care este 

formula naţionalismului românesc de astăzi? Este, după 
câte îmi dau eu seama, etnicismul. Dar este etnicismul o 
formulă de import? După câte ştiu eu, nu. E adevărat că în 
unele ţări, cum e Germania, naționalismul ia forme şi 
justificări etniciste. Dar asta nu înseamnă deloc că 
naționalismul nostru a fost adus de peste graniţă... 
Naționalismul etnicist, ca formulă publică, este reflexul 
unei anumite structuri istorice. El era imposibil în 
momentele când lumea era dornică de liberalism, cu toate 
corespondentele lui care se numesc: raţionalism, 
democraţie, idealism, protestantism şi mai ştiu eu cum.” 11 

Era de aşteptat ca Nichifor Crainic să-şi apere 
programul revistei, în 1932, polemizând cu Mircea 
Vulcănescu, care apreciase că ortodoxia nu acoperă 
integral gândirismul, răspundea: „Are dreptate. Dar este o 
descoperire nouă?  Gândirismul e mal complex: 
tradiţionalism, ortodoxie,  autohtonism,  monarhism, 
principii atât de limpede expuse în paginile noastre... 
Suprapunerea ortodoxiei cu complexul gândirist e o 
chestiune de transformare individualistă”122. In 1937 se 
lăuda pentru meritele sale întru apărarea autohtoniel: 
Apariţia unei reviste ca Gândirea, de afirmare a spiritului 
autohton în creaţia artistică, împotriva tuturor curentelor 
internaţionaliste ce domină vremea, a fost un act de curaj; 
continuarea ei printre haitele de câni ale tuturor 
duşmanilor, un act de eroism tăcut şi îndârjit; susţinerea ei 
materială, un act de continuu sacrificiu... Au fost momente 
de atacuri nesăbuite când, pentru a ne apăra demnitatea 
omenească şi puritatea crezului, puţin a lipsit să punem 
degetul pe trăgaci... Stăpânirea de sine ne-a asigurat 
continuitatea biruitoare”!?5. Dramatiza, desigur. Atacurile, 
e drept, n-au lipsit. Dar erau polemici de idei, la care 
directorul publicaţiei n-a ştiut să răspundă decât prin (la 

„Cronica măruntă”) injurii, când nu le provoca el însuşi. 
lar de subvenţii financiare, se ştia în epocă, n-a dus lipsă, 
izbutind să le obţină prin orice mijloace. E un merit, acesta 
din urmă, nu o carenţă, numai astfel reuşind directorul 
revistei să o menţină neîntrerupt (cu excepţia anului 1934, 
când revista şi-a întrerupt activitatea datorită implicării lui 
Crainic, ca autor moral, în procesul asasinilor lui I.G. 
Duca) în peisajul publicisticii româneşti. Peste un an, un 
articol-directivă, datorat tot directorului, definea (a câta 
oară?) programul revistei sau, mai bine, lămurea, din nou, 
semnificaţia gândirismului. îl reducea la autohtonism, 
înţeles, se va vedea, îngust şi inonopolizant. A început prin 
a-l plasa în sfera literaturii: „Impotriva tuturor curentelor 
năvălite de peste hotare şi cultivate înăuntru de oficinele 
străine şi de anexele lor româneşti, revista Gândirea a 
luptat pentru primatul spiritului autohton. Scriitorii ei, 
poeţi, prozatori, eseişti, singuri într-o vreme de confuzie 
obştească, în care energiile (arii, deznodate din 
solidaritatea etnică, se risipeau în nisipurile sterpe iji 
mişcătoare ale democraţiei, n-au înţeles să facă din ideea 
autohtonă un simplu postulat teoretic, ci au încercat s-o 
încadreze în propriile lor creaţii de artă, de filosofie şi 
politică. Complexul acesta de faţă ce se poate numi 
gândxrism a fost, e adevărat, un protest şi o negaţie”. Şi 
apoi dezvolta plurisemia curentului: „Gândirismul e astăzi 
o puternică realitate de plăsmuiri în feluritele domenii ale 
culturii; şi judecata critică aplicată să tălmăcească sensul 
acestei plăsmuiri ar găsi în ele Izvoare proaspete şi bogate 
pentru primatul spiritului autohton. Dar dincolo de opera 
scriitorilor noştri, ideea vibrează în ondulaţiile tot mai 
largi ale conştiinţei publice şi colorează tânăra psihologie 
politică a ţării. E o recunoaştere după atâtea rătăciri şi o 
recunoaştere a puterilor proprii care ne pot lămuri linia 
unei finalităţi româneşti în lume”. După atâta laudă pro 
domo urma, în sfârşit, definirea conceptului de 
autohtonism. Nu e o definiție după regulile consacrate de 
logica formală. Dar e, oricum, un efort de definire - fireşte, 
aşa cum îl înțelegea, partizan, Crainic: „... Autohton 


înseamnă mai întâi pământ propriu şi tot ce derivă de la 
pământ şi conţine proprietăţile lui; autohton înseamnă apoi 
cetate proprie, adică în graiul de azi stat propriu şi tot ce 
derivă de la stat şi poartă pecetea proprietăţilor lui; 
autohton înseamnă mai departe patrie proprie şi toate 
derivaţiile în care se recunosc însuşirile ei; autohton 
înseamnă, în sfârşit, neam propriu şi tot ce se răsfrânge 
din lumina geniului său particular. Astfel, când acordăm 
unul neam titlul de autohton, îi recunoaştem fără discuţie 
proprietatea pământului pe care locuieşte şi care e ţara 
lui... E naționalismul altceva decât voinţa naţiei de a se 
impune ca proprietară reală a patriei în virtutea identităţii 
istorice şi a omogenităţii spaţiale?... Dacă elementele 
străine introduse în corpul naţional în momentele de 
slăbiciune ale istoriei sau de eclipsă a conştiinţei 
autohtone caută să dezrădăcineze şi să ţi se substituie în 
proprietatea părintească, nepăsarea ta e totuna cu 
moartea neamului tău şi desfiinţarea patriei. România 
închide în țărmurile ei aproape toată Marea vie a sângelui 
etnic... Dar valul ei omogen e întrerupt de considerabile 
insule minoritare şi e stropit de la un capăt la altul al ţării 
de virusul semitic... Evreii utilizează o indolentă 
ospitalitate să ne deposedeze neamul de patrimoniul 
străvechi... Ceea ce justifică mişcarea antisemită e această 
chestiune a proprietăţilor autohtone ce se înstrăinează 
pentru totdeauna... în declaraţii, în discursuri şi în actele 
de guvernământ democraţii noştri s-au declarat totdeauna 
de partea veneticilor şi în defavoarea autohtonilor... Dacă 
mişcarea naționalistă a adus un bine, acesta e mai ales 
reînvierea sentimentului de stăpânire românească... 
Numai etnocraţia, voinţa politică a rasei autohtone de a 
face din stat expresia proprietăţii ei şi organul misiunii ei 
în lume, ne va salva”!?1. Despre etnocraţie vom avea 
prilejul să stăruim într-un alt capitol al acestei cărţi. Cât 
priveşte autohtonismul, dificultatea nu stă în apărarea lui, 
ci în conferirea acelui prea acuzat caracter restrictiv şi 

chiar normativ. În planul literaturii şi al culturii în genere 
era recunoscută şi promovată numai aceea care satisfăcea 
criteriile normative autohtoniste. Mişcarea modernă, de 
înnoire a literelor româneşti, era condamnată cu o rară 
violenţă, considerată fiind străină spiritului autohton, 
imitație de aiurea şi promovată de alogeni. 

Polemicile în jurul acestei înfruntări au fost notorii. 
Toţi marii critici literari ai vremii au respins restrictivul 
autohtonism, semnalând aici o reluare, la o altă scară, şi 
mai agresivă, a semănătorismului. Zadarnic se războia 
Crainic cu acei ce, considera el, falsifică sensul 
conceptului de paseism, pe care îl apăra. Indubitabil, 
gândirismul a favorizat paseismul, care are, la origine, 
puncte de contact cu autohtonismul normativ. Şi a cultiva 
paseismul însemna, nu numai în planul literaturii, dar şi în 
cel al sociologiei, o opţiune conservator-retrogradă. lar că 
paseismul literar şi cel sociologic şi politic sunt, la Crainic, 
osmotic îngemănate e aproape inutil a mai produce 
argumente. Aceia - scria el într-unul din eseurile sale 
doctrinare de căpăta - care ne învinuiesc de paseism 
anacronic au despre tradiţionalism o idee care nu ea 
noastră... Neavând sensul de  paseism romantic, 
tradiţionalismul nostru are un sens dinamic, de actualitate, 
fiindcă are un sens de permanenţă... Sângele însuşi e o 
tradiţie, e tradiţia biologică... Atât cât suntem un moment 
produs al unei serii, suntem prin tradiţia permanentă a 
sângelui. Se poate o tradiţie mai vie şi mai actuală decât 
tradiţia sângelui?... Asemeni cu tradiţia sângelui e tradiţia 
limbii. Există un paralelism între istoria sângelui nostru şi 
istoria graiului nostru. Un paralelism de natură psihologică 
întrucât sângele transmite viaţa, iar graiul transmite 
gândul, sufletul. Precum trăim în tradiţia sângelui 
românesc, tot astfel trăim în tradiţia sufletului românesc... 
Pe linia acestei directive a tradiţiei autohtone, Gvndirea 
moşteneşte Semănătorul” Deosebirea ar fi că s-a ocupat 
numai de etnicitate şi „a ignorat caracterul lui (al 
poporului, n.n.) religios. Dacă admitem că preocuparea 
religioasă a fost absentă în sufletul lui (al poporului, n.n.), 


atunci cum se explică vechea cultură românească aproape 
exclusiv  religioasă?... Semănătorul a avut viziunea 
magnifică a pământului românesc, dar n-a văzut cerul 
spiritualităţii româneşti... Peste pământul pe care noi am 
învăţat să-l iubim din Semănătorul noi vedem arcuindu-se 
coviltirul de azur al Bisericii ortodoxe. Noi vedem 
substanţa acestei Biserici amestecată cu substanţa 
etnică!?5. Şi mai înainte, vorbind de „prezenţa ortodoxă în 
sufletul românesc”, aprecia că: „Acelui care va scrie o 
filosofie a istoriei noastre, ortodoxia îi va da cheia 
înţelesului acestei istorii, în neamul nostru acesta... 
dominat totdeauna de o conştiinţă religioasă ortodoxă” 1. 
Ceea ce se observă în acest eseu al lui Crainic e 
confuzia criteriilor. Că a dat un sens dinamic, actual 
paseismului tradiţional al semănătorismului e o pură 
stratagemă.  Gândirismul a cultivat un tradiţionalism 
paseist poate şi mai restrictiv decât semănătorismul, 
considerând înnoirile de orice fel drept împrumuturi 
străine firii şi psihologiei poporului român. Că poporul 
român e ortodox, nimeni nu a contestat-o, şi nici că 
ortodoxia a îndeplinit un rol important în plămădirea 
spiritualităţii etnice româneşti. Dar nimeni, până la Crainic 
şi Nae Ionescu, nu a avut iniţiativa de a transforma acest 
constituent în dominanta etnicităţii, ba chiar să aşeze cei 
doi termeni (ortodoxie-etnicitate) într-o încorsetată relaţie 
cauzală. Acest punct de vedere a fost contestat de 
Lovinescu încă în 1926, scriind: „In realitate, ortodoxia a 
fost un simplu obiect de împrumut... elementul «esenţial» 
al culturii române nu este aşadar o elaborare specifică a 
sufletului poporului nostru, ci un act individual, o 
«invenție» iudaică propagată prin imitație şi prin 
vicisitudini istorice la un număr de popoare răsăritene. 
Târziu numai, acest fenomen de civilizaţie, prin adaptare la 
unitatea temperamentală a rasei, a devenit un fenomen de 
cultură ce poate fi studiat ca atare”. E adevărat că 
ortodoxia a devenit apoi un factor liant în spiritualitatea 

poporului român şi constituirea sa ca popor s-a făcut sub 
semnul originar al ortodoxiei. S-au păstrat însă şi destule 
substraturi tracice care sunt, indiscutabil, precreştine. Şi 
mulţi filosofi ai culturii au exprimat îndoieli asupra 
religiozităţii profunde a românilor, ceea ce contrazice 
flagrant tezele lui Crainic. Încă din 1907, într-o carte 
remarcabilă, pe nedrept uitată, Din psihologia poporului 
român, sociologul Dimitrie Drăghicescu a avut curajul să 
observe: „Partea intelectuală superioară, metafizica 
creştinismului, n-a fost nicicând înțeleasă, pătrunsă şi 
simțită de români. Pentru cine ştie să observe cu luare 
aminte desfăşurarea vieţii religioase, mai ales a ţăranului 
român, lipsa fondului mistic şi metafizic este de la început 
Izbitoare. Ceea ce este de temelie în practica sa religioasă 
este cultul, ritualul, adică împlinirea tuturor formelor şi 
formulelor”. Şi mai încolo: „Românii sunt, dintre toate 
naţiunile creştine de orice rit, poporul cel mai ateu, cel mai 
sceptic, cel mai puţin credincios”126. Observaţia aceasta a 
lui Drăghicescu o regăsim, apoi, în aprecierile tuturor 
celor care s-au ocupat de fenomenul psihologic românesc. 
Ea e continuată, în forme varii, în mai toate criticile 
antiortodoxiste, demonstrând că Drăghicescu surprinsese, 
în lucrarea sa (altminteri nelipsită de cusururi), o trăsătură 
fundamentală a psihologiei poporului român. În cursul său 
de istoria literaturii române moderne din 1909, Ibrăileanu 
afirmase şi el că „românul e un popor de sud, sceptic, 
imaginativ, nu priveşte dintr-un punct de vedere aşa de 
moral şi religios ca germanul”12%7. Sadoveanu spusese şi el, 
în 1920, într-un interviu, că „religia lui (a românului, n.n.) 
se mărgineşte la ritualuri şi datini”!?5. Ralea, comentând o 
observaţie a lui Crainic, impunătoare, despre lipsa 
religiozităţii la poporul român, creând că aceasta se putea 

remedia prin măsuri politico-educative, îi răspundea că 
această „realitate e în strânsă legătură cu firea rasei 
noastre, cu structura societăţii şi cu toată istoria 
civilizaţiei noastre”. Modificări în acest plan nu se pot face, 
oricâte măsuri educaţional-politice s-ar adopta: „Dacă s-a 
întâmplat aşa, e că nu putea fi altfel... Există un 
determinism social faţă de care voinţa pe care la zile mari 
ne place s-o numim creatoare e mai puţin eficace decât s- 
ar putea crede”!?%. Altă dată, regretând realitatea dată, 
constata: „Religia pe care o mai păstrează ţăranul, azi, e 
cea primitivă, fetişistă ori naturală. El e superstiţios, dar 
ateu; a nu pleca marţea la drum ori a nu lucra în cutare zi 
nu înseamnă a avea sufletul religios. Aceasta e altceva: e o 
stare de suflet formată din scrupule, din înfricoşare, din 
bunătate şi iertare. Românul nostru, însă, cum se zice, n- 
are nimic sfânt; ceea ce se poate traduce că nu respectă 
nicio valoare spirituală în faţa instinctelor logice. Luaţi 
seama, de pildă, la înjurăturile noastre naţionale. E greu 
de găsit un popor care să profaneze, parcă cu voluptate, 
ceea ce trebuie considerat ca sacru, cum o fac unele din 
păturile noastre sociale, atunci când proferează o 
înjurătură”!5%. Şi, cu un an mai târziu: „O elită religioasă 
nu poate fi produsă de un popor ateu... în sărăcia actuală 
de logică şi bun-simţ tocmai misticismul ne lipseşte? în 
criza formidabilă de libertate în care ne zbatem, tocmai 
intoleranţa ortodoxă ne trebuie?”151, în sfârşit, să amintim 
opiniile fostului ieromonah Arghezi despre fenomenul 
religios, ortodoxie şi neoortodoxie, în două intervenţii din 
1928, 1929. În cea din 1928 afirma: „Dovezile în materie 
de credinţă şi de suflet nu sunt nici cronice, nici statistice 
şi faptul că biserica ortodoxă ar fi durat la români peste 
zece veacuri nu obligă la nicio tradiţie: biserica ortodoxă 
este şi s-a menţinut străină. Credinţa se traduce în nete şi 

credinţa ortodoxă nu e reprezentată de acte ortodoxe 
româneşti în niciun domeniu de aplicare religios, miracole, 
prozelitism, oratorie, «crieri, propagandă, jertfe. Nicio 
iniţiativă pornită sub comanda unui sentiment religios, 
totul este copiat de la greci, vorbă cu vorbă, formă cu 
formă, şi la zestrea greacă românii n-au adăugat nimic, 
nici fapte sufleteşti, nici sfinţi, păstrând cadrul ca un 
locatar apartamentul închiriat, ce nici nu se simte dator cu 
nimic. Mai caracteristic: biserica ortodoxă nu a putut 
produce cu material românesc foarte abundent măcar un 
cler ortodox: mai puţin, măcar creştin”1%2. A mai revenit o 
(iată asupra chestiunii în revista sa, răspunzându-i lui 
Sandu Tudor, care îi replicase la prima sa intervenţie, din 
care am citat. În acelaşi an 1928, răspunzând unei anchete 
a revistei Kalende, se referă şi la relaţia ortodoxie-folclor: 
„Nu-mi vine să cred că ortodoxia poate să fie steaua de 
navigaţie a culturii româneşti cu începere din anul 1928, 
din pricină că până la această dată, destul de recentă, ea 
nu s-a putut lipi, în mai multe veacuri, de mintea poporului 
românesc. Mai mult, nici de inima clerului ortodox, acesta 
făcând parte tot din poporul românesc. Niciun basm şi 
niciun cântec n-au făcut niciodată aluzie la vreo 
sensibilitate ortodoxă...  Ortodoxismul, ca justificare 
filosofică a Bisericii greceşti din România, aparţine câtorva 
civili care nu se pot plânge că le-a mers rău de când au 
introdus anafura la apetitiv. Descălecătorul 
neoortodoxismului a fost poetul Nichifor Crainic. El unea 
un sintetic spirit de chibzuială cu o elasticitate monastică 
onctuoasă şi bogată în  suculenţă”!'5.  Duşmănia 
ortodocşilor profesionişti împotriva lui Arghezi s-a 
declanşat instantaneu, până la alăturarea lor la acuzaţiile 
operei sale ca o expresie a pornografiei din 1936 - 1937. 
De altfel, eseul lui Crainic Sensul tradiției, din care am 
citat mal înainte, e o replică la punctul de vedere al 
Kalendelor împotriva ortodoxismului normativ, dogmatic. 

Acestui eseu n-a pregetat să-i răspundă Pompiliu 
Constantinescu, fireşte, tot în Kalende. După opinia sa, 
„specificul ortodox e extras din ipoteză şi mistificare, nu 
din realizarea în opere precise”, subliniind anomalia de a 
crea o teorie autohtonistă, pe fond religios, din teze şi idei 
ale unor  cugetători străini (Keyserling, Berdiaev, 
Unamuno). In locul acestui tradiționalism de import, 
criticul propune ideea latinității şi folclorul, care 
mărturisesc obiectiv despre substanța psihologiei 
naționale. Or, aceasta nu verifică ipoteza etnicismului 
ortodoxist: „Repetăm că singura noastră tradiție e poezia 
populară şi folclorul, iar pe un plan al ideologiei mai înalte, 
e ideea latină, afirmată de cronicari şi de Şcoală 
Ardeleană. Peste aceste realități culturale nu putem trece; 
ortodoxismul de expresie slavă n-a fost decât o 
suprapunere morganatică de ritual fără vigoare de creație 
şi singura lui contingenţă cu literatura stă în grija reală de 
a fi urmărit problema filologică de transpunere, prin 
traduceri, a unei dogme pasive, în expresie naţională”. Din 
această cauză, Crainic „păstoreşte o fantomă paseistă”, 
având ca scop „deturnarea folclorică”134. De aceeaşi opinie 
vor fi toţi criticii literari interbelici. (Cioculescu a publicat 
în Viaţa literară eseul „între ortodoxie şi spiritualitate”.) 
Interesant e că Nicolae Iorga, cel ce scrisese totuşi o 
Istorie a bisericii şi fundase semănătorismul, de la care se 
revendica şi Crainic, a negat ortodoxismul în calitatea sa 
de curent şi orientare în spiritualitatea românească. După 
ce, în anii douăzeci, contestase opiniile lui Crainic în 
treacăt, în Istoria literaturii româneşti, contemporane 
(1934) va scrie: Această reluare a drumului drept cu firul 
sigur a fost întreruptă însă, dar numai întrucâtva şi 
momentan, şi chiar de d. Nichifor Crainic, trecut acum 
prin mediul vienez şi prin ucenicia lui Rilke, şi de grupul 
cam pestriţ, ca origine, temperament şi fel de manifestare, 
de la revista Gvndirea, care-şi impune sarcina, de 
imposibilă realizare, de a clădi o nouă poezie, o nouă 

literatură, o «Gândire» nouă pe o ortodoxie care n-a fost şi 
nu va fi niciodată, după trecătorul misticism al muntelui 
Athos în secolul al XIV-lea. E o confuzie cu catolicismul”155. 
E ceea ce va observa peste câteva decenii, mai precis în 
1975, şi Pamfil Șeicaru, fost prieten în tinereţe cu Crainic: 
„N. Crainic a introdus, ca fost teolog, ortodoxismul (în 
paginile Gândirii, n.n.) menit să înlesnească formarea unui 
partid politic similar partidelor democratolice. În linia 
acestei ambiţii, el a scos Calendarul, emițând acţiuni sub 
formă de «cărămizi», care n-ar fi fost acţiuni. Şi mulţi popi 
au subscris între zece şi 15 acţiuni pentru crearea unei 
tipografii şi a unei clădiri a Calendarului Ziarul însă a 
măcinat «cărămizile» fiindcă nu izbutea să treacă de 10 - 
12.000 exemplare. Pe urmă, a scos Crainic, cu aceeaşi 
pasiune, Sfarmă Piatră revistă ocrotită de Stelian 
Popescu... Eroarea lui N. Crainic, surprinzătoare la un 
licenţiat în teologie, e de a atribui ortodoxiei o concepţie a 
societăţii similară celei catolice. Zadarnic vei căuta la şefii 
bisericii ortodoxe o cristalizare a gândirii asupra 
problemelor social-economice similare cuprinsului 
enciclicei «De rerum novarum» a lui Leon al XII-lea, 
publicată în 1892. Idealul creştin al ortodoxiei este ascetul, 
adică negația  socialităţii, pregătirea omului pentru 
judecata de apoi. De aici indiferența pentru problemele 
social-economice. O mişcare politico-ortodoxă cristalizată 
într-un imrtid este sortită să fie o vană încercare, oricât 
talent ar avea N. Crainic. Şi o ambiţie politică nu este 
suficientă pentru a crea o mare mişcare nodală. De aici 
devierea revistei Gândirea de la ceea ce a fost pornirea el 
Iniţială”156. 

Să mai notez că Nichifor Crainic opera cu concepte 
vetuste, raseologice („sângele însuşi e o tradiţie, e tradiţia 
biologică”), de mult Infirmate de ştiinţă. Se demonstrase 
că acest concept nu stă în picioare. Vechiul concept rasial, 
propus de Gobineau, bizuit pe chimismul sangvin şi 
antropometrie, s-a demonstrat fals. Cercetători de 

specialitate, în urma unor întinse investigaţii, au relevat 
faptul că în sânul aceluiaşi popor grupele sangvine diferă, 
ca şi datele antropometrice (dimensiune şi forma 
craniană). Că, dimpotrivă, aceeaşi grupă sangvină (ca şi 
datele antropometrice) pot fi descoperite la popoare 
diferite care n-au nimic comun unele cu altele. In Geneza 
formelor culturii (1934), PP Negulescu a demonstrat, pe 
spaţiul unei întinse cărţi, eroarea acceptării acestui 
concept al rasei, bizuit pe mitul comunităţii de sânge. 
Metisajul, de-a lungul istoriei, a anulat acest criteriu, 
invalidându-l. Putea fi verificat numai în mici comunităţi 
din zone pierdute pe glob (Australia, Polinezia), zăvorâte în 
ele însele, fără contact cu altele. Iar această izolare în mici 
triburi, în loc să le asigure dezvoltarea, le-a închircit, 
devastându-le biologic. Faptul, fireşte, nu se verifică în 
cazul poporului român, trăitor într-un teritoriu care a 
cunoscut atâtea valuri migratorii. Şi fenomenul a continuat 
să se producă şi după încheierea etnogenezei şi 
constituirea poporului român. Puritatea sângelui şi deci 
puritatea rasei erau o vinovată iluzie vană, chiar dacă, prin 
anii treizeci, ea mai era întreţinută de raseologi precum Al. 
Randa şi alţii asemenea, găzduiţi, cu «studiile» lor, în 
revista lui M. Manoilescu, Lumea nouă. (Acest Al. Randa 
scria în 1941: „Crearea unei conştiinţe sociale româneşti 
este o condiţie primordială pentru afirmarea românismului 
pe plan internaţional... Acest rasism românesc va fi bazat, 
firesc, pe mitul arian... Baza rasială a României este 
aceeaşi cu a Europei ariene”1!*.) Fundamentale în 
configurarea caracterologică a unor popoare nu sunt 
puritatea inexistentă a sângelui şi, în general, factorii 
biologici, ci împrejurările culturale: „Ni se impune astfel 
concluzia - scria Negulescu - că viaţa în comun este 
principalul factor determinant în favoarea caracterelor 
psihice şi, prin urmare, în constituirea tipurilor psihologice 
ale popoarelor. Ba chiar putem merge şi mal departe, 
afirmând că viaţa lor în comun este principalul factor 

determinant în constituirea însăşi a popoarelor ca unităţi 
etnice”1358. Iar cercetările antropologiei moderne, din faza 
geneticii, în frunte cu cele ale lui Claude Levi-Strauss, îl 
verifică deplin punctele de vedere. Etnicul care a generat 
ethosul nu trebuie înălţat nemotivat de la dimensiunea 
unui factor explicativ - cum proceda, de pildă, Crainic - în 
crearea culturii la aceea a unuia normativ. Specificitatea 
naţională nu este „o entitate metafizică ce-ar depăşi 
limitele experienţei sensibile”, ci un complex de caractere 
comune unui popor, cu funcțiuni determinante în geneza 
actelor spirituale. Dar aceste caractere nu sunt invariabile, 
ci supuse modificării mediului şi istoriei. Domeniul 
constantei variabile este psihologia, adică acele caractere 
psihice ale unui popor care, în ansamblul lor, alcătuiesc 
tipuri. lar tipurile sau tipologia presupun întotdeauna 
diferenţierea. Şi unde începe diferenţierea apare 
posibilitatea constituirii specificităţii pentru că - nu-i aşa? 
-, la urma urmei, diferenţierea tipologică e o altă 
denominaţie pentru specificitate, inclusiv cea naţională. 
Care este un mod comun - deci specific - de reacţie faţă de 
fenomenele naturii, ale vieţii, o modalitate anume de a se 
comporta cu semenii, o unitate în varietatea tipurilor de 
comportament. Factorul determinant al acestei unităţi 
comportamentale îl constituie - stăruie Negulescu - 
formaţia intelectuală şi morală, altfel zicând ambianța 
spirituală (culturală) în care se formează individualitatea. 
Ambianţa nu e însă mereu aceeaşi pentru că în prefacere 
inevitabilă sunt chiar condiţiile de viaţă ale popoarelor. În 
sprijin, producea un exemplu convingător. Un copil născut 
în Franţa, din părinţi francezi, adus, la naştere, în 
Germania şi crescut aici, în ambianța specifică mediului 
germanic, cu limba, habitudinile şi modul de a înţelege 
viaţa sau natura, îşi va pierde fondul moştenit, adaptându- 
se structurii sufleteşti dobândite. Nu trebuie, în 
consecinţă, stăruie Negulescu, confundată ideea de rasă 
cu aceea de popor sau naţiune, pentru că „cea dintâi e o 
noţiune biologică, cea de a doua o noţiune psihologică şi 

sociologică”. Iar noţiunea de popor, ca tipologie 
psihologică diferențiată, e supusă  istoricităţii şi 
variabilităţii fatale. Românul de astăzi, de pildă, nu e, 
desigur, cel din secolul al XVil-lea, după cum acela din 
epoca fanariotă nu e asemănător celui din epoca lui Ştefan 
cel Mare sau Mihai Viteazul. Nu e vorba de o mutație, ci de 
o schimbare intervenită lent. Iar schimbarea se produce şi 
este  sesizahilă în psihologie, modelând psihologia 
poporului. E un punct de vedere rezonabil care se 
întâlneşte cu cel afirmat de alţi cugetători români care au 
meditat pe marginea specificului naţional. G. Ibrăileanu, 
unul dintre teoreticienii şi apărătorii teoriei specificului 
naţional, observase odată: Acest noi este un popor, şi nu e 
rasă. Psihologia generală la care participă psihologia 
individuală a scriitorului este psihologia unei societăţi, şi 
nu a unei rase. Or fi existând psihologii de rasă - când 
existau rase pure, dar azi nu există rase ca atare pe 
pământ şi, mai ales, în Europa. Toate popoarele sunt un 
amestec de rase, însuşirile acestor rase s-au combinat 
(dând sume chimice, în parte interferându-se) într-un tot 
care ar fi psihologia unui popor, pentru că acest amestec 
de rase (popoare) trăieşte zi cu zi, îşi lace mereu mai 
departe psihologia lui specială”13%. 

Operând cu astfel de criterii şi concepte anacronice 
precum rasa dedusă din chimismul sângelui, Crainic se 
instala, cu teoriile sale despre autohtonism şi etnicitate, pe 
temelii minate sub raport ştiinţific, şubrezindu-le până la 
autoanulare. De altfel, Crainic nu a renunţat la punctul său 
de vedere, polemizând, probabil, cu opiniile lui Negulescu 
(„bătrânul filosof format în şcoala ideologică a veacului 
trecut”) într-un studiu din 1934 despre Coşbuc: „Noi nu 
tăgăduim - recidiva Crainic - o anumită greutate de a 
defini ştiinţific rasa şi etnicul. Dar această greutate pe care 
o remarcă atât de satisfăcuţi adversarii naţionalismului 
vine tocmai de acolo că nici rasa, nici etnicul nu sunt 
simple ponderabile biologice: ele simt forme complexe de 

viaţă colectivă, alcătuite deopotrivă din stihii ponderabile 
şi stihii Imponderabile. Considerate în adâncimea lor, ele 
ne apar în atingere cu taina nepătrunsă din care izvorăşte 
viaţa. Dar existenţa lor se face simțită nu numai în 
«stilurile» diferitelor tipuri omeneşti, ci, mai ales, în 
dogoarea cu care colorează atât de izbitor şi atât de 
particular creaţiile diferitelor culturi naţionale... Cultura e 
naţională şi nu poate fi decât naţională. Cultura e imaginea 
proiectată în ideal a etnicului ce stă la temelia creaţiei 
omeneşti”110. Aceste declaraţii patetice nu puteau duce 
discuţia mai departe, de vreme ce continua a opera cu 
noţiuni ca rasa, postulată pe criterii sangvine. Acelaşi 
punct de vedere va fi apărat, în 1941, şi de Nicolae Roşu, 
insensibil la tot ceea ce dezvăluia antropologia: „Sângele 
este substratul biologic al heredităţii, consangvinitatea, pe 
planul intelectual, sufletesc şi social, însemnând aceleaşi 
sentimente, aceleaşi idei şi aceleaşi tendinţe. Rasa este, 
aşadar, condiţiunea de existenţă a unui popor, este însăşi 
concepţia lui de viaţă. Pe acest adevăr fundamental se 
întemeiază principiul naționalităților. Există, aşadar, o 
deosebire profundă între membrii aceluiaşi stat, înglobaţi 
într-un amestec eterogen prin noţiunea de cetăţenie, şi 
membrii aceleiaşi râse, predestinaţi, în virtutea heredităţii, 
să conlucreze armonios şi unitar”!1!. Sunt, acestea, simple 
declaraţii ideologice în răspăr cu antropologia şi contrazise 
de ea. Antropologia postgenetică infirmă astfel de teze. O 
somitate antropologică americană, I.C. Durui, observa într- 
un vestit studiu: „Rasele diferă mai curând relativ decât 
absolut. Rasa este caracterizată prin frecvenţa unor 
caractere ereditare ce nu apar în mod uniform la toţi 
membrii săi, stabilitatea ei depinde de permanenţa genelor 
răspunzătoare de caracterele ereditare şi de predominarea 
endogamiei asupra exogamiei. Când unul sau altul din 
aceşti factori se schimbă, se schimbă rasa. In aceste 

condiţii, este de asemenea evident că specia umană nu 
comportă nicio rasă pură, dacă nu înţelegem prin aceasta 
o rasă ai cărei membri seamănă între ei, şi este puţin 
verosimil să fi existat vreodată sau să existe o asemenea 
rasă”. Şi adăuga: „Se poate afirma cu certitudine, în 
general, că umanitatea este pe jumătate produsul 
amestecului de rase. Metişii sunt normali din punct de 
vedere fizic şi au descendență normală. Nivelul lor 
intelectual nu e limitat şi poate fi adeseori remarcabil” 112. 
Mai toate cercetările antropologiei fizice actuale converg 
în a defini şi caracteriza în chip asemănător rasele. Şi 
fireşte că toţi specialiştii sunt unanimi în a recunoaşte 
rolul fundamental al imunogeneticii, care a radicalizat 
total studiul acestor probleme. Apariţia geneticii a stabilit 
o graniţă între trecutul şi prezentul antropologiei fizice, 
asemenea  deosebirii dintre preistorie şi civilizația 
modernă. Claude Lévi-Strauss, care admite, prin 
intermediul geneticii, rasa, arată dificultăţile conceptului 
din faza pregenetică: „Păcatul originar al antropologiei 
constă însă în confuzia dintre noţiunea pur biologică de 
rasă (presupunându-se, de altfel, că această noţiune, chiar 
pe acest teren limitat, ar putea pretinde la obiectivitate, 
ceea ce genetica modernă contestă) şi producţiile 
sociologice şi psihologice moderne ale culturilor umane. A 
fost suficient ca Gobineau să comită această confuzie spre 
a se pomeni închis în cercul infernal care duce la o eroare 
intelectuală, ceea ce nu exclude buna-credinţă, la 
legitimarea involuntară a tuturor tentativelor de 
discriminare şi de exploatare”1%3. Iată, în sfârşit, opinia 
unui mare antropolog francez, Michel Leiris, despre rase şi 
pretinsa lor inegalitate: „Eroarea care furnizează aparenta 
bază teoretică prejudecăţii rasiale se sprijină în principal 
pe o confuzie între faptele naturale, pe de o parte, şi 
faptele culturale, pe de altă parte, sau, ca să ne exprimăm 
mai precis, între caracterele pe care le posedă un om de la 

naştere datorită originii sale etnice şi acelea pe care le 
deţine de la mediul în care a fost crescut, moştenire 
socială care, prea adeseori, din ignoranță sau intenţionat, 
se omite a fi deosebită de ceea ce este la el moştenire 
rasială, cum sunt anumite trăsături frapante ale expresiei 
sale fizice (culoarea pielii, de pildă) şi alte trăsături mai 
puţin evidente. Dacă există deosebiri psihologice într- 
adevăr reale între un individ şi altul, ele pot fi datorate în 
parte  ascendenţei sale biologice personale (deşi 
cunoştinţele noastre în această privinţă sunt foarte 
obscure), dar nu sunt în niciun caz explicabile prin ceea ce 
s-a convenit a se denumi «rasalui, cu alte cuvinte, grupul 
etnic de care este legat prin ereditate. De asemenea, dacă 
istoria a asistat la apariţia unor civilizaţii foarte distincte 
mai mult sau mai puţin profunde, cauza nu trebuie căutată 
în evoluţia rasială a omenirii, determinată (prin jocul unor 
factori cum sunt modificarea în situaţiile respective a 
«genelor» sau particulelor care determină ereditatea, 
schimbarea de structură, lichidarea şi selecţia naturală) de 
a se diferenţia pornind de la tulpina unică din care au ieşit 
probabil toţi oamenii ce populează azi pământul. Aceste 
deosebiri se înscriu în cadrul variațiilor culturale ce nu se 
pot explica nici prin suportul biologic, nici chiar prin 
influenţa mediului geografic”1. Iar diferenţierile, pe plan 
individual şi, în consecinţă, pe planul mai general al 
colectivităţilor denumite popoare, se datorează 
condiţionării psihice, culturii care l-au (le-au) format, 
cultură care e ea însăşi o formaţie istorică. Deci 
diferenţierea dintre grupurile umane nu e determinată de 
factori rasiali, ci de cei culturali. 

2. Se cuvine reluată aici discuţia în jurul ortodoxiei 
ca element diferențiat al specificităţii poporului român, 
pentru că, prin opiniile lui Nae Ionescu sau ale lui Crainic, 
nu se epuizează chestiunea. Au fost şi alte opinii 
asemănătoare care pentru întregirea tabloului se cuvin 
menţionate. În noiembrie 1938, Sextil Puşcariu (care îşi 
exprimase public, în decembrie 1937, simpatiile legionare, 

răspunzând extaziat la ancheta Bunei Vestiri, „De ce cred 
în biruinţa legionară”) a luat cuvântul la congresul „Frăției 
Ortodoxe Române” la Târgu Mureş, în cuvântul său a 
afirmat: „Ceea ce creşte valoarea noastră în ochii 
străinătăţii nu sunt azi formele exterioare ale unei 
civilizaţii importate în măsură mai mare decât o putem 
asimila, ci ceea ce ne diferenţiază de oricare alt popor din 
lume, aportul de originalitate cu care intrăm în contextul 
popoarelor civilizate. Ortodoxia noastră este astăzi cel mai 
sigur criteriu de diferenţiere, căci noi suntem în lume 
singurul popor latin de credinţă ortodoxă. Această 
împerechere fericită de sânge latin cu alese însuşiri 
sufleteşti, venite din Răsărit, ne ridică valoarea rasei 
noastre”11%5. Să ne reamintim că, în a sa Istorie a literaturii 
române. Epoca veche (1921), pornind de la ideea că 
Principatele Române, aşezate la încrucişarea culturii 
occidentale cu cea bizantină, au fost locul de întâlnire al 
celor două curente, încercările de catolicizare (vezi Vlaicu 
Vodă) n-au izbutit, crescând mult influenţa slavonă, şi apoi 
comentează lucid această realitate istorică indubitabilă: 
„Intr-o vreme când orice mişcare culturală se reflectă prin 
biserică, ortodoxismul nostru a fost evenimentul cu cele 
mai grave urmări pentru dezvoltarea noastră culturală căci 
el ne-a legat pentru veacuri întregi de cultura 

Orientului, formând un zid despărțitor faţă de 
catolicismul vecinilor noştri din vest şi din nord. Marea 
mişcare a Renaşterii, care a cuprins - deşi mai târziu decât 
pe alţii - pe vecinii noştri poloni şi unguri, e strâns legată 
de catolicismul acestora. Dacă ortodoxismul nostru a fost 
cea mai puternică pavăză pentru conservarea limbii şi 
naţionalităţii noastre, el a fost şi o piedică puternică şi 
continuă pentru curentele culturale apusene. Chiar ideea 
de latinitate, care în mod firesc trebuia să apară odată cu 
trecerea românilor prin secolele umaniste ale vecinilor 
noştri, nu a avut multă vreme un răsunet covârşitor. În 
schimb însă, Orientul cu fantezia-i vie şi cu nepotolita-i 

sete de forme nouă şi culori îmbelşugate, lumea aceea 
inventivă de care ne leagă religiunea, îmbinată cu 
predispoziţiile etnice de origine mediteraneană ale firii 
noastre înzestrate înainte de toate cu un foarte pronunţat 
simţ pentru măsură şi armonie, a făcut ca în acest colț din 
sud-estul european stăpânit de români să se nască cultură 
proprie”1165. Cum se vede, opinia din 1921, în aceeaşi 
chestiune, era mai cumpănit critică decât aceea din 1938. 
Părintele Dumitru Stăniloae, comentând textul din 1938 al 
marelui lingvist, e, în general, de acord, dar insistă asupra 
aspectelor pur religioase ale chestiunii, polemizând cu 
cercurile greco-catolice blăjene. Latinitatea i se pare a fi 
numai element sangvin, „în zadar ne arată cercurile 
blăjene exemplul celorlalte popoare latine care deşi au 
aceeaşi formă de creştinism nu s-au confundat întreolaltă. 
Mai întâi noi avem ambiția etnică de a înfăţişa în cadrul 
latinităţii o notă mai remarcabilă de originalitate decât 
celelalte popoare latine, între care un nelatin foarte 
anevoie poate distinge deosebiri mai importante. Şi noi 
suntem privilegiați de istorie cu putinţa acestei 
originalităţi mai remarcabile datorită ortodoxiei noastre. În 
al doilea rând, soarta noastră în cazul când am adopta 
catolicismul, părăsind şi ultimul izvor de inspiraţie etnică 
originală, nu s-ar putea compara nici pe departe cu aceea 
a celorlalte popoare latine. Acestea sunt popoare care s-au 
dezvoltat culturaliceşte sincronic, aflându-se totdeauna 
aproape la acelaşi nivel de cultură. Ele n-au avut lipsă să 
se imite, iar catolicismul ca depozit cultural a fost creat 
prin contribuţia activă a fiecăruia. O viaţă culturală ce-am 
începe-o cu totul din nou, fără temelii în trecut, e cu 
neputinţă... Ortodoxia ni se înfăţişează, mai ales în urma 
experienţelor ultimului veac de aprigă imitație a Apusului, 
ca singurul factor susţinător şi creator de originalitate 
etnică în cadrul latinităţii. Poporul român se bucură, 
datorită sintezei dintre latinitate şi ortodoxie, de privilegiul 
unui popor dotat cu însuşiri speciale şi cu o cultură unică... 

Ortodoxia reprezintă, în firea noastră, aburul mistic al 
existenţei, în vreme ce latinitatea, polul pozitivist, practic 
raţionalist, al preciziunilor tăioase şi reci... Latinitatea 
pute prin sine spirit pozitivist, ca şi catolicismul de altfel. 
Nouă acest caracter ne apare şi mai accentuat, datorită 
faptului că noi, întărindu-ne latinitatea prin împrumuturi, 
ceea ce împrumutăm nu are pentru noi şi un conţinut 
sufletesc, ci numai unul pozitivist. Noi, fără ortodoxie, am 
prezenta latinitatea cea mai goală de suflet”117. Negreşit 
mai echilibrat în opinii decât Nichifor Crainic, neavând nici 
pretenţia «le-a transforma ortodoxia în criteriu de 
identificare a sufletului românesc, pare, totuşi, straniu că 
înfăţişează latinitatea, unul dintre cei <lol poli ai 
etnogenezei româneşti, ca un adstrat al Apusului pozitivist 
ţi catolic, şi nu drept un factor consubstanţial. E lesne de 
detectat, Iu dezvoltarea lui D. Stăniloae, aceeaşi strădanie 
de a prezenta poporul român ca unul aparţinând exclusiv 
Orientului răsăritean, spiritual opus Occidentului, ca de tot 
ce e de aiurea şi importat. 

Crainic, mereu cu condeiul în mână când avea să 
apere opţiunile partizane, scria în 1937: „Sensul vieţii 
româneşti nu-l vom găsi însă decât în această misiune 
proprie. lar această misiune nu poate fi aceea de sateliți ai 
Occidentului, e cu totul stupid şi trebuie s-o rupem o dată 
pentru totdeauna cu felul nenorocit de a tălmăci latinitatea 
noastră ca un servilism faţă de Paris sau faţă de oricare alt 
centru apusean. Latinitate, în sensul nou, care ne 
preocupă aici, înseamnă simbioză cu Marea ei domnie 
statornicită peste imperiul ei mobil, latinitate înseamnă să 
fim făuritorii unei glorii noi, după modelul | fără moarte al 
strămoşilor. Contactul nostru determinant în formarea 
spiritualităţii româneşti a fost Imperiul Roman de Răsărit. 
Noi suntem latini răsăriteni şi misiunea noastră aici 
este”1185. Cine ar contesta realitatea acestei judecăţi din 

finalul pasajului? Dar de unde această pornire de a 
considera că europeniştii, subliniind factorul latinităţii din 
formula sufletească românească şi demonstrând, şi prin 
acest argument, necesitatea sincronizării cu Occidentul, 
erau corbii străinismului? 

Crainic, cu tradiţionalismul său cu puternică tentă 
ortodoxistă, a creat o orientare în mişcarea de idei 
interbelică. Nu e puţin lucru, chiar dacă fondatorul ei voia 
mai mult. Voia transformarea acestei orientări ideologice 
într-una politică. Şi nu a izbândit, chiar dacă - vom vedea - 
îşi crease şi programul. Ar fi voit, de asemenea, mulţi şi 
Importanţi discipoli, mai ales din noua generaţie 
spiritualistă. N-a reuşit să-i adune sub drapelul său. Pe alţii 
a izbutit să şi-i ataşeze, Inclusiv doctrinar (Vasile 
Voiculescu, V. Papilian, Pan Vizirescu, Vântilă Horia, Ovidiu 
Papadima, D. Stăniloae, N. Crevedia, Radu Gyr, Grigore 
Popa). Lucian Blaga, colaborator al revistei Gândirea, nu a 
fost totuşi, oricât ar fi dorit Crainic, un gândirist, până la 
urmă despărțirea producându-se tocmai din cauza 
ortodoxismului ideologic!*. Cum gândirist n-a fost nici 


149 Edificatoare pentru această disociere a lui Blaga de gîndirismul in 
sensul său ortodoxist e declaraţia de principiu într-o scrisoare către 
Vianu încă din mai 1930. Vianu publicase în gazeta Pax din Paris un 
articol despre ideologia românească actuală. Un ataşat de presă zelos 
şi-a îngăduit să adauge, într-o înşiruire de nume, pe Blaga. Acesta din 
urmă a protestat în amintita scrisoare : „în acest articol m-ai amintit ca 
discipol întru ortodoxie al prietenului nostru comun Nichifor. Lucrul 
acesta desigur că nu e infamant, dar nu corespunde deloc faptelor... Mă 
văd silit să o dovedesc: 1. însuşi Nichifor Crainic a primit de la mine o 
serie de scrisori prin care ceream să nu limiteze programul la 
«spiritualitatea ortodoxă»; visam ca acest program să fie simbolic o 
verticală bipolară: spiritualitate sus, adîncimea anonimatului jos 
(adîncimea etnicului ca rezultat al adîncimii în genere, şi nu ca rezultat 
al căutării etnicului). Ideologia aceasta am expus-o şi în FUozofia stilului 
1924 - precum şi în alte articole. Ortodoxia e numai un caz al 
spiritualităţii spre care tinde apetitul metafizic al generaţiei noastre. 2. 
Spiritualismul meu ca ideologie literară e gata din chiar momentul 
apariţiei mele literare. S-a adîncit deplasîndu-şi accentul spre anonim. 
Adîncimea etnicului am încercat-o deja cu Zamolxe, dar socotesc 
Tulburarea apelor, 1922 (apărută primăvara 1923), întîia operă în care 
am izbutit să dau într-o oarecare măsură oarecare expresie poetică 


Tudor Vianu, o vreme chiar redactor al revistei. Apropiaţi 
ideologic lui Crainic i-au devenit însă publiciştii de 
orientare tradiționalistă care denunţau tot ceea ce numeau 
cosmopolitism în plan cultural: „Tradiţionalism înseamnă 
etnicism - scria, în 1930, N. Roşu -, regăsirea individului în 
viaţa totalitară a neamului, potrivnică cosmopolitismului 
steril, punct de plecare pentru toţi dezrădăcinaţii prin 
deznădejde, disperare sau alterare a sângelui; 
tradiționalism înseamnă solidarism sufletesc şi moral, 
poziție actuală şi biologică în fața individualismului 
anarhic care nu cunoaşte alt criteriu decât propria 
fantezie, zvârlită ca o pânză de păianjen peste prăpastia 
nebuniei; tradiţionalism înseamnă autohtonie”1%. Şi un an 
mai târziu: Antiteza autohtonie-occidentalism 
caracterizează un proces până în zilele noastre. O cultură 
nu ajunge să se lupte cu ea însăşi, să-şi dibuiască viciile 
organice, să-şi dărâme idolii până când nu s-a alirmat 
orgolios, inlăturând toate piedicile ce-i stăteau în cale, 
fiind tolerantă cu ceea ce venea dinlăuntru şi neiertătoare 
cu ceea ce venea din afară... Astăzi autohtonismul este 
condiţia indispensabilă, occidentalismul apare când şi când 
ca un prilej de dibuire a unui început zănatec. Nu-l 
recunoşti decât în formele zvăpăiate ale 
ultramodernismului, tot un fenomen de imitație, dar care, 


etnicului în sens adîncit. (în drama aceasta misticismul panteist-creştin 
trium- fează asupra luteranismului şi ortodoxiei.) Se găsesc în piesa 
aceasta totuşi unele lucruri care s-ar putea aşeza în paralelism cu unele 
idei secundare din articolul de temelie al lui Crainic, «lisus în ţara mea», 
apărut exact în timpul cînd drama mea era sub tipar. Erau deci apariţii 
paralele şi nu eram dependent eu de ele. Ca întreg, drama mea 
exprimă însă altă ideologie decit articolul lui Crainic... în opera mea 
poetică am întrebuințat deci uneori motive «ortodoxe», dar le-am 
întrebuințat pe un plan mitic, şi nu ideologic... Sunt deopotrivă departe 
de dogmatica creştină şi de metafizica laică... Te rog, prin urmare, în 
numele prieteniei noastre, să rectifici ceea ce ai afirmat în articolul din 
Pax". Vianu i-a răspuns că pomenirea lui Blaga în articolul cu pricina nu 
i se datorează şi incidentul s-a închis. (Scrisori către Tudor Vianu, voi. |, 
Minerva, 1994, pp. 288-289.) 

150 Nicolae Roşu, „Tradiţia în literatură", în Critică şi sinteză, 1939, p. 
31. 


de data aceasta, se pierde în imensitatea autohtoniei”151. 


Era, acesta, un punct de vedere mult mai restrictiv decât 
cel afirmat de semănătorism, afiliat fiind la cel etnicist al 
lui (îrainic. 

Dar iată o opinie a unui filosof român despre naţiune 
în care nu numai tonul e echilibrat, dar şi prezentarea 
condiţiilor pentru formarea acestei etape în evoluţia unui 
popor. E vorba de Mircea Florian, care observa în 1933: 
„Factorul hotărâtor în zămislirea unei naţiuni r cel 
subiectiv, e conștiința unităţii care, fără discuţie, e opera 
statului modern. Se poate oare vorbi de o naţiune când 
sunt prezenţi numai factori externi, fără conştiinţa 
identităţii lor? Desigur că nu. Antichitatea şi Evul Mediu 
au cunoscut popoare, nu însă şi naţiuni. Națiunea, ca 
individualitate colectivă, este un produs al conştiinţei de 
sine, al reflecţiei asupra condiţiilor ce ţin laolaltă o seamă 
de oameni. Pe scurt, națiunea e un concept modern şi 
închegarea ei coincide cu avântul noii cugetări. Națiunea 
modernă se organizează în stat: idealul e dar statul 
naţional. Filosofia nouă nu numai că nu s-a împotrivit, dar 
ea a fost cea mai puternică pârghie ideologică a acelei 
extraordinare structurări sau ordonări în viaţa socială. 
Statul naţional e opera conştiinţei potenţate a filosofiei”152. 
Echilibrul acestei judecăţi trebuie căutat în normalitatea 
ei. Nimic din tonul imperativ al altora împotriva statului, 
socotit o invenţiune importată şi nu atât străină cât ostilă 
sufletului românesc şi habitudinilor tradiţionale ale 
poporului. Cu măsură şi, aş spune, de n-ar fi nepotrivit 
pentru un filosof, cu bun-simţ, Florian propune acceptarea 
ideii că, în Antichitate şi Evul Mediu, au existat popoare, 
dar nu şi naţiuni, că aceasta din urmă a apărut în epoca 
modernă şi că apariţia ei este determinant coincidentă cu 
constituirea statului naţional modern. Adică tocmai acest 
stat făcut vinovat de tradiţionalişti că e o alogenă structură 


151 Idem, „Trecerea la românism". Universul literar, XLIX, nr. 23, 1 
ianuarie 1940. 

152 Mircea Florian, „Sensul unei filozofii româneşti", Convorbiri literare, 
an 66, decembrie 1933, p. 935. 


de import, dăunătoare în toate păstrării fiinţei naţionale. 
N-aş spune că astfel de aprecieri erau singulare. Am ales-o 
pentru că e datorată unul cugetător care ştia să mediteze, 
cu înţeleaptă cumpănire, la sensul unei filosofii româneşti, 
ajungând chiar la încheierea că filosofarea dar nu şi 
filosofiile pot fi naţionale. 

Când disputa de idei despre formula românismului 
era în toi, a intervenit în discuţie şi filosoful Const. 
Rădulescu-Motru. De fapt, nu era vorba de o oarecare 
încrucişare polemică, ci de propunerea unei noi, alte 
înţelegeri a românismului. Filosoful era cunoscut pentru 
vederile conservatoare, exprimate, încă în 1904, în 
lucrarea Cultura politică şi politicianismul în 1924 - 1926, 
când au apărut cele trei volume din Istoria civilizației... a 
lui Lovinescu, filosoful s-a ridicat împotriva ei de pe 
poziţiile  tradiţionalist-conservatoare. Şi nu au fost 
singurele sale luări de atitudine în acest spirit. Acum, se 
convertise politic, devenind membru al PN.Ţ., şi în această 
calitate, ţinând seama de prestigiul său, a fost desemnat 
preşedinte al Cercului de Studii al acestui partid. PN.Ţ. 
cunoştea acum mari convulsii interne, Maniu plecase 
supărat din fruntea partidului, preşedinţia revenindu-i lui 
Ion Mihalache. Hotărât să revigoreze, ideologic şi politic, 
partidul şi talonat de la stânga de tineretul partidului, 
radicalizat, Mihalache, împreună cu gruparea radicală de 
stânga (Ralea, P Andrei, Ghelmegeanu, Ernest Ene etc.), a 
pornit campania pentru alcătuirea unui nou program. 
Ideea centrală a programului era necesitatea transformării 
României într-un stat țărănesc. Nu e aici locul să intrăm în 
detaliile acestui program care avea şi coloratură de 
stânga'55. De fapt, programul a fost, formal, opera Cercului 
de Studii al partidului, dar, de fapt, a fost alcătuit de Ralea, 
ajutat de un grup de colaboratori, fiind publicat, într-o 
primă formă, în Viaţa Românească din februarie 1935, sub 
titlul „Perspectivele ţărănismului în faţa noilor curente”. 


153 Vezi Z. Ornea, Ţărănismul, Ed. Politică, 1969; loan Scurtu, Din 
viaţa politică a României, 1926-1947, Ed. Ştiinţifică şi Enciclopedică, 
1983. 


Motru, având propriile puncte de vedere asupra 
chestiunilor, şi le-a cristalizat într-o lucrare, nu atât de 
ideologie, politologie sau sociologie, ci de natură filosofică, 
mai precis de filosofia culturii. Era o meditaţie despre 
fenomenul românesc. Ar trebui adăugat că autorul a 
început să publice capitole din lucrare în reviste, printre 
care Revista Fundațiilor Regale. Reacţia avea să se 
producă, în consecinţă, înainte chiar de apariţia cărţii. 
Lucrarea lui Motru avea şi un titlu foarte incitant. Se 
intitula Românismul, catehismul unei noi spiritualităţi, 
înscriindu-se explicit în dezbaterea de idei asupra 
românismului. Şi, repet, punctul de vedere era original, 
propunând o perspectivă bine diferențiată de altele. 
Evident, a început prin a critica, în tradiţia 
maioresciană a formelor fără fond, civilizaţia noastră după 
influenţe franceze şi crearea unui stat pe politica de 
căpătuială. Stabilea apoi o disociere între naționalism şi 
românism. Vechiul naționalism, pozitiv, al secolului trecut a 
dus la renaşterea ţării, inclusiv politică, prin recunoaşterea 
ei de către marile puteri apusene. „Românismul este 
altceva. El este «spiritualitatea care să facă loc meritului 
şi, prin el, să pună în valoare mifletul nostru. Mulțumită 
naţionalismului secolului trecut avem un loc în concertul 
naţiunilor suverane europene; mulţumită românismului 
vom avea o menire în istoria contemporană”. Şi: „Făcând 
să i râumfe românismul, asigurăm consolidarea în viitor a 
neamului nos (ru şi, în acelaşi timp, suntem în spiritul 
vremii. Europa de astăzi «ere de la popoarele sale o cât 
mai sinceră diferenţiere a tipurilor naţionale după 
caracterele lor originale”. Apoi, referindu-se la titlul dirţii 
sale care propunea nu atât un concept nou, cât o altă 
semnificaţie a sa, deosebindu-l de mai vechiul naționalism, 
filosoful ţinea să precizeze: „Cetitorul format în gândirea 
secolului al XIX-lea, gândire care stăpâneşte pe român şi 
astăzi (1936), va primi cu mare neîncredere titlul cărţii de 
faţă. O spiritualitate a românismului, după atâtea alte 
spiritualităţi considerate de el ca similare: după 
naționalism, Iredentism, patriotism, autohtonism, 


ţărănism, etnicism, ce nou poate ca să mai aibă? Nu este şi 
românismul o simplă spiritualizare a unei dorinţe, după 
exemplul atâtor spiritualizări trecute?”. După această 
Interogaţie, începe, nu direct, ci prin apropieri treptate de 
miez, definirea conceptului propus: „Noi luăm (spre 
deosebire de Biserică, n.n.) spiritualitatea într-un înţeles 
mai larg, pentru a o apropia de istoria culturii omeneşti. 
Pentru noi spiritualitatea este complexul de idei şi 
sentimente, în special complexul de interpretări simbolice, 
prin care societatea unei epoci îşi justifică credinţa într-o 
ordine perfectă şi eternă pe care este sortită a o realiza în 
decursul timpului viaţa pe pământ. Fără o credinţă într-o 
ordine perfectă şi eternă care să dea înţelesul vieţii de pe 
pământ, nu există spiritualitate”. Şi, continuând 
disocierile, observă: „O credință oarbă în vechea 
spiritualitate a naționalismului ar fi la noi cel puţin o lipsă 
de prevedere. Odată intraţi în şcoala naţionalismului creat 
de alţii, datori suntem să urmărim evoluţia acestui 
naționalism mai departe. Poate ca o altă spiritualitate să 
corespundă mai bine intereselor neamului nostru. De ce să 
interzicem din principiu investigaţiile spre orizontul cel 
nou al spiritualităţilor europene? Ele nu pot să ne fie decât 
de folos”. Şi, în sfârşit, după atâtea disocieri şi justificări, 
se apropie de definiţie: „Românismul, după părerea 
noastră, este spiritualitatea care pune în acord cerinţele 
vieţii româneşti cu noua spiritualitate europeană. 
Românismul corespunde vremii noastre, cum naționalismul 
corespundea vremii trecute”. Ceea ce a adus nou în 
spiritualitatea europeană a secolului nostru este „mal mult 
realism social şi punerea totalităţii sociale înaintea 
individului... Politica ordinii ereditare este realizarea 
conştiinţei de sine, cu curaj şi fără nicio iluzie. Realizează 
ceea ce stă în puterile tale, iar nu ceea ce stă în Iluziile 
tale: iată lozinca politică pe care o favorizează de aci 
înainte spiritualitatea cea nouă europeană... Românismul 
nu se întemeiază pe iluziuni pentru ca pe urmă să fie silit 
să se apere prin laude ipocrite. El se întemeiază pe 
realităţi de fapt. Ştiinţele biologice şi psihologice pun 


astăzi la îndemâna oricui destule mijloace prin care se pot 
măsura şi clasifica aptitudinile unei totalităţi sociale. 
Aceste ştiinţe au putinţa să ne dezvăluie în mod sincer atât 
gradul de vitalitate, cât şi scăderile pe care poporul nostru 
le are. Vorbăria naționalistă, cât ar fi de frumoasă, nu 
preţuieşte cât raportările ştiinţifice în care sunt date”. Şi, 
fireşte, nu a ocolit nici fenomenul religios, despre care a 
exprimat o opinie care i-a supărat foarte pe cei care îşi 
făcuseră din asta o profesiune doctrinară: „Religiozitatea 
este o recomandare sigură pentru o cultură înaltă. Omul se 
înalţă deasupra bestialităţilor prin virtualitatea pe care i-o 
pune în suflet sentimentul religios. Dar acest sentiment 
religios trebuie constatat cu adevărat. El nu se confundă 
cu sentimentul de turmă pe care îl au fricoşii şi animalele. 
La el nu se poate apela ca la un sentiment de ură. Religia 
uneşte, nu separă. În epoca vechiului naționalism 
sentimentul religios servea de cele mai multe ori ca 
instrument de ură. Românismul nu apelează la ură, cum nu 
apelează nici la iluzii. El apelează la sentimentul realităţii. 
Românismul este o spiritualitate venită să justifice o ordine 
realistă”. În sfârşit, tot aici s-ar cuveni citată opinia care 
delimitează  românismul de ortodoxism:  „Persistarea 
confuziei - subliniază Rădulescu-Motru - între românism şi 
ortodoxism este spre paguba şi a unuia, şi a altuia... Ce ne 
face să ne depărtăm? Un singur motiv, dar acela mai 
puternic decât toate celelalte consideraţii. Românismul şi 
ortodoxismul nu pot fi contopite fără să se păgubească 
reciproc, fiindcă structura spiritualităţii unuia este cu totul 
diferită de a celuilalt. Ortodoxismul nu poate merge mai 
departe în serviciul unei spiritualităţi naţionaliste fără a-şi 
pierde caracterul de spiritualitate religioasă creştină; iar 
românismul nu poate merge mai departe în baza 
ortodoxismului decât cu preţul abdicării sale de la rolul de 
promotor al progresului în ordinea economică şi politică a 
României. În adevăr, ortodoxismul, ca spiritualitate 
creştină, trebuie să rămână în veci deasupra intereselor 
pământeşti. Fondul său este revelație.  Revelaţie 
invariabilă. Ortodoxismul se poate desluşi prin examinarea 


tradiţiilor, dar nu moderniza în spiritul timpului. Chemarea 
ortodoxismului este să ţină, în vecii vecilor, învăţăturile lui 
Christos în forma lor nealterată. Românismul este, 
dimpotrivă, spiritualitatea ce ne dă mijlocul de a merge cu 
vremea, de a ne moderniza. El este focul care purifică 
etnicul nostru pentru a-l pune pe acesta în măsură să 
creeze opere originale. Ortodoxismul este tradiţie, 
românismul este vocaţie”. Motru a pus sub reflectorul 
adevărului ortodoxismul lui Crainic, care voia să-l 
transforme în capital politic, creând un program doctrinar, 
denumit „al etnocraţiei”, apelând la ortodoxie. Conferea, 
de fapt, cum am spune azi, un sens fundamentalist, 
restrictiv şi şovin, unei religii, cea ortodoxă, care avea ca 
principal îndreptar 

Iubirea aproapelui, şi nu ura împotriva semenului, 
indiferent de con-lrsiunea sa. De aceea, tocmai, a ţinut 
filosoful să precizeze delimitarea  românismului de 
xenofobie: „Românismul implică o disciplină «neră, atât în 
cuget, cât şi în faptă. El cere, din partea acelora care îl 
practică, o nemiloasă autocritică. Xenofobia nu este 
românism. Nici demagogia naționalistă. Românismul este 
un jurământ de credință în statornicirea pământului şi a 
neamului românesc. Este apoi o promisiune solemnă în 
întărirea organizaţiei de familie. În sfârşit, este o politică 
de selecţionare a valorilor, dreaptă până la cruzime... 
Românismul nu este fascism, nu este rasism, nu este 
antisemitism... ci cule simplu românism... Ideologia 
românismului are două laturi. Una de critică negativă şi 
alta de operă constructivă”. După ce invocă modelul 
Junimii şi al lui Maiorescu în special, cel ce formulase 
vestitul principiu „naționalism în marginile adevărului” 
adaugă: „Românismul nu este nici xenofobie, cum s-a 
afirmat de unii, nici ortodoxism, cum - a afirmat de alţii, ci 
este un naționalism mal adâncit şi mai integralizat în 
cerinţele vremii. Este naționalismul ieşit din condiţiile 
istorice ide Europei, diferențiat după natura poporului 
nostru. Xenofobia este n cu un semn de primitivitate, sau 
un semn de degenerare a naţionalismului. In timpul 


primitivităţii, orice popor poate fi excitat la ură contra 
străinilor... în timpul nostru xenofobismul este o armă 
politică întrebuințată de acei care fac demagogie 
naționalistă. Pentru aceştia naționalismul nu este o 
încordare cerută de o înaltă spiritualitate, ci este o 
numărătoare de apetituri în vederea împărţirii unei 
prăzi” 154. 

Fireşte că Nichifor Crainic, simțindu-se lezat în 
convingerile pe care le profesa, a reacţionat, luând, în 
câteva rânduri, în discuţie conceptul de spiritualitate 
românească propus de Rădulescu-Motru. Mai întâi a 
reacţionat în 1935, la apariţia, în Revista Fundațiilor 
Regale, a unui capitol din viitoarea carte. Îi reproşează de- 
a dreptul filosofului că nu ştie ce înseamnă spiritualitate. 
El o înţelegea ca având o semnificaţie strict religioasă, pe 
când filosoful îi lărgea sfera înţelesului: „Orice om - 
ricanează Crainic - ştie că cuvântul «spiritualitate» are un 
înţeles strict religios. Din punct de vedere antropologic, el 
înseamnă calitatea de a reacţiona afirmativ sau negativ 
faţă de spirit, şi anume faţă de spiritul dumnezeiesc... 
Dacă există o spiritualitate românească (şi există!), 
manifestată în istoricitatea noastră, nu croită - cum zice d. 
Motru -, ci cu năzuinţa de a se dilata spre măsura 
eternității, aceasta nu e altceva decât felul de a reacţiona 
în mod religios al poporului nostru. Adică ortodoxismul, 
fiindcă istoria nu cunoaşte alt mod de a reacţiona religios 
la poporul nostru. A vorbi de o spiritualitate lumească a 
românismului, cu excluderea ortodoxiei, dar cu admiterea 
acelei «măsuri a eternității», ştie d. Motru ce înseamnă? 
înseamnă a recunoaşte un geniu etnic care îşi creează o 
religie specifică a lui, în afară de religiunea revelată. Iată 
concluzia, singura posibilă, a tezei domnului Motru”. 
Fireşte că, în stilul său pamfletar, Crainic îi reproşa lui 
Motru că ar nutri „o masonică aversiune faţă de 
ortodoxie”, contrapunându-i „naționalismul creştin, deci 


154 C. Rădulescu-Motru, Românismul. Catehismul unei noi 
spiritualităţi, 1936, pp. 111-135. 


constructiv, al tinerei generații”, Desigur, Crainic a 


revenit, şi mai iritat, la apariţia cărţii lui Motru, pe care a 
prezentat-o ca pe o efectivă blasfemie, mai ales că era o 
implicită, când nu chiar explicită, pledoarie împotriva 
teoriei statului etnocratic prezentate tocmai atunci de 
conducătorul gazetei Sfarmă Piatră: „Când încearcă - scrie 
Crainic - să determine în mod negativ românismul, ne 
spune că el «nu e xenofobie», «nu e antisemitism», «nu e 
ortodoxism»... Intenţia de mistificare e mai mult decât 
străvezie. Dacă noua spiritualitate este, cum zice dânsul, 
ceva pe înţelesul exclusiv al celor tineri, unde e generaţia 
de azi care s-ar recunoaşte în românismul acesta oferit de 
d. Motru? Etnocraţia, către care năzuieşte România de azi, 
este implicit xenofobă şi antisemită întrucât dominaţia ei 
în cultură, în viaţa de stat şi în viaţa societăţii postulează 
reducerea influenţei străinilor în cel mai modest caz, după 
criteriul proporţiei etnice. Căci ce fel de etnocraţie ar fi 
aceea, în domeniul culturii, când presa e în mâinile 
evreilor şi a minoritarilor care simulează idealurile 
noastre, înlocuindu-le, în realitate, cu idealurile rasei lor? 
Dacă  românismul e spiritualitatea care urmăreşte 
realizarea unei ordini perfecte şi eterne, de ce această 
ordine nu o poate oferi ortodoxia? Şi ce putere, în locul ei, 
creează, în viziunea generaţiei tinere, imaginea ordinii 
perfecte şi eterne? D. Motru nu spune, dar respinge 
categoric ortodoxia din noua spiritualitate românească... 
Anticreştin, d. Motru  secularizează spiritualitatea, 
coborându-i înţelesul până la o ideologie oricare; 
antirasist, face din ea o emanaţie naturală şi episodică a 
rasei; antinaţionalist, românismul său se reduce la o 
spiritualitate de lăptării şi bănci populare. Idealul propus 
unei generaţii e lozinca unui club politic: statul țărănesc. 
Dacă spiritualitatea e justificarea unei ordini 
transcendentale ce trebuie realizată în viață, atunci 
ordinea perfectă şi eternă pe care e chemat s-o transpună 
numai în sate neamul românesc e cooperaţia! Aceasta e 

esenţa şi mizeria cărţii şi confuza mistificare a 
românismului”156. Studiul acesta polemic a continuat şi în 
următorul număr al Gândirii, în care Motru era denunţat 
ca promovând un „ateism filosofic militant”, alăturându-l 
de „bezbojnicii sovietici”. Şi, nu se putea altfel, utiliza o 
sofismă periculoasă. Distanţarea lui Rădulescu-Motru de 
ortodoxism era prezentată ca o negare a ortodoxiei. Ceea 
ce era şi neadevărat, şi calomnios. 

Împotriva tipului de românism propus de Rădulescu- 
Motru a reacţionat şi Nicolae Roşu, pe marginea studiilor 
publicate în Revista Fundațiilor Regale: „Constantin 
Rădulescu-Motru - scria N. Roşu în 1935 - apare ca un 
nonsens în această rânduială de idei... D1 C. UAdulescu- 
Motru nu concepe naţionalul decât în funcţie de 
exercitarea sufragiului, a democraţiei deci, şi întrucât 
țărănimea este clasa cea mai numeroasă, dsa este român şi 
naționalismul se transformă în ţărănism. Deci primatul 
unei clase sociale, definită numeric, adică democratic... 
Rânduială naționalistă cu dl Rădulescu-Motru nu putem 
avea, ci anarhie ţărănistă, democrată. Aşadar, pe dl C. 
Rădulescu-Motru îl excludem”'%. Mai clară respingere, 
care sună a excomunicare, nici cât se putea pronunţa. Mai 
ponderat a comentat conceptul lui Motru părintele 
Dumitru Stăniloae. El plasa dezbaterea în sfera strictă a 
ortodoxiei: „Întrebarea cea mare, prin urmare, tot aceasta 
rămâne: e îmbibată într-adevăr ortodoxia în spiritualitatea 
ortodoxă într-un mod determinant pentru sufletul 
românesc? La această întrebare d. Rădulescu-Motru are un 
răspuns negativ... Când accentuăm elementul ortodox din 
firea românului arătăm un motiv în plus pentru necesitatea 
ca neamul nostru să rămână pe linia ortodoxă dacă nu vrea 
să decadă în românism şi, în general, dintr-o situaţie 
superioară în una inferioară... Alte popoare care n-au ajuns 
la înălţimea specială n ortodoxiei nu se primejduiesc prea 

mult dacă nu sunt încă în ortodoxie. lar o eventuală 
primire a ortodoxiei nu le-ar altera etnicul pentru că 
ortodoxia este o înălţare pe linia naturii. Dar o părăsire a 
ortodoxiei, avută timp îndelungat, echivalează cu 
degenerarea care e legată de orice coborâre dintr-o 
situaţie specială mai înaltă”158. Din nou se cuvine spus, 
filosoful Rădulescu-Motru nu propunea renunţarea la 
ortodoxie, ci la ortodoxismul normativ. Nu stăruise el 
asupra valorilor religiei? Numai că aceasta are menirea să 
unească, şi nu să dezbine printr-un naționalism şovin. 

Când Crainic se referea la atitudinea critică a 
tineretului faţă de conceptul de românism al lui Motru 
avea în vedere tinerii grupaţi în mişcarea legionară sau în 
L.A.N.C. Printre tinerii generaţiei spiritualiste acest 
concept de românism nu a trezit prea mare ecou şi, 
oricum, nu s-a înregistrat preconizatul de Crainic val critic 
disociativ. La apariţia capitolelor din carte publicate de 
autor, sub formă de studii, în Revista Fimdaţulor Regale, s- 
a înregistrat comentariul lui Mircea Eliade. Acesta se miră 
chiar că aceste studii n-au trezit reacţii, deşi autorul „e nu 
numai un strălucit profesor şi gânditor, dar şi unul dintre 
şefii spirituali al generaţiei sale... omul cel mai viu, cel mai 
creator şi cel mai original al generaţiei de la 1900”. Şi apoi 
analizează opinia particularizată a lui Rădulescu-Motru, cu 
toate riscurile implicate: „DI prof. Motru e naţionalist fără 
a fi şovin şi crede în românism fără a accepta, totuşi, linia 
de luptă a extremei drepte. Poziţia dsale în actuala 
grupare de forţe politice şi spirituale este iritantă, pentru 
foarte multă lume... Dl Motru este un «revoluţionar de 
centru», dacă s-ar îngădui o asemenea clasificare riscantă. 
Adică este optimist şi încrezător în progresul continuu al 
poporului românesc (ceea ce nu credeau «reacţionarii») şi 
este, în acelaşi timp, ponderat, lucid, critic în judecata sa 
naționalistă (ceea ce foarte puţini conducători naţionalişti 
pot fi) ... Poziţia domnului Motru e impopulară mai ales 
pentru că e o poziţie de centru. Nu farmecă grupul 

criticiştilor şi scepticilor pentru că e optimist, robust şi 
metafizic... Dar nu farmecă nici grupul de naţionalişti 
extremişti pentru că nu acceptă ideile megafonice. Un 
metafizician care a criticat cândva, cu asprime, «sufletul 
mistic», un naţionalist care a criticat profetismul cultural 
şi politic al domnului Iorga, un promotor al românismului 
care refuză numerus Valahicus, un tolerant şi un iubitor de 
cultură universală, care a respins de câte ori a avut prilejul 
marxismul şi umanitarismul. Ceea ce e mai trist e că nu a 
plăcut nici elitelor”. Constată că poziţia specială a lui 
Motru e respinsă şi de cei de dreapta sau extrema dreaptă. 
„«Românismul» domnului Motru este istoric, nu etnic. 
După cum observă dsa fiinţa etnică dă drept de prezenţă 
într-un muzeu de etnografie; numai vocaţia, numai 
conştiinţa acestei etnicităţi, cu toate implicaţiile ei sociale, 
cucereşte dreptul de prezenţă în istorie... Un asemenea 
«românism» adună, cred, pe un Camil Petrescu alături de 
Emil Cioran, pe un Lucian Blaga alături de un Şerban 
Cioculescu, ca să nu pomenim decât câteva nume dintre 
scriitorii care nu fac politică”. Eliade surprinde un mare 
adevăr în această înşiruire de spirite care, prin atitudine, 
pot agrea românismul cumpănit al lui Rădulescu-Motru. 
lar înşiruirea, ca şi descrierea conceptului propus de 
Motru, e exactă, relevându-i originalitatea şi poziţia de 
centru. Şi încheie cu această judecată care e, şi ea, 
dreaptă şi obiectivă: „Să se ştie odată că a nu-ți fi ruşine 
de românismul tău nu înseamnă nici că eşti adeptul lui 
Hitler, nici al lui Mussolini. Înseamnă pur şi simplu a 
recunoaşte participarea la un mare şi glorios grup uman, 
căruia istoria, vitregă până acum, îi rezervă o vastă arie de 
acţiune şi creaţie” 1. 

Tot pe marginea studiilor apărute în Revista 
Flmdaştilor Regale s-a pronunţat şi Paul Costin Deleanu, 
care era, de pe acum, adept al gardismului, scriind la 
publicaţiile afiliate legionarismului. El deosebeşte două 
modalităţi de a înţelege românismul. Unul bonjurist şi 
abstract, care se îndepărtează de realitatea ortodoxiei. Şi 
unul creştin nuc constată ortodoxia ca o realitate esenţială 


a României. „lată de it românismul pe care-l propune d. 
Motru începe să ne pară nu milncire a naţionalismului, ci o 
întoarcere la abstracţie”. Nu acceptă, din această 
perspectivă, disocierea lui Motru între românism şi 
ortodoxism: „Dar, pentru numele lui Dumnezeu, ortodoxie 
şi românie nu» unt lucruri ce pot fi înţelese, din punct de 
vedere românesc, deosebite, ele constituind împreună un 
singur complex istoric existând în două sfere de realitate: 
sunt esențe inextricabil legate istoriceşte, constituind una 
şi aceeaşi structură originară, acolo unde d. Motru Ince o 
confuzie. E adevărat că ortodoxia ţine, în genere, 
precumpănilor. potenţial, energia şi istoria acestui neam; 
fapt care va fi păgubind «românismul», nu însă România, 
românitatea, căci ea este esenţial ortodoxă, după cum este 
esenţial românească”15%. 

Să observăm că şi Paul Costin Deleanu operează cu 
aceeaşi confuzie, nu numai în termeni. Ca şi Crainic, 
confundă ortodoxia cu ortodoxismul. Or, Motru disocia 
între aceşti doi termeni, acceptând liresc ortodoxia, dar 
respingând ortodoxismul doctrinar, normativ, care 
idimenta fundamentalist naționalismul, exacerbându-l până 
la intoleranţa şovină. Filosofului C. Rădulescu-Motru îi 
revine meritul remarcabil în epocă de a fi propus un 
concept particular al românismului, care a ştiut să se 
disocieze de  extremismul xenofob al naţionalismului 
exacerbat. 

Cât a fost de chibzuit românismul lui Motru, înţeles 
ca o modalitate civilizată a naţionalismului, o realizăm 
dacă îl aşezăm, comparatist, faţă de opiniile exacerbate 
despre naționalism. Şi mă refer aici la programe ale unor 
spirite care cultivau naționalismul extremist. Adică tocmai 
acel naționalism de care se disocia Rădulescu-Motru. 
Nichifor Crainic a mers până acolo încât a respins 
„prejudecata” că poporul român este tolerant. Într-o 
diatribă din 1934 exclama iritat: „S-a zis că neamul nostru 
e tolerant şi ospitalier faţă de străini. Dar ce înseamnă 

toleranţă şi ce înseamnă ospitalitate decât putere 
formidabilă şi stare înfloritoare care vrea, ea de la ea, să 
fie generoasă şi darnică încât simte nevoia toleranţei? Este 
el atât de înfloritor încât simte nevoia ospitalităţii? Adus în 
sapă de lemn de către străinul cotropitor, acest popor nu 
poate Ji tolerant şi nu poate Ji ospitalier (subl n.). 
Toleranţa presupune putere care îngăduie, iar nu 
slăbiciune care zace înfrântă. Ospitalitatea presupune 
bunăstare, care se dăruieşte, iar nu mizerie Jefuită 
hoţeşte. Sunt tolerant şi ospitalier când îţi dau eu, iar nu 
când îmi răpeşti tu. Când tu îmi răpeşti izvoarele de viaţă 
ale neamului meu, a tolera o crimă ca aceasta înseamnă a 
dezerta de la datoria elementară de a trăi”1%. Nicolae 
Roşu, şi el un naţionalist integral, exalta naționalismul 
Instinctual. „Naționalismul - scria el în 1936 - este un fluid 
care purcede din substanţa însăşi a lucrurilor naturale şi 
se realizează în faptele concrete. Acţiunea, ca model 
practic al naţionalismului, este expresia unei voințe. 
Acţiunea izvorăşte din instinct. Ideologia, din cerebeu. 
Instinctul, se modelează după realitatea naturală şi 
tangibilă a lucrurilor. Ideologia, după schematica arbitrară 
a raţiunii... Acţiunea practică străpunge realitatea şi, 
dinamizată de un finalism interior, se integrează în 
substanţa unui scop în sine. Nu el ne serveşte pe noi, ci noi 
pe el... Contorsionată asupra ei înseşi în chinurile 
apoplectice ale raționalismului, juisarea intelectuală este 
neputincioasă. Faptul este viaţă şi ideile microbul 
dizolvant.” 16t Iar altă dată regreta aportul culturii pentru 
că a devitalizat instinctul: „La ce ne-a folosit cultura şi 
civilizaţia, universitatea şi academia, literatura şi ziaristica 
dacă marile cuceriri în viaţă se fac cu ajutorul voinţei şi al 
instinctelor?”1%. În sfârşit, în 1938 va jubila că, după 
modelul hitlerist şi mussolinian, „din ce în ce mai mult ne 

apropiem de realizarea practică a unui naționalism 
totalitar care va aşeza pe acelaşi plan antidemocratismul, 
antisemitismul şi istoricismul printr-o participare dinamică 
şi conştientă a întregii naţiuni”163. 

Şi Cioran era furios împotriva ideii bunătăţii funciare 
a românului, propunând renunţarea la această trăsătură 
care i se părea pernicioasă: „Nu există o fiinţă mai bună 
decât românul. Acesta este dezastrul... Suntem un popor 
prea bun, prea cumsecade şi prea aşezat. Nu pot iubi 
decât o Românie în delir... Ce este omenia? A da omului ce 
este cH omului. Setei mele de conflicte în lumea 
aparenţelor nu-i pot găsi un antipod med detestabil decât 
omenia... Unii cred că sunt naţionalişti dacă flatează 
stările de fapt ale unei ţări şi găsesc în istoria ei singurul 
îndreptar. Sau cum vorbesc ei de «virtuțile naţionale». 
Cum de n-au observat că aceste virtuţi ne-au ţinut în loc 
atâta vreme?... Ascensiunea unei ţări este singura ei 
morală”. Şi, mai încolo, în aceeaşi carte: Adversitatea faţă 
de streini este atât de caracteristică simţirii naţionale 
româneşti, încât nu vor putea fi niciodată separate... Din 
acest fenomen derivă o parte din  insuficienţele 
naţionalismului românesc. Dacă am elimina pe top. 
străinii, problema României n-ar fi mai puţin gravă... 
Naționalismul nostru trebuie să plece din dorinţa de 
răzbunare a somnului nostru istoric, dintr-un gând 
mesianic, din voinţa de a face istorie... Xenofobia de la noi 
îşi are o rațiune şi în faptul inegalităţii de nivel istoric între 
minorităţi şi noi. Dacă am fi o naţiune formată, lupta 
noastră cu ele ar lua caractere mai puţin dramatice, 
deoarece nivelul nostru istoric reprezentând o 
superioritate evidentă, ele ar trebui să se integreze natural 
în ritmul nostru... Totul devine mistic în măsura în care îşi 
realizează valorile în vibraţie ultimă” 164., 
Să comentez şi vocile spiritelor lucid-democratice 

care şi-au averi lIscat contemporanii despre pericolul 
naţionalismului exacerbat în Intoleranţa agresivă. În capul 
acestui deceniu tulburat, chiar în 1930, Viața Românească 
avertiza: „Căci orice se putea imputa ţării noastre; o 
calitate avea Indiscutabil: îi lipsea cruzimea bestială şi 
gustul pentru sânge, caracteristic unor popoare balcanice. 
Dacă alunecăm pe această pantă, ne aşteaptă zile grele. 
Condiţia  Intelectualului devine  Insuportabilă. A fi 
intelectual înseamnă a gândi liber. Ştiinţa şi cultura n-au 
putut apărea în ţări teroriste. Cum s-a spus, ideea se 
combate eu idee. Ea nu poate suferi alte tratamente, altfel 
se ofileşte şi dispare... Inchiziția a distrus o ţară înaripată 
şi cavalerească: Spania. Va trebui să ne amuţim fantezia 
sub ameninţarea revolverelor?... Momentele simt mai 
grave şi mai amenințătoare decât cred mulţi din cei 
deprinşi cu scepticismul, cu zâmbetul uşor, cu atmosfera 
de farsă. Intelectualii de orice nuanţă trebuie să facă front 
comun. Şi încă Imediat”16%5. Un an mai târziu, Perpessicius 
protesta şi el: „Din nou se poartă, şi cu oarecare furie, 
moda bunului român. Cunoaşteţi erezia: cică locuitorii de 
baştină s-ar împărţi în buni şi răi, în ciumaţi şi 
binemirositori, mai puţin după intenţiile sau acţiunile lor, 
cât după unghiul de vedere din care se pun onoraţii 
cenzori ai vieţii noastre publice şi naţionale... Şi acum cât 
au să mai ţie prostiile astea înfumurate? Mistificarea nu se 
va sfârşi odată? Bunul-simţ nu va pogori şi între zidurile de 
beton ale oficiului de măsluit certificate naţionale? Nu buni 
români, ci oameni, numai oameni d-lor, şi e de ajuns”166. 
Din păcate, avertismentele n-au fost ascultate. Bunul-simţ, 
la care se referea Perpessicius, nu numai că nu a devenit 
realitate, dar a continuat să se degradeze. Iar intelectualii, 
departe de a face front comun pentru apărarea culturii 
împotriva terorismului organizat, cum cerea Viaţa 
Românească, s-au despărţit în tabere opuse, facilitând 

dezmăţul totalitar. 

3. Mentorii orientărilor autohtoniste cu aplecare 
specială spre religiosul fundamentalist îşi puneau mari 
nădejdi în cucerirea tineretului spre ideile şi acţiunile lor. 
Nichifor Crainic a publicat în 1933 un eseu în care 
speranţa aceasta era deschis pronunţată. „Vremea noastră 
- scria el - e vremea tineretului. O lume veche se dărâmă, 
o lume nouă îşi caută formele de viaţă... Statele în care 
viaţa socială îşi caută mai accentuat noile forme de 
aşezare şi-au făcut din această preocupare de tineret 
problema principală”. Şi dădea ca exemplu Italia fascistă, 
Rusia sovietică şi Germania hitleristă, adică tocmai acele 
ţări unde se înstăpânise totalitarismul. Nădejdea lui se 
îndrepta spre tineretul legionar, care cultiva extazul 
religios. („în exaltarea lor, tinerii încarceraţi au viziuni 
religioase. Li se pare că arhanghelul Mihail însuşi... li se 
arată şi-i ia sub ocrotitoarea-i aripă de azur. Din acel 
moment misticismul religios va cobori în sufletul 
zbuciumat al acestui tineret, iar unii dintre aceşti tineri îşi 
vor pune organizaţiile de luptă sub hramul arhanghelului 
şi icoana lui.”167) Legionarismul îi îndreptăţea, într-adevăr, 
aceste speranţe. Se întâmplă însă că în prima jumătate a 
deceniului al patrulea legionarismul nu cucerise încă mare 
ascendență. lar tinerii intelectuali, cei din generaţia 
spiritualistă, erau reticenţi. Deopotrivă faţă de activismul 
politic, faţă de  religiosul fundamentalist şi de 
autohtonismul  paseist. Negreşit, erau preocupaţi de 
găsirea unei formule specifice a românismului sub raport 
sufletesc. Dar nu acceptau paseismul tradiţionalist în 
forma sa arhaizantă şi nici dreapta politică nu o agreau. 

In 1934, Constantin Noica polemiza cu un articol al 
tânărului sociolog Anton Golopenţia publicat în revista 
Dreapta. „D. Golopenţia face parte dintr-o categorie 
întreagă de tineri care, convinşi fiind că românescul 
trebuie să primeze în cultura noastră, se văd implicit 
aruncaţi la dreapta. Cu toate acestea, nu e vorba de o 

dreaptă politică, ci doar de una culturală. Lumea de azi 
însă nu mai distinge bine, aşa că riscurile unei asemenea 
atitudini faţă de anumite cercuri de la noi nu sunt mici. 
Cum confuzia stăruie, ţinem să avertizăm pe cei care 
întârzie în ea că tineretul de cultură este mult mai 
numeros decât se crede şi că, dacă nu i se vor înţelege 
bine pretenţiile, va fi împins de la o dreaptă teoretică şi 
spirituală către o dreaptă politică, pe care, poate, în primul 
moment n-o avea în vedere”. Cum Golopenţia stăruia în 
ideea că întreg efortul intelectual trebuie îndreptat spre 
cunoaşterea, prin studiu, exclusiv a românismului, Noica îi 
reproşează; „De ce să nu îngăduim unui filosof să 
filosofeze aşa cum trebuie, adică în specialitate, şi să-l 
obligăm, în schimb, să se adâncească în minora Metafizică 
a lui Cantemir sau să reia nu tocmai originalele motive 
filosofice din poezia lui Eminescu?”. Şi apoi, tot mai 
disociativ: „Să nu mai practicăm nimic decât cucerirea 
trecutului? Ceea ce mi se pare vinovat în această 
argumentare este faptul că implică o foarte curioasă 
presupoziţie: aceea, anume, că o cultură se face deliberat 
şi că preocupările cărturăreşti sunt şi ele deliberate. Dar 
lucrurile nu stau deloc aşa. Prin raport la voinţa noastră, o 
cultură este întâmplare chiar dacă prin raport la anumite 
forţe etnice sau condiţii generale de viaţă ru dovedeşte a fi 
perfect determinată. O cultură nu se face programatic "168. 
În acelaşi an, într-un articol, se referea la moda, de multă 
vreme instalată, a căutării specificului naţional. Multe 
studii sau unele cărţi reiau preocuparea, încât „problema 
aceasta de cultură ameninţă să capete proporţii neobişnuit 
de mari pentru măsura noas-l ră obişnuită. Din fericire - 
constată Noica -, nu s-a mers prea departe ţi numai revista 
Gvndtrea rămăsese să apere pretenţiile 
autohtonismului”!6%. Eliade fusese criticat, în revista 
gardistă  Rânduiala, că-şi consumă energiile pentru 

cercetările de indianistică, în loc să se aşeze în centrul 
problematicii vremii şi în câmpul de cercetare al vieţii 
noastre locale. „De unde să desprindem noi un sens şi un 
stil românesc în lume? Din cărţile specialiştilor străini 
asupra culturilor asiatice sau din istoria şi tainele 
pământului şi sufletului nostru naţional?... A disprețul locul 
şi a voi să faci dintr-odată ştiinţă universală e o cale 
greşită. 170 

Tinerii cărturari şi-au văzut de preocupările lor, 
refuzând dictatul - să ne folosim de expresia Rânduielii - 
locului. Eliade, de altminteri, exprimase aceste puncte de 
vedere în 1933, arătând că literatura şi arta naţională ar fi 
fost lipsite de dimensiunea universalităţii pentru că s-au 
împietrit în local şi în politic. „O operă universală nu se 
poate face pe un criteriu politic; o asemenea operă se 
creează pornind de la o intuiţie etnică, de la o experienţă 
asociată... Din cauza atâtor eşecuri de artă naţională s-a şi 
crezut un răstimp că o asemenea artă este imposibilă. 
Dimpotrivă, numai o asemenea artă are sensul de 
universalitate. Dar să ne înţelegem, o artă naţională care 
foloseşte aceea ce poate da o naţiune, adică un organism, 
o viaţă asociată: care foloseşte prezenţa fantastică, 
iraţională, transcendând formele exterioare. Până acum s-a 
crezut că dacă foloseşti un mediu rural, un vocabular rural 
şi culori câmpeneşti - realizezi o operă românească. Dar 
toate acestea sunt ele însele manifestări ale unei realităţi 
româneşti şi nu mai pot sluji de model unor manifestări 
nouă, artistice. Trebuie peste forme, să ajungi la acel izvor 
care a creat în decursul veacurilor înseşi aceste forme 
specifice”. Şi ajunge la încheierea că de abia Blaga este 
„cel dintâi creator care a gândit româneşte fără să 
gândească politic”171. 

Preocuparea lui Eliade pentru românism a fost 
constantă în acest domeniu. Un românism cumpănit şi 


170 Ernest Bernea, „Ştiinţa lui M. Eliade", Rînduiala, II, 1937, nr. 9-10, 
p. 389. 

171 Mircea Eliade, „Creaţie etică şi gîndire politică", Cuvîntul, VI, nr. 
304, 10 septembrie 1933. 


inteligent care îl instala, până prin 1936 - 1937, la distanţe 
astrale de intoleranţă şi fundamentalism. În 1933 se ridica 
împotriva modei, intervenită printre unii tineri intelectuali, 
de a se ruşina pentru calitatea de români sau chiar a se 
dezice de ei, pentru că - pretindeau - românitatea ar fi 
nepotrivită gândirii filosofice şi creaţiei intelectuale în 
genere. Sau reproşau românilor că n-au drame, conflicte şi 
nu se sinucid din disperare metafizică. Acei care se 
desperează de destinul de a se fi născut român judecă 
strâmb meritele şi defectele poporului. Ei vor problematici, 
îndoieli, eroism, iar poporului român îi e cu totul străină 
îndoiala şi despre eroi are o concepţie cu totul familiară. 
Pentru un tânăr intelectual credința şi îndoiala au valoare 
filosofică...; pentru un ţăran român nu există îndoială, el 
crede firesc... fără «probleme», ţăranul român este realist: 
vezi colecţiile de proverbe ca să vezi cum a reacţionat el 
contra încercărilor de idealism, de criticism, aduse de 
popoarele cu care a intrat în legătură... Este adevărat că 
poporul românesc suferă de multe păcate, este adevărat că 
ne lipsesc multe axe, dar aceasta este condiţia noastră 
umană, acestea sunt posibilităţile noastre de a atinge 
universalitatea. Putem pleca de la ele sau le putem ignora 
pur şi simplu. Dar nu e cavaleresc, nici eficace să ne fie 
ruşine că ne-am născut români, numai pentru că nu găsim 
în valenţele româneşti ceea ce vrea Chestov sau 
Dostoievski.”!72 Preocupat de subiect, câteva zile mai 
târziu Eliade revine asupra lui. E convins că militantismul 
deschis de el pentru generația sa în favoarea 
spiritualismului nu i-a negat românismul originar. Şi 
aceasta pentru că, i se pare evident, convingerea în 
primatul spiritualităţii nu devine povara unui om abstract. 
E, dimpotrivă, expresia concreteţe!: „Singura viaţă 
concretă, pliabilă, ce se poate necontenit depăşi, este 
spiritualitatea. In ce priveşte «românismul» meu, nu l-am 
dezis niciodată. Este drept, am suferit pentru el de câteva 
ori, când studenţii români creştini au zădărnicit o 

conferinţă de la «Fundaţie» şi când sun cetit cum au fost 
expulzați doi mari savanţi, Moses Gaster şi Lazăr 
Şăineanu”!"5. Şi, parcă în prelungirea acestei mărturisiri, 
precizează în 1934, asemenea lui Rădulescu-Motru un an 
mai târziu: Ar trebui să se ştie că «românismul» nu 
înseamnă nici fascism, nici şovinism, ci, pur şi simplu, 
dorinţa de a realiza un stat organic, unitar, etnic, 
echilibrat”1”4. Altă dată, în 1935, afirma încrederea într-un 
posibil mesianism românesc, cam în felul în care îl 
înţelegea atunci Emil Cioran, citat, de altfel, de Eliade în 
articol. 

Dur acest mesianism nu se poate realiza prin politic, 
ci exclusiv prin flori spiritual: „O mişcare mesianică nu se 
poate justifica decât printr-o iulernică efervescenţă 
spirituală... A crea sau a o regăsi, a Instaura «mu a 
restaura misiunea istorică a unui popor este un act de înalt 
ordin spiritual, la care pot participa direct numai acei 
oameni care mint convinşi de falsitatea formulei: politique 
d'abord... Mesianismul unui popor înseamnă lupta cu 
destinul,  sfărâmarea geografiei, depăşirea istoriei, 
înseamnă o apocaliptică încordare a  colectivităţii, 
încordare în care insul care se pierde şi interesele sale 
imediate (economice, «odaie, politice) sunt anulate”!%5. 
Apoi militantismul său întru acest scop s-a complicat. 
Accepta ideea că intelectualitatea românească a «ecolului 
al XIX-lea a avut spirit mesianic, încercând disperat nu 
numai să se integreze în Europa de Apus, dar să se şi 
instaleze în ea la situaţia de egalitate. Apoi ar fi intervenit, 
frenator, spiritul critic. Şi ar fi venit acest spirit critic prea 
devreme pentru stadiul nostru cultural: „Noi, care suntem 
încă prea săraci, nu ne putem permite «spirit critic», noi 
ne putem permite numai genii creatoare, adică inteligență 

curajoasă, viguroasă”. Ciudată opinie la un cugetător care 
crede că se poate dura ceva în cultură în absenţa spiritului 
critic! Dar nu uit că Eliade de acum, din a doua jumătate a 
anului 1936, e altul decât spiritul rezonabil dinainte. Se 
înverzise. În acelaşi articol, de altfel, elogia tânăra 
generaţie „care intră în arenă tumultuos, conştientă de o 
mare misiune, optimistă, necritică, într-un cuvânt 
«mistică»... Mistica se fundează şi se justifică pe o singură 
certitudine: că din omul vechi (păcătos) se poate naşte un 
om nou (mântuitor). Această credinţă şi această nădejde se 
întâlnesc aproape în toate manifestările contemporane 
româneşti... Nu este deloc întâmplător că o mişcare 
politică de dreapta îşi propune, prin şeful ei, să «împace 
România cu Dumnezeu» „!'6. Referirea elogioasă la Garda 
de Fier şi Corneliu Zelea Codreanu e străvezie. 

Emil Cioran a fost una din inteligenţele strălucite ale 
noii generaţii. Simpatiile sale faţă de hitlerism şi 
mussolinism se manifestă încă de prin 1933. Se dovedise a 
fi naţionalist şi, apoi, simpatizant al Gărzii de Fier. Cartea 
sa din 1936, un exasperat eseu de tinereţe (autorul avea 
25 de ani), Schimbarea la faţă a României este, cu 
siguranţă, documentul cel mai important al acestei 
generaţii. Aspiraţia spre o Românie în delir, mistică şi 
megalomană, spre imperialismul ei cultural şi politic ocupă 
aici spaţii confortabile. Naționalismul xenofob e expus într- 
un întreg capitol (al patrulea) al cărţii. Dar, lucru ciudat, 
de tradiţionalism se disociază violent, acuzându-l şi 
blamându-l ca pe o pacoste. E un caz aproape unic în 
această orientare de idei în care afirmarea românismului 
programatic se disociază atât de tranşant polemic faţă de 
tradiţionalism. Tocmai de aceea merită a fi menţionat în 
chip special. Îşi afirmase acest punct de vedere în 1934: 
„Găsesc că în România singurul naționalism fecund, 
creator şi vitalizant nu poate fi decât unul care nu numai 
că ignoră tradiţia, dar o neagă şi o înfrânge. Căci a voi să 
determini viitorul unei culturi pe o tradiţie infinit 

ruşinoasă, nesemnificativă, grea de compromisuri, este a 
te descompune într-un putregai istoric, a cărui permanenţă 
este moartea noastră sigură” 1. In cartea din 1936 a 
acordat destul loc dezvoltării acestui punct de vedere. 
Totul, crede bine Cioran, porneşte de la junimism, cu 
teoria maioresciană a discrepanţei dintre fond şi formă. De 
aici, celelalte curente de idei, îndeosebi semănătorismul, 
apoi mişcarea de la Gândirea şi cea de la Cuvântul, au tot 
glosat, dilematic, între îndreptarea noastră spre Orient sau 
Occident, spre oraş sau spre sat, spre liberalism sau 
reacţionarism, spre progresism sau tradiţionalism. Acest 
sistem de alternative i se pare a fi steril şi iritant, fără 
argumente decisive: „Trebuie recunoscut - o spune autorul 
apăsat - că polemica s-a născut din sânul naţionaliştilor 
care, suferind de obsesia specificului românesc, au uitat de 
România. De altfel, naționalismul românesc a fost aproape 
totdeauna reacţionar, adică n-a iubit niciodată România, în 
sensul ei ideal şi finalitatea ei ultimă, în loc să-şi pună 
întrebarea: ce trebuie să devină România, ei nu s-au 
întrebat decât ce trebuie să rămână Orice naționalism care 
de dragul constantelor unui popor renunţă la căile de 
lansare în lume ratează sensul unui neam vrând să-l 
salveze”. Apoi, ia în discuţie cele două elemente care 
iscaseră disputa, fondul şi forma, acordând mai mare 
consideraţie stratului primar, cel al fondului: „Fondul 
nostru? Desigur, multe lucruri bune, dar în sânul lor o 
rană. Fondului acesta datorăm absența noastră de atâta 
timp. Absolutizarea lui este o operă reacționară. Dacă ne- 
am fi abandonat lui, eram astăzi una din cele mai înapoiate 
ţări ale lumii... De am fi consecvenţi fondului nostru, astăzi 
ar trebui să creăm epopei şi mituri eroice, iar pe Proust să 
aşteptăm câteva secole pentru a-l citi şi a-l înţelege 
«organic». În definitiv, cine este de vină dacă ne-am 
descoperit atât de târziu? Şi cu ce este de vină Europa 
dacă ne-am descoperit-o tot atât de târziu? Problema 
fondului şi a formei a fost pusă de reacţiunea noastră în 
descoperirea tardivă a Europei, în speţă a Occidentului. 
După «evoluţia» organicismului, şi astăzi ne învăluream în 


pravile, în cronici, şi astăzi eram preistorie”. Evident, 
Cioran nu coboară în sociologie. Dar perspectiva lui este, 
neîndoielnic, comună cu aceea a lui Zeletin, a lui 
Lovinescu şi, mal târziu, a lui Manoilescu. Aceştia 
arătaseră necesitatea 

1. Emil Cioran, „Scrisori din Germania. Problematica 

sociologică a intrării în Europa, Zeletin demonstrând 
că aceasta se realizase, practic, în urma liberalizării 
comerţului nostru după abrogarea în 1829 a monopolului 
turcesc. Oricum, de aici încolo, intrarea Ţarilor Române în 
orbita civilizaţiei europene a fost un act necesar şi, 
evident, revoluţionar, care le rupea de tradiţie. Şi aceasta, 
au stăruit deopotrivă Lovinescu şi Zeletin, e meritul 
liberalismului, care s-a l'Acut mesagerul acestei ruperi 
pentru a înainta în ritm mal alert. Teoriile evoluţionismului 
organic erau inoperante şi, vorba lui Cioran, de nu ar fi 
fost ignorate, rămâneam în preistorie. Forma, opusă 
fondului, trebuie promovată, prin formele civilizatorii 
înţelegându-se tocmai acest proces de adaptare şi 
integrare în noul ciclu de dezvoltare, Teste o notă bună - 
scrie Cioran - pentru adaptabilitatea şi spiritul de 
orientare al nostru că am putut sări din preistoria tuturor 
secolelor noastre de întunecare în ritmul problemelor dacă 
nu al realităților universale. România este fructul unei 
presiuni moderniste. Fără prejudecățile moderniste ale 
liberalismului românesc  andantele devenirii noastre 
devenea funebru. Ceea ce în Apus era revoluție, la noi era 
modernism. Deosebirea este semnificativă. Căci pe când o 
revoluţie se naşte dinlăuntru, o răsturnare modernistă se 
întâmplă din afară. Occidentul ne-a făcut «revoluționari»... 
Obsesia Occidentului a fost marea noastră fericire. 
Păcatele liberalismului românesc sunt  răscumpărate 
îndeajuns de furia modernistă care s-a lansat artificial în 
lume pentru ca viitorul s-o poată integra substanţial... 
Formele occidentale, şi nu fondul oriental, au fost salvarea 
noastră”. Fondul nostru oriental e redus la bizantinism: 
„Toată cultura bizantină n-a fost decât un văl negru care 


ne-a ascuns lumina, un doliu sinistru al mizeriei noastre 
naţionale. Aş muri de tristeţe dacă în România - printr-o 
perversiune a sorții - ar renaşte în viitor cultura bizantină. 
Un singur țipăt în Revoluţia franceză este, pentru noi, un 
îndemn infinit mai mare decât toată spiritualitatea 
bizantină laolaltă. Căci dacă nu vom învăţa nimic din 
elanurile nemăsurate ale naţiunilor mari, atunci nu ne mai 
rămâne decât să ne îngropăm sufletul în zidurile afumate 
ale bisericilor noastre şi să ne stingem în suspine la 
picioarele acelor sfinţi idioţi care au ţinut acestui popor de 
urât toată vremea deşertului nostru istoric”. Totul, în 
demonstrațiile lui Cioran, e polemic şi în răspăr cu 
pledoariile lui Crainic şi ale altora ca el care nevoiau 
păstraţi în tradiţia seculară, admonestându-i pe paşoptişti 
şi urmaşii lor că ne-au îndreptat spre Europa de Apus. 
Intre Orient, pentru care pledau curentele tradiţionaliste, 
şi Occident, pentru care stăruiau europeniştii, opţiunea lui 
Cioran e limpede şi hotărât exprimată spre a doua 
alternativă. Şi, ducându-şi demonstraţia mai departe, 
autorul atinge - am mai spus-o - miezul întregii chestiuni: 
„Nenorocirea noastră ţine de condiţia de viaţă a 
popoarelor agrare. Ritmul lor lent ar fi o fericire dacă n-ar 
exista evoluţia încordată a ţărilor industriale. De o parte 
satul şi, pe de altă parte, oraşul. Entuziasmul pentru sat 
este nota comună a intelectualului nostru dintotdeauna, 
este nota lui proastă... Satul este substructura şi baza 
biologică a unei naţiuni: el nu este însă purtătorul şi 
motorul ei. Un an din viaţa unui oraş modern este mai plin 
şi mai activ decât o sută din viaţa unui sat... Oraşul şi 
industrializarea trebuie să fie două obsesiuni ale unui 
popor în ascensiune... Satul este suspendare istorică, 
inactualitate substanţială... Ţărănimea nu mai poate fi 
decât rezerva biologică a unei naţiuni, o simplă sursă de 
alimentare. A crede că în formele viitoare de cultură ea ar 
putea să se realizeze original şi valabil este mai mult decât 
o iluzie, o ignoranță. Satul n-a fost istorie decât în formele 
primitive de viaţă care exclud istoria propriu-zisă... 
Urbanizarea satelor este singurul mijloc de a pune 


țărănimea în circulaţie”. Şi mai încolo: „România este o 
ţară care ar putea reabilita ideea de progres printr-un 
exemplu unic. Febra susţinută a modernizării (pe toate 
planurile) este singura noastră salvare. Românul nu este 
interesant sufleteşte. Pentru ce ar mai ţine atunci la 
quasiorientalismul său?... Va trebui să apărăm România de 
ţăranii ei. Ceea ce nu înseamnă decât salvarea ţărănimii de 
la mizerie. Toate etapele evoluţiei noastre vor trebui să 
aibă ca finalitate integrarea noastră în istorie... România 
nu mai are de aşteptat nimic de la sate fiindcă ele ne-au 
conservat o mie de ani, acum ne anchilozează. Oraşul 
trebuie să fie idolul viitor al României... La noi 
neînţelegerea pentru fenomenul industrial echivalează 
unui act de sinucidere. Semănătorismul, nu numai în 
latura lui literară, dar ca mişcare culturală, cu implicaţii 
politice, este o ruşine de neiertat”!”7. Dacă eliminăm din 
aceste consideraţii exageraţiile (de exemplu, necesitatea 
urbanizării necondiționate a satului), rămâne adevărul 
unei opţiuni coerente opuse categoric tradiţionalismului şi 
favorabilă europenismului. E, cum spuneam, nu un caz rar 
în această tabără a naţionalismului, ci unic. Pentru că, e 
necesar să adaug, Cioran a fost, atunci, naţionalist. Şi 
chiar în cartea din care am citat, făcându-se o comparaţie 
cu Franţa (referirea era la maurrassism), se spunea: „În 
Franţa naționalismul este  reacţionar, în România 
revoluţionar... Naționalismul francez este paseist... cel 
românesc nu poate fi decât mesianic şi cu atât mai dinamic 
cu cât viitorul se proiectează mai mult ca singura 
realitate” 178, 

În sfârşit, există în această carte a lui Cioran pagini 
amare despre formula sufletească a românului. Socotind 
că unica atitudine pentru ieşirea în lume este eroicul, 
eseistul se arată a fi exasperat de felul cum e prezentat şi 
este psihismul românesc. Adună, îndurerat, elementele 
considerate de el a fi constituenți invarianţi al acestui 

psihism: „Pasivitatea, scepticismul, autodispreţul, 
contemplaţia domoală, religiozitatea minoră, anistoria, 
înţelepciunea constituie aspectul negativ al specificului 
nostru naţional, aspect din păcate central. Aşa ne-am trăit 
noi viaţa o mie de ani şi așa va trebui să ne mai trăim miile 
ce vor urma... Resemnarea noastră de veacuri ne-a făcut 
înţelepţi. Dacă Individual înţelepciunea poate atinge culmi, 
ea este inerție ca fenomen colectiv. Poporul românesc este 
cel mai înţelept popor din Europa, dar nu din spirit, ci din 
lipsă de curaj şi de afirmare. «Nu este vremea Nub om, ci 
bietul om sub vremi» este o catastrofă pentru neam. Şi 
când te gândeşti că această maximă este un simbol, este 
cheia destinului nostru! Orice maximă, orice proverb, orice 
reflecţie, poporul nostru exprimă aceeaşi timiditate în faţa 
vieţii, aceeaşi nehotărâre şi resemnare... Adevărurile 
izvorâte din resemnare nu sunt un titlu de glorie. Niciun 
act istoric nu s-a născut din înţelepciune, care nu poate fi 
decât sub sau tranzistorie. Înţelepciunea este negația 
istoriei, fiindcă ea este distanţa de viaţă, pe când istoria 
este afirmarea ei. Adevărurile de fiecare zi ale românului 
sunt paralizante. Ele tind să răpească omului orice 
responsabilitate. Fatalismul este un amoralism al devenirii 
înţeleg să te mâne fatalitatea individuală şi interioară, 
dinamismul demonului lăuntric, dar este o deviere şi o 
ruşine antropologică să-ţi pui capul sub timp... Fatalismul 
neamului nostru este un blestem pe care va trebui să-l 
lichidăm în fulgere. Până în sâmbure să ne lovească 
scânteierile lui. Eu vreau alt neam! Plaga seculară a 
românului a fost scepticismul... Un suflet sceptic nu este 
creator fiindcă orice scepticism structural presupune 
izvoare secate,  sterilităţi originare... Scepticismul 
românesc - superficial în întinderea şi natura cuprinderii 
sale - este totuşi adânc prin înrădăcinarea în sufletul 
popular. Mult mai organic decât cel francez, el ne-a fost şi 
mai fatal, în premisele fiinţei noastre şi-au întipărit 
îndoielile cangrena. Nu este adevărat că împrejurările 
defavorabile ale trecutului nostru au adăugat la condiţia 
noastră de doliu permanent scepticismul. El l-a adâncit 


numai... Destinul nostru mizerabil ne-a actualizat toate 
îndoielile în germene, toate virtualităţile sceptice, toate 
posibilităţile de ratare. Soarta noastră a fost favorabilă 
tuturor tendinţelor negative ale psihologiei româneşti... 
Abandonarea pasivă a sorții şi morţii - necredinţa în 
eficienţa individualităţii şi a forţei; distanţa mândră de 
toate aspectele lumii au creat acel blestem poetic şi 
naţional care se cheamă Miorița şi care, alături de 
înţelepciunea cronicarilor, constituie rana neînchisă a 
sufletului românesc. Mai vin apoi doinele ca să dea vibrația 
lor tânguitoare şi totul s-a sfârşit... Cum de au putut exista 
patrioţi care să facă din resemnarea noastră seculară o 
virtute?... Lipsa de mister sufletesc a românului îl face 
indiscret dincolo de orice margini... Un popor indiscret 
poate crede în Dumnezeu? Un individ în niciun caz... 
Adâncimea sufletească a unui popor se măsoară după 
gradul de  religiozitate. Pasiunea religioasă exprimă 
pasiunea unui suflet... Se poate spune absolut orice despre 
ortodoxie; un lucru este sigur; de n-am fi avut măcar atât, 
din punct de vedere spiritual, am fi fost tabula rasa. 
Ortodoxia n-a fost niciodată dinamică: în schimb, n-a 
încetat niciodată de a fi naţională. Prin ea n-am intrat în 
lume, dar ea a fost singura care atâta vreme ne-a dat o 
presimţire a altor lumi... în România sunt mulţi oameni 
care cred în Dumnezeu: în trecutul nostru cred că n-a fost 
nimeni să se îndoiască. Numai că religiozitatea românului 
este minoră, nepasionată şi, mai cu seamă, neagresivă... 
Ortodoxia noastră este circumstanţială, atenuată şi 
neprimejdioasă. Stilul nostru religios este labil şi gelatinos. 
Neavând nimic coruptiv, el nu mai poate constitui o 
intervenţie în destinul nostru. În viitor ortodoxia se va 
târâi în România”!”%. Amare reflecţii şi unele, aici, drepte 
adevăruri pe care le regăsim şi în opera altor filosofi ai 
culturii preocupaţi de formula sufletească a românului. 

Era de aşteptat ca această carte a lui Cioran să 
trezească reacţia tradiţionaliştilor. Crainic a comentat-o în 
Gândirea: „Dl Emil Cioran, autorul acestei cărţi cu titlu 

ortodox şi spirit împotriva ortodoxiei, a fost, mi se pare, 
tipărit şi încurajat de mine la începuturile sale. Nu eram 
decât rareori de acord cu eseurile sale. Nu eram decât 
rareori de acord cu eseurile pe care i le-am publicat. Dar 
am făcut-o bucuros... El mi se pare croit altfel. Mi-e foarte 
simpatic, deşi nu pot să-l admit în cea med mare parte. Şi 
cu atât mai puţin în cartea de faţă... Afişând o «disperare» 
precoce şi având curajul ei, Emil Cioran mi se pare tipul 
reprezentativ al tineretului de azi. Tineretul de azi care îşi 
zice singur eroic de groaza sinuciderii are o existenţă 
dramatică... E nespus de dureros să vezi pe aceşti tineri, 
care n-au săvârşit încă nicio ispravă, intitulându-se eroi şi 
proclamând zeu pe câte un semen de-al lor din necesitatea 
inexorabilă de a crede în ceva”. Trăind câţiva ani la Berlin, 
Cioran, ardelean prin naştere, a ajuns la încheierea că, de 
fapt, cultura românească nu există. De aceea „cartea lui e 
un masacru sângeros, fără milă, al României de azi fără 
măcar umbra de remuşcare a matricidului şi a 
sacrilegiului”. El, Crainic, ca regăţean, „mi-am căutat în 
trecutul ei (al ţării, n.n.) puncte de reazim pentru credinţa 
în veacul ce vine al neamului meu”180. 

I-a adus reproşuri lui Cioran, pentru această carte, şi 
un coleg de generaţie. E vorba de Arşavir Acterian (fratele 
lui Haig), care se afiliase, prin 1936, Gărzii de Fier. Era 
eseist şi gazetar, lucrând la Vremea, unde a deţinut şi o 
rubrică. Acolo a publicat articolul îndurerat despre ciu le-a 
lui Cioran. „Emil Cioran - scria Arşavir Acterian - a 
publicat o curte pe cât de revoluţionară, pe atât de eretică. 
Fiecare pagină din Srlumbarea la faţă a României e o 
explozie de suferinţă, de intuiţii crude, de neînțelegere 
adesea şi de revoltă întotdeauna, care te revoltă... (îl oran 
îşi închipuie că poate face istorie sau că istoria ne face. 
Istoria tu'face şi ea nu e bună de nimic dacă nu duce la 
mântuire”. După ce II comentează critic opiniile despre 
culturile mici şi mari, revine la aspectele spirituale: „Emil 
Cioran vorbeşte de «blestemul spiritului lilzantin», de acel 

«blestem poetic şi naţional care se cheamă Mioriţa»... 
Neînţelegerea devine însă cu adevărat dureroasă atunci 
când Cioran striveşte ca pe un neînsemnat gândac, în 
două-trei fraze, întreg Răsăritul, cu tradiţiile spirituale cu 
tot. Ortodoxia a însemnat moartea noastră istorică de până 
acum. lată de ce trebuie să ne lepădăm de ra ca şi cum o 
religie n-ar fi decât o haină sau o gheată... Iubirea lui 
Cioran pentru România se loveşte de realităţi în care nu se 
recunoaşte nu se simte bine... Slăbiciunea pentru 
genialitate a lui Emil Cioran nu poate să placă însă celor 
care preferă geniului sfinţenia”18!. Reproşurile erau 
previzibile. Deasupra lor se situa cartea lui Cioran, 
incilantă şi nonconformistă. 

Să mai adaug că şi Cioran, şi Noica au fost obsedaţi 
de ideea că ostenesc, cu truda lor intelectuală, în spaţiul 
unei culturi mici. Cioran afirmase şi în 1933 (va relua 
ideea în cartea din 1936) că un gânditor sau scriitor poate 
învinge sterilitatea creatoare a culturii lui mici numai prin 
nebunie şi absurditate, adică prin exces. Un text dramatic, 
prin resemnare, a scris Noica, în aceeaşi chestiune, în 
1943. Pornea de la constatarea că suntem o cultură 
minoră. Dar ştia bine că acest minorat nu înseamnă şi o 
inferioritate calitativă, producând, ca probă, argumente. 
Minoratul acesta păgubitor s-ar datora condiţiei de popor 
de săteni. Cauza, odată găsită, i se părea că poate fi 
remediată. Şi, deloc de mirare, aici Noica se întâlnea cu 
Cioran în ideile antiagrarian-autohtoniste din Schimbarea 
la faţă... „Noi nu mai vrem să fim eterni săteni ai istoriei. 
Tensiunea aceasta - agravată nu numai pentru faptul că 
suntem conştienţi de ea, dar şi prin convingerea că a fi 
conştient reprezenta un semn de sterilitate - alcătuieşte 
dramă generației mele. Economiceşte şi politiceşte, 
culturaliceşte ori spiritualiceşte, simţim cât de mult nu mai 
putem trăi într-o Românie patriarhală, sătească, 
anistorică”. Şi prezintă consecințele acestei drame în 
planul cultural. După care adaugă cu un accent de decizie 

tragică: „Ceea ce dă un caracter dureros conflictului 
nostru este că, teoretic cel puţin, el e fără ieşire. A cultiva 
mal departe, cu precădere, valorile spiritualităţii noastre 
populare este o imposibilitate. Orice cultură majoră este 
personală, este o formă de individualizare, în timp ce 
creaţia populară e anonimă... Deci spiritualitatea populară 
trebuie depăşită, spre creaţia personală. Dar cum pot 
apărea personalităţi de format mare într-o lume în care 
anonimatul e regula? Şi atunci tensiunea interioară a 
culturii române devine: să te pierzi în creaţia anonimă, 
care nu dă o cultură majoră, sau să râvneşti către creaţia 
personală, care e umbra culturilor majore? S-o spunem 
deschis: teoretic, după cum arătam, dilema aceasta pare 
azi fără ieşire. Din fericire, conştiinţa teoretică a 
insolubilităţii nu ne mai poate paraliza. In fapt, noi 
mergem către forme istorice. Când un neam sau o cultură 
încep să coboare din eternitate, ele nu mai pot fi oprite nici 
măcar din convingerea că nu vor înfăptui dintr-odată forme 
istorice superioare” 12, 

Amare gânduri şi încurajatoare speranțe! Oricum, 
tânăra generație, încrezătoare în românism, respingea 
tradiționalismul paseist. Şi uneori, ca în cazul lui Cioran, 
nu numai în ordinea culturii, ci şi în cea a sociologiei. 
Degeaba exclama, în 1935, Crainic că „generaţia tânără a 
României apare eliberată de servilismul ideologiilor 
străine”, căutând „formule care să fie numai ale noastre”. 
Aşteptarea sa găsise ecou şi verificare numai în publicaţiile 
declarat gardiste. Chiar dacă prin 1936 - 1937 unii dintre 
exponenţii acestei generaţii spiritualiste vor manifesta 
declarate simpatii gardiste, în acest plan, cultural, se vor 
disocia de românismul xenofob, căutând căi de integrare 
creatoare în orizontul creator al Europei de Apus. 

Capitolul III 

Noua generaţie 

1. Am încheiat capitolul precedent cu un paragraf 
despre locul ocupat de tânăra generaţie în dezbaterile de 

idei privind tradiţionalismul şi românismul. Socotesc 
necesar, aici, să-i închin un întreg capitol. Un capitol menit 
să-i radiografieze fizionomia spirituală în cel puţin două 
momente evolutive în acest deceniu. Radiografia e 
necesară pentru că, dincolo de dascăli şi personalităţile 
îndeplinind funcțiuni de directori de conştiinţe, exponenţii 
tinerei generaţii, acum în plină afirmare spectaculoasă, au 
întreţinut dezbaterile şi înfruntările, între membrii acestei 
generaţii, deloc convergente în opinii, pe de o parte, şi cei 
„bătrâni”, pe de altă parte. Ei, membrii acestei generaţii 
tinere şi nonconformiste, au fost fermentul luptei de idei, 
întreţinând-o şi potenţând-o, şi au oferit totodată un 
termometru pentru starea de spirit a tineretului. Lucru 
important, pentru că pasiunea politică a vremii se exercită 
asupra tineretului, mereu chemat în prim-plan. Nu era 
legionarismul o mişcare politică a tineretului? Şi nu a fost 
legionarismul, printre grupările de extremă dreaptă, cea 
mai agresivă? 

Prin 1927, tânăra generaţie abia se constituia. 
Mircea Eliade are meritul de a o fi trezit, chemând-o la 
unitate şi țeluri comune. Itmercaiid spiritual, ciclul de 12 
foiletoane apărut în Ctwântul din 1927, a fost, de fapt, 
programul acestei generaţii care se considera a fi „prima 
generaţie românească necondiționată de un obiectiv istoric 
de realizat”, întrucât Marea Unire din 1918 înfăptuise un 
vis şi o misiune seculară. Aveau, cei ce se vor aduna în 
jurul Itinerariului lansat de Eliade, între 20 şi 25 de ani. Îşi 
căutau, toţi, puncte de orientare. Şi Eliade are meritul de a 
le fi revelat, febricitant, cu poticneli, dar vădind năzuinţe 
de regăsire în plan spiritual. „Noi am cunoscut - scria 
Eliade în primul foileton - o viaţă mai completă. Am trecut 
experienţe care ne-au condus la rațiune, la artă, la 
misticism... în noi izbândeşte Spiritu”! Una din 
trăsăturile generaţiei care se ridică va fi aşadar critica 
raţiunii suficiente. Altă dată, adăuga că „generaţia noastră 
obsedată de echilibru şi sinteză nu mai poate fi mulţumită 

în munca ştiinţifică. Aceasta nu înseamnă că o 
dispreţuieşte sau o neagă... Dar noi năzuim să completăm 
viziunea ştiinţifică cu rezultatele altor funcţiuni”1%1. Nega 
existenţa unei culturi istorice pentru că n-au fost suficient 
folosite poziţiile spirituale pe care le dăruia religia 
ortodoxă. Socotea că, pentru generaţia sa, literatura 
beletristică, ca act creator, e insuficientă, pentru că e 
numai un aspect al culturii şi năzuinţa necesarei sinteze 
presupune transcenderea dincolo de beletristica pură. Se 
arăta interesat de noile preocupări ale spiritualului, de la 
teozofie, învăţăturile lui Tagore, până la misticism, întrucât 
„pentru noi, tinerii, misticismul e deja o realitate”, şi 
îndemna la „întoarcerea la Biserică” pentru că „e 
mântuitoare şi necesară”. În sfârşit, într-un alt foileton, 
declara: „Ortodoxia e, pentru noi, creştinismul autentic, 
care trebuie actualizat în prospecte şi calde fapte 
sufleteşti. Trebuie să fim creştini - pentru a găsi un sens 
vieţii, sens care să întreacă simpla umanitate şi să 
cuprindă din acel suc al metafizicii, care singur ne 
orientează... Dacă voim să rămânem sinceri până la urmă, 
trebuie să mărturisim: acei dintre ortodocşi care au dus o 
viaţă lipsită de nelinişti şi experienţe lăuntrice nu sunt 
adevăraţi ortodocşi... Aşadar, noi - cei tineri - vom ajunge, 
ceea ce e frumos în noi e faptul căutării... Noi voim un 
creştinism efectiv, adică rezultatul unei experienţe, 
proaspăt, greu de sensuri, cald de viaţă, strălucitor de 
daruri”185, 

Era, vede oricine, aici, un strigăt întru căutare în 
care Papini, Gide şi Rudolf Steiner făceau casă bună cu 
ortodoxia. Şerban Cioculescu a comentat Itinerariul lui 
Eliade în Viaţa literară din 26 mai 1928 din perspectivă 
raţionalistă, observând că partea lui cea mai vulnerabilă ar 
fi afirmarea superiorității morale a ortodoxiei, care, bizuită 
pe afirmaţiile lui Nae Ionescu, de fapt, „figurează o 
ortodoxie de tipul catolicismului, în luptă cu un fel de 
individualism protestant, în preoțimea noastră. Semnalăm 

incompatibilitatea dintre ortodoxie (şi, în genere, orice 
credinţă dogmatică) şi misticism, prin definiție 
individualist, şi insuficiența unei mistice «redusă la 
căutarea şi găsirea credinței»”. Eliade a revenit, 
precizând: „conştiinţa generaţiei noastre e polivalentă, 
lângă valoarea empiricului şi logicului s-a aşezat o valoare 
etică şi religioasă. S-au aşezat după o experienţă. Şi sunt 
experienţe pe care nu le îndură decât asemenea generaţii. 
Şi care sapă prăpăstii între înţelegerea lor şi a 
predecesorilor; pentru că prăpastia există între valorile pe 
care aceştia le acordă marilor coeficienţi ai vieţii şi 
duhului”. Cum Cioculescu îi reproşează depărtarea de 
raţional şi neacceptarea adevărului că spiritualul poate fi, 
deopotrivă, laic şi religios, Eliade replică: „Mă interesa, în 
cel dintâi rând, specificul, ineditul duhului noii generaţii. 
lar specificul său nu e gravitate către materialism, nici 
negarea valorilor raționale -, ci încercarea de sinteză, de 
armonizare a necesităţilor duhului, întemeiate pe robustul 
trunchi al personalităţii 186. 

A revenit, în replică, şi Cioculescu, în aceeaşi revistă, 
tocmai în 17 noiembrie 1928, constatând că „dsa (Eliade, 
n.n.) menţine identitatea decretată şi postulată arbitrar 
între ortodoxie şi spiritualitate”, dnşi relaţia e, acum, mai 
bemolată. Spiritualitatea românească îi apare, clădită cum 
e pe rituri şi tradiţie, mai curând o similicredinţă. De 
aceea, interoghează: „Ce bine poate aştepta biata 
ortodoxie indiană de la impertinentul romantism şi 
exasperantul individualism al il-lui Mircea Eliade, a cărui 
idealitate maschează poate numai o dureroasă refulare de 
instincte, investite în spasme de metafizică?”. Şi adaugă: 
„Între spiritualitatea divagantă, intercontinentală, de 
trocuri de idei asiatice şi europene, şi ortodoxie, există 
raporturi de fantezie pură, pe care bunul-simţ popular, în 
ultimă instanţă, dacă intelectual r recuzat, le respinge”. 

Acest document cu valoare de manifest, semnat de 
Eliade în 1927, va determina treptat constituirea noii 


186 Mircea Eliade, „Sensul ltinerariului spirituaT, Viaţa literară, III, nr. 
86, 9 iunie 1928. 


generaţii. Nu va fi unitară în opţiuni, dar, dincolo de 
diversitatea opiniilor, se va constitui ca un corp distinct. 
Fără pretenţie de exhaustivitate, amintesc componenţa 
acestei generaţii ce începe să se afirme în anii treizeci: 
Mircea Eliade, Mircea Vulcănescu, Paul Sterian, Dan 
Botta, Emil Cioran, Constantin Noica, Anton Golopenţia, 
Henri H. Stahl, Ion I. Cantacuzino, Alex. Cristian Tell, 
Mihail Polihroniade, Mihail Sebastiân, Petru Comarnescu, 
Ionel Jianu, Toma Vlădescu, Petre Ţuţea, Traian Herseni, 
Octavian Neamţu, Paul Costin Deleanu, Constantin 
Mateescu, Vasile Băncilă, Arşavir şi Haig Acterian, Gh. 
Racoveanu, Eugen Ionescu, D.C. Amzăr, Ion Ionică, Petre 
Viforeanu, Constantin Enescu, PV. Vojen, Petru Manoliu, 
Sandu Tudor, Nicolae Roşu. Liantul sau factorul formativ îl 
constituia profesorul lor, admirat, de metafizică şi logică, 
Nae lonescu. Prin laboratoarele cursului şi seminarelor 
sale trecuseră toţi şi la revista Cuvântul îşi făcuseră, mai 
mulţi, debutul în dezbaterea de idei. Apoi şi-au întemeiat 
gazete proprii: Floarea de Foc, Credinţa, Dreapta, Ideea 
Românească Decembrie, Axa şi încă destule altele. Iar cei 
mai importanţi aveau sau vor avea rubrici la citita Vremea. 
Gruparea era, de fapt, mai numeroasă, unele nume 
neimpunându-se ori pierzându-se pe drum. Altele erau ale 
unor plasticieni (MacConstantinescu, Marcel Iancu, Miliţa 
Petraşcu), actriţe, coregrafe (Marietta Sadova, Lily 
Popovici, Floria Capsali, Sorana Ţopa, Maneta Rareş) care 
se întâlneau în acelaşi cerc, dar nu vor face parte efectivă 
şi din „noua generaţie”. lar media de vârstă nu depăşea 25 
de ani. 

Înainte de a le analiza luările de atitudine în cele 
două etape distincte - faza dintil, fremătătoare, fascinant 
căutătoare întru împlinire, şi cea de a doua, prin 1936, a 
convertirii gardiste, nu la toţi, dar la cei mai mulţi -, cred 
că e necesar să aduc în scenă asociaţia „Criterion”. Ideea 
constituirii ei, după cum mărturiseşte Eliade în Memorii, s- 
a născut într-o după-amiază duminicală, la o întâlnire 
amicală, în grădina soţilor MacConstantinescu şi Floria 
Capsali. 


Trebuie să fi fost prin 1932, iar cel ce avusese ideea a 
fost - cine altul? 

— Petru Comarnescu. Asociaţii, după ideea 
iniţiatorului, trebuiau să organizeze un ciclu de conferinţe. 
Propunerea a fost acceptată şi s-a stabilit că acel ciclu 
iniţial trebuie să fie consacrat evocării unor personalităţi. 
Primul ciclu a programat simpozioane despre Freud, 
Gandhi, Lenin, Mussolini, Chaplin, Proust, Gide, Picasso, 
Stravifski. Altele trebuiau să aibă ca obiect câteva 
probleme de mare interes: romanul românesc 
contemporan, arta românească modernă, America şi 
cultura americană, Asia văzută din Occident etc. Şi unele, 
şi celelalte fuseseră închipuite ca simpozioane, pentru că 
despre acelaşi subiect conferenţiau câţiva vorbitori din 
perspective deosebite şi contradictorii. Când era necesar, 
erau invitate şi competenţe din afara grupării, cum s-a 
întâmplat cu Belu Silber şi Lucrețiu Pătrăşcanu care au 
vorbit la conferința despre Lenin, alături de M. 
Polihroniade şi M. Vulcănescu. Prima conferinţă-simpozion 
a avut ca temă personalitatea lui Lenin (13 octombrie), a 
doua despre Freud (20 octombrie), urmate de cele despre 
Chaplin, Gide, Mussolini, Bergson, Krishnamurti, Greta 
Garbo, Gandhi, Valery (15 decembrie). La simpozionul 
despre Freud s-a remarcat Eliade, alături de Vulcănescu şi 
Polihroniade. Conferinţa programată cu bilete de intrare în 
sala Fundaţiei Culturale Carol I a recoltat un asemenea 
spectaculos succes, încât a fost de două ori repetată şi apoi 
reluată, în turneu, în câteva oraşe de provincie. Au urmat, 
cu acelaşi succes, de două ori pe săptămână, celelalte 
simpozioane. La cel despre Gide, întrucât scriitorul 
călătorise de curând în U. RS. S. şi scrisese despre acea 
ţară cu elogii, studenţii cuzişti au asaltat sala, izbutind să 
pătrundă înăuntru şi provocând incidente. S-a spus chiar 
că au crezut că Gide (după pronunția numelui) e evreu, 
deci, de aceea, au scandat „Jos jidanul!”. La simpozionul 
despre Chaplin, cuvântul lui Sebastiân a fost, de la 
început, întrerupt de aceiaşi cuzişti, cu apostrofa: „Un 
ovrei despre alt ovrei”. Alb de jignire, Sebastiân ar fi rupt 


foiţa cu planul cuvântului său, adresându-se asistenţei: 
„Atunci, da, voi vorbi ca evreu despre evreul Chaplin”. Şi a 
dezvoltat o conferinţă foarte apreciată. În jurul acestor 
simpozioane, atât de asaltate de public, s-a iscat mare 
zarvă, de la gazetari, public intelectual, până la Siguranţa 
Statului. Gazetarii şi cei de la Siguranţa Statului erau 
iritaţi pentru succesul de public, ceilalţi pentru „pericolul“ 
potenţial reprezentat de aceste manifestări. A urmat al 
doilea ciclu, programat 

Iii acelaşi timp (manifestările aveau loc 
bisăptămânal) cu tema „Cultura niniană actuală”. 

S-a discutat despre poezie, roman, teatru, critică şi 
eseu, ziaristică, mic plastice, muzică şi dans, arhitectură, 
filosofie, curente ideologice. Fireşte, aceste manifestări au 
impus gruparea în conştiinţa publică, potenţând interesul 
şi pentru scrierile acestor tineri. Se repeta, aproape 
ttkloma, episodul propulsării Junimii în faza dinaintea 
apariţiei (Umvorbirilor literare, prin ciclul de conferinţe 
cunoscute în epocă sub denumirea de „prelecţiuni 
populare”. 

Presa fusese informată, din vreme, de constituirea 
grupării „Cri-lrrion” şi de manifestările ei. În iunie 1932, 
Sebastiân scria în Cuvântul: „Este o asociaţie intelectuală 
născocită acum vreo trei luni de imaginuţia şi spiritul 
practic a doi scriitori convertiți la americanism (i-am numit 
pe domnii Paul Sterian şi Petru Comarnescu) care a izbutit 
în «curtă vreme să-şi precizeze rostul şi posibilităţile de 
viitor... «Criterion» lipi propune să încadreze practic 
activitatea tinerilor scriitori, artişti, pictori, sculptori, 
muzicieni... care înţeleg să-şi creeze organ propriu de 
acţiune”1%7. 

S-a anunţat că programul va începe la toamnă. Când 
primul ciclu de conferinţe se desfăşura şi gazetarii 
începuseră să ricaneze prin lronii şi injurii, Eliade a 
răspuns sarcastic: „O sumă de oameni au crezut că fac o 
glumă bună travestind numele asociaţiei «Criterion» Iu 

«Cretinion». Sincer vorbind, nu mi se pare nelalocul ei 
această poreclă, care este, în acelaşi timp, un renume şi o 
donquijotescă laudă. Căci este o nemăsurată laudă să fii 
cretin în această ţară de învârtiţi şi băieţi deştepţi. Să fii 
cretin, adică să te încăpăţânezi a face cultură, a crea 
colaborări între mai multe elite intelectuale, a scrie şi a 
vorbi fără nicio răsplată, împotriva interesului tău, ştiind 
bine că vei oţări Invidia şi acreala mai-marilor tăi, că nu 
vei găsi nici sprijin, nici încurajare, nici colaborare. E de-a 
dreptul cretin să-ţi pierzi timpul discutând probleme 
neremuneratorii la «Fundaţie» în loc să-ţi cauţi anumiţi 
stăpâni care nu te vor lăsa să mori de foame şi a manifesta 
patriotic din ordinul lor. Şi acest grup de zănateci au 
preferat un Cretinion. O activitate dezinteresată, gratuită, 
liberă, tinerească. Proştii ăştia au crezut că se poate 
schimba ceva în această ţară, numai pildă bună să dea. 
Cretinii ăştia au crezut în cultură, în artă, în gândire când 
puteau crede numai pe jumătate în politică. Naivii ăştia au 
avut un ideal. Au bănuit altceva înapoia pânzei tulburi a 
vremurilor tulburi. Au crezut că pot lucra şi trebuie să 
lucreze. Au crezut... şi nu s-au dezmeticit nici acum... în 
această stăruinţă de cavaler şi erou, un arzător stigmat al 
cretinismului. Prieteni ai urii, nu vă supăraţi: într-o ţară de 
sfinţi şi de înţelepţi, de inteligenţe şi de magnificenţe etice, 
cretinii nu sunt tocmai de aruncat. Eu, cel puţin, sunt de-a 
dreptul orgolios că mă număr printre ei'18. Eliade 
răspunsese, de fapt, unei notițe din gazeta Stingă a lui V.V. 
Stanciu, care observa, pe marginea simpozionului despre 
Lenin, maliţios: „Există în capitală... o asociaţie de tineri 
care nu se ştie dacă va rămâne în istoria culturală sub 
numele ei curent Cretinion sau cel autentic de 
Criterion” 189. 

lată şi opinia unei gazete a tinerilor cuzişti pe 
marginea simpozionului despre Gide: „La Bucureşti câţiva 
smintiţi ce-şi zic «intelectuali» încercau să cloroformizeze 

pe naivii adunaţi în sala Fundaţiei Carol şi care ascultau 
aiuriţi o liturghie pacifistă. «Intelectualii» consacrau un 
nou «ideal», propovăduitor al marxismului, dar care în 
orele de meditaţie se îndeletniceşte şi cu practica 
obiceiurilor... turceşti, probabil scumpe tinerilor noştri 
savanţi... Studenţimea naționalistă a năvălit atunci în sală; 
mal puţin războinică însă decât locuitorii oraşului sortit să 
devină capitala Pan Europei, s-a mulţumit numai să 
huiduiască pe reprezentanţii «comuniştilor intelectuali». Şi 
astfel, Ralea, Cioculescu, Vulcănescu şi ceilalţi «pacifişti», 
cu sau fără ciocuri, nu s-au putut strecura decât sub 
protecţia baionetelor hulite, purtate de ostaşii pe a căror 
haină au zvârlit de atâtea ori noroi de insulte”1%. 

Ciclul de conferinţe a fost reluat şi în 1933. Era 
intitulat „Tendinţa 1933” şi a început în octombrie 1933. 
Primul simpozion, „Soluţiile crizei economice”, a fost 
prezidat de prof. G. Taşcă. Au conferenţiat M. Vulcănescu, 
ing. Şt. Beldie, ing. Mavrocordat. Un alt simpozion - cum 
am găsit menţionat în ziare - a fost dedicat temei „Război”. 
A prezidat - azi s-ar spune că a fost moderator - Grigore 
Gafencu. Au conferenţiat: Victor Vojen (Germania şi 
echilibrul european). Petre Viforeanu (Franța şi pacea 
Europei), M. Polihroniade |/aponia, China şi Pacificul), 
Constantin Enescu (Neoimperialismul Europei). Au fost, 
fireşte, şi altele pe care nu le-am putut reconstitui. Am 
găsit o informaţie - în gazeta Dreaptacare anunţa 
interzicerea, din cauza stării de asediu, a simpozionului, 
programat la 8 februarie 1933, cu tema „Orientări 
spirituale ale noii generaţii”. In acelaşi an, asociaţia 
„Criterion” a organizat în sala „Dalles” o mare expoziţie, la 
care au expus: Margareta Sterian, Lucia Bălăcescu, C. 
Babic Daniel, Mihaela  Eleutheriade, A. Catargi, 
MacConstantinescu, Marcel Iancu, Henri Daniel, Corneliu 
Mitrăchescu, M.H. Maxy, P. Iorgulescu. 

In 1934, asociația „Criterion” s-a autodizolvat. 
Intervenise, dizolvant, politica. Câțiva criterionişti (M. 
Polihroniade, Alex. Cristian Tell, V. Vojen) optaseră deschis 

pentru Garda de Fier (primii doi au şi fost arestaţi cu 
ocazia asasinării lui I.G. Duca) şi refuzau să mai participe. 
lu simpozioane, cu democrați sau persoane de 
stânga. Gazetarii sau memorialiştii au acreditat ideea că 
asociaţia s-a desfiinţat după un Ntmpozion, huiduit de 
legionari, în urma căruia toţi membrii au aderat la Garda 
de Fier. Nu e deloc aşa. Sfârşitul „Criterionului” a fost 
determinat de un scandal, imund, de presă. Un tânăr 
balerin, Gabriel Negri, a dansat, în toamna lui 1934, pe 
muzica lui Debussy (Preludiu la după-amiaza unui fauri), 
într-un spectacol de mare succes la operă. Balerina Floria 
Capsali, invidioasă, a acreditat, înaintea gazetarilor, Ideea 
că interpretarea lui Negri dezvăluie aplecări pederaste. 
Cum în programul tipărit al spectacolului balerinul 
integrase texte de Petru Comarnescu şi Mircea 
Vulcănescu, curând Credința lui Sandu Tudor l-a acuzat pe 
cei trei de practicare a moravurilor pidosnice!’t. 
Declanşarea scandalului avea mobiluri diversificate. 
Zaharia Stancu, redactor la Credința, dusese o campanie 
împotriva politicianului Manolescu-Strunga. Fiica 
politicianului era logodită cu Comarnescu. Acesta din urmă 
fireşte că ricana. În replică, Stancu l-a acuzat în Națiunea 
Română că e homosexual. Cei doi au polemizat. Stancu l-a 
provocat la duel pe Comarnescu, care a refuzat 
provocarea. Credinţa s-a folosit de incidentul spectacolului 
dat de Negri, acuzându-i de homosexualitate pe cei trei 
(Negri, Vulcănescu, Comarnescu) plus Al. Cr. Tell. 
Vulcănescu, indignat, s-a dus la redacţia gazetei pentru a-l 
lovi pe Stancu. A fost, acolo, o încăierare, terminată prin 
evacuarea, cu poliţia, a lui Vulcănescu (Credința din 15 
decembrie 1934 a relatat, din unghiul ei de vedere, 
incidentul în articolul intitulat „M. Vulcănescu, filosoful 
boxer sau moralistul bătut”). A urmat o violentă campanie 
a Credinței (atunci a lansat Zaharia Stancu expresia 
„cavalerii de Curlanda”). Campania convenea Credinței, 
pentru că grobianismul „prinde” la public şi tirajul ei a 
crescut sensibil. Mircea Eliade crede, în Memorii, că 

Ministerul de Interne îmboldea Credința pentru că era 
interesat în compromiterea „Criterionului”. Ipoteza nu e 
deloc de ignorat. Curios e că Sandu Tudor, poet religios şi 
teolog ca pregătire (va sfârşi ca monah în deceniile de 
după 23 august 1944), s-a putut cobori până la astfel de 
suburbane atacuri, invectivându-şi colegi stimaţi de 
generaţie. Într-un articol din 13 decembrie îi stigmatiza cu 
astfel de epitete: „Abia acum ne dezvăluie toată 
nemernicia scârnavă din inima lor de neîmpliniţi, de 
masturbaţi, de invertiţi. Strig în văzul tuturor acestei 
generaţii, în preajma a treizeci de ani, în lături, pentru că 
sunteţi farsori, sterpi şi vicioşi până în măduva oaselor, 
mediocri şi nevropaţi... „Criterionul” vostru poartă pe 
piedestal im homosexual dansând”. A fost şi o încăierare 
cu directorul Credinței la cafeneaua „Corso“. Campania a 
continuat toată luna ianuarie 1934. Agresaţii l-au dat în 
judecată pe Sandu Tudor. Finalmente, aceştia au câştigat 
procesul, sentinţa obilgând Credința să însereze în 
paginile ei decizia tribunalului. Gazeta lui Sandu Tudor s-a 
conformat, publicând ştirea pierdută undeva, în paginile 
unui număr. Dar dezastrul „Criterionului” s-a produs. Foşti 
colegi şi prieteni nu-şi mai vorbeau sau se repudiau (cum 
s-a întâmplat cu Petru Manoliu, redactor şi deţinătorul 
unei rubrici - „[intar” - la Credința, care s-a alăturat... 
gazetei). Comarnescu, iniţiatorul şi sufletul „Criterionului”, 
n-a mai îndrăznit să conferenţieze. Asociaţia s-a pulverizat 
şi şi-a încetat existenţa. In 28 septembrie 1934, Petru 
Manoliu însera, în rubrica sa „[intar” a Credinței, acest 
răspuns către o cititoare: „Mă întrebi dacă mai există 
«Criterion» sau s-a «destrămat». Şi-mi mulţumeşti. Pentru 
puţin, deoarece nu pot răspunde nimic, îmi pare rău, dar 
aşa este. Singurul lucru care-l pot face este să te anunţ că 
unicul în drept să-ţi dea lămuririle necesare e Petru 
Comarnescu. Atât. Unde e Comarnescu, acolo e şi 
«Critelion»”. În toamna lui 1934, mai precis la 15 
octombrie, Al. Cristian Tell a făcut să apară revista 
Criterion. Se menţiona că revista „nu reprezintă Asociaţia 
de arte, litere şi filosofie cu acelaşi nume”. Redacţia era 


alcătuită din foşti  ciiterionişti: I. Cantacuzino, 
Comarnescu, H.H. Stahl, Eliade, Tell şi Vulcănescu. Aceştia 
o şi scriau. Se promitea o apariţie bilunară. Au apărut cu 
totul şapte numere, dintre care două sunt duble. Revista e, 
negreşit, interesantă prin chestiunile abordate şi 
semnături. Dar şapte (de fapt cinci) numere ale unei 
reviste nu pot marca un eveniment. E, mai curând, o 
ultimă zvâcnire a acelei splendide grupări care a fost 
„Criterion”, de care lumea intelectuală şi politică a vorbit 
mult, semnalând potenţialităţile tinerei generaţii. Dar aura 
criterionismului nu s-a stins în 1934, odată cu dispariţia 
grupării. Mal era amintită, ca exemplu, fie aprobativ, fie ca 
o rătăcire de pe drumul drept. Şi în 1936 Radu Gyr 
trimitea săgeți otrăvite spre splendida fostă asociaţie: „Pe 
lângă acest tineret al nostru, verde... ce dezolant şi 
clorotic tablou oferă acele pâlcuri risipite, anarhice şi 
dezorientate de «tineri scriitori şi intelectuali» pe care îi 
vedem bâjbâind, nefericiţi şi dezorientaţi, pe la Capşa sau 
prin Criterioane! De câte ori n-am ridicat prin ziare şi 
reviste literare chiot de deşteptare către acest pretins... 
tineret scriitoricesc. Trebuie rostit răspicat: nu există 
generaţie valabilă şi nu văd altă elită, în actualul moment 
românesc, în afară de tineretul legionar al universităţilor. 
Singurul selecționat şi omologat pentru axă, disciplină, 
tărâm spiritual şi misiune istorică”1%2. N 
Fireşte, atacurile veniseră şi de la stânga. Incă în 
toamna lui 1934 Viaţa Românească scrisese: 
„«Spiritualitate» şi «Criterion» mai sunt sinonime şi cu 
profeție. Amuleta acestui grup este ghiocul. Dl Mircea 
Eliade ne informează: «Nae Ionescu experimenta statul 
țărănesc într-o vreme când toată lumea era convinsă de 
fertilitatea statului liberal. Nne Ionescu a văzut şi 
experimentează statul naţional revoluţionar Nrum, când 
toată lumea crede în statul țărănesc». Ceaţa impreciziei în 
care se zbate şi Comarnescu este alungată de declaraţiile 
domnului ICI - lade: vrea stat naţional legionar (Corneliu 

Zelea Codreanu). «Poli nil  neînseamnă revoluția 
legionarilor”, 

Un alt element pe care l-aş aduce în discuţie înainte 
de a analiza rele două etape ale zbaterii noii generaţii este 
ancheta revistei Vremea. IC o anchetă exclusiv consacrată 
tinerei generaţii şi la care au răspuns personalităţi ale 
generaţiei „bătrâne” 1. Aş sublinia că ancheta a fost 
întreprinsă la Crăciunul anului 1932, adică înainte de a fi 
pătruns printre aceşti tineri morbul legionarismului, şi 
avea trei întrebări: „1. Credeţi în existenţa unei generaţii 
tinere cu o mentalitate distinctă? 2. Care este misiunea ei, 
după Dvs? 3. Care sunt realizările îl până acum?”. Citez 
esenţialul răspunsurilor, în ordinea înserată în gazetă. 
Primul răspuns e cel al lui Nae Ionescu: „1. Ei bravos, de 
ce nu mă întrebaţi dacă afară e soare? Desigur că există o 
generaţie tânără cu o mentalitate caracteristică ei... 
Fiecare generaţie are o realitate a ei, dar asta nu înseamnă 
că are o misiune a ei, un sens. 2. Nu înţeleg ce înseamnă 
aceea «misiunea unei generaţii». Generaţiile nu creează 
nimic, ele sunt purtate şi împlinite de realităţi istorice. 
intona se face singură, nu o fac generaţiile, nici oamenii... 
Descoperirea lui (a lui Pasteur, n.n.) era în aer, aparţinea 
momentului istoric. Dacă nu descoperea Pasteur microbii, 
îi descoperea altul; dar ei trebuiau descoperiţi. 3. Eu nu 
cred că se poate face deosebirea dintre «generaţie» şi 
«realizările» ei. Ceea ce este generaţie, acelaşi lucru sunt 
şi realizările ei. Nu se poate spune că o generaţie ar fi 
putut face mai mult sau altceva mai bun. Trebuie să 
acceptăm lumea aşa cum e, realitatea nu poate fi alta 
decât aşa cum e. E un punct de vedere strict realist”. 
Directorului Universului, Stelian Popescu, magistrat fără 
practică, dar fost ministru de Justiţie, incult, grobian (i se 
spunea Meică” şi „Stelian Popeşte”), dar om cu influenţă 
prin gazeta de mare tiraj pe care o conducea, creatoarea 
de opinie publică în păturile mijlocii, I s-a cerut şi lui să 
răspundă la anchetă, fiind înserat în al doilea loc: ,... 

Credinţa mea este că această generaţie este pe un drum 
greşit şi că dacă experienţa de până acum nu este destulă 
pentru a o face să-şi deschidă ochii, ea este mai destinată 
să treacă prin încercări din ce în ce mai grele până ce, în 
cele din urmă, va a silită de împrejurări, mai tati decât 
voinţa sau dorinţa ei, să se întoarcă înapoi şi să aprinză 
torţa stinsă în mâinile generaţiei trecute, de marele 
cataclism abătut asupra ei de marele război”. Cât priveşte 
a treia întrebare din anchetă: „Realizările acestei 
generaţii, în domeniul binelui general, nu se văd pe 
nicăieri. Ele vor mai fi aşteptate încă atâta vreme cât 
orbirea va dura şi sunt sigur că nu vor apare curând, 
pentru că concepţiile generaţiei de azi nu ţin seama de 
realitate”. Aceasta e opinia unui închistat tradiţionalist 
care nu vedea cu ochi buni zbaterea unor tineri pentru a-şi 
găsi o fizionomie particulară. Meu interesantă e reflecţia 
lui Pamfil Şeicaru, director al influentului cotidian 
Curentul, unul dintre exponenţii generaţiei tranşeelor 
(„generaţia războiului”), prieten cu Cezar Petrescu şi cu 
Nichifor Crainic, care îşi considerau idealurile trădate de 
politicianism şi voracele capitalism postbelic. Şeicaru 
concede să recunoască existenţa noii generaţii, constatând 
eşecul celei a războiului. Cât priveşte însă fizionomia noii 
generaţii, îi constata, cum şi era, caracterul ei neomogen: 
„Am văzut tineri pornind de la extrema dreaptă a «Crinului 
alb» trecând vertiginos la «Crinul roşu»... ca pe urmă 
aceştia... să devină nişte foarte respectuoşi burghezi”. La a 
doua întrebare a anchetei, răspunsul cade repede şi cam 
negativ: „In ceea ce priveşte misiunea unei generaţii, 
realizările de până acum neexistând, substanţa de 
ideologie specifică, nu poate să existe misiune, nici 
realizări”. Şi mai negativ e răspunsul la a treia întrebare: 
„Nu văd nici opera mare, menită să însemne o piatră de 
hotar, nu văd nici acea pasiune de jertfă robită unei 
credinţi. Văd o generaţie de oameni tineri, deştepţi, 
înzestrați cu mare capacitate de uitare, admirabil pregătiţi 
pentru rapide ascensiuni. Toți sunt străbătuţi de aceeaşi 
grabă de a se înregimenta, nu sub flamura unei doctrine, ci 


sub steagurile soioase ale afirmării electorale. Deci, nimic 
nou, ci vechea poveste, reînnoită doar în distribuirea 
rolurilor. Totul e o arhicunoscută comedie puţin patetică a 
arivismului”. A fost inserat apoi răspunsul, 
matematicianului Octav Onicescu, bun prieten cu Nae 
Ionescu. Aş reţine, de aici, răspunsurile la a doua şi a treia 
dintre întrebări. Cât priveşte întrebarea despre misiunea 
noii generaţii, observă: „Dacă ar exista una, misiunea ei ar 
fi să revizuiască relaţiile noastre cu realitatea şi să le 
adâncească: pentru că generaţiile mai vechi, obligate de 
împrejurări istorice, au fost conduse la o activitate de 
asimilare a unor bunuri spirituale ale civilizaţiei europene 
cari le-au ţinut, în general, la suprafaţa lucrurilor”. In 
acelaşi spirit va fi şi răspunsul la a treia întrebare, cea 
privind realizările noii generaţii: „Realizările de până acum 
ale acestei generaţii, întrucât o cunosc eu, n-au mers totuşi 
la adâncimea realităţilor şi la răscolirea lor în măsura pe 
care o aşteptam şi noi, şi ei... Fără îndoială însă că 
credinţa noastră în puterile acestei generaţii, deşi 
zdruncinată, rămâne”. Să alătur acestora răspunsul dr. V. 
Trifu, un fervent adept al lui AC. Cuza şi deci admirator al 
extremei drepte. Acesta nu răspunde separat întrebărilor, 


ci preferă un discurs pătimaş şi generalizant: „... Misiunea 
generaţiei tinere de azi ar fi să repare 
Ureşelile grave ale reprezentanţilor 


demoliberalismului masonic; deci, o operă grandioasă, însă 
deosebit de dificilă, şi pentru aceasta tinerelul de astăzi ar 
trebui să se pregătească prin o cultivare cât mai Ideală a 
minţii şi a inimii, sub imboldul incomparabil al 
naţionalismului creştin cel mai categoric. Misiunea tinerei 
generaţii ar mai fi «A pătrundă inerţiile scelerate ale 
francmasoneriei şi să o nimicească (Ară cruţare... Mi se 
pare o monstruozitate fără seamăn că pot rămânea ii 
catedre universitare, nestingheriţi, nenumărați nebuni, 
dintre care unul îşi permite să recomande tineretului 
studios, ca tip al celei mai înalte culturi, pe abjectul 
depravat Andre Gide, mare preot al pedemstiei”. Câte 
râsete şi dezaprobări a stârnit acest răspuns printre 


membrii noii generaţii, care ţineau la mare cinste pe Gide 
şi, în general, literatura autenticităţii şi a experienţelor, nu 
e greu de bănuit. Confuzia dintre etic şi estetic nu putea fi 
acceptată. Dar invitaţia spre naționalismul fundamentalist 
avea să câştige aderenţi printre aceşti llneri intelectuali 
peste patru-cinci ani. 

N-a răspuns direct la întrebări nici Lovinescu, ci a 
trimis redacţiei o reflecţie a sa despre noua generaţie: 
„Era, de pildă, firesc ca epocii din timpul şi de după 
războiul mondial să-i corespundă inchietudinea spirituală a 
sufletelor impresionate de  convulsiile vieţii în faţa 
problemei morţii pusă brutal în fiecare clipită a celor patru 
ani de măcel universal; semnalată de câţiva critici, 
tendinţa spre o nouă spiritualitate a luat, mai ales prin 
contagiune, amploarea unei caracteristici definitive a 
epocii postbelice, despre al cărei misticism se vorbeşte 
prea puţin acum, chiar şi la noi, unde ecourile 
preocupărilor apusene Hunt atât de tardive. Fenomenul de 
egală importanţă al crizei mondiale e pe cale de a se 
dezvolta aici, mai ales în preajma Rusiei, în preocupări de 
ordin social. Din zece tineri care vin la mine, nouă sunt 
bolşevizanţi. Tragedia intelectualului român, în faza lui 
embrionară, e atât de acută, încât, uitând că nota 
caracteristică a oricărui artist e diferențierea cu orice preţ, 
el aspiră spre o stare socială de uniformizare; pentru 
pâinea cea de toate zilele egal distribuită, el ar prefera să 
devină un număr şi, renunțând la libertatea inspiraţiei şi a 
cuvântului, să se consacre apologiei planului quinquenal. 
În ceea ce mă priveşte, eu nu cred în evoluţia noastră 
socială spre o astfel de formă şi, cel mai adesea, chiar în 
seriozitatea acestei aspirații, în care intră multă 
contagiune şi ceva snobism intelectual. Nu-i mai puţin 
adevărat însă că lipsa de solicitudine faţă de tânăra 
noastră intelectualitate este reală şi efectele ei dureroase, 
prin abaterea forţelor spirituale de la activitatea 
dezinteresată a artei”. Să recunoaştem, în această opinie, 
un punct de vedere deosebit de al celorlalţi intervievaţi. Şi 
e sigur că noua generaţie nu s-a recunoscut în acest 


răspuns. Altfel a procedat Rădulescu-Motru. Conştiincios, 
a răspuns fiecărei întrebări. La cea dintâi întrebare, a 
socotit că: „Mentalitatea este un complex adânc statornicit 
sufleteşte, aşa că nu se poate vorbi de o schimbare de 
mentalitate de la o generaţie la alta. De la o generaţie la 
alta se poate vorbi cel mult de o schimbare de atenţie sau 
de interes... Aceste noi posibilităţi, dezvăluirile pe 
neaşteptate (că sporirea producţiei poate să aibă drept 
consecinţă mizeria, n.n.) cer o soluţie. Şi o soluţie 
grabnică. Acei cari sunt mai dureros atinşi de găsirea 
soluţiei sunt tineri... Ei iau noutatea drept o nedreptate ce 
li se face lor. De aceea se cred uneori victimele celor 
bătrâni şi îşi irosesc timpul în ceartă cu aceştia. Alteori se 
cred chemaţi pentru a construi un viitor mai bun şi atunci 
privesc de sus la cei bătrâni”. Cât priveşte întrebarea 
despre misiunea noii generaţii, filosoful credea că „o 
menire are într-adevăr orice generaţie tânără, aceea de a 
continua, în condiţii mai fericite, viaţa poporului. Dar una 
este menirea ca realitate şi alta este conştiinţa menirii. Mă 
îndoiesc că aceia care servesc o menire au şi conştiinţa 
justă a scopului pe care îl servesc... Mulţi tineri cred că 
slujesc un ideal, când, de fapt, istoria îi arată că au fost 
instrumente oarbe în serviciul altui ideal. Să lucreze 
flecare cinstit, fără pretenţia de a-şi impune croiala minţii 
pe sufletul omenirii”. La a treia întrebare, cea despre 
realizările noii generații, răspunde calm, optimist: 
„Bilanţul orişicărei întreprinderi comerciale se face la 
sfârşit de an. Bilanţul realizărilor pe care le aduce omenirii 
o generaţie se face la sfârşit de secol... Şi încă dacă sunt 
istorici buni cari să facă un bilanţ”. A urmat răspunsul 
istoricului Gh. Brătianu. Cum Brătianu nu a izbutit să 
distingă între generaţia războiului şi cea de după, 
socotindu-le un tot nediferenţiat, e aproape inutil să-i 
reproducem răspunsurile. 

Poate că această anchetă a revistei Vremea (care va 
deveni curând o publicaţie scrisă de noua generaţie) a fost 
întrucâtva prematură. Oricum, inutilă a fost cea de a treia 
întrebare privind realizările noii generaţii, la sfârşitul 


anului 1932, când, se ştie, împlinirile ei se vor produce, 
progresiv şi de neocolit, peste câţiva ani. Dar această 
anchetă, prin însuşi faptul producerii ei, a fost ecoul unei 
realităţi indubitabile: noua generaţie se anunţase ca o 
forţă intelectuală distinctă şi era interesant să se vadă cum 
i se reflectă imaginea în ochii personalităţilor de frunte ale 
momentului. De altfel, ecoul acestei anchete a fost real, 
semn că fusese utilă. S-a tot discutat despre ea, 
intervenind Sebastián, Philippide, Eliade, Comarnescu, 
Polihroniade, Şuluţiu, Petraşincu şi încă alţii. În ianuarie 
1933, Octav Şuluţiu observa într-un articol din România 
literarii: „Pornind de la o anchetă a revistei Vremea, 
discuţia în jurul generaţiei noi s-a aprins din nou... E vorba 
de generaţia care a început să scrie acum 6 - 7 ani, după 
ce mai întâi aşteptase terminarea studiilor secundare. E 
generaţia care are acum între 26 - 28 de ani. E adevărat, 
generaţia nouă n-a creat încă nimic... Ceva a făcut. In 
orice caz a dat dovada unei pregătiri mult mai frumoase 
decât a celei care a precedat-o. Nu în înţeles cantitativ, ci 
de mipleţe. Generaţia nouă posedă elemente multiple şi o 
mare îndemânare în mişcări, are seriozitate, îndrăzneală şi 
orizont larg, e generoasă, multilaterală... Şi cu o înaltă 
conştiinţă a ceea ce se numeşte creaţie. De aceea 
generaţia nouă nu a creat încă. Pentru că creaţia e în 
funcţie de progres interior, de coacere lentă a 
virtualităţilor”. Şi, apoi, viitorul critic literar exprimă o 
opinie întrucâtva  deconcertantă, dar care merită 
înregistrată ca izvor de meditaţie: „Generaţia există numai 
atâta timp cât componenţii ei nu s-au găsit pe sine. Îndată 
ce membrii generaţiei s-au maturat şi s-au realizat într-o 
operă, ei se izolează, se singularizează şi, prin însuşi acest 
proces, generaţia se destramă. Atunci generaţia nu mai e o 
realitate (inocent, n.n.) istorică. ICA cade în trecut. Din 
acest punct de vedere, nu se poate vorbi de o generaţie a 
bătrânilor. Bătrânii sunt singuri. Nimic nu-i mai leagă, nici 
aspirații comune, nici interesul de luptă comună. Generaţia 
se susţine prin comunitate de idei şi interes şi tocmai prin 
nedecisul, neprecizatul, neconfiguraţia mentalităţii sale. 


Cu maturarea, multe din aspirații se usucă şi dispar... 
Atunci generaţia dispare. Generaţia nouă se află tocmai în 
acest proces de scădere a efervescenţei de pe urma căreia, 
apele potolindu-se, individualităţile se vor însingura, spre o 
maturare izolată. In aşteptarea însă a acestui proces, 
generaţia tânără există şi a-i delimita contururile 
interioare înseamnă a prejudicia asupra viitorului” 1%. 

2. Noua generaţie era o realitate. Nu numai de 
virtualităţi. Incepuse rodul. Anton Holban publicase, în 
1929, Romanul lui Mirel, în 1931 şi 1932, O moarte care 
nu dovedeşte nimic şi Parada dascălilor, iar în 

1934, Ioana. Mircea Eliade a ieşit în lume, în 1931, 
cu Isabel şi apele diavolului, în 1932, cu Soliloquii, în 
1933, cu Maitreyi, şi, în 1934, cu India, întoarcerea din rai, 
Lumina ce se stinge şi Oceanografie. Sebastián debutase, 
în 1932, cu Fragmente dintr-un carnet găsit, urmat, în 
1933, cu Femeia şi, în 1934, cu De două mii de ani Cioran 
se remarcase, în 1934, cu eseul de debut Pe culmile 
disperării Eugen Ionescu publicase, în 1931, Elegiippentru 
fiinţemicişi, în 1934, celebrul, controversatul Nu. În 1933, 
Şuluţiu publică romanul Ambigen, iar Comarnescu, în 
1933, Homo americanus şi, în 1934, America văzută de un 
tânăr de azi Haig Acterian, după debutul în poezie, 
publică, în 1936, Pretexte pentru o dramaturgie 
românească, iar Nicolae Roşu dă la iveală, în 

1935, Dialectica naţionalismului. Constantin Noica 
publică, în 1934, Mathesis sau bucuriile simple. C. 
Fântâneru îşi publică, în 1931, romanul Interior, Petru 
Manoliu publică, în 1935, romanul Rabbi Haies Refid, iar 
M. Blecher, în 1935, întxmplări în irealitatea imediată. A 
fost, incontestabil, o generaţie care, în câţiva ani, se 
adunase şi se afirmase exploziv. Şi tot în aceşti ani, unii 
dintre ei se specializează în străinătate (Eliade în India, 
Comarnescu în S.U.A., Cioran în Germania), pregătindu-şi 
substanţa operelor viitoare. Iar presa culturală era plină 
de intervenţiile lor publicistice, remarcându-se nu numai 

prin unitate de corp, ci şi prin spiritualitatea ce le era 
comună şi ştiau să o afirme atât de polemic încât provocau 
iritarea „bătrânilor” de care, uneori, nu-i despărţeau decât 
şase-şapte sâni (Vianu, Ralea, Călinescu, Camil Petrescu, 
Cioculescu, VI. Streinu, Pompiliu Constantinescu erau, şi 
ei, „bătrâni”). Eliade, cel ce ridicase, încă în 1927 - 1928, 
steagul generaţiei sale pentru a-i desluşi idealitatea 
comună, în 1932, într-un eseu din Ciwântul, scria că: 
„ultima posibilitate de solidarizare a tinerilor scriitori e 
aceea a generaţiei... Un caz comun, hal să-i spunem un 
ideal - traducând în termeni raţionali acea intuiţie 
iraţională a solidarităţii seriei biologice -, poate uni vieţile 
scriitorilor şi intelectualilor la o altitudine şi o tensiune pe 
care eforturile lor individuale nu ar putea-o niciodată 
atinge. Crezul generaţiei tinere nu e întru nimic inferior 
celui al generaţiei precedente. Căci tinde la o restaurare a 
valorilor maxime în locul valorilor de duzină, culese la 
întâmplare, caduce şi istoricizante... Nu se poate trece aşa 
de uşor peste eforturile la care s-au înhămat o serie de 
tineri pentru a promova o poezie care să fie poezie, o 
spiritualitate completă şi integrală în locul sistemelor de 
împrumut de până acum, o cultură în locul diletantismului 
şi pedagogiei universitare, o cooperare intelectuală tot mai 
vastă în locul venerabilei alianţe intelectuale franco- 
române. Că nu se văd încă roadele acestor eforturi poate 
nu e vina noastră... De ce spun alţii despre noi, nu ne prea 
pasă. Cuprinsă între generaţia care a făcut războiul şi 
întregirea şi generaţia care face revoluţia socială, 
generaţia de la 1928 va fi poate hărţuită şi ignorată, dar 
destinele ei nu pot fi anulate. E şi aceasta o solidarizare; 
cu însuşi spiritul ce desfiinţează istoria epocii noastre. 
Care nu e revoluţie, ci creaţia şi împlinirea”!'%. Iar în 
martie acelaşi an, 1932, în revista Azi (o publicaţie a 
tinerei generaţii condusă de Zaharia Stancu), Eliade 
precizase: „Acum câţiva ani, când se vorbea de o «nouă 
generaţie» am asistat la jalnice discuţii în vânt şi multă 


195 Mircea Eliade, „Glosse pentru scriitorii tineri", CiwîntuL Vm, nr. 
2502, 11 iulie 1932. 


irosire de ironii. Acum cei care au ochi şi urechi pot 
observa mai mult decât o «generaţie ultimă», în pragul 
celor 20 de ani, diversă de tot ceea ce s-a plămădit şi 
crescut de la război încoace, ostilă faţă de înaintaşii noştri 
cât şi faţă de noi. N-are nicio importanţă termenul cu care 
o numiţi: «generaţie», «şcoală», «curent», «spiritualitate» 
etc. Ea există, cu alimentele şi fiziologia ei. E inutil să o 
ironizăm şi ar fi nedrept să o ignorăm pentru că nu se 
simte întotdeauna solidară ru noi”1%. În acelaşi număr al 
revistei Azi s-au mai referit la contenciosul noii generaţii 
Sebastian şi Comarnescu. Sebastian constata şi el Ironia 
cu care a fost întâmpinată strădania negativ- 
nonconformistă îi generaţiei sale. Dar polemismul ei a fost 
necesar pentru a despărţi apele Cadrele vechi erau 
obosite, dar existau încă şi cu suficientă vigoare sau inerție 
pentru a impune un număr de confuzii şi a apăra lin număr 
de false valori. Gândirismul, poporanismul întârziat al 
Vieţii Româneşti de la laşi, estetismul incert al 
Zbwătorului-toate rămâneau virtual în arenă. Se mai află 
ele acolo? Hotărât, nu. Ar fi exagerat, ba chiar inexact, să 
spunem că prezenţa acelor nou-veniţi a determinat această 
perimare. Vechile orientări îşi purtau moartea în sân. Au 
pierit de o uzare personală.”! Comarnescu, sistematic 
cum îi era felul, a încercat să definească formula ce 
caracterizează creaţia noii generaţii. Între autenticitate şi 
experimentalism, a preferat termenul de „experienţialism”: 
„Acest cuvânt propovăduit de unii tineri intelectuali 
români ar putea fi denumit cu un termen ad-hoc 
«experienţialism». Experienţialismul ar însemna 
accentuarea experienţei umane drept cea mai temeinică 
metodă de a ajunge la adevărul existenţei, la bunătatea 
vieţii şi la fecunditate artistică. «Experienţialismul» 
constituie o categorie de înţelegere şi mântuire a realităţii 
şi el poate avea o coloratură magică, mistică, religioasă 
sau vitalistă... Sfinţii, unii înţelepţi antici, eroii moderni, 

«tinerii» cu crize sufleteşti, ca Peguy, Psihan sau Fritz von 
Unruh, pot fi modele pentru experienţialişti. Toţi scriitorii 
care s-au zbătut şi au încercat viaţa ca o luptă grea, 
contradictorie şi complexă sunt, într-o oarecare măsură, 
reprezentativi pentru acest fel de a vedea. Nietzsche, 
Dostoievski, Unamuno, Papini sunt par excellence 
modelele «experienţialiştilor» români. Cred că se înţelege 
că utilizez acest termen în lipsă de altul mai adecvat, 
pentru că limba noastră, ca şi cea franceză, contrar 
englezei şi germanei, nu distinge între experienţă şi 
experiment... Scriptic, experienţialismul îşi va găsi o mai 
adecvată exprimare în roman sau în eseul filosofic decât în 
poezie sau visare literară de orice confruntare cu 
realitatea”. Apoi Comarnescu  evidenţează câteva 
categorisiri în spaţiul experienţialist. Eliade ar fi adeptul 
trăirii esenţiale, fără a fi numaidecât creştină. Vulcănescu 
ar reprezenta latura creştin ortodoxă. Lor li se adaugă, în 
poezie, Sandu Tudor şi Paul Sterian, în eseistică, Paul 
Costin Deleanu. Sebastian şi Cioran ar reprezenta, în 
acelaşi teritoriu, adepţii  fatalismului istoric, ai 
iraţionalităţii vieţii, de origine spengleriană şi şestoviană. 
Dar toate aceste categorisiri privează viaţa de veghea 
raţiunii şi arta de fecundarea formelor pure. Găsea loc de 
rubricare şi pentru poeţii adepţi ai esteticului pur ca Horia 
Stamatu, Barbu Brezianu, Eugen Jebeleanu, Eugen 
Ionescu, Voronca,  Ciurezu, Boureanu, Al. Robot, 
Constantin Lucreția Vâlceanu, V. Cristian!'%. Efortul 
sistematizator al lui Comarnescu a fost, negreşit, util, 
relevând trăsături, disocieri şi afinități în cadrul interior al 
tinerei generaţii. Cu timpul, îşi va pierde din semnificaţie. 
Dar această primă sistematizare merită a fi reţinută. 

Aş introduce aici, ca un interstiţiu, reacția 
„bătrânilor”. E vorba de Ralea, care avea în 1932 treizeci 
şi şase de ani, şi Călinescu, treizeci şi doi. Călinescu a 
ricanat în România literară, constatând avalanşa tinerilor 
peste tot, încercând să se afirme, spectaculos, ca grupare. 

„O publicitate a înfipt numele acestor tineri înaintea operei 
lor. Ei n-au decât să se pună pe lucru spre a justifica 
trâmbiţele, ceea ce, nu mă îndoiesc, vor face.”1% O vor şi 
face, justificând, prin operă, încrederea cu care ieşise în 
lume această tânără generaţie. Ralea se va arăta mal iritat 
câteva luni mai târziu. „lată însă că o serie de persoane 
grăbite, nu întotdeauna tinere, dar pretinzându-se din 
oportunitate tinere, cu sau fără talent, găsesc că 
sindicalizarea se poate şi în domeniul valorii artistice... Un 
domn Polihroniade crede, într-un eseu publicat în revista 
Azi, în misiunea divină a ilustrei generaţii, care are azi 
douăzeci şi cinci de ani - deşi bagă într-însa, când îi 
convine, şi oameni care au patruzeci... Ne-am săturat ca de 
mere acre de acest permanent apel la ideea de generaţie. 
De când lumea şi istoria, toţi oamenii de aceeaşi vârstă au 
idei mai mult sau mal puţin comune. Dar azi ca şi 
totdeauna unii au avut talent, iar alţii - închipuiţi-vă 
scandal -, deşi din aceeaşi generaţie, n-au avut. Cei care 
au ceva de spus n-au Invocat niciodată dreptul de a se 
sindicaliza într-o generaţie. Fiindcă pătrund şi fără asta. 
Mediocrităţile contemporane au găsit însă un mijloc: au 
inventat corporaţia generaţiei. "20% 

Fireşte  căgeneraţioniştii n-au luat în seamă 
apostrofările, văzându-şi de treabă. Când şi când, erau 
încercaţi de exasperare, ca într-un text al lui Eliade din 
iunie 1933, publicat sub formă de scrisoare deschisă: „Şi 
îţi repet că ceea ce mă sufocă în jurul meu la dumneata, la 
prietenii mei, la mine şi la ceilalţi este laşitatea noastră de 
a ne schimba, Chiar cu riscul de a ne compromite, chiar cu 
primejdia flagelărilor. D-le, îţi mărturisesc că am obosit să 
văd pe toată lumea făcând acelaşi şi acelaşi lucru. 
Dumneata faci «spiritualitate», cutare face «autenticitate», 
unul mistică şi altul scepticism, unul exasperează lumea cu 
India şi nilul cu America, cinci urlă despre agonie şi alţi 

cinci despre ortodo-Klc, unul mai breaz scrie apologia 
barbariei şi altul mai filosof sare în puț după el ca să-şi dea 
iluzia că experimentează neantul. Repetăm, (Ile, şi ne 
repetăm până la dezgust, până la vomitare... Suntem toţi, 
în fond, nişte caraghioşi şi aş vrea să-ţi mărturisesc, în 
acest ceas de furie contra mea însumi şi contra dumitale, 
că mi-e silă şi mi-e milă de toată fanfaronada noastră... îţi 
mărturisesc că am început să stimez tlln nou ştiinţa, în faţa 
avalanşei de spiritualitate, autenticitate şi viaţă Interioară 
care s-a abătut asupra ţării noastre. Ştiinţa aceea 
neinteresantă şi nespirituală, formată din obiecte şi din 
operaţii care nu-ţi cer nici «inteligența», nici «viaţa 
interioară», ci numai puţină luciditate, multă metodă şi 
enorm de multă muncă... o sugestie ca oamenii să «e 
fixeze, să se usuce, să se munmifieze în ideile altora. Acum 
n-aş vrea decât o adâncă schimbare, o completă prefacere. 
Dar, pentru Dumnezeu, în altă direcţie decât aceea a 
spiritualităţii”201. Această exasperare e reflexul osândelor 
cu care era înconjurată noua generaţie în actele ei 
creatoare. Altfel, cei înzestrați îşi vedeau de ale lor, ilurind, 
prin opere, fizionomia specifică a acestei generaţii care îşi 
«punea spiritualistă. Dar, treptat, unii companioni au 
abandonat spiritualul pentru politică, la început abhorată. 
Noua generaţie se aşeza, se liniştea, unii căutându-şi 
disperarea aiurea, iar noile contingente de tineri nu se mai 
alăturau grupării, considerată, probabil, îmbătrânită. 
Liniile de altă dată se mişcaseră şi modificarea se 
produsese lent, dar sigur. Tot Eliade, cel ce ridicase 
flamura la început, a fixat, într-un articol din 1935, noua 
configuraţie a generaţiei: „In aceşti opt ani polemicile s-au 
perimat, o bună parte din tinerii de atunci s-au cuminţit şi 
fiecare îşi lucrează, mai mult sau mai puţin cinstit, bucata 
lui de pământ. S-a «creat» destul; s-au scris cărţi, s-a făcut 
critică, s-au înfiripat chiar sisteme filosofice. Dar mitul a 
pierit din obsesiile lor... într-adevăr, se pot observa cu 
precizie tendinţele revoluţionare pe plan social, politic şi 

economic ale ultimelor promoţii de tineri. Era, de altfel, o 
reacțiune iminentă, după excesul de «absolut» şi 
«spiritual» care se făcuse din 1927 încoace. O reacțiune 
iminentă, dar nu mai puţin tristă de înregistrat... Era de 
aşteptat ca după momentul orgiastic, individualist şi 
metafizic din 1927 să urmeze un moment civil şi politic. O 
bună parte din «promoţia» 1927 militează acum chiar 
pentru acest ideal civil şi politic. Dar nu e puţin ciudat să 
vedem ultimele «promoţii» de intelectuali debutând direct 
în activitatea politică, aducând în această activitate numai 
aportul tinereţii lor biologice, adică generozitatea şi 
eroismul fizic, şi nicio formulare a mitului tinereţii, nici 
măcar o nostalgie a lui”. Apoi Eliade justifică acest 
activism politic: „După renaşterea culturală şi spirituală la 
care au contribuit primele promoţii de după război, trebuia 
înfăptuită şi renaşterea civilă... Era deci de aşteptat ca sub 
imboldul crizei economice mai ales, energiile tinerilor să 
se concentreze într-un efort colectiv de ameliorare a 
acestei vieţi civile şi politice fără de care renaşterea 
culturală şi artistică ameninţa să ajungă sterilă, dacă nu 
de-a dreptul primejdioasă pentru unitatea organică a 
României. Era de aşteptat însă şi altceva: preocuparea de 
a lega această activitate civilă şi socială de un sens al 
existenţei, de o valoare nouă dată omului de un mit... E 
vorba mai ales de tineri intelectuali şi scriitori pentru care 
lumea spirituală nu e un lux sau o prostie... Dacă mi se va 
invoca încă o dată numele lui Marx, putem răspunde că un 
Malraux e marxist şi totuşi s-a gândit să găsească mereu 
un sens al existenţei...”2%2. Ceea ce nu spunea Eliade era 
faptul că şi în sânul generaţiei de la 1927 se infiltrase 
morbul politicii, şi unii dintre ei o  apucaseră, 
înregimentându-se, spre extrema dreaptă. Peste doi-trei 
ani, chiar fondatorul generaţiei de la 1927 se va apropia, 
neînregimentat, de acest activism. Aveau, probabil, scuza 
că aceştia, tinerii generaţionişti de meu ani, care optaseră 
pentru activism politic, credeau într-un mit şi într-un sens 

al existenţei. Dar să nu anticipăm. Pentru că de etapa 
aceasta, să-i spunem a doua, va fi vorba într-un viitor 
paragraf al capitolului de faţă. 

Deocamdată ne aflăm în etapa dintâi, a emergenţei. 
Şi acum activismul politic era abhorat. Intr-un eseu din 
1932, Noica refuza hotărât politicul: „Pentru că vrei să stai 
aici, în inima acestei ţări, de sine şi nu de noi stătătoare, 
pentru că spui că eşti naţionalist, dacă aceasta este 
naționalism, pentru că spui că stai la dreapta, dacă aceasta 
este dreapta, câţiva oameni se uită cu dezgust la tine. Şi 
tot pentru că spui că vrei să stai în inima acestei ţări, în 
centrul ei de simţire, pe linia ei de creştere, alţi câţiva 
oameni te poftesc la ei, să lupţi cu ei, să faci politică cum 
fac ei. Dar pentru cine să faci politică şi contra cui să faci 
politică? Pentru ţara românească? Dar ţara asta n-are 
nevoie de adeziunea mea, nici de umărul meu, nici de 
calculul meu. Ea cere doar să mă las «intrat» în ea, să fiu 
în vinele ei; ea mă vrea numai în creşterea ei. Să fiu cu 
creşterea ei. E nevoie de politică? E nevoie de puţină 
cinste sufletească, atâta tot. Şi împotriva acestora care nu 
simt româneşte. Dar eu cel dintâi nu simt româneşte 
destul. Eu, cel dintâi, sunt duşmanul meu, cu mine cel 
dintâi trebuie să polemizez. Polemică interioară - o 
înţelegeţi voi, prieteni care faceţi politică, imprudenţi 
dascăli al altora care n-aţi fost încă dascălii voştri, aspri 
judecători al altora care nu v-aţi pedepsit încă singuri? 
Cum aş putea să vă numesc altfel mai bine decât aşa, 
oameni iară agonie... în ţara aceasta, credem noi toţi, 
lucrurile ar putea fi mai bune decât sunt... Pentru că 
iMloria «se face» încet, sunt oameni care cred că ea nu se 
face deloc, (jti atunci se simt datori să-i dea un bobârnac. 
Se cheltuiesc să invente, NA propună sisteme, să opereze 
ei în loc să se integreze şi să crească. Poate că nu e decât 
treaba lor. Istoria nu se desface aşa lesne. Dar primatul 
politicului românesc ar trebui odată pus la punct. Nu faci 
nimic pentru ţara aceasta militând. Cine se grăbeşte, cine 
vrea în două decenii lucrurile româneşti să fie altele, acela 


operează în gol”2%. În decembrie 1933, în toiul campaniei 
electorale care îi va aduce la putere pe liberali, Noica 
declara senin: „Eu nu votez. Nu ştiu cum am făcut eA am 
scăpat până acum de neplăcerea asta. Dar dacă nu votez, 
asta nu înseamnă că n-am păreri. Şi, mă rog, ţara 
românească e numai a celor două milioane de votanţi?”204. 
Şi, două zile mai târziu: „Nu cu voturi se fac lucrurile, nici 
cu doctrină, mai puţin cu vorbe. Ci cu puţin suflet şi cu 
puţină putere de muncă”2%. Şi peste câteva zile îi sfătuia 
pe tineri să înfăptuiască revoluţia de a nu face nimic: „Ar 
trebui, poate, să ne păstrăm cu toţii. Sunt câteva lucruri 
bune în noi, aceştia, care avem pretenţia de a fi tineri. Şi 
este, în primul rând, o anumită curăţenie sufletească pe 
care lumea o numeşte cinste... Dacă peste zece sau 
douăzeci de ani noi, tinerii de azi, suntem la fel de cinstiţi, 
la fel de «tineri», atunci va fi bine în ţara asta. De aceea 
propun următoarea revoluţie: să nu facem nimic. Să ne 
păstrăm, să nu îmbătrânim, întocmai ca Cincinat, 
cetăţeanul roman, să aşteptăm acolo, la ţară, la plugul 
nostru, la treaba noastră cinstită, să vină ţara să ne cheme. 
Credeţi că nu va veni?... 206, 

Eliade este şi el un neangajat politic, repudiind, 
deopotrivă, dreapta şi stânga, fascismul şi comunismul. În 
1934 o şi spune obstinat: „De revoluţii politice şi 
politicizante ne-am săturat. De revoluţia care să copieze pe 
Lenin sau pe Hitler ne-am săturat. Cred că nu e tânăr 
conştient din această ţară căruia să nu i se fi acrit de Karl 
Marx, de atâta Mussolini, de atâta comunism, fascism, 
corporatism şi mai ştiu eu ce. Am dori să auzim şi altceva 
decât acelaşi distinguo între «dreapta» şi «stânga», între 
revoluţie proletară şi revoluţie naţională”2%”. O repetă 
peste câteva luni, afirmând primatul creaţiei intelectuale 

asupra politicului. „Pe noi care, rezistând invaziei 
ideologiei stalinisto-hitleriste, continuăm să credem în 
rolul efectiv al creatorilor de valori, al intelectualilor. De 
ani de zile repetăm, în conferinţe şi în articole, misiunea 
«intelectualului» în istoria unei ţări. Ei şi numai ei creează 
valorile specifice unui popor; ei îi verifică rezistenţa 
biologică şi îl justifică misiunea istorică.”2% Dar iată o şi 
mai explicită respingere şi a marxismului, şi a 
hitlerismului, socotite, deopotrivă, împrumuturi exterioare, 
neadecvate. Ideea apare într-un articol din Credința 
semnat cu pseudonimul, utilizat de Eliade, Ion Plăeşu. 
(Scria la Credinţa, gazeta lui Sandu Tudor care a provocat 
dezmembrarea „Criterionului”, şi înţelegea, de aceea, să 
se folosească de un pseudonim.) „Acum vreo câţiva ani 
erau la modă criticile aduse seringii marxiste şi întregii 
sale ideologii pe un motiv foarte simplu şi, în fond, foarte 
cuminte: stânga marxistă şi comunismul în speţă 
reprezintă o ideologie împrumutată, calchiată după modele 
străine (apusene sau ruseşti). Ca atare, este o 
maimuţăreală de copii bine intenţionaţi care au citit până 
la surmenare pe Marx şi Lenin alături de propaganda 
subversivă a Marelui Sanctuar de la Moscova şi o luptă de 
clasă de o ridicolă importanţă socială a unui grup de 
marxişti autohtoni semidocţi şi fără nicio înţelegere pentru 
realităţile de aici... De vreun an încoace se încearcă 
introducerea altei ideologii străine, poate mai primejdioasă 
ca cea dintâi: ideologia fascisto-hitleristă, bazată pe lupta 
de rasă şi de religie, pe şovinism fără omenie şi pe un 
patriotism ridicol... Românii au avut acest destin funest al 
împrumuturilor străine cu orice preţ. Nu e vorba de 
cultură, aici, pentru că valorile culturale, oricât ar fi de 
etnice, au totdeauna o esenţă universală... Mă gândesc la 
împrumuturile de doctrină politică, la copia ideologico- 
politică a altor ţări. Doctrina politică trebuie să iasă din 

chiar realităţile noastre româneşti... Am văzut că există o 
«dreaptă» şi o «stingă» în Apus - am inventat şi noi una... 
în fond, ce avem noi de-a face cu nevoile şi neamul nostru, 
cu asemenea scheme... Ce căutăm noi la dreapta sau la 
stânga, n-am înţeles niciodată. Cum putem noi imita 
hitlerismul care persecută creştinătatea sau comunismul 
care incendiază catedralele îmi stă mintea, dar nu înţeleg. 
Huligani şi barbari sunt şi comuniştii incendiatori de 
biserici, ca şi fasciştii prigonitori ai evreilor. Şi unii, şi alţii 
calcă în picioare omenia, credinţa intimă pe care e liber 
fiecare individ”. 2%Şi tot atunci, se rostea, cu egal dispreţ, 
despre toate partidele politice: „Nu apăr niciun partid 
politic pentru că nici ionul nu merită să fie apărat, dar 
vreau să amintesc că ceea ce lipseşte cetăţeanului român 
este tocmai această mândrie că este cetățean. Mândria 
civică, voinţa de dreptate socială, curajul de apărare a 
libertăţii - iată ce nu se mai găseşte de mult în România, 
datorită partidelor politice. Oamenii se inAnâncă unii pe 
alţii în numele partidelor. Uitând astfel că dacă am Hluns 
acolo unde am ajuns, vina cea mare o poartă partidele 
politice, oricare ar fi ele”2!0. Eliade se va disocia chiar şi de 
doctrina omului nou - şi asta chiar în decembrie 1935 - 
atât de exaltată de legionarism şi de toate ideologiile 
totalitare. „Omul nou, pe care vor să-l nască hnumite 
doctrine, este strâns în chingi dogmatice şi ameţit de 
super-Miiţte... Cine vrea să trăiască în realitate, iar nu în 
dogmă, cine vrea nA înţeleagă, iar nu să înveţe, trebuia să 
nu piardă nicio clipă din ochi adevărata ierarhie, adică 
ierarhia valorilor. Orice criteriu de judecată care nu ţine 
seama de valoare şi de ierarhia valorilor este un criteriu 
fals, un criteriu demagogic. Voința de a crea şi de a 
restaura valori iată singura misiune a scriitorilor şi a 
intelectualilor în general”. 21Nu putea lipsi, din 
preocupările de început ale exponenţilor noii generaţii, 

dimensiunea politicului. O asalta din exterior cu o 
puternică presiune, determinând fie rezistenţă tenace, fie 
opţiuni într-o parte «au alta. Mai ales că aceşti tineri 
intelectuali au fondat şi reviste cu denominaţie antinomică 
(Dreapta, Stângă), la care colaborau poletnizând, unii 
dintre ei, destul de învăpăiat. H.H. Stahl, viitorul mare 
Nociolog, se declara în 1933 hotărât antifascist: „Sunt 
antifascist cât poate fi un om: cu înverşunare. Socotesc 
politica o sensibilă necesitate. Las grija ei altora, rugându-i 
să opereze cât mai discret. Şi fascismului (atitudinea celui 
de dreapta, cât şi celui de stânga, bolşevic) nu-i e iertat 
faptul că se face cumplit de simţit în toate domeniile 
vieţii”212. De altfel, la începutul aceluiaşi an, 1933, anunţă 
public că-şi încetează colaborarea la revista Dreapta. Şi 
anunţă motivele. Unul se datora ponegririi în această 
publicaţie a profesorului N. Iorga, pe care tânărul Stahl îl 
venerează. Altul este, cum scrie tânărul sociolog, de ordin 
estetic, pentru că „atitudinea mea nu este a Dreptei, dar 
nici a Stângii dvs”. Cam aceeaşi atitudine va adopta şi 
Petru Manoliu în 1934: „Acest neam nu-şi va schimba 
niciodată cămaşa sa pentru niciuna din cămăşile de 
fericire ale altor neamuri, indiferent dacă aceste cămăşi 
sunt brune, roşii sau albastre”215. În februarie 1934, în 
aceeaşi Credinţa, Sandu Tudor (directorul publicaţiei) 
identifica în Hitler pe cel mai mare anticrist care „s-a 
împodobit de curând cu toate semnele apocaliptice ale 
Animalului anticrist”. Şi, două luni mai târziu, blama 
deopotrivă doctrina de dreapta ca şi pe cea de stânga, de 
fapt extremismele celor două doctrine: „Toate erorile 
doctrinare de ultimă oră, aşa de deosebite, începând de la 
dreapta şi sfârşind la stânga: dictaturi, fascisme, 
hitlerisme, socialisme, bolşevisme etc., nu sunt decât una 

şi aceeaşi eroare, încercarea de a îndreptăţi animalitatea 
sub o formă fals spirituală, o rupere de rolul spiritului”214. 
Câţiva tineri optează însă, din 1932 - 1933, pentru 
politica de dreapta, de fapt pentru extrema dreaptă. 
Octavian Neamţu, viitor sociolog în şcoala lui Dimitrie 
Gusti, exprima deschis, în 1932, astfel de opţiuni. Aştepta 
o revoluţie, fireşte naţională, pentru acest „popor tânăr şi 
țărănesc”. Cum va fi ea? „Revoluţia întemeietoare de stat 
românesc va fi dată de mişcarea de dreapta ce nu mai 
poate întârzia fiindcă momentul social şi istoric nu mai 
îngăduie  întârziere.'215 Nu altceva credea Mihail 
Polihroniade, care va fi cel dintâi criterionist care va adera 
la Garda de Fier: „Numai o grupare tânără şi de dreapta - 
scria el în noiembrie 1932 - poate realiza reforma statului 
întâi şi extinderea autorităţii pe urmă... A doua nuanţă 
specifică a dreptei româneşti e să statornicească 
legalitatea pe care niciun partid democratic n-a putut s-o 
realizeze, să curme arbitrarul, să elibereze, după patruzeci 
de ani de parlamentarism şi zece ani de vot universal, 
masele româneşti de teroarea administraţiei noastre 
ultrademocratice... Va veni apoi sarcina grea de organizare 
juridică a statului român în cadrul corporatismului... 
Exemplul fascismului e pilduitor din acest punct de 
vedere”216. În aceeaşi publicaţie va scrie, în ianuarie 1933, 
Vasile Marin, de pe atunci legionar, promovat mai târziu în 
demnitatea de comandant legionar: „Generaţia noastră nu 
mai constituie o zestre politică în mâinile nimănui. A luat 
cunoştinţă demult de ea însăşi... De aceea oamenii 
generaţiei noastre nu apar numai ca lichidatorii unui 
trecut, demiurgii lumii noi poartă într-o mână târnăcopul 
şi-n cealaltă mistria de zidire a unei alte vieţi. Noi credem 
în cultul forţei... înlăturăm cu dispreţ stârvul statului 

demo-liberal... Ţara românească are nevoie, în vremurile 
acestea, de oameni tragici şi «sintetici», adică de 
«apologeţii unei singure ideologii: Fapta» „217. 

Tot aici, Nicolae Roşu denunţă un apel al unor 
intelectuali români (inclusiv Mircea Eliade) împotriva 
antisemitismului de stat din Germania: „Pe bălegarul 
democraţiei, stropit cu dejecţiunea spirituală a marii 
revoluţii, pot creşte nestingherite tot felul de ciuperci 
otrăvitoare. Umanitarismul intelectual poate polua şi el în 
voie. Să-i admirăm splendoarea utopică şi să-i înscriem o 
fişă în cavoul morţilor premature ”218. 

Alţi tineri se vor declara de stânga. Cine ar crede că 
o astfel de opţiune afirma, în 1933, Traian Herseni, care 
era, de altfel, colaborator al revistei Stingă, a tinerilor din 
stânga radicală a PN.[? „Mi se pure mal mult adevăr în 
poziţiile moderate de stânga, în special în drmocraţia 
socială. Eu nu sunt marxist şi nu sunt nici comunist, lotuşi 
sunt de stânga... Cum generează însă filosofia mea 
spiritualistă o poziţie politică de stânga? Simplu. Spiritul 
se desfăşoară şi el în lume şi ca atare întâmpină piedici şi 
împrejurări nefavorabile care II Inc imposibilă existenţa. 
Dintre acestea, cele mai de seamă sunt organizaţia 
economică vicioasă şi luptele de clasă. Sociologia 
spiritului, adică studiul împrejurărilor favorabile 
dezvoltării spirituale a omenirii, ajunge pe alte baze decât 
marxismul la critica individualismului ţi la acceptarea 
social-economică. Cu o umanitate hrănită inegal se poate 
crea o cultură întâmplătoare. O cultură întreagă şi deci 
adevărată, care să nu fie subjugată intereselor de clasă, nu 
se poate obţine decât într-un regim bazat pe un principiu 
socialist. "219 

Petru Comarnescu, tranşant, va polemiza, în acelaşi 

an 1933, cu luările de atitudine favorabile dreptei ale lui 
Nae Ionescu şi ale altor doi colegi de generaţie, M. 
Vulcănescu şi Constantin Noica: „Rândurile de faţă se 
referă la o anumită poziţie a dreptei româneşti, formulate 
de trei reprezentanţi de vârste diferite: domnii Nae 
Ionescu, Mircea Vulcănescu şi C. Noica. Cu tot respectul şi 
prietenia, bazate uneori pe înţelegere, alteori pe afinități 
de problematică socială, ce le  păstrez acestor 
reprezentanţi, nu mă pot împiedica de a nu denunța, 
atunci rând e vorba de soluţiile lor politice, falsa poziţie în 
care se află ei şi în numele căreia pot induce în eroare pe 
unii cititori neatenţi”220. 

Apoi urma analiza intervențiilor publicistice ale celor 
trei autori în discuţie. Analiza e cam forţată. Dar e demnă 
de reţinut atitudinea critică a lui Comarnescu, ce înţelegea 
să se delimiteze chiar de prieteni sau de profesorul său 
atunci când descoperea opinii de dreapta. E, de fapt, ceea 
ce susţine, cu patosu-i cunoscut, şi Mircea Eliade într-un 
eseu din decembrie 1932. Îşi propune să comenteze 
„orientarea pur spirituală” a generaţiei sale, întrucât 
orientarea ei politică, spre dreapta sau spre stânga, i se 
pare mai puţin importantă. „Oricăror cauze s-ar datori, ca 
şi oricâte merite i-am recunoaşte, mişcarea politică a 
tinerilor nu rezolvă o problemă spirituală reală, nici nu 
creează una culturală. Dimpotrivă, prin caracterul ei 
polemic şi profetic, prin mijloacele sale de acţiune 
accentuat temporale, prin dialectica ei riguros istorică, 
prin importanţa dată socialului, organismului colectiv ca 
element politic, lupta politică împiedică adesea o viaţă 
spirituală autonomă şi o cultură autentică”. Sigur că noua 
generaţie a fost una de luptă, prin refuzul vechilor stări 
culturale, prin aderări pasionate la unele personalităţi sau 
curente, prin polemici iconoclaste. Implicit, aceste 
negaţiuni şi refuzuri au fost interpretate a fi de dreapta 
sau de stânga, deşi scopul era esențialmente spiritual. „De 
aceea spuneam că generaţia aceasta ar fi trebuit să evite 

politica, tocmai pentru că lupta lor interioară este încă 
plină şi efervescentă. Ei n-au rezolvat încă nimic, au 
experimentat numai... Cred că generaţia aceasta e cea 
dintâi în România care poate spune fără să exagereze că 
şi-a riscat pielea pentru un adevăr. Au fost înaintea noastră 
generaţii eroice care au creat ţara aceasta şi i-au mărit 
graniţele: generația Unirii, generaţia liberalismului, 
generația războiului. Dar toate aceste generații aveau un 
ţel exterior: țara, națiunea, statul... Tinerii nu mai au, nici 
nu pot, nici nu trebuie să aibă asemenea idealuri... Aşa se 
explică succesul ortodoxismului prin 1927 - 1928, mişcare 
care a eşuat jalnic (dogmatism istoricizant, 
neobizantinismul, excesul de decorativ, autohtonism cu 
orice preţ, reducerea creştinismului de la o viziune 
cosmică a umanității la o fază istorică etc.). Dacă 
experiența şi trăirea directă simt cea dintâi caracteristică 
a tinerei generații - corolarul acesteia e umanismul”. 
Politica, în consecinţă, trebuie evitată ca o deviație de la 
idealuri la generaţii??!. Acest eseu, apărut în acelaşi număr 
care însera amintita mai înainte anchetă despre tânăra 
generaţie, semnalează un simptom. Faptul că e descurajat 
politicul e o dovadă că unii generaţionişti dădeau semne de 
tentaţie spre activismul politic. Fondatorul ei, alarmat, se 
simţea dator, atunci, să atragă luarea-aminte că politicul 
trădează idealurile unei generaţii fixate, prin ţel, numai în 
spiritual. Avertismentul îl aflăm pronunţat şi de Noica la 
sfârşitul lui noiembrie 1932: „Nu spun că suntem mai buni 
decât cei dinainte, nu spun nici măcar că suntem buni. Dar 
suntem altceva, neaşteptat de altceva. Dacă nu toţi, măcar 
o parte interesantă din tineretul nostru. Că suntem 
modernişti, aceştia, că iubim valorile spiritului sau că 
misticizăm, nu e încă nimic grav aici”. Dar prevede 
primejdia, pentru că „aici, în România, şi acum, în 
România istoria nu te lasă în pace. Istoria se vrea făcută şi 
colectivitatea românească te cheamă neîncetat. Şi ce vrea 
ea? Să-şi caute sensuri româneşti odată făcută Unirea. Să- 

şi realizeze, pe planul spiritual, naționalitatea. Să facă 
naționalism spiritual. Care e gradul nostru de convenţie la 
acest ideal? El nu există pur şi simplu. La orice apel, noi 
răspundem: suntem isteţi. Dar unii dintre noi - şi împotriva 
acestora scriu - se gândesc să împace estetismul cu 
exigenţele naţionale... Eu nu înţeleg bine un lucru: de ce 
vrem noi, tinerii, să facem purism acolo unde nu trebuie. 

r ce să ne amestecăm în politică şi să propunem 
probleme utopice, ilr ce să intervenim în educaţia maselor 
şi să discutăm probleme Inactuale şi de ce să viciem sensul 
istoric al culturii, introducând în H Ideea de gratuitate şi 
de efort dezinteresat? Suntem cu adevărat Mteţi? Atunci 
să acceptăm, ca o fatalitate, această «absurditate» a 
noastră de a gândi teme individualiste, să acceptăm la fel 
durerosul Hlc et nune al conştiinţei individuale şi să trăim 
demn viaţa noastră de orfani... Nu vei folosi prea mult 
societăţii româneşti, dar nici nu-i vei face vreun rău. Şi va 
fi mai onest să practici, acolo, gestul piu... I'netenii tineri 
se frământă ca şi cum mâine ar trebui să se întâmple ceva. 
A început numărătoarea: atâţia de stânga, atâţia de 
dreapta. Pentru că nu m-a întrebat nimeni, de aceea am 
răspuns: voi fi la dreapta, la dreapta spirituală a 
colectivităţii româneşti”??? 


Numărătoarea, într-adevăr, începuse şi disiparea se 
anunţa limpede la orizont. Va fi o disipare care va da o altă 
fizionomie, numai peste câţiva ani, acestei strălucite 
generaţii de cărturari şi scriitori. Şi cauzele fenomenului 
trebuie, negreşit, căutate în economic, care lăsa neutilizaţi 
profesional tinerii noii generaţii. Eliade nu a pregetat să 
spună lucrurilor pe nume în octombrie 1933: 
„Spiritualitatea este recunoscută şi promovată astăzi 
numai întrucât serveşte o ţintă politică. Poţi vorbi despre 
om şi despre destinele omului numai dacă eşti comunist. 
Poţi vorbi despre etnicitate şi folclor numai dacă eşti într-o 
legiune reacționară. Poţi vorbi despre agonia Europei cu 

condiţia să ill revoluţionar. Tot, dar absolut tot, trebuie să- 
şi aibă o axă, o valoare, o semnificaţie politică...”. Şi apoi 
urma identificarea cauzei: „Sunt mii de intelectuali care 
pur şi simplu nu au ce face la noi în ţară. Staţi şi vă cruciţi, 
n-au ce face intelectualii într-o ţară care-şi creează acum o 
cultură, care încearcă acum să-şi realizeze puterile sale de 
cunoaştere şi emoție. N-au ce face!... Miile de tineri care 
au avut nenorocirea să fie fermecaţi de adevăratul 
fundament concret al acestei lumi, spiritual, sunt lăsaţi 
mizeriei de fiecare zi şi dacă, cel puţin, acest purgatoriu ar 
avea vreun sens? Dar nu are niciunul. Căci timpul în care 
trăim a avut grijă să promoveze numai pe acei intelectuali 
care ştiu să trădeze în fiecare zi însuşi sensul existenţei lor 
istorice”225 


Tocmai din pricina acestei atitudini a lui Eliade, care 
stăruia pe lângă congeneri să se ţină departe de politică, 
era apostrofat de cei ce optaseră. N. Roşu, în 1933, scria 
negativ despre Maitreyi („o îngrozitoare incoerenţă, unele 
imperfecţiuni stilistice, cu nenumărate greşeli de limbă”) şi 
despre Lumina ce se stinge („Hotărât lucru, dl Mircea 

Eliade nu este şi nici nu poate fi un romancier”) 224. 
Iar Ovidiu Papadima, în 1936, în Sfarmă Piatră, scria: „Are 
cărturarul acesta darul de a fi delicios de ridicol uneori... 
D.M. Eliade se ruşinează în acest rang de muncitor cinstit. 
Vrea să fie un fenomen. Blufează: e şef de generaţie şi 
vestitor al unei noi spiritualităţi. A pornit acum vreo opt 
ani cu vreo câteva idei occidentale şi de-ale locului vijelios 
clamate... E penibil şi e ridicol, în acelaşi timp, pentru 
veleităţile de om de ştiinţă şi de universalitate ale 
domnului Mircea Eliade”225. Poate că singurul sau aproape 
singurul dintre cei ce porniseră, la sfârşitul deceniului 
precedent, ca un ansamblu generaţionist care a continuat 

să reziste asaltului politicului a fost Mihail Sebastiân. Cum 
nu se voia un izolat, se iluzionase a crede că nu e singur. 
Sigur, mai erau unii, deloc neimportanţi în perspectiva 
viitorului, ca Eugen lonescu sau ca Petru Comarnescu. Dar, 
în comparaţie cu perioada de început, rămăseseră cazuri 
singulare. În 1937, într-un eseu amar, Sebastiân scria: 
„Cred că suntem puţini cei ce rezistăm dublei somaţii care 
terorizează astăzi lumea şi căutăm dincolo de «dreapta» şi 
«stânga». În genere, prin însăşi vocaţia lor, intelectualii 
sunt destinaţi acestei căutări. Deoarece ei nu sunt iubiţi 
nici la dreapta, nici la stânga. Deoarece şi marxismul, şi 
fascismul îi suspectează. Trebuie să recunoaştem că o 
asemenea poziţie e plină de primejdii. Nu numai primejdii 
de ordin politic, care, în definitiv, nu ne interesează, ci, mai 
ales, primejdii de ordin ideologic. A refuza şi soluţiile de 
dreapta, şi cele de stânga pare să pară o poziţie neutră, 
timorată, pasivă, lipsită de iniţiativă, lipsită de misiune. Nu 
este acest refuz un refugiu? Nu este o demitere, o 
dezertare? Nu este o soluţie prea comodă, pentru toate 
eventualităţile? Nu cred. Sunt anumite refuzuri care 
valorează cât o acţiune. Şi când se afirmă triumful politic 
al formulei «dreapta», «stânga», dincolo de ele mai ales 
este destul loc pentru o acţiune constructivă, organizată şi 
realistă care, plecând de la principiul superior al 
primatului spiritualului, să nu piardă, totuşi, din vedere 
obiectivele politice şi sociale”226. Dar, la data când îşi 
transcria Sebastián aceste meditații ale unui apolitic, 
majoritatea congenerilor optaseră. Şi mai toţi optaseră nu 
pentru dreapta, ci pentru extrema dreaptă. 

Înainte de a încheia acest paragraf, ar trebui 
clarificată relaţia dintre un segment al noii generaţii şi 
gândirism. Cum s-a văzut şi din categorisirea lui 
Comarnescu, în structurile interioare ale generaţiei 
spiritualiste se deosebea o grupare  ortodoxistă 
reprezentată de Mircea Vulcănescu, Paul Sterian, Sandu 
Tudor şi Paul Costin Deleanu. În 

I U. i0-1931, Mircea Vulcănescu a simţit nevoia să 
limpezească această i r Iulie, mai ales că N. Crainic 
pretindea că e creatorul, prin Gândirea, Mi ortodoxismului. 
Mai întâi, în octombrie 1930, Vulcănescu a făcut, Iu treacă 
t numai, precizarea: „Spun că între «gândirism» şi 
«generaţiuiiea noastră» poate fi uneori identitate de 
poziţii, identitate de conrluzii şi păreri; dar că motivele 
acestor păreri şi, mai ales, problematica prin care am 
ajuns la ele se deosebesc fundamental de la unii la alţii”22. 
Trei luni mai târziu, a ţinut să desluşească metodic 
convergenţele şi divergenţele acestui contencios: „Oricare 
ar fi deosebirile de păreri ce mă despart de d. Crainic sau 
de alţii din aceeaşi tabără cu el, nu pot îngădui ca aceste 
deosebiri să fie socotite ca o ruptură a mea de poziţiile 
ocupate împreună. Deosebiri de păreri sunt, desigur. 
Orişiunde rute vorba de un lucru gândit viu. Dar ceea ce 
trebuie ştiut limpede de toată lumea este că aceste 
deosebiri au loc, totuşi, «între noi», lulăuntrul lagărului 
nostru, că ele urmăresc lămurirea unor denumiri care duc 
spre aceleaşi ţinte... Divergenţele noastre nu pot fi deci în 
niciun fel prilej pentru concesii către «ceilalți». 
Dimpotrivă”. Şi, apoi, mai clarificator:  „«generaţia» 
Gândirii şi «generaţia» noastră constituie două momente 
culturale diferite, două generaţiuni culturale având flecare 
maeştrii ei deosebiți şi problematica ei diferită, izvorăsc 
din împrejurări deosebite care au prezidat la formațiunea 
ei. Între un fragment din «generaţia Gândirii», vorbesc de 
Nae lonescu, de Nichifor Crainic, aşa cum am vorbit ieri 
de Şt. Neniţescu sau de răposatul pictor Sabin Popp sau de 
alţii, şi un fragment din «generaţia noastră», vorbesc de 
un Stelian Mateescu, de un Paul Sterian, de un Sandu 
Tudor, există afinități spirituale şi, în multe privinţe, 
unitate de păreri şi atitudini, dar: a) această imitate nu 
acoperă poziţiunea spirituală a Gândirii, despre care cel 
mult se poate spune că «simpatizează» sau «cochetează» 
cu această atitudine care este - ce e drept - dragă unora 

din colaboratori - este actualul director, fără ca totuşi 
această dragoste să-l împingă la o ruptură cu «ceilalţi»; b) 
această unitate de soluţii culturale nu exclude deosebiri 
adânci de mentalitate, de mod de înţelegere a deosebirilor 
sau de mod de punere şi în special de trăire a problemelor, 
precum şi de responsabilitate personală în faţa acestora, 
într-un cuvânt de «spiritualitate», deosebiri destul de 
adânci spre a nu justifica în niciun caz confuziunea 225. 

În felul său complicat şi aproape încifrat, Vulcănescu 
voia să atragă atenţia asupra relaţiei de convergenţă şi 
divergență între spiritualismul ortodox al noii generaţii şi 
ortodoxismul normativ al Gândirii A fost o intervenţie 
necesară şi bine-venită pentru că lămurea lucrurile, 
risipind confuzia că spiritualismul ortodox al noii generaţii 
e o prelungire firească a Gândirii, încadrându-se, de fapt, 
acolo. Vulcănescu a avut meritul de a pune punctul pei. 
Noua generaţie se voia, şi din acest punct de vedere, 
independentă. 

3. Fenomenul convertirii (înverzirii) acestei splendide 
generaţii nu s-a produs brusc, de la o dată anume. A fost 
un proces care a început de prin 1933 şi care, treptat 
(chiar ca în Rinocerii lui Ionescu), a molipsit ansamblul, 
contaminându-l. Se poate identifica însă un „moment de 
fierbere”. Acesta începe din a doua jumătate a anului 1936 
şi, cu vremea, a crescut în intensitate. Şi toţi aveau să 
recunoască apoi că fermentul autodistrugerii a pornit de la 
profesorul lor Nae Ionescu, care, din toamna lui 1933, a 
trecut de partea Gărzii de Fier. Unii l-au urmat imediat, 
alţii treptat, puţini (ca P Comarnescu, Eugen Ionescu, M. 
Sebastián, H.H. Stahl) rezistând contaminării care făcea 
mereu victime. Nu e necesar să surprind aici momentul 
rinocerizării şi modalitatea manifestării noii ipostaze la toţi 
generaţioniştii. E suficient - ca simptomatologie - să 
circumscriu fenomenul la figurile proeminente ale noii 
generaţii. Pentru că ele oferă probe ale modelului acestei 
„mari treceri”. A fost o tragedie înspăimântătoare care a 

distrus efectiv o generaţie de intelectuali, în ceea ce avea 
elita ei. Şi, de aceea, analiza acestui proces de 
automăcinare şi erodare nu este şi nu trebuie să fie 
rechizitorială, ci, de fapt, o lamentaţie şi o deznădejde. 

Fireşte că exponenţii elitelor s-au realizat. Dar foarte 
mulţi s-au pierdut tragic pe drum. 

Câteva chestiuni generale se cuvin, din capul locului, 
precizate, poate ca motivații ale actului de convertire. Aş 
pomeni, mai întâi, aspiraţia acestei generaţii spre 
purificare morală. Viaţa politică a fost confundată cu 
politicianismul, întotdeauna veros, lipsit de principii şi 
moralitate. Legionarismul se autoprezenta ca o mişcare de 
purificare morală a  naţiei, urmărind să nimicească 
politicianismul. Tineretul era chemat să săvârşească acest 
act care avea menirea, în final, să asaneze viaţa publică. 
Că, de fapt, mişcarea legionară urmărea scopuri politice, 
din capul locului, era evident încă în epocă. Dar nu toţi 
tinerii descifraseră această finalitate. Iar chiar cei ce o 
descifraseră erau încredinţaţi că purificarea dorită nu se 
poate realiza fără activism politic. Dar fuseseră învăţaţi să 
creadă, toţi, că acest activism politic urmăreşte scopuri 
înalte, total deosebite de ale tuturor celorlalte partide, de 
vreme ce se năzuieşte spre nimicirea politicianismului. Un 
alt factor favorabil procesului de convertire spre 
legionarism a tinerei generaţii a fost tocmai aplecarea ei 
spre spiritualitate şi ortodoxie. lar - cine nu ştia? - 
mişcarea legionară se autoprezenta contemporanilor ca 
una de renaştere a adevărului religios românesc. (De unde 
conflictele, adesea ascuţite, cu N. Crainic.) S-a spus chiar 
că mişcarea legionară lui e una politică, ci, pur şi simplu, 
un fel de sectă religioasă. Şi multe dintre ipostazele 
mişcării contribuiau la crearea acestei stări de spirit. 
Ueligiosul ortodox era aşezat în fruntea crezurilor mişcării, 
iar multe dintre ritualurile ei utilizau practicile cultice. 
Chiar naşterea mişcării legionare şi prima ei denominaţie 
aveau, ca punct de pornire, elemente din sfera religiosului. 
În aceste circumstanţe, simpatia tineretului, care îşi făcuse 
din spiritualitate o convingere, pentru mişcarea legionară 


a devenit posibilă şi explicabilă. Unii, precum Mircea 
Vulcănescu, nu rămas (cum o mărturiseşte cugetătorul) 
numai simpatizanți. Alţii n-au înregimentat efectiv, iar alţii, 
fără a deveni membri de fapt, au trecut deschis de partea 
legionarismului, scriind, în presă, articole explicit 
angajante, de mare audienţă în opinia publică. Nu ar 
trebui, apoi, neglijat în acest proces de convertire un alt 
factor. Cei mai mulţi dintre tinerii noii generaţii erau 
efectiv obsedaţi de destinul ingrat al apartenenţei la o ţară 
mică. Nutreau, halucinaţi, idealuri misionar - politice sau 
culturale, cu ajutorul cărora să înalțe ţara - şi cultura el - 
pe o altă scară a importanţei. Priveau, recunoscători, 
admirativ, Npre țările totalitare europene (Italia, 
Germania, dar uneori chiar şi Husia), care, prin revoluţii 
naţionale sau sociale, au modificat strue-l urile interioare, 
impunându-se în lume. S-a întâmplat ca mişcarea 
legionară să agite aceleaşi idealuri. Nu exalta 
legionarismul revoluția naţională care va modifica, 
structural, ţara? Nu promitea Codreanu că va făuri „o ţară 
ca soarele sfânt de pe cer”? Procesul de adeziune la 
legionarism a noii generaţii s-a produs deci şi pe această 
cale. Aceşti lactori, fiecare în parte şi, uneori, toţi la un loc, 
au facilitat propulsiv convertirea spre legionarism a unei 
splendide generații intelectuale, dintre care unii 
reprezentau valori excepţionale. În sfârşit, un rol 
covârşitor l-a avut, în actul convertirii generaţioniştilor, 
profesorul lor admirat, Nae Ionescu. Trecerea lui în tabăra 
legionară, încă în toamna lui 1933, s-a constituit într-un 
puternic factor de presiune morală. Treptat, cu câteva 
excepţii, generaţioniştii vor trăi fenomenul dramatic al 
rinocerizării. 

Am oferit explicaţii, nu şi scuze. Dar, oricum, aceste 
explicaţii simt motivații de neignorat în efortul de 
reconstituire a procesului, tragic, de convertire. Aş începe 
cu un tablou, lucrat de Eugen Ionescu în apă tare, în 
septembrie 1945, despre generaţia „Criterionului” şi 
dispariţia ei din cauza politicului. Tabloul e închipuit într-o 
scrisoare, trimisă din Paris, către Tudor Vianu: „Generaţia 


«Criterion»,  fudula, «tânăra generație» de acum 
cincisprezece sau zece ani, s-a descompus, a pierit. 
Niciunul din noi nu avem încă patruzeci de ani şi suntem 
sfârşiţi. Alţii, atâţia, morţi. Generaţia dumitale e mult mai 
norocoasă. Noi am fost nişte bezmetici, nişte nenorociţi. In 
ceea ce mă priveşte nu-mi pot reproşa că am fost fascist. 
Dar lucrul acesta se poate reproşa aproape tuturor 
celorlalţi. M. Sebastiân îşi păstrase o minte lucidă şi o 
omenie autentică. Ce păcat că nu mai este. Cioran e aici, 
exilat. Admite că a greşit, în tinereţe, mi-e greu să-l iert. A 
venit sau vine zilele astea Mircea Eliade: pentru el totul e 
pierdut de vreme ce «a învins comunismul». Ăsta e un 
mare vinovat. Dar şi el, şi Cioran, şi imbecilul de Noica, şi 
grasul Vulcănescu, şi atâţia alţii (Haig Acteiian, M. 
Polihroniade) sunt victimele  odiosului defunct Nae 
Ionescu. Dacă nu era Nae Ionescu (sau dacă nu se certa cu 
regele) am fi avut, astăzi, o generaţie de conducători 
valoroasă, între 35 şi 40 de ani. Din cauza lui toţi au 
devenit reacţionari. Al doilea vinovat este Eliade: la un 
moment dat era să adopte o poziţie de stânga. Sunt de 
atunci cincisprezece ani. Haig Acterian, Polihroniade 
fuseseră comunişti. Au murit din cauza prostiei lor şi 
încăpăţânării. Eliade a antrenat şi el o parte din «colegii de 
generaţie» şi tot tineretul intelectual. Nae Ionescu, Mircea 
Eliade au fost îngrozitor de ascultați. Ce era dacă ăştia 
erau maeştri buni. Pe lângă ei, Crainic nu contează. Din 
cauza lui Nae lonescu, Haig Acterian şi Polihroniade au 
murit. lar prostul din topor, Costin Deleanu şi poetul Horia 
Stamatu sunt fugari în Europa (o să-i vedem în Franţa într- 
o bună zi), ca şi Eliade, ca şi Cioran, ca şi Amzăr. lar 
ceilalţi imbecilizaţi sunt inutilizabili: licheaua Paul Sterian 
(e încă în Turcia?), buhăitul Vulcănescu, imbecilul de 
Cantacuzino, fudulul, prostul, grandilocventul Dan Botta, 
afectatul, ipocritul Constantin Noica, secătura Petru 
Manoliu. Unii morţi din prostia lor, alţii, din fericire, 
amuţiţi - toată generaţia «Criterionului» e distrusă. 
Fatalitatea îi urmăreşte pe toţi, şi pe cei care nu s-au lăsat 
prinşi de stupiditate şi nebunie, şi pe cei rămaşi lucizi. 


Accidente absurde sau misterioase s-au ivit; i-au aruncat şi 
pe ei, dincolo... Singur a rămas Petru Comarnescu, dar el 
nu era decât impresarul, organizatorul „Criterionului”, 
«animatorul», nu mai are pe cine anima şi organiza. 
Cruţându-l pe el, destinul a vrut să facă o ironie: să 
evidenţieze şi mai bine golul din juru-i”2. Să 
recunoaştem, tabloul e crud, tulburător de clar, exact în 
diagnoză, cântând, la catafalc, prohodul unei ilustre 
generaţii care s-a autodevorat. 

Aş adăuga, în succesiunea imediată, un tablou 
datorat directorului revistei Azi, Zaharia Stancu, publicaţie 
în care s-au rostit, de-a lungul timpului (revista a început 
să apară în 1932), mai toţi «generaţioniştii». Tabloul lui 
Stancu e din 1938, e mai puţin rechizitorial decât cel al lui 
Eugen Ionescu, dar drept şi pătrunzător: „Era în 1932 
(anul întemeierii revistei Azi, n.n.) o mare sete în tineret 
pentru cultură şi artă. Tineretul iubea visul şi gândul... 
Zările s-au întunecat însă curând. Prin îngăduinţa unor 
netrebnici puşi de împrejurări să păzească legile, s-a 
instaurat în viaţa publică românească, după «Hiisinarea lui 
I.G. Duca, domnia terorii. Un grup de neisprăviţi, I 
mnsformaţi în mişcare politică, au început o acţiune de 
subminare tt statului, de amăgire a tineretului... Au 
început să fie frecventate cluburile politice şi casele verzi 
unde se alcătuiau liste negre cu numele oamenilor de 
cultură ce predicau încă iubirea şi arta şi care nu aderau la 
doctrina urii şi asasinatului. Liste negre de oameni care 
urmau, în ziua biruinţei huliganice, să fie ucişi. Am avut, 
atunci, nesfârşita durere să vedem ridicându-se dintre noi 
şi trecând în rândurile ucigaşilor scriitori şi artişti tineri. 
Am văzut gânditori înghesu-Indu-se la uşile caselor verzi şi 
oferindu-se să făurească o doctrină a crimei, o artă cu 
miros de sânge şi cadavre. În fruntea lor se afla prof. univ. 
Nae Ionescu. Poeți gingaşi ca Radu Gyr şi Horia Stamatu 
au început să cânte, cu strofe macabre, legiunile asasine. 


229 Scrisoare a lui Eugen Ionescu către Tudor Vianu din 19 septembrie 
1945. Scrisori către Tudor Vianu, voi. |, ediţie de Vlad Alexandrescu, 
Minerva, 1994. 


Eseişti preţuiţi «a Mircea Eliade şi Traian Herseni şi-au 
pus condeiele în slujba mişcării legionare conduse de 
asasinul lui Manciu, legiune din care se recrutaseră 
omorâtorii lui I.G. Duca şi ai nefericitului M. Stelescu. 
Ziarişti ca Haig Acterian (armean) şi M. Polihroniade 
(grec) deveniseră doctrinarii statului «naţional» legionar, 
ce trebuia să ia fiinţă pe o piramidă de cranii. Şi, pe lângă 
aceştia, o sumedenie de poeţi şi prozatori mal tineri 
începuseră, în publicaţii fără scrupule, violente campanii 
de aţâţare. Arta rămăsese părăsită. Tineretul căzuse în 
mreaja gărzii. La alcătuirea acestui miraj contribuiseră, în 
mare măsură, gânditorii, scriitorii, artiştii tineri înrolați în 
cadrul legiunilor verzi. Se făcea, la toate răspântiile, 
apologia pistolului descărcat în ceafă şi pe furiş, apologia 
spânzurătorilor ce aveau să se ridice în pieţele publice”230. 

Se ştie îndeobşte că una dintre cauzele importante, 
mult exploatate, care au provocat migraţia tineretului spre 
legionarism a fost situaţia materială fără speranţă a 
contingentelor noi de intelectuali. Eliade s-a referit încă în 
1933 la această situaţie, semnalând că „există 6.000 
licenţiaţi universitari fără posturi, fără pâine, fără niciun 
rost în lume. Tragedia aceasta a intelectualilor tineri a fost 
până acum privită sentimental sau echivoc... Prea s-a 
abuzat mult de mitologia «crizei»... D-lor, ăi de mâncaţi şi 
beţi pe banii noştri, lăsaţi-o mai încet cu «criza» şi cu 
«vremurile grele», cuvintele astea nu mai conving azi pe 
nimeni... Nu se teme nimeni dintre dvs. de soluţii 
directe?”231. De fapt, acea „mitologie a «crizei» „pe care o 
lua în deriziune Eliade era o prea apăsătoare realitate şi, 
în condiţiile strânsorii ei, nimeni - nu numai la noi, dar 
nicăieri în lume - nu găsea soluţii asanatoare care să 
asigure tineretului licenţiat slujbe. Disperarea tinererilor 
era acută şi, promiţându-li-se marea cu sarea, se îndreptau 
spre Garda de Fier care vestea „o ţară ca soarele sfânt de 


230 Zaharia Stancu, „Drum de întoarcere", Azi, VII, 1938, nr.7, p. 

231 Mircea Eliade, „Mt-e foame", Cuvîntul, IX, nr. 2992, 26 august 

pe cer”. Dar şi după depresiunea crizei economice situaţia 
tineretului cu diplome universitare nu se îmbunătăţeşte 
sesizabil, întreţinându-se ura dirijată împotriva bătrânilor 
care, ocupând posturile, blochează ascensiunea 
tineretului. În iunie 1936, acelaşi Mircea Eliade a întocmit, 
într-un articol, un tablou al situaţiei materiale a 
exponenţilor noii generaţii (vreo 23 la număr), indicând şi 
gradul lor de ocupare (ca să utilizăm un termen de ordin 
statistic). Cel mai bine plasat era M. Vulcănescu, cu 20.000 
lei lunar în calitate de director al Vămilor. Trei erau 
asistenţi universitari (Eliade, Gh. Ţiţeica, Radu Gyr, între 
5.000 şi 8.000 lei lunar), unul era profesor de liceu (Anton 
Holban), unul era medic (Ion Biberi), unul avocat (Emil 
Gulian), altul (M. Sebastiân) secretar de avocat. C. Noica, 
Al. Elian, Emil Cioran, Ernest Bernea n-aveau post, deci 
nici leafă, Cei mai mulţi erau publicişti şi, după calculele 
lui Eliade, nu scoteau pe lună mai mult de 6.000 lei. Şi, la 
sfârşit, însera această judecată acuzatoare: „Dacă Al. Elian 
sau C. Noica ar fi trăit la 1900 ar fi fost chemaţi direct la 
catedre, cum au fost chemaţi domnii Demostene Russo şi 
PP. Negulescu. Nu e deloc de mirare că într-un stat 
reacţionar şi gherontocrat ca al nostru tinerii să ducă viaţa 
de mizerii pe care o duc. Nu e de mirare, dar e de plâns... 
Asta în timp ce lumea se lasă condusă de energiile tinerilor 
şi de valorile spirituale pe care tot un om de ştiinţă, un 
filosof şi un artist le creează. Câte revoluţii trebuie să 
facem ca să suprimăm definitiv o asemenea mentalitate 
reacţionară?”2%2. 

Şomajul intelectual era o grea năpastă, îi lovise şi pe 
cei mai străluciți dintre tinerii intelectuali ai vremii. Avea 
dreptate Eliade, în timpuri aurorale şi-ar fi găsit de îndată 
posturi şi catedre universitare. N-a fost Maiorescu 
profesor universitar la 23 de ani şi rector la 24 (asta în 
1863 - 1864)? N-a devenit PP Negulescu, în 1893, fără 
doctorat, conferenţiar de filosofie (profesor titular în 1896) 
- datorită influenţei decise a lui Maiorescu la Universitatea 


232 Mircea Eliade, „Diurnele generaţiei tinere", Vremea, IX, nr. 440, 7 
iunie 1936. 


din laşi -, iar Mihail Dragomirescu, în acelaşi an şi în 
aceleaşi condiţii, conferenţiar de estetică la Universitatea 
din Bucureşti? C. Rădulescu-Motru a ajuns doctor în 
filosofie, fiind profesor cu sprijinul regelui Carol I în 1906, 
după ce vreo trei ani a fost bibliotecarul (azi s-ar spune 
director al bibliotecii) Fundaţiei Carol I, iar colegii săi de 
generaţie (Negulescu, Dragomirescu, Mehedinţi, 
Evolceanu, Teohari Antonescu, toţi junimişti) erau deja 
instalaţi în învăţământ. C. Stere n-ajunsese, în 1901, fără 
doctorat, la 36 de ani, profesor universitar la laşi? Şi Iorga 
ajunsese profesor universitar în 1894, la 23 de ani. Însă 
Iorga fusese Iorga. Lista ar putea continua, verificând 
dreptatea lamentaţiei indignate a lui Eliade din 1936. Dar 
vremurile se schimbaseră. Catedrele universitare, spre 
care aspirau fruntaşii noii generaţii, erau ocupate şi nicio 
speranţă nu licărea la orizontul de aproape. Deloc mai 
uşoară era Nlluaţia catedrelor liceale, iar din publicistică 
nu se putea efectiv trăi. Blluaţia aceasta deplorabilă pe 
unii - cum a fost, dacă e să cred în versiunea Ralea 
comunicată mie în 1957, Traian Herseni, poate şi ICliade - 
i-a făcut să se îndrepte spre legionari, care promiteau 
aderenţilor catedre universitare. (Lui Herseni i-au şi dat.) 
Nu uit să adaug eft această situaţie a constituit şi una 
dintre argumentaţii pentru diversiunea antisemită. A 
folosit-o, printre alții, dintre  generaţionişti, Mihail 
Polihroniade, cel despre care Haig Acterian scria în 1940 
că „el a fost dintre noi întâiul care s-a botezat în noua 
naştere, întâiul care a recunoscut Legiunea Arhanghelului 
Mihail... Pe M. Polihroniade, Căpitanul îl socotea bunul 
augur al Legiunii”233. Deci Polihroniade, „bunul augur al 
Legiunii”, acredita, în 1936, că tinerii români cu diplome 
nu-şi găsesc slujbe pentru că în profesiunile libere au 
pătruns, după încetăţenirea lor, în mod masiv, evreii. „Deci 
proletariatul intelectual nu poate fi decât antisemit şi 
naționalist El trebuie să vrea «România a românilor» 
pentru că numai într-o asemenea Românie mai poate 


233 Haig Acterian, „Mihail Polihroniade", Vremea, XII, nr. 571, 29 

nădăjdui la o bucată de pâine şi o viaţă demnă... 
Antisemitismul şi naționalismul nu sunt posibile într-un 
regim capitalist şi într-o democraţie parlamentară. Prin 
urmare, consecință logică a naționalismului său, 
proletariatul intelectual românesc trebuie să fie 
anticapitalist, antidemocratic, antiparlamentar... 
Interesele acestei categorii sociale, năzuinţele şi nădejdile 
ei se confundă cu interesele, năzuinţele şi nădejdile 
neamului românesc însuşi. De aici răsunetul pe care 
acţiunea acestui proletariat intelectual, încadrat în marea 
lui majoritate în mişcarea legionară, îl are în sufletul 
naţiei. 234 

Nu vreau să acreditez ideea că îndreptarea 
tineretului intelectual spre mişcarea legionară s-ar datora 
exclusiv crizei economice şi statutului material incert. 
Sigur că au fost şi alte cauze, pe care le-am menţionat mal 
înainte. Dar această deznădejde a condiţiei materiale nu 
trebuie eliminată din calcul, de vreme ce chiar exponenţii 
de seamă ai acestui tineret intelectual au subliniat-o în 
chip special. 

Eugen lonescu a denumit fenomenul pe care îl 
studiez ca fiind unul al rinocerizării. A şi mărturisit-o 
recent într-un interviu: „Am scris textul în perioada în care 
Garda de Fier făcea ravagii în România. Erau foarte puţini 
aceia care se împotriveau demenţei fasciste, care erau de 
partea democraţiei. Atât de puţini, încât ne întrebam dacă 
adevărul era de partea noastră, dacă un singur om putea 
avea dreptate, în pofida majorităţii”235. Rinocerizarea 
generaţiei lui Eugen Ionescu a fost, o arată şi textul 
dramatic al ştiutei piese de teatru, un proces. Un proces 
care a durat şase-şapte ani. Treptat, generaţioniştii îi 
cădeau victime, alăturându-se masificării totalitarismului 
de extremă dreaptă. Şi erau, unii dintre ei, spirite alese, 
uneori cei mai dotați al generaţiei. Cred că nu e numai 
interesant, dar chiar necesar să surprind fenomenul 

convertirii, în procesualitatea sa, la câteva personalităţi 
reprezentative ale generaţiei criterioniste. 

Emil Cioran era cel mai tânăr dintre aceştia. Avea cu 
patru animal puţin decât Eliade, cu doi decât Noica, cu 
şapte decât Vulcănescu. A fost însă repede primit printre 
generaţionişti, deşi, în perioada strălucită a conferinţelor 
„Criterion”, s-a aflat, vrăjit, numai printre audienţi. Când a 
debutat în volum cu Pe culmile disperării şi la apariţia 
Schimbării la faţă a României, a descumpănit. Nu i-au 
împărtăşit opiniile nici congenerii, Noica, Vulcănescu şi 
chiar Eliade  disociindu-se de totala opţiune pentru 
nelinişte şi dezordine. Inainte de a semna acele manifeste 
ideologice care simt amintitele cărţi, Cioran debutează în 
publicistică poate tot atât de şocant. În 1933 obţine o 
bursă în Germania şi, repede contaminat de propaganda 
hitleristă, trimite Vremii foiletoane purtând titlul generic 
Scrisori din Germania. Inainte de a cita din acest ciclu 
semnificativ, e, cred, nimerit să apelez la o mărturisire 
epistolară a lui Cioran către Comarnescu, datată 27 
decembrie 1933, aflată în arhiva mea: „Unii din prietenii 
noştri vor crede că am devenit hitlerist din anumite raţiuni 
de oportunism. Adevărul este că sunt anumite realităţi aici 
care-mi plac şi sunt convins că lichelismul autohton ar 
putea fi înăbuşit dacă nu distrus printr-un regim de 
dictatură. În România numai teroarea, brutalitatea şi o 
nelinişte infinită ar putea schimba ceva. Ar trebui arestaţi 
toţi românii şi bătuţi până la sânge; numai aşa un popor 
superficial ar putea face istorie. Este teribil să fii român, 
nu câştigi încrederea efectivă a nici unei femei, iar oamenii 
serioşi zâmbesc, când te văd deştept, te cred escroc. Dar 
cu ce am greşit eu de trebuie să spăl ruşinea unui popor ce 
n-are istorie?”. Ultimele consideraţii vestesc amplele 
rechizitorii cioraniene despre psihismul românesc din 
viitoarele sale cărţi. Să reținem de aici destăinuirea de 
început că a devenit simpatizant al hitlerismului la 22 de 
ani şi, de aceea, ceea ce va comunica în foiletoanele din 
Vremea reprezintă cu adevărat un credo sincer şi 
admirativ, socotind că ar fi utilă transplantarea dictaturii 


lui Hitler în România, bolnavă de democraţie. „Orice om cu 
cât de mică înţelegere istorică - scria în primul foileton - 
trebuie să recunoască faptul indiscutabil că hitlerismul a 
fost un destin pentru Germania. "236 

Şi în alt foileton: „Hitlerismul poţi să-l accepţi sau 
poţi să-l refuzi, el nu reprezintă mai puţin un stil de viaţă 
care creşte organic în (Jermania şi, dincolo de actualitatea 
concretă în care el se elaborează şi se adânceşte în 
conştiinţele individuale, se integrează în continuitatea şi în 
sensul istoriei germane. Hitlerismul răsare din esenţa şi 
din destinul istoric al poporului german, n-a făcut decât să 
sape şi mai mult abisul care separă iremediabil Germania 
de Franţa şi să ităucă suprema verificare a dramaticului 
antagonism istoric al acestor două popoare. Dacă îmi place 
ceva la hitlerism, este cultura iraționalului, exaltarea 
vitalităţii ca atare, expansiunea virilă de forţă, fără Hpirit 
critic, fără rezerve şi fără control. Toţi sunt de acord că nu 
poţi 11 naţional-socialist fără o participare spontană şi 
nereflectată la o misiune istorică... Şi, de fapt, toată 
mişcarea aceasta n-a făcut decât Mă vulgarizeze principiile 
filosofiei vieţii (Lebensphilosophie) ... Mistica NAngelui i-a 
dus la cultul mistic al pământului ca politică, contrar 
spiritului... Necesitatea unui Fuhrer nu-şi afla raţiunea 
numai într-un dezechilibru de ordin politic şi economic, ci, 
mai cu seamă, în lipsa de axă lăuntrică a sufletului 
german... Oamenii aceştia nu pot trăi fără norme, fără 
comunitate, fără Fuhrer”2%. Altă dată scria fără reticenţă: 
„Nu există om politic în lumea de astăzi care să-mi inspire 
o simpatie şi o admiraţie mai mare decât Hitler. Există 
ceva irezistibil în destinul acestui om pentru care orice act 
de viaţă câştigă semnificaţie numai prin participare 
simbolică la destinul istoric al unei naţiuni... Mistica 
Fuhrerului în Germania este deplin justificată... Meritul lui 

Hitler este de a fi răpit spiritul critic unei naţiuni”2%. În 
august scria aprobator despre masacrul „nopţii cuţitelor 
lungi”, ironizându-i pe umanitariştii plângăcioşi. Nu e 
drept - considera Cioran - că e o crimă a lua viaţa unui 
om. „Voi întreba pe oricine ce a pierdut omenirea dacă s-a 
luat viaţa câtorva imbecili... A lua viaţa unor astfel de 
oameni, a vărsa sângele unor astfel de bestii este o 
datorie. Ah! această prejudecată a valorii în sine a omului! 
... Valoarea în sine! Aceasta e o curată laşitate. Căci sub ea 
se ascunde teama de sacrificiu.”23 Aceste Scrisori din 
Germania ale lui Cioran au uimit şi scandalizat. Al. Sahia, 
coleg de generaţie, le-a condamnat în Cuvântul liber din 21 
iulie 1934. Nu a întârziat să replice şi Octav Livezeanu în 
Viaţa Românească: „Ultima scrisoare a domnului Cioran - 
aşa se numeşte dl - apărută acum câtva timp sub titlul 
«Revoluţia sătuilor» e mai mult un document patologic 
decât o «teorie» nouă asupra valorii vieţii omeneşti, aşa 
cum voieşte autorul. Fără să fie sătul (ca să nu-i 
contrazicem teoria), s-a revoltat şi dsa. Pe cine? Pe toată 
omenirea care a condamnat gestul ucigaş al lui Hitler. Dl 
Cioran ar fi vrut ca toată lumea să aplaude. Nefăcând 
acest lucru, şi-a atras disprețul junelui de la Munchen... 

Ce-o fi având de gând să facă, Doamne! trimisul 
nostru spre cultivare de la München, când condamnă cu 
atâta  înverşunare «prejudecata» respectării vieții 
omeneşti? Ce păcate ispăşeşte dsa şi ce microbi poartă în 
sânge de visează aşa groaznice măceluri?... Unde e 
seriozitatea mişcării (naziste, n.n.)? Cu ce o «măsoară» 
doctrinarul de la Munchen? Numai cu aprecierile presei 
hitleriste? Restul omenirii nu contează deloc?”240. 

Evident, din panoplia lui Cioran nu putea lipsi elogiul 
Italiei fasciste. Ceea ce îl cucerise la Mussolini era tot 
delirul grandorii, starea de extază şi aspiraţia mesianică 

spre marea putere. „Este mai mult decât semnificativ 
gestul lui Mussolini după intrarea armatelor în Addis- 
Abeba... Declară cu emfază unică: de azi înainte Italia este 
imperiu... Prin fascism, Italia şi-a propus să devină o mare 
putere. Rezultatul. A reuşit să intereseze serios lumea... în 
fascism, Italia ar fi fost o ţară ratată... Meritul cel mare al 
lui Mussolini este de ai) inventat Italiei forţa... Fascismul 
este un şoc, fără de care Italia este un compromis 
comparabil României actuale.”21 în acelaşi an, 1936, în 
Schimb area la faţă a României, meditând la semnificaţia 
revoluțiilor naţionale, atenţia i-a fost cucerită, fireşte, de 
Italia şi Germania. Italia ar fi fost, în istorie, numai o 
realitate spirituală, exclusiv datorită Renaşterii. Politic nu 
a reprezentat însă nimic. E ceea ce a înfăptuit aici 
fascismul, depăşind în realizare „secole de evoluţie 
politică... Revoluţiile de dreapta sunt istorice, nu sociale. 
Obsesia naţionalismului a fost totdeauna istoria... Atât 
fascismul, cât şi hitlerismul n-au modificat structura 
socială a ţărilor lor. Ele au dat însă naţiunilor un dinamism 
care suplineşte insuficienţele de viziune socială. Revoluţiile 
naţionale sunt istoria, iar nu politica... Dacă fascismul este 
totuşi minor faţă de hitlerism, faptul se datorează nu 
numai plusului de grandoare a poporului german, ci şi 
faptului că reclamându-se de la popor, ca sursă originară, 
el este mai mesianic decât fascismul care atribuie statului 
existenţă şi valoare centrală... Hitlerismul, dacă n-ar fi pus 
atât de categoric problema iudaică, dacă nu aducea o 
soluţie într-o problemă universală, interesa mai puţin 
lumea. Tot aşa atitudinea lui ostilă creştinismului sau 
bolşevismului. Germania nu este universalistă; ea însă 
rezolvă naţional probleme universale, reprezentând astfel 
o seamă de soluţii specifice şi originale”. De aici concluzia 
erorii democratice, efectiv nocivă ţării noastre, ca şi 
celorlalte în genere. Idealul i se părea o dictatură care să 
ardă etapele evolutive: „orice soluţie am căuta pentru 
România, este imposibil să o vedem scuturată din 

orbecăiala ei seculară, în afară de un regim dictatorial... 

I Icmocraţia a risipit prea multe energii fără vreun 
scop naţional. O dic-lttlură trebuie să pună însă ţara la 
teasc. Nimic să nu rămână neexploatat şi nevalorificat”2%2. 
Că n-avea dreptate în judecăţile sale i rbricitare e evident. 
Mai ales astăzi, când ştim unde au dus fascismul şi 
hitlerismul. La noi democraţia, în loc de a ne fi pietrificat 
în neputinţă, ne-a creat ca stat, a înfăptuit Marea Unire, 
făurind România modernă, eliberată din  cătuşele 
orientalismului, îndreptând-o decis spre Europa 
Occidentală. Lui Cioran aceste izbânzi dobândite în niciun 
secol i se păreau aproape un nimic. Visarea sa frenetică 
era absorbant îndreptată spre mitul marii puteri, 
declarând că mai bine ne transformăm în neant decât să 
nu aspirăm măcar de a deveni marea putere a Balcanilor, 
conducătoarea acestei zone geografice şi spirituale. Visări 
ale grandorii neliniştite, poruncind aproape românilor 
necenitatea unei credinţe mesianice de mare putere. Altfel 
totul e ratare şi România e sortită micimii neputincioase. 
Işi punea nădejdea într-o revoluţie naţională care să 
instaureze o dictatură. Şi aceasta putea împlini misiunea 
marii puteri în spaţiul geopolitic al ţării. Era atât de 
obsedat de ideea necesităţii revoluţiei naţionale totalitare 
şi mesianice încât n-a pregetat să elogieze bolşevismul 
alături de hitlerism: „Hitlerismul - scria în aceeaşi carte 
din 1936 - mi se pare a fi o mişcare (serioasă în faptul de a 
fi ştiut a asocia direct conştiinţei misiunii Istorice a unei 
naţiuni problemele inerente justiției sociale. lar 
bolşevismul, dacă înseamnă o barbarie unică în lume, prin 
afirmarea absolută a justiţiei sociale este nu mai puţin un 
triumf etic unic. Nu se poate face o revoluţie naţională de 
mare amploare pe inegalităţi sociale.  Colectivismul 
național este unica soluţie pentru România, unica 
ieşire”243. 

Suflet chinuit de nelinişti intratabile, refuzând istoria 
şi istoricitalea pentru o imanenţă care-i scăpa mereu, 

Cioran îşi trăia exilul alterităţii în propria-i ţară. Simpatiza 
cu mişcarea extremistă de dreapta, dar nihilismul şi 
anarhismul său funciar îl împiedicau să i se înregimenteze. 
Soluţia era desţărarea. Căuta febril o bursă, pe care, în 
sfârşit, în 1937, a găsit-o, plecând la Paris. In aprilie 1937, 
tot febricitând în căutarea unei burse, i se confesa lui 
Eliade: „Ce-aş face dacă aş rămâne în ţară? Din moment ce 
nu mă pot integra activ în mişcarea naționalistă, eu n-am 
niciun sens practic în România”21. Avusese, ce-i drept, 
câteva întâlniri cu Corneliu Zelea Codreanu, îl fermecase, 
dar nu se putea înregimenta în cadrul mişcării legionare. 
Era o neputinţă structurală, psihismul său refuzând un 
astfel de activism militant. li trimisese, cu dedicație, 
Schimbarea la faţă a României în martie 1937, Codreanu îi 
mulţumeşte printr-o scrisoare afectuoasă: „Mă vei ierta, 
desigur, că nu ţi-am răspuns până acum faţă de atenţia 
deosebită pe care mi-ai arătat-o trimiţându-mi frumoasa 
dumitale lucrare. Te felicit din adâncul inimii pentru tot 
zbuciumul care clocoteşte în pieptul dumitale şi pe care l- 
ai redat într-o formă atât de înaltă. Dumneata voieşti ca 
neamul acesta să-şi scuture haina de pigmeu pe care o 
poartă de amar de vreme şi să se îmbrace cu haină de 
împărat. Şi el vrea. Dovada este că te-a născut pe 
dumneata, din lutul său, ca s-o scrii. Căci toţi cei ce scriem 
sau luptăm nu o facem de la noi, ci împinşi de lava 
românească a vulcanului care vrea să iasă din adâncuri, să 
izbucnească către  înălţimi”2%. Afundat în atmosfera 
pariziană, Cioran se zbătea să se acomodeze. Venirea 
legionarilor la putere l-a aflat la Paris. Am găsit într-o 
gazetă legionară (Glasul strămoşesc) din octombrie 1940 
un apel spre colaborare adresat „următorilor camarazi”. 
Emil Cioran (fratele său, Aurel, era membru în redacţie) 
era pomenit printre cei invitaţi. Mi-am spus, citind acest 
apel, că Emil Cioran e pus la adăpost de colaborare. M-am 
înşelat. În noiembrie 1940 (să fi revenit în octombrie?), 

Cioran se afla la Bucureşti. O fi venit în vacanţă de 
sărbători? A venit special pentru a vedea România 
dezlănţuită şi învolburată de febra verde? Şi, întrebare: 
când s-a înapoiat în capitala Franţei? A rămas în ţară până 
după rebeliunea legionarilor. Oricum, la 27 decembrie, era 
în Bucureşti, Jeni Acterian consemnând, în jurnalul ei (p. 
335), o convorbire cu el („E tare drăguţ E.C.'). Iar 
facsimilul scrisorii lui Codreanu către Cioran, reprodus în 
gazeta amintită, predată cu siguranţă de destinatar 
redacţiei, este iarăşi o dovadă că filosoful se afla la 
începutul lui ianuarie 1941 în capitală. Răspunsul definitiv 
la întrebarea cât timp a stat Cioran în România ni-l oferă o 
însemnare din jurnalul inedit al lui Mihail Sebastiân. La 12 
februarie 1941, Cioran se afla în Bucureşti, pregătindu-se 
să plece - ştia Sebastiân -, ca ataşat cultural - numit încă 
de Horia Sima - pe lângă guvernul francez. Din nefericire, 
n-a rămas inactiv. Răspunzând, probabil, unei solicitări, a 
rostit o conferinţă la Radio Bucureşti. Dar nu despre o 
temă culturală sau filosofică neutră. Ci cu un subiect care 
mărturiseşte participarea afectivă cu spiritul României 
legionare. A vorbit pur şi simplu despre Profilul interior al 
Căpitanului şi şi-a rostit conferinţa în 28 noiembrie 1940, 
zi - stranie, nenorocită coincidenţă - în care cădeau, 
asasinați de legionari, Nicolae Iorga şi Virgil Madgearu. A 
luat apoi cunoştinţă de asasinat, dar n-a găsit necesar să 
se disocieze - prin scris - de actul sinistru. În schimb, a 
găsit că mai e posibil, după asasinat, să recidiveze în 
eroare încredinţând textul conferinţei, spre publicare, 
chiar gazetei care, în octombrie, apelase 

In el pentru colaborare. Oferind conferinţa, spre 
publicare, din nefericire pentru Cioran, textul s-a păstrat. 
Să spun ca semn acuzator? Dar ce a rostit Cioran în 
această nesocotită conferinţă? Deşi ar merita 

O reproducere integrală, mă voi limita la câteva 
excerpte: „Inainte de Corneliu Codreanu, România era o 
Sahară populată. Cei aflaţi între cer şi pământ n-aveau 
niciun conţinut, decât aşteptarea. Cineva trebuia să vină. 
Treceam prin deşertul românesc incapabil de orice. Până şi 


disprețul mi se părea un efort. Ţara nu putea fi o problemă 
decât 
1 legativ... România nu era decât o farsă reuşită... 

Biata ţară era o pauză vastă între un început fără măreție 
şi un posibil vag. În noi gemea viitorul. În unul clocotea. Şi 
el a rupt tăcerea blândă a existenţei noastre şi ne-a obligat 
să fim. Virtuţile unui neam s-au întruchipat în el. România 
din putinţă se îndrepta spre putere... Aceste gânduri (ale 
lui C.Z. Codreanu, n.n.) au urzit rostul nostru, în ele 
respiră natura şi cerul. Şi când au pornit spre înfăptuire, 
temelia istorică a ţării s-a zguduit. Corneliu Codreanu n-a 
pus problemele României imediate, ule] României moderne 
şi contemporane. Era mult prea puţin... El a pus problema 
în termeni ultimi, în totalitatea devenirii naţionale. El n-a 
vrut să-ndrepte mizeria aproximativă a condiţiei noastre, ci 
să introducă absolutul în respiraţia zilnică a României. 
Legiunea n-ar trebui astfel să creeze trecutul, ci să insufle 
absenţa seculară, să salveze, printr-o nebunie inspirată şi 
unică, imensul timp pierdut... Căpitanul a dat românului 
un rost. Înainte de el, românul era numai român, adică un 
material uman alcătuit cu substanţă, un român primejdios, 
o fatalitate pentru sine şi pentru alţii, o vijelie umană 
Infinit amenințătoare. Garda de Fier e o pădure fanatică. 
Legionarul trebuie să fie un om în care mândria suferă de 
insomnie... Acel ce a dat ţării altă direcţie şi altă structură 
unea în sine o pasiune elementară cu detaşarea spiritului. 
Soluţiile sale simt valabile în imediat şi în veşnicie. Istoria 
nu cunoaşte un vizionar cu spirit mai practic şi atâta 
pricepere în lume sprijinită pe un suflet de sfânt. Tot aşa, 
ea nu cunoaşte o a doua mişcare în care problema 
mântuirii să meargă mână în mână cu gospodăria... în 
preajma Căpitanului nimeni nu rămânea călduţ. Peste ţară 
a trecut un fior nou. O regiune umană bântuită de esenţial. 
Suferinţa devine criteriul vredniciei şi moartea, al 
chemării, în câţiva ani România a cunoscut o palpitaţie 
tragică şi moartea chemării... Credinţa unui om a dat 
naştere unei lumi ce lasă-n urmă tragedia antică şi pe 
Shakespeare. Şi aceasta în Balcani! Pe un plan absolut, 


dacă ar trebui să aleg intre România şi Căpitan, n-aşii 
ezitat o clipă. După moartea lui ne-am simţit fiecare mai 
singuri... Cu excepţia lui lisus, niciun mort n-a fost mai 
prezent între vii... De-aci încolo, ţara va fi condusă de un 
mort, îmi spunea un prieten pe malurile Senei. Acest mort 
a răspândit un parfum de veşnicie peste pleava noastră 
umană, şi-a readus cerul deasupra României”216. Să adaug 
că acest text delirant a fost rostit în preajma evenimentului 
reînhumărli lui Codreanu cu pompă, fastuoasă şi solemnă 
în 30 noiembrie 1940, la Casa Verde din Bucureşti. 
Procesul convertirii lui Cioran e deci evident şi, de 
aceea, dincolo de controversă. Urziu, după război, când s-a 
trezit, Cioran a regretat enorm această rătăcire a tinereţii. 
A şi declarat-o, onest, în câteva eseuri, uzând, cum se 
cuvenea, de dreptul şi datoria la căinţă. La aceste regrete 
face aluzie Eugen Ionescu în scrisoarea, reprodusă mal 
înainte, către 'Tudorvianu din 1945. Căinţa era însă 
sinceră. Am găsit un text al lui Cioran, datat 2 decembrie 
1946, în care spune: „Am lichidat toate lucrurile şi toate 
credinţele în ipoteza c-am crezut vreodată în ceva. Pentru 
a-mi da un pretext de activitate, am scris în vremea din 
urmă o «carte», în franţuzeşte: Exercices négatifs. Nu ştiu 
dacă va apărea cândva. Este un fel de rămas-bun la iluziile 
moştenite sau întreţinute inconştient, un fel de teorie a 
exilului metafizic, fără pretenţie de filosofie, care îmi pare 
mai mult ca oricând ridicolă”2%”. Şi, în acelaşi text: 
„Naționalismul şi militantismul meu plecau din dorinţa de 
a face ceva pentru o ţară păcătoasă şi pe care n-o voiam şi 
n-o vreau pierdută”2%85. Mai târziu, în interviurile puţine pe 
care le-a dat, şi-a privit critic convingerile din tinereţe. 
Întrebat de un interviever, în 1972, despre participarea sa 
la Garda de Fier, Cioran răspunde: „Garda de Fier, căreia 
de altfel nu i-am aparţinut, a fost un fenomen foarte curios. 

Conducătorul ei, Codreanu, era, de fapt, slav, mai mult 
tipul unui hatman ucrainean. Gardiştii morţi erau în 
majoritate macedoneni  dezrădăcinaţi; în general, în 
această mişcare ieşea la suprafaţă mai ales periferia 
României. Aşa cum se spune despre cancer că nu e o 
boală, ci un complex de boli, aşa şi Garda de Fier era un 
complex de mişcări; mai mult decât atât, o sectă smintită 
şi un partid. Se vorbea acolo mai puţin de o redeşteptare 
naţională şi mai mult de măreţia morţii... Am aflat atunci 
pe propria-mi piele ce înseamnă să fii dus de val fără nici 
cea mai mică urmă de convingere. O stare de spirit pe care 
de atunci am observat-o deseori, şi nu numai la cei de 20 
de ani, câţi aveam eu atunci, ci, din păcate, şi la oameni de 
60 de ani. La acest lucru sunt acum imun”. În alt interviu, 
din 1984, mărturiseşte, întrebat, că s-a apropiat de Garda 
de Fler pentru că nutrea o ură totală faţă de regele Carol 
al II-lea. Dar că, plecând în 1937 la Paris, ca bursier, „de 
atunci am rupt practic cu România” şi deci şi cu Garda de 
Fier (ceea ce, s-a văzut, nu e adevărat, filosoful revenind în 
ţară în timpul domniei legionare şi plecând după 
rebeliune). Cineva, îi îi scriitor român, care îl întâlnise pe 
filosof la Paris, vorbindu-i de articolele şi cărţile sale din 
anii treizeci, ar fi primit replica deconcertantă: „Dar mai 
citeşte cineva tâmpeniile alea?”. Dar acele texte existau ca 
o realitate cugetătoare a timpului şi ele nu pot fi nici 
distruse, nici ignorate. Putem - avem datoria - să le 
considerăm dezavuate, linele dintre ele, de autor. A 
îngăduit chiar reeditarea cărţilor. Dar şi ulei se vede 
efortul de căinţă. La reeditareaschimb ării la față a 
României (1991), a eliminat întreg capitolul IV (cel 
xenofob), operând uite multe eliminări în spaţiul altor 
capitole. La fel a procedat cu edi (la care îi adună 
publicistica din tinereţe, eliminând peste jumătate din 
texte, iar în cele rămase operând modificări dictate de 
oportuni-Irtţile de astăzi. Intervenţiile sunt atât de multe şi 
sesizabile încât, de fapt, e vorba de o altă carte (mă refer 
la Schimbarea la faţă, inutilizabilă pentru un exeget care 
voieşte să reconstituie atmosfera de idei din deceniul al 


patrulea). Chestionat de un tânăr admirator, dl Dan C. 
Mihăilescu, despre această cosmetizare a ediţiei, filosoful 
a răspuns vădit iritat: „Nimeni, mă-nţelegi, nimeni nu are 
dreptul să se folosească de afirmaţii mai vechi fără a şti de 
poziţia mea de acum... IC dreptul meu să nu las să apară la 
1990 absolut toate afirmaţiile din '30, era alt timp, este alt 
timp”. Apoi adaugă, parcă timorat: „lţi «pun, ce se 
întâmplă acum cu generaţia noastră, toată chestia asta cu 
Nae Ionescu, simt chestii delicate şi, ce mai, periculoase. 
Trebuie înţeles totul cu grijă” 1. 

E, într-adevăr, uluitor şi teribil ca unui autor cu faima 
lui Cioran să-i fie teamă, la 80 de ani, pentru ceea cea 
scris la 25. Tinereţea necontrolată, dezvăluită, poate, 
crede chiar Cioran, compromite o întreagă, formidabilă 
operă scrisă până în pragul senectuţii. De aceea, ne simte 
chemat la prudenţă până dincolo de exagerare. De altfel, 
există texte ale lui Cioran care îl disociază de xenofobia din 
1936 (faţă de evrei, eseul „Un popor de singuratici” din 
volumul Ispita de a exista, lar faţă de maghiari, o 
extraordinară convorbire, relativ recentă, cu François 
Feyt6). Dar, pentru analistul ce studiază tensiunea de idei 
din anii treizeci, cartea lui Cioran din 1936 e un document 
fundamental, ca şi întreaga sa publicistică, ce nu poate fi 
ignorat, oricât l-ar repudia, în 1990 sau în 1970, autorul. 
Cazul Heidegger şi, mai recent, al lui Mircea Eliade îl 
avertizează pe Cioran. Şi, de aceea, se străduie să înăbuşe 
orice tentativă de a redeschide cazul tinereţii sale 
publicistice din anii treizeci. Mai ales că are conştiinţa că 
s-a disociat, după 1945, în câteva rânduri, de acel voit uitat 
episod ce continuă însă a-l apăsa până la nevroză. 

Când s-a produs momentul convertirii lui Mircea 
Eliade constituie încă obiect de controversă. A fost, cu 
siguranţă, şi în acest caz vorba de un proces, de o evoluţie 
deloc imperceptibilă. Şeful necontestat al noii generaţii, 
ascultat şi urmat, a ştiut să se păstreze aproape un 
deceniu departe de mişcarea legionară. E semnificativ cu 
totul faptul că atunci când, în toamna lui 1933, Nae 
Ionescu s-a alăturat mişcării legionare Eliade a rezistat, 


păstrându-şi rezerva toată. În polemica iscată după 
apariţia romanului prietenului său Mihall Sebastiân, De 
două mii de ani, Eliade nu ezită să ia partea romanului, 
polemizând cu ideile lui Nae lonescu din prefaţă, 
distanţându-se de antisemitismul fundamentalist al 
profesorului. Dar, prin toamna lui 1936, ruptura se 
produce şi Eliade trece sufleteşte de partea rinocerilor. 
Procesul acesta e bine surprins în jurnalul lui Mihail 
Sebastián (din fragmentele publicate până acum), care 
contemplă, năucit, pierderea unul prieten. În 15 ianuarie 
1937, când au murit, în Spania, Moţa şi Marin, scriitorul 
notează: „Mi-e greu să vorbesc cu Mircea despre asta. 
Simt că el e în doliu. În ce mă priveşte, mă gândesc cu 
tristeţe la întâmplarea asta. Este în tabăra lor mai multă 
orbire decât farsă [...] Dar atunci, cum se poate, prin ce 
aberaţie, să nu-şi dea seama de oribila lor eroare, de 
sălbatica lor eroare”. În 25 februarie 1937, Sebastiân şi-a 
invitat prietenii la o mică agapă. Eliade, Noica, Marietta 
Sadova, Gh. Racoveanu n-au lipsit. La plecarea musafirilor, 
a consemnat în jurnal: „Mă-ntreb dacă nu e ultima oară 
când îi mai chem. Situaţia devine mereu mai penibilă. Nu 
mă simt în stare să suport jocul de duplicitate pe care 
amiciţia noastră îl impune, de când cu convertirea lor 
gardistă. Ultimele articole din Vremea ale lui Mircea au 
fost din ce în ce mai «legionare». Pe unele am evitat să le 
citesc. Pe cel din urmă l-am citit abia azi dimineaţă - deşi a 
apărut vineri şi deşi toată lumea îmi vorbea despre el. E 
posibilă o prietenie cu nişte oameni care au în comun o 
întreagă serie de idei şi sentimente străine - aşa de 
străine, încât ar fi suficient să intru eu pe uşă, pentru ca 
dintr-odată să se facă tăcere, ruşinaţi şi stingheriţi. Pe la 
Mircea n-am mai fost de vreo zece zile. Pe la Marietta 
Sadova, de mai bine de o lună. Poate că ne vom cruța de o 
despărţire violentă, dar vom lăsa să se destrame singure 
lucrurile, cu timpul...”. lată o însemnare din 2 martie 1937: 
„Lungă discuţie politică cu Mircea, la el acasă. Imposibil 
de rezumat. A fost liric, nebulos, plin de exclamaţii, 
interjecţii, apostrofe... Din toate astea nu aleg decât 


declaraţia lui că iubeşte Garda, speră în ea şi aşteaptă 
victoria ei. loan Vodă cel Cumplit, Mihai Viteazul, Ştefan 
cel Mare, Bălcescu, Eminescu, Haşdeu, cu toţii au fost, la 
timpul lor, gardişti. Altminteri, n-aş putea spune că n-a fost 
amuzant. După opinia lui, studenţii care l-au ciopârţit cu 
cuţitele pe Traian Bratu aseară la laşi nu simt gardişti, ci 
ori... comunişti, ori naţional-ţărănişti. Textual... Toţi cei 
care nu sunt gardişti, toţi cei care fac altă politică decât 
cea gardistă sunt trădători de neam şi merită aceeaşi 
soartă. S-ar putea «A recitesc cândva aceste rânduri şi să 
nu-mi vină să cred că ele rezumă cuvintele lui Mircea. De 
aceea e bine să spun încă o dată că n-am fficut decât să 
redau întocmai vorbele lui. Asta ca nu cumva să le uit. Iţii 
poate într-o zi lucrurile vor fi destul de liniştite - pentru ca 
să-i pot cili această pagină lui Mircea şi să-l văd roşind de 
ruşine. Să nu uit, de asemeni, explicaţia pentru care el 
aderă cu atâta inimă la Gardă: «ICu întotdeauna am crezut 
în primatul spiritual». Nu e nici farsor, nici dement. Este 
numai naiv. Dar există naivităţi catastrofale”. Şi, la 25 
martie: „Mircea a fost seara la baletele Iooss, care l-au 
revoltat - cum îi spunea lui Comarnescu - prin spiritul 
judaic. A găsit că spectacolul e semit. Este tot ce a găsit de 
spus. Suntem în plină disoluţie ti prieteniei noastre. Nu ne 
vedem zile de-a rândul, şi când ne vedem nu mai avem ce 
să ne spunem”249. 

N-am citit jurnalul lui Eliade din această perioadă şi 
nu ştiu dacă i4 consemnat din perspectiva lui acest proces 
de convertire. În Memorii, la care voi reveni, adevărul e, 
cu grijă, ocultat, referirile la îmbrăţişarea gardismului sunt 
contrafăcute, astfel încât să reiasă că, de fapt, a suferit de 
o acuzaţie nedreaptă, totul reducându-se - inclusiv 
încarcerarea în lagărul pentru legionari de la Miercurea 
Ciuc - la fidelitatea sa spirituală, dar neangajată politic, 
faţă de Nae Ionescu. Ceea ce r un curat neadevăr. Asta 
vrea să spună că n-a fost înscris, formal, în Garda de Fier. 
Ceea ce, se pare, e un adevăr. Dar participarea publicistică 

şi, se va vedea, activ propagandistică alături de Gardă nu e 
o expresie a afilierii? Eugen lonescu, care a trăit acei ani 
ca prieten însingurat şi dezolat, a arătat - cum se vede din 
scrisoarea către Vianu citată mai sus - că Eliade a fost 
gardist declarat şi vinovat prin influenţa exercitată asupra 
colegilor de generaţie. 

Se poate însă reconstitui procesul convertirii lui 
Eliade la legionarism, fireşte, cu ajutorul publicisticii sale 
din anii aceia, conturându-se, pe această cale, fenomenul 
surprins de Sebastiân în jurnal. Nu exhaustivitatea e în 
intenţia acestui succint paragraf, ci prezentarea câtorva 
eşantioane reprezentative, care să fixeze fenomenul. În 24 
ianuarie 1937 a scris, în Vremea, nu un articol despre 
Unirea Principatelor, ci un lamento participativ despre 
moartea lui Moţa şi Marin în războiul spaniol: „Rareori se 
întâlneşte în istoria unui neam o moarte atât de 
semnificativă ca moartea celor doi fruntaşi legionari, 
căzuţi pe frontul spaniol. Plecarea celor şapte comandanţi 
legionari români în Spania, unde au luptat ca voluntari, în 
trupe de şoc, a fost simbolică... Atât Ion Moţa, cât şi Vasile 
Marin dăduseră nenumărate probe de spiritul lor de jertfă: 
închisori, suferinţă, prigoană morală, o tinereţe trăită 
eroic. Această ultimă şi fatală încercare - plecarea în 
Spania - şi-o aleseseră ei singuri, ca o supremă dovadă de 
credinţă şi eroism creştin... Semnificaţia morţii lor trece, 
deci, deasupra valorilor eroismului viril. Moartea voluntară 
a lui Ion Moţa şi Vasile Marin are un sens mistic: jertfa 
pentru creştinism. O jertfă care să verifice eroismul şi 
credinţa unei întregi generaţii. O jertfă menită să 
fructifice, să întărească creştinismul, să dinamizeze un 
tineret... Ca şi şeful şi prietenul său Corneliu Codreanu, 
Ion Moţa credea că misiunea generaţiei tinere este să 
împace România cu Dumnezeu... Destinul i-a ales pe ei ca 
să mărturisească, să arate celorlalţi seninătatea pe care ti- 
o dă credinţa, sensul creştin şi eroic pe care îl capătă viaţa 
atunci când eşti gata, în orice clipă, să renunţi la ea”. În 
iunie 1937, într-un articol publicat în oficiosul legionar 
Buna Vestire, Eliade înaltă mişcarea legionară la 


dimensiunea unei revoluţii naţionale, conferind, după un 
deceniu, revoluţiei spirituale de el inaugurată în 1927 o 
finalitate politică legionară pe care, de fapt, atunci nu o 
avusese. „Anul 1927 a însemnat începutul luptei între 
generaţii... mişcarea tinerească din 1927 s-a născut din 
conştiinţa acestei misiuni istorice: de a schimba sufletul 
României, subordonând toate valorile unei singure valori 
supreme: Spiritul. Subordonare care înseamnă, mai ales în 
faza ei eroică, sacrificii, renunțare la sine, asceză. Sensul 
istoric al acestei mişcări tinereşti nu este deloc greu de 
descifrat. Avându-şi izvoarele vii în creştinism - şi 
creştinism înseamnă «răsturnarea tuturor valorilor» -, ea 
înseamnă crearea unui om nou... Asemenea «cauze», 
asemenea «idealuri» nu se mai întâlniseră de mult în 
istoria României moderne. De aici mirarea indignată a 
oamenilor lumii vechi... De multe sute de ani se părea că 
creştinismul răsăritean nu mai poate crea forme istorice... 
De abia acum începe a fi înţeles sensul acestei revoluţii 
creştine care încearcă să creeze o Românie nouă, creând 
întâi un om nou, un creştin perfect, şi care înlocuieşte 
vechea «viaţă politică» printr-o «viaţă civilă», adică 
restaurează raporturi de omenie şi creştinătate în sânul 
aceleiaşi comunităţi de sânge. De-abia acum începe să se 
vorbească despre o «misiune a României”... Dacă ea va 
izbuti până la capăt, dacă va cuprinde, adică, întreaga 
comunitate românească - va fi cea mai mare revoluţie a 
veacului.”25% Cum anume se putea concilia revoluţia 
creştină cu o mişcare politică, cea a legionarilor, care 
predica şi practica asasinatul politic ca mijloc curent de 
dispută cu adversarii nu se întreba Eliade. Şi doar, de la 
începuturi, mişcarea legionară a practicat asasinatul ca 
mijloc de luptă politică (vezi cazul Manciu din 1924, 
asasinat chiar de C.Z. Codreanu. În 1933, legionarii îl 
asasinaseră pe I.G. Duca, în 1936, pe Mihail Stelescu, iar 
la Congresul studenţesc legionar de la Târgu Mureş, din 
aprilie 1936, se alcătuiseră, oficial, liste negre (iiprinzând 

oameni politici adversari eu Gărzii de Fier, care trebuiau 
asasinați, iar echipierii juraseră că-şi vor îndeplini 
misiunea asumată). Eliade ignora aceste fapte care 
demonstrau totuşi că această revoluţie politică nu poate fi 
şi cu adevărat creştină, deşi legionarii predicau spiritul 
creştin ca fundament al omului nou, creat de legionarism. 
Dar, încă o dată, cum se poate concilia, în epoca modernă, 
Evanghelia creştină cu glonţul asasin? Peste câteva luni, în 
acelaşi an 1937, la decesul generalului Gh. Cantacuzino- 
Grănicerul, comandantul, formal (pentru că, de fapt, 
comandant rămăsese Codreanu), al partidului Totul pentru 
Ţară (denumirea mascată a Gărzii de Fier), Eliade scrie în 
aceeaşi gazetă: „Imbrăţişând idealurile Legiunii, generalul 
Cantacuzino a recunoscut în noua sa familie spirituală 
aceeaşi lubire de libertate, acelaşi simţ al onoarei şi 
demnităţii, aceeaşi nepăsare de moarte, de suferinţă şi de 
prigoană pe care le păstrează intacte în sufletul său de 
oştean... A recunoscut în Căpitan şi în legionarii săi morala 
medievală bărbătească, românească, pe care deznădăjdu- 
Ise s-o mai vadă stăpânind sufletele contemporanilor... 
Generalul Cantacuzino şi-a regăsit în Idealurile legionare 
crezul său intact... Tinerii care îşi încep viaţa pregătindu- 
se de moarte alcătuiesc azi marea familie românească în 
care virtutea şi bărbăţia prefanariotă realizată de 
generalul Cantacuzino luminează destinul veacului 
întreg””5t, 

Există un text al lui Eliade tot din 1937 şi apărut tot 
în Buna Vestire. E răspunsul lui la ancheta ziarului în 
legătură cu prognozele legionare privind rezultatul 
alegerilor legislative din decembrie 1937. S-a intitulat „De 
ce cred în biruinţa legionară” şi au răspuns, aprobator 
până la entuziasm, Sextil Puşcariu, I. Găvănescul, colonel 
Emil Cristodulo, Nicolae Roşu, prof. Grigore Cristescu, 
Corneliu Şumuleanu, colonel V. Pipercescu, Mircea Eliade, 
Vasile Băncilă, prof. Dan Rădulescu, general Mehedinţi. La 
17 decembrie e înserat răspunsul la anchetă al lui M. 

Eliade, însoţit, desigur, de o fotografie. E necesar să fie 
recitit (sau citit): „Cred în destinul neamului românesc, de 
aceea cred în biruinţa mişcării legionare. Un neam care a 
dovedit uriaşe puteri de creaţie, în toate nivelurile 
realităţii, nu poate naufragia la periferia istoriei, într-o 
democraţie balcanizată şi într-o catastrofă civilă... Cine nu 
se îndoieşte de destinul neamului nostru nu se poate îndoi 
de biruinţa mişcării legionare. Cred în această biruinţă 
pentru că, înainte de toate, cred în biruinţa duhului 
creştin. O mişcare izvorâtă şi alimentată de spiritualitatea 
creştină, o revoluţie spirituală care luptă în primul rând 
împotriva păcatului şi a nevredniciei nu este o mişcare 
politică. Ea este o revoluţie creştină... Dar, în timp ce alte 
popoare trăiesc în această revoluţie în numele luptei de 
clasă şi al primatului economic (comunismul) sau al 
statului (fascismul) sau al rasei (hitlerismul), mişcarea 
legionară s-a născut sub semnul Arhan ghelului Mihail şi 
va birui prin harul dumnezeiesc. De aceea, în timp ce toate 
revoluțiile contemporane sunt politice - revoluţia legionari 
este spirituală şi creştină. In timp ce toate revoluțiile 
contemporan» au ca scop cucerirea puterii de către o clasă 
socială sau de către un om - revoluţia legionară are drept 
ţintă supremă: mântuirea neamului, împăcarea neamului 
românesc cu Dumnezeu, cum a spus Căpitanul, De aceea 
sensul mişcării legionare se deosebeşte de tot ce s-a făcut 
până astăzi în istorie şi biruinţa legionară va aduce după 
sine nu numai restaurarea virtuţilor neamului nostru, o 
Românie vrednică, demnă şi puternică - ci va crea un om 
nou, corespunzător unui nou tip de viață europeană... 
Omul nou se naşte dintr-o adevărată trăire şi fructificare a 
libertăţii. Cred în biruinţele mişcării legionare pentru că 
cred în libertate, în puterea sufletului, împotriva 
determinismului biologic şi economic. Cei care vin în 
Legiune vin pentru că se simt liberi. Cred în biruinţa 
mişcării legionare pentru că cred în dragoste... Cred în 
destinul neamului nostru; cred în revoluţia creştină a 
omului nou, cred în libertate şi dragoste. De aceea cred în 
biruinţa mişcării legionare într-o Românie mândră şi 


puternică, într-un stil nou de viaţă care va transforma în 
valoare spirituală de universală circulaţie bogăţiile 
sufletului românesc”2%2. 

Acest credo în delir a fost contestat, indirect, de 
autor. Biograful său, MaclLinscott Ricketts, mi-a relatat, 
într-o convorbire la Bucureşti, prin 1985, când îşi aduna 
materialul pentru monografie, că profesorul i-a precizat că 
textul acesta nu l-a scris el, ci M. Polihroniade, redactor la 
Buna Vestire. l-ar fi cerut să răspundă la anchetă şi, cum 
Eliade nu i-a dat textul, Polihroniade a închipuit el unul. 
Nevoind să-i creeze neplăceri unul prieten, nu a dat, în 
presă, cuvenita dezminţire. Nici atunci, nici, mai abitir, 
peste decenii. Am verificat această afirmaţie, comparând-o 
cu alte texte prolegionare ale lui Eliade. Textul e, 
indiscutabil, al lui Eliade şi corespunde credo-ului său de 
atunci, cum 1 se confesase şi lui Sebastian. De altfel, chiar 
Eliade trimite în textul său la alte articole ale sale: „Le 
aminteam cu alte prilejuri că în cele mai disciplinate şi mai 
severe ordine călugăreşti s-au putut înălța totuşi destule 
personalităţi. Un Toma de Aquino, un Francisc din Assisi, 
un Bonaventura, un Francois de Sales”. Sunt şi probe că 
Eliade a îndeplinit, din partea mişcării legionare, în 
această campanie electorală anumite funcțiuni de ordin 
propagandistic în provincie. Ar fi fost unul dintre cei ce s- 
au ocupat din partea Centrului de propaganda electorală 
în judeţul Prahova. Am găsit, în Buna Vestire, următoarea 
înştiinţare, cu rost de chemare: „De la partidul Totul 
pentru ară primim următoarele: Şefii de judeţe ai 
partidului Totul pentru Ţară vor achita taxele pentru 
Cameră şi Senat luni 6 decembrie. In aceeaşi Al, la ora 6 
seara, vor răspunde telegrafic pe adresa Neculai Totu’ 
(«cesta, comandant legionar, era preşedintele Comitetului 
Electoral Trn trai al mişcării legionare pentru aceste 
alegeri, n.n.), Gutenberg il, Bucureşti, dacă au achitat sau 
nu taxele: 1. Sextil Puşcariu; 2. Ion (Wvănescul; 3. Nicolae 
Roşu; 4. Colonel Pipercescu; 5. Colonel Cristodulo; H, 
Mircea Eliade; 7. Ion Cantacuzino; 8. prof. Pantazi. Necula 

Totu’, (itelul Biroului electoral central legionar”2%5. Am 
reprodus înştiinţarea întocmai. Din ea reiese, indiscutabil, 
că Eliade era bine angrenat în activitatea electorală a 
legionarilor în acea campanie. Şi nu cred că ulei e, din 
nou, intervenţia malefică a lui Polihroniade. 

Frisoanele noii convingeri, legionare, nu l-au părăsit 
odată cu ale-Hrrile din decembrie 1937. În Vremea din 
ianuarie 1938, două articole erau consacrate 
aristocratismului creat de legionarism. Să decupez nu 
fragment din cel de-al doilea articol: „Promovarea 
bărbăţiei şi a» piritului ofensiv - valori aristocratice 
europene - a adus după sine 

O altă prefacere a sufletului tinerei generaţii 
româneşti. A creat conştiinţa unei misiuni istorice, 
sentimentul că ne-am născut ca să împlinim o revoluţie 
unică în istoria neamului. Legionarul nu mai 

1 răieşte la întâmplare. Viaţa lui are un sens precis şi 
major: revoluţia creştină, mântuirea neamului românesc. 
Eroismul şi sfinţenia sunt valori superioare în care cred 
tinerii de azi. Am scris de mai multe ori despre spiritul 
revoluţiei creştine, aşa cum începe a fi realizată ea de 
mişcarea legionară, şi mi-am îngăduit, acum, să mă opresc 
numai asupra valorilor eroice, aristocratice, pe care le 
cultivă Legiunea, t Conştiinţa unei misiuni istorice a fost 
întotdeauna caracteristică oricărei aristocrații... în locul 
aristocrației de sânge, Legiunea creează o nouă 
aristocrație: a spiritului. În locul elitelor care-şi moştenesc 
drepturile odată cu virtuțile şi păcatele strămoşeşti se 
naşte o nouă elită care-şi cucereşte libertatea învățând să 
moară şi să se jertfească. Dar, în această nouă aristocrație 
legionară, care se naşte, reînvie evul mediu românesc: 
conştiinţa misiunii istorice, vrednicia şi bărbăţia, disprețul 
şi indiferența faţă de neputincioşi, canalii şi băieţi 
deştepţi”254. În sfârşit, trei săptămâni mai târziu, comenta 
salvarea, prin legionarism, a provincialismului, după o 

călătorie „cu câţiva prieteni şi camarazi” la Călăraşi: 
„Legionarismul aduce o transformare radicală a 
mentalităţii provinciale. Când educaţia legionară va da 
roade se va vedea că sensul vieţii nu este parvenirea, 
cariera cu orice preţ. Marea revoluţie legionară schimbă 
centrul de gravitate al fiinţei româneşti din afară 
înăuntru... Una din afirmațiile revoluționare ale 
creştinismului era aceasta: nu există om, oricât de jos ar fi 
căzut el pe scara valorilor morale şi religioase, care să nu 
fie îndreptățit să-şi nădăjduiască mântuirea. O astfel de 
afirmaţie revoluţionară face şi legionarismul; nu există loc 
în ţara românească unde să nu-ți poţi realiza, până la 
maxima ei fructificare, viaţa. Legionarismul va pune capăt 
complexelor de inferioritate ale provinciei. Într-adevăr, 
idealul legionar, idealul de aspră spiritualitate creştină, 
poate fi oriunde trăit, în mijlocul comunităţii româneşti "255. 

Apoi, pledoariile legionare ale lui Eliade încetează. 
Dar aceasta pentru că ele nu mai pot fi rostite. 
Instaurarea, din februarie 1938, a dictaturii regale, primul 
guvern Miron Cristea, cu Armand Călinescu la Interne, 
interzice propaganda legionară. Vremea îşi modifică 
orientarea deschis filolegionară, iar serialul lui Eliade 
despre provincie şi legionarism e întrerupt. Articolul său 
din nr. 526 (20 februarie) începe, semnificativ, astfel: „Cum 
nu ştiu încă despre ce se poate şi nu se poate scrie, mă 
mulţumesc să împărtăşesc cititorilor mei câteva fapte 
culese din cele mai inofensive reviste de cultură”. De 
altfel, în decembrie 1938, revista va fi suspendată, pentru 
a reapărea la 15 septembrie 1940. Cuvântul, reapărut în 
ianuarie 1938, la care Eliade scria prudent, e suspendat, şi 
el, în aprilie 1938. Propaganda legionară e, peste tot, 
interzisă. Încep timpuri grele pentru Eliade. Nae Ionescu, 
împreună cu ştiuţii lideri legionari, e arestat şi internat în 
lagărul de la Miercurea Ciuc. Nae Ionescu e suspendat din 
învăţământ şi, prin asta, îşi pierde postul şi asistentul său, 
Mircea Eliade. De altfel, Eliade e căutat, şi el, de poliţie, i 

se face percheziţia locuinţei, dar el, inspirat, se ascundea 
într-o casă clandestină. Armand Călinescu îl considera, 
pentru ceea ce scrisese, periculos şi decisese arestarea lui 
Eliade. În Memorii, Eliade acreditează versiunea că, 
întrebat de generalul Condeiescu ce i se impută autorului 
întoarcerii din rai, Armand Călinescu i-ar fi răspuns: „E 
omul lui Nae. Îmi ajunge”. La 14 iulie 1938, Eliade e 
arestat şi transportat la Siguranţă. I s-a cerut să semneze o 
declaraţie de desolidarizare de mişcarea legionară. Refuză, 
notificând că el nu fusese membru înscris în mişcarea 
legionară. E, probabil, adevărat. Dar activitate publicistică, 
propagandistică şi sentimente efective  prolegionare 
dovedise. Jurnalul lui Sebastián, din care am citat, 
articolele sale şi încă altele pledează, fără putință de 
tăgadă, pentru ataşamentul său legionar activ. 
Menţinându-se în refuz, după şase săptămâni a fost 
internat, şi el, în lagărul pentru legionari de la Miercurea 
Ciuc. Eliberarea din lagăr depindea şi ea de declarația de 
desolidarizare. Nae Ionescu, îmbolnăvindu-se de cord şi 
instalat în Spitalul Militar din Braşov, a dat, din spital, o 
cam sibilinică declarație de desolidarizare. Eliade s-a 
îmbolnăvit de plămâni prin octombrie şi, cu intervenții, e 
internat în sanatoriul de la Moroieni. Declarația de 
desolidarizare nu a dat-o, iar cea mai mare parte din foştii 
săi codeţinuţi din lagărul de la Miercurea aveau să fie, 
peste zece luni, asasinați. După trei săptămâni de la 
internarea în sanatoriu, ICliade a fost eliberat, deşi a 
rămas, ca bolnav „liber”, acolo. Apoi a revenit la Bucureşti. 
Norocul i-a surâs. Pentru că, îndată după ce a murit Nae 
Ionescu (15 martie 1940), considerându-se dispensat de 
obligaţia morală faţă de profesor, Al. Rosetti i-a propus şi 
s-a zbătut să perfecteze trimiterea sa în diplomaţie, mai 
întâi ca ataşat de presă la londra, apoi la Lisabona. A ieşit 
din strânsoarea cumplitului angrenaj care îl absorbise doi- 
trei ani?5%6. A aflat, la Londra fiind, de asasinarea de către 
legionari a lui N. Iorga şi Virgil Madgearu, ca şi a 


256 Cf. Mircea Eliade, Memorii, vol. II (1937-1960), Humanitas, 1991, 

încarceraţilor de la Jilava. A condamnat gestul „răzbunării” 
lui Codreanu. „Ei au anulat sensul religios de «jertfă» al 
legionarilor executați sub Carol şi au compromis 
iremediabil Garda de Fier, considerată de atunci o mişcare 
teroristă şi pronazistă. Uciderea lui N. Iorga, marele istoric 
şi genialul profet cultural, va păta pentru multă vreme 
numele de român.”2% Are incontestabil dreptate. Numai că 
asasinatele anterioare (începând cu cel al lui Manciu, 
făptuit de Codreanu însuşi) nu atestaseră ideea de jertfa, 
de care tot făceau caz legionarii? Disociindu-se, ICliade 
rămăsese, se pare, încă prizonierul convingerilor adoptate 
în 1937. A urmat, cum se ştie, lungul său exil. S-a disociat 
el de convingerile de la sfârşitul celui de-al patrulea 
deceniu? N-a făcut-o nicăieri public, cum procedase Emil 
Cioran în chip explicit. Ciudată e semnătura lui, trecută la 
rubrica „personalităţi'”, pe un document al legionarilor 
care îl dezavuau pe Horia Sima în calitatea de comandant 
al mişcării. Documentul poartă data de august 1954258. Să i 
se fi trecut numele fără a i se fi cerut consimţământul? 
Posibil, deşi e greu de crezut. Oricum, e necesar să 
consemnez faptul, chiar dacă pare ciudat. Am găsit însă, în 
Memorii, şi o consemnare care înglobează un regret. Prin 
1950 i-a apărut la editura italiană Einaudi cartea Tehniche 
dello yoga. S-ar fi primit - se pare, din ţară - denunţuri la 
editură (era o editură a Partidului Comunist Italian) 
privind activitatea fascistă a lui Eliade în România. 
Editorul şi, mai ales, coordonatorul colecţiei au refuzat să 
ia în seamă alte obiecţiuni decât cele pur ştiinţifice. „Dar 
denunţurile primite de Einaudi - notează Eliade -, deşi n- 
au avut rezultatul aşteptat de cei care le făcuseră, mi-au 
amintit, oportun, că imprudenţele şi erorile săvârşite în 
tinereţe constituie o serie demateri tendu-uri care mă vor 
urmări toată viaţa.”2% E singura dată, din câte ştiu, când a 
vorbit de „imprudenţele şi erorile” din tinereţe, Altfel, 
neapucând de teama consecinţelor să spună ceva, 


257 Ibidem, vol. II (1937-1960), Humanitas, 1991, p. 49. 

259 Mircea Eliade, Memorii, vol. n, ed. cit., p. 111. 


penitent, despre asta în Europa, în S.U.A. a tot ţinut-o 
astfel. Dacă apuca să o facă, serios şi automustrător, la 
vreme, scutea posteritatea de scandalul şi dezvăluirile de 
care are parte acum. Dar să ocolesc, ca analist al 
perioadei, „imprudenţele şi erorile tinereţii” lui Eliade n- 
am cum. E efectiv imposibil pentru cine năzuieşte să 
reconstituie fizionomia spirituală a epocii. Eliade a fost 
prea mare şi important pentru generaţia sa ca să-i putem 
ignora scrierile şi luările de atitudine. De am proceda prin 
eliminare, dimpotrivă, am credinţa că aş comite o 
blasfemie. Aş încheia acest paragraf cu un pasaj dintr-o 
scrisoare - datată 7 ianuarie 1946 - a lui Eugen Ionescu, 
aflat la Paris, către Petru Comarnescu, rămas la Bucureşti: 
„Sunt nevindecat de moartea în spiritul meu a lui Costin 
(probabil Paul Costin Deleanu, n.n.), Arşavir (Arşavir 
Acterian, n.n.), Horia (Horia Stamatu, n.n.) şi alţii, de care 
m-am rupt în vecii vecilor (la judecata din urmă eu voi fi în 
stânga sau în dreapta tatălui, iar ei în partea opusă, dacă 
mă duc în iad, ei se vor duce în rai; dacă mă duc în rai, ei 
vor fi în iad... Niciodată, niciodată n-o să ne mai dăm 
mâna: Dumnezeu, El însuşi ne-a despărţit pe vecie pe unii 
şi pe alţii, el ne-a ales, pe unii într-o parte, pe alţii într-alta. 
Pe Eliade şi pe Cioran nu-i pot vedea. Deşi ei «nu mai sunt 
legionari» (cum spun ei) - ei nu se pot rupe de 
angajamentul pe care l-au luat, o dată pentru eternitate, 
au rămas legionari fără să mai vrea şi-i simt că sunt din 
neamul acelor ce pentru mine îmi apar hiene (şi eu, 
desigur, pentru ei, apar drept hienă; suntem hiene unii 
pentru alţii, şi asta e din ce în ce mai limpede, cât va mai fi 
în istorie şi după). Numai tu eşti un optimist. Şi poate 
numai tu ai o inimă pură”2%. Neîmpăcat, să recunoaştem, 
rechizitoriu. Şi, repet, poartă data ianuarie 1946, redactat 
fiind de un coleg de generaţie care îşi cunoscuse bine, în 
intimitate, confrații şi avea dreptul să-i judece şi să dea 
sentinţe. 

O versiune acreditează că Noica s-a convertit, 
devenind legionar, târziu, cumva după asasinarea lui 

Codreanu. Convertirea s-a produs, de fapt (dar nu mult), 
mai înainte. Nu avem texte publicistice doveditoare, decât 
puţine, pentru această perioadă, pentru că Noica, aflat cu 
o bursă la Paris, nu prea publica şi că, de fapt, n-avea - sub 
cenzura carlistă - vinde scrie în spirit legionar. Dar există o 
epistolă, tot a lui Eugen Ionescu, din Paris, adresată către 
Ionel Jianu. Şi scrisoarea e datată 9 ianuarie 1938, deci cu 
zece luni înaintea asasinării lui Codreanu: „Imi vorbeşti - 
scrie Eugen lonescu - de actele gratuite ale lui Dinu N. 
(Constantin Noica, n.n.). Nu l-am văzut deloc pe-aici. 
Cunoscând «violența» sentimentelor mele împotriva 
«ideilor» (vai) lui, nu a mai căutat, probabil, să mă vadă. 
Am auzit însă că face fel de fel de Isprăvi «căpităneşti». E 
în mâinile acelei coropişniţe demonizate de Cioran şi 
nimeni nu-l mai poate scoate de acolo. De altfel (regret că 
nu-ţi pot spune mai multe), nici eu nu ştiu ce să mai aleg. E 
noaptea, noaptea peste tot”?®t, Există, apoi, un schimb 
epistolar între Comarnescu şi Noica, cu totul revelator în 
ordinea temei aici în discuţie. În presa din ţară începuseră, 
după masivele arestări şi încarcerări ale legionarilor, să se 
publice, masiv, declaraţii ale lor de renunțare la activitatea 
în Garda de Fier. Noica se afla la Paris, unde Comarnescu 
îi scria, la 23 decembrie 1938, cerându-i, aproape 
implorându-l, să renunţe la legionarismul mai de curând 
îmbrăţişat: „Personal, ca prieten şi ca intelectual, ca 
modest coleg într-ale filosofiei şi artei cu tine, socot că faci 
o mare greşeală prin noua ta atitudine, mai ales că nu eşti 
un luptător şi niciun politician de rând. Ţi-am spus-o în 
repetate rânduri cât de uimit am fost de judecăţile tale 
politice, cât de neconforme cu fiinţa ta şi cu năzuinţele tale 
de înţelept şi om de ştiinţă mi-au părut preferinţele tale 
politice, fundate, o cred şi acum, nu pe cunoaşterea reală a 
oamenilor şi stărilor, cât pe un bovaiysm, un Iluzionism 
propriu, în numele căruia te sacrifici inutil şi, iartă-mă, în 
chip absurd. Ştiu cât de decis eşti uneori, aproape chiar 
încăpățânat, pentru a încerca să te conving că faci un pas 
greşit şi că-ţi anulezi toată vocaţia şi destinul tău de 

creator adevărat. Dar asta nu mă împiedică să nu sufăr, să 
nu regret, că eşti un cleric trădător şi că trădezi pentru 
nişte himere şi rudimente cărora inima ta generoasă şi 
imaginaţia ta plină de ethos le-a dat un conţinut şi un sens 
de care nu au fost vrednice... Suferi, dar suferi în gol, 
Dinule. Abandonezi cultul înţelepciunii. lar politiceşte 
mergi contra interesului ţării... Situaţia ţării se arată într-o 
clipă hotărâtoare pentru progresul ei. Imi apari orb, un orb 
care se afundă din ce în ce în beznă, practicând un 
ascetism fără sens, chiar dacă o faci cu cel mai curat şi 
dezinteresat sentiment... Dar gândeşte-te că Nae Ionescu, 
în care aveai atâta încredere, s-a plecat în faţa realităţii, şi- 
a dat seama că, până acum, construia în vânt, că trăia în 
iluzie. Şi ceilalţi Intelectuali angajaţi într-o mişcare în care 
tu n-ai fost angajat. Vii târziu şi de la Paris nu poţi fi 
informat că oamenii aceia minau existenţa statului, duceau 
la un război civil, că au sabotat impunerea ţării ca o mare 
putere în străinătate, că nu lucrau pe cont propriu, ci 
ascultau de străini, chiar dacă uneori erau cinstiţi 
sufleteşte şi bine intenţionaţi. Am înţeles şi eu ethosul lor 
rudimentar, dar pentru acest ethos rudimentar câte orori 
în schimb, câtă teroare, asasinate, ură şi, mai ales, 
idolatrie. Dinule, ştii sensul prescripţiei «să nu-ţi faci 
idoli!». Creştinul şi filosoful din tine se anulează în clipa în 
care cad în idolatrie. Şi ţi-o spun sincer: eşti idolatru”. Şi 
iată răspunsul lui Noica, scris prompt de la 

Paris peste cinci zile (28 decembrie 1938): „Nu ştiu 
ce poţi înţelege prin «lipsă de informaţie»; s-au petrecut 
fapte care nu mai au nevoie de amănunte, iar, pe de altă 
parte, amănuntele care le deţin aici ar putea fi mai exacte 
decât cele cari au fost voit răspândite acolo. De asemenea, 
nu ştiu de ce natură e convertirea lui Nae ori a lui Mircea. 
Apostazia lor, obţinută în condiţii cunoscute, nu mă poate 
convinge, iar faptele nu pot comporta nicio scuză, ci au cel 
mult un înţeles: acela de a ţine de un destin, la înălţimea 
căruia fiecare dintre noi ar trebui să căutăm a fi. Ţi-aş 
putea răspunde deci: eu nu caut, acum, decât să fiu 
vrednic de jertfa pe care cineva din mijlocul nostru a 


consimţit s-o facă pentru noi toţi. Iar aici nu încape vorba 
de niciun fel de idolatrie şi de niciun fel de acţiune 
«teroristă». Ba de opusul amândurora: de interiorizare 
desăvârşită... în orice caz, ea (scrisoarea, n.n.) încearcă să 
asigure pe un prieten îngrijorat de destinul meu că nu mă 
consider defel diminuat, ci, dimpotrivă, îmbogăţit. De 
altfel, adaug că nu înţeleg să activez decât acum, când pot 
asculta de comandamentele celor morţi. Dacă într-o zi 
gruparea se reorganizează şi poate lucra pe faţă, redeviu 
aceea ce am fost”2%2. Din păcate, nu a redevenit ceea ce 
fusese nici după legalizarea, din nou, în septembrie 1940 a 
mişcării legionare. 

Dar puţin înainte de acest moment Noica a publicat, 
la 8 august 1940, o gazetă. S-a numit Adsum (Sunt de 
faţă), a apărut, în patru pagini, în număr unic şi a fost 
integral scrisă de Noica. Autorizaţia de apariţie o înaintase 
autorităţilor la 25 ianuarie 1940. Dar a căpătat îngăduinţa 
apariţiei tocmai în august, când situaţia legionarilor s-a 
mai liberalizat. Să citez titlurile câtorva articole: „Sunt de 
faţă”, „Veac de colectivităţi, aşadar de elite”, „Veac al 
omului viu”, „Spiritualitate şi moarte” etc. Să reproduc 
această lămurire a redacţiei: „Revista Adsum apare într-un 
singur număr. Redacţia ei a crezut-o necesară pentru 
ceilalţi, dar mai ales pentru sine. Dacă s-a înşelat, nu se va 
înşela şi a doua oară. Un singur număr ajunge. Ajunge spre 
a mărturisit... Revista Adsum apare din acest sentiment al 
unei contemporaneităţi care nu înţelege, care nu mai 
înţelege să se ascundă”. În articolul „Veac al omului viu” 
recunoaştem motive obsesive ale publicisticii şi doctrinei 
legionare: „Idealul oricărei elite conştiente nu este să facă 
altă lume, e să fie altă lume. Cine nu înţelege aceasta nu e 
contemporan nici cu ce se întâmplă aci, nici cu ce s-a 
întâmplat în altă parte. De făcut o altă lume izbuteşte şi cel 
străin de ea; de clădit o lume mai bună o poate, cine ştie? 
şi diavolul. Numai câţiva pot fi, numai ei pot încorpora 
fiinţa lumii noi, în aşa fel încât ea mai ales s-o reprezinte, 
chiar atunci când nu mai simt. Căci moartea e uneori un 

fel de a fi preotul. Obsesia lui e să fie. Fireşte că şi el 
făptuieşte; dar o face aşa rum, la limită, ar face sfinţii”. Un 
articol, „Spiritualitatea şi moartea”, readuce în discuţie 
ideea de jertfă prin moarte, atât de cultivată de 
legionarism: „În ordine absolută, orice iniţiere spirituală 
tinde, deci, Nft fie o iniţiere la moarte. Dacă nu faci pe 
modelul acesta o iniţiere spirituală, al sorţi să rămâi la 
periferia vieţii adevărate... Patriotismul de rând îţi cere 
jertfa prin dragoste. Revoluţia spirituală cea mai înaltă nu- 
ţi va cere altceva. Şi tocmai de aceea e o revoluţie 
spirituală: pen-lru că, prin iniţiere la jertfă, te iniţiază la 
viaţă”. Revista Azi a comentat critic publicaţia lui Noica 
într-un articol care a fost scris, probabil, de Anton 
Dumitriu: „lată cum dinapoia gânditorului şi pretinsului 
creştin se profilează, după perdeaua de praf ideologic, 
necromantul, bătăuşul şi apologetul violenţei sanguinare. 
O, nu, d.Hr. Noica merită să meargă pe un drum mal puţin 
lunecător şi mai puţin înclinat, adică «un tip de viaţă 
elveţiană», în care inteligenţa dsale ascuţită, dar fragilă, 
să fi fost ferită de seducţiile întunecimii, de farmecul 
ereziilor şi de acea atracţie spre prăpastie caracteristică 
ereziilor moderne”?5. Şi într-un articol semnat chiar de 
Anton Dumitriu în acelaşi număr al gazetei Azi se spunea: 
„lată tipul de om pe care-l vede Noica: acela care rezolvă 
totul... Adevărata poziţie a omului în Univers este aceea de 
umilinţă, recunoaştere a unei existenţe care-l depăşeşte. În 
această smerenie omul se regăseşte. De aceea actul 
creştin de închinare e un act de smerenie, dar un act de 
prezenţă ”264. 

Dar vremea îi venea în întâmpinare lui C. Noica, cel 
de atunci. La 4 septembrie 1940, Ion Antonescu devine 
premier şi conducătorul statului, eliberându-i pe legionari 
din închisori. La 6 septembrie Antonescu îl sileşte pe rege 
să demisioneze, iar la 14 septembrie ţara e decretată stat 
naţional-legionar şi Horia Sima devine vicepremier. La 8 

septembrie reapare oficiosul mişcării legionare, Buna 
Vestire, director fiind Grigore Manoilescu (fratele lui 
Mihail), iar C. Noica prim-redactor (titulatura de atunci 
pentru redactor-şef?%). În chiar primul număr, C. Noica 
semnează articolul „Crede” (programat pentru Adswn, dar 
interzis atunci de cenzură), un delirant credo al României 
legendare visate de legionari: „Nu ţi-e îngăduit să te 
îndoieşti. Crede în învierea României legendare. Crede din 
toată tinereţea ta, din tot ce nu s-a împlinit împrejurul 
ţării. Alte vremuri pot fi împăcate şi resemnate. Alte 
neamuri pot vorbi, pentru întâia oară, despre destin... 
Neamul tău are de făcut altceva... Nu-i un destin să rămâi 
la problemele reîntregirii teritoriale, nu-i un destin să 
rămâi la geografie în loc să treci la spirit. Nu-i un destin, ci 
cu o vorbă potrivită: inerție... Fiecare generaţie învaţă la 
şcoala ei, flecare inimă se spovedeşte şi se îndreaptă după 
cuvântul preotului ei. Şi unii, şi alţii dorim, poate, ţării 
noastre aceeaşi negrăită fericire. Dar noi, aceştia, tinerii, 
n-o vedem în istorie. O vedem în legendă. Crede în învierea 
României legendare”266. 

Două zile mai târziu, Noica vorbeşte într-un articol 
despre misiunea Legiunii: „Legiunea n-a voit să facă altă 
Românie. Ea a voit să fie altă Românie. Cine nu simte 
aceasta nu înţelege nici de ce a murit Moţa şi nici de ce 
dăruirea cea mare a Căpitanului era unul din felurile sale 
de a birui şi de a face neamul românesc să biruiască... Nu 
vedeţi că e vorba de România duhului, înainte de celelalte, 
de România duhului? O asemenea Românie se trăieşte, se 
face trăind. lar a muri este uneori un fel de a fi viu. Aşa a 
înţeles Moţa. Şi dacă s-a dăruit, a făurit-o pentru că a vrut 
să fie printre noi... Legiunea n-a visat să facă o ţară mai 


265 Această conducere a ziarului va fl demisă la 15-16 octombrie 
1940, din cauza articolului semnat de director, „Prea multă eleganţă" 
(în 13 octombrie 1940), care 1-a supărat pe Antonescu. Ziarul a fost 
suspendat pînă la 20 octombrie. Noua conducere: director Alexandru 
Constant, prim-redactor Horia Stamatu [cf. şi Horia Sima, Era libertăţii, 
voi. |). 

bună, a năzuit să fie o ţară mai bună. De veţi avea fapte şi 
nu veţi crede şi îl, ce se va alege din strădania voastră? 
Legiunea a înţeles să facă o altă ţară prin desăvârşirea 
tipului de om dinlăuntrul ei. Cine este bun face binele în 
chip firesc. lar Legiunea a voit această minune 
românească, să ridice o generaţie care să facă binele în 
chip firesc. Inţelegeţi tot miracolul acesta al unui tip de 
român care, prin simpla sa prezenţă, să fie înfăptuitor şi 
binefăcător? Aşa l-a visat conducătorul dintotdeauna al 
mişcării legionare; aşa îl vrea conducătorul ei de azi: drept 
un tip de român atât de pur, încât actul lui de prezenţă să-l 
oblige. Să oblige materia să i se supună”2%. 

Noica e cuprins de o asemenea frenezie în extaz, 
încât semnează, uneori, şi două articole în corpul aceluiaşi 
număr. lată un articol în care încerca să stabilească relaţia 
dintre Legiune şi cultură: „Legiunea visează pentru ţara 
românească un alt tip de om. Cultura nu poate decât fie să- 
l slujească, grăbindu-i ivirea, fie, odată ivit, să-l exprime. 
Ea este liberă şi într-un caz, şi într-altul. Căci dacă nici 
tipul ideal de om nu constrânge, atunci libertatea e o 
nebunie. Conducătorul de totdeauna al Legiunii şi 
conducătorul ei de azi au definit raportul dintre cultură şi 
Mişcare prin gândul acela, mai răscolitor decât orice 
pagină de metafizică. Noi tindem către un tip de om atât 
de desăvârşit, încât artistul, poetul şi gânditorul, în 
deplina lor libertate, să-l sculpteze, cânte şi gândească. Ce 
înseamnă libertatea mult slăvită a culturii faţă de un 
asemenea elan către puritate şi frumuseţe? Un tip de om 
care să iradieze în jurul său, de care artistul să nu-şi poată 
dezlipi ochii, de care gânditorul să nu-şi poată depărta 
cugetul - ce extraordinară culme românească! Către 
asemenea culmi ne îndreptăm privirile, chiar de aici, dintr- 
un colţ de ziar. Le vom sluji! Şi când cititorul va regăsi, în 
paginile acestea, peste câteva zile, ordinul de constituire a 
«Corpului Moţa şi Marin» - corpul acesta sortit să dea 
riltele în spirit ale neamului românesc - va înţelege câtă 

frumuseţe aştepta să iasă la lumină în idealul pe care-l 
slujim. Şi câtă cultură adevărată se răsfrânge din cel dintâi 
tip de om frumos al Vieţii şi al Morţii româneşti "268. 
Extazul lui Noica despre libertatea culturii comandate să 
înfăţişeze omul nou legionar era o biată himeră. Pentru că 
în corpul ziarului Buna Vestire, în reapărutul Cuvântul, în 
Axa, alţi condeieri (Barbu Sluşanski, Horia Stamatu, 
Mircea Streinul etc.) închipuiau un adevărat reţetar despre 
felul cum trebuie să scrie artistul. Toate motivele viitorului 
realism socialist se află, in nuce, în aceste reţetare de 
ideologie literară. Probă a faptului că totalitarismul n-a 
Inventat nimic nou, în ordinea politicului şi a culturii, totul 
se reia, prin repetiţie obositoare, privându-l, de fapt, pe 
artist, de libertatea creaţiei. 

De altfel, Noica ajunsese până acolo încât îl elogia, 
participativ, şi pe Horia Sima, socotit, de fondatorii 
mişcării legionare, drept un uzurpator: „Aceasta visează - 
spune Noica - pentru neamul său când spune că biruinţa 
deplină a mişcării legionare va veni în ziua când «întreaga 
naţiune va fi legionarizată»; să trezească în toţi oamenii 
ţării acesteia ce a reuşit Căpitanul, să trezească în aproape 
toţi legionarii... Materie, somn, inerție românească - 
supuneţi-vă”. Şi, la 14 octombrie, în articolul „Sunteţi sub 
har”: „Astăzi suntem sub un anumit har. Horia Sima nu 
pune impozite pe lefuri: pune în mişcare sufletele. 
Ministrul şcolii nu vesteşte literă nouă pentru şcoală: caută 
suflet nou pentru ea. Peste comunitatea românească a 
coborât harul. În ce măsură, o vom vedea. O veţi vedea. 
Dar nu mai e legea, ci harul... Nu suntem sub lege, suntem 
sub har. Dacă n-ar fi cuvintele biblice, am tăcea. Atât de 
mare ne e nădejdea. Atât de mare ne e credinţa”. În 
sfârşit, într-un articol îl elogia postum pe M. Polihroniade, 
cel ce a convertit o parte a tineretului intelectual spre 
legionarism, mărturisind, penitent, că el, Noica, a fost 
printre cei din urmă: „Vom face într-o zi apelul: toţi am 
sfârşit prin a sluji Legiunea datorită lui Mihail 

Polihroniade. Suntem mulţi. Şi nu semănăm unul cu altul. 
Dar credem în Legiune. lar începutul credinţei noastre îl 
datorăm lui Mihail Polihroniade. Fiecare convertit în 
credinţa legionară îşi are un frate mai mare întru credinţă. 
Ştiu: prezenţa Căpitanului nu putea să ne lase nepăsători; 
apariţia lui Moţa nu putea să ne lase întunericului. Totul 
era mistuire şi totul era lumină în jurul lor. Dar trebuia, 
pentru fiecare dintre noi, să vină cineva din lumea noastră 
să ne ridice până la lumea lor... Aşa au început câteva sute 
de tineri în care inteligenţa era trufaşă şi gustul vieţii 
rezista. lar unul dintre ei, un frate mai mic, îi cere acum 
iertare că a început ultimul”269. 

S-ar mai putea cita mult din această publicistică 
învăpăiat legionară a lui Noica din lunile acelea dintre 
septembrie 1940 şi ianuarie 1941. Folosul ar fi mic (la 
unele voi face apel în alt capitol al acestei cărţi). 
Fenomenul convertirii extatice a lui Noica e suficient 
surprins în dureroasa, tragica lui realitate. A rămas fidel 
convingerilor sale şi după înăbuşirea rebeliunii legionarilor 
din 21 - 24 ianuarie 1941 şi interzicerea de către 
Antonescu a mişcării legionare. Sunt ştiri că, în 1943, la 
aflarea deciziei lui Antonescu că gardiştii deţinuţi în 
închisori vor fi eliberaţi sub condiţia de a pleca pe front în 
detaşamentele de pedeapsă în linia întâi (la acest 
„privilegiu” a apelat Haig Acterian, murind în luptele din 
Kuban), Noica, în semn de solidarizare cu camarazii săi, a 
cerut să plece şi el, voluntar, pe front. Şi numai 
respingerea lui de către o comisie medicală ca inapt (n- 
avea un rinichi) l-a salvat de la catastrofă. Niciodată nu a 
socotit util să se disocieze de legionarismul său din 
tinereţe (în 1938, când s-a convertit la legionarism, avea 
29 de ani), păstrând despre acest episod, care l-a marcat 
totuşi profund, tăcere absolută. Intr-o notă din 19886, 
publicată în Viaţa Românească, lăsa, testamentar, 
indicaţiunea că pentru el nu are valoare decât opera, 
biografia fiind de neglijat („Dacă se va interesa cineva de 

activitatea mea cărturărească, îl rog să nu ţină seama de 
următoarele: 1. De biografia mea, ce n-are conţinut, în 
bună parte din voinţă proprie. 2. Mi-am trăit viaţa în idee, 
fără rest, spre deosebire de alţii care şi-o sfârşesc în rest şi 
care astfel merită să fie regretaţi. Sunt în ceea ce am 
publicat”270). Chiar de i-am respecta diata, lucrurile nu se 
soluţionează. Pentru că din opera publicată („sunt ceea ce 
am publicat”) face parte şi publicistica legionară din care 
am citat, mal înainte, cu excesivă parcimonie. lar de 
această publicistică militant legionară nu a înţeles să se 
disocieze vreodată. Nu s-a disociat critic pentru că o 
socotea o eroare nesemnificativă de tinereţe sau pentru că, 
vai, continua să creadă în vechile convingeri? întrebarea e 
gravă, dar deloc inutilă. Şi-au mai pus-o şi alţi exegeţi. In 
studiul „Dosarul Constantin Noica”, dl Adrian Marino 
preciza: „Constantin Noica rămânea mereu consecvent cu 
sine. El a fost puternic marcat de ideologia sa de tinereţe... 
împreună cu întreaga sa generaţie, cu Nae Ionescu în 
frunte, Constantin Noica n-a crezut niciodată în 
democraţia de tip occidental, bazată pe pluralism şi 
drepturile omului, socotite pure abstracţiuni raţionaliste. 
El a fost pe faţă, şi a rămas, un spirit de dreapta. Că nu 
credea în democraţie este sigur. Teoretic, n-a dreptul său. 
Continuitatea ideilor de tinereţe este evidentă”?! Mă 
întâlnesc în opinii cu dl Adrian Marino. Constantin Noica 
nu s-a disociat de opiniile din tinereţe pentru că, de fapt, a 
continuat să creadă în ele. De aceea a fost aproape 
oficializat de naționalismul ceauşist, Iar filosoful a făcut 
destui paşi, în publicistică, în întâmpinarea acestul nou 
naționalism. Naţionalismele se regăseau într-o conciliere 
de viziune şi credinţă. 

Capitolul IV 

Extrema dreaptă. Orientări 

Eliminând din ecuaţie cuzismul, care avea stagiu încă 
înainte de război, se reducea la monomania 

antisemitismului şi cam ieşise din uz, alte orientări vor 
satura, în anii treizeci, direcţia extremismului de dreapta. 
Deopotrivă în planul disputei de idei şi în cel al vieţii 
politice, încercând un efort de sistematizare, patru au fost 
orientările principale ale extremismului de dreapta: 
naeionescismul, direcția reprezentată de Mihail 
Manoilescu, cu al său corporatism, Nichifor Crainic, cu al 
său concept al statului etnocratic, şi mişcarea legionară. 
Nu-i vorba, dincolo de diferențieri, un liant topea, în 
finalitate, chiar aceste orientări. Dar de o distincţie între 
ele - nu numai pentru că, uneori, s-au angajat în polemici - 
se poate, negreşit, vorbi. 

1. Nae lonescu, profesor (de fapt, până în 1937, 
conferenţiar) la Universitatea bucureşteană din 1919, a 
izbutit, treptat, să devină un factor esenţial de influenţă 
asupra tineretului studenţesc bucureştean. Influenţa a 
exercitat-o, mai întâi, prin prelegerile celor două cursuri 
ale sale (metafizică şi logică) la care participau nu numai 
studenţii de la Litere, dar şi cei de la Teologie şi cei de la 
Ştiinţe, dând suport şi orientare Asociaţiei Studenţilor 
Creştini Români. Cursurile sale, de pildă cel de logica 
colectivelor, din a doua jumătate a anilor treizeci, aveau o 
finalitate spirituală şi politică indiscutabilă. Totodată, din 
1927 - 1928 şi până la sfârşitul anului 1933, apoi din 
ianuarie-aprilie 1938, influenţa sa, extraordinară, s-a 
exercitat prin articolele sale şi nu numai ale sale din ziarul 
Ciwântul, pe care, din 1928, l-a condus. Prin articolele din 
Cuvântul, puterea circulatorie a verbului său a trecut de la 
catedră la spiritul public, pe cale nemediată, extinzându-se 
la scara întregii ţări. Modul socratic de predare a fascinat 
efectiv tineretul universitar. Erau, cum spunea, în 1936, 
Mircea Eliade, „lecţii familiare, calde, dramatice. Vorba lui 
cucereşte şi gândirea lui tulbură. Cea dintâi etapă... a fost 
această tehnică a neliniştii Unii au văzut în ea «primejdia 
teoretică». Seminarii întregi de studenţi au fost învăţaţi 
sistematic cum să nu creadă în cărţi, în teorii generale, în 
dogme. Dimpotrivă, paradoxul şi aventura erau încurajate; 
deznădejdea şi exasperarea erau privite cu simpatie, 


sinceritatea era promovată pretutindeni... Socratismul 
profesorului Nae Ionescu se integrează wstfel, de minune, 
momentului special 1922 - 1930. Tot ce a dezbătut 
generaţia tânără» în acea vreme: «experiența», 
«aventura», «ortodoxia», «nutenticitatea», «trăirea» îşi 
găseşte rădăcina în ideile profesorului Nu e Ionescu... în 
această dramatică şi necesară luptă pentru autenticitate 
fără de care nimic nu se poate crea profesorul Nae Ionescu 
a Jucat rolul de frunte... Pe Nae Ionescu nu-l interesa decât 
un singur lucru: să fii tu însuţi. Problema sufletului 
românesc este o problemă ontologică înainte de a fi una 
istorică... Nu putem dezbate realitățile mmăneşti până ce 
nu întâlnim realul’. Apoi Eliade justifică şi scuză refuzul 
profesorului său de a publica cărţi de filosofie. Tipul 
socraticul filosofiei sale respinge fixarea într-o carte sau, şi 
mal grav, în sisteme („Nae Ionescu nu se putea contrazice 
«publicând» cărţi de filosofie, texte moarte pe care ei 
[studenţii, n.n.1 să gândească şi să şi le însuşească. Nu se 
putea contrazice adică nu putea accepta să moară”272). De 
altfel, cursurile sale sunt totuşi litografiate şi pot fi 
consultate (IVI - ircea Vulcănescu precizase că sunt 
unsprezece la număr). Dar lui Nae lonescu i se contesta 
originalitatea şi era învinuit că se foloseşte de izvoare cu 
prea mare largheţe, fără a cita. In mai 1936, Mihail 
Sebastian, un admirator entuziast al profesorului, 
descoperise, cu stupoare, că întregul curs al anului 
precedent era îndatorat, peste măsură, cărţii lui Spengler 
Années décisives, fără să fi făcut o singură referire la 
autorul din care se inspirase. In noiembrie 199%, 
Alexandru George a demonstrat (România literară, nr. 
36/1992) că lecţia de deschidere a cursului (1919) lui Nae 
Ionescu (Funcțiunea epistemologică a iubirii] a fost o 
parafrază nemărturisită după Liebe und 
Weltanschauimgslehre, eseu de Max Scheler. Şi acest text 
al lui Nae Ionescu a fost integral redactat - era la 
începutul carierei - şi republicat, în 1942 (deci după 

moartea profesorului), în revista Izvoare de filosofie. În 
epocă, unii dintre adversarii săi şi chiar amici argumentau 
că tocmai din cauza aceasta nu-şi editează Nae Ionescu ale 
sale cursuri de filosofie sau logică. Iar cărţi originale ori nu 
avea vreme să scrie, ori, de e să reținem argumentul 
invocat de M. Eliade, scrierea lor ar fi contrazis sistema 
maieuticii socratice pe care o folosea, nevenind cu 
prelegerile dinainte pregătite, ci improv Mndu-le în sala de 
curs, uneori chiar pe un subiect oferit de un student, 
fascinându-şi audienţii (Cioran a povestit că, odată, prin 
1932, profesorul venit la curs nepregătit l-a întrebat pe 
viitorul autor al Schimbării la faţă a României despre ce să 
vorbească. Cioran i-a sugerat să diserteze despre îngeri, 
ceea ce profesorul a şi făcut). După moartea profesorului, 
unul dintre admiratorii săi, cum a fost Mircea Vulcănescu, 
găsea că, de fapt, cursurile lui Nae Ionescu „constituie un 
sistem de gândire neterminat, în continuă desfăşurare”27%5. 
Dar Mircea Eliade, într-un articol scris în exil, în 1970, îşi 
amintea de tragedia lui Nae Ionescu de a-şi fi descoperit 
cheia sistemului exact în lunile sale din urmă, când se 
gândea să scrie - tocmai atunci - două cărţi (Căderea în 
Cosmos şi un Comentariu la epistolele Şiuitului Pavel). Şi 
tot în acea vreme se hotărâse, în sfârşit, să scrie 
Metafizica sa?”*. Destinul l-a frânt în 1940, lăsându-i, fatal, 
proiectele neîncheiate. 

Aceste fatalităţi nu diminuează din rolul de păstor 
spiritual al lui Nae Ionescu asupra tineretului intelectual 
din anii treizeci. Eliade observase, încă în 1934, că „Nae 
Ionescu este singurul cap filosofic al generaţiei sale care a 
fecundat gândirea tuturor tinerilor care au trecut prin 
Universitate din 1922 încoace”2%5. Petre Manoliu avea 
dreptate să vadă în destinul profesorului său 
transfigurarea unui mit „făcând dintr-un om un simbol şi 

dintr-o viaţă un mit... Profesorul are ceva care nu ştii dacă 
îi aparţine lui sau dacă nu cumva aceea ce îl face pe dânsul 
să fie aşa cum este nu-i fructul participării sale la făptuirea 
sa”2'6. Şi influenţa sa spirituală a fost atât de ponderoasă 
încât mai toţi tinerii intelectuali care au manifestat 
simpatii nedezvăluite public, le-au mărturisit sau s-au 
înregimentat efectiv în mişcarea legionară au fost studenţii 
lui Nae Ionescu, unii urmându-l chiar imediat ce profesorul 
a trecut (toamna lui 1933) de partea Gărzii de Fier, iar alţii 
câţiva ani mai târziu. Educaţia neliniştirii, a aventurii, a 
ortodoxiei, a profetismului, a deznădejdii şi a disperării a 
sfârşit, într-un climat socioeconomic şi politic propice, prin 
a da roade. La începutul deceniului patru, Nae Ionescu, 
indiscutabil om de dreapta de la început, era încă apropiat 
Camarilei regale (cu rol de sfetnic politic) şi urmărea 
înălţarea regimului politic de autoritate personală a 
regelui Carol al II-lea, ducând campanii zgomotoase 
(fireşte, în Cuvântul) împotriva PN.[. Partid de centru 
stânga) şi a liderului acestuia, lullu Maniu, fără a-l neglija 
nici pe Ion Mihalache şi apărându-l - deloc de mirare -, de 
pildă, pe apropiatul suveranului, prefectul Poliţiei Capitalei 
Gabriel (Gavrilă) Marinescu, pe care ministrul de Interne 
(Ion Mihalache), socotindu-l - cum şi era - corupt, voia să-l 
demită şi nu putea. Dar, de prin mai 1933, începuse să ia 
apărarea grupurilor de extremă dreaptă, L.A.N.C. şi Gărzii 
de Fier, ridicându-se împotriva tentativelor guvernului 
PN.Ţ. de a lua măsuri punitive contra partidelor extremiste 
de dreapta?””. Somat, în iunie 1933, de Dreptatea (oficiosul 
PN.Ţ.) «îl precizeze dacă ziarul său Cuvântul e de 
orientare de dreapta sau Nlinga, Nae Ionescu refuză să 
răspundă, declarând că cele două noţiuni nu sunt 
concludente: „Vedeţi, deci, pe dreapta şi stânga nu se 
poate descurca o chestiune politică; nici măcar 
teoreticeşte, pentru ca «dreapta» şi «stânga» nu sunt în 
domeniul politic noţiuni complet diferenţiate. Dar chiar 

dacă teoretic chestiunea ar fi discutabilă, «stânga» tot nu 
ar fi relevantă pentru discuţia dintre Dreptatea şi noi... Nu 
există o dreaptă şi o stânga univoc definite”2'5. De fapt, 
nici nu era nevoie de o astfel de dezvăluire. Cuvântul era, 
evident, un cotidian de dreapta, care va începe, din 
toamna lui 1933, să se apropie de extrema dreaptă. Dar 
Dreptatea voia să smulgă, din partea directorului 
Cuvântului, o declaraţie de identificare, care, cum se vede, 
n-a fost obţinută. Acest refuz de a deosebi între dreapta şi 
stânga a trezit iritarea gazetei gardiste Axa: „Zău, Dom'le 
Nae? Oare pentru fineţea cugetării dumitale filosofice 
logica e inutilă? Nu există nicio deosebire între stânga 
haotică şi distructivă şi dreapta organizată, ordonată şi, 
prin esenţă, constructivă?”27%. Şi Polihroniade îl atacase pe 
profesor, tot în Axa din mai 1933, pentru consideraţiile lui 
dinainte despre hitlerism şi pentru neaşezarea la locul 
potrivit, în spectrul politic, a Gărzii de Fier. Să mai notez, 
cu titlu anecdotic, că, de prin 1930, Nae Ionescu înlocuise 
vocabula „român” prin aceea, socotită a exprima mai bine 
autohtonia, de „rumân”. Radu Dragnea, care, se va vedea, 
a polemizat cu Nae Ionescu în chestiunea relaţiei 
naţionalism-ortodoxie, observase cu umor, în 1937: 
„Domnia sa are un ortograf special şi pentru cuvântul 
„rumân” care, după Dicţionarul grotesc al lui Alecsandri, 
este de pronunție țigănească: motiv destul de puternic 
estetic de la un părinte al limbii literare ca să-l 
respingem 280. 

Apropierea profesorului Nae Ionescu de mişcarea 
legionară s-a petrecut în toamna lui 1933. Nae Ionescu era 
un antiliberal ireconciliabil. A sprijinit, în 1926 - 1928, 
PN.T.-ul pentru că urmărea să lichideze monopolul politic 
liberal asupra ţării. Când s-a produs, în iunie 1930, 
restauraţia lui Carol al II-lea - pentru realizarea căreia 

directorul Cuvântului a avut o contribuţie esenţială -, 
liberalii s-au împotrivit, intrând în conflict cu Palatul. Nae 
Ionescu a făcut tot ce-i stătea la îndemână să întreţină 
încordate aceste relaţii. Dar în vara lui 1933, decepţionat 
de interminabilele dispute, pe chestiuni de morală (era 
vorba, printre altele, şi de Elena Lupescu) cu PN.Ţ. şi Iuliu 
Maniu în special, necăjit de eşecul primei sale tentative cu 
un guvern de tehnicieni (guvernul lorga-Argetoianu), 
preludiu al guvernării personale, Carol al II-lea primeşte 
favorabil mesajele liberalilor. 

Cel ce Intermedia înţelegerea cu I.G. Duca, acum 
liderul liberalilor, a fost Richard Franasovici, apropiat 
cercurilor Camarilei. Tratativele evoluau rapid şi bine, 
stabilindu-se ca în toamnă, târziu, liberalii să fie chemaţi la 
putere. Nae Ionescu, de mult în relaţii proaste cu 
Camarila, unde nu mai era ascultat defel, informat asupra 
mersului tratativelor, a luat foc. Furia sa antiliberală a dat 
în clocot şi, pe dată, la începutul toamnei, în semn de 
răzbunare, s-a îndreptat spre mişcarea legionară. 
Momentul acestei mezalianţe e mărturisit în prefața 
semnată de profesor la cartea postumă (1937) a lui Vasile 
Marin (Crez de generație), comandant legionar, mort în 
războiul spaniol împreună cu Ion I. Moţa. „Este adevărat, 
începând din toamna lui 1933, Vasile Marin a fost redactor 
la Cuvântul... Eu nu am fost niciodată patronul nimănui, ci 
numai tovarăş egal în toate... al celor cu care gândeam la 
fel. Cu atât mai puţin puteam fi deci «patronul» lui Vasile 
Marin, care aparţinea cu toată fiinţa lui unei mişcări 
totalitare. Probă că e aşa e faptul că, deşi simpatiile dintre 
el şi noi erau mai veohi, de pe vremea când cu toții 
stăteam pe meterezele - azi ştirbe, vai! - ale revoluţiei 
ţărăneşti, el nu s-a îndreptat totuşi spre noi decât în 
momentul în care, sub presiunea anacronismului grotesc al 
reînscăunării liberale, act greu de urmări tragice, 
nelichidate decât în parte, Cuvântul, forţat să-şi exprime 
doctrina nu în consideraţiuni de filosofia istoriei (cum o 
făcuse până atunci), ci în formula de luptă, s-a apropiat 
total de mişcarea legionară... Nu el a venit înspre noi, ci, 


mai degrabă, noi ne-am apropiat de el în drumul nostru 
spre militantismul revoluţiei naţionale.”2%1 Mircea Eliade 
îşi aminteşte în Memorii: „La sfârşitul lui septembrie 
(1933, n.n.) am avut o lungă convorbire cu Nae Ionescu. 
Se întorsese din Germania, părea foarte impresionat de 
«revoluţia» care începuse acolo şi credea că o revoluţie 
asemănătoare va trebui să aibă loc, într-o zi, şi în România. 
Era în vădită opoziţie cu «Palatul». De mult regele Carol 
nu-i mai asculta sfaturile şi, în articolele din Cuvântul, Nae 
Ionescu critica elegant, dar pe faţă, politica regală, făcea 
aluzii limpezi la Camarilă”2%. Cunoscătorii acestei logodne 
politice au povestit, apoi, de o vizită a lui Nae Ionescu la 
Casa Verde din Bucureştii Noi, în construcţie încă, unde a 
stat îndelung de vorbă cu Codreanu şi i-a lăudat fapta 
(„frumos, aici s-a făcut ceva util, pe când noi...”), şi de o 
vizită a lui Codreanu în redacţia Cuvântului, ocazii cu care, 
probabil, s-a perfectat înţelegerea. Fireşte, Nae Ionescu nu 
s-a înregimentat, ca membru activ, în mişcarea legionară. 
Aceasta, nici atunci, în 1933, nici mai târziu. Dar de un 
pact de colaborare activă a fost, cu siguranţă, vorba. Şi el 
a fost respectat, mai ales că, s-a văzut din Memoriile lui 
Eliade, profesorul credea că odată, cândva, se va produce 
şi la noi o revoluţie naţională similară celei din Germania 
nazistă. Şi cine o putea înfăptui la noi, dacă nu tineretul 
organizat în Garda de Fier de sub conducerea lui 
Codreanu, care agita asiduu ideea revoluţiei naţionale. 
Sprijinul moral, politic şi ideologic acordat de Nae Ionescu 
mişcării legionare i-a sporit mult prestigiul. Cu timpul va 
deveni exponentul ei ideologic, sfătuind-o, încurajând-o şi, 
uneori, îndrumând-o. 

La început, din toamna lui 1933, gazeta Cuvântul a 
început să însereze ştiri şi reportaje despre mişcarea 
legionară. Nicolae Roşu a povestit, mai târziu, că 
directorul gazetei şi-a chemat redactorii (dintre care unii - 
Sebastiân şi Călugăru - erau evrei) şi i-a avertizat: „Ziarul 

nostru a luat o anumită atitudine, cine înţelege să rămână 
să-şi facă bine socotelile”?8%. I-a prevenit deci că îşi 
orientează gazeta spre legionarism. Nimeni n-a plecat, 
socotind, probabil, că e o tactică de moment care nu va 
dura. În redacţie a intrat Vasile Marin, semn că 
avertismentul era totuşi serios. Mai lucra în redacţie şi 
fostul student al profesorului, gardist de pe atunci, Gh. 
Racoveanu, care, încă la 21 iulie, lua apărarea legionarilor 
ce iniţiaseră construirea unui pod la Vişani, iar guvernul 
dezaproba iniţiativa, promițând măsuri energice, în 
numărul din 5 septembrie, articolul „Serbare sportivă” 
elogiază activitatea Gărzii de Fier, înserând şi o fotografie 
de grup, cu C.Z. Codreanu în mijloc. În reportaje se relata: 
„... O frumoasă serbare... în scopul construirii unui cămin 
al legionarilor. Au participat legionari din toate unghiurile 
ţării. La ora 4 şi-a făcut apariţia Căpitanul Gărzii de Fier 
(11 Corneliu Z. Codreanu şi câţiva «locotenenţi» al şefului 
care au trecut în revistă plutoanele de legionari. Aceştia au 
răspuns cu salutul legionar şi imnuri şi cântece legionare”. 
Apoi, guvernul Duca odată instalat în noiembrie şi 
anunțând, pentru 12 decembrie, alegeri, Cuvântul făcea 
loc, generos, ştirilor despre participarea în alegeri a Gărzii 
de Fier. Presa, dar nu şi Cuvântul, semnala acte de 
violenţă ale legionarilor în campania electorală şi elogierea 
Germaniei hitleriste, ţară cunoscută pentru politica 
revizionistă, ceea ce constituia un pericol pentru România. 
Guvernul a luat atitudine amenințătoare. In replică, la 23 
noiembrie, directorul Ciivântului scrie: „Guvernul şi-a 
anunţat în repetate rânduri dorinţa de a suprima radical 
«mişcările extremiste», iar acum, în urmă, a trecut la... 
realizări. Echipele de propagandă ale Gărzii de Fier simt 
pretutindeni oprite în acţiunile lor... Tinerii aceştia, 
camionete şi materiale electorale confiscate. De ce? Pentru 
că sunt extremişti? Ce-i aia «extremişti»? Şi de ce sunt 
extremişti legionarii Gărzii de Fier? Noi le ştim o singură 
hotărâre, aceea de a rezista violent la oricare mişcări 

nelegale”?%. Apoi, printr-o lovitură de forţă, la 9 


decembrie, la intervenţia expresă a lui N. Titulescu 
(ministru de Externe), I.G. Duca, prin jurnal al Consiliului 
de Miniştri, dizolvă Garda de Fier şi îi interzice 
participarea în alegeri. Cuvântul îşi continuase, şi până 
atunci, campania de condamnare a guvernului pentru că 
împiedica activitatea electorală a Gărzii de Fier, apărându-l 
pe legionari atunci când contraatacau. La 29 noiembrie, 
Gh. Racoveanu a publicat un articol intitulat „în legitimă 
apărare”. După dizolvarea Gărzii, Cuvântul înserează ştiri 
despre proteste ale legionarilor, solidarizându-se cu ele. A 
doua zi, în 13 decembrie, protestează, sub semnătură, şi 
Nae Ionescu într-un articol intitulat „Contribuţii la teoria 
actului de guvernământ”, calificând dizolvarea drept o 
hotărâre arbitrară. La 14 decembrie, ziarul însera articolul 
„Roluri  blestemate”, care denunța, din nou, abuzul 
guvernului. Se stăruie în ideea că Garda de Fier nu eo 
organizaţie teroristă, ci s-a apărat numai atunci când a fost 
atacată. Prin dizolvare, de fapt, s-a urmărit „distrugerea 
Gărzii de Fier ca reprezentanta cea mai vie şi mai 
puternică a revoluţiei naţionale... Deci nu împotriva lui 
Zelea Codreanu porneşte aşa de aprig urgia domnului 
Duca, ci împotriva mişcării noastre naţionale... D. Duca 
rămâne însă, oricum, jalnicul instrument al unei oculte 
antinaţionale”. Şi, peste tot în gazetă, ştiri din capitală şi 
provincie despre desfăşurarea acţiunilor guvernului 
împotriva legionarilor. În 17 decembrie (nr. 3106) se 
publică articolul „Ce e de făcut şi ce nu se va face”. Un 
pasaj al acestui articol spune: „Stăm în faţa unor oameni 
noi, pe care schingiuirea şi prigoana nu-i înfrâng, ci îi 
îndârjesc. Dacă cei care patronează din ţară sau de peste 
graniţă urgia de astăzi şi-ar da seama de încordarea 
tragică în care trăiesc tinerii aceştia... s-ar îngrozi de 
perspectiva  firământată pe care a deschis-o ţării 
necugetata hotărâre de la 9 decembrie şi brutala ei punere 
în fapt”. Articolul cerea eliberarea arestaţilor, măsuri 

pentru revenirea Gărzii de Fier în campania electorală şi 
amânarea alegerilor cu o lună. Şi mereu simt publicate 
ştiri despre brutalitatea autorităţilor în acţiunile de 
dizolvare. La 24 decembrie e publicată scrisoarea lui 
Corneliu Zelea Codreanu despre dizolvarea Gărzii de Fier, 
mulţumind gazetelor Cuvântul şi Calendarul pentru că „au 
găsit un cuvânt de bine pentru noi... Nu le vom uita pentru 
atitudinea şi ajutorul dat”. 

Mircea Eliade îşi aminteşte, în Memorii, de tensiunea 
extraordinară a acelui decembrie 1933, care a marcat 
trecerea pe faţă a directorului Cuvântului de partea 
legionarilor: „Decembrie 1933 a fost, pentru întreg grupul 
nostru, o lună de tensiune. Nae lonescu nu-şi mai 
ascundea acum făţişa ostilitate faţă de politica regală. Intr- 
o serie de articole se împotrivea guvernului Duca şi 
atrăgea atenţia asupra riscurilor pe care le comporta 
dizolvarea Gărzii de Fier, act pe care îl considera nu numai 
ilegal, dar şi inutil. Pentru că, spunea, ori e vorba de o 
mişcare artificială, fără rădăcini în viaţa politică 
românească, şi «lunci interzicerea e inutilă, pentru că va 
dispărea de la sine; ori, dimpotrivă, mişcarea e autentică, 
puternică şi în creştere, şi atunci nu va putea fi anihilată 
printr-o decizie ministerială. În cursul toamnei, Nae 
Ionescu îl cunoscuse pe Codreanu şi se dusese să-l vadă la 
Casa Verde. îl impresionase faptul că se făcuse ceva, în 
cazul acesta o casă. Mărturisise asta lui Codreanu şi când 
acesta răspunsese că şi el, Nae Ionescu, făcuse atâtea 
lucruri, profesorul l-a întrerupt: «Nu, lot ce am făcut până 
acum sunt doi băieţi. Nu e mult, dar tot e ceva. Restul n- 
am făcut eu: în politică, eu doar am grădinărit, am smuls 
buruienile şi am udat arborii, florile, legumele. Dar 
fructele nu le-am ificut eu. Le-am ajutat doar să crească, 
le-am apărat de neghină» „28. 

Despre întâlnirea  Codreanu-Profesor, devenită 
legendară în cercurile legionare, a povestit, în 1940, şi PP 
Panaitescu: „Într-o zi figura mândră a Căpitanului a urcat 
scările redacţiei Cuvântul ca să strângă mâna lui Nae 

Ionescu. A fost o întâlnire între doi oameni care nu s-au 
căutat, ci s-au întâlnit pentru că drumurile vieţii lor se 
întâlneaul Şi Căpitanul a fost acela care a cucerit pe 
profesor. Cine ar fi crezut că gânditorul delicat, omul 
catedrei, al vieţii sociale alese va suferi alături de toţi 
luptătorii cei tineri, va izbuti să stea neclintit în suferinţă, 
devenind una din cele mai nobile figuri de jertfă pentru o 
credinţă?”2%6. Un Ioan Fleşeriu, legionar exilat, a povestit, 
târziu, despre vizita lui Nae Ionescu în tabăra legionară de 
la Carmen Sylva, cu prilejul unei nerbări. Cu acest prilej, 
profesorul ar fi exclamat: „Aici e locul meu, Căpitane”2%. 
Imediat după asasinarea lui Duca (29 decembrie), 
odată cu arestarea vinovaţilor, se operează şi alte arestări 
printre legionari. Odată cu aceştia sunt arestaţi câţiva 
gazetari din redacţiile Calendarului şi Cuvântului, printre 
care şi cei doi directori, Nichifor Crainic şi Nae lonescu, 
iar gazetele sunt suspendate. Ultimul număr al Cuvântului 
e cel de Anul Nou (probabil s-o fi imprimat mai devreme), 
în care se anunțau, sec, asasinatul de pe peronul gării 
Sinaia, arestările operate în ţară şi decretarea stării de 
asediu. Nae Ionescu a fost eliberat după vreo 45 de zile de 
detenţie (în favoarea sa a intervenit, în stilul său Imperativ, 
şi Nicolae Iorga), dar reapariţia gazetei sale nu a mai fost 
îngăduită. Era, s-a spus, răzbunarea regelui. E posibil. Dar 
orientarea politică evidentă a profesorului dădea temei 
acestei decizii. Cuvântul n-a mai reapărut decât tocmai în 
ianuarie 1938, pentru câteva luni, pe vremea guvernării 
Goga-Cuza. Nae Ionescu a continuat să spere în reapariţia 
gazetei sale. De aceea, îşi păstrase tipografia, sediul 
redacţiei şi plătea salarii câtorva redactori. Ba chiar, 
uneori, redactorii salariaţi fără treabă şi alţi prieteni se 
vedeau în redacţie cu patronul. Bani, patronul avea din 
plin.  Devenise reprezentantul în România al I.G. 
Farbenindustrie şi era, pentru asta, foarte bine plătit. Se 
purta foarte elegant, avea maşină cu şofer, îşi făcuse o vilă 

la Băneasa, ducea un trai pe picior mare. (Era chiar atacat, 
pentru aceasta, şi denunţat ca agent al unei întreprinderi 
jidoveşti din Germania, de către Sfarmă Piatră a lui N. 
Crainic din 1937.) Cum se împăcatraiul acesta cu modestia 
în sărăcie prescrisă legionarilor e încă unul din 
paradoxurile personalităţii neobişnuite care a fost Nae 
Ionescu. Dar nu uit că profesorul nu era legionar activ 
încadrat, ci numai una din personalităţile apropiate 
mişcării şi, de la o vreme, unul dintre factorii ei tutelari. 

Unii susţin, azi (contemporanii n-o făceau), că, de 
fapt, înverzirea lui Nae Ionescu a fost un act conjunctural, 
mai mult pentru a răzbuna dizgraţierea sa de către rege. 
Că o fi fost şi un act de acest fel, e posibil. Dar că 
profesorul se comporta ca un mentor al mişcării legionare 
şi un susţinător al ei este incontestabil. La urma urmei, 
această ipostază contează, şi nu motivaţia producerii ei 
iniţiale. De altfel, făcea, curent, declaraţii publice 
filolegionare. În 1935 a apărut ca martor, la Consiliul de 
Război, în procesul unor legionari. Acolo, răspunzând 
întrebărilor completului de judecată, a declarat, printre 
altele: „Am privit Garda de Fier ca pe una din mişcările 
care se încadrează în ritmul general al vremii, a cărei 
reuşită sau eşec depindea de îndrumarea şi capacitatea 
politică a conducătorilor, desigur; dar care avea, ca toate 
mişcările autoritar-naţionale de azi, un puternic «a tout» 
de partea ei: conjunctura istorică”. Recunoştea, totodată, 
că întreţine relaţii personale cu C.Z. Codreanu?5. A mai 
depus, tot ca martor, la aceeaşi instituţie judecătorească, 
şi în martie 1937, în apărarea a şapte studenţi legionari. 
Apoi, în 1937, ca martor al decemvirilor, cei zece legionari 
care l-au asasinat pe Mihail Stelescu. Era deci mereu 
invitat „din oficiu” pentru a lua apărarea unor legionari 
aflaţi în boxa acuzaților. 

Există, de altfel, şi texte (articole) ale profesorului în 
care ataşamentul său faţă de mişcarea legionară e 
incontestabil. lată un text din iunie 1937, care omagia 
aniversarea unui deceniu de la întemeierea Legiunii: 

„Dintre toate mişcările care, de la război încoace, pentru a 
nu vorbi decât în strictă contemporaneitate, au încercat să 
organizeze destinele naţiei noastre, niciuna nu s-a aşezat 
mai sigur în matca istoriei româneşti ca cea a tinerilor care 
stau sub ocrotirea Arhanghelului cu sabia de foch Trebuie 
să începi a înţelege că gestul rodnic al tânărului, dar 
pentru asta nu mai puţin bărbatului lor căpitan, trece 
dincolo de îndemânare sau talent şi devine răsfrângerea 
singură a unui destini Trebuie să spun aici şi astăzi celor 
de vârsta mea şi, dacă îmi este îngăduit, şi celor mai 
bătrâni decât mine că până acum mișcarea aceasta nu a 
greşit niciodată. Destul ca să ne facă să înţelegem că pe 
tinerii aceştia, care merg chiuind în luptă şi în moarte, 
nimic nu-i va abate din chinul lor; nici violenţa, nici 
trădarea; nici linguşirea, nici corupţia; nici ademenirea, 
nici prigoana. Căci nu merg pe drumul lor, ci pe drumul 
naţiei, care e al mântuirii, pentru că pe (îl străjuieşte 
Dumnezeu. lar celor îndărătnici le voi spune că a trecut 
momentul în care adeziunea noastră putea să însemne 
izbândă şi împotrivirea noastră înfrângere. De întâlnirea 
noastră cu tinereţea legionară nu mai atârnă astăzi decât 
bucuria de a fi văzut din vreme lumina adevărată şii un 
apus fără fulgere. Căci, încă o dată, victoria legionară 
înaintează cu o necesitate de destin. lar a te împotrivi 
destinului înseamnă a lua istoria în răspăr”2%. (Şi, e 
vremea să adaug, mai sunt şi alte texte de acest fel, din 
1937 şi 1938.) Este posibilă o adeziune mai deschisă şi mai 
profund participativă? S-ar putea obiecta că nu se poate 
vorbi de o sinceritate în adoptarea unui credo la un cinic 
care n-a crezut niciodată în nimic. Aş răspunde că nu atât 
sinceritatea în gând interesează în acest caz, cât 
mărturisirea publică a unui crez. E singurul lucru care 
prezintă relevanță, pentru gardismul sincer sau de 
conjunctură al lui Nae Ionescu. 

În epocă, această adeziune a însemnat enorm, 
sporind  prozelitismul. Pentru sinceritatea  adeziunii 

profesorului au pledat, în 1940, legionari de renume. 
Vasile Băncilă, de pildă, a afirmat: „«Gardismul» lui Nae 
Ionescu? Da, aceasta a fost altceva. A fost popasul lui 
spiritual, aderarea lui fără rezerve (subl n.), formă în care 
s-a împlinit activ după o aşteptare şi o ispăşire lăuntrică 
atât de lungă. Setea, marea sete spirituală şi politică a lui 
Nae Ionescu, de a vedea crescând pe meleagurile noastre 
o mişcare de mare bărbăţie şi probitate, care să fie a 
noastră şi numai a noastră, şi-a satisfăcut-o, în sfârşit, 
sorbind apă vie din izvorul, din şuvoiul legionar pentru a 
cărui descătuşare din tainiţele solului nostru sufletesc a 
lucrat el însuşi o viaţă de om. Şi, atunci, toate «trăirile» şi 
«atitudinile» lui de mai înainte capătă un sens: ele au fost 
încercări şi aşteptări pentru regăsirea din urmă. Nae 
Ionescu s-a căutat, a cercetat, a vrut să spere, uneori poate 
să se amăgească, dar n-a avut propriu-zis o atitudine decât 
în Legiune, când n-a mai fost, de fapt, atitudinea lui, ci una 
comunitară în care era cuprins, cu care concrescuse în 
mare parte şi pe care în altă parte o anticipase”2%. La 
moartea profesorului (15 martie 1940), cercul legionarilor 
refugiaţi la Berlin l-a omagiat. A vorbit, binişor bombastic, 
dar mărturisind o apreciere care era a cercurilor 
legionare, Constantin  Papanace, având rangul de 
comandant: „Profesorul Nae lonescu a căzut în luptă pe 
reduta onoarei legionare el n-a fost din generaţia 
Căpitanului, era mai vârstnic. N-a trecut prin Şcoala 
Frăţiilor de Cruce. Nu şi-a făcut educaţia în cuib”. După 
deziluzia ţărănismului, s-a apropiat de Legiune. „Atunci a 
văzut el cum toate izvoarele de viaţă ale acestui neam 
pornite din adâncurile pământului şi istoriei româneşti 
formează marele fluviu al spiritualităţii legionare Cu 
aceasta, prof. Nae Ionescu şi-a gândit sensul existenţei 
sale pe care atâta vreme l-a căutat De acum încolo, 
unicul lui gând va fi să propovăduiască adevărul cu deplina 
mulţumire că a cunoscut şi înţeles pe Căpitan”. 2*1în 

sfârşit, ca totul să se încununeze în favoarea ideii pentru 
care cu dreptate pledau legionarii, prezentându-l pe 
profesor drept un dăruit al lor, în acelaşi număr al Bunei 
Vestiri din care am citat textele de mai sus (sunt şi multe 
altele) se reproduce şi facsimilul unei scrisori a lui C.Z. 
Codreanu către Nae Ionescu. Textul e, şi el, lămuritor: 
„Amândoi cei duşi, Moţa şi Marin, s-au rupt din carnea şi 
din sufletul nostru, dar au avut şi cu Dvs. legături sufleteşti 
aşa de mari încât n-ar putea fi evaluaţi de alţii. E şi o 
dovadă că el, Moţa, şi-a lăsat sfintele lui scrisori în paza 
Dvs. Mişcarea legionară, prin mine, vă salută pentru tot ce 
aţi făcut. C.Z. Codreanu. 16.2.1937"2%. E, aş adăuga, într- 
adevăr semnificativ că nu Vasile Marin, fost redactor la 
Cuvântul, ci Ion I. Mota, al doilea în rang, în mişcare, după 
Codreanu, i-a încredinţat, la plecarea în Spania, lui Nae 
Ionescu scrisorile sale, dintre care una (cea către 
Codreanu) cu valoare de testament politic. Asta spune 
destul în legătură cu poziţia lui Nae Ionescu în mişcarea 
legionară şi despre relaţiile apropiate pe care le întreținea 
cu liderii ei. Nu oricui - nu-i aşa? - încredința un om de 
fanatismul învăpăiat al lui Moţa, în momente de cumpănă, 
scrisori testamentare. De altfel, Mircea Vulcănescu ştia că 
Mota venea adesea la Nae Ionescu să se sfătuiască, încât 
gestul încredinţării scrisorilor devine deplin explicabil. Dar 
e de admis că Nae Ionescu n-a fost membru înregimentat 
în mişcare. Aceasta, deşi am găsit într-una dintre 
publicaţiile legionare ale vremii o precizare, semnată de 
comandantul inginer Virgil lonescu, care ar contrazice 
ipoteza de mai sus. lată această precizare: „D-le redactor, 
ziarul dvs. (Informaţia), în numărul său de miercuri 1 
decembrie 1937, a publicat o informaţie din care reieşea 
că d. profesor Nae Ionescu a părăsit partidul «Totul pentru 
Ţară» din cauza pactului încheiat între domnii luliu Maniu 
şi Corneliu Zelea Codreanu. in să vă aduc la cunoştinţă că 
informaţia dvs. este complet greşită. D. prof. Nae Ionescu 
lipseşte din ţară încă din ziua de 23 noiembrie, iar acordul 
dintre domnii luliu Manlu şi Corneliu Zelea Codreanu s-a 

încheiat în y. lua de 25 noiembrie. Cu deosebită stimă, 
Inginer Virgil Ionescu”. Să se fi înscris efectiv în mişcare 
profesorul? E greu de crezut. Deşi se pare că, acum, în 
1937, relaţiile sale cu oficialităţile legionare s-au adâncit. 
În ianuarie 1938, la reapariţia Ciwântului, Nae 
Ionescu, deşi afiliat legionarismului, e prudent, întrucât 
aprobarea pentru a doua naştere o obținuse din partea 
guvernului Goga-Cuza. Or, între cele două grupări 
extremiste de dreapta erau relaţii de inamiciţie publică, 
zilnic înregistrându-se încăierări, soldate uneori şi cu 
morţi, între cuzişti şi legionari în campania electorală. Un 
text al lui Nae Ionescu, deşi domol, iese vizibil din rezerva 
supravegheată: „Mişcarea domnului Codreanu e pătrunsă 
de caracterul ei istoric şi ineluctabil: că aşezată pe valul 
vremii, ea e purtătoare şi se simte împlinitoare de destin şi 
că, prin urmare, nu înţelege să-şi risipească puterile 
luptând cu formaţiuni Istorice perimate, care se destramă 
de la sine, fără nevoia vreunei intervenţii din afară 2%. Mai 
există câteva articole prolegionare, polemizând acut cu 
opiniile lui N. lorga. La 9 februarie 1936, directorul 
Cuvântului scria: „Ni se recomandă astăzi prin insinuări 
piezişeii o politică de mână forte împotriva mişcării 
domnului Corneliu Codreanu. Cine vrea s-o facă? D. Iorga 
însuşi? D. Dinu Brătianu? Sau cine? Şi cu ce justificare?”. 
În altul, din 27 ianuarie, pleda în favoarea dictaturii, 
elogiindu-i pe Hitler şi Mussolini. Şi, în sfârşit, la 5 
februarie 1938, într-un articol intitulat „Dincolo de 
tocmeală”, după ce declară că „noi trăim o epocă de 
lichidare a spiritului critic”, lua apărarea legionarilor: „Mai 
în vârstă mult decât tinerii pe care-i văd ridicându-se 
aprigi în jurul meu, eu îi fericesc că au avut norocul să 
trăiască într-o vreme în care credinţa e aşa de tare că 
poate duce până la bucuria extatică a jertfei. Şi de aceea 
încerc eu însumi să fac din scrisul meu o mărturisire. 
Domnule profesor, dacă nu aţi uitat că acum un an, la 13 
ianuarie, a murit, aşa cum a murit, pentru ce a murit, loan 

Moţa, aţi înţelege că intensitatea cu care cred oamenii de 
azi depăşeşte orice putinţă de tocmeală”. Relaţiile cu 
Căpitanul continuau. Porunca Vremii din 22 ianuarie 
anunţa: „leri după-amiază d. Corneliu Zelea Codreanu, 
şeful mişcării legionare, a vizitat redacţia ziarului 
Cuuântui?*4. (E probabil ca PP Panaitescu, în evocarea din 
care am citat mal înainte, să se fi referit la această vizită a 
lui Codreanu în redacţia ziarului Cuvântul) Oricum, vizita 
lui Codreanu s-a produs, semnificativ, chiar a doua zi după 
reapariţia gazetei lui Nae Ionescu şi, făcută atât de 
manifest, ea avea, probabil, menirea de a sublinia relaţia 
specială dintre directorul gazetei şi Căpitanul mişcării 
legionare. Existau mai vechi înţelegeri între ei. Mircea 
Vulcănescu ştia de la Mircea Eliade că profesorul purta 
mereu asupra sa o fotografie a lui Codreanu, cerând să fie 
înmormântat cu ea. Când a murit profesorul şi fotografia n- 
a fost găsită, Eliade ar fi exclamat că i-a fost luată la 
Parchet. Vulcănescu nu crede în această legendă, nu crede 
în înregimentarea efectivă a profesorului, dar stăruie în 
ideea că între cei doi au fost relaţii speciale, apropiate cât 
îngăduia deosebirea lor temperamentală şi de facondă 
intelectuală?%. 

Evenimentele se iuţiseră. Legionarii erau vânaţi 
peste tot. Puțin interesa, atunci, dacă înregimentarea era 
efectivă sau numai ideologică. Cei ştiuţi legionari 
importanţi erau arestaţi. Nae lonescu nu putea fi ocolit. A 
fost arestat în noaptea de 7/8 mai 1938 şi transportat 
imediat în lagărul de la Miercurea Ciuc. Se purta acolo 
cum îi era felul. Îşi schimba (din cele trei pe care şi le 
luase cu sine) în fiecare zi costumul, citea, a scris, pe 
hârtie igienică, un studiu despre Machiavelli (pe care 
Vulcănescu l-a citit), participa la slujbele religioase şi 
adunările legionarilor ca deţinuţi, întreținea convorbiri 
îndelungate cu unii camarazi intelectuali. Mircea Eliade l-a 
descris aşa cum se comporta în lagăr. Pasajul merită 

reprodus: „Nae Ionescu era neschimbat: senin, optimist, 
strălucitor, acelaşi de pe catedră sau din biroul lui de la 
Cuvântul Majoritatea deţinuţilor îşi lăsaseră barbă şi 
umblau în haine jerpelite, Nae Ionescu, dimpotrivă, se 
bărbierea în fiecare zi, avea întotdeauna cămaşa curată, cu 
legendara lui cravată papillon, şi schimba hainele de câte 
ori putea (i se îngăduiseră trei costume, o vestă şi câteva 
pulovere). Mărturisea că, atâta timp cât i se va îngădui, se 
va îmbrăca şi comporta în lagăr aşa cum se îmbrăcase şi se 
purtase la Palat, pe stradă sau la Universitate. Nu-mi 
amintesc să-l fi văzut vreodată trist, abătut sau descurajat. 
Uneori, când rămâneam singuri sau într-un grup restrâns, 
ne vorbea de cărţile pe care se hotărâse să le scrie: un 
Comentariu la epistolele Simţutui Pavel şi Căderea în 
Cosmos, aceasta din urmă alcătuită dintr-o serie de 
scrisori, majoritatea către Cella Delavrancea, marea - şi 
ultima - lui dragoste”2%. Un alt codeţinut i-a închipuit, în 
1940, un portret mai puţin rozaliu decât cel al lui Eliade: 
„Foarte popular în Legiune, înainte de prigoană, profesorul 
devine la Ciuc idolul nostru al tuturora. Respectul cu care 
îl înconjuram până la religiozitate se adresează marelui 
dascălii. Privea prigoana dezlănţuită de regim cu ironiei 
Ca apostol şi martir al propriei învățături, profesorul îşi 
continua prelegerile de la Universitate, având, drept 
studenţi, întregul lagăr, drept bănci, iarba crescută de la 
Dumnezeu între reţele şi clădire. lInsufleţirea de la 
Universitate era, acum, la el, iluminare. La câteva zile 
după înmănunchierea aici a 

Tlsmanei, Bistriţei, Dragomirnei şi Ciueului legionar 
(e vorba, desigur, de transportarea la Miercurea Ciuc a 
legionarilor încarceraţi în alte lagăre, n.n.), profesorul a 
împlinit 49 de ani. L-am sărbătorit în curte, lângă reţele, în 
jurul bazinului de ciment. Dl Clime a spus cuvântul festiv, 
elogiind pe vechiul prieten şi coleg de şcoală A urmat o 
clipă solemnă: i-au fost înmânate redacţiei de provincie a 
Ciwântului vreo 46 de corespondențe, mărturie vie a 
martirajului acestui ziar, suprimat de două ori până aici 

pentru aderenţele sale legionare Spunea de atâtea ori: 
eu acuma îmi fac ucenicia legionară şi vreau să fiu tratat 
ca începători S-a chinuit mult. Boala începea să-şi arate 
colții. Făcea zilnic, la mâini, băi de tărâţe, care nu i-au 
ajutat însă nimic. Mâncarea servită la cazan îi făcea răul 
Prin august ni s-a suspendat, de câteva ori, tutunul. Nae 
Ionescu suporta mai greu lipsa de ţigări decât cea de 
hrană convenabilă. Slăbise grozav. Gulerul i se lărgise, 
hainele stau pe el ca un sac în jurul unei prăjini. Mal era 
chinuit şi de imposibilitatea de a fi o clipă singur, de a-şi 
aduna gândurile”2%. 

N-ar trebui să se creadă că profesorul conferenţia în 
lagăr zilnic sau de două-trei ori pe săptămână. Se 
organizau aici conferinţe susţinute de diverşi. Printre 
aceştia a fost şi profesorul. A ţinut numai patru conferinţe, 
susţinute în luna mai 1938, care au fost apoi publicate, 
după notele rezumate ale părintelui Ştefan Palaghiţă. Titlul 
lor generic e Fenomenul legionar. Se pare, crede a şti 
Constantin Papanace, că profesorul a mai susţinut şi alte 
conferinţe, ale căror texte rezumative, nepublicându-se, s- 
au pierdut. Ar fi de observat mai întâi că textul acestor 
conferinţe e plat, neizbutind să surprindă verbul paradoxal 
şi strălucitor al profesorului. Ţinând seama de auditoriu, 
conferenţiarul şi-a propus să încadreze fenomenul legionar 
în evoluția Istoriei. Anumite pasaje dezvăluie, 
incontestabil, convergenţa spirituală cu legionarismul: 
„România legionară nu este un fapt simplu, ci complex. 
Adică viziunea legionară a realităţii este o formulă care 
cuprinde întreaga manifestare de viaţă, aşa cum se 
încadrează ea în istorie. România legionară va fi o formă 
de viaţă politică, economică, spirituală, alta decât cea de 
astăzi. Punctul de plecare este istoria. Tot ce se întâmplă, 
se întâmplă în timp şi spaţiu, teologii spun în veadi Azi au 
apărut în lume forme politice noi: fascism, hitlerism, 
legionarism. Atât fascismul, cât şi, mai ales, hitlerismul se 
sprijină numai pe naţiune. Națiunea nu însă în sens 

democratic, pentru că fascismul şi hitlerismul nu au nevoie 
de voturi. Voturile de acolo, chiar şi atunci când se recurge 
la vot, nu sunt voturi individuale. Acolo poporul este 
considerat ca unitate, iar oamenii care stau în capul 
statului (în fruntea poporului) sunt consideraţi ca 
emanaţiuni ale poporului, sunt ca națiunea. Hotărârea lor 
este prezentată a fi hotărârea întregului popor. De aceea 
se zice totalitar, căci individul e complet topit în 
colectivitate”. Şi, poate aceasta, întrucât se referă la 
obsesia legionarilor despre trădare şi trădători: „1) 
Trădarea este ruperea din comunitate. Un individ se 
defineşte prin colectivitate, comunitate. Nu există adevăr 
individual absolut decât unul: adevărul comunităţii (de 
destin, de dragoste etc.). A te rupe din comunitate 
înseamnă să nu mai vorbeşti, simţi, gândi, lucra ca ea, 
adică a nu mai recunoaşte singurul adevăr absolut, firesc, 
ca şi ereticii. Deci anormalitate. 2) Nu interesează cauzele, 
intenţiile trădării, nici chiar pedeapsa ei, căci fapta se 
defineşte prin ea însăşi. Nu spun eu sau altul, nu impun eu 
sau altul o atitudine faţă de trădători, ci faptul în sine mă 
obligă să rup relaţiile cu un individ care nu mai există. A 
lua contact cu el înseamnă a trăda comunitatea, a trăda 
cauza ta. Trădarea admite numai judecăţi de existenţă 
(constatare) sau de valoare”2%. 

Prin octombrie sau noiembrie 1938 starea sănătăţii 
lui Nae Ionescu se agravează. Suferea de cord. Se admite 
cererea de internare în spital. Va fi Spitalul Militar din 
Braşov. După asasinarea lui C.Z. Codreanu, autorităţile 
izbutesc să smulgă din partea unor legionari multe 
declaraţii de abjurare. Ziarele sunt doldora de astfel de 
declaraţii. La început a fost o declaraţie de supunere faţă 
de rege a 318 legionari având domiciliu obligatoriu în 
lagărul de la Vaslui. La 11 decembrie ziarele anunţă 
abjurarea şi închinarea lui Nae Ionescu. Textul sună astfel: 
„Aderăm cu totul la apelul şi declaraţia semnată de 

camarazii noştri aflaţi în lagărul de la Vaslui şi publicată în 
Universul din 7 decembrie 1938 (nr. 334). Braşov, 9 
decembrie 1938”. Semnau Nae Ionescu, preot D.M. 
Ionescu, Gr. Petrescu. Şi pentru ca totul să fie credibil se 
publică şi facsimilul declaraţiei, cu semnătura olografă a 
lui Nae lonescu. În aceeaşi zi se publică şi declaraţia de 
supunere a 34 de preoţi legionari cu domiciliu obligatoriu 
în Sadeghia-Basarabia. Zaharia Stancu a comentat în 
Lumea Românească declaraţia de abjurare a lui Nae 
Ionescu: „Azi, după ce prin acţiunea sa profesională, 
ziaristică şi politică a izbutit, o lungă perioadă de timp, să 
tulbure adânc viaţa statului, să pericliteze viitorul naţiunii 
şi sănătatea morală a generaţiilor tinere, prof. Nae Ionescu 
recunoaşte public că a greşit şi cere, umilit, dintr-un spital 
din Braşov, iertare naţiunii româneşti şi regelui ţării, iar pe 
viitor se leagă să nu mai greşească! O, biată, o, nemernică 
epocă morală, iată ce a devenit îndrumătorul 
«batalioanelor morţii», autorul moral al asasinatelor 
făptuite de tineri cu mustaţa abia mijindă, de copilandri cu 
mintea sucită. Profesorul Nae Ionescu a ieşit din rătăcire. 
Pânza orgoliului nemăsurat i-a căzut de pe faţă. Târziu. 
Totuşi nu prea târziu”. Zaharia Stancu se înşela. Declaraţia 
de abjurare a profesorului era strict conjuncturală. Şi a 
fost urmată de o corespondenţă cu Armand Călinescu, 
cerând eliberarea din detenţie, îi singurul lucru care îl 
interesa. Bolnav greu de cord, voia să se trateze. A fost 
eliberat, dar nu imediat. Dimpotrivă, la 15 ianuarie 1939, 
ziarul lui Stancu informa cititorii: „În urma faptului că 
prof. Nae lonescu şi-a călcat angajamentul luat faţă de 
autorităţi, i s-a fixat din nou domiciliul obligatoriu, pe 
termen de un an, la Miercurea Ciuc”. A fost apoi eliberat, 
iarăşi arestat, după care e eliberat la 24 iunie, având 
domiciliul obligatoriu la Bucureşti. A urmat tot timpul 
tratament specializat. O nouă criză cardiacă avea să-l 
răpună la 15 martie 1940. Nici vorbă de abjurare ca stare 
de cuget. Rămăsese credincios opțiunii din 1933 sau din 
1937. Dar a murit cu numai cinci luni înainte ca legionarii 
să ajungă la putere. Mircea Eliade mărturisise că, în 


diplomaţie fiind la Londra, când a aflat despre 
evenimentele din (ară, s-a gândit la fostul său profesor. 
„Dacă ar fi trăit - meditează Eliade -, i s-ar fi încredinţat, 
probabil, un post important”. Era în firea lucrurilor să se fi 
întâmplat astfel. Destinul a voit însă altfel, lăsându-le 
legionarilor un simbol mult omagiat. Soţia lui Nae Ionescu, 
devenită, împreună cu cei doi fii, moştenitoarea averii 
profesorului, avea să împlinească o datorie. Horia Sima a 
povestit, desigur, în Era Ubertăţu (vol. I), că, în octombrie 
1940, doamna Ionescu l-a vizitat şi „în cuvinte simple, dar 
clare şi hotărâte mi-a spus că soţul ei, prof. Nae Ionescu, s- 
a alipit în ultimii ani de Legiune din toată convingerea şi a 
murit în credinţa legionară, încât ea, ca proprietară 
legitimă a Cuvântului, nu poate face altceva decât să-i 
urmeze gândurile ce le-a avut până în ultima clipă A 
venit să-mi ofere mie, ca şef al Legiunii, proprietatea 
ziarului Cuvuitul, fără nicio obligaţiei sau de altă natură”. 
Şi, apoi, Sima îşi amintea de nenorocirea dispariţiei 
profesorului, căruia îi fusese student: „O, dacă ar fi trăit, 
cât ne-ar fi ajutat profesorul prin relaţiile lui la Berlin şi 
Roma şi prin prestigiul de care se bucura în Inteligența 
tânără a României şi prin martiriul lui din lagăr ce se 
ridicase pe culmile trăirii legionare”2%. 

E inutil să ne întrebăm dacă Nae Ionescu s-ar fi putut 
acomoda cu spiritul nou al mişcării legionare conduse de 
Horia Sima. Oricum am răspunde acestei interogaţii, 
intrăm în domeniul dubitativului. Şi istoria nu operează cu 
asemenea procedee. Singurul adevăr cert e că Nae 
Ionescu şi cercul său au contribuit mult la „spiritualizarea” 
legionarismului, aducându-i, sub steaguri, tineri 
intelectuali, foşti studenţi ai săi. 

2. Iscusit aranjor, cheltuind o mare energie - 
niciodată fără folos - pentru realizarea proiectelor sale, 
Nichifor Crainic a izbutit perfect în năzuinţa sa de a îi o 
personalitate de prim-plan în cultură, în dezbaterea de 
idei, în viaţa publică. Născut în 1889 sub numele de Ion 
Dobre, a pornit de jos, ca fiu de ţăran sărac din satul 

Bulbucata (Vlaşca). A studiat teologia la Bucureşti şi - 
după război - la Viena, debutând, în 1916, ca poet 
semănătorist, cu placheta Șesuri natale. Volumul Darurile 
pământului (1920) reia, augmentată, materia plachetei de 
debut, iar Privelişti fugare (1921) nu-i diversifică sonurile 
lirismului. Se voia - poate şi era - poet religios şi chiar 
mistic, Lovinescu  contestându-i însă tocmai această 
vocaţie. Om cu mari ambiţii, a izbutit să preia, treptat, încă 
din 1922, frâiele revistei Gândirea (întemeiată în 1921, la 
Cluj, de Cezar Petrescu, Lucian Blaga, Gib Mihăescu, 
Adrian Maniu), care se mută la Bucureşti cam atunci 
(1922) când, se pare, Crainic se înapoiază de la studiile 
teologice vieneze (intenţionase să-şi ia doctoratul cu o teză 
despre Meister Eckhart, pe care - cum au arătat apoi 
redactorii de la Predania - nu şi l-a luat). Conducerea 
efectivă totală a Gândirii a luat-o în 1926, odată cu 
plecarea în străinătate a lui Cezar Petrescu. Incă pe 
vremea când era la Viena îi scrisese lui Cezar Petrescu, 
reproşându-i neasumarea unei poziţii curat şi intransigent 
tradiţionaliste. În 1924, izbuteşte, prin eseul Parsifal, să 
curme eclectismul revistei, îndreptând-o pe o direcţie 
apăsat tradiționalistă sub raport doctrinar, dar mediană 
datorită lui Cezar Petrescu în cele literare. Dar Crainic ştia 
să-şi realizeze țelul. Ajuns înalt funcţionar la Ministerul 
Cultelor şi Instrucțiunii Publice, Crainic izbuteşte să 
găsească fonduri pentru subvenţionarea revistei, aflată în 
mare jenă financiară în 1925. Crainic e de acum încolo 
unicul diriguitor al revistei, imprimându-i acea orientare 
doctrinară monomană care a fost ortodoxismul. Fapt este 
că prin această orientare va deveni una dintre direcţiile 
importante în spiritul public românesc de până la 1944. 
Lui Crainic această înfăptuire i s-a părut insuficientă, deşi, 
în fapt, era cu adevărat o performanţă. A crezut că e 
necesar să împuternicească direcţia doctrinară pe care o 
crease prin întemeierea unui cotidian politic. Şi asta 
pentru că N. Crainic ambiţiona şi la un loc de prim-plan în 
ierarhia eşichierului politic. Pamfâl Șeicaru, fostul său 
coleg de la Gândirea şi Cuvântul, l-a judecat apoi foarte 


aspru pe Crainic, dezvăluind că acesta năzuia, după un 
model catolic, să întemeieze un partid politic ortodoxist. E, 
cred, o judecată întemeiată. Nu numai în aprecierea că 
ortodoxia, spre deosebire de catolicism, nu îngăduie 
militantismul politic. Dar şi în aceea că politica, la noi, nu 
putea căpăta înfăţişarea unui fundamentalism religios, 
mohorât şi militant. Nu acelaşi lucru credea Crainic, care, 
la 25 ianuarie 1932, face să apară ziarul Calendarul. În nr. 
6 - 7, p. 375 (1936) din Gândirea se preciza că „doi ani, 
1932 - 1933, ele (ideile Gândirii, n.n.) au fost generalizate 
şi popularizate în toată ţara prin forţa dinamică a ziaristicii 
reprezentate de Calendarul, care a fost un fel de ediţie 
zilnică a Gândirii. Editorialul „începem”, semnat de 
directorul noului cotidian, Nichifor Crainic, stăruie în 
ideea că greaua situaţie economică a ţării n-ar fi numai o 
„repercusiune a industrialismului falimentar din Occident”. 
E „o falsă conştiinţă a momentului că răul avându-şi 
cauza în Occident, remediul lui trebuie aşteptat din 
Occident împotriva acestei false conştiinţe menite să 
paralizeze încrederea în propriile noastre puteri de 
regenerare ne ridicăm noii Răul de care suferă România 
e, în incomparabilă măsură, un rău lăuntric România are 
nevoie de o deparazitare radicală”. Printre colaboratori, 
rolurile principale le-au avut Toma Vlădescu şi Dragoş 
Protopopescu, cu articole pamfletare de o mare violenţă în 
atac. Fireşte, guvernul lorga-Argetoianu, în funcţiune la 
data apariţiei ziarului, era aspru defăimat şi considerat a fi 
masonic (Argetoianu era, într-adevăr, mason, având cel 
mai înalt grad în ierarhia lojii, gradul 33). Dragoş 
Protopopescu scria împotriva bătrânilor oameni politici 
(„Insurecția bătrânilor”): Maniu, Vaida-Voevod, Averescu, 
Iorga, Argetoianu. lar Toma Vlădescu scria un pamflet 
obraznic împotriva lui Camil Petrescu („băiat de culise”, 


„ipochimenul”,  „fatăbătrână”,  „caraghiosul cretin”, 
„catastrofalul prost”, „doctorat în imbecilitate”, „irascibilul 
animal”,  „înspăimântătorul cretin”). Ziarul a fost 


suspendat la 23 martie de „bătrâna epavă politicianistă: 
Const. Argetoianu”, datorită susţinerii de către redactorii 


Calendarului a studenţilor legionari şi cuzişti într-o 
încăierare cu poliţia pe Bulevardul Elizabeta. A reapărut 
tocmai la 9 iunie 1932. Iorga e, şi el, ţinta unor atacuri 
suburbane pe care le semna, de regulă, Toma Vlădescu. 
Ziarul se apropie tot mai mult de Garda de Fier, la 
alegerile din iulie 1932 Dragoş Protopopescu candidând 
chiar, la Botoşani, pe listele mişcării legionare. Iar Crainic 
scria, încă în septembrie 1932, în favoarea corporatismului 
(„Spre corporatism”). Ziarul exalta, de prin iunie 1933, 
Germania şi Italia, întreținea mari campanii antisemite, se 
protesta, în iulie 1933, împotriva măsurilor administrative 
adoptate de guvernul naţional-ţărănesc pentru stăvilirea 
extremismului de dreapta, cu deosebire cel al legionarilor. 
Crainic a scris despre „Martirajul tinerilor” şi Dragoş 
Protopopescu despre „Dl Vaida şi Garda de Fier”. Crainic 
năzuia, după modelul lui Şeicaru de la Curentul, să înalțe o 
clădire a Calendarului, în mai 1933 punându-se, cu mare 
tam-tam, piatra fundamentală a noii clădiri. S-au emis, în 
acest scop, acţiuni denumite „cărămizi”. Dar iniţiativa n-a 
avut spor şi ziarul - ştiau contemporanii, inclusiv Şeicaru - 
nu izbutea să treacă de tirajul de 10.000 de exemplare. Şi 
asta în ciuda violenţelor de tot felul cu care erau burduşite 
numerele cotidianului condus de Crainic. A fost, aceasta, 
marea amărăciune furioasă a lui Crainic, care, oricâte 
eforturi depunea, nu putea atinge performanţa lui Şeicaru 
(Curentul) şi a lui Nae lonescu (CuvântuQ. Campaniile 
împotriva Camarilei regale şi cele favorabile mişcării 
legionare aveau să grăbească decesul ziarului. E interzis 
timp de 15 zile (de la 15 la 30 noiembrie 1933) odată cu 
instalarea guvernului liberal I.G. Duca. În 6 decembrie 
1933 ziarul publică scrisoarea lui C.Z. Codreanu către 
Crainic în care îl invită să candideze în alegeri pe listele 
Gărzii de Fier. Crainic acceptă: „Invitaţia Dumitale o 
primesc. Cu această condiţie: în cazul unei izbânzi, diurna 
mea de deputat să treacă integral în folosul mişcării 
legionare Martor de la început al dezvoltării Gărzii de 
Fier, îi cunosc perfect, în pofida mizerabililor ei detractori, 
ideologia, organizaţia, metodele şi idealul. N-am găsit 


nimic străin de firea şi credinţele mele”. Se protestează, la 
12 decembrie 1933, împotriva desființării Gărzii de Fier şi 
a interzicerii participării ei în alegeri. În ultimul număr, cel 
din 31 decembrie 1933, se anunţă asasinarea primului- 
ministru I.G. Duca şi arestarea, de către guvern, a lui 
Crainic şi a lui Dragoş Protopopescu. Ziarul e suspendat, 
fiind considerat ca unul dintre autorii morali ai asasinării 
lui Duca. Ceilalţi arestaţi, redactori la Calendarul şi 
Cuvântul (inclusiv Nae lonescu), sunt eliberaţi în martie. 
Crainic e reţinut în continuare, implicat în proces şi e 
achitat de completul de judecată (trei judecători s-au 
pronunţat pentru achitare, doi pentru condamnare). La 
proces, Crainic - au mărturisit, apoi, legionarii - s-a 
comportat lamentabil, desolidarizându-se de Garda de Fier. 
Oricâte eforturi a făcut Crainic după eliberare, n-a izbutit 
să obţină autorizaţie pentru reapariţia gazetei. Şi s-a plâns, 
ani de zile, că prin suprimarea Calendarului i s-au adus 
mari daune financiare. Nici în 1938, sub guvernul Goga- 
Cuza, n-a izbutit să obţină autorizaţia pentru reapariţia 
gazetei, pentru că primul-ministru Octavian Goga vedea în 
Crainic, pe bună dreptate, un adversar al Partidului 
Naţional Creştin. 

Neobţinând autorizaţia de reapariţie a Calendarului, 
Crainic a făcut să apară la 14 noiembrie 1935 cu sprijinul 
financiar al lui Stelian Popescu, directorul Universului, o 
nouă publicaţie. A fost un săptămânal în 16 pagini, intitulat 
Sfarmă Piatră. Director era Al. Gregorian, plecat de la 
Porunca Vremii, iar echipa redacțională (din care nu 
lipseau Dragoş Protopopescu şi Toma Vlădescu, N. 
Crevedia, apoi Pan M. Vizirescu, Vintilă V. Caftangioglu, 
devenit Vintilă Horia, Ovidiu Papadima, Dan Botta etc.) era 
aceea de la Calendarul. Articolul-program era limpede în 
mărturisire: „Sfarmă Piatră al nostru apare nu ca o forţă 
oarbă, ci ca o forţă în serviciu comandat. El se subjugă de 
bunăvoie programului vremii noastre: naționalismul 
Sfarmă Piatră are deci un crez categoric, intransigent, de 
flacără. Braţul lui va spulbera şandramalele pe care naivii 
le cred temple şi pe care escrocii le dau drept eternei El 


se va lupta cu zmeii pistruiaţi”. Pamfletul violent, 
băşcălios, vulgar şi nesubstanţial se lăfăie în paginile 
săptămânale, atacati fiind Titulescu („Câinele Titulescu”), 
Argetoianu, Stere. 

Victor lamandi, Vaida-Voevod, gazetele democrate, 
Adevărul, Dimineaţa, Zorile. Masoneria e, şi ea, cal de 
bătaie, pamfletele ţinându-se lanţ împotriva organizaţiei ca 
atare şi a fruntaşilor ei, Sadoveanu, Argetoianu şi chiar 
Vaida-Voevod, deşi acesta din urmă a mărturisit că a intrat 
în lojă în timpul Conferinţei de Pace de la Paris, în 1919, 
pentru a aduce foloase ţării (şi a adus), apoi, neplătind 
cotizaţii, neparticipând la reuniuni, a socotit, de aceea, că 
a fost radiat din lojă. De fapt, Crainic şi-a creat publicaţia 
şi pentru a-şi fortifica poziţia politică în tabăra 
naționalistă, întrucât Goga, Cuza şi Cuza junior l-au exclus 
din raidurile Partidului Naţional Creştin, deşi contribuise 
mult la crearea lui (întemeierea organizaţiei lăncierilor a 
PN.C. ar fi fost iniţiativa doctrinarului ortodoxismului). 
Crainic s-a opus fuziunii PN. C. cu gruparea lui Vaida- 
Voevod, Frontul Românesc. Revista avusese deci scopul de 
a-i crea un piedestal politic lui Crainic, prezentat mereu 
drept singurul creator al naţionalismului integral, apărător 
al ideii statului etnocratic. In articolul „Un comunicat 
mincinos”, din 15 octombrie 1936, şi în cel intitulat 
„înainte” (22 octombrie 1936), Crainic mărturiseşte că 
voise să preia din mâna obosită a lui A.C. Cuza conducerea 
L.A.N.C., pe care acesta i-o oferise. Apoi, când s-a produs 
fuziunea dintre partidul lui Cuza şi cel al lui Goga, cei doi 
şefi şi tânărul Cuza, geloşi, au urmărit şi au izbutit să-l 
elimine din partid, în 1937, Dragoş Protopopescu şi Toma 
Vlădescu se mută la Buna Vestire, toroipanul atacurilor 
pamfletare fiind mânuit numai de Crainic şi Al. Gregorian. 
Revista întreţine mereu polemici cu celelalte gazete 
naţionaliste (fara noastră, Porunca Vremii, Vremea, 
Curentul) şi celelalte partide de aceeaşi orientare (inclusiv 
mişcarea legionară), afirmându-se că ea ar reprezenta 
adevăratul spirit naţionalist. 

În numărul din 20 mai 1937, Crainic începe să-şi 


publice programul statului etnocratic, prezentat drept „cea 
dintâi şi singura bază serioasă pe care se poate discuta şi 
realiza unificarea mişcării noastre naționaliste 
Programul nostru lămureşte complet fizionomia statului 
totalitar românesc de mâine - statul etnocratic care va fi, 
care trebuie să fie altceva decât o imitație cromatică a 
formelor străine de peste hotare”. Hitler şi, mai ales, 
Mussolini („unul din cei mai mari educatori al omenirii”) 
sunt elogiați până la exaltare. Crainic, cu gazeta sa, ocupa 
o poziție singulară în tabăra naționalistă. Depunea mari 
stăruințe pentru recucerirea tineretului legionar, evocând 
mereu sacrificiile făcute la Calendarul Eforturi fără succes, 
mai ales că N. Crainic, ca teolog, a criticat asasinarea, de 
către decemvirii legionari, a lui M. Stelescu. Vlădescu, 
chiar el, îl ataca violent pe Crainic în paginile Bunei Vestiri 
Gazeta lui Crainic avea opinii distincte despre participarea 
în alegerile din 1937 a partidelor naţionaliste, socotind că 
ele ar fi trebuit să acţioneze ca un bloc unitar împotriva 
partidelor democrate. Ceea ce nu l-a împiedicat ca, în 
primul număr din 1938, după succesul răsunător al 
legionarilor în alegeri, Crainic să scrie în articolul 
„Perspectivele anului politic”: „Acum începe momentul 
legionar. Superb moment şi foarte greu. Superb fiindcă 
angajează, în dinamismul lui, întregul suflet tânăr al ţării. 
Foarte greu, fiindcă se apropie cu repeziciune de 
verificare Legionarismul e o mişcare a tineretului de 
toate categoriile sociale, de la prinţ la golan. El se poate 
numi într-adevăr şi integral România tânărel Atât de 
tânără încât fiecare copil din ţara asta se visează legionar 
ca un ideal cu cea mai înfrigurată ardoare Un singur 
partid a biruit în aceste alegeri: Totul pentru Țară 
Faimoasa unire a tuturor naţionaliştilor pe care o 
încercasem eu şi pe care o preconiza în urmă d. Ilie 
Rădulescu (directorul ziarului Porunca Vremii, n.n.) se va 
rezolva de acum încolo, în scurt timp, prin absorbirea 
tuturor a în legionarism. E un fenomen pe care nimic nu-l 
mai poate opri”. Pronosticul lui Crainic nu s-a verificat nici 
de astă dată, legionarii fiind în inamiciţie neîmpăcată cu 


goga-cuziştii. Evident, Sfarmă Piatră a elogiat măsurile 
antisemite ale guvernului Goga-Cuza. Dar, atunci când a 
fost demis, oportunist, gazeta lui Crainic s-a grăbit să 
salute decizia regelui în articolul din 17 februarie 1938 
„Spre altă viaţă”:  „Gălăgios, superficial şi total 
nepregătit... pe urma lui a rămas atitudinea confirmată 
oficial a unei laturi cea mai puţin însemnată a problemei 
iudaice. Singură această latură ne-a determinat să-l numim 
«prag de eră nouă». Naivii au crezut în mitul lui A.C. 
Cuza S-a verificat un mit şi s-a consumat definitiv 
cuzismulii Cuzismul a murit, trăiască naționalismul”. Se 
sugera, fireşte, că dacă guvernul Goga-Cuza ar fi adoptat 
programul statului etnocratic ar fi izbândit. Oferea noului 
guvern Miron Cristea acest program „care se dovedeşte 
actual de acum încolo”. Se dovedea, iarăşi, că N. Crainic 
nu înţelegea mai nimic din desfăşurările vieţii politice. 

O vreme, din februarie până în iunie 1938, Crainic 
dispare din paginile revistei sale întrucât a preluat co- 
directoratul ziarului Porunca Vremii Apoi a revenit, revista 
zbătându-se în dificultăţi financiare. Nici vechiul ei 
program nu mai poate fi urmat datorită cenzurii. 
Încropeşte numere omagiale (lui Brătescu-Voineşti, N. 
Paulescu, Constantin Brâncoveanu, luptelor din trecutul 
război etc.), cam insipide, fără interes, revista devenind, 
până la 1 octombrie, lunară. La 1 septembrie, mijlocul 
revistei (două pagini) este consacrat publicării, în extrase, 
a cărții lui Hitler, Mein Kampf. E  reactualizat 
antisemitismul fundamentalist şi se închină elogii Italiei 
fasciste şi Germaniei hitleriste (se remarcă lungul studiu al 
lui Brătescu-Voineşti, „Germanofobia”, care e tot publicat 
în lunile octombrie şi noiembrie 1938). Fără să clipească, 
N. Crainic virează oportun cu 180 de grade, ridicându-se 
împotriva legionarilor. În numărul pe 1 ianuarie 1939 
semnează articolul „La un hotar de viaţă românească”, în 
care, printre altele, condamnă asasinarea lui I.G. Duca şi, 
în general, practicarea asasinatului ca armă politică: 
„Frumuseţea morală a noului naționalism se stropise cu 
sânge omenesc Odată cu dezvoltarea, a venit şi 


denaturarea spiritului pe care încercasem să-l infiltrez prin 
Calendarul. Crima politică săvârşită era acum ridicată la 
rangul de suprem eroism, iar cei trei făptaşi, «Nicadorii» 
(asasinii lui Duca, n.n.), adoraţi obligatoriu ca nişte 
semizeii Un spirit diabolic venea să ia locul duhului 
creştin de altă dată, un fanatism tot mai strâmt, îmbrăcat 
în exclusivism feroce. Încă un omor iară sens: Stelesculi 
De pe catedra mea de la Facultatea de Teologie am spus 
atunci: «Cine omoară un om, trage, de fapt, cu glonţul în 
inima lui Hristos». Aceasta a fost de ajuns ca propriii mei 
studenţi să mă urască cu sălbăticie. Dându-mi seama de 
imensa rătăcire, am scris, trei ani în şir aici, în Sfarmă 
Piatră, împotriva eili Articolele mele erau ale unui 
naţionalist izolat şi îndurerat că visul de splendidă 
generaţie nouă, care să salveze România, s-a spulberat”. 
Deplânge şi atitudinea antimonarhică a mişcării legionare 
şi chiar mitul fals întreţinut în jurul Căpitanului, creat, prin 
imitație, după cultul lui Hitler şi Mussolini. Inutil să 
căutăm în paginile lui Sfarmă Piatră din anii precedenţi 
astfel de disocieri critice faţă de legionarism şi C.Z. 
Codreanu. Crainic, mereu adaptabil, făcea eforturi 
disperate să-şi salveze revista, acum, după asasinarea la 
29/30 noiembrie a lui C.Z. Codreanu, a nicadorilor şi a 
decemvirilor şi după întreaga campanie împotriva 
legionarilor dezvoltată de guvern. Revista e, fără jenă, 
filocarlistă, îl elogiază necontenit pe suveran, salută 
întemeierea Frontului Renaşterii Naţionale, ca unic partid, 
noua Constituţie. Zadarnic. Revista şi-a încetat apariţia la 
3 martie 1939, reapărând, în format ziar, tocmai la 22 
decembrie 1939, dar fără vlaga de altă dată în campaniile 
acum neîngăduite de cenzură. Elogiile la adresa regelui 
continuă să apară şi unul din aceste articole de ploconeală 
linguşitoare („Regele şi tineretul”) e semnat chiar de Radu 
Gyr, eliberat recent din lagăr pentru a trata cu autorităţile 
guvernamentale şi regale. Mai târziu, la 30 iunie 1940, 
Radu Gyr revine asupra temei cu editorialul „Biruinţei 
huliganilor”: „In partidul unic şi totalitar regele cheamă 
forţele eroice adânc morale ale ţării. Regele cheamă 


naționalismul incandescent Regele cheamă tineretul. 
Simt sfintele idei huliganice de ieri, devenite, astăzi, 
stindard luminos. Regele, Crucea, Neamul Huliganii de 
altă dată, nobilii fanatici,  splendizii huligani ai 
românismului sunt, astăzi, ostaşi naţionalişti ai regelui, 
sub ordinele căruia ctitoresc o ţară şi un stat nouă Oşteni 
ai regelui, huligani de altă dată, descoperiţi-vă şi 
îngenuncheaţi pentru marea rugăciune”. Fără crize de 
conştiinţă, revista îşi schimbă orientarea. Pentru că la 15 
septembrie 1940, după abdicarea regelui şi proclamarea 
statului naţional-legionar, editorialul e intitulat, decis, 
„Naţionaliştii în jurul generalului”: „Generalul Antonescu 
se înfăţişează astăzi tării în această armură de 
predestinat în care veacul nostru n-a mai îmbrăcat decât 
patru oameni: pe Mussolini, Hitler, Salazar şi pe Francol 
De aceea datoria noastră, a tuturor naţionaliştilor, tineri şi 
bătrâni, e să ne rânduim solidari şi disciplinaţi în spatele 
Conducătorului Statului”. Fără jenă, se trece de la 
condamnarea de ieri a legionarilor la elogierea lor. La 29 
septembrie 1940, editorialul e intitulat „Se defineşte 
arhitectura statului legionar”: „Catehismul fixat de dl 
Horia Sima în cele 9 puncte de trăire legionară constituie 
arhitectura acestui stat. Se poate spune că, istoriceşte, 
aceasta pe care o defineşte Comandantul mişcării 
legionare este prima formă organică a statului modern 
român”. Şi tot aşa înainte. Legionarismul este proslăvit, 
pentru ca, după rebeliune, să fie blamat. Sfarmă Piatră 
devenise un titirez care se tot învârtea în jurul puterii, 
spunând aproape totul despre Crainic. 

Singurul lucru cert este că N. Crainic nu a fost 
legionar, nici, spre deosebire de Nae Ionescu, doctrinarul 
legionarismului sau susținătorul după 1933 al mişcării 
legionare. Ceea ce îi apropia au fost naționalismul integral, 
antisemitismul rezemat pe argumente teologale şi elogiul 
adresat tradiţionalismului conservator, respingându-se, cu 
trufaşă  cerbicie, necesitatea evoluţiei spre structuri 
moderne, industriale şi apologia formelor politice 
totalitare. Dar această convergenţă, paradoxal, îi şi disocia 


prin rivalitate, fiecare având pretenţia că reprezintă 
varianta cea mai potrivită, pe care celălalt o contraface. 
Mai ales că N. Crainic voia, cum a mărturisit în 1936 
(Sfarmă Piatră din 22 octombrie 1936), „să raliez toate 
forţele naţionaliste într-un mare organism de salvare”. 
Evident, deşi a negat asta, urmărea ca factorul catalizator 
să fie chiar directorul fostului ziar Calendarul Fireşte că 
această pretenţie a deranjat, rezultatul fiind că Nichifor 
Crainic a fost dezavuat şi de cuzism, şi de legionarism. A 
rămas numai ca o orientare distinctă în ansamblul 
extremismului de dreapta. O orientare cu audienţă în 
anume zone ale elitelor intelectuale, datorită 
doctrinarismului ortodoxist al Gândirii, şi în spiritul public, 
în genere, prin gazetele Calendarul şi Sfarmă Piatră. Şi n- 
ar trebui ignorată forţa de influenţă exercitată de Crainic 
de la catedra universitară a Facultăţii de Teologie. 
Orientarea unei anumite părţi din preoțimea tânără spre 
mişcările de extremă dreaptă trebuie căutată şi în 
influenţa exercitată de Crainic. 

Pare ciudat ca un curent doctrinar care a făcut atâta 
caz de naționalism, autohtonie şi  tradiţionalism 
conservator să fi nutrit atâta admiraţie mărturisită pentru 
modele totalitare din străinătate. Acuzaţiile concertate 
aduse adepților europenismului, pentru că s-ar fi inspirat 
după modele occidentale, străine firii poporului român, 
păreau a fi uitate când era vorba de apelul la fascismul 
italian şi hitlerismul german. Într-un caz, apelul la modele 
europene devenea o gravă acuză, în altul - o necesitate a 
sincronizării. Judecând lucrurile atent, contradicţia e mai 
mult decât gravă. Măcar europenizanţii democrați nu 
exaltau tradiţionalismul şi autohtonia, socotind că trebuie 
adoptate modele verificate, care ne racordau, necesar, la 
circuitul capitalist al continentului. Pe când 
tradiţionalismul conservator al extremei drepte ne situa - 
şi cu câtă larmă! - pe poziţiile purismului autohtonist. Am 
citat, în capitolele anterioare, opiniile lui Crainic despre 
europenism, tradiţionalism şi autohtonie. In planul logicii 
formale, aceste opinii trebuiau să respingă orice apelaţie 


la modele străine, de vreme ce se cerea, atât de 
înverşunat, menţinerea închistată în noi înşine. Vorba lui 
Ralea, un naționalism cu forme de împrumut e un nonsens. 

De e să stabilim o ierarhie în preferinţele celor două 
modele ale totalitarismului de extremă dreaptă, Crainic a 
fost adeptul fascismului italian. Ierarhia în preferinţe nu 
vrea să spună că hitlerismul nu ar fi fost şi el acceptat şi 
elogiat. De pildă, antisemitismul funciar, cu accent 
teologal, practicat de Crainic cu osârdie îşi găsea 
corespondent în satanizarea iudeului aflată la hitlerism, şi 
nu la fascismul mussolinian. Dar dincolo de acest 
distinguo, deloc neimportant în analiza doctrinei 
promovate de Nichifor Crainic, rămâne admiraţia, de nimic 
stăvilită, faţă de regimul lui Mussolini. În februarie 1932 
declara: „Fascismul este, fără îndoială, o mare inovaţie a 
vremii noastre. Dar ceea ce îl deosebeşte de o revoluţie 
ordinară, ceea ce îi dă fizionomia aparte, este îmbinarea de 
vechi şi nou în structura lui. E deopotrivă de tradiţionalist 
şi de novator. Fascismul e o inovaţie constructivă altoită pe 
tradiţie. Şi cum în tradiţie zac forţele morale ale unui 
popor, fascismul se caracterizează prin fundamentul moral 
pe care se aşază viaţa cea nouă”*%. Doi animal târziu, 
scria, în ton exultant, în Gândirea: „Fascismul e o 
concepţie politică spirituală şi manifestările sale, 
dezgrădinate din cercul strâmt al pozitivismului şi 
eliberate din temniţa înăbuşitoare a materialismului, se 
orânduiesc pe măduva de duh a Istoriei, cu prelungiri în 
taina veacurilor trecute şi anticipări asupra veacului ce 
vine. Din acest punct de vedere, fascismul e o fascinatie a 
energiei creatoare ce se desfăşoară «sub raza gândului 
etern» Un om poartă acolo, sub fruntea-i vastă cât o 
cupolă, veacul nostru european: Benito Mussolini. 
Fascismul, ca formă totalitară de viaţă, e sinteza forţei şi a 
Spiritului] Statul creat de Mussolini e Statul exemplarţi 
în ce priveşte noul tip de viaţă, creat de Roma, noua 
generaţie din toate ţările Europei e din an în an mai 

fascinată de elli Roma înfăţişează toate însuşirile pentru 
ca ideea ei să devină o forţă propulsivă în reînnoirea 
Europei Fascismul nu mai e nici capitalism, nici 
socialism, ci o proporţionalizare autoritară a rolului 
fiecărui factor de producţie, angrenat într-un organism 
social unde nimic nu se mai petrece la voia întâmplării 
Mai mult decât orice altă ţară, România are nevoie de o 
asemenea transformare morală în adâncul ei sufletesc 
spiritul Romei noi va sugera forma istoriei pe care e 
destinată s-o creeze România naționalistă] E destul o 
fascie de idei în spiritul eroic al noii universalităţi pentru a 
organiza energiile noastre zăcute în dezordine şi pentru a 
le împleti în fapte pe care să le dăruiască veacului ce 
vine”301. A şi călătorit în Italia, fiind de câteva ori primit de 
idolul său, Mussolini. Pe lângă alte argumente invocate 
pentru adoptarea, la noi, a mussolinianismului a fost şi cel 
al comunităţii latine. Intra chiar în divergență cu 
legionarismul său, cu vorbele lui Crainic, „doctrina 
nordică, splendidă la ea acasă, dar care românul 
păcătuieşte profund când neagă total virtuțile latinităţii 
noastre”3%2. A şi adăugat în acest articol: „Toate lucrurile 
astea eu le-am explicat, ştiinţific şi doctrinar, în cartea mea 
Puncte cardinale în haos (o culegere de articole şi studii, 
n.n.) Œ Am făcut-o doi ani prin ziarul Calendarul, 
demonstrând ce e fascismul, cine e Benito Mussolini O 
voi face mereu şi de acum încolo”. Mai limpede nici că se 
poate. Şi, ca să închei, să mai citez un elogiu delirant la 
adresa lui Mussolini din iulie 1938: „Prin munca ordonată 
de geniul acestui om s-a ridicat poporul său la prestigiul pe 
care-l are astăzi pe pământ, prestigiu câştigat într-un timp 
atât de scurt încât pare incredibil, mai mult de basm decât 
de realitate] Există autoritate bazată pe iubire. Aceasta 
din urmă e autoritatea lui Mussolini asupra poporului său. 
Ea izbucneşte şi se afirmă din forţele proprii ale 

personalităţii creatoare, ca focul iscat din bombele 
exploziei. Mussolini nu terorizează, fiindcă Mussolini nu 
ucide. Mussolini atrage. E o forţă magnetică în jurul căreia 
se centrează întreaga viaţă a poporului italian. Tot sistemul 
lui se întemeiază pe aderenţa fierbinte şi unanimă a 
poporuluilii E admiraţie fără margine şi iubire fără fund în 
jurul acestui om care poate îndeplini orice lucru de epopee 
cu poporul său”3*%. Toate aceste elogii absolute erau rostite 
de un adept zgomotos al naţionalismului. Şi nu se întreba 
defel dacă naționalismul se poate concilia cu admiraţia 
faţă de im şef de stat care proclama deschis necesitatea 
revizuirii tratatului de la Versailles şi afişa amiciţia faţă de 
ţări ostile nouă, Ungaria şi Bulgaria. Cum se poate, într- 
adevăr, concilia în opinie naționalismul integral cu 
proslăvirea unui şef de stat ostil ţării noastre prin 
încurajarea sfidătoare a revizionismului european? E o 
întrebare ce i s-a pus adesea lui N. Crainic şi la care a 
răspuns, uneori, continuând să „reconcilieze” 
ireconciliabilul, prin disociere de politica revizionistă. Dar 
era posibilă acceptarea întregului prin disociere de un 
segment care era totuşi o componentă a unui ansamblu 
coerent? 

Nu mai potolite în entuziasm au fost elogiile la 
adresa nazismului şi a Germaniei naziste, ţară care, şi ea, 
practica o politică agresiv revizionistă, deci ostilă nouă. Se 
pare că modelul totalitarist şi antisemit era mai seducător 
decât înseşi interesele fundamentale ale ţării. După ce la 7 
aprilie 1933 vedea în Hitler „salvatorul Europei”, la 30 
iunie declara: „Toată aşa-zisa nebunie germană de azi nu e 
decât sănătoasa şi salutara reorganizare fundamentală a 
societăţii germane pe temeiurile corporatismului pentru a 
ajunge la acea mare armonie totalitară în care se vor fi 
acordat toate interesele de clasă de până Ieri. Când 
publicul nostru va şti că naţional-socialismul german e 
corporatism, atunci va avea cheia înţelesului pentru 

ultimele şi  epocalele evenimente petrecute în 
Germania”?’*, În august acelaşi an 1933, nu ezita să scrie: 
„Urmăresc atent opera guvernului Hitler în Germania. 
Profund simpatică nouă prin numeroase afinități de simtire 
şi de concepţie, opera aceasta e admirabilă prin afirmarea 
ideii de rasă ca axă a dezvoltării unui popor, prin afirmarea 
ideii creştine ca mijloc de regenerare a lui şi prin 
afirmarea marei şi noii idei sociale «totalitare» în locul 
marxismului criminal, sfâşietor de societăţi şi ucigător de 
oameni. Hitlerismul are, ca şi fascismul, genialul merit, 
devenit de pe acum istoric, de a fi găsit această nouă 
concepţie totalitară despre societate pentru a înlocui 
războiul clasei proletariatului împotriva celorlalte clase. El 
a dat lovitura de moarte marxismului iudaic, izvorul urii 
universale a oamenilor împotriva semenilor lori 
Concepţia fascistă sau naționalistă reaşază pe om în 
demnitatea lui spirituală şi-l reintegrează în rasă, în trecut, 
în religie, în totalitatea statului tocmai prin legăturile 
spirituale pe care le-a suprimat bolşevismul” 1, în sfârşit, 
iată o opinie care întruneşte, concentrat, elogiul adresat 
deopotrivă lui Hitler şi Mussolini: „Amândoi reprezintă o 
nouă concepţie de guvernământ, opusă democraţiei, 
concepţie care, fără îndoială, se va generaliza în Europa 
dacă nu în lumea întreagă. Ea vine să se impună în numele 
autorităţii pe care o dă forţa organizată. Democraţia nu i 
se va putea opune, fiindcă democraţia, prin însăşi 
structura ei, e lipsă de organizare, e anarhiei Partidul 
Naţional Socialist e organizat milităreşte. O singură 
disciplină, o comandă unică! Acesta e spiritul nou al 
timpului nostru, opus celui democratic în care nimeni nu 
comandă şi nimeni nu ascultă Noul regim autoritar sau 
dictatorial, inaugurat de Benito Mussolini şi continuat de 
Adolf Hitler, restabileşte, în fond, ordinea naţională în 
materie de guvernământ. Mulţimii îi place să fie condusă, 
mulţimii îi place să fie comandată. Sistemul ierarhiei 
militare aplicat în organizaţia partidului unic care se 

confundă cu însăşi națiunea corespunde marelui instinct 
natural de subordonare şi de supraordonare, care e o lege 
fundamentală a vieţii sociale. Autoritate sau dictatură nu 
înseamnă nicidecum tiranie, din moment ce poporul o 
acceptă în statul totalitar dictatura devine astfel 
comandă unică a tuturor categoriilor sociale Mussolini 
cugetă pentru toţi, Mussolini trudeşte pentru toţi, de aceea 
Mussolini are totdeauna dreptate”3%. Şi, ca să închei, iată 
elogiul lui Crainic, în 1941, adus Germaniei şi lui Adolf 
Hitler: „Când am pierdut o treime din ţară, România era 
încă democrată (de fapt, nu mai era din februarie 1938, 
n.n.) şi se dărăpăna sub garanţiile Angliei. Basarabia şi 
Bucovina le-am recucerit sub garanţiile Reichului național- 
socialist (le pierduserăm, în iunie 1940, ca urmare a 
înţelegerii secrete pactul  Ribbentrop-Molotov dintre 
U.R.S.S. şi Germania hitleristă, n.n.). Dacă nu cunoaştem 
niciun sacrificiu englez făcut vreodată pentru noi, neamul 
românesc nu va trebui să uite în veacul veacului că 
sângele eroilor germani a curs pentru sângele strămoşilor 
noştri, precum sângele nostru a curs pentru noile idealuri 
propuse lumii europene de Adolf Hitler. Fuhrerul german 
s-a înscris în istorie printre ctitorii României. El ne-a redat 
putinţa de a lupta, prin el am şters rugina de pe arme şi 
am suflat cenuşa defăimării de pe numele tării Gândiţi-vă 
la prăpastia prăbuşirilor de ieri ca să puteţi măsura cu 
toate dimensiunile bucuriei culmea pe care stăm astăzi. Ea 
e rodul încadrării României în Axă, e rezultatul orientării 
politice pentru al cărei triumf am mistuit cei mai grei ani 
din viaţa noastră de scriitori în slujba patriei”30%. 

La 16 iulie 1935 se formează printr-un mare miting la 
Iaşi Partidul Naţional Creştin, prin fuziunea dintre L.A.N.C. 
a lui A.C. Cuza şi Partidul Agrar al lui Octavian Goga. 
Nichifor Crainic, fără grupare politică, e al treilea şef al 
partidului. In Porunca Vremii, Toma Vlădescu salută 
evenimentul prin articolul „Ziua marei izbânzi”. Mai 

înainte, când preparativele pentru fuziune se apropiau de 
final, Dragoş Protopopescu a publicat, în acelaşi cotidian, 
articolul „Pedeapsa cu moartea”, în care scria: „Fuziunea 
cuziştilor cu gogiştii trebuie să bucure pe naţionaliştii de 
orice nuanţă Personal... cred că e un lucru bun. 
Închizând ochii la orice lacune pe care orice organizaţie le 
poate avea, pentru mine triumviratul Cuza-Goga-Crainic 
înseamnă că naționalismul începe să ia forma unui 
instrument de guvernare  Resemnându-ne în faţa 
fatalităţii, să urăm cel puţin noului partid un program cu 
cât mai puţine pagini. Caracterul lui succint, expeditiv - 
cum trebuie să fie de acum înainte orice program politic -, 
se dovedeşte din informaţiile strecurate în ziare. Ghicim 
din el capul de doctrinar al lui Crainic, încadrat aşa de 
fericit de inteligenţa versată şi şlefuită a lui Octavian 
Goga. E vorba în acest program numai de trei-patru 
puncte: problema străinilor (nu ştiu cum vor rezolva, dar e 
grea cât un război fenician), scoaterea administraţiei de 
sub orice tutelă politică (problemă, de asemenea, vitală) şi 
pedeapsa cu moartea. Socotesc pedeapsa cu moartea cea 
mai fericită idee cu care se poate porni o luptă 
românească] O legislaţie bazată pe drasticitatea de 
sancţiuni cere şi un partid de o rară forţă morală” 1. 
Dihonia, în noul partid, a început Imediat după fuziune. De 
fapt, disputele începuseră mai înainte. Foştii lăncişti îi 
acuzau pe gogişti că - oroare! - sunt masoni. Grupul Al. 
Valjean nu a intrat, de aceea, în noul partid. La fel a 
procedat gruparea tinerilor, Al. Mironescu, Alex. Vianu 
(dar Tudor Vianu, şi el gogist, ce-o fi făcut?) şi alţii 
procedează la fel. Însă un Stan Ghiţescu, gogist, devine, 
alături de Gh. Cuza, unul dintre secretarii generali ai 
noului partid. E demascat de cuzişti că-i mason, creându-i 
o situaţie Imposibilă. Atacat pentru afilierea la masonerie e 
şi Sergiu Niţă (fostul sterist), care însă era preşedintele 
organizaţiei Lăpuşna a partidului. O campanie bine dirijată 
îl sileşte să demisioneze din partid. Cuziştii dominau 
partidul, dar Goga, bun strateg, ştia că A.C. Cuza e bătrân, 
încât şefia partidului îi este asigurată. Necazuri mari îl 


apasă şi pe N. Crainic. Tinerii cuzişti nu-l agreau, şi nici lui 
Cuza şi lui Goga nu le convenea triumviratul, mai ales că 
Nichifor Crainic avea pretenţia de doctrinar, cerând să i se 
asculte sfaturile şi chiar direcţia. Era mereu atacat de 
tinerii cuzişti. Porunca Vremii (prin condeiul lui Dragoş 
Protopopescu) îi lua apărarea. 

Finalmente, în octombrie 1936, s-a produs eliminarea 
lui Crainic din partid. Exclusul deplânge faptul ca pe o 
mare nedreptate şi o efectivă nenorocire pentru partidul 
lui Goga-Cuza, pe care el, dezinteresatul, l-a fondat: „Eu 
nu mai sunt în Partidul Naţional Creştin. Şi nici nu voi mai 
fi niciodată. Mai răspicat vorbind: am fost eliminat din 
Partidul Naţional Creştină Sunt eliminat din partidul pe 
care eu l-am înfiinţat abia cu un an mai înainte Am luat 
doi oameni care nici măcar nu-şi imaginaseră că pot merge 
împreună. A.C. Cuza şi Octavian Goga n-aveau, atunci, nici 
raporturi personale - i-am unit şi i-am pus în faţa unei mari 
şi apropiate biruinţi. Aduceţi-vă aminte, cuzismul ieşise de 
mult din circulaţie, încât nici Adevărul nu-l mai înjura, iar 
gogismul nu izbutise niciun moment să intre în circulaţia 
ţării”. Dar orgoliul lui Cuza şi Goga i-a făcut să-l uite pe 
făuritor. Crainic s-ar fi străduit să şi-i apropie pe tineri, 
întemeind, pentru acest scop, organizaţia lăncierilor 
(numele îmi aparţine). S-a ridicat atunci Gh. Cuza-fiul, 
care, ajutat de Cuza bătrânul şi de Goga, a pornit o 
defăimătoare campanie împotriva lui Crainic. Pretindea că 
„eu nu sunt demn să conduc tineretul şi că d. Gh. Cuza e 
destinat de ceruri pentru această îndeletnicire. Campania 
a durat patru lunii] Rezultatul a fost debarcarea mea din 
însărcinarea pe care n-o cerusem şi trecerea tineretului 
sub autoritatea celor doi societari ai partidului. Lucrul s-a 
petrecut exact acum un an printr-un acord subscris de A.C. 
Cuza şi Octavian Goga, trecut apoi în statutele partidului 
Din momentul acela activitatea mea în partid a încetat. Şi 
asta pentru că cei doi şefi au încălcat jurământul solemn 
depus la Mitropolia din Iaşi Jurământul însă fusese călcat 
în picioare, transformat în sperjurii Eu n-am minţit 
niciodată şi n-am indus în eroare pe nimeni] Relaţiunile 


mele personale cu A.C. Cuza le-am întrerupt din ziua de Sf. 
Nicolae 1935”. In acelaşi timp (14 noiembrie 1935) a 
apărut Sfarmă Piatră, care n-avea nimic comun cu PN.C. 
Goga, întors dintr-o călătorie în Germania, a găsit că 
revista lui Crainic, aflată sub direcţia lui Al. Gregorian, îi 
aduce dezagremente. Aflând de iminenta eliminare din 
partid a lui Crainic, prietenii l-au sfătuit să demisioneze. A 
refuzat.  Oficiosul partidului (Apărarea națională) a 
dezlănţuit o susţinută campanie împotriva lui Crainic, apoi 
a anunţat excluderea lui. Crainic deplângea faptul, 
simulând demnitatea: „Eu am dispărut, dar principiile 
rămân în sânul partidului şi ele vor lucra mai departe”3*%. 
S-a aflat, apoi, că N. Crainic dusese un an de zile o 
furibundă campanie împotriva lui Al. Vaida-Voevod pentru 
a împiedica fuziunea dintre PN.C. şi Frontul Românesc. Şi 
asta pentru că Vaida cerea renunţarea la programul 
elaborat de Crainic. 

Cuiul lui Pepelea era deci programul lui Crainic, pe 
care Goga şi Cuza nu voiau să-l accepte. Crainic l-a reluat, 
l-a revăzut şi l-a publicat într-o addenda la volumul său, din 
1937, Ortodoxie şi etnocraţie. Se numea „programul 
statului etnocratic”. Într-un efort de sinteză, Crainic a 
detaşat, pe o pagină separată, ceea ce numea „principiile” 
formulei de stat pe care o preconiza. Ele sunt atât de 
restrictive şi înguste, încât, evident, pentru înfăptuirea lor 
era necesară constituirea unui stat fascist-fundamentalist. 
Aceste şapte principii sunt: „Legea lui Hristos, legea 
statului. Statul e  supremul gospodar al naţiunii. 
Naţionalizarea bogățiilor naturale. Proprietatea individuală 
pentru orice muncitor român. Nu clasele, ci profesiunile 
sunt funcţiile organice ale naţiunii. Proporţionalitate 
numerică în toate profesiunile, înlăturarea samsarului 
dintre producător şi consumator. Distrugerea 
parazitismului iudaic”3%. Apoi a detaliat, într-un discurs 
coerent, principiile propusei formule de stat. Mai întâi a 

explicitat sensul doctrinei naţionaliste, care pune accent 
pe ethnos, şi nu pe demos: „După doctrina naționalistă, 
deci, nu demosul, ci ethnosul, adică neamul sau națiunea, 
îşi creează expresia politică proprie în statul naţional. 
Fiindcă ethnosul sau neamul e ceva definit, cu identitate 
istorică, cu omogenitate biologică şi psihologică, cu unitate 
spirituală, cu voinţă şi putere proprie. Prin însăşi natura 
lui de unitate biologică şi psihologică definită, neamul, în 
manifestarea lui politică, nu poate fi democraţie, ci 
etnocraţie. Voința de a trăi politic a unui neam se 
întemeiază pe anumite elemente constante şi permanente 
ale caracterului său specific, imprimat în forma sa de stat. 
Un stat e naţional întrucât reflectă permanenta specifică a 
neamului respectiv”3%. Statul preconizat de Crainic, vede 
oricine, nega condiţia generală a statelor constituite 
istoric,  aşezându-l, strict, pe criterii biologice şi 
respingând principiile democraţiei. Se propunea un stat 
clădit pe etnic, religie ortodoxă, eliminarea alegerilor şi un 
alt tip de reprezentativitate (profesională). Nici Hitler, nici 
Mussolini nu merseseră atât de departe. României i se 
propunea întoarcerea la Evul Mediu (neromânesc), în 
epocile sale cele mai sumbre. Interesantă e şi explicitarea 
necesităţii adaptării termenului de  „etnocraţie”: 
„Etnocraţia am întrebuinţat-o întâia oară în 1932, într-un 
articol din Caâendarul unde, încercând să definesc Ntatul 
corporativ în condiţiile noastre româneşti şi în opoziţie cu 
democraţia, am simţit nevoia de a crea acest termen. Ideea 
centrală a programului nostru este o  etnocraţie 
corporativă sau profesională. ICra necesar acest termen 
nou? Eu cred că da. Fiindcă în forma lui originală, italiană, 
statul corporativ nu se poate aplica la noi în România 
Statul corporativ, dacă l-am aplica la noi aidoma ca în 
Italia, ar fi o nenorocire. În Italia nu se pune chestiunea 
minoritarilor şi a evreilor. Dar profesiunile în România, fie 
cele oficiale, fie cele libere, sunt invadate de străini. A 
aplica regimul corporatist italian în situaţia actuală din 
România ar însemna consfinţirea pentru totdeauna a 

dominaţiei străinilor în economie, în cultură, în 
administraţie asupra elementului autohtoni De aceea la noi 
nu poate fi vorba decât de un corporatism rectificat şi 
adaptat la împrejurările specifice ale ţării noastre, prin 
aplicarea în sânul fiecărei corporaţii a principiului 
proporţionalităţii. etnice Etnocraţia corporativă, prin 
urmare, reprezintă tipul de organizare politică, socială şi 
economică cel mai sănătos din câte au apărut în vremea 
noastră, dar un tip rectificat de necesităţile de viaţă ale 
neamului nostru”3*0. A explicitat şi în altă parte sensul 
conceptului propus, pentru a-l deosebi de corporatismul 
predicat de M. Manoilescu: „Numim etnocraţie voinţa 
politică a rasei autohtone de a face din stat expresia 
proprietăţilor ei şi organul misiunii ei în lume. Dacă 
democraţia a deplasat centrul de gravitate al statului spre 
periferia  minoritarilor, etnocraţia e  îndreptăţită să-l 
reaşeze în personalitatea naţională a majorităţii care l-a 
creatii Sentimentul de proprietate al autohtonilor, 
conştiinţa lor de stăpâni ai ţării şi voinţa lor de 
continuitate prin el trebuie să-şi articuleze afirmaţia 
supremă. Dacă aşa-zisa suveranitate populară, anonimă şi 
fără răspundere, cu care a lucrat democraţia s-a dovedit o 
minciună şi o trădare a intereselor permanente ale 
românismului, ele nu se pot salva decât printr-un nou tip 
de organizare a vieţii obşteşti. Adică prin etnocrația 
corporativă. Scopul ei? Reintegrarea majorităţii autohtone 
într-un bloc solidar, prin care să se asigure primatul etnic 
în viaţa publică”3!1. Crainic nu ostenea să fundeze, la 
mijlocul secolului XX, un stat fundamentalist, aşa cum 
apare astăzi, de pildă, în Iranul ayatolahilor: „Statul 
etnocratic e stat moral. Cum nu există alt criteriu al 
binelui decât cel creştin, statul etnocratic e stat creştin. 
Morala lui se exprimă prin formula: Legea lui Hristos e 
legea statului Principiul acesta e valabil în familie, în 
societate, în cultură, în legislaţie, în administraţie şi în 
economie. Căsătoriile vor fi religioase. Divorţurile nu se 

vor admite decât în cazuri extreme. Toate dispoziţiile 
legilor democratice în contradicţie cu concepţia morală a 
educaţiei poporului se vor suprima. Statul etnocratic nu 
poate  legifera păcatul pentru a-şi crea venituri 
bugetare”31?.  Reprezentativitatea în stat va fi una 
profesională, în care minoritarii vor avea parte numai în 
virtutea  proporţionalităţii. Se vor înlătura astfel 
„incompetenţa democratică” şi sistemul ei electiv. 
„Calificat după reprezentanța națională, statul etnocratic 
nu e nici burghez, nici proletar, nici țărănesc; el e statul 
totalitar al muncii românilor. "515 în sfârşit, statul etnocratic 
va aşeza pe alte temelii economia ţării. „Statul etnocratic e 
supremul gospodar al naţiunii. Principiul acesta e însăşi 
justificarea statului. El trebuie afirmat cu ultima energie 
împotriva minciunii democratilor că statul ar fi incapabil 
ca gospodar. Această minciună a avut scopul de a scuza 
sistemul cointeresărilor, al concesiunilor şi împrumuturilor 
în străinătate, mijloace prin care capitaliştii din ţară şi de 
peste graniţă au devenit stăpânii bogățiilor româneşti. 
România trăieşte sub dictatura capitalismului fără patrie. 
A declarat statul incapabil ca gospodar, însăşi națiunea 
nevrednică să trăiască. Numai statul democratic e rău 
gospodar, ca străin de naţiune şi ostil ei. Statul etnocratic 
e organizarea dinamică a naturii şi supremul ei gospodar. 
El va naţionaliza bogăţiile naturale ale României 
Naţionalizarea va suprima dictatura capitaliştilor. Vor fi 
naţionalizate, de asemenea, toate industriile de armament 
şi se vor înfiinţa cele ce ne lipsesc. Vor fi naţionalizate 
toate industriile de furnituri pentru armată Astăzi 
industria şi comerţul sunt în mâinile evreieşti. Se va aplica 
principiul  proporţionalităţii etnice în proprietatea 
aşezămintelor industriale şi comerciale.”3514 

Se preconiza aşadar o economie etatizată, deşi statul 
- se ştia şi se ştie - e un rău gestionar. Dar o etatizare 
după criterii etnice, ducând la o justă relaţie între 

totalitarismul politic şi cel economic. Formula statală 
preconizată de Crainic era de provenienţă fascist- 
mussoliniană, cu adaptări ale etnicismului biologic, care îl 
diferenţiau şi de teoria corporatistă propusă de M. 
Manoilescu. Viabilitate practică n-avea. Şi dacă nenorocul 
ar fi creat posibilitatea întrupării sale în real, atunci 
România, cum spuneam, s-ar fi întors în medievalismul 
mohorât şi inchizitorial (neromânesc), respingând tot ceea 
ce omenirea câştigase, câteva secole, în materie de 
organizare statală şi economică. Dar nu erau 
„conservatorismul”, paseismul şi respingerea 
europenismului principii cardinale ale doctrinei lui 
Crainic? Crainic ar fi voit ca programul său să fie adoptat 
de Partidul Naţional Creştin. A trăit decepţia de a fi 
respins, ba chiar, din cauza acestui program autoimpus, a 
şi fost izgonit din partidul pe care pretindea că-l fundase. A 
avut chiar şi surpriza ca, la publicarea programului său al 
statului etnocratic, să fie comentat critic de oficiosul 
partidului. A comentat, fireşte, acest pentru el, trist 
episod: „Bătrânul cuzism a luat o foarte lungă atitudine 
împotriva lucrării noastre Programul statului etnocratic. 
Era, o recunoaştem, o legitimă apărare. Fiindcă oricine ne- 
a citit şi-a dat seama, prin comparaţie, de incoerenţa 
acestui anacronic conglomerat de idei numit, dintr-o 
vetustă obişnuinţă, «doctrina naționalistă». Răspunsul 
cuprinde o pagină întreagă din Apărarea națională şi e 
neiscăllt El crede foarte serios că naționalismul e 
democratiei El se citează sau citează pe d. A.C. Cuza 
pentru a ne arăta că există o falsă democraţie şi o 
democraţie adevărată. Falsa democraţie e, fireşte, cea 
jidovită, iar adevărata democraţie ar fi cealaltă Şi atunci 
cuzismul, care e antisemit, cum poate fi democrat? 
«Eliminarea» jidanilor prin democraţie? Dar ce gânditor 
politic serios a putut să conceapă această aberaţie, afară 
de d. A.C. Cuza?ţi] D.A.C. Cuza a continuat să se simtă 
foarte bine ca deputat democrat, mulţumindu-se să strige: 
«Eliminarea jidanilor» pentru satisfacția băieţilor naivi. Şi 
acum când se propune un sistem întreg logic de organizare 


politică, economică şi culturală, cum este Programul 
statului etnocratic, ca singurul mijloc real de deparazitare 
a organismului naţional, o biată sensibilitate anacronică, 
unită cu o maturitate muiată în alcool, crede că e un prilej 
de zeflemea tâmpită şi atâta tot”315. Atacat, se plângea 
Crainic, a fost programul său şi de Mihail 
Manoilescu, autorul Statului corporativ şi, implicit, al unei 
alte orientări de extremă dreaptă în acel deceniu din viaţa 
publică românească. A avut deci surpriza ca, înainte de 
respingerea programului său de gogo-cuzism, să fi fost 
respins de „ziarul ideologului corporatist d. Mihail 
Manoilescu”. Şi n-a fost vorba de o respingere cu 
argumente teoretice valabile, ci de una pamfletară: 
„Autorul acestui program a fost prezentat lumii 
naţionaliste într-o lumină inedită: cadavru, hoţ, tapeur, 
ignorant, căzătură scoasă din lupanare pe braţele atât de 
binevoitoare ale amicilor. Acestea toate nu într-un ziar 
iudaic, nici într-unul democrat, ci într-un ziar naţionalist 
care vrea să fie legionar şi să dea expresie «omului nou» 
„(era vorba de Buna Vestire, n.n.) | într-adevăr, în aprilie şi 
mai 1937, nimeni altul decât Toma Vlădescu (fostul 
colaborator de la Calendarul) îl înjura, în stilul lui 
pamfletar, pe Crainic în Buna Vestire, organul oficial al 
mişcării legionare, ziar apărut cu  stipendiile lui 
Manoilescu. („Importă numai acum să dăm la o parte 
definitiv un cadavru. Miroase cam de mult timp Nichifor 
Crainic, într-adevăr... miroase insuportabil şi dacă acesta e 
singurul rău pe care ar putea să-l mai facă, e totuşi o bună 
higienă aceea care pretinde să înecăm mai curând atâta 
mort, atâta duhoare, atâta cadavru în puţină cerneală 
salubră.”516) Şi Vremea, revistă înverzită, se ridica, în 
septembrie 1937, împotriva lui Crainic şi a programului 
său etnocratic: „Profesorul Nichifor Crainic ne-a fost 
cândva aproape de suflet prin scrisul său. De când însă 

posedat de orgoliu politic, ca de un amok, loveşte unde 
trebuie şi unde nu trebuie şi face programe ca, de pildă, 
cel al «statului etnocratic», nu-l mai recunoaştemiă Atunci 
când ni se întâmplă să-l mai recitim, ne impresionează 
dureros parada aceea nesfârşită de megalomanie, 
atitudinea de geniu neînțeles. Un adevărat ortodox ar avea 
motive de reculegere”317. 

Rivalitatea şi orgoliile măcinau frontul naţionalist al 
extremei drepte. Fiecare orientare socotea că formula sa e 
unica valabilă. Crainic, cu programul său, a fost deci 
contestat din mai toate laturile frontului şi tratat ca un 
adversar. Nici condeiul lui Crainic n-a stat în inactivitate, 
lovind peste tot ca o ghioagă. Această încrâncenată 
polemică dovedeşte, printre altele, că programul lui 
Crainic a avut ecou. Deşi cei mai mulţi l-au respins, 
acceptat fiind numai de condeierii salariaţi de la Gândirea 
şi Sfarmă Piatră (Pan Vizirescu, Ovid Caledoniu) şi de 
Porunca Vremii, prin pana directorului ei, Ilie Rădulescu, a 
fost totuşi un punct de vedere care a stârnit interes. Oful 
lui Crainic era că a eşuat în tentativa de a crea un partid 
etnicist şi ortodox după model catolic. Nu-l interesa că un 
astfel de partid e în contradicţie cu ortodoxia. El îl dorea, 
şi atunci când a crezut că l-a creat (Partidul Naţional 
Creştin), conferindu-i doctrina şi programul, a trăit eşecul 
de a fi exclus din cadrele sale. Iritat, a lovit în cei foşti ai 
lui, cu sete Indignată. A rămas numai cu propunerea unei 
formule de program doctrinar şi practic, care-l diferenţiază 
în ansamblul orientărilor din extrema dreaptă românească. 
Inutil să glosăm cu stăruinţă asupra valorii utile, 
doctrinară şi practică, a acestei formule statale. O credem 
nulă, prin paseismul său concentrat, prin obscurantismul 
întunecat, prin negarea valorilor democraţiei. Era, într-un 
fel, transplantarea în planul politicii a doctrinei sale 
ortodoxiste, şi ea coerentă chiar de la fundamente. 

De altfel, Crainic nu a fost o personalitate care să fi 
stârnit simpatie în epocă. Nimic, în personalitatea sa, din 
darurile de mentor ale lui Nae Ionescu. Cu excepţia fanilor 

gândirişti, în jurul său stăpânea mal mult antipatia. 
Memorabil e portretul creionat lui Crainic de G. Călinescu 
în 1931. îl reproducem pentru a înţelege cum l-a prizat 
epoca: „Departe de a fi descărnat de posturi, el (Nichifor 
Crainic, n.n.) are trupul consolidat al unui popă de ţară sau 
al unei ţărci groase pe toamnă. Şi încă aceste imagini duc 
prea mult gândul spre ceri De altfel, lumea de bun-simt, 
chiar cea iubitoare de probleme religioase, îşi dă seama de 
ipocrizia vulgară a predicilor sale. Om incapabil de orice 
privaţiune, doritor de arginţi, de plăceri lumeşti, mare 
căutător de zaiafeturi zgomotoase cu descărcări de 
pistoale, linguşitor şi căţărător, închinând în mod jignitor 
Gândirea azi şi M.S.R. Mihai, mâine M.S.R. Carol al II-lea, 
poimâine marelui profet al neamului N. Iorga, tocmai în 
momentul când omagierea poate fi asociată de urmărirea 
unui interes personal. D. Nichifor Crainic a adus preoţimii 
noastre un rău greu de vindecat: a trezit numai o ambiţie 
de reclamă şi de paradă religioasă, o goană după recenzii 
şi inserţii prin gazete, mai ales, prin Universul Aceasta 
despre chipul domnului Nichifor Crainic, care de e nufăr - 
este negreşit un «nufăr negru» plutitor în mlaştini”318. 

3. Mihail Manoilescu, inginer prin pregătire, a 
devenit profesor universitar de economie politică la 
Institutul Politehnic în 1931, la 40 de ani. Apucase - în 
calitate de membru al Partidului Poporului - să fie 
subsecretar de stat, în 1926 - 1927, sub guvernarea a doua 
a generalului Averescu, s-a manifestat, alături de Zeletin, 
ca neoliberalist, s-a angrenat politic, de prin 1923, în lupta 
pentru readucerea pe tronul României a regelui Carol al Il- 
lea, suferind o arestare şi un proces, pentru ca, după 
restauraţia lui Carol, să devină, o vreme, membru ascultat 
al Camarilei regale. Această apartenenţă i-a adus trei 
portofolii ministeriale (iunie  1930-octombrie 1930, 
octombrie 1930-aprilie 1931, sub guvernare național- 
ţărănistă, şi trei luni în cel al lui N. Iorga), înalta funcţiune 
de guvernator al Băncii Naţionale şi, desigur, investitura 

de profesor universitar, deşi până atunci se păstrase 
departe de învăţământ. Apoi, în noiembrie 1931, se 
produce - datorită rivalităţii cu bancherul A. Blanck - 
depărtarea sa de Camarila regală, fiind apoi detestat de 
cercurile care, odinioară, îl ţineau la mare cinste, în frunte 
cu regele. Era şi om bogat, fiind, împreună cu fraţii săi, 
proprietar al minei din Şorecani, membru bine retribuit în 
câteva consilii de administraţie. A redevenit ministru la 
Externe, în iulie 1940, în guvernul de dreapta Ion Gigurtu, 
favorabil Puterilor Axei, când - ca ministru - i-a fost dat să 
semneze Dictatul de la Viena. A doua sa lucrare de 
economie politică, Théorie du protectionnisme et de 
I'6change internaţional, din 1929, dezvoltă un punct de 
vedere nelipsit de originalitate în gândirea economică, 
demonstrând, printre altele, caracterul păgubitor al 
liberalismului economic şi necesitatea adoptării unei 
politici protecţioniste. Cartea a trezit interes şi, de atunci, 
e comentată în literatura internaţională de specialitate. 
Apoi, tot mai fascinat de Mussolini şi corporatismul italian, 
scrie în 1934 lucrarea Le siècle du corporatisme. Doctrine 
du corporatisme integral et pur. Nu este aici locul analizei 
economice a acestei teorii, nici ea lipsită de originalitate, 
discutată şi astăzi. Se cuvine să mai menţionez cartea sa 
din 1942, remarcabilă, Rostul şi destinul burgheziei 
româneşti, pledoarie în favoarea industrializării ţării, 
contribuţie fundamentală în domeniu, alături de lucrarea 
lui Zeletin Burghezia română. Rolul şi originea ei istorică 
(1925) şi de cea a lui E. Lovinescu Istoria civilizației 
române moderne (1924 - 1926). M. Manoilescu a fost 
întotdeauna, sub raport politic, un om de dreapta. După 
1931 - 1932, mai face un pas şi se situează pe poziţiile 
politice ale extremei drepte. A fost o convertire 
importantă, un rol esenţial în acest proces îndeplinindu-l 
brusca sa orientare spre fascismul italian al lui Mussolini. 
De aici până la apropierea sa de legionarism n-a fost decât 
un pas. L-a făcut. Revista sa (lunară) Lumea nouă, 
întemeiată în 1932, va deveni o tribună a fascismului, apoi 
a mişcării naţionaliste în general şi a legionarismului în 


special. În 1932, deci cu doi ani înainte de a publica 
lucrarea sa despre corporatism, Manoilescu a fost invitat 
la Ferrara, unde a avut loc congresul de studii corporative. 
În cuvântul său, printre altele, Manoilescu a declarat: „In 
Italia se pregătesc azi formele noi care vor încadra de 
acum încolo viaţa popoarelor. Către Italia priveşte 
umanitatea şi savanții lumii în cursa lor către formulele şi 
soluţiile noi, către care se aspiră pretutindeni Am venit 
să vorbim din această sursă de idei originale şi creatoare 
care e fascismul pentru a duce cu noi, spre ţările noastre, 
în urma sufletelor noastre, câteva picături din noua 
înţelepciune romană”*!. În următorul număr al revistei se 
disociază, subliniind că nu se poate face o relaţie de 
identitate între fascism şi corporatism; unul e un cadru 
politic, celălalt economic, iar pentru a împrumuta 
fascismul politic e nevoie de un Mussolini. Nu e mai puţin 
adevărat însă că, de fapt, „corporatismul este, ca doctrină 
şi realizare, o creaţie fascistă”. La noi, în România, s-ar 
putea adapta corporatismul ca sistem de gestiune 
economică fără a transplanta şi dictatura fascistă. Dar o 
relaţie între sistemul corporatismului, ca mod de 
organizare a gestiunii economice, şi forma politică e 
necesară. Mai ales, în acest al doilea termen al relaţiei, 
crearea unui parlament corporativ care să fie unicul organ 
legislativ în materie economică şi socială. „Rolul statului 
politic de astăzi trebuie să fie redus la politica externă, la 
administraţie propriu-zisă, la armată şi şcoală”. Fireşte, 
statul de tip liberal era abhorat în favoarea organizării 
politice corporatiste*?0. Mai târziu, punctele sale de vedere 
au evoluat. Dezavuării statului liberal şi democrat i s-a 
asociat, în chip firesc, ca un ecou al fascismului, ideea 
partidului unic. „is Două sunt instituţiile politice noi din 
statul contemporan: corporaţia şi partidul unichi Dacă în 
loc de corporatismul integral şi pur, care constituie un 
ideal, ne oprim la corporatismul de fapt, aşa cum s-a 
aplicat la instituirea sa în Italia, în Portugalia sau Austria, 

atunci partidul unic apare ca o necesitate absolută pentru 
faza de iniţiere şi de punere în mers a regimului 
corporativ."*21 Sigur, teoria economică a corporatismului 
integral şi pur e un punct de vedere în limitele ştiinţei 
economice. Dar nu poate fi disociat total de corporatismul 
mussolinian, chiar numai pentru faptul că, în epocă, acesta 
era propagatorul formulei propuse şi de Manoilescu. De 
altfel, curând, chiar Manoilescu va recunoaşte liantul între 
corporatismul său şi cel fascist, manifestându-se ca un 
zelator al lui Mussolini. Apoi şi al lui Hitler, propovăduind 
un naționalism integral, dar deloc pur. Crainic, cu al său 
stat etnocratic, se disocia de corporatismul lui Manoilescu. 
Dar predica şi el un corporatism, tot de sursă fascistă, 
adaptat cadrelor etnosului înţeles strâmt şi restrictiv. De 
necesitatea organizării corporatiste a economiei statului 
român au vorbit favorabil, în termeni deloc precizaţi, şi 
fruntaşii legionarismului, cu deosebire Corneliu Zelea 
Codreanu şi Ion loan Mota. 

Negarea liberalismului economic avea să ducă, 
previzibil, la negarea liberalismului politic. N-a rămas la 
preconizatul parlament al corporațiilor care, oricum, 
asigura pluralitatea opiniilor. A optat de-a dreptul, după un 
scurt răgaz corporatist, pentru soluţia partidului unic. Se 
poate nega, în realitatea acestei opţiuni, influenţa 
totalitarismului pe care l-a îmbrăţişat? în 1937, a publicat, 
tot la Paris, cartea Le parti unigue. O va relua în limba 
italiană şi, de-abia în 1942, în limba română. Ar trebui spus 
că, încă înaintea publicării acestei lucrări, Manoilescu 
exprimase neîncrederea în actul politic al eligibilităţii prin 
reprezentare. In 1932 scria: „Ca oportunitate votul 
universal e mai mult decât discutabil, iar ca modalitate de 
înfăptuire şi împroprietărirea, şi votul universal sunt 
modele de neorganizare Votul universal n-a fost cerut de 
nimeni, sau, mai exact, n-a fost cerut de către cei care sunt 
beneficiarii luil Votul universal era incontestabil o 
necesitate şi, dacă participarea ţărănimii la gospodărirea 
publică s-ar fi făcut sub forma unor colegii profesionale, cu 

o mare înrâurire mai ales în organizarea vieţii locale, 
desigur că reforma de la 1918 ar fi fost în linia vremii. 
Forma de vot universal, însă, care topeşte în aceleaşi ape 
toate categoriile sociale şi profesionale şi care dă ţărănimii 
situaţia aparentă de arbitru unic în toate problemele de 
stat este numai o ipocrizie Ţărănimea care are legal 
toate drepturile le transmite în bloc unor mandatari politici 
care se transformă în propriii ei tirani şi care o împiedică 
să se gospodărească singură prin mijloace directe în 
cadrul unor drepturi limitate, dar sigure”. Tot aici 
deplângea eşecul parlamentarismului: „Experienţa ne 
arată că parlamentul democratic, emanaţiunea sufragiului 
universal, nu este capabil să-şi îndeplinească funcțiunea sa 
pentru că e, în general, o adunare lipsită de competenţa 
necesară”???, În 1933 reia ideea, care, se vede bine, îl 
obseda, precizând cam în acelaşi spirit: „Pornind de la 
ideea şi de la rolul funcţional al oricărei organizări sociale 
ajungem în chip firesc la concluzia că partidele sunt 
organisme perimate care şi-au încheiat cariera în ziua în 
care s-au realizat în toate ţările votul universal şi 
libertăţile cetăţeneşti depline şi că ele nu pot împlini 
partidele social-democrate din Apus - şi cu atât mai puţin 
roluri economice pentru care nu au fost niciodată 
create”333. 

Preparativele fiind făcute, a abordat făţiş soluţia 
partidului unic. „Puţini înţeleg că dictatura nu mai poate fi 
astăzi o instituţie patriarhală şi primitivă, ci numai un 
sistem complet de funcțiuni care să răspundă exigenţelor 
infinite ale vieţii popoarelor moderne în contrast cu 
celelalte elite politice pe care le cunoaşte istoria, noile 
partide unice nu mai au tendinţa de a se constitui în clase 
bogate şi exploatatoare. Ele par, dimpotrivă, foarte 
doritoare de a-şi păstra un caracter de creştinism care este 
el însuşi o sursă de putere morală contemporană care e 

caracterizată în toate ţările printr-o aceeaşi concepţiune 
de statii în toate aceste regimuri statul ia asupră-şi 
misiunea de a întruchipa un ideal politic şi social şi de a 
conduce națiunea într-un mod activ şi conştient către 
realizarea acestui ideal. Statul nou, statul tip «secol XX», 
este, deci, statul purtător de idealuri, este statul militant 
pentru un ideal politic şi social determinant”. lar mai 
încolo, tot mai explicit: „Partidul unic este manifestarea 
cea mai originală şi cea med vie a statului nou care se 
îndreaptă spre un scop unic şi care organizează națiunea 
ca o unitateiii Partidul este un ordin şi o armată”, în 
sfârşit, limpede cu totul: „Nu există o eroare şi o 
nedreptate mai mare decât a confunda noile dictaturi de 
dreapta ale lui Mussolini, Salazar sau Hitler cu vechile 
regimuri] în timp ce oligarhiile conducătoare ale vechilor 
regimuri erau egoiste şi interesate, noile elite politice 
create prin revoluțiile zilelor noastre sunt esențialmente 
dezinteresate”. Şi: „dreptul exclusiv la activitate politică 
pe care îl vom numi în chip brutal monopolul partidului 
unic”??4, 

E semnificativ cu totul că, în 1937, la apariția ediției 
princeps a cărții, versiunea franceză, ziarul mişcării 
legionare, Buna Vestire, a preluat fragmente din lucrarea 
atunci publicată. Evident că a reținut ceea ce Îi era foarte 
aproape ideologic. Iată câteva pasaje din cele, mai multe, 
reținute de organul de presă central al mişcării legionare: 
„Partidul unic n-are numai o etică nouă; el are de 
asemenea o tehnică nouă în organizarea sa. Condițiile, 
ierarhia, disciplina sunt totodată diferite de ceea ce sunt 
ele în partidele politice ale regimului liberal. Prima 
originalitate a partidului unic e şeful său. Conducătorul şi 
partidul sunt două realități complimentare. Marele 
conducător de tipul Kemal, al lui Mussolini, Salazar, al lui 
Hitler e un fenomen al secolului Conducător este acela 
care are, mai mult decât toţi ceilalţi revoluționari, viziunea 
anticipată a noului stat; conducătorul e acela care 
pregăteşte revoluţia, care dirijează luarea în posesiune a 

statului şi dă linia generală a transformărilor de impus 
statului; conducător e acela care realizează fuziunea între 
partid şi stat adesea prin mijlocul unei uniuni personale şi 
supraveghează coordonarea supremă a tuturor eforturilor 
de reeducare națională] Ceea ce constituie grandoarea 
conducătorului, în accepțiunea contemporană a acestui 
cuvânt, e că, confundându-se complet cu poporul său, el 
apare față de el ca o forță exterioară, capabilă să 
influenţeze asupra lui şi să-l transforme Noile partide 
sunt miliții civile. Membrii lor sunt soldaţi. Toți îşi aliniază 
picioarele, iau poziţia de «drepţi» şi îşi salută cu salutul 
roman superiorul politic în serviciul cerut politicienilor 
pentru un ideal politic”525. Zelatorul lui Mussolini şi al lui 
Hitler nu putea ajunge, în planul politologic, decât la 
soluţia partidului unic. Poate că niciuna dintre orientările 
de extremă dreaptă ale epocii nu a afirmat, atât de 
deschis, în antidemocratismul lor, soluţia directă a 
partidului unic. 'Teoreticianul corporatismului a avut 
misiunea, consecinţă a ansamblului sistemului său teoretic 
economico-politologic, să formuleze ideea desființării 
pluripartidismului în favoarea partidului unic. 

Spuneam mai înainte că Manoilescu a fost un zelator 
al lui Hitler şi Mussolini. E, cred, necesar să documentăm, 
cu probe, această afinitate ideologică. Probele simt 
abundente în bibliografia lui Manoilescu. În 1932 
Manoilescu scria: „Germania de azi are tineret cu o 
personalitate proprie, afirmată accentuat şi dârz sub 
steagul hitlerist. Italia are un splendid tineret crescut 
întreg în spiritul unui batalion de asalt Dar la noi?”%6. 
Un an mai târziu exulta: „Germania începe o grandioasă 
experienţă. Hitler poate păşi la înfăptuirea programului 
său. Calificat în chip simplist de «dreapta», acest program 
conţine totuşi elemente revoluţionare de cea mai mare 
însemnătate”%”. Şi peste două luni: „În adevăr, oricare ar 
fi unghiul din care l-am privi, naţional-socialismul este un 

fenomen formidabili Domnia hitleristă nu apare ca o 
dictatură mărginită la suprafaţa socială. Ea înţelege să 
instituie o experienţă adâncă şi să creeze un stat nou, 
instrument nou de realizări politice şi sociale. Putem 
anticipa fără nicio teamă că înainte de sfârşitul acestui an 
Germania îşi va da o constituţie corporativă şi că va porni 
la reorganizarea totală a vieţii sale politice, economice şi 
sociale pe principii  analoage  corporatismului”%28. 
Anticipația lui Manoilescu nu s-a verificat, aşteptata 
constituţie corporatistă nu a fost legiferată. Şi totuşi, 
aceasta nu i-a domolit entuziasmul faţă de Germania 
hitleristă. Simptomatic cu totul este faptul că şi în 1941, 
după izbucnirea războiului datorită demenţei agresive a lui 
Hitler, Manoilescu îşi păstra, nealterat, entuziasmul faţă de 
hitlerism. Ba, dimpotrivă, se ridicase cu o octavă în plus, 
pronosticând - tot în van - victoria Germaniei în război: „În 
războiul actual nu există decât două ieşiri posibile. Una 
foarte puţin probabilă a păcii prin înţelegere între Anglia şi 
Germania şi cealaltă infinit mai probabilă, zdrobirea 
completă a Angliei de către puterea germană. Pentru noi, 
românii, aceste două ipoteze nu sunt mult deosebite în 
consecinţele lor, fiindcă chiar în cazul unei păci, prin 
înţelegere între Anglia şi Germania, este normal şi în 
ordinea lucrurilor ca tot sud-estul european să rămână sub 
influenţa exclusivă a Germaniei. Dar noi socotim că numai 
a doua ipoteză merită luată în consideraţie şi afirmăm în 
chip categoric că nu există alt sfârşit posibil al războiului 
actual decât victoria completă a 

Germaniei... Noi prevedem că anul 1941 va cunoaşte 
victoria desăvârşită a Axei şi Anglia va fi pusă în situaţia să 
primească întocmai pacea pe care va voi să i-o dicteze 
Germania”32%. Câteva luni mai târziu îşi păstra prognoza, 
declarând: „cu toate întârzierile aparente ale războiului, 
mergem cu pas sigur şi hotărât spre victoria germană şi 

spre noua Europă”3%. Prognozele decise („categorice”, 


cum le numea) ale lui Manoilescu s-au demonstrat a fi cu 
totul ridicole, ştiindu-se bine că rezultatul războiului a fost 
cu totul invers. Şi tot în acest an, 1941, Manoilescu 
continua să investească încredere în ideologia național- 
socialistă. lată o mostră ilustrativă: „In ceea ce priveşte 
Germania, se întâlnesc din când în când măguliri ieftine şi 
lipsite de gust, dar nu se vădeşte decât rareori o adevărată 
comprehensiune pentru grandiozitatea fenomenului social 
şi a revoluţiei de idei pe care le reprezintă național- 
socialismuli] Cât de puţini văd aceştia (unii gazetari, n.n.) 
în victoria germană manifestarea culminantă şi filosofică 
necesară a unei mari revoluţii sociale menite să aducă în 
lume triumful unei noi concepţii de viaţă şi a unei noi 
morale în dirijarea colectivităţilor naționalei Suntem în 
drept să socotim că revoluţia naţional-socialistă este cea 
mai mare şi mai adâncă revoluţie a tuturor timpurilor 
Este prima oară în istorie când poporul a ajuns să se 
realizeze pe el însuşi în statii Naţional-socialismul 
înseamnă încredințarea puterii supreme unui om 
reprezentativ, care încarnează poporul însuşi Revoluția 
germană va rămâne permanent un mare model şi va da 
tonul nu numai întregului veac al 20-lea, dar şi vremurilor 
ce vor să vină. Toate idealurile democrației care n-au putut 
fi niciodată împlinite îşi vor găsi acum realizarea”33t, Mal 
limpede şi, aş spune, mai hilar nici că se poate. Severul 
teoretician al corporatismului a realizat şi performanța de 
a cădea, privindu-i opiniile în perspectiva istoriei, în 
ridicol. 

Desigur că Manoilescu, ca teoretician al extremei 
drepte, a fost şi naţionalist. Era în ordinea firească a 
lucrurilor. În 1936, în revista Lumea nouă, s-a publicat o 
apărare a lui Manoilescu faţă de acuzaţiile unor gazete că 
profesorul de economie politică, fiind în trecut averescan şi 


330 Idem, „Naționalismul român, capital politic extern", rev. cit., X, 
1941, nr. 9-12, p. 291. 

331 Idem, „Fenomenul naţional-socialist", rev. cit., X, 1941, nr. 34, pp. 
127-128. 


peneţist, n-ar fi un naţionalist integral. „Consecvent 
aceleiaşi metode - scria gazeta - de a pune în viaţă 
accentul numai pe faptă - fapte de idei sau fapta pregătită 
pentru mâine - d. Manoilescu a dat în cadrul mişcărilor 
naţionaliste singurul sistem de mijloace menit să facă din 
ideea naționalistă o realitate. Corporaţia, instrument şi 
garanţie a românizării, este ideea noastră şi numai a 
noastră; iar studiile aplicării practice a acestei idei sunt 
mult mai precise şi mal amănunțite decăt îşi poate închipui 
cineva.”?? De altfel, în 1933, Manoilescu şi-a expus 
punctul de vedere în această chestiune: „Naționalismul 
nostru constructiv ia forme cu deosebire vizibile în 
domeniul economic şi în cel social. Noi nu vorbim în 
domeniul social de o vagă solidarizare a claselor în 
serviciul ideii de patrie, ci dăm descrierea completă şi 
amănunţită a unui sistem social - sistemul corporativ - 
care îngăduie colaborarea claselor şi solidarizarea lor şi 
care pune în locul sfâşierilor absurde ale partidelor 
conlucrarea tuturor categoriilor sociale în cadrele lor 
organice. In acest sens, naționalismul nostru apare ca o 
antiteză faţă de parodia de naționalism al tuturor 
partidelor. Prin contrast cu partidele - afară doar de cele 
două partide naţionaliste ale d-lor Cuza şi Codreanu noi 
am definit precis căile prin care ne putem salva cu forţele 
noastre proprii, fără a fi nevoie să recurgem la ajutorul 
străinătăţiil*%. Va exulta, în 1935, când Vaida-Voevod a 
lansat ideea lui despre „numerus Valachiqus”. Articolul 
său, care comenta faptul, s-a intitulat „Numerus romanus”. 
Lăuda „frumuseţea unui gest” şi evidenția că rostul lui 
Vaida nu e în PN.[. („cluburile tuturor jocurilor şi ale 
socotelilor egoiste”) - de unde, de altfel, a şi fost curând 
exclus -, ci altundeva (Armata reînnoirii se găseşte în altă 
parte. Ea stă în tineretul ţării cu trupul fraged, dar 

sângerând de răni”334). Căuta, aşadar, orice prilej nimerit 
pentru a afirma necesitatea segregaţiei naţionaliste. 
Fireşte, corporatismul i se părea a fi instrumentul ideal, 
prin eficienţă, al realizării acestei purificări etnice. „Numai 
corporaţiile - preciza într-o notă din acelaşi număr - pot să 
identifice] Numai ele pot ţine o evidenţă exactă a 
proporţiei diferitelor elemente alogene în fiecare 
profesiune Numai ele pot constitui un instrument de 
românizare şi de aplicare serioasă a proporțiilor dorite de 
românili] Numerus Valachiqus nu e realizabil în spiritul şi 
tendinţa lui în statul actuali] Iată de ce trebuie dărâmată 
Cartagina."35%% Era, în 1941, foarte mândru de 
„Protocronismul” naționalismului extremist românesc: 
„Subliniez cu o mare bucurie românească un singur lucru, 
şi anume că dacă este să socotim curentele de opinie din 
România avem motive să fim mai mândri decât orice altă 
naţiune europeană. Căci nu există ţară în Europa unde să 
fi apărut mai multe şi mal importante curente de dreapta şi 
unde să fi simpatizat la vreme mai făţiş cu Italia şi 
Germania cum este România. Acest lucru este atât de 
exact încât avem dreptul să-l strigăm pretutindeni şi să 
facem din el un titlu de activitate naţională în rivalitatea 
noastră cu alte ţări ale Europei. În adevăr, România a dat 
naştere întâi celui mai vechi curent antisemit din Europa 
contemporană, şi anume aceluia susţinut nu numai cu o 
admirabilă perseverenţă, ci şi cu o mare vioiciune 
polemică de către prof. A.C. Cuza”335. (De legionarism, în 
1941, nu mai putea, spre regretul său, vorbi.) 

De prin 1936, Mihail Manoilescu a manifestat făţişe 
simpatii legionare, sfârşind prin a se afilia efectiv. In 
decembrie 1936 a  conferenţiat la festivalul din 
salabucureşteană „Ana”, organizat pentru strângerea de 
fonduri pentru Casa Verde, Radu Gyr recitind versuri. Apoi 
a transformat într-o întreprindere legionară mina de la 

Şorecani, proprietate a celor trei fraţi Manoilescu (Mircea, 
Grigore şi Mihail). În 

1940, gazeta sa Lumea nouă evoca atmosfera acelei 
organizări legionare de la Şorecani: „lată un nume care 
pentru mulţi români evocă o interesantă experienţă socială 
practicată în spirit legionar care s-a făcut vreodată. 
Şorecani era o întreprindere, o mină de cărbuni. Dar 
proprietarii lor, fraţii Mircea, Mihail şi Grigore Manoilescu, 
departe de a o considera ca un mijloc de câştig legionar, au 
înţeles să-i dea acestei întreprinderi valoarea unei mari 
încercări sociale şi naţionale. La Şorecani toţi românii, 
începând cu directorul general, Grigore Manoilescu, şi 
terminând cu cel din urmă ucenic, erau legionari”3%. În 

1941, a mărturisit nostalgic-evocator: „Valul puternic 
al mişcării legionare care a culminat spre finele lui 1937 
ne-a absorbit toate forţele sufleteşti şi toată capacitatea 
noastră de atenţiuni pentru problemele Interioare. Drama 
legionarismului a fost trăită intens în paginile acestei 
reviste (Lumea nouă, rin.) în chip făţiş cu bucuriile şi cu 
nădejdile ei, în chip ascuns şi abia printre rânduri cu 
prigoanele şi suferinţele ei”, Manoilescu a făcut, încă 
din 1936, tentative de a întemeia un cotidian al mişcării 
legionare. A izbutit în 1937, gazeta apărând la 22 februarie 
1937, autorizaţia de funcţionare fiind obţinută pe numele 
său. Directori, înscrişi sub frontispiciul gazetei, erau 
Dragoş Protopopescu şi Toma Vlădescu. Semnătura lui 
Manoilescu apare de la primele numere. Toată lumea 
presei ştia că Manoilescu finanţează gazeta mişcării 
legionare. Dreptatea comenta la 7 martie 1937: „Ziarul 
Buna Vestire, oficiosul ultimului profitor al naţionalismului, 
trecut la naționalism după ce a «profitat» gros în 
democraţie: d. Mihail Manoilescu”. Şi trei zile mai târziu, 
la 10 martie, aceeaşi gazetă a PN.Ţ. scria: „D. Mihail 
Manoilescu face sforţări disperate să iasă din «clanul 
politicienilor» pentru a intra în rândurile oamenilor noi. A 

scris în presa sa pagini entuziaste şi tinereşti despre «omul 
nou», despre asceză, eroism şi sfinţenie. Ne-am gândit că 
d. Manoilescu a intrat pe drumul Damascului D. Mihail 
Manoilescu a trecut printr-o «criză». 

N-a fost o «criză sufletească». D. Mihail Manoilescu 
trecuse prin toate partidele mari: a fost ministru 
averescan, ministru naţional-ţărănist (trântit la Cameră 
pentru afacerism penibil), ministru argetoianisto-iorgist. 
Exclus de pretutindeni pentru parvenitism, lipsă de 
disciplină politică şi afacerism, d. Manoilescu a intrat în 
«criză». A întemeiat o «Ligă corporatistă». Şi-a părăsit 
«Liga» şi cochetează cu gruparea «Totul pentru Ţară»”. Şi 
pentru ca portretul să fie complet, Dreptatea înşiră 
consiliile de administraţie din care face parte Manoilescu, 
specificându-se că mai toate au capital evreiesc3%. De 
altfel, Lumea nouă se grăbise să prezinte ditirambic Buna 
Vestire: „Cititorii noştri vor avea bucuria să vadă acolo 
desfăşurându-se doctrina legionară şi doctrina corporatistă 
care se îmbină atât de fericit între ele. De altfel, 
colaborarea domnului Mihail Manoilescu, pe care cititorii 
noştri au putut-o ghici de la început în câteva articole, 
semnificaţia de vestitoare a apărut făţiş cu al patrulea 
număr al gazetei. Toţi colaboratorii Lumii noi vor fi regăsiţi 
în paginile acestui ziar”*%0. Spera Manoilescu că va 
modifica sau va folosi Legiunea ca partid care va îmbrăţişa 
şi transforma în forţă de stat doctrina sa corporatistă? E 
mai mult decât posibil. E o certitudine. Unii doctrinari - 
puţini câţi au fost - au vorbit de sensul corporatist al 
statului legionar. Dar alţii, sau tot aceiaşi, confereau 
ordinii economice corporatiste a statului legionar alte 
semnificaţii. Oricum, corporatistul Manoilescu a investit 
speranţe în mişcarea legionară ca partid al doctrinei sale. 

În numărul 100 al gazetei e omagiat jubileul celei de 
a zecea aniversări de la întemeierea mişcării legionare. 
Printre colaboratori, fireşte, e şi Manoilescu: „In ziua 


339 Avatarurile d-lui Manoilescu", Dreptatea, XI, nr. 2799, 10 martie 
1937. 
340 L.N., „Buna Vestire", rev. cit., VI, 1937, nr. 2-3, p. 88. 


jubileului celei mai adânci şi mai originale mişcări politice 
pe care a cunoscut-o vreodată România, noi nu venim cu 
accente de entuziasm. Comprimându-ne în chip voit orice 
alunecare spre admiraţie în faţa frumuseţilor cuprinse în 
viaţa de zece ani a Legiunii, ne mărginim cu stricteţe la 
rodul nostru de cercetător doctrinar al problematicii 
naţionaliste. Legionarismul e născut din climatul epocii, 
dar ca un deznodământ inevitabil a optsprezece veacuri de 
istorie româneascălă Legitimitatea noastră ca stat unitar şi 
liber, printr-un efort de creaţiune, care să întreacă tot ce s- 
a împlinit până în ziua Unirii, nu s-a făcut. Această explozie 
de putere, această demonstrație de superioritate şi 
această înaltă legitimare vor fi opera legionarismului 
Legionarismul trebuie să fie - şi simt semnale că poate fi - 
firul de apă care trage după dânsul fluviul întreg. Legiunea 
constituie ordinul de cavaleri din acelea care păşesc în zile 
mari la avangarda istoriei... Legionarismul nu poate fi 
învins, nici oprit în cale. Istoria nu şi-a întors niciodată 
carul în drum”. 

Că doctrinarul corporatismului şi al partidului unic 
şi-a investit nădejdea toată în convingerea că 
legionarismul va adopta, integral, această doctrină o 
dovedeşte, printre altele, şi un articol al său din acelaşi an 
1937, publicat în Lumea nouă: „In democraţie averea îţi dă 
dreptul de a comanda; în regimul comunist averea te 
exclude de la dreptul de a comanda; în statul viitor creat 
de revoluţia naţională nu va fi niciuna, nici alta. Un om cu 
avere, fie agricultor, fie industriaş, va putea comanda. Dar 
nu pe baza acestei averi, ci în virtutea altor merite 
înregistrate în ierarhia valorilor naţionale. Şi astăzi, în 
mişcarea legionară există mari industriaşi, dar aceştia sunt 
puşi adesea sub ordinele propriilor funcţionari, pentru că 
aşa îi aşază meritele sau vechimea lor relativă în legiune. 
Ce poate fi mal antiburghez decât faptul că un om cu avere 
şi cu mare potenţial economic să fie supusi unei ierarhii 
ce nu are nimic de-a face cu ierarhia banului şi a situaţiilor 

materialei Corporatismul ne apare neînlăturabil ca 
instrument de validare a ţelurilor revoluţiei naționalei 
Dacă socotim revoluţia naţională - recte legionarismul - ca 
aşezată deasupra oricăror preocupări şi oricăror 
prejudecăţi de clasă Asupra caracterului etic al revoluţiei 
naţionale nu ar mai fi nimic de adăugat după tot ce s-a 
scris şi s-a spus de către toţi exponenţii mişcării legionare. 
Mişcarea legionară va avea un sens adânc etic sau nu va 
mai fi o revoluţie. Prin el se va opune moralei burgheze™M 
Dacă minunea legionară se va înfăptui aşa cum este visată, 
ea va realiza poate cel dintâi stat de adevărat creştin în 
lumea modernă Creştinismul pe care cată să-l realizeze 
statul legionar e menit să rămână în istoria lumii”*2. În 
acelaşi spirit au scris - la îndemnul lui Manoilescu - şi alţi 
colaboratori al mensualului său. Merită, cred, să citez un 
fragment dintr-un astfel de articol: „Marile frământări ale 
războiului şi cele două decenii următoare au germinat în 
Europajăi trei mişcări sufleteşti de valoare socială: 
fascismul italian,  naţional-sociallsmul german şi 
legionarismul românesc. Primele două, care se găsesc 
oficializate în stat prin faptul că deţin puterea politică, au 
înfăptuit reforma corporatistă pentru că Ideologia acestui 
sistem coincide cu totul cu ideologia fascistă şi național- 
socialistă, din care corp chiar face parte organic, ca mijloc 
de concretizare practică. A treia este probabil că va ajunge 
tot la concluzii corporatiste, după ce va evolua din starea 
de studiu de elaborare pentru a traduce practic un 
ansamblu de principii care se deosebesc în mare parte din 
cel dintâi”. Şi după ce analizează relaţia cu doctrina 
corporatistă a fascismului şi a naţional-socialismului, 
autorul scrie: „Cu legitimă mândrie putem afirma că 
poziţia legionarismului este cu totul originală şi infinit 
superioară atât fascismului, cât şi naţional-socialismuluiţi] 
Nici fascismul, nici naţional-socialismul nu ni s-ar fi 
potrivit cu totul. Specificul lor - miezul de viaţă autentic - 
ar fi rămas străin de noi şi concepţia în sine ar fi trebuit să 

sufere rectificăriji] Dacă fascismul idealizează statul, dacă 
naţional-socialismul deifică «poporul german», 
legionarismul românesc ţinteşte perfecțiunea sufletească a 
omului  Legionarismul este idealist şi spiritualist în 
concepție, dar pozitivist în metodă. Imensa lui valoare 
politică în mediul românesc, prin aceasta se explică: 
începe cu omul, luându-l aşa cum este (sau cum a ajuns) 
pentru a-l face aşa cum trebuie să fie «Legiunea şi 
neamul - spunea deunăzi Căpitanul - nu cresc decât din 
ceea ce nu facem pentru noi». Această concepţie 
legionară merge pe aceleaşi baze, până la «ecumenicitatea 
naţională», visată de Căpitan; şi pe aceleaşi baze se 
întxineşte, şi teoretic, şi practic, cu corporatismul, în 
concepţia lui românească, aşa cum am dezvoltat noi de 
atâta vreme sub conducerea prof. Mihail Manoilescu. 
Corporatism românesc sau ceea ce ar trebui să se 
numească mâine legionar-corporatismul... deosebindu-se şi 
de fascism, şi de naţional-socialism prin ideologia lui de 
bază şi, deci, prin obiectivul său ideal, va avea o altă 
structură decât corporatismul italian sau corporatismul 
germanii Legionar-corporatismul va trebui să fie un 
sistem de organizare menit să realizeze treptat, în viaţa 
practică, tipul «omului nou», legionarulii Văzut astfel 
corporatismul românesc se încadrează într-un sistem de 
educație naţională pentru a realiza pe românul legionar. 
Deasupra stă o concepţie, o ideologie. După cum am 
arătat... în dezacord cu reprezentanţii Nnduielii (o altă 
revistă legionară iniţiată, condusă şi scrisă de Ernest 
Bernea, D.C. Amzăr şi lon Ionică, n.n.), noi credem că nu 
se poate porni la reforme în viaţa socială decât încercând 
cu un sistem de ideii] Corporatismul nu este o ideell E un 
mijloc în slujba unei idei Şi, se ştie, spre deosebire de 
fascism şi naţional-socialism, legionarismul are adânci 
baze religioase. Altfel n-ar fi românesc. Dogmatica creştină 
este, în mare, dogmatica mişcării legionare şi, implicit, a 
sistemului corporatistăi Corporatismul românesc nu va 
avea, deci, caracteristica principală de a fi subordonat 
statului pentru obiectivele politice ale acestuia, ci va fi 


destinul cu întâietate pentru formarea românului purificat 
în spirit legionar (în domeniul economic) şi pentru 
manifestarea însuşirilor proprii ale acestora în dimensiuni 
de colectivitate”3%5. 

E limpede că Manoilescu punea doctrina sa 
corporatistă la îndemâna Legiunii, încercând să o 
transforme în instrument politic pentru înfăptuirea 
corporatismului în România. Ideea apare descărnată în 
ciclul de articole publicate de Manoilescu, în iunie 1937, în 
Buna Vestire. În articolul din 27 iunie apreciază vaticinar: 
„Dacă reînvierea spiritului tradiţiei de rezistenţă şi de 
dârzenie al corporațiilor a fost vreodată actuală, este 
desigur azi”. Această investire de speranţă nu se va 
întrupa în real. În 1940, la întronarea statului național- 
legionar, nimeni nu mai vorbea de corporatism, iar 
Manoilescu, deşi fratele său Grigore a fost, o vreme, la 
reapariţia Bunei Vestiri, directorul ziarului, era un uitat. 
Legionarismul, sub conducerea lui Sima, îi reproşa lui 
Manoilescu faptul de a fi fost ministru în regimul carlist, 
chiar dacă în guvernul naţionalistului Ion Gigurtu, şi că a 
semnat, fatalitate, Dictatul de la Viena. Dar până atunci 
Manoilescu va gira moral Legiunea, candidând, în două 
judeţe (Arad şi Neamţ), în alegerile din decembrie 1937, ca 
senator pe listele partidului Totul pentru Ţară. Revista sa 
Lumea nouă îşi informa cititorii că Manoilescu, alesul în 
cele două judeţe, a fost „invitat al partidului Totul pentru 
Ţară şi al Căpitanului legionarilor, Corneliu Zelea 
Codreanulii Caracterul acestei candidaturi este acela fixat 
prin comunicatul Legiunii, şi anume ea reprezintă un 
omagiu pentru d. prof. Manoilescu, pentru acţiunea sa în 
slujba neamuluijii Convingerile pe care domnia sa şi le-a 
mărturisit duc incontestabil la o mare convergenţă de 
păreri cu Legiunea. Dl prof. Manoilescu socoteşte mişcarea 
legionară ca singura mişcare naționalistă românească care 
prezintă chezăşiile de a împlini idealul de astăzi al 

românismului”34%€. 


După izbânda legionarismului, prin proclamarea, la 
14 septembrie 1940, a statului  naţional-legionar, 
Manoilescu nu e instalat în demnităţile publice care i se 
cuveneau. Mişcarea legionară, prin noua ei conducere, era 
alta, iar Manoilescu purta pe umeri povara Dictatului de la 
Viena. Deşi nu i s-a încredinţat, cum s-ar fi cuvenit, o 
demnitate publică, Manoilescu nu înceta să afirme 
filolegionarismul său subliniat. I-a deplâns mal întâi, ca toţi 
legionarii, pe cei ce fuseseră ucişi de către carlişti în anii 
prigoanei. „Ţara - scria el - nu-şi poate măsura 
pierderile ei în lupta legionară. Şi nici flecare dintre noi nu 
am putea vreodată cuprinde cu gândul toate ravagiile 
aduse în propriul nostru suflet de pustiitoarele masacre 
din anii prigoanei. Dar cum este omenesc, în evocarea 
atâtor figuri azi intrate în legendă, tot chipurile familiare 
cu care am avut legături sufleteşti mai îndelungate se trag 
vecinic pe cel dintâi plan. Intre ele nu îl cuprindem pe 
Căpitan. Despre el şi despre toate amintirile care mă leagă 
de dânsul nu cred că voi putea vorbi mulţi ani de acum 
înainte - poate niciodată. Nu poţi scrie memorii despre 
Sfinţi. Dar gândul mă poartă spre ceilalti spre Mota, 
Banea, Totu’, Tell, Valeriu Cârdu, Virgil Rădulescu, 
Constantin Goga, Antoniu, Ionică, Herghelegiu şi spre 
atâţia alţii pe care i-am socotit printre prietenii mei de 
aproape Dar între atâţia care îmi trec atât de des în 
minte, de ce păşeşte oare desprins de ceilalţi, călcând 
aparte, cu pasul alunecător şi fin, Mihail Polihroniade? De 
ce el îmi tulbură mai mult gândurile şi îmi sfredeleşte mai 
adânc durerile anilor grei care s-au scurs? Poate fiindcă 
prietenul meu Polyţii întrunea cea mai intimă şi cea mai 
uimitoare gamă de calităţi pe care o poate cuprinde un 
omil De câte ori îi spuneam că destinul îl menise să fie, în 
guvernul Căpitanului, Goebbels al României? Dar destinul 
l-a menit altfel.”3%5 în numărul următor al revistei publică 

un fel de articol directivă: „Credem - scrie profesorul de 
economie politică - că şi statul - statul naţional-legionar -, 
în clipa când ieşind din faza tulburătoare a începuturilor se 
îndreaptă spre făgaşele drepte şi adânci ale imperativelor 
naţionale actuale, nu poate lăsa în actualitate altă 
preocupare decât ideea României Mari”. Înţelege că, o 
vreme, Legiunea şi-a omagiat martirii. Acum însă a venit 
clipa în care privirile îndărăt - chiar când sunt îndreptate 
spre sânţii şi mucenicii cei mai curaţi ai neamului - să se 
întoarcă numai şi numai înainte, spre marea poruncă care 
stă în calea viitorului. Această poruncă este: ce am făcut 
eu oare azi ca să grăbesc şi să ajut înfăptuirea României 
Mari? însufleţind pe această linie pe români, mişcarea 
legionară va reuşi să se confunde mai bine decât până 
acum cu ţara întreagă şi va înlătura pericolul izolării salei 
Ţara este cu legiunea şi legiunea una cu ţara, în acest 
gând al recuperării şi izbăvirii noastre.”3%6 Desfigurarea 
ţării prin rapt teritorial, la săvârşirea căreia îşi pusese pe 
unul din segmentele răpirii şi Manoilescu semnătura, îl 
apăsa enorm. Şi credea că plusând prin astfel de chemări 
va fi izbăvit. Dar legionarii şi Antonescu, fideli Axei, nu 
puteau acum aşeza în prim-plan idealul reîntregirii, de 
vreme ce atât Germania, cât şi Italia dictaseră toate 
ciuntirile hărţii României Mari. 

Mai există însă, din această perioadă, un text al lui 
Manoilescu. Spre deosebire de celelalte, acesta prezintă 
virtuţi teoretico-doctrinare legionare. E textul lecţiei de 
deschidere la cursul său de economie politică, din acel an 
1940, la Politehnica din Bucureşti. Nu l-a publicat în 
Lumea nouă, ci în patru numere din săptămânalul 
Chemarea Vremii, condus de Ilon Sângeorgiu, şi el 
legionaroid. Lecţia de deschidere a lui Manoilescu începe 
cu o interogaţie justificativă: „O problemă care se pune în 
prealabil este aceasta: oare ştiinţa trebuie să-şi revizuiască 
atitudinea faţă de flecare regim politic, chiar când acest 
regim reprezintă o revoluţie? Oare ştiinţa, prin ea însăşi, 

nu este permanentă? Desigur, nu se poate vorbi de 
«geometria analitică faţă cu statul legionar», dar se poate 
vorbi oricând de ştiinţa economică faţă de statul legionar. 
Căci este vorba de un alt spaţiu social şi alte scopuri 
pentru colectivităţi în care indivizii au alte mobile de 
acţiune şi alte îngrădiri în libertatea de a se mişca decât în 
spaţiul egoist, materialist al liberalismului”. Odată 
clarificat răspunsul la o interogaţie într-adevăr apăsătoare, 
profesorul intră în dezvoltarea temei: „Vom discuta mal 
întâi deosebirea dintre spaţiul economic liberalist şi ceea 
ce putem numi spațiul economic totalitar, realizat mai ales 
prin cele două mari revoluţii naţionaliste: fascism şi 
naţional-socialism. După aceea vom căuta să stabilim 
deosebirea - dacă nu contrastul - dintre spațiul economic 
legionar şi spaţiul economic totalitari Care este locul 
particular pe care îl ocupă, între spaţiile totalitare, spațiul 
economic  legionaf?  Fascismul şi  naţional-socialismul 
reprezintă  reacţiuni politice şi idealuri politice. 
Legionarismul reprezintă o reacțiune morală şi un ideal 
moral. Fascismul şi național-socialismul urmăresc ridicarea 
şi puterea statului. Legionarismul urmăreşte nu numai 
ridicarea statului românesc, ci şi ridicarea românului în 
ochii lui proprii. Este în aceasta o deosebire esenţială care 
caracterizează şi va caracteriza pentru decenii şi veacuri 
originalitatea revoluţiei legionare. Această originalitate se 
şi explică. Fascismul şi naţional-socialismul au apărut în 
epoci de constrângere politică şi de nemulţumire politică 
Cum a apărut însă la noi mişcarea legionară? Ea s-a născut 
în epoca fericită când România Mare era înfăptuită, în 
epoca când nu avea nimic de cerut de la alţii, ci numai de 
la ea însăşi Legionarismul este între toate doctrinele 
contemporane doctrina cea mai exigentă şi mai severă şi 
care ţinteşte cel mai sus Legionarismul merge mult mai 
departe cu această concepţie totalitară. Ea nu urmăreşte, 
cum spuneam, numai puterea naţională ci şi 
perfecţionarea omului] Legionarismul reprezintă o mare 
sinteză între totalitarism şi individualism. El se ocupă de 
individ ca făptură a lui Dumnezeu şi se preocupă de ţară 


ca scop suprem al năzuinţelor individuale. El realizează 
ceea ce se poate spune cu o vorbă cuprinzătoare: un 
individualism idealist'3“. Fireşte că nu a ocolit doctrina 
corporatistă, căreia îi fixa locul în statul legionar. „Mijlocul 
capital menit să integreze burghezia în naţiune este 
corporatismulii Legiunea este, în ţară, o minoritate. Mai 
mult decât atât, ea trebuie să rămână - ca orice elită - o 
minoritate Problema este dar cum poate fi integrată 
masa națională în statul nou? Numai prin corporatism şi 
prin corporatism. Numai pe această cale masa poate fi 
adusă să-şi dea tributul ei alături de elita legionară pentru 
ridicarea ţării.”3%% Şi ca să întărească ideea necesităţii de a 
utiliza corporatismul de către legionarism, îi aducea un 
spor de argumentare: „De altfel, corporatismul are însăşi 
autoritatea Căpitanului. Nu voi evoca în acest sens 
discuţiunile personale pe care am avut cinstea să le port 
pe vremuri cu Căpitanulii] Dar voi invoca o mărturie scrisă 
a Căpitanului într-un interviu dat, la 26 ianuarie 1938, 
ziarului Buna Vestire: «Am observat dezvoltarea organică 
pentru a descoperi formule pe care ea însăşi le necesită. 
Astăzi continuu pe această cale. Dar mă gândesc deja că 
această cale va merge spre corporatism Ea izvorăşte nu 
din doctrina ei, din necesitate Eu văd azi izvorând din 
corporatism forma viitoare a statului român» „5%. 
Argumentul aducea autoritate. Dar el nu trecea de 
deziderativul ceţos, pentru că, de fapt, legionarismul n-a 
închipuit niciun proiect valabil pentru o strategie 
economică a organizării societăţii româneşti după 
cucerirea puterii. Inainte de cucerirea puterii şi după 
aceea, Manoilescu, ataşat legionarismului, căuta să-i 
convingă pe cei sus-puşi că al său corporatism e calea ce 
trebuia adoptată şi urmată. Din acest punct de vedere, 
textul acestei prelegeri inaugurale din 1940 aduce perfect 
aminte de dezvoltările sale citate mai înainte, apărute în 

1937 în Lumea nouă. 

După rebeliune şi eliminarea, de către Antonescu, a 
Legiunii din conducerea statului şi din viaţa publică, 
Manoilescu nu a încetat să-şi investească încrederea în 
legionarism. Dar nu putea risca iritarea lui Antonescu. De 
aceea, judecăţile sale a posteriori îmbinau nostalgia cu 
realitatea ordinii instituite de Conducătorul statului. Într- 
un articol - fireşte, despre corporatism - publicat prin 
martie-aprilie 1941, scria: „Este prea devreme pentru ca 
să facem o judecată a istoriei asupra celor patru luni de 
regim legionar. Un lucru este cert: că acest regim a fost 
primit, la început, cu o bucurie nestăpânită de toată lumea 
românească, legionară şi nelegionară. El avea norocul să 
se instituie după două încercări tot atât de nefericite 
făcute de la război încoace, lunga şi confuza experienţă 
democratică, care îşi dovedeşte ineficacitatea, şi scurta, 
dar teribila experienţă dictatorială care îşi desfăşurase 
ororile. Fiindcă nu voim să exprimăm acum nicio judecată 
asupra lunilor din urmă, ne vom mărgini numai să 
constatăm că, după cum era firesc pentru un regim 
totalitar şi de partid unic, şi acest regim a menţinut opinia 
publică (şi în special pe orăşenii noştri) sub un anumit 
grad de tensiune care sfârşise prin a crea o mare 
nervozitate. La capătul atâtor frământări, omul mijlociu 
(«omul de pe stradă», «omul din tren») a ajuns la concluzia 
că, la urma urmei, ţara aceasta ar avea nevoie de un regim 
care să îmbine libertatea şi dreptul de control al opiniei 
publice cu o anumită disciplină în mecanismul statului. Cu 
un cuvânt, starea de spirit a românului de azi este 
caracterizată printr-un mare dor de linişte binefăcătoare şi 
de muncă fecundă desfăşurată într-un cadru instituţional 
care să nu fie nici atât de larg ca al democraţiei, nici atât 
de sever ca acel al exclusivismului politic. Sufletul 
poporului nostru este astăzi aşa cum probabil trebuie să fi 
fost sufletul francez sub Restauraţiejii Ar fi nedrept să se 
impute românilor, care s-au încrâncenat sincer în faţa 
erorilor tiraniei şi au salutat cu o bucurie curată regimul 
din ultimele patru luni, că astăzi n-ar urmări altceva decât 


confortul lor sufletesc. În orice caz, dacă aceasta poate fi 
dispoziţia sufletească a anumitor cercuri, ea nu poate şi nu 
va fi niciodată a noastră, a corporatiştilor români”55%0. E 
clar că Manoilescu, păstrându-şi convingerile filolegionare, 
încerca regretul că a dispărut legionarismul care putea fi 
convins să experimenteze, în politica economico-socială, 
corporatismul. Pentru că sub Antonescu (care îl detesta 
efectiv pe Manoilescu), cu economia de război a ţării, nici 
vorbă nu putea fi de experimentarea corporatismului. 

Orientarea reprezentată de  doctrinarismul lui 
Manoilescu în ansamblul celor de extremă dreaptă a fost 
importantă şi cu ecou în anumite cercuri intelectuale şi 
politice. N-a fost, desigur, egală în importanţă cu 
orientările reprezentate de Nae Ionescu şi Nichifor 
Crainic. Dar a îndeplinit între războaie, cu deosebire în 
anii treizeci, un rol ponderos, contribuind la crearea unui 
climat ce aspira către totalitarism, partid unic şi 
legionarism. 

O a patra orientare a extremei drepte în spiritul 
public e reprezentată de legionarism. De fapt, ca 
importanţă politică şi, prin reverberaţie, şi spiritual- 
ideologică, legionarismul ocupă în anii treizeci locul prim. 
li consacru, în consecinţă, un întreg capitol. 

Capitolul V 

Legionarismul ca grupare politică şi orientare în 
spiritul public 

Oricât aş fi voit să evit istoria politică, acest capitol o 
presupune cu necesitate. Fără asta, legionarismul, care a 
fost o grupare politică, nu poate fi înţeles cum se cuvine. 
Să mă supun deci realului, nu înainte de a preciza că nu 
intenţionez să conturez aici o istorie exhaustivă şi detaliată 
a mişcării legionare. 

1. In octombrie 1919, Corneliu Zelea Codreanu, de 
20 de ani, devine student al Facultăţii de Drept din Iaşi. 
Provenea dintr-o familie în care mama era germană, 
Braun, iar tatăl (cu numele originar de Ion Zelinski, 

bucovinean cu onomastica rutenizată, şi-a schimbat 
numele, când Corneliu avea trei ani, în lon Zelea 
Codreanu), unul dintre militanţii naţionalişti, membru, încă 
din 1920, al Partidului Naționalist Democrat, era un 
apropiat al lui A.C. Cuza. Inainte de a deveni student, 
Corneliu terminase Liceul Militar de la Mănăstirea Dealu. 
Va rămâne cu o predispoziţie pentru disciplina şi 
comportamentul militar, pe care le va infuza, apoi, mişcării 
legionare. Copiii lui lon Zelea Codreanu, profesor de 
germană la Huşi, au avut, unii, numele de Decebal, Traian, 
Iridenta, iar educaţia naționalistă şovină şi intolerantă 
făcea parte din aerul de familie. Decanul Facultăţii de 
Drept era chiar profesorul AC. Cuza şi noul student i-a 
devenit, la început, un fidel (Cuza îi era şi naş). 
Neastâmpărul militant îl îmboldea. A devenit membru al 
efemerei grupări „Garda conştiinţei naţionale”, organizaţie 
care se ocupa cu spargerea grevelor organizate de 
comunişti. Dar aici, tăcutul student şi-a descoperit puterea 
de a vorbi în faţa unor grupuri de oameni, el, care, cum 
mărturiseşte, la Liceul Militar fusese îndemnat să 
vorbească puţin. În septembrie 1920, participă la 
Congresul studenţesc din Cluj şi izbuteşte, împreună cu un 
grup de naţionalişti şovini, să adopte o rezoluţie care cerea 
practicarea principiului numerus clausus pentru studenţii 
evrei şi eliminarea lor totală din organizaţiile studenţeşti. 
Codreanu e foarte activ în organizarea şi desfăşurarea 
întrunirii, la 10 decembrie 1922, a delegaților centrelor 
studenţeşti la Bucureşti. Aici se decide lupta împotriva 
colegilor studenţi evrei, ciomăgirea studenţilor evrei, 
paralel cu moţiunea care cerea aplicarea criteriului 
numerus clausus, greva studenţilor care aruncă viaţa 
universitară într-o mare agitaţie. Cei care au participat la 
aceste evenimente din decembrie 1922 îşi vor spune, mai 
târziu, „generaţia de la '22”. Iar mişcările studenţeşti vor fi 
reluate, cu mai mare amploare, în 1923, când CZ. 
Codreanu ia parte la înfiinţarea Ligii Apărării Naţional 
Creştine.  Protestează, într-o adunare studenţească, 
împotriva Constituţiei din 1923 pentru că a acordat 


drepturi civile evreilor şi e arestat pentru opt zile. E 
implicat apoi, în octombrie, într-un complot care urmărea 
asasinarea unor miniştri liberali, printre care Gh. 
Mârzescu, Alexandru Constantinescu şi alţii. E arestat 
(împreună cu ceilalţi conspiratori, Ion I. Moţa, Ilie 
Gârneaţă, Tudor Popescu, Corneliu Georgescu, Radu 
Mironovici, Leonidabandac, lonvernichescu etc.) şi depus 
la închisoarea Văcăreşti. Cu o zi înainte de proces, care i-a 
achitat, Ionel I. Moţa trage cu revolverul în Vernichescu, 
descoperit ca delator. Moţa va avea parte de un nou 
proces, achitat şi de astă dată pe temeiul legitimei apărări. 
Aici, la închisoare, în lungi convorbiri („Ţineam şedinţe ore 
întregi”, mărturiseşte apoi Codreanu în Pentru legionari, p. 
178), cel ce va deveni Căpitanul şi camarazii săi au pus 
bazele viitoarei mişcări legionare. I-au stabilit şi programul 
şi denumirea. Se gândeau să fie secţiunea pentru tineret a 
L.A.N.C. 

Deocamdată, eliberat, Codreanu, pus pe fapte mari, 
ia iniţiativa construirii la laşi a unui cămin studenţesc. 
Înființează, în acest scop, în apropierea Iaşilor, la Ungheni, 
o tabără de muncă (o cărămidărie şi o grădină de 
zarzavat). Autorităţile văd în asta nucleul unei organizări 
politice şi cum Codreanu fusese implicat în complotul din 
1923, chiar dacă achitat de juraţi, se iau măsuri punitive 
împotriva taberei de muncă. Codreanu mărturiseşte, în 
Pentru legionari, că a fost bătut de poliţişti de două ori, pe 
stradă, pentru a i se smulge o ripostă şi a fi arestat. 
Finalmente, o echipă de 40 de poliţişti, în frunte cu 
prefectul de poliţie C.G. Manciu (mai vechi adversar, ca om 
al ordinii, al cuziştilor), se deplasează la Ungheni pentru a 
desfiinţa tabăra de muncă. Întâmpinând rezistenţă, Manciu 
a operat arestări. Codreanu evocă bătăi şi umilinţe la 
poliţie. Arestaţii au fost, apoi, eliberaţi la protestele 
fruntaşilor L.A.N.C. Cuza, Şumuleanu, Bogdan. Codreanu i- 
a promis lui Manciu că se va răzbuna. Unii dintre foştii 
arestaţi îi dau în judecată pe prefect şi pe câţiva 
subalterni. Se înregistrează, pe stradă, încăierări între 
studenţi şi poliţie. Procesul are loc la 25 octombrie 1924, 


Codreanu compărând în instanţă ca avocat. (Absolvise 
facultatea în 1922, dar Rectoratul Universităţii a refuzat 
să-i elibereze o diplomă, considerându-l exmatriculat. 
Codreanu funcţiona ca avocat având numai o adeverinţă de 
absolvire a Facultăţii eliberată de decanul A.C. Cuza.) 
Manciu, a declarat apoi Codreanu, s-ar fi repezit asupra 
studenţilor aflaţi în sala de judecată. Atunci Codreanu a 
scos pistolul, ucigându-i pe Manciu şi pe alţi doi poliţişti. 
Asupra conştiinţei viitorilor doi conducători ai 
legionarismului apasă păcatul omuciderii (Moţa trăsese 
asupra lui Vernichescu, chiar dacă asasinatul a eşuat, şi 
Codreanu asupra celor trei poliţişti ieşeni). Pentru 
conducătorii unei organizaţii politice ce ţinea la mare 
cinste religia creştină ortodoxă, care prevede şi interdicţia 
omuciderii, e un păcat greu şi o situaţie aproape 
ireconciliabilă. După asasinat, Codreanu a fost arestat şi, 
imediat după aceea, şi grupul de camarazi cu care fusese 
încarcerat la Văcăreşti. Poliţia avea informaţii că 
asasinarea lui Manciu, departe de a fi fost un act de 
legitimă apărare cum a fost judecat, era premeditată cu 
multă vreme înainte. Presa de extremă dreaptă, cuziştii 
întreţineau în jurul procesului o atmosferă încordată. 
Studenţimea cuzistă se agita şi ea. Procesul a fost mutat 
de la laşi la Focşani şi apoi la Turnu-Severin. Peste tot, 
sute de studenţi cuzişti ocupau sala de judecată ca şi 
tribunalul întreg, exercitându-se presiuni extraordinare 
asupra completului, juraţilor şi a autorităţilor. Desigur că 
instanţa l-a achitat, în mai 1925, pe Codreanu, considerat 
fiind în legitimă apărare. Toleranţa încuraja răzvrătirea. 
Aşa s-a constituit convingerea legionarilor că-şi pot face 
singuri dreptate, deasupra şi împotriva autorităţilor şi a 
justiţiei. 

Scăpat de proces şi devenit erou al naţionaliştilor, 
Codreanu se căsătoreşte. Aleasa era Elena Ilinoiu şi 
căsătoria are loc la Focşani. Aici activa, în partidul lui 
Cuza, moşierul Hristache Solomon, care va prelua 
cheltuielile nunţii, desfăşurată în 24 iunie 1925, într-un 
crâng din apropierea oraşului. Nunta a devenit un moment 


politic, la ea luând parte, după spusa lui Codreanu, 80.000 
- 100.000 de persoane. Şi pentru că vadul politic fusese 
creat în oraşul de pe Milcov, în august Codreanu botează 
cu numele său 100 de copii. Se pare că botezul acesta 
colectiv (ca şi nunta) ar fi fost filmate. In sfârşit, în 
septembrie, Codreanu pune piatra de temelie pentru 
clădirea unui Cămin Cultural Creştin, înălţat apoi de 
donatori şi cu munca viitorilor legionari. In stare de 
încordare, pentru că au început fricţiunile cu AC. Cuza, 
pleacă, în toamna lui 1925, la Grenoble, pentru studii. I se 
va alătura şi Ionel Moţa, viitor cumnat, care, punând 
şcoala în cui, rămăsese cu studiile în anul II de facultate. 
N-are linişte pentru studii. Candidatura sa pentru alegerile 
din mai 1926, în judeţul Putna, înregistrează un eşec, deşi 
candidatul la deputăţie se deplasase în ţară. Işi pregătea la 
Grenoble doctoratul în Drept. Dar, fatalitate, cade la un 
examen. „Nu fusesem un element strălucit niciodată la 
carte - mărturiseşte doctorandul, în Pentru legionari (p. 
261) -, dar nu căzusem niciodată până acum la un 
examen”. Apoi şi-a luat examenele pentru anul I în 
sesiunea din februarie, începând pregătirea celor ale 
anului al doilea. Le ia, după care pleacă urgent în ţară 
pentru că LA.N.C. se scindase şi grijile politice îl 
neliniştesc. Cuza trebuia, considerau Codreanu şi tatăl 
său, părăsit, şi reclădită o nouă organizaţie naționalistă. E 
convocat, în consecinţă, fostul grup de deţinuţi de la 
Văcăreşti şi, la 27 iunie 1927, se constituie Legiunea 
Arhanghelului Mihail. Iniţiatorii au fost C.Z. Codreanu, Ion 
I. Moţa, Ilie Gârneaţă, Corneliu Georgescu, Radu 
Mironovici. Denumirea organizaţiei venea de la icoana uşii 
din stânga a bisericii închisorii Văcăreşti, care îl 
impresionase în chip special pe Codreanu. Alegându-şi o 
astfel de denominaţie, Legiunea e instalată - chiar de la 
constituire - pe dimensiuni religioase. Din prima zi, unii 
foşti cuzişti se alătură noii organizaţii (Hristache Solomon, 
Al. Ventonic, Neculai Totu’, loan Banea, ing. Gh. Clime, 
ing. Blănaru, Victor Silaghi, Dumitru Ifrim, Andrei Ionescu, 
Mile Lefter, Spiru Peceli, Gh. Potolea). Crezurile Legiunii 


erau simple şi clare: „Credinţă în Dumnezeu. Încrederea în 
misiune. Dragostea între legionari. Cântecui. Şi-au creat şi 
un imn: „Sculaţi români”. Nu s-a alcătuit un program, 
întrucât - scrie Codreanu - „ţara asta piere din lipsă de 
oameni, nu din lipsă de programe”, dorindu-se „reforma 
omului, nu reforma programelor politice”. Ideea construirii 
omului nou de către legionarism apare aşadar din chiar 
momentul întemeierii. Dar o gazetă şi-au făcut. Va fi, 
fireşte, Pământ strămoşesc, apărând la Orăştie, unde tatăl 
lui Ionel Moţa edita şi gazeta Libertatea. Primul legământ 
a avut loc la 8 noiembrie 1927 - ziua sfinţilor Mihail şi 
Gavril -, la laşi, jurământul fiind depus de fondatori şi 
primii sosiți sub noul steag. Toţi au depus jurământul 
înaintea lui Codreanu, Ionel Moţa luându-i jurământul 
celui ce devenise, din prima zi a constituirii, Căpitanuls?!. 
A urmat, apoi, depunerea jurământului a noi şi noi serii de 
legionari. Ritualul impunea ca, la jurământ, fiecare 
legionar să primească un simbolic săculeţ cu pământ. 
Începe munca grea a organizării Legiunii, cu mersul 
în popor (ştia cineva dintre ei de fostul adagiu narodnic rus 
care propaga „mersul în popor”?), printre moti, tinerii 
„Frăţiilor de cruce” din Focşani şi Galaţi, în Ardeal la 
Ludoşul de Mureş, în Cahulul Basarabiei. Aceste 
deplasări în ţară şi întrunirile organizate se desfăşurau 
după un ritual menit să emoţioneze. Se rosteau rugăciuni, 
toţi participanţii îngenunchind, se jura că lupta pentru 
binele ţării e sfântă, se dezvăluiau - în puţine cuvinte - 
racilele politicianismului, arătându-se că întreg rostul 
viitor al ţării depinde de militantismul noii organizaţii care 
- se sublinia - nu e atât politică, cât etică, urmărind 
prefacerea morală a patriei. Şi totul era rostit şi făptuit cu 
solemnitate şi avânt juvenil, cântecele menite să 
înflăcăreze şi să convingă nelipsind. Satele erau călcate, în 
acest fel, cu sistemă, unul după altul, neocolindu-se nici 
oraşele mai mici şi cele mari. Propaganda politico-morală 
căpătase dimensiuni fără precedent. Iar rezultatele, chiar 

dacă nu imediate, se vor totaliza în timp. Fireşte, n-au 
lipsit incidentele. Aşa s-a întâmplat în târgul Borşa din 
Maramureş, unde, văzând avântul mişcării, „jidanii au dat 
foc” - lucru curios - propriului orăşel |Pentru legionari, p. 
354). În ianuarie 1930, cu aprobarea lui Al. Vaida-Voevod, 
ministru de Interne în guvernul naţional-ţărănesc, e 
organizat, fireşte, sub conducerea lui Codreanu, marşul 
de-a lungul Basarabiei pentru câştigare de aderenţi, cu tot 
ceremonialul obişnuit. Va fi reluat în iulie, dar va avea 
parte de interdicții şi ameninţări. Partidele politice, prin 
unii dintre fruntaşii lor, nu sesizează consecinţele unei 
organizaţii care nu-şi ascundea scopurile teroriste şi, 
oricum, sediţioase faţă de ordinea existentă. Dimpotrivă, le 
încurajează, socotind că o vor utiliza în scopuri 
diversionist-politicianiste. La începuturile mişcării 
legionare, de la liberali, era ajutată de perpetuul ministru 
al Cultelor şi Instrucţiei Publice, dr. Constantin Angelescu. 
Iar după noiembrie 1928, Vaida-Voevod nu făcea un secret 
din asistenţa pe care o acorda legionarilor, autonumindu-se 
apoi „Naşul Gărzii de Fler”. Această complicitate 
favorizantă - bine, copios utilizată de mişcarea legionară - 
va fi fatală partidelor democratice. Când se vor trezi la 
realitate, va fi prea târziu, tentativa de a o sugruma prin 
interdicţie dovedindu-se  contraproductivă, legionarii 
utilizând-o cu folos pentru aureolarea lor ca martiri ai 
neamului. Şi au izbutit să racoleze aderenţi. De la 500 în 
1927, la 1.000 în 1929, la 6.000 la sfârşitul lui decembrie 
1930552. 

Organizaţia, aşa cum era constituită, avea - pe 
orizontală - patru secţiuni. Prima secţiune era cea a 
tinerimii, având ca subsecţie Frăţiile de Cruce şi grupând 
adolescenţii până la 18 ani. Secţia a doua era denumită a 
Protecţiei Legiunii, unde erau cooptați maturii de orice 
vârstă care voiau să susţină, să protejeze şi să încurajeze 
militantismul legionar. Secţia a treia era botezată de 

ajutor, având cam aceleaşi scopuri ca şi cea de a doua. În 
sfârşit, a patra secţie era cea internațională. Legiunea era 
condusă de Căpitan. Moţa declarase în al doilea număr al 
gazetei Pămxnt Strămoşesc: „Organizaţia noastră are un 
şef, neales de nimeni, ci consimţit de cei ce, atraşi de o 
forţă trainică, au venit să constituie, sub conducerea 
şefului, celulele ordonate şi disciplinate ale organizaţiei. 
Acest şef al nostru este Corneliu Zelea Codreanu”. Pe 
verticală, organizaţia era compusă din cuiburi („un grup de 
oameni - a arătat Codreanu - sub comanda unui singur 
om”?53), care aveau un şef, un casier, un corespondent şi 
un curier. Cuiburile făceau parte din organizaţia de plasă, 
apoi din cea judeţeană şi regiune, condusă de comandanţi. 
Grupul conducător central era denumit Senatul Legiunii, 
format, prima oară, în 8 noiembrie 1930. De regulă, era 
compus din 30 de persoane, bine selecţionate. În Cărticica 
şefului de cuib, Codreanu arăta cum se face educaţia 
eroică în cuib. După rostirea rugăciunii cu glas tare de şef 
şi repetată de ceilalţi, acesta stăruia asupra câtorva idei: 
că Legiunea va învinge, finalmente, toate partidele, 
indiferent de piedicile ce le va avea de întâmpinat, că toţi 
legionarii trebuie să fie gata, cu bucurie, pentru orice 
jertfă, care înseamnă, fiecare, un pas înainte către victorie, 
că programul Legiunii va fi publicat la timpul oportun şi 
că, pe baza lui, ţara se va reface, frumoasă şi bogată, că 
legionarii sunt chemaţi de Dumnezeu să sune învierea 
neamului românesc. Legionarii trebuiau să poarte 
uniformă. Cămaşa verde, spusese Codreanu, era „simbolul 
primăverii neamului românesc”. Centura, diagonala, 
cizmele, iarna, căciula şi sumanul erau componente ale 
uniformei legionare. Rostul ei era „disciplinar ostăşesc”. 
Despre asta s-a rostit limpede Codreanu: „In toată Europa 
este un curent pentru introducerea virtuţilor ostăşeşti în 
viaţa publică a ţărilor. În locul vorbăriei şi a discursurilor 
lungi, lumea vrea fraza scurtă, clară şi precisă, ca aceea a 
ostaşului. În locul lipsei de curaj şi a îndoielilor de astăzi, 
lumea vrea: hotărârea repede. În locul comitetelor 

democraţiei, care discută, se ceartă şi nu mai ia hotărâri, 
lumea vrea şef şi disciplina tuturor alii în locul dezbinării 
şi a certurilor, noi punem camaraderia frumoasă a 
ostaşului şi unitatea perfectă a unei trupe, a naţiunii 
întregi. Toţi au un singur Șef, un singur Rege, un singur 
Dumnezeu, o singură voinţă: aceea de a le sluji cu credinţă 
până la moarte. Legionarul şi-a făcut uniforma pentru că în 
dosul ei se văd toate aceste mari calităţi ostăşeşti care 
ridică neamurile şi le fac învingătoare împotriva tuturor 
greutăților”. Şi, în sfârşit, n-ar trebui ignorată citarea 
acelui formular pe care îl semnau noii aderenţi atunci când 
se constituia un cuib legionar: „Ne legăm în faţa lui 
Dumnezeu şi a oamenilor de-a ne ţine strâns uniţi în jurul 
şefilor noştri, a asculta şi a executa întocmai ordinele 
primite, de a face să pătrundă cât mai adânc în popor 
duhul nou al Muncii şi al Cinstei, al Jertfei şi ai Dreptăţii, 
într-un cuvânt ne propunem de a-i face legionari, adică 
părtaşi ai acestei credinţe, pe toţi cei cu care venim în 
contact. Cred în Dumnezeu şi în izbânda Legiunii; cred 
într-o Românie nouă pe care vrem s-o cucerim pe calea 
Bisericii lui Christos şi a naţionalismului integral, activând 
în cadrul legilor ţării”3%. În sfârşit, în iunie 1930, Legiunea 
adoptă numele de Garda de Fier. Cei informaţi ştiau că 
ideea i-ar fi dat-o lui Codreanu nimeni altul decât Al. Vaida- 
Voevod. Acesta din urmă l-ar fi sfătuit pe Codreanu, în 
1929, să-şi formeze o „Gardă de Fier”. Astfel a devenit 
Vaida-Voevod „naşul Gărzii de Fier”. Şi, devansând puţin 
lucrurile, să adaug că tot ideea lui Vaida a fost, în 1933, 
constituirea Casei Verzi în cartierul Griviţa, ca reacţie 
împotriva tendinței de organizare a muncitorilor. Iar alt 
lider peneţist, Sever Bocu, i-a echipat pe legionari, prin 
intermediul fabricii Mociorniţă, cu bocanci şi centiroane, 
dând dispoziţie „Oficiului de turism” să le dea şi bani. S-a 
demonstrat că nu Tăslăuanu, şef de cabinet al lui Vaida- 
Voevod, subvenţiona, în secret, Garda de Fier. 

Treptat, s-a construit şi charisma lui Codreanu. Era 

un tânăr înalt, frumos, blond, cu pletele azvârlite peste 
cap, ochi albaştri. Totul, în făptura lui, impunea. Se purta 
în costum naţional, vorbea puţin, se închina şi rostea 
scurte alocuţii, dar cu tâlc patriotico-naţionalist. Era 
mereu înconjurat de tineri în ţinută asemănătoare, iar 
cântecul în cor era menit - şi izbutea - să impresioneze. 
Cultiva un spirit de aventură şi de haiducie care cucerea 
tineretul şi chiar maturii. Codreanu se autoprezenta ca 
răzbunător al neamului, el şi Legiunea sa. Era, în toată 
această stilistică a comportamentului, o regie bine 
strunită, care lăsa impresia însă de spontaneitate şi firesc. 
La început, e probabil că gestica şi purtarea au fost 
spontane şi fireşti. Apoi, totul, inclusiv descinderea în sate 
pe un cal alb de haiduc, s-a asamblat unui ceremonial bine 
pregătit, menit să emoţioneze şi să cucerească. Charisma 
lui Codreanu, care apoi a tot făcut prozeliţi, e rodul unei 
strategii bine pregătite. Şi ea a izbutit să cucerească până 
şi tineri intelectuali, unii excepţional dotați, ca, din 1936, 
Mircea Eliade, Emil Cioran, Marietta Sadova, Haig şi 
Arşavir Acterian, Constantin Noica (în 1938), Horia 
Stamatu (mai înainte M. Polihroniade, Al. Cristian Tell, Dan 
Botta etc.). 

În iulie 1930, un legionar, macedonean de origine, 
Gh. Beza, încearcă să-l asasineze pe subsecretarul de stat 
de la Interne, Constantin Angelescu. Atentatul a eşuat. Dar 
autorităţile şi lumea politică au văzut în această tentativă 
de asasinat - şi încă a unui ministru în funcţiune - 
rezultatul educării în cultul forţei şi al jertfei ca eroism pe 
care legionarii îl inoculau tinerilor aderenţi. E arestat nu 
numai atentatorul efectiv, dar şi educatorul suprem, 
Corneliu Zelea Codreanu. A izbutit să determine eliberarea 
şi a sa, şi a lui Beza. Argumentul folosit a fost că el, 
Codreanu, n-a avut niciun amestec în atentat, iar Beza nu 
fusese încă primit ca membru al Legiunii. Dar autorităţile 
guvernamentale (prim-ministru luliu Maniu, ministru de 
Interne Vaida-Voevod) intră în alertă. Toleranţa faţă de o 
organizaţie sediţioasă cum era Garda de Fler se dovedise a 
fi foarte periculoasă, iată, în consecinţe. Astfel încât 


marşul în Basarabia pe care legionarii îl organizaseră 
pentru 20 iulie 1930 e interzis chiar de naşul Gărzii, Al. 
Vaida-Voevod. Fireşte, Corneliu Z. Codreanu a protestat, 
dând - cutezanţă fără margini - şi un avertisment. 
Conducerea PN.Ţ. e iritată. In octombrie 1930, Iuliu Maniu 
cedează prim-ministeriatul lui G.G. Mironescu, Ministerul 
de Interne fiind încredinţat lui Ion Mihalache. Noul 
ministru de Interne conducea aripa de centru-stingă a 
partidului, care avea şi o grupare radicală de stânga (Petre 
Andrei, Ralea, Armand Călinescu, Gafencu, Ghelmegeanu). 
Or, aceste cercuri politice se arătau îngrijorate mult de 
toleranța manifestată faţă de legionari, toleranţă care, 
adesea, luase forma sprijinirii directe, prin subvenţii şi alte 
aranjamente de culise. Măsuri ferme de stăvilire a unui 
fenomen ce ieşise de sub control şi ameninţa direct 
ordinea constituită li s-au părut autorităţilor absolut 
necesare. În consecinţă, la 11 ianuarie, Ion Mihalache, 
ministru de Interne, dizolvă Garda de Fier. Codreanu este 
arestat în aceeaşi lună, ianuarie 1931, la Focşani. Şi asta, 
preciză el în cartea sa, numai pentru că „încercase să-şi 
ridice fruntea împotriva hidrei iudaice” (Pentru legionari, 
p. 366). Procesul are loc la 27 februarie 1931 şi, ca de 
obicei, Codreanu e achitat. La recurs obţine, din nou, 
achitarea şi e eliberat din închisoare după 87 de zile de 
detenţie. „Jidovimea - nota el în aceeaşi carte (p. 376) -, 
care a fost din nou înfrântă, tace şi pregăteşte din umbră 
alte minciuni, alte atacuri, alte Infamii”. 

Desigur, Garda de Fier, deşi oficial interzisă, nu 
abandonează militantismul. Se adaptează, abil şi eficient, 
situaţiei. Găseşte chiar o formulă pentru a participa în 
alegerile din iunie 1931 (organizate de guvernul Iorga- 
Argetoianu). Cum Mihalache nu mai funcţiona ca ministru 
la Interne, stratagema izbândeşte. Se creează o 
organizaţie considerată nouă, înregistrată oficial, sub 
denumirea de Gruparea Corneliu Codreanu. Se depun liste 
în 17 judeţe, dar rezultatele, bine controlate de guvern, 
sunt descurajante: 34.000 de voturi la scara întregii ţări. 
Dar la sfârşitul lui august au loc alegeri parţiale în judeţul 


Neamţ. Legionarii candidează pe aceeaşi listă, îşi 
concentrează campania electorală după metodele lor de 
propagandă, guvernul nu le opune un candidat pe care să-l 
impună şi Codreanu se alege deputat cu 11.300 de voturi. 
Va fi, au mărturisit-o Gafencu, Armand Călinescu şi 
Şeicaru, care i-au fost colegi în Cameră, un deputat palid 
ca manifestare, lipsindu-i harul vorbirii şi al competenţei în 
dezbaterile treburilor juridice. Judecata lui Călinescu şi 
Şeicaru, în care, negreşit, se poate pune temei, operează 
cu alte valori decât cele care îl interesau pe Codreanu. Pe 
el îl interesa nu atât prestaţia de deputat cu vogă şi succes 
la tribună, cât simpla prezenţă în parlament. Ca în atâtea 
rânduri, ironia lucrurilor e mai acută decât a oamenilor. 
Codreanu, care dispreţuia liberalismul şi democraţia, 
voindu-le înlocuite de un regim forte, totalitar, se zbătuse 
totuşi să ajungă deputat. Paradox, fără îndoială. Dar asta 
demonstra că Garda de Fier ştia să se plieze oportun pe 
realul conjunctural pentru a se impune în viaţa publică. 

Chiar în timpul guvernării  lorga-Argetoianu, 
autorităţile  (Internele erau deţinute de Argetoianu) 
reînnoiesc măsura dizolvării Gărzii de Fier. Se operează 
arestări, se sigilează sedii, Codreanu fiind împiedicat să 
vorbească în apărarea  legionarismului în Camera 
Deputaţilor. 

În aprilie însă, la o alegere parţială în Tutova, 
candidează pe o lista specială Ion Zelea Codreanu, tatăl 
Căpitanului. Legionarii concentrează în Tutova căpeteniile 
lor, se duce o campanie intensă, în stilul lor emoţional şi 
ceremonios ritualic. Obţin victoria cu 5.400 de voturi. S-a 
dovedit, apoi, că Argetoianu a convocat în capitală 
prefectul judeţului pentru a-l domoli, întrucât acesta, 
simpatizant naţionalist, dăduse dispoziție tuturor 
pretorilor şi jandarmilor să facă propagandă pentru Ion 
Zelea Codreanu. Victoria fusese deci obţinută în 
colaborare cu prefectura şi celelalte autorităţi. Dar, în 
iunie 1932, la capătul unei guvernări eşuate, datorată, în 
bună măsură, crizei economice, lorga îşi dă demisia. 
Urmează un guvern naţional-ţărănesc condus de Al. Vaida- 


Voevod, care deţinea şi portofoliul Internelor. În iulie sunt 
organizate noi alegeri. Codreanu, contând pe bunăvoința 
lui Vaida-Voevod, depune candidaturi în 36 de judeţe. 
Legionarii obţin 70.000 de voturi şi două mandate de 
deputat, printre care şi C.Z. Codreanu, care se mută în 
Bucureşti. În Pentru legionari, Codreanu ţine să precizeze 
că acum, în 1932, au intrat în Legiune câţiva tineri 
intelectuali. Polihroniade va fi unul dintre aceştia, alături 
de Paul Costin Deleanu, Puiu Victor Gârcineanu şi încă 
alţii. Era grupul de la gazeta Axa, apărută în octombrie 
1932. Fusese, într-adevăr, nevoie de această infuzie 
intelectuală în mişcarea legionară şi e chiar de mirare că, 
deşi domina organizaţiile studenţeşti, convertirea s-a 
produs atât de târziu. Dar chiar actul acestei convertiri 
dovedeşte că Legiunea se fortificase şi se impusese în 
spiritul public. În mal 1933, Codreanu întemeiază aşa- 
numita Echipă a morțiu Aceasta parcurge ţara în lung şi în 
lat, marşul ei fiind deopotrivă o desfăşurare de forţă şi o 
acţiune propagandistică pentru cucerire de noi aderenţi şi 
de impunere a legionarismului în conştiinţa publică. După 
descrierea lui Codreanu, membrii Echipei mortii „nu fac 
nimic, nu vorbesc nimic, nu ţin întruniri. Merg şi cântă. 
Atât. Lumea însă înţelege. li primeşte cu flori. Pe unde trec 
ei rămâne o dâră de entuziasm” (op. cit., p. 427). Tot acum, 
în 1933, începe ceea ce s-ar putea numi activismul 
constructiv legionar. Se porneşte, în iulie, cu acţiunea 
pentru construirea unui pod la Vişani, pe râul Buzău. Cum 
tabăra constructorilor legionari numără 200 de persoane, 
autorităţile intră în alertă şi o interzic. Protestele lui 
Codreanu faţă de Vaida-Voevod în ziarul Calendarul rămân 
fără rezultat. Dar efectul fusese obţinut. S-a răspândit 
vestea că legionarii întreprind acţiuni de ajutorare 
obştească, izvorâte din dragostea generoasă faţă de 
nevoile oamenilor, şi sunt împiedicaţi. În continuarea 
acestor acţiuni constructive, se pune, la Bucureşti, la 4 
august, în cartierul Griviţa-Bucureştii Noi, piatra de 
temelie la Casa Verde. Lucrul începe imediat şi avansează 
rapid. Legiunea găseşte sprijin şi interes în cotidienele 


Cuvântul şi Calendarul, conduse de Nae Ionescu şi, 
respectiv, Nichifor Crainic. 

La 13 noiembrie 1933 este debarcat guvernul 
naţional-ţărănesc şi regele Carol al II-lea aduce la cârma 
ţării guvernul liberal condus de 1. G. Duca. Parlamentul e 
dizolvat şi sunt organizate noi alegeri pentru ziua de 20 
decembrie. Legionarii depun liste peste tot, desfăşurând o 
Intensă campanie electorală, presărată de ciocniri cu 
poliţia şi jandarmeria. Ziarele vorbesc, tot mai mult, de 
agresivitatea legionarilor în campania electorală. 
Titulescu, ministru de Externe, la insistentele - s-a spus - 
ale unor cercuri democrate influente din străinătate, 
depune stăruinţe pe lângă primul-ministru să reînnoiască 
actul de dizolvare a Gărzii de Fier din 1931 şi 1932. Duca, 
democrat sincer, e de acord cu propunerea lui Titulescu, 
mai ales că avea precedent. Caută o formulă convenabilă 
de a înfăptui interdicţia şi o găseşte pe cea mai nefericită. 
Dizolvarea e hotărâtă în seara zilei de 9 decembrie 1933 şi 
e sancţionată prin înscrierea ei în Jurnalul Consiliului de 
Miniştri. (Asta pentru că regele, sfătuit de Puiu 
Dumitrescu, filogardist, a refuzat să semneze un decret 
regal de dizolvare.) Concomitent cu dizolvarea, se interzice 
Gărzii de Fier participarea la alegeri, chiar acolo unde se 
depuseseră liste. Sediile legionare sunt din nou sigilate, 
arhivele sunt sechestrate, se operează arestări, iar 
autorităţile se arată mai ferme în decizie. Legionarii 
protestează, iar cotidienele Calendarul şi Cuvântul (la care 
se adaugă gazeta gardistă Axa) le iau apărarea, denunţând 
ca ilegală decizia de dizolvare a Gărzii de Fler. Încordarea 
în ţară, obişnuită în perioadele de alegeri, e acum mult 
crescută, în seara zilei de 29 decembrie 1933 e asasinat, 
pe peronul gării Sinaia, primul-ministrul. G. Duca. Asasinii 
sunt trei legionari: Nicolae Constantinescu, lon Caranica, 
Doru Belimace. Prin anagramare, ei au fost numiţi de 
camarazii lor „nicadorii” (Ni de la Nicolae, la de la 
Caranica, Dor de la Doru). Constantinescu e arestat 
imediat, ceilalţi se predau a doua zi. Se operează masive 
arestări de legionari şi de gazetari socotiți autori morali ai 


asasinatului (Nichifor Crainic, Nae Ionescu, Dragoş 
Protopopescu, Toma Vlădescu, M. Polihroniade, Nicolae 
Roşu etc.). Lucru curios, Codreanu, atent căutat de poliţie 
pentru a fi arestat, nu e găsit. A fost, s-a dezvăluit, apoi, de 
disidentul Mihail Stelescu, adăpostit în casa unei doamne 
căpitan Crăiniceanu, care - mirare - era verişoara Elenei 
Lupescu. (în 1935, Stelescu îl întreabă într-o scrisoare 
deschisă: „In timp ce toţi stăteau la Jilava şi în alte 
închisori, tu te adăposteai la o doamnă. Era o persoană 
duşmană acţiunii tale. Cum de v-aţi înţeles aşa de 
bine?”355.) Vestea asasinării lui Duca a produs rumoare, 
indignare în lumea democrată şi satisfacţie printre 
legionari. Era cel dintâi prim-ministru al României de după 
1900 asasinat din motive politice. lar asasinatul fusese 
conceput şi înfăptuit de o organizaţie politică ştiută pentru 
cultivarea spiritului de jertfă, până la acţiuni de kamikaze, 
printre aderenţi, folosind, încă din 1924, glonţul ca acţiune 
de pedeapsă. Forţa Gărzii de Fier se dovedea reală şi 
fanatismul inoculat cu metodă dăduse rezultate. Din zecile 
de proteste, îl aleg pe cel al lui N. Iorga: „Tristul erou al 
crimei care indignează este militant al Gărzii de Fier, 
dizolvată recent de guvernul liberalii Şi, cu o îndrăzneală 
fără precedent, se deschide o eră de sălbăticie şi omor, 
necunoscută în viaţa noastră politică. Autoritatea represivă 
va şti să-şi facă datoria şi să recheme pe cale normală, prin 
orice mijloace legale, nebunia şi exaltarea pe care nu le 
justifică în niciun caz tinereţea şi avântul rătăciţilor”3%. 

S-a discutat mult - se mai discută - despre utilitatea 
legală a dizolvării Gărzii de Fier. Fireşte, extremiştii de 
dreapta au condamnat-o. Opinia circula şi prin ionele medii 
democrate. In memoriile sale, Grigore Gafencu găseşte 
măsura inoportună şi inutilă, socotind că legionarii 
trebuiau lăsaţi să participe în alegeri, deoarece, în 
parlament, lipsiţi de verb şi experienţă, s-ar fi uzat şi 

autodepreciat**8. Singurul element demn de reţinut din 
consideraţiile lui Gafencu (au fost şi altele asemănătoare) 
este acela care subliniază că, prin ricoşeu, dizolvarea a 
contribuit, paradoxal, la fortificarea  legionarismului. 
Pozând constant în victime ale politicianismului, fireşte, 
„iudeo-masonic”, dizolvarea le furniza argumente în 
sprijin. lar dizolvarea mal contribuia şi la sporirea, prin 
clandestinitatea în care erau siliţi să activeze, a eroicului, 
a jertfei şi a morţii, invariante cunoscute ale credo-ului 
legionar. Că aceste puncte de vedere sunt justificate o 
dovedesc cifrele aderenţilor Legiunii la sfârşitul anului 
1933: 28.000. Procesul asasinilor a început la sfârşitul lui 
martie 1934. Codreanu s-a prezentat, atunci, autorităţilor, 
compărând în proces. Pe banca acuzării, în primul rând, se 
aflau cei trei asasini. Pe celelalte zece bănci apăreau 
ceilalţi inculpaţi (printre care Codreanu, generalul Gh. 
Cantacuzino-Grănicerul, Gh. Clime, Virgil Ionescu, Mihail 
Stelescu etc. Nu lipsea nici Nichifor Crainic). Primii erau 
judecaţi pentru asasinat, ceilalţi pentru complot. Nicadorii, 
deveniți pe dată eroi ai Legiunii, sunt condamnaţi, în 5 
aprilie, la muncă silnică pe viaţă. Codreanu - susţinând că 
n-a avut niciun amestec în plănuirea asasinatului, opera 
exclusivă a celor trei acuzaţi, asumată public şi la proces 
de ei - e achitat. Inainte şi după aceea, Codreanu va şti 
mereu să se apere ca neimplicat direct în acţiuni 
asemănătoare. Deşi e greu de admis că într-o astfel de 
organizaţie, în care disciplina era severă şi manifestările 
publice de orice fel erau ordonate pe cale Ierarhică, C.Z. 
Codreanu ar fi fost străin de fapte ca acestea, atât de 
importante politic. Nu e lipsit de interes faptul că 
preşedintele completului de judecată, generalul 
Iletrovicescu, s-a înscris în Garda de Fier, ca şi doi dintre 
membrii completului. 

Rămâne un fapt de necontestat. Şi înainte, dar mai 
ales după asasinat şi proces, mişcarea legionară se 
fortifică sensibil, cucerind noi aderenţi nu numai în lumea 
studenţească, dar şi a intelectualilor Uneri în genere. 

Audienţă cucereşte şi în mediile tinere ţărăneşti şi 
muncitoreşti. Criza economică, cu efectele ei dezastruoase 
pe plan social în general, dar în mediile tinere în special, a 
îndeplinit un rol favorizant, adesea de seamă, în acest act 
de fortificare şi extindere a mişcării legionare. Legiunea 
utiliza, ca şi comuniştii, o propagandă populistă. Iar 
populismul, împreună cu factorul moral şi cel religios, 
prindea în mase şi chiar printre intelectuali. În ianuarie 
1934, Constantin Noica, încă nelegionar (va deveni în 
1938), dar simpatizând cu spiritul protestatar al 
tineretului, cu opiniile legionaroide ale profesorului său, 
Nae Ionescu, şi ide unor colegi de generaţie deja 
convertiți, scria un articol în care dezvăluia, cu dreptate, 
cauzalitatea economică a politizării tineretului: „Social, 
tineretul înseamnă o categorie de oameni care nu-şi găsesc 
locuri. Profesoral, tineretul este sau pretinde a fi mai 
cărturar, mai în specialitate decât lumea veche. Etic, 
tineretul se prezintă nepătat şi capabil, deci, de a protesta 
împotriva imoralităţii vieţii noastre publice. În sfârşit, 
tineretul se vrea, se afirmă reformator”. Guvernanţii au 
redus, simplificator, toate aceste ipoteze la una politică. 
Într-un fel e adevărat, deşi incomplet. „De aceea, să nu se 
mire nimeni, şi cel mai puţin guvernanţii, că tineretul are 
astăzi o importanţă politică. O are pentru că ceilalţi nu l-au 
înţeles, pentru că l-au înţeles greşit, poate. Şi iată că într-o 
bună zi, tineretul, care, în mare parte, este studenţime, s-a 
trezit ca masă politicăţi] Astăzi, da, tineretul face politică, 
şi nu din vina lui. O face cu sete, tinereşte, cum face totii 
Stăpânirea vrea chiar să-i reducă posibilităţile de activare 
în planul politic, printr-o serie de acţiuni care stau să 
vină] Tineretul nostru e bolnav de politică. Dacă există un 
primat în societatea noastră tânără, atunci există primatul 
politicului. Că e rău? Poate că e rău. Dar de ce n-ar vrea o 
dată lumea să plece de la ceea ce este, de la nivel 
românesc?”35%% Efectele crizei, convingerea inculcată, prin 
educaţie bine administrată, că legionarii simt cavaleri - 

populişti - ai dreptăţii sociale, că luptă pentru o nouă 
Românie, numai a românilor, că vor stârpi plaga 
politicianismului, că ei sunt mesagerii adevăratei ortodoxii 
şi pentru aceste înalte țeluri merită să lupţi până la 
sacrificiul suprem au creat, în jurul Gărzii de Fier, o aură 
de bine întreținut eroism.  Rândurile  sporeau, 
clandestinitatea şi  martirajul bine exploatate erau 
favorabile Gărzii. Pentru mulţi tineri, unii intelectuali, 
proveniţi din toate mediile profesionale (dominau 
absolvenţii de la Academia Comercială, dar şi de la 
Medicină, Teologie, Litere) şi toate straturile sociale, 
inclusiv fosta mare boierime cu arbore genealogic nobiliar 
(Sturdza, Cantacuzino, Tell), apoi macedonenii stabiliţi 
curând în ţară şi cu tradiţia luptei naţionale, legionarismul 
părea a fi o alternativa valabilă. Pentru lichidarea 
politicianismului, a corupţiei şi incuriei administrative, a 
carenţei morale, legionarismul părea a aduce o alternativă. 
Asanarea vieţii economice, cariată de criză, şi promisiunea 
unei ordini sociale a dreptăţii absolute, care va da locuri 
de muncă şi pământ tuturor năpăstuiţilor, cucereau 
tineretul. Iar agitarea românismului integral, a ortodoxiei 
ca normă de viaţă contribuia, de asemenea, la expansiunea 
legionarismului. Pentru mulți, apărea nu atât ca 
organizaţie politică, cât ca un militantism etic. Democraţia 
părea a-şi fi istovit potenţele, trebuind să fie înlocuită cu 
altceva. Modele posibile, oricum prezentate ca ideale, erau 
Italia lui Mussolini şi Germania lui Hitler. Peste tot era 
agitată ideea revoluţiei naţionale, pe care Italia şi 
Germania o înfăptuiseră. Era aşteptată să fie înfăptuită şi 
în România. lar cei chemaţi s-o realizeze erau numai 
legionarii, care vor schimba, prin această revoluţie 
naţională, temeliile ţării. Tinereţea, pe care afirmam că o 
reprezintă legionarismul, era chemată să regenereze ţara 
şi rânduielile ei poluate. Totul, sub raport doctrinar, era 
ceţos şi tulbure. Dominau câteva motive obsesive (la care 
mă voi referi la locul potrivit), transformate în lozinci 
mereu vehiculate. Dar, cum prezentul era considerat odios 
şi vidat de speranţă, se milita pentru viitorul prezentat 


luminos, iar pe plan extern, ascensiunea fascismului şi a 
hitlerismului, umilind vechile democraţii, aducea, de 
asemenea, vânt la pupa legionarismului. Dominau, printre 
tinerii devotați legionarismului, buna-credinţă, inocenţa şi 
puritatea într-un ideal care 11 se părea atoatesalvator. 
Sufereau pentru el prigoane, osânda publică, închisoarea. 
Dar nu dezarmau. Când se vor trezi, va fi prea târziu. A 
fost aici şi acum, e necesar să fie spus, o tragedie a unei 
generaţii în derută, care s-a aruncat orbeşte pe calea 
totalitarismului şi a interzicerii liberei cugetări. Eugen 
Ionescu, bun cunoscător al fenomenului, l-a fixat, 
memorabil, în Rinocerii. A judeca fenomenul legionar 
pamfletar şi adjectival e o cale contraproductivă. El trebuie 
înţeles cum a fost şi ce a fost cu ochii eliberaţi de 
copertina prejudecăţilor de tot felul. 

Dar să revin la istoricul fenomenului legionar. Noul 
guvern Tătărescu, cu Ion Inculeţ la Interne, a renunţat la 
intransigenţa interzicerii Gărzii de Fier. Joc dublu făcea şi 
regele, creând, oricât de cinic în inteligenţă era, că va 
putea folosi, în interesele sale, tineretul legionar. 
Încunoştinţate de atitudinea autorităţilor, căpeteniile 
legionare acceptau, deocamdată, interzicerea partidului, 
dar organizau acţiuni spectaculoase. 

În mal, Codreanu, cu un grup de intelectuali implicaţi 
în procesul Duca, organizează un marş-excursie pe 
muntele Rarău şi depun o Icoană la schitul de lemn de 
acolo. Apoi pornesc construcţia Casei Verzi, organizând 
ceea ce au numit „acţiunea cărămizi”, la o cărămidărie din 
Giuleşti, unde au pregătit 80.000 de cărămizi. Se 
organizează, în ţară, alte acţiuni constructive, cele mai 
importante fiind tabăra de muncă de la Carmen Sylva, cea 
care a construit drumul spre Mănăstirea Arnota, 
construcţii de biserici săteşti, diguri, poduri. Acţiuni, toate, 
de mare efect propagandistic şi şcoală de educaţie pentru 
legionari. Anul 1935 aduce un reviriment. Codreanu şi 
locotenenţii săi, obţinând agrementul Ministerului de 
Interne, care închisese ochii şi la toate acţiunile în taberele 
de muncă legionare, decid, în iunie, reînfiinţarea Legiunii 


sub denumirea „partidul Totul pentru Țară”. Interdicţia n-a 
durat deci decât un an şi şase luni şi a fost, de fapt, 
datorită complicităţii autorităţilor, formală. Generalul Gh. 
Cantacuzino-Grănicerul, numit de Codreanu şef al noului 
partid, dă publicităţii o chemare: „Şeful meu politic 
Corneliu Codreanu mi-a spus: «D-le general, la 1 
decembrie 1934 s-a împlinit termenul legal după care aveţi 
dreptul de a cere un semn electoral şi a înfiinţa un partid 
politic. Vă rog, deci, să înfiinţaţi un nou partid pentru ca 
toţi cei ce cred într-o Românie nouă să poată activa 
politiceşte sub o formă legală. Eu rămân pe vechea poziţie 
(astăzi ilegală) a Gărzii de Fier, pe care nu o pot părăsi, 
deoarece pe nedrept şi fără nicio justificare legală a fost 
dizolvată. Înţeleg să lupt până la capăt pentru dobândirea 
dreptăţii şi legalităţii Legiunii Arhanghelului Mihail şi 
Garda de Fier. In acelaşi timp, vă rog să-mi permiteţi a mă 
ocupa în noul partid cu problemele de educaţie legionară». 
În consecinţă, înfiinţez pe data de 10 decembrie partidul 
politic «Totul pentru Ţară», şi-l iînființez cu o singură 
condiție, să recunoaştem cu toţii pe Corneliu Zelea 
Codreanu ca şeful nostru superior. Adepții acestui partid 
îşi propun şi jură împreună cu mine să îndeplinească cu 
tenacitatea ceasurilor de tranşee, în contra tuturor 
adversarilor noştri”. Tocmai la 20 martie 1935, Ministerul 
Justiţiei, Comisiunea Electorală Centrală, eliberează 
certificatul care atestă că au fost îndeplinite toate formele 
necesare pentru funcţionarea noului partid35. Partidul îşi 
inaugurează activitatea la 5 iunie 1935. Şi sub îndemnarea 
lui se vor desfăşura în a doua jumătate a anului 1935 toată 
avalanşa de lucrări constructive în taberele de muncă 
legionare. 

Aceste acţiuni constructoare, cu deosebire cele care 
reparau biserici sau mănăstiri, aduc legionarilor mult 
capital politic. În octombrie 1935, la insistența 
autorităţilor, Sfântul Sinod interzice astfel de acţiuni cu 
finalitate politică. Nimic nu poate stăvili ascensiunea 
legionarismului. 

Mai ales că existau divergențe între factorii de 
putere. Victor lamandl, secretar de stat, voia să 
zăgăzuiască ascensiunea mişcării legionare, pe când 
Inculeţ, ministru la Interne, şi premierul Tătărescu se 
arătau toleranţi, ba chiar încurajând-o. Un moment 
caracteristic al acestei politici de încurajare îl constituie 
aprobarea organizării, în 3 - 5 aprilie 1936, la Târgu 
Mureş, a unui aşa-zis congres studenţesc, de fapt legionar. 
Congresiştilor li s-a rezervat, de către Inculeţ şi Eugen 
Titeanu, un tren special gratuit, iar Gh. Furdui, 
preşedintele U.N.S.C.R., a primit şi o sumă din caseta 
particulară a regelui. Trenul, suprapopulat (vreo 2000 de 
persoane), o adevărată manifestare legionară pe roţi, a 
oprit în gara Sinaia, organ Mnd, pe peron, profanarea 
publică a plăcii comemorative a lui I.G. Duca. La o 
întrunire publică din Bucureşti, Virgil Madgearu a 
protestat vehement: „Pentru noi actul de la Sinaia este un 
simptom al dezarmării morale în care se găseşte națiunea 
noastră. Da, națiunea noastră este dezarmată sufleteşte 
datorită PN.L. şi, în special, guvernului liberal şi datorită 
formațiunilor de extremă dreapta”*!. Ajunşi la Târgu 
Mureş, congresiştii s-au dedat unor violente atacuri 
antisemite. Apoi, în plin congres, s-a propus şi aprobat 
constituirea unor echipe ale morţii împotriva unor 
demnitari (li s-a spus  „canalii'), adversari ai 
legionarismului (Armand Călinescu, Virgil Madgearu, S.S. 
Vartolomeu, Gabriel Marinescu, disidentul legionar Mihail 
Stelescu etc.). La propunerea preşedintelui congresului, 
Gh. Furdui, se formează câte o echipă a morţii pentru 
flecare dintre persoanele „canalii”, membrii ei depunând, 
atunci şi acolo, jurământ. („Jurăm cu preţul sângelui că ne 
vom apăra onoarea şi vom pedepsi pe trădători şi canalii. 
Dacă vom da vreun pas înapoi, asupra noastră să cadă 
blestemul neamului întreg.”35) S-au constituit şase echipe 
ale morţii în prezenţa publicului şi a unor oficialități. 

Presa democrată a protestat vehement, văzând în 

acest congres şi în deciziile sale apogeul tolerat al 
extremismului de dreapta. M. Ralea, directorul ziarului 
Dreptatea, scria: „Suntem pierduţi iremediabil, învăluiţi în 
negurile nebuniei şi ale degenerării? Există vreo ţară în 
lume unde să se poată întâmpla aşa ceva: inocenţa pură 
domneşte peste tot. Care e raţiunea acestor toleranţe? Ce 
se urmăreşte? Şi cine răspunde de destinul acestui neam 
condus pe marginea abisului?”3%, încolţite, autorităţile au 
operat arestări printre foştii  congresişti, pe unii 
acţionându-i în judecată. Fireşte că preşedintele 
congresului şi legionarii în genere au stăruit în a afirma că 
la Târgu Mureş nu s-a întâmplat nimic, că pe peronul gării 
Sinaia nu s-a petrecut profanarea ştiută, că tot scandalul e 
provocat de oculta politicianistă şi presa ludaizată. 
Premonitorie este intervenţia de condamnare a acestui 
congres de către Armand Călinescu: „S-a luat, acolo, 
jurământul celor ce sunt desemnaţi să comită asasinate. 
Mi s-a spus că ml s-a destinat şi mie un asasin. Dacă prin 
acest act Garda de Fier a înţeles să desemneze pe unul din 
cei mai hotărâți adversari ai acestei grupări, recunosc că 
nu s-a înşelat. Şi dacă soarta ar voi să mai am o dată 
situaţie de răspundere îi avertizez că vor cunoaşte braţul 
meu şi mai greu decât până aicilii] Garda de Fier nu este o 
mişcare de opinie, ci este o asociaţie de asasini şi imunzi 
profanatori de morminte”*%. Totul s-a terminat uşor, 
guvernul l-a concediat pe Eugen Titeanu, subsecretar de 
stat la Interne (fireşte că Inculeţ n-a fost clintit), şi unii 
dintre congresiştii arestaţi au compărut într-un proces, la 
tribunalul Braşov. Puţini au suferit uşoare pedepse, ceilalţi 
fiind achitaţi. Ceea ce nu înseamnă că presa legionară nu i- 
a inclus, şi pe aceşti legionari, printre „eroii prigoniţi”. 

În consecinţă, agitaţiile provocatoare cresc în 
intensitate. În septembrie 1936 autorităţile jandarmereşti 
desfiinţează tabăra legionară de la Susai-Predeal, unde, la 
percheziţie, sunt descoperite şi 20 de pistoale. Gh. 
Cantacuzino-Grănicerul protestează, denumindu-i, de astă 

dată, el, profanatori. Presa dezvăluie realitatea faptelor 
petrecute acolo, unde era şi o tabără de instrucţie. 
Codreanu cere, într-o scrisoare către Cantacuzino- 
Grănicerul, scoaterea jandarmeriei din armata română şi 
pedepsirea imediată a celor „vinovaţi”. „Vrem pace - scrie 
Codreanu -, dar cerem să se renunţe cel puţin pe viitor la 
cuvinte şi atitudini care cer palme şi pistol”. 

Mai răsunătoare a fost asasinarea, în iulie 1936, a lui 
Mihail Stelescu. Acesta s-a depărtat de Legiune, în cadrele 
căreia ocupa un loc fruntaş imediat după Codreanu, în 
1934, creând o disidenţă. S-a spus că ar fi fost agent de 
Siguranţă. Codreniştii îl acuzau că a pregătit un atentat la 
viaţa lui Codreanu, pentru a-l otrăvi. Fapt este că Stelescu 
părăseşte furios Legiunea, întemeiază împreună cu alţi 
câţiva legionari o grupare disidentă denumită Cruciada 
Românismului, editând (cu banii, se pare, ai unui prinţ 
Caragea) o revistă cu acelaşi nume. Întrunit de urgenţă, la 
25 septembrie 1934, Consiliul de onoare al Legiunii îl 
consideră pe Stelescu vinovat de înaltă trădare, hotărând 
eliminarea lui din Garda de Fier pe termen nelimitat, cu 
dreptul de a fi grațiat cândva dacă va făptui un elocvent 
act de jertfă. Ceea ce îl deranja enorm pe Codreanu era 
faptul că Stelescu îl denunța din 1936 în Cruciada 
Românismului (unde, prin Alexandru Talex, obținuse şi 
colaborarea lui Panait Istrati), dezvăluind ipostaze 
compromiţătoare şi deci deloc eroice, precum goana după 
reclamă, complicităţi cu autorităţile, subvenţii primite, 
eclipse ale moralității în comportament, împrumutul 
ideologic etc. Şi o făcea prin scrisori deschise de o mare 
violenţă în Cruciada Românismului şi, apoi, reluate şi 
comentate în presa de tiraj. În aprilie 1935, într-o lungă 
scrisoare, după urâte demascări, cu fapte dezvăluite, 
Stelescu scria: „Vrei să mă omori fizic? Nu mi-e teamă de 
glonţul de oţel, deoarece ştiu că numai cu el mfl poţi 
omori, eu am însă gloanţe care te omoară moralmente şi 
află că nu le-am tras încă pe toate. E luptă cam inegală, o 
recunosc. Dar e frumoasă, între întuneric şi lumină. Vino, 
de al curajul, şi mă omoară singur, nu mai trimite la ocnă 


alţii”365. Câteva luni mai târziu, revenea: „După prima mea 
scrisoare ml s-au promis câteva gloanţe. Le-am aşteptat în 
zadar. De data aceasta le aştept iarăşi, şi îi rog să se 
grăbească, deoarece eu mai posed multe gloanţe dintre 
aceste «morale» şi «curățirea mea» ar aduce un real folos. 
Dar cer şi eu o îngăduinţă, să vie «Şeful» în persoană şi, 
dacă se poate, nu pe la spate”5%. În sfârşit, în martie 1936, 
într-o a doua scrisoare deschisă, Stelescu îl interoga pe 
Codreanu: „Te-aş întreba, acum, de ce vrei să mă împuşti? 
Când ai hotărât excluderea mea, de ce nu m-ai condamnat 
cavalereşte la moarte? De ce n-ai luat pistolul în mână să 
tragi? Ai dat o sentinţă prin care îmi permiteai chiar să 
revin. lar a doua zi dădeai ordin să fiu făcut trădător. De 
ce? Ţi-era teamă să nu te acuze pe dumneata cineva de 
trădare? Căci dumneata eşti trădătoruli Al insinuat că am 
trădat Garda? Dacă ţii neapărat să mă împuşti, ai tot 
dreptul Numai dumneata. Nu trimite alte suflete în 
iad”357. După atâtea insistenţe, dorinţa de a fi împuşcat i-a 
fost împlinită. Dar n-a venit Codreanu, ci o echipă a morţii, 
despre a cărei constituire s-a aflat din lucrările congresului 
studenţesc de la Urgu Mureş. Echipa a fost 
redimensionată, componenţii ei fiind zece la număr (de 
unde denumirea lor de decemviri), studenţi la Teologie şi 
Litere. Stelescu se afla internat, în iulie 1936, la Spitalul 
Brâncovenesc. La 16 iulie 1936, spre seară, decemvirii au 
pătruns în spital, prin complicitatea, se pare, a unor medici 
legionari, s-au îndreptat spre salonul unde se afla Stelescu 
şi l-au împuşcat. Gazetele vorbeau de 36 de gloanţe, altele 
de 120. După aceea, au lovit trupul cu toporiştile, au 
dansat în jurul cadavrului şi s-au închinat, totuşi, smeriţi. 
S-au dus apoi la tribunal, predându-se, toţi, procurorului 
de serviciu. Potrivit instrucţiunilor primite, au declarat 

prin şeful echipei - Ion Caratănase, student la Litere - că 
ei au decis, singuri, să-l pedepsească pe Stelescu pentru 
trădarea făptuită. Şi această declaraţie a fost susţinută de 
toţi coechipierii decemviri la instrucţie şi la proces 
(judecat în aprilie 1937), unde opt au fost condamnaţi la 
muncă silnică pe viaţă şi doi la 10 ani închisoare. Crima 
înfiorătoare şi fanatismul înfăptuirii au îngrozit lumea. 
Asasinatul ca armă politică practicat de către un partid 
devenise o realitate  înspăimântătoare în România. 
Terorismul Gărzii de Fier periclita viaţa publică 
românească. Fireşte că decemvirii au devenit, pe dată, eroi 
ai Legiunii, slăviţi şi omagiaţi mereu. Paradoxal, asasinatul 
organizat devenea un act de eroism, demn de omagiu şi 
proslăvire. Imnul legionar propovăduia: „Moartea, numai 
moartea legionară/ Ne este cea mai scumpă nuntă dintre 
nunţi”. Se adaptau, la noi, procedee şi moravuri din 
Germania şi Italia, unde adversarii, rivalii şi „trădătorii” 
erau lichidaţi aidoma. Şi activitatea Legiunii progresa în 
forţă, acum, în a doua jumătate a anului 1936, apropiindu- 
se de ea şi unii dintre tinerii intelectuali din fosta grupare 
„Criterion”. Numeric, în mai 1935, efectivele legionarilor 
se ridicau la 34.000 de membri. Şi de atunci până în vara 
lui 1936, cu siguranţă, efectivele sporiseră. 

2. Tot cultivând eroicul şi jertfa, Codreanu şi 
locotenenţii săi decid trimiterea unei echipe de legionari 
care să lupte, în Spania, de partea lui Franco, împotriva 
comunismului şi pentru cruce. Aleşii simt Ion I. Mota, ing. 
Gh. Clime, Vasile Marin, Al. Cantacuzino, Niculae Totu”, 
Bănică Dobre, preot Dumitrescu-Borşa. S-a spus că, pentru 
Moţa, Codreanu s-ar fi împotrivit, alţii, dimpotrivă, că l-a 
trimis anume pentru a scăpa de un concurent. Nae Ionescu 
a lăsat să se înţeleagă că Moţa voia să plece pentru a-şi 
ispăşi păcatul tentativei de omucidere, din 1923, împotriva 
lui Vernichescu, care - ca bun ortodox ce era - îl apăsa pe 
conştiinţă. l-a încredinţat lui Nae Ionescu scrisori 
testamentare către familie şi Codreanu. Plecarea are loc la 
25 noiembrie 1936 şi generalul Cantacuzino-Grănicerul îi 
însoţeşte până în Spania, dar nu pentru a rămâne acolo, pe 


front, fiindcă era bolnav şi, ca general străin, nu era admis 
de spanioli să conducă el o armată. La 13 decembrie, 
legionarii Moţa şi Marin cad, ucişi, în luptele de la 
Majadahonda. Pe Mota, în timp ce se afla în Spania, 
Codreanu îl ridicase la rangul de vicepreşedinte al 
partidului, după ce îl numise şi comandantul ordinului 
Buna Vestire, împreună cu ceilalţi fondatori ai Legiunii. 
Îndată după aflarea veştii (la 16 ianuarie), Codreanu 
ordonă slujbe de pomenire în toată ţara şi aducerea 
corpurilor dispăruţilor pentru a fi înhumate în ţară. Cei doi 
sunt declaraţi, nu se ştie de ce, eroi naţionali, morţi pentru 
apărarea lui Hristos, şi li se fac slujbe de pomenire în 
întreaga ţară, adevărate adunări de doliu. Presa de 
extremă dreaptă face mare larmă în jurul acestei morţi şi, 
în cap cu Legiunea, reuşeşte să obţină funeralii naţionale. 
In ziarul Patria din Cluj, la 3 ianuarie, apare scrisoarea de 
protest a dr. lon Pop către directorul ziarului, în care 
denunţă decizia Ligii antirevizioniste de a participa la 
aceste funeralii. Printre altele, în protestul care îl 
incrimina pe prof. Ion Lupaş, se spunea: „Nu înţeleg ce are 
Moţa cu antirevizionismul când partidul lui este agentul lui 
Hitler, nu ştiu ce are apărarea crucii în lupta din Spania - 
de când sunt acolo cruciade? - şi nu înţeleg cum se apără 
crucea când faci mereu asasinate. Este vădită tendinţa în 
dispoziţia Ligii de a face propagandă de dreapta, inducând 
în eroare oamenii noştri. Am toată stima şi compătimirea 
pentru părintele Moţa, acest vrednic luptător, dar nu 
putem face erou naţional pe un rătăcit, a cărui Legiune 
Buna Vestire are în sarcina sa asasinarea lui Manciu, Duca, 
Stelescu, Vernichescu etc”. În scrisoarea lui Codreanu 
către părinţii lui Ionel Moţa se spunea: Jim o mângâiere, 
mă încred în ceea ce a văzut El în uriaşa sa jertfă. El a 
văzut ceva pentru noi, peste Gardă şi peste veacuri: El a 
devenit, prin felul, bucuria, elanul jertfei lui pentru 
Hristos, creator de religie naţională El este fondatorul 
viitoarelor veacuri de mărire românească”. Cei doi 
legionari căzuţi în Spania au fost aduşi de la graniţă spre 
Bucureşti cu un vagon special, acordat de administraţia 


C.F.R. Trenul a intrat pe la graniţa Cernăuţi şi, pentru a 
spori efectul propagandistic al ceremoniei, i s-a făcut un 
traseu special care înconjura, practic, ţara (Adjud, 
Cuciucul Mare, Adâncata, Vadul Siretului, Domneşti, 
Dărmăneşti, Suceava, Burdujeni, Dolhasca, Paşcani, 
Roman, Bacău, Târgu Ocna, Comăneşti, Petru Rareş, 
Războieni, Câmpia Turzii, Ghimeş Palanca, Ciceu, Aiud, 
Teiuş, Alba Iulia, Orăştie, Sibiu, Râmnicu Vâlcea, 
Drăgăşani, Piatra Olt, Piteşti, Bucureşti). În fiecare gară, 
trenul era aşteptat de legionari în uniformă, de fanfare 
militare, iar preoţii oficiau slujbe, prezentă fiind mare 
mulţime de oameni. La gara Sibiu a slujit, în fruntea unui 
sobor de preoţi, mitropolitul Ardealului, Nicolae Bălan. 

În 14 februarie, trenul ajunge în Bucureşti. Ar fi fost 
prezenţi, aprecia reporterul cotidianului Porunca Vremii, la 
Gara de Nord, peste o sută de mii de oameni, pe Şoseaua 
Griviţa tricolorul fiind arborat în bernă. Ceremonia 
funerară a fost făcută să impresioneze. Carul mortuar era 
tras de 90 de legionari, alţii, sute, urmau carul, ca şi 
mulţimea adunată. Cortegiul, venind din Calea Griviței, 
taie Calea Victoriei, parcurge Bd. Brătianu, Bd. Elizabeta, 
îndreptându-se spre biserica legionarilor Sf. Ilie Gorgani, 
unde au fost depuse corpurile neînsufleţite. Două zile 
(vineri şi sâmbătă) au urmat nesfârşite pelerinaje. Apoi, 
duminică, cortegiul a fost din nou pornit. Slujeau peste 200 
de preoţi, în frunte I.PS.S. Nicolae Bălan, episcopul 
Vartolomeiu, vicarul Patriarhiei din Bucureşti. Cortegiul, 
organizat cu mare pompă, ar fi fost urmat - apreciau 
reporterii - de peste două sute de mii de persoane. S-a 
îndreptat, pe un traseu bine gândit, spre Casa Verde din 
Bucureştii Noi, unde a avut loc înhumarea. Gazetele 
legionare considerau înmormântarea aceasta drept 
„marşul învierii şi al intrării în veac”. A fost constituit, la 
12 martie, Ordinul Moţa şi Marin, limitat la zece mii de 
membri. 

Înmormântarea a stârnit şi un conflict diplomatic. La 
funeralii au participat ambasadorii Germaniei, Italiei, 
Spaniei, Portugaliei, Japoniei. Această participare, 


sesizantă, considerată un act politic, a provocat reacţia 
PN.Ţ., care, prin Armand Căllnescu, interpelează guvernul 
în Camera Deputaţilor. A răspuns Gh. Tătărescu, în calitate 
de ad interim la Ministerul de Externe. „Este un principiu 
unanim admis în practicile noastre internaţionale şi 
potrivit căruia reprezentanţii statelor străine, al tuturor 
statelor străine, mari sau mici, nu pot, nu trebuie, nu au 
îngăduinţa să participe, direct sau indirect, la manifestări 
de politică internă”. Nu s-a luat nicio măsură efectivă, 
incidentul închizându-se. Dar era evident, şi asta ţinuse să 
releve Armand Călinescu în interpelarea sa, că guvernul 
autorizase aceste pompoase ceremonii care au avut un 
explicit caracter politic. A fost, această îngăduinţă, un 
sprijin explicit acordat de guvernul Tătărescu mişcării 
legionare. Fireşte că, bine exploatată, moartea lui Moţa şi 
Marin a adus un spor de popularitate mişcării legionare, 
care şi-a sărbătorit, prin ceremoniile celebrate, triumful 
politic efectiv. În ianuarie 1937, efectivele Legiunii 
ajunseseră la 96.000 de membri. 

De acum încolo, legionarii o vor tot ţine în tentative 
de asasinat (ca în 1 martie 1937, împotriva prof. Traian 
Bratu, rectorul Universităţii din Iaşi), acţiuni de pedeapsă, 
provocări. Măsurile guvernului sunt timide şi ineficiente. 
Nimic, practic, nu le mai stătea în cale legionarilor. Şi, în 
perspectivă imediată, se anunţaseră alegeri parlamentare. 
Sorocul celor patru ani legiuiţi se apropia şi, oricât agrea 
regele guvernul Tătărescu, era nevoit să organizeze noi 
alegeri. Totul indica încredințarea guvernului Partidului 
Naţional Ţărănesc. Dar regele nu-l agrea nici pe Maniu, 
nici pe Mihalache, iar Vaida-Voevod, plecat din PN.Ţ., îşi 
crease propria grupare, de dreapta, Frontul Românesc. De 
formă, regele îi încredinţează lui Mihalache formarea 
guvernului sub condiţia expresă de a-l include şi pe Vaida- 
Voevod în cabinetul de miniştri. Propunerea regală e 
respinsă de conducerea PN.Ţ[. şi Mihalache depune 
mandatul. Atunci, mulţumit, regele numeşte, la 17 
noiembrie 1937, un nou guverni Tătărescu, care anunţă 
alegeri pentru 20 decembrie. 


Încep pertractări grăbite pentru cartelări electorale. 
Iuliu Maniu, redevenit preşedinte al PN.[., are atunci 
nefericita idee - pentru a împiedica guvernul să câştige 
alegerile - să încheie la 27 noiembrie un pact electoral (s-a 
numit „pact de neagresiune electorală”) cu partidul Totul 
pentru Țară condus, în fapt, de Codreanu. Pactului i s-a 
asociat şi Gh. Brătianu, ca lider al grupării liberale 
disidente. Maniu a făptuit o imensă eroare politică, pactul 
conferind gir moral legionarilor. La un miting electoral din 
29 noiembrie 1937, Codreanu a declarat: „Eu sunt contra 
marilor democraţii ale Occidentului, eu simt contra Micii 
înţelegeri, eu sunt contra înţelegerii Balcanice şi n-am 
niciun ataşament pentru Societatea Naţiunilor, în care nu 
cred. Eu sunt pentru politica externă a României alături de 
Roma şi Berlin, alături de statele revoluțiilor naţionale. În 
contra bolşevismului. În 48 de ore după biruinţa Mişcării 
Legionare, România va avea o alianţă cu Roma şi Berlinul, 
intrând astfel în linia misiunii sale istorice în lume”. Ce-i 
drept, guvernul a fost înfrânt în alegeri (nu obţine decât 
35, 92%). PN.Ţ. recoltează 20, 40%, iar legionarii 15, 58%, 
devenind al treilea partid al ţării. 

Succesul a fost extraordinar şi legionarii exultau. 
Situaţia era fără ieşire, neputându-se constitui un guvern 
majoritar în parlament, care nici măcar nu e convocat. 
Suveranul numeşte rapid, la 28 decembrie, un guvern de 
tranziţie condus de Octavian Goga, preşedintele Partidului 
Naţional Creştin, care nu obținuse în alegeri decât 9, 15% 
din voturile exprimate. Acesta anunţă noi alegeri, pe care 
speră să le câştige cu ajutorul legionarilor. Dar, în guvern, 
veghea atent interpusul regelui, Armand Călinescu, 
deţinând portofoliul Internelor. La 20 ianuarie, Codreanu 
face declaraţii de presă împotriva guvernului Goga-Cuza. 
Codreanu ar fi preferat - reiese şi din această declaraţie a 
sa - guvernul actual, căruia să-i acorde sprijin pentru 
votarea bugetului şi a altor legi importante, fără a se 
organiza noi alegeri. Dar alegerile au fost anunţate în 18 
ianuarie pentru 2 martie, înregistrându-se încăierări, în 
cadrul campaniei electorale, între autorităţi (goga-cuziste) 


şi legionari. Armand Călinescu a aflat, prin agenţii 
Siguranţei, că au avut loc întrevederi politice între Goga şi 
Codreanu în vederea unei colaborări electorale. 
Autorităţile erau furioase şi suveranul convorbea cu şefii 
partidelor democratice pentru găsirea unei soluţii în 
vederea ieşirii din criza politică. Se ştia că le cerea 
asentimentul pentru desfiinţarea partidelor, suspendarea 
Constituţiei şi instaurarea unui guvern de mină forte, pe 
deasupra partidelor. Codreanu, abil, emite atunci o 
circulară către Legiune, la 25 februarie 1938, prin care 
anunţă dizolvarea partidului Totul pentru Ţară. În circulară 
se spune: „Am luat următoarele hotărâri: a) Să rămână 
dizolvat partidul Totul pentru Ţară. Comerţul lichidat; b) 
Vor rămâne grupările legionare, conduse de comandanţi 
legionari şefi; c) Contactul nu va mai şi ţinut prin circulări, 
ci vor fi vizitaţi toţi comandanții de grupuri legionare de 
către comandanții ce vor fi numiţi”. lar mişcarea 
legionară crescuse considerabil numeric, cifrele indicând, 
pentru decembrie 1937, 272.000 de membri. 

Obţinând acordul şefilor partidelor democrate (al lui 
Maniu era condiţionat), suveranul i-a cerut lui Goga, la 10 
februarie 1938, demisia din demnitatea de premier şi, 
aproape în acelaşi timp, l-a însărcinat pe patriarhul Miron 
Cristea cu formarea noului guvern. Suveranul a 

Început consultările cu şefii partidelor şi, inedit, cu 
foştii premieri. Regele i-a anunţat pe cei primiţi în 
audiența de consultare că noul guvern va fi unul de uniune 
naţională, capabil să asigure ordinea în stat, reiterând 
planurile sale privind revocarea alegerilor şi modificarea 
unor articole din Constituţie (mai ales acele ce se refereau 
la dreptul de vot). Nu a uitat să menţioneze că toate 
măsurile au un caracter temporar, cerând lui Maniu şi 
Dinu Brătianu să-şi desemneze reprezentanţii în guvern. 
Guvernul a fost constituit la 10 februarie 1938, a doua zi 
fiind decretate starea de asediu şi cenzura. Până la 
dictatura regală nu mai era decât un pas. A fost făcut. 
Foarte rapid, la 20 februarie, a fost publicat proiectul noii 

Constituţii, care o abroga pe aceea din 1923, patru zile mai 
târziu având loc un plebiscit prin care „poporul” sancţiona 
regimul carlist, Constituţia sa fiind promulgată la 27 
februarie. După trei zile au fost dizolvate toate partidele şi 
asociaţiile politice. 

Regimul dictatorial, atât de dorit de Codreanu, se 
realizase. Numai că dictatorul nu era Codreanu, ci regele. 
Degeaba a fost actul autodizolvării, de către Codreanu, a 
partidului său la 23 februarie 1938. Peste câteva zile ar fi 
fost oricum desfiinţat, alături de toate celelalte. Dar dacă 
pentru cele democratice (mai ales PN.Ţ. şi liberal) au fost 
găsite soluţii pentru păstrarea unor sedii, cele ale 
legionarilor au fost sigilate cu străşnicie. Armand 
Călinescu, titularul Internelor în guvernele Miron Cristea, 
considera, împreună cu regele, legionarismul marele 
pericol al statului şi al ţării şi, în consecinţă, îi urmărea 
până în pânzele albe. (S-a spus că, în decembrie 1937, 
regele l-ar fi invitat pe Codreanu la o convorbire, 
încercând subordonarea mişcării legionare. Codreanu ar fi 
refuzat, plecând să schieze la Predeal.) în virtutea 
decretului care interzicea tuturor funcţionarilor publici 
(inclusiv preoţilor) de a face parte dintr-un partid politic 
sau să ia parte la manifestații politice, au fost eliberaţi din 
slujbe mulţi legionari. Pe lângă sediile legionare, au fost 
închise şi magazinele sau restaurantele lor, considerate de 
guvern drept localuri de întruniri politice. 

Furios, Codreanu îi adresează lui N. Iorga, în 
calitatea acestuia de ministru secretar de stat, la 26 
martie, o scrisoare necugetată. Să-i reproducem textul, 
pentru că scrisoarea se va afla, peste doi ani şi jumătate, la 
originea asasinării lui Iorga: „Astăzi, sâmbătă 26 martie 
1938, orele 9 dimineaţa, cele două restaurante, de la Obor 
şi de la Liceul Lazăr, au fost închise de autorităţi. La fel 
magazinul de coloniale - Obor Menţionez o procedură. 
Lipsa de omenie, căci tot există o omenie chiar şi în cele 
mai mari injustiţii pe care voieşti să le faci. Este în adevăr 
lipsă de orice simţ de omenie ca să te prezinţi la o afacere 
comercială să închizi imediat, să scoţi personalul în drum, 


luându-i şi camera în care dormea. Şi, pe deasupra, în 
râsul şi satisfacția comercianților judei, care priveau cum 
se dărâmă sub loviturile stăpânirii lor şi acest început de 
comerţ românesc. Ce ar fi dacă s-ar fi spus: Vă pun în 
vedere că, în termen de trei zile, să vă aranjaţi toate 
chestiunile şi să închideţi localul, căci Ministerul de 
Interne a luat această hotărâre. A H-a chestiune. Refuzi să 
dai un ordin scris, în virtutea căruia să putem acţiona 
injustiţie şi să vedem asupra căruiu cade răspunderea 
morală şi juridică. N-aţi voit să ne daţi ordin? El. bine, vi-l 
dau eu cum a fost primit de autorităţile locale din partea 
lui Armand Călinescu. A treia remarcă este că închiderea 
acestor două restaurante ne-a cauzat prejudicii materiale 
sângeroase şi obligaţii cărora nu le vom putea face faţă în 
niciun fel şi, deci, mari prejudicii moralei Când acum 15 
ani în urmă tineretul manifesta zgomotos împotriva 
cuceririi judaice (nu mai zgomotos decât d. Iorga în 1906), 
domnii de astăzi, aceiaşi din guvernul de astăzi, ne 
spuneau: «Nu aşa veţi rezolva problema evreiască. 
Apucaţi-vă de comerţ. Faceţi comerţ ca ei». lată, ne-am 
apucat Când aţi văzut însă că pornim, că suntem corecti, 
că suntem capabili... veniţi tot voi şi distrugeţi acest 
început de comerţ românesc, poate cel dintâi început 
serios în vremea noastră] Ce epitete să vă dau? Ce 
cuvinte din limba română vi s-ar potrivi? Ne acuzaţi că am 
greşit în trecut? Dar cine n-a greşit acum? Nu mai 
existam decât noi care trebuia să fim nimiciţi, prin orice 
mijloace. Niciodată niciun cuvânt de rău pentru prof. 
Iorga. Totdeauna cu respect şi bună-cuviinţă. De câtva 
timp plouă cu articole de otravă pentru noilil Ei bine, nu 
mai pot. Din marginile puterii mele omeneşti, cu care te- 
am respectat, îţi strig. Eşti un incorect, un necinstit 
sufleteşteți] Eu nu mă pot bate cu dumneata. N-am nici 
geniul, nici vârsta, nici condeiul, nici situaţia dumitale. N- 
am nimic. Dumneata ai totul. Dar din adâncul unui suflet 
lovit şi nedreptăţit îşi strig şi-ţi voi striga şi din adâncul 
gropii, eşti un om necinstit sufleteşte care ţi-ai bătut joc, 
pe nedrept, de sufletele noastre nevinovate De acum şi 


până voi închide ochii, d-le Iorga, şi după aceea te voi privi 
aşa cum meriţi. Bucureşti, 26 martie 1938, Corneliu Zelea 
Codreanu”36%. Primind scrisoarea, printr-un curier, N. Iorga 
a înaintat-o autorităţilor legale, cu următorul text: „Se 
trimite înapoi cu cea mai îndreptăţită indignare, aceste 
cuvinte nesocotite din partea cuiva care amintindu-şi cât 
sânge s-a vărsat de el şi de pe urma faptelor sale ar trebui 
să se coboare în conştiinţa sa pentru a se pocăi, evitând 
ţării primejdiile ce se adună asupra ei”3”0. Totodată, N. 
Iorga a sesizat Parchetul Militar în vederea deschiderii 
acţiunii publice pentru ultragiu adus unui ministru în 
funcţiune. S-a spus că Armand Călinescu era în căutarea 
unui motiv pentru a-l aresta pe Codreanu şi scrisoarea 
către Iorga s-a potrivit de minune. Codreanu e acţionat în 
justiţie sub stare de arest. Sfaturile primite, prin februarie- 
martie 1938, de către Codreanu, de a se refugia în 
străinătate pentru a se pune la adăpost, au fost respinse. 
Concomitent, se operează descinderi la sediile legionare, 
unde se descoperă documente care, unele, dovedesc 
infiltrări ale legionarilor în aparatul de stat. Invitat ca 
martor la Tribunalul Militar din Bucureşti, la 17 aprilie, 
Iorga (acum, în al doilea guvern Miron Cristea, nu mai 
făcea parte, măcar formal, din cabinetul de miniştri) 
trimite următoarea scrisoare:  „Invitaţia ca martor 
întrerupe scurta mea vacanţă de Paşti, destinată terminării 
Istoriei Românilor şi îngrijirii unei sănătăţi demult 
zdruncinate. Prefer, urmare a declaraţiei ce am făcut 
telegrafic şi printr-o scrisoare personală domnului comisar 
regal Hotinceanu înainte de a cunoaşte corespondenţa 
constituind o crimă de înaltă trădare, care s-a găsit la 
avocatul C.Z. Codreanu şi la amicii şi complicii săi, să 
adaug următoarele: Scrisoarea ce mi-a adresat-o pârâtul 
priveşte întregul guvern din care făceam parte, dovadă 
strigătul repetat de «voi». Măsura închiderii restaurantelor 
venită de la Ministrul de Interne, care şi după scrisoarea 
mea de dispreţ faţă de un act de copilărească inconştienţă, 

dincolo de care nu puteam avea viziunea 
comportamentului, şi ea priveşte, deci, pe colegul meu de 
atunci care e chemat a releva acuzaţia şi insulta. In ceea 
ce priveşte descoperirile făcute acum nu-mi pot reţine 
indignarea faţă de o acţiune criminală pe care a o îngădui 
înseamnă a lăsa însăşi existenţa statului român, pe care, 
noi, bătrânii, necontenit insultaţi şi ameninţaţi, l-am ajutat 
să se ridice aşa de sus, la discreţia unei cete de agitatori 
ale căror sentimente faţă de ţară simt la acelaşi nivel 
scăzut, ca şi al inteligenţei lor. Puteţi face uzul, pe care-l 
credeţi potrivit, în cursul procesului, de această scrisoare 
pe care mi-o smulge cea mai legitimă indignare. Primiţi, vă 
rog, încredințarea consideraţiei mele deosebite. Nicolae 
Iorga, Consilier regal, 17 aprilie 1937"3%1. A fost şi o altă 
scrisoare a lui Iorga către Hotinceanu, în care se spunea: 
„Încredinţându-mă din răspunsurile date la Instrucție de 
avocatul Corneliu Z. Codreanu că nu-şi dă seama de 
faptele sale, anulez cererea de a fi judecat pentru 
scrisoarea trimisă mie. Permiteţi, vă rog, încredințarea 
consideraţiei mele deosebite”. Inutil. La 19 aprilie 1938, 
Tribunalul Militar Bucureşti al Corpului II Armată l-a 
condamnat pe Codreanu la 6 luni închisoare. 

Imediat după acest proces, potrivit documentelor 
alese de Parchet şi puse la dispoziţia presei pentru a fi 
publicate, Codreanu e trimis în judecată aceluiaşi Tribunal 
Militar, pentru crimă de înaltă trădare. Procesul va începe 
la 23 mal 1938. În 26/27 mal e condamnat la zece ani. 
Codreanu a stăruit, la proces, asupra nevinovăţiei sale. 
Avocaţii săi, mai toţi legionari, au pledat în acelaşi sens. 
Legionarii au arătat şi mai arată că procesul a fost o 
mârşavă înscenare şi că, de fapt. 

Căpitanul lor a fost nevinovat. Probele au fost, numai 
unele, concludente. Dar care proces politic s-a păstrat 
vreodată în limitele perfectei obiectivităţi a justiţiei? 
Paralel cu arestarea, judecarea şi condamnarea lui 
Codreanu, autorităţile operează sute de arestări printre 
legionari. Cei din conducere, ce au ştiut şi au putut să 

evite arestarea, hotărăsc continuarea acțiunii în 
clandestinitate. Armand Călinescu (din 7 martie 1939 
devine premier, menținându-și şi portofoliul Internelor), un 
democrat sincer, era neînduplecat, fiind decis, prin măsuri 
forte, să lichideze mişcarea legionară. Voia să repare, pe 
cale brusc punitivă, ceea ce, din 1922, diversele guverne 
încurajaseră. Şi socotea că are mijloacele necesare s-o 
facă, rapid, eficient, eradicând un pericol politic cu 
adevărat foarte mare. Cred că greşea. O mişcare politică 
importantă, ce obținuse la ultimele alegeri un procent care 
o situa pe al treilea loc printre partidele politice ale ţării, 
nu putea fi lichidată astfel. Îşi demonstrase capacitatea de 
penetrare în mase şi, cu deosebire, în rândurile tineretului. 
E adevărat că era stipendiată material, că promova politica 
Axei, ostilă alianțelor noastre tradiţionale, că era o 
organizaţie sediţioasă ce se făcuse remarcată prin practica 
asasinatului ca armă politică şi prin turbulenţă activă. Dar 
măsurile punitive exercitate, cu sistemă, împotriva 
legionarilor erau, de la un punct, şi contraproductive. Le 
sporeau aura de martiraj, cu care oricum se lăudau. Acum 
(legionarii vor numi, apoi, această perioadă „epoca marii 
prigoane”) măsurile punitive căpătaseră proporţii fără 
precedent. În ciuda a tot şi a toate era evident că succesul 
e numai de suprafaţă, şi că, numai legal, mişcarea 
legionară nu funcţionează. În adâncimi, mişcarea exista, 
aşteptând o dezlegare pentru a ieşi din clandestinitate. 
Paradoxul a fost că legionarii, care erau potrivnici statului 
de drept, primeau lovituri chiar cu armele de ei elogiate. 
Nu blamaseră ei, de mii de ori, regimul democratic, pe 
care-l prezentau drept perimat şi putred? Nu visau ei un 
regim dictatorial care să încalce normele statului de drept? 
Aveau parte de el. Numai că funcţiona, deocamdată, 
împotriva lor. 

Din închisoare, Codreanu - gândindu-se la situaţia lui 
- îndemna, prin mesaje, la prudenţă şi evitarea acţiunilor 
convulsive. Dar mesajele sale nu erau ascultate. Cum 
fruntaşii erau fie încarceraţi, fie în clandestinitate, fie 
fugiţi peste graniţă, conducerea mişcării a fost acaparată 


de Horia Sima, un profesor bănăţean refugiat la Bucureşti, 
unde Siguranţa nu-l cunoştea. Făcuse, ce-i drept, parte din 
comandamentulnumit în clandestinitate, după procesele lui 
Codreanu, dar ocupa, acolo, un loc minor. Şefi reali erau 
Radu Mironovici, Ion Belgea, Constantin Papanace. Cei 
dintâi au fost şi ei arestaţi, iar Papanace, arestat şi 
eliberat, a fost nevoit să se ascundă, pentru o vreme, în 
provincie. Horia Sima a rămas în fruntea mişcării pentru 
câteva săptămâni, care se prelungesc până a se 
permanentiza*?. În perioada statului naţional-leglonar (14 
septembrie 1940 - 24 ianuarie 1941), după rebeliune şi în 
exil, mişcarea legionară s-a divizat între gârnetişti (de la 
Ilie  Gârneaţă, unul dintre  cofondatori) şi  simişti, 
polemizând acerb între ei. Gârnetiştii, care se considerau 
(se mai consideră), de fapt, codrenişti, imputau şi impută 
lui Sima că a nesocotit ordinele transmise cifrat din 
închisoare de către Codreanu, împingând mişcarea spre o 
atitudine agresivă pentru a provoca uciderea Căpitanului 
şi acapararea şefiei de către el. În cartea sa din 1951, 
Ştefan Palaghită, uns comandant legionar de Sima, în 
1944, la Viena (când Sima era preşedinte al guvernului- 
fantomă legionar creat de nemți în decembrie 1944), dar 
devenit apoi un aprig gârnetist, scrie: „Horia Sima ori n-a 
înţeles, ori n-a vrut să înţeleagă planul tactic şi strategic al 
Căpitanului şi astfel [a fost] de rea-credinţă, fie, în sfârşit, 
pentru că el este stăpânit de un spirit romantic 
revoluţionar, şi de o exaltare bolnavă, un neastâmpăr 
nervos şi pripit. La aceasta mai trebuie adăugată fireşte 
mândria şi ambiția lui fără margini de a parveni cu orice 
preţ ca şef al Mişcării. Pentru atingerea acestui scop el s-a 
servit de toate armele omului mic şi slab: nesinceritatea, 
ipocrizia, laşitatea etc., ce în aceste vremuri, lipsit de 
control, se putea uşor folosi”375. 

Legionarii arestaţi se aflau în lagăre (Miercurea Ciuc, 
Vaslui, Tismana etc.) şi în închisori. De acolo li se cerea 

declaraţia de abjurare în care să precizeze că renunţă la 
activitatea legionară. Destui au semnat astfel de declaraţii, 
printre care, am văzut, şi Nae Ionescu, aflat în spital la 
Braşov. Era, şi aceasta, una din utopiile lui Armand 
Călinescu. O declaraţie de abjurare, smulsă în astfel de 
condiţii, era nulă în fapt. Dar Călinescu urmărea să 
influenţeze prin astfel de declaraţii, publicate toate-n 
presă, masa tineretului legionar pentru a părăsi mişcarea 
sau, măcar, a-i dilua fanatismul. Codreanu continua să 
trimită mesaje din închisoare, îndemnând la nonviolenţă. 
Îşi temea viaţa şi ştia, din experienţă, că, în astfel de clipe 
încordate,  prudenţa e de rigoare,  neprovocarea 
adversarului putându-i domoli agresivitatea sau măcar să 
n-o sporească. Apoi, ştia bine, evenimentele politice 
internaţionale curgeau în favoarea sa. Aşteptate prudent, 
ele vor fi folosite la timpul potrivit, restituind mişcării 
legionare legalitatea, forţa şi activismul. Sima continua să 
nu dea ascultare acestor mesaje-ordine, organizând acţiuni 
de represalii. În cartea alcătuită la dispoziţia lui Ion 
Antonescu (împotriva legionarismului în general şi a lui 
Sima în special), Pe marginea prăpastiei, se citează un 
astfel de caz, pe care-l menţionez numai pentru că e 
amintit, în lucrarea sa, şi de Ştefan Palaghiţă. În noiembrie 
1938, când regele se afla în vizită la Londra, în ţară, 
atmosfera, şi din cauza legionarilor, era încordată. Horia 
Sima şi, se pare, prof. Vasile Cristescu i-au trimis lui 
Codreanu un mesaj prin care îl vesteau că în Transilvania 
atmosfera era încărcată, cerând instrucţiuni. Pe acest 
mesaj scris, Codreanu ar fi răspuns încifrat: „Plăcintă mare 
în Ardeal însă fără violenţe”. Ceea ce, decodat, ar fi 
însemnat: manifestații fără acte de rebeliune. Sima a 
interpretat pe dos mesajul. A organizat incendii la Cluj 
(incendierea castelului de apă), în Bucovina, devastări, 
atentate, ca acela împotriva rectorului Universităţii din 
Cluj, Florian Ştefănescu-Goangă*?. 

La 15 noiembrie 1938, regele Carol al II-lea a 
întreprins o călătorie în străinătate (15 - 18 noiembrie la 

Londra, 19 - 21 la Paris, 24 - 25 la Berlin). În toată această 
perioadă, actele agresive ale legionarilor au continuat, ele 
fiind însoţite şi de scrisori de ameninţare cu moartea 
adresate unor militari şi oameni ai poliţiei. Regele a fost 
sfătuit să discute chestiunea legionarilor cu Hitler. Dar 
convorbirile dintre rege şi Hitler nu au fost deloc 
favorabile, cancelarul cerând României o alianţă totală cu 
Reich-ul, nedomolindu-şi pretenţia nici la promisiunea 
unor meu intense relaţii comerciale, favorabile Germaniei. 
Nu există probe concludente care să confirme de ce a 
crezut regele că, din convorbirea cu Hitler şi, apoi, cu 
Göring, ar fi rezultat că are mână liberă de acţiune 
împotriva Gărzii de Fier. Sau nu le-a avut şi a voit să ofere 
dovezi că e stăpân pe situaţie. Fapt este că, la 29 
noiembrie, regele dă dispoziţii să fie lichidat Codreanu. În 
aceeaşi noapte, Codreanu, împreună cu nicadorii şi 
decemvirii, deţinuţi la închisoarea din Râmnicu Sărat, sunt 
îmbarcaţi într-un camion, comunicându-li-se că simt 
transportaţi la închisoarea Jilava. In dreptul pădurii 
Tâncăbeşti sunt asasinați, sub motivaţia, invocată apoi cu 
titlu oficial, a fugii de sub escortă. Legionarii au spus, la 
deshumarea din noiembrie 1940 a trupurilor asasinaţilor şi 
la rejudecarea procesului Căpitanului, că, de fapt, cei 14 
au fost strangulaţi în camion şi împuşcaţi, după aceea, de 
formă. Cadavrele au fost îngropate la Jilava, peste câteva 
zile, zvârlindu-se asupra lor vitriol şi depunându-se, 
deasupra gropii, plăci de beton. La 30 noiembrie, un 
comunicat concis anunţă uciderea celor 14 fruntaşi 
legionari. Rumoarea s-a produs de îndată, inclusiv în 
capitalele europene, cu deosebire la Berlin. Raoul Bossy, 
ambasadorul nostru la Budapesta, a aflat că „Hitler ar fi 
fost furios că, îndată după vizita lui Carol la 
Berchtesgaden, s-a procedat la o represiune sângeroasă, 
care ar putea fi interpretată ca încuviinţată de dânsul, 
ocrotitorul firesc al mişcărilor de extremă dreapta” (Raoul 
Bossy, Amintiri din viața diplomatică, vol. I, Humanitas, 
1993, p. 107). Regele şi Armand Călinescu credeau că, 
prin decapitarea şefului mişcării legionare, o paralizează. 


S-au înşelat, o dată în plus. Arestările legionarilor, 
procesele şi asasinatele se ţin lanţ. Sima dispare o vreme 
din tară (pentru a se pune la adăpost), alţi fruntaşi 
legionari aflaţi încă în libertate (prof. Vasile Cristescu şi 
Nicoleta Nicolescu) sunt asasinați. Dar clandestinitatea 
legionară vibra în activitate. 

La 21 septembrie 1939 se produce inevitabilul. O 
echipă de legionari prahoveni organizează o ambuscadă şi- 
l asasinează pe Armand Călinescu, în zona Cotroceniului, 
în drumul spre casă al primului-ministru. Fanatizaţi până 
la kamikaze, cei nouă legionari din comando izbutesc să 
dispară de la locul asasinării, pătrund în clădirea 
Radiodifuziunii, ajung în studioul de transmisie şi 
comunică, scurt, ţării ceea ce au făptuit. Era al doilea 
prim-ministru executat de legionari în exerciţiul funcţiunii. 
Consternare până la înfricoşare printre guvernanţi şi 
oficialități, în genere. Regele, abătut, ar fi exclamat: „N-am 
cu cine să-l înlocuiesc!”. E numit, în grabă, prim-ministru 
generalul Gh. Argeşanu, Internele revenindu-i vestitului 
general carlist Gabriel Marinescu. Fără acordul guvernului 
(o ştim din jurnalul lui Petre Andrei, rămas ministru la 
Instrucție Publică), dar, probabil, cu îngăduinţa regelui, 
Gabriel Marinescu dezlănţuie o sângeroasă acţiune de 
pedeapsă. Încă în seara zilei de 21 septembrie, asasinii lui 
Armand Călinescu, prinşi, sunt împuşcaţi la locul crimei, în 
dreptul lor punându-se o pancartă care explica trecătorilor 
cine sunt. Era un spectacol lugubru, contemplat de destui 
bucureşteni, cu sentimente amestecate de repulsie şi 
condamnare. Astfel de reglări de conturi, fără judecată, nu 
mai cunoscuse ţara românească. Şi ca totul să se 
încununeze, simt organizate măceluri asemănătoare în 
închisorile şi lagărele unde simt deţinuţi legionari, ba chiar 
în oraşele mai importante sunt ucişi şi expuşi în stradă 
legionari cunoscuţi de poliţie. S-a spus că au fost astfel 
ucişi 300 de legionari. Gazetele legionare de după 6 
septembrie 1940 au fixat cifra de 252. Şi erau, mai toţi, 
fruntaşi ai mişcării. Violenţei legionare i se opunea 
violenţa. Şi una, şi alta sunt de neacceptat. Se 


demonstrase că promisiunile lui Codreanu de la început că 
mişcarea sa repudiază violenţa, că nici nu doreşte puterea, 
că nu urmăreşte decât o acţiune de educare şi purificare 
au rămas biete deziderate neîntemeiate. Violenţa a 
devenit, de fapt, mijloc de luptă politică. Acum totul se 
învolburase şi se egalizase. În jurnalul său, Petre Andrei 
nota dezaprobator: „Ciudat! Fără nicio judecată, cât de 
sumară! Generalul Gabriel Marinescu depăşeşte orice 
limită. Aproape toţi membrii guvernului, pe care i-am 
văzut, credeau că trebuiau judecaţi, nu omorâţi aşa la 
întâmplare. Dar el nu a întrebat pe nimeni şi a făcut-o de 
capul lui. Chiar Victor lamandi părea că are rezerve faţă 
de modul cum s-a procedat. Am comunicat domnului 
ministru Urdăreanu părerea mea să înceteze spectacolul 
oribil al expunerii cadavrelor şi că e bine să se schimbe 
ministrul la Interne, căci nu merge aşa cum a procedat el, 
că se introduce un sistem nenorocit pentru ţară”3%5. 
Tentativa de înfricoşare n-a dat rezultat. Dar cu acest 
val de masacre, adăugat asasinării lui Codreanu, în 
noiembrie 1938, mişcarea legionară e văduvită de elita ei 
conducătoare. Fizionomia ei, de acum încolo, va fi cu totul 
alta. Dar, cum spuneam, germenii violenţei se aflau, in 
nuce, în structurile ei de început şi înfruntările din anii 
treizeci i-au îngăduit să se dezvăluie. Degeaba au tot 
acuzat şi mai acuză gârnetiştii pe Sima, denunţându-l că a 
trădat crezul lui Codreanu, deviind mişcarea legionară de 
la rosturile ei. N-au dreptate. Violenţa, elogierea morţii ca 
jertfă eroică, asprimea disciplinei care cerea membrilor 
supunerea totală în încredințarea misiunii, cultul forţei, 
asasinatul ca armă politică, spiritul sediţios se aflau, bine 
instalate, de la origini în mişcarea legionară. Singurul 
lucru adevărat e că, dispărând fruntaşii şi conducerea fiind 
acaparată de Sima şi ai lui, în legătură directă cu 
Codreanu, mişcarea legionară a fost invadată, mai ales din 
septembrie 1940, de o masă amorfă, venită pentru 
chiverniseală, înainte, înrolarea în mişcarea legionară 

presupunea sacrificiu şi suferinţă pentru un crez. Acum, 
fiind la putere, au venit masiv spre ei doritorii de profit şi 
carieră. Sima se tot lăuda (în Fra libertăţii) că mişcarea 
numără 500.000 de aderenţi. Chiar dacă această cifră ar fi 
fost, în realitate, mai mică, şi tot e o schimbare marcantă 
de fizionomie. Dintr-un partid de cadre, mişcarea legionară 
devenise una de masă, cu aderenţi în goană după 
căpătuială. 

Situaţia internaţională, determinată de realităţile din 
Europa Centrală, e potrivnică politicii regelui de păstrare a 
alianțelor tradiţionale cu marile democraţii. Germania e tot 
mai agresivă şi, după tratatul Molotov-Ribbentrop, din 23 
august 1939, ale cărui clauze secrete nu erau, fireşte, 
cunoscute, fruntariile ţării noastre erau, toate, amenințate 
(la răsărit, la sud, la vest). Vremurile se arătau a fi rele şi 
primejdioase. Dar noul curs al politicii internaţionale era 
favorabil mişcării legionare. Nu aveau legionarii un idol în 
Germania hitleristă? Nu declarase Codreanu, în decembrie 
1937, că în 48 de ore de la venirea sa la putere România va 
avea un tratat de alianţă cu Germania? Nu-şi găsiseră 
sălaş de ascundere în Germania căpeteniile legionare 
rămase în viaţă? Germania, adorată de ei, care ne va 
impune totuşi, în 1940, durerosul dictat de la Viena, era 
oricum protectoarea legionarilor. În consecinţă, regele s-a 
adaptat situaţiei, încercând o conciliere cu mişcarea 
legionară. Primele semne s-au văzut în noiembrie 1939, 
odată cu înscăunarea lui Gh. Tătărescu ca prim-ministru, 
renunţându-se la serviciile lui Gabriel Marinescu (la 
Interne) şi Victor lamandi (la 

Justiţie). Noul ministru de Interne, Mihail 
Ghelmegeanu, şi ministrul Palatului, Ernest Urdăreanu, au 
primit misiunea să ducă tratative cu mişcarea legionară, 
prin dr. Vasile Noveanu, fost amic din copilărie cu 
Codreanu, reprezentant al „generaţiei de la '22”. În martie 
1940, au fost aduse, din închisori, unele elemente fruntaşe 
legionare şi lăsate să delibereze împreună cu Noveanu la 
Prefectura Poliţiei Capitalei o posibilă conciliere cu 
oficialitatea. Desigur că nu întreaga Camarilă era de acord 


cu această reorientare politică. Dar regele o dorea şi 
concilierea trebuia să se producă. Fruntaşi legionari 
importanţi au acceptat oferta regală. Unii - Corneliu 
Georgescu, Radu Mironovici, dr. Vasile Noveanu, Augustin 
Bidianu, Vasile Iasinschi, Horaţiu Comaniciu, Şt. Palaghiţă 
etc. - au semnat o scrisoare, publicată în presă, de 
supunere faţă de rege, în care, printre altele, se declara: 
„Ha Luptători neînfricaţi pentru statul naţional integral, 
pionieri ai Domniei atotstăpânitoare a Domnului în măreţia 
voievodală, nu ne-am îndoit nici în suferinţă, nu ne-am 
clătinat nici în credinţă că Domnul acestor generaţii tinere 
va fi înfăptuitorul unei Românii puternice în graniţele ei de 
nestrămutat şi respectată în concertul politic mondial. 
Liberi şi stăpâni pe inimile noastre, venim să depunem la 
picioarele Tronului toată dragostea şi credinţa, toată 
puterea de muncă şi tot devotamentul pe care însăşi 
jertfele noastre stau mărturie. Strâns uniţi în jurul 
Majestății Voastre, legionarii de ieri, luptătorii de astăzi, 
stau gata la porunca împărătească să-şi dea tributul de 
jertfă în slujba neamului”. În continuarea acestei scrisori 
se publică apelul unor conducători ai mişcării legionare 
(„foşti grade şi funcţionari ai mişcării legionare”) care 
invită membrii săi: „să ne adunăm cu toţii sub sceptrul 
biruinţei şi încadraţi în noua stare de lucruri, mândri de 
patria noastră, să-i aducem jertfa care i se cuvine”3%. 
(Apelul purta aceleaşi semnături.) 

Mai intransigent se arăta grupul legionarilor din 
Germania, în frunte cu Papanace, Sima. Şi cereau o 
amnistie. In 18 aprilie 1940, regele a primit o delegaţie a 
legionarilor, printre care şi doi fondatori ai mişcării: Ilie 
Gârneaţă şi Radu Mironovici. În urma acestei întrevederi, 
prin decizii ale Ministerului de Interne din martie şi aprilie 
1940 (la 26 aprilie s-a emis şi un decret regal), unii 
legionari (cei care nu suferiseră condamnări) sunt eliberaţi 
din lagăre. Apoi au fost şi amnistiate unele infracţiuni. 
Concilierea a eliberat din lagăre şi închisori mulţi 
legionari. Departe de a coopera cu autorităţile, ei şi-au 

reluat activitatea subterană. Iar după instalarea, la 4 iulie 
1940, a guvernului Ion Gigurtu, activitatea legionarilor 
cunoaşte cu adevărat un reviriment, Sima primind 
portofoliul Cultelor şi Artelor, Vasile Noveanu pe cel al 
Inventarului  Avuţiilor Publice, iar Augustin Bidianu, 
subsecretar la Finanţe. Trei zile mal târziu, Sima renunţă 
la portofoliu, iar Noveanu rămâne până la 3 septembrie. 
Dar legionarii îşi reiau, intens, activitatea, reorganizându- 
se ca partid şi aşteptând clipa favorabilă. În întrevederea 
de la 2 august cu primul-ministru Gigurtu în legătură cu 
pretenţiile horthyste, Sima recomandă să fie acceptate, 
pentru că, oricum, victoria Axei în război ne va readuce 
teritoriile cedate. În Consiliul de Coroană din 30 august 
1940, reprezentanţii legionarilor (părintele Ion Moţa şi 
Horia Codreanu) s-au pronunţat, şi ei, pentru acceptarea 
arbitrajului propus de Germania şi Italia, care, cum se ştie, 
a fost de fapt un dictat. La 1 septembrie, în oraşele ţării, 
inclusiv în Bucureşti, au loc manifestații împotriva 
Dictatului de la Viena. Valul nemulțumirii, care cuprinsese 
şi armata, îl îngrijorează pe suveran. Căuta o soluţie 
pentru un nou guvern. Valer Pop i l-a propus pe generalul 
Ion Antonescu. 

3. Gardiştii lui Sima plănuiesc un puci pentru 3 
septembrie 1940, prin ocuparea postului de radio Bod. 
Cete de legionari au atacat Palatul Regal, Palatul 
Telefoanelor, clădirea Radiodifuziunii. Mişcări protestatare 
ale legionarilor au loc şi în provincie (Braşov, Constanţa, 
Timişoara). Sima a denumit această ridicare a Gărzii de 
Fier „revoluţia legionară”. Puciul, cu rezultate bune pentru 
legionari în provincie, a eşuat tocmai la Bucureşti. Dar 
aceste mişcări de stradă l-au îngrijorat pe rege, care a fost 
nevoit să caute o altă formulă de guvern. Va apela, după 
sfatul lui Valer Pop, la generalul Ion Antonescu. Acesta, 
evadat de la Mănăstirea Bistriţa, unde avusese domiciliu 
obligatoriu, se întâlnise, la Ploieşti, cu Iuliu Maniu, şi 
conveniseră să obţină abdicarea lui Carol al II-lea, după 
care, împreună cu liberalii, vor alcătui un guvern de 
concentrare naţională. În 4 septembrie, manifestaţiile 


reîncep, dar poliţia şi armata le reprimă la Bucureşti. Însă, 
încă în seara zilei de 3 septembrie, regele l-a invitat la 
Palat pe Antonescu. Convorbirea a fost tensionată, 
generalul reproşându-i regelui că e vinovat pentru 
dezastrul ţării. Finalmente, regele, satisfăcându-i lui 
Antonescu unele cereri neînsemnate (înlăturarea unor 
personaje din anturajul Camarilei), părea a-l fi potolit şi 
chiar cucerit pe interlocutor. Şiret, Antonescu s-a arătat 
cooperant, deşi era hotărât (chiar dinaintea convorbirii cu 
Maniu) să-l detroneze pe rege. Dar, până atunci, îi 
convenea să formeze un guvern din însărcinarea 
suveranului. Trebuia să fie un guvern de uniune naţională, 
din care să facă parte şi legionarii ca titulari la trei 
ministere mai puţin însemnate. Preparativele fiind 
încheiate, la 4 septembrie, regele a primit demisia 
guvernului lon Gigurtu, generalul fiind desemnat ca 
premier. Ciudată a fost însă comportarea celor două 
partide mari, care contau (al naţional-ţărăniştilor şi al 
liberalilor). Pur şi simplu s-au păstrat în rezervă, refuzând 
deşi promiseseră să-şi delege reprezentanţii în guvernul lui 

Antonescu. Maniu şi Brătianu au purtat convorbiri cu 
generalul încă înainte de a fi însărcinat cu formarea 
guvernului şi dăduseră asigurări. Vor rămâne inoperante. 
Convorbiri a purtat noul premier şi cu reprezentanţi ai 
Gărzii de Fier (Sima se afla ascuns la Braşov) şi cu 
ambasadorul Germaniei, Fabricius. Acestuia din urmă i-a 
mărturisit intenţia instituirii unei dictaturi a sa, şi 
detronarea în viitorul apropiat a regelui şi angajamentul că 
va aplica de îndată reglementările Dictatului de la Viena, 
cerând instalarea, în ţară, a unei misiuni militare germane. 
Legionarii cer decis înlăturarea imediată a regelui, pe care 
Antonescu o voia realizată tot mai târziu, umilindu-l o 
vreme prin uzurparea tuturor prerogativelor. Legionarii 
reiau presiunile de stradă. lar Antonescu, lipsit de un 
partid şi refuzat de PN.Ţ. şi PN.L., nu are altă soluţie 
decât să se bizuie pe sprijinul de masă al legionarilor, într- 
o singură revendicare se întâlneau legionarii cu liberalii şi 
naţional-ţărănişti: abdicarea  neîntârziată a regelui. 


Antonescu îi comunică această doleanţă imperativă regelui 
în seara zilei de 4 septembrie. După consultări cu oamenii 
săi de încredere (puţini!), regele Carol al II-lea, sperând că 
această concesie va fi suficientă pentru salvarea tronului, 
semnează, în dimineaţa zilei de 5 septembrie, decretul prin 
care suspendă Constituţia sa din 1938, parlamentul- 
fantomă, încredinţându-i lui Antonescu depline puteri 
pentru conducerea statului, rezervându-şi, pentru sine, 
câteva minore prerogative, din cele strict constituţionale, 
de pe vremea dinainte de februarie 1938. A doua zi, 
generalul a continuat convorbirile cu şefii partidelor 
(PN.Ţ., PN.L. Garda de Fier) pentru formarea guvernului. 
Toţi au cerut, în prealabil, detronarea regelui. Iar în seara 
zilei de 5 septembrie, legionarii şi-au reluat agitaţiile de 
stradă, manifestând în faţa Palatului Regal, şi armata 
(între timp, Antonescu l-a înlocuit, la comandamentul 
militar al capitalei, pe generalul Argeşanu, devotatul 
regelui, cu generalul Coroamă, simpatizant legionar) nu 
intervenea defel, deşi avea misiunea de a păzi Palatul. 
Seara, Antonescu îi trimite regelui, printr-un emisar, o 
scrisoare prin care îi cerea abdicarea şi să părăsească 
ţara. Carol a avut în cursul nopţii noi convorbiri cu puţinii 
săi apropiaţi (printre care şi Mihail Manoilescu). Doi 
generali i-au sugerat rezistenţa, ei angajându-se să 
lichideze „rebeliunea” lui Antonescu. Ceilalţi - mai ales 
Manoilescu, după ce se consultase cu Fabricius - l-au 
sfătuit să abdice. Antonescu, insistent, i-a trimis regelui un 
ultimatum la orele 4 dimineaţa. Două ore mai târziu, 
convins că rezistenţa e fără speranţe, cinicul rege Carol al 
II-lea semnează actul de abdicare. Aventura sa, 
scandaloasă, de 10 ani pe tronul nefericitei Românii înceta. 
Şi de n-ar fi fost împrejurarea externă, nefavorabilă şi ţării, 
şi regelui, s-ar mai fi prelungit, sfidătoare*”?. 

Antonescu este, de fapt, stăpânul situaţiei. 
Necăpătând agrementul PN.Ţ. şi PN.L.., va fi nevoit să se 
sprijine - ca partid - exclusiv pe legionari. Aceştia îşi încep 

parastasele şi manifestările publice, cea mai importantă 
fiind - la începuturi - solemnitatea din 13 septembrie 
pentru cinstirea Căpitanului, cu coloane de legionari 
îmbrăcaţi în  cămăşi verzi care străbat străzile 
Bucureştiului, Sima - evident - rostind o cuvântare. 
Dădeau impresia că simt factorul de putere. Nu erau încă, 
deşi izbutiseră să inculce acest sentiment în ţară (de pildă, 
au reuşit prin legionarul Nelu Manzatti - de fapt Mânzatu 
-, care a căpătai acordul lui Nichifor Crainic, încă titular al 
Ministerului Propagandei Naţionale, ca semnalul la radio 
să fie acordurile primei strofe din S/mtă tinerețe 
legionară*”5). Antonescu mal spera să obţină din partea 
PN.Ţ. şi PN.L. să delege reprezentanţi în guvern. Fiind 
refuzat, a apelat la câţiva tehnicieni din afara partidelor, 
generali şi legionari. În perioada 6 - 13 septembrie, 
Antonescu a dus tratative cu Sima, prin intermediul 
generalului Dragomir. Antonescu dorea mult - insista, 
pentru asta, şi Mihai Antonescu, care fusese georgist - 
includerea în guvern a lui Gh. Brătianu, Sima fiind, în 
principiu, de acord, cu condiţia ca acesta să nu-i disloce 
ministerele dorite pentru legionari, înţelegerea cu Gh. 
Brătianu a eşuat, pentru că dorea prea mult 
(vicepreşedinţia, Externele şi toate ministerele 
economice). De fapt, Gh. Brătianu ridicase aceste prea 
mari pretenţii pentru a nu intra în guvern, compromiţându- 
se alături de legionari*”?. 

Înțelegerea Antonescu-Sima a fost perfectată în 
timpul  solemnităţii pentru cinstirea lui Codreanu. 
Legionarii au căpătat: vicepreşedinţia (Horia Sima), 
Internele (generalul  Petrovicescu), Externele (Mihail 
Sturdza), Sănătate, Muncă, Ocrotiri Sociale (Vasile 
Iasinschi), Educaţie, Culte şi Instrucție Publică (Traian 
Brăileanu), Ministerul Colonizării şi Evacuării Populaţiei 
(Corneliu Georgescu), două subsecretariate de stat (Al. 
Constant la Propagandă, Constantin Papanace la Finanţe). 
La 14 septembrie, România e proclamată stat național- 

legionar. Decretul regal, promulgat în aceeaşi zi de 14 
septembrie, precizează, printre altele: „2. Mişcarea 
legionară este singura mişcare recunoscută în noul stat, 
având ca ţel ridicarea morală şi materială a poporului 
român; 3. Dl general Ion Antonescu este conducătorul 
statului naţional-legionar şi şeful regimului legionar; 4. Dl 
Horia Sima este comandantul mişcării legionare”580. 
Menţiunea din decretul regal că Sima este 
comandantul mişcării legionare a constituit izvorul 
contestării sale, în mişcare, de către vechii comandanţi. La 
2 noiembrie 1935, Căpitanul îi adresase o circulară, într-un 
fel de felicitare: „Horia Sima, 1. E bun sistemul 
întrebuințat de Timişoara. Cred că va da roade bune. 2. N- 
ai nicio teamă. Simt simple ameninţări. În faţa lor însă cu 
atât mai aprig trebuie să apară legionarul. Sfidează-i cu 
toate amenințările lor şi plânge-le de milă pentru ce-i 
aşteaptă”58!. Dar Sima nu apucase să fie în 
comandamentul central pe vremea lui C.Z. Codreanu. 
Intrat în Legiune prin 1928 - 1930, în cadrul Centrului 
Studenţesc din Bucureşti, a devenit şef al judeţului 
Severin, apoi pe întregul Banat. N-a făcut însă parte din 
comandamentul central sau din Senat pe vremea 
Căpitanului. împrejurările amintite, din anii prigonirii 
(1938 - 1940), l-au adus în frunte, în lipsa altor cadre cu 
stagiu din vremea lui Codreanu. Tensiunea dintre Sima şi 
vechile cadre din conducerea legionară s-a instalat pe 
dată. Radu Mironovici, Ilie Gârneaţă, Corneliu Georgescu 
(fondatori), Mile Lefter, preotul Dumitrescu-Borşa, Viorel 
Trifa (fostul preşedinte al U.N.S.C.R.) nu vedeau cu ochi 
buni instalarea lui Sima la cârma mişcării. îl considerau un 
neofit şi chiar un uzurpator, alăturându-se sau sprijinind 
disidenţa bătrânului Ion Zelea Codreanu. Acesta nu-l 
recunoştea pe Sima drept şef al Legiunii, începând, chiar 
de la 6 septembrie, să facă numiri în diferite funcţii şi 
chiar să ocupe Casa Verde din Bucureşti. l-ar fi declarat 
ritos lui Sima că pe scaunul Căpitanului nu va sta decât 

tatăl său. A mers până acolo în rezistenţa sa încât a refuzat 
să participe şi la solemnitatea zilei Căpitanului, să facă 
parte din guvern, ţinându-se deoparte de orice manifestări 
ale mişcării. „Pretenţia prof. Codreanu - scria Sima - de a 
conduce mişcarea legionară era absurdă. Dacă nu eram 
eu, putea s-o conducă oricare alt legionar, afară de prof. 
Codreanu. În primul rând pentru că prof. Codreanu nu 
cunoştea ordinea internă a mişcării. Prof. Codreanu cerea 
să fie recunoscut Şef al Legiunii în virtutea faptului că este 
tatăl Căpitanului, adică voia să pună în aplicare principiul 
eredității pe care tocmai fiul său îl declarase nepotrivit 
pentru a servi de criteriu la alegerea cadrelor de 
conducători la toate nivelele. S-a mai întâmplat apoi lucrul 
neplăcut că biruinţa mişcării s-a realizat peste capul 
profesorului, care era pe punctul să torpileze întreaga 
acţiune de la 3 septembrie prin proiectata lui audienţă la 
rege, de la care l-am oprit în ultimul moment”. După 
victorie, „pretindea o şefie care-i depăşea posibilităţile lui 
şi care şi aşa nu ar fi putut-o exercita niciodată, chiar dacă 
nu aş fi fost eu”3%2. Sima acreditează chiar opinia că, din 6 
până în 13 septembrie, Antonescu ar fi aşteptat să vadă 
care dintre cele două tabere (Codreanu bătrânul sau Sima) 
stăpâneşte mişcarea legionară, pentru a trata cu aceea 
care deţinea puterea efectivă. Cât despre disidenţa 
grupului dr. Vasile Noveanu (aceea din guvernul Gigurtu), 
aceasta a fost anihilată rapid. 

Mal rezistentă se dovedea a fi aceea a lui Codreanu- 
tatăl, sprijinit de câţiva şefi legionari reveniţi din 
Germania, neavând parte şi de reazemul altor căpetenii, 
chiar dacă nici aceştia nu vedeau cu ochi buni instalarea la 
cârmă a lui Sima. Acesta, abil, prin numiri în funcțiuni, a 
izbutit să creeze o conducere a mişcării botezată Forul 
Legionar, din care făceau parte, pe lângă Sima, Traian 
Brăileanu, Ille Gârmneaţă, Radu Mironovici, Corneliu 
Georgescu, Mile Lefter, Vasile lasinschi, lon Popescu- 
Buzău, Constantin Papanace. Bătrânul Codreanu se ţinea 
dârz şi, retras la Huşi, nu înceta să-l denunțe pe Sima 

drept uzurpator. O vizită a lui Sima la Huşi, la 5 noiembrie 
1940 (la sfatul Elenei Codreanu şi al Iridentei Moţa), n-a 
dat rezultate. Bătrânul continua să ceară predarea şefiei 
mişcării legionare şi recunoaşterea sa drept „locţiitor 
pământesc al Căpitanului”. O săptămână mai târziu s-a 
produs şi o lovitură în forţă a grupului Codreanu-tatăl, 
ocupând sediul Casei Verzi din strada Gutenberg, 
profesorul instalându-se solemn pe scaunul Căpitanului şi 
începând să dea ordine. A intervenit, repede, poliţia 
legionară şi, după focuri de revolver şi doi morţi, ordinea a 
fost restabilită. Codreanu-tatăl s-a înapoiat la Huşi, iar 
acoliţii săi (Radu Ciorogaru, preotul Dumitrescu-Borşa şi 
Dumitrescu-Zăpadă) au fost excluşi din mişcare de către 
Forul Legionar*%. Dar tensiunile intestine s-au menţinut 
tot timpul în cursul celor patru luni (mai precis, 131 de 
zile) ale statului naţional-legionar. 

Legionarii, odată ajunşi coparticipanţi în fruntea 
statului, se organizează, adaptându-se situaţiei la care de 
atâta vreme visaseră. Mal întâi fac să reapară gazetele lor. 
La 8 septembrie reapare Buna Vestire (a fost o ediţie 
specială în 6 septembrie), director fiind Gr. Manoilescu şi 
prim-redactor (denumirea de atunci pentru funcțiunea de 
redactor-şef) Constantin Noica (echipa aceasta 
conducătoare îşi va înceta funcțiunile la 20 octombrie 
1940, Noica fiind înlocuit cu Horia Stamatu). La 16 
octombrie reapare Cuvântul (o menţiune preciza: „ziar al 
mişcării legionare”), avându-l ca director pe prof. PP 
Panaitescu, devenit rector al Universităţii din Bucureşti. 
Provincia avea parte, şi ea, de numeroase gazete 
legionare. Sunt rapid reeditate cărţile lui Codreanu şi ale 
altor fruntaşi legionari şi unele broşuri şi cărticele din 
„fondul tradiţional” al mişcării. Grijă mare a avut 
conducerea mişcării să-şi creeze fonduri pentru 
fortificarea financiară. Chiar la 18 septembrie a luat în 
primire patrimoniul Străjii Țării, inclusiv sediile acesteia. 
Apoi legionarii au devenit conducători ai Oficiului de 

Românizare,  acaparând magazine, întreprinderi din 
proprietatea unor evrei. E alimentat cu mari sume, smulse 
cu japca, fondul Ajutorului Legionar, care se reorganizează 
la 26 septembrie. Dacă până la 6 septembrie condiţia de 
legionar presupunea sacrificiu şi suferință, acum începe să 
renteze. Criteriile de selecţie a aderenţilor nu mai 
funcţionează ca înainte, mişcarea sporindu-şi numărul 
ameţitor, printre noii membri fiind multă pegră din lumea 
mahalalelor, surtucărime din cea a satelor. Numărul 
membrilor a crescut vertiginos, Sima apreciind - pentru 
aceste luni de domnie - că Legiunea ajunsese la jumătate 
de milion de persoane. Adversarii lui Sima i-au reproşat 
această prea largă deschidere a porţilor, socotind-o un act 
deliberat de pervertire a mişcării. Dar simiştii au aprobat 
această recrutare supranormativă, văzând în ea un triumf. 
Era evident că fizionomia mişcării era alta, haotică, 
rapace, cu neofiţi puşi pe căpătuială şi aranjare. Devenise 
un organism greu de controlat şi condus. Şi avea în mână 
puternice pârghii politico-administrative: primării, 
prefecturi, câteva ministere, o poliţie proprie, posturi în 
conducerea  Oficiilor de  Românizare, în aparatul 
administrativ al primăriilor, judeţelor, ministerelor, 
instituţii culturale şi altele de tot felul. 

Legiunea trăia fenomenul inedit de partid ajuns la 
putere, în care nu numai noii aderenţi, dar şi destule cadre 
vechi îşi erodau idealismul doctrinar datorită tentaţiei 
banului şi a rapidei îmbogăţiri. În nesiguranța dăinuirii 
regimului instaurat, pofta de îmbogățire trebuia 
satisfăcută rapid, cu orice mijloace. Degeaba scriau 
gazetele legionare despre jertfă, dreptate şi crez, 
încercând să-şi educe contingentele, pentru că jos, la bază 
(şi, adesea, chiar mai sus), acționa, vorace, foamea de 
înavuţire neîntârziată. Apoi, devenit peste noapte partid de 
guvernământ, membrii Legiunii, nutriţi şi cu ideea că 
înfăptuiesc o revoluţie naţională, nu mai ţineau seama de 
lege şi ordine, socotind că dispoziţia unui comandant sau 
propria vrere ţine loc de normă juridică. Vor fi acest haos 
generalizat şi domnia bunului-plac instaurate de legionari 


unul din asprele reproşuri ale lui Ion Antonescu, sporind 
tensiunea dintre Sima şi general, care chema mereu, 
inclusiv în şedinţele Consiliului de Miniştri, la ordine şi 
legalitate. Este cu totul semnificativ acest comunicat al 
generalului Antonescu publicat în ziare la 8 octombrie 
1940: „Unele elemente îmbrăcate clandestin în cămaşă 
verde şi altele cu false tocuri de ziarist la ureche merg din 
casă în casă şi din întreprindere în întreprindere, în 
capitală şi în ţară, pentru a ameninţa, a teroriza şi a 
stoarce banii Preşedintele Consiliului de Miniştri roagă 
pe toţi care au fost sau vor mai fi atacați de aceşti pirați să 
nu se lase intimidaţi şi să anunţe imediat Siguranţa 
Statului. Nu poate fi adevărat legionar acela care calcă 
ordinul meu şi care iese din legea statului, din legea 
ordinii şi din legea omeniei. Cercetarea de orice natură, 
într-un stat de ordine, cum este acela naţional-legionar pe 
care-l voim, nu o pot face decât organele create de lege şi 
pedeapsa, pentru orice faptă, nu o poate aplica decât 
justiţia. Altfel deschidem poarta anarhiei şi pe ea va intra 
furtuna care va spulbera totul şi fără alegere[ii Oricui ar 
aparţine omul ca credinţă, el este tot om, şi legionarul 
adevărat nu trebuie să uite aceasta. Cine nu ascultă de 
această poruncă trebuie să ştie că compromite noul regim. 
În consecinţă, va fi socotit ca duşman al regimului şi tratat 
ca atare oricine se abate de la această cale. Regimul 
trebuie să triumfe, dar numai pe căi legale. Altfel este 
pieirea tuturor. General Antonescu "58. 

Iar solemnităţile, paradele, oficierile se ţineau lanţ. 
După manifestările din septembrie, la 6 octombrie are loc, 
la Bucureşti, ceea ce s-a numit marea demonstraţie de 
forţă legionară, cu participarea a peste o sută de mii de 
cămăşi verzi care defilează în faţa lui Antonescu şi a lui 
Sima. Radu Mironovici, comandant al Bunei Vestiri, e 
prezentat ca organizator al manifestaţiei. La 27 octombrie 
sunt reînhumate, la Predeal, osemintele legionarilor ucişi 
în lagărul de la Vaslui. La 8 noiembrie, o mare festivitate şi 
manifestaţie, în capitala Moldovei, proclamă Iaşul oraş al 

mişcării legionare. Apoi, în cursul lunii noiembrie, începe 
şi se încheie revizuirea proceselor lui C.Z. Codreanu. La 30 
noiembrie, la Mausoleul de la Casa Verde din Bucureşti, 
are loc reînhumarea lui C.Z. Codreanu, a decemvirilor şi a 
nicadorilor. Fireşte că procesiunea s-a făcut printr-o mare 
demonstraţie. Şi n-am citat decât câteva dintre cele mai 
răsunătoare manifestații. În sfârşit, mişcarea condusă de 
Sima reia tradiţia organizării taberelor de muncă, a 
colectării fierului vechi (se numea, desigur, „bătălia pentru 
fierul vechi”), iar după cutremurul din 10 noiembrie echipe 
de legionari lucrează, activ, pentru înlăturarea 
dărâmăturilor şi salvarea eventualilor supraviețuitori. 

Vindicta a fost țelul urmărit de legionari chiar de la 
instalarea lor la putere. Voiau aşadar să-i pedepsească pe 
cei ce iniţiaseră şi conduseseră prigonirile legionarilor în 
anii 1938 - 1940. În Cărticica şefului de cuib, la punctul 
84, se spune: „Primul punct de program legionar. Dacă vă 
întreabă cineva ce este jurământul pentru pedepsire. A 
doua zi după victoria legionară se va constitui Tribunalul 
excepțional, care va chema în faţa lui şi va judeca pentru 
trădare de patrie a) pe toţi jefuitorii banului public; 

b) pe toţi cei ce au primit mită înlesnind afaceri; 

c) pe toţi cei ce, încălcând legile fundamentale ale 
ţării, au persecutat, au închis, au lovit pe legionari sau în 
familiile lor. Orice funcţiune ar deţine, de la jandarm până 
la ministru, nimeni nu va scăpa acestei judecății Națiunea 
română, conştientă de drepturile ei, va începe viaţa cea 
nouă prin pedepsirea legală. Acest ceas îl așteptăm şi 
răbdăm. Fără acest ceas al pedepsirii nu este posibilă nicio 
refacere în această ţară”55. Şi Căpitanul legionarilor nu 
prevestise, în 1937, omuciderile violente din 1938 - 1939? 
Printre legionari se agita ideea că al lor Căpitan ar fi lăsat 
ca voinţă testamentară ideea că, după venirea la putere, li 
se va îngădui un termen de 24 de ore pentru acţiunea de 
pedepsire. Voiau ardent să-şi răzbune suferinţele şi, mai 
ales, pe camarazii... printre care se afla chiar Căpitanul. 
Cereau imperativ împlinirea pedepsirii, promisă sigur de 

Căpitan în Cărticicaii Dar se împiedicau de intransigenţa 
lui Antonescu. In loc de pedepsire, acesta a dispus, la 30 
septembrie, aşezarea sub regimul domiciliului obligatoriu 
a unor foşti demnitari. Legionarii au văzut în asta mai 
curând o punere la adăpost şi îl acuzau pe general că 
urmăreşte cocoloşirea adversarilor Legiunii. Grigore 
Manoilescu, directorul Bunei Vestiri, a scris chiar, la 13 
octombrie 1940, articolul „Prea multă eleganță”, în care 
denunța această politică de apărare a foştilor demnitari 
vinovaţi de  prigonirea şi uciderea  legionarilor3&. 
Antonescu s-a supărat şi Legiunea a fost nevoită să 
schimbe conducerea gazetei (director Al. Constant, prim- 
redactor Horia Stamatu). Fireşte că au fost arestate unele 
persoane, foşti demnitari şi unii socotiți implicaţi direct în 
asasinarea unor legionari. Dar Antonescu cerea judecarea 
lor şi apoi pedepsirea, iar legionarii, impacienţi, vedeau în 
aceasta o tergiversare vinovată menită să-i apere pe 
prigonitorii lor. Impasibil, Antonescu se revendica de la 
principiul legalităţii, din litera căreia declara că nu se 
abate. Tensiunea dintre cele două tabere aliate lua 
proporţii. 

O preocupare absorbantă o reprezenta N. Iorga, 
socotit de legionari drept vinovatul iniţial al asasinării 
Căpitanului lor. Campania de presă, efectiv de instigare la 
asasinat, a fost pornită de Porunca Vremii, zeloasă în a 
veni în întâmpinarea doleanţelor legionare. Exclusă nu e 
nicio înţelegere prealabilă. În 8 septembrie, ziarul lui Ilie 

Rădulescu scria: „D.N. Iorga este cel mai autentic şi mai 
consacrat călău moral al tineretului naţionalist. Prin 
scrisul lui, prin conferințele lui, prin «sfaturile pe 
întuneric», prin influenţa lui şi prin teroarea 
«personalităţii» lui intransigente, N. Iorga e răstignitorul 
generaţiilor tinere şi autorul moral al crimelor săvârşite în 
numele unei «idei»”. Două zile mal târziu, prim-redactorul 
gazetei, I.P. Prundeni, semnează infamantul articol 
„Disecţia unul călău: Nicolae Iorga”: „De peste o jumătate 
de veac ţara trăieşte tirania omului de cauciuc, cum i-a 
spus cândva 

Octavian Goga. De peste o jumătate de veac, N. Iorga 
terorizează naţia cu arţagurile lui isterice în cultura 
naţională N. Iorga rămâne în amintirea noastră ca o 
catastrofă. Intransigenţa lui a împiedicat victoria talentelor 
tinerel Iorga se înalţă deasupra naţiei în dimensiuni de 
ihtiozaur şi monstrul se voia lins pe la toate încheieturile 
umede şi sărutat în anumite locuri cărnoase şi încreţiteă 
Sinistra vedenie cu barbă şi umbrelă s-a amestecat chiar şi 
în politică, mai ales în politică întreaga viaţă a 
exsavantului N. Iorga e o nesfârşită claviatură de 
contradicții şi nonsensuri, de aberaţii şi abdicări. Profilul 
prorocului se plimbă hidos pe deasupra naţiei şi ochii lui 
bulbucaţi se congestionează în ţâfne de o savuroasă 
originalitate în calitatea lui de enciclopedie ambulantă 
anexată lui Armand Călinescu, apostolul şi profesorul s-a 
apucat să scrie împotriva tineretului legionar. Ura lui s-a 
dezlănţuit fantastic şi buzele sale s-au învineţitiii N. Iorga 
voia distrugerea tineretului] Prigonirile, lui i se 
datorescĦ Cea dintâi condamnare a lui Corneliu Codreanu 
aparţine domnului N. Iorga. Se aude? Poftim de 
protestează, iubite şi mizerabile, d-le călăul] Lăbărţat ca o 
meduză peste trupul naţiei, sugându-i câte puţin în fiecare 
zi şi viaţa, şi onoarea, N. Iorga e figura rezumativă a 
descompunerii româneşti. Caracterul său de gelatină e 
specific vremii, rămâne peste veacuri ca un monument al 
inconştienţeili] Faptele domnului N. Iorga invită la 
meditaţie. Este d. N. Iorga un om cu mintea întreagă? 


Astăzi, din nou, zdreanţa apostolică vrea să-şi spună 
părerea şi mofturile lui se tipăresc la gazetă”. Aflat la 
Herculane pentru a-şi trata reumatismul, profesorul 
telegrafiază, la 11 septembrie, ministrului de Interne, 
general David Popescu, întrebându-l: „Puteţi admite 
infamii ca acelea din Porunca Vremii despre mine?”. Era, 
aici, o invitare la ordine. Dar cine mai putea atrage atenţia 
unei gazete prolegionare pentru astfel de într-adevăr, 
infamii? Nici legionara Buna Vestire nu l-a uitat pe Iorga. 
La 11 septembrie, Constantin Noica (prim-redactor al 
cotidianului) semna articolul „Eşti necinstit sufleteşte”, 
utilizând o sintagmă din scrisoarea lui Codreanu, din 26 
martie 1938, către Iorga (aceea care a iscat procesul de 
calomnie intentat Căpitanului legionarilor): „Sunt ultimele 
cuvinte rostite în libertate de Căpitan: «Şi din mormânt îţi 
voi striga: eşti necinstit sufleteşte». Sunt cuvinte pentru 
rostirea cărora s-a găsit un tribunal să-l condamne şi o 
închisoare să-l primească. Şi sunt cuvintele pentru care s-a 
găsit cineva să-i ceară condamnarea şi închiderea. Ce 
tristă e, uneori, ţara românească! E atât de tristă încât fără 
să ştie, poate, Căpitanul rostea încă o dată una din vorbele 
care să ne privească pe fiecare din noi. Ce mai însemna, în 
lumina celor doi ani şi jumătate de întuneric care aveau să 
vină, gestul apostolului aceluia care ieşise de mult din 
funcţia sa apostolică? ”. Numărul din 22 septembrie 1940 
(nr. 13 din noua serie a Bunei Vestiri) e închinat 
legionarilor căzuţi. O pagină, a şaptea, e consacrată 
„Tiranilor trădători şi ucigaşii neamului”. Sunt aici 
menţionaţi şi descrişi: Ernest Urdăreanu, Victor lamandi, 
Gh. Argeşanu, Armand Călinescu, Gavrilă Marinescu, 
Moruzov. Jos, pe o coloană de mijloc, o fotografie a lui 
Iorga, deasupra căreia scrie: „Autorul moral N. Iorga”. Iar 
dedesubt: „N. Iorga, apostolul neamului, primul om care 
a lovit cu piatra în generaţia tânără şi în Căpitan. 
Declanşarea prigoanei îi aparţine. îl aşteaptă eternitatea 
ignoranței”. De ar fi fost numai născocităjăi eternitatea 
ignoranței, n-ar fi fost mare pericol pentru destinul 
savantului. Dar legionarii voiau răzbunare şi viaţa lui Iorga 


era efectiv în pericol. lar Buna Vestire Instiga la încheierea 
socotelilor. De la început, mariajul dintre Antonescu şi 
legionari s-a dovedit a nu fi tocmai bizuit pe armonie. 
Partenerii, suspectându-se, se pândeau reciproc. Fiecare 
dorea înlăturarea celuilalt şi preluarea puterii. În 
octombrie a avut loc un schimb de scrisori Antonescu- 
Sima. Sima, pretinde Antonescu, i-ar fi scris: „Regimul 
legionar cere guvernare în spirit legionar, guvernare 
totalitară. Guvernare totalitară înseamnă monopolul politic 
al unei mişcări, aceea care a biruit, exclusivitate dacă voiţi, 
aşa e în Italia, aşa e în Germania. În România legionară nu 
mai există loc pentru niciun alt partid, pentru nicio altă 
grupare. Cine îndrăzneşte trebuie sancţionat. Pentru că 
acest lucru e un atribut fundamental al statelor 
totalitare”3%. În schimb, Antonescu, răspunzându-i, i-ar fi 
cerut lui Sima: „o dată pe săptămână sau de două ori pe 
lună generalul Antonescu va prezida Forul de conducere 
politică a Regimului”, adică Forul Legionar355. În cartea sa 
(Era libertății), Sima afirmă că, de fapt, Antonescu dorea 
să preia şi conducerea politică a regimului, adică mişcarea 
legionară. Iar fiecare se revendica de la cerința conducerii 
unice a unui stat totalitar, voind înghiţirea celuilalt. Sima 
povesteşte că la sfârşitul îndelungatei şedinţe a Consiliului 
de Miniştri din 27 noiembrie 1940 (aceea care a analizat 
asasinatele de la Jilava), Mihai Antonescu a anunţat că 
generalul Antonescu doreşte să preia conducerea mişcării 
legionare pentru a exista o singură comandă în stat, 
evocând, cu titlu de exemplu, situaţia din Spania. Ba Mihai 
Antonescu i-a comunicat lui Sima că generalul consideră 
acest transfer de şefie condiţia sine qua nori a colaborării 
viitoare. Sima a refuzat categoric. A convocat Forul 
Legionar, a discutat chestiunea cu miniştrii legionari. Forul 
Legionar nu a cedat. Dar nici cei doi Antoneşti. Ar fi 
intervenit Neubacher, consilierul economic de la Ambasada 
Germaniei, care a împăcat, pentru moment, părţilese. 

Generalul s-a folosit de evenimentul asasinatelor de la 
Jilava - o dovadă peremptorie a anarhiei provocate în ţară 
de legionari - pentru a cere din nou, aproape ultimativ, 
conducerea mişcării legionare. Le reproşa legionarilor, 
chiar de la începutul instaurării statului naţional-legionar, 
că provoacă anarhie în iară, încâlcind grav normele 
instituţiilor legale. Iar legionarii, la rândul lor, reproşau lui 
Antonescu şi miniştrilor tehnicieni că au nostalgia statului 
democratic, protejându-i pe foştii demnitari şi funcţionari 
de stat. Căsătoria de la 14 septembrie vestea un rapid 
divorţ. Fiecare dintre părţi ştia că destinul mezalianţei 
depinde de atitudinea, faţă de flecare partener, a 
Germaniei. Va câştiga acea parte de care se va decide să 
se apropie Germania. In amintita sa carte, Sima afirmă 
chiar - după patru decenii - că, de fapt, legionarii 
simpatizau şi aveau ca model nu Germania lui Hitler, ci 
Italia lui Mussolini. Dar că Mussolini ar fi fost, atunci, 
victima dependenţei sale faţă de Hitler, neputându-i 
proteja pe legionari. lar Hitler le-ar fi fost, în fapt, ostil 
legionarilor, bănuindu-i a fi un factor de turbulenţăS”. 
Hitler, ce-i drept, era interesat ca România să devină o ţară 
stabilă, la remorca totală a Germaniei. Iar întâlnirea din 22 
noiembrie dintre Hitler şi Antonescu, când conducătorul 
statului român l-a anunţat că România aderă la Axă fără ai 
se fi cerut asta, era chiar mai mult decât dorise Fuhrerul. 
Aliatul lui Hitler devenise, într-adevăr, Antonescu, iar 
Fabricius, ambasadorul Germaniei, ştiind asta, îl ţinea 
parte generalului. 

Asasinatul de la Jilava (26/27 noiembrie), când 
legionarii au ucis 64 de deţinuţi politici, foşti înalţi 
funcţionari, a determinat creşterea tensiunii dintre 
Antonescu şi legionari. Versiunea legionarilor era că, 
lucrând la  deshumarea camarazilor lor (Căpitanul, 
nicadorii şi decemvirii), înmormântați în cimitirul închisorii 
Jilava, când au descoperit cadavrele desfigurate, s-au 
îndreptat revoltați spre celulele vinovaţilor şi au făcut 
dreptate. În Pe marginea prăpastiei, Antonescu a arătat, cu 

probe, că de fapt asasinatul l-a comis o echipă de legionari 
adusă din Bucureşti cu un camion, sub conducerea 
comandantului Dtru Groza, căreia i s-au asociat doi dintre 
cei ce lucrau la deshumare*"!. Descoperirea cadavrelor 
eroilor legionari, prin înlăturarea plăcii de beton, s-a 
produs, de fapt, a doua zi, când asasinatul era săvârşit. 
Cum s-a văzut, Antonescu, indignat că i se încalcă 
dispoziţiile, s-a folosit de acest prilej ca să ceară punerea 
mişcării legionare sub tutela sa. Şi ca totul să se 
încununeze, în aceeaşi zi de 27 noiembrie, o echipă de 
legionari, funcţionari la Institutul Naţional de Cooperaţie, 
cu maşina instituţiei, îi arestează pe Virgil Madgearu şi 
Nicolae Iorga. A doua zi, corpurile lor neînsufleţite sunt 
descoperite, Madgearu în pădurea Snagov, Iorga în 
pădurea de la Strejnicu. Există bănuiala că Sima nu a fost 
străin de asasinarea lui Iorga. În cartea sa, Sima relatează 
că a aflat că Iorga a fost asasinat în seara zilei de 27 
noiembrie, la încheierea şedinţei Consiliului de Miniştri. În 
curte îl aştepta unul dintre asasini, care i-a comunicat 
ştirea. Ar fi fost orele 20.30. În loc să-l aresteze pe asasin, 
Sima s-a urcat în maşină şi a plecat spre Ploieşti. Spera, 
spune el, că-l va descoperi pe Madgearu, care fusese, de 
fapt, împuşcat în timpul zilei. Noaptea şi-a petrecut-o la 
Câmpina, fără a da de urma nimănui. În cartea sa, 
Moartea unui savant, dl Mihai Stoian sugerează 
posibilitatea ca Iorga să fi fost dus de la Sinaia în comuna 
Teişani, în casa primarului legionar, unde savantul a fost 
„judecat”, iar apoi, la orele 23 - 24, asasinat*%?. Nu e deloc 
exclus ca Sima să fi fost la Teişani. În seara zilei de 28 
noiembrie, Sima a stat de vorbă cu şeful echipei de asasini, 
Traian Boeru. „Nu numai că nu regreta faptul - 
consemnează Sima -, dar îl exalta ca o valoare legionară 
supremă] A vorbit în accente mistice de răzbunarea 
Căpitanului, de ticăloşia lui Iorga şi Madgearu, de porunca 
lăsată de Căpitan să-l răzbunămii Ascultându-l, am trăit 
un moment de mare emoție”. S-a opus, în consecinţă, 

oricăror măsuri de arestare şi judecare a asasinilor. Ba 
Sima afirmă cinic: „În noaptea de 27/28 noiembrie, trebuie 
dar precizat, n-a fost ucis marele N. Iorga, ci execrabila 
figură a omului politic N. Iorga. N. Iorga a făcut parte din 
galeria celor «trei mari ai crimei» contra Căpitanului şi ai 
generaţiei sale. Au fost trei personagii sinistre care au 
prezidat asasinatele colective din 30 noiembrie 1938 şi 21 
septembrie 1939: El. Lupescu, Armand Călinescu şi 
Nicolae Iorgalil Fireşte că Iorga mai putea da o contribuţie 
în cadrul istoriei naţionale şi universale, dar nu trebuie 
uitat că avusese la dispoziţie 50 de ani de creaţie plenară, 
îşi împlinise rostul vieţii pământeşti ca istoric şi om de 
cultură. Specialiştii în tânguirea lui Iorga ar trebui să-şi 
rezerve ceva din emoţiile şi indignarea lor şi pentru a 
deplânge sutele de tineri ucişi în floarea vârstei sub 
dictatura carlistă şi oblăduirea specială a maestrului 
Problema trebuie judecată în ansamblul ei, şi nu limitată la 
N. Iorga, care a fost un pisc al culturii, dar şi un pisc al 
mişeliei omeneşti”3%. În 29 noiembrie, Ministerul de 
Interne a publicat un comunicat sec, amenințând cu 
pedeapsa cu moartea viitorii făptaşi ai unor astfel de 
crime. Şi alături, apelul lui Sima către legionari, prin care 
îi cheamă la ordine, cerându-le supunere faţă de 
dispoziţiile Conducătorului statului. Înmormântarea celor 
doi asasinați, despre care presa n-a avut voie să 
comenteze, a avut loc la 30 noiembrie. Constantin 
Rădulescu-Motru, preşedintele Academiei, a avut curajul 
să convoace pentru acea zi o şedinţă, de unde 
academicienii, nu toţi, ci vreo zece (din care n-au lipsit: 
Rebreanu, Ion Petrovici, Gr. Antipa, N. Popescu, N. 
Bănescu. 

D. Caracostea, Ion Nistor, Th. Capidan, general Radu 
R. Roseul), au plecat, cu automobilele, să asiste la 
înmormântare. A fost lume foarte multă. 

Mihai Antonescu i-a cerut lui Sima, în numele 
generalului, predarea asasinilor. Sima s-a opus. (Am rămas 
inflexibil. Nu pentru Boeru, ci pentru a apăra un principiu. 

Nu puteam preda pe camarazii mei justiţiei, în timp ce 
asasini ai legionarilor se bucurau de soare, aer şi 
libertate.”5%) Dar nici generalul n-a pus la inimă cumplitul 
asasinat. De voia, ar fi putut să-l împiedice. Ştia prea bine 
că legionarii năzuiau să-l asasineze pe profesor. Dacă ar fi 
pus pază militară la vila lui de la Sinaia, îl salva. Dar n-a 
voit asta, pentru că nici el nu-l agrea pe Iorga. Iar în ziua 
înmormântării lui Iorga, Antonescu participă la 
solemnitatea reînhumării lui Codreanu, la Mausoleul Casei 
Verzi din Bucureşti. Această participare e aproape o 
absolvire a asasinilor lui Iorga şi Madgearu, dacă nu chiar 
o solidarizare cu ei. 

Oricum, la sfârşitul lui noiembrie, Antonescu a luat 
unele măsuri. L-a destituit pe colonelul Zăvoianu 
(legionar), prefectul Poliției Capitalei, iar miniştrii 
legionari au fost obligaţi să depună jurământ în faţa lui 
Antonescu. Ostilitățile dintre cele două tabere erau acute, 
fiecare acuzând-o pe cealaltă de trădare. Antonescu le 
cerea legionarilor (inclusiv în mesajul de Anul Nou) să 
renunţe la lăcomie şi jafuri, chemându-i la ordine şi 
legalitate. Legionarii lui Sima îl acuzau pe Antonescu că a 
devenit protectorul demnitarilor fostului regim, al 
britanicilor (generalul, care fusese, pe vremuri, ataşat 
militar în Anglia, era considerat a fi filo-britanic) şi al 
masonilor, infiltraţi - se pretindea - şi în cadrele noului 
guvern (învinuit era, mai ales, colonelul Rioşeanu, 
subsecretar de stat la Interne). Un articol din 16 ianuarie 
1941, în Buna Vestire, titra, provocator, „Revoluţia nu s-a 
terminat”. Dezlegarea disensiunii atât de acute depindea 
de atitudinea oficială a Germaniei faţă de taberele în 
conflict. Antonescu a cerut o întrevedere cu Hitler, la 
Berlin. I-a fost fixată pentru 15 ianuarie. La întrevedere 
trebuia să participe şi Sima. Dar, imensă gafă, Sima a 
refuzat să plece şi după ce a intervenit, stăruind, Fabricius. 
Mai târziu, a justificat refuzul prin informaţia obţinută din 
surse creditabile berlineze că Hitler a decis să înfrângă 
mişcarea legionară. Şi îi mai era teamă ca, impulsiv, cum îi 

era felul, Hitler să nu-i ceară să treacă lui Antonescu 
comanda Legiunii. A crezut deci (menţiona că s-a 
consfâtuit, pentru această decizie, cu fruntaşii legionari V. 
Iasinschi, Radu Mironovici, N. Pătraşcu, N. Stoicănescu, 
Corneliu Georgescu) că, evitând întâlnirea cu Hitler, evită 
consecinţele unor decizii iritate*%. Hitler a considerat 
refuzul drept o ofensă. Se pare că la întrevedere 
Antonescu a căpătat îngăduinţa lui Hitler de a înlătura 
Legiunea din conducerea statului, întrucât colaborarea nu 
mai este posibilă. Legionarii lui Sima erau în alertă, 
pregătind planuri de atac sau contraatac. Sima întocmeşte 
un plan de pregătire a legionarilor pentru debarcarea lui 
Antonescu. A iniţiat un turneu de conferinţe în provincie, 
susţinute de lideri legionari. Anunţate din vreme prin 
presă, conferințele au fost programate pentru duminică 19 
ianuarie, la Constanţa, Timişoara, Sibiu, Braşov, Galaţi. 
Bucureştiul a avut parte de trei reuniuni de acest fel, în 
trei săli diferite. Tema conferinţelor, aceeaşi peste tot, era 
„Lupta Germaniei şi a Italiei pentru a instaura o nouă 
ordine în Europa”, pentru a cuceri - spunea Sima - 
simpatia şi adeziunea lui Hitler. De fapt, s-a observat, 
intenţia fusese pregătirea morală a legionarilor pentru 
iminenta confruntare cu Antonescu. (în cartea sa, Şt. 
Palaghiţă menţionează că la una dintre întrunirile din 
Bucureşti, unde a conferenţiat lasinschi - conferinţa s-a 
transmis, în direct, la Radio -, audienţii au cerut deschis: 
„il vrem conducător pe Horia Sima”.) Antonescu a afirmat, 
în Pe marginea prăpastiei (vol. I, pp. 15 - 16), că înainte de 
aceste conferinţe a fost pregătită înarmarea legionarilor, în 
capitală şi în provincie, delegaţi de la centru supraveghind 
aceste înarmări. La 19 ianuarie, legionarii au intrat în 
stare de alarmă. 

Dar, coincidenţă fatală, în aceeaşi zi de 19 ianuarie e 
asasinat, la Bucureşti, maiorul german Döring de către un 
cetăţean grec. Ambele tabere folosesc prilejul pentru atac. 
Legionarii lui Sima îl acuză pe Antonescu că, prin 
Rioşeanu, a facilitat asasinatul. Antonescu îl destituie 

imediat din funcţie pe generalul legionar Petrovicescu, 
ministrul de Interne, după ce, în aceeaşi zi de 19 ianuarie, 
desfiinţase - prin decret - comisariatele de românizare, 
acaparate de legionari. Sima a considerat destituirea lui 
Petrovicescu ca o încălcare a „actului constituţional din 14 
septembrie 1940”. A încercat să obţină acordul Ambasadei 
germane pentru  „neconstituţionalitatea”  demiterii lui 
Petrovicescu, dar a fost primit cu răceală, semn că decizia 
lui Antonescu era aprobată. Pierzându-şi cumpătul recii 
judecăţi, Sima i-a ordonat a doua zi, la 20 ianuarie, lui 
Viorel Trifa, şeful studenţimii legionare bucureştene, să 
organizeze în după-amiaza aceleiaşi zile o mare 
manifestaţie antiantonesciană, la care au participat, de 
fapt, toţi legionarii din capitală. Coloanele de manifestanți 
au plecat din Piaţa Universităţii pe Calea Victoriei, cu 
opriri la Palatul Regal, la Ambasada Germaniei, la 
Preşedinţia Consiliului de Miniştri. S-a lansat un manifest 
în care se cerea „înlocuirea tuturor persoanelor masonice 
iudaizate din guvern” şi chiar (Sima afirmă că această 
cerinţă nu a fost sugerată de el) „Cerem guvern legionar”. 

Supărat, în replică, Antonescu ordonă a doua zi 
înlocuirea chestorilor şi prefecţilor legionari din capitală şi 
din ţară. E începutul rebeliunii. Pentru că legionarii nu se 
supun. În Bucureşti, legionarii organizează cuiburi de 
rezistenţă la Prefectura Poliţiei, la sediul legionar din 
strada Roma, la Prefectura Judeţului Ilfov, la Corpul 
Gardienilor din Şoseaua Bonaparte. Pentru înlocuirea 
prefecţilor şi a chestorilor din provincie, aceştia au fost 
convocați la Bucureşti, încât demiterea lor să se producă 
fără incidente. În acest timp, militarii s-au prezentat la 
sediile acestor instituţii, cerând să le fie predate. Pe acest 
temei, Sima vorbeşte nu de rebeliune, ci de o lovitură de 
stat a lui Antonescu. Dar legionarii, dinainte pregătiţi şi 
înarmaţi, au făcut - pretinde Sima - să eşueze planul lui 
Antonescu, organ Mnd rezistenţa. Afirmă chiar că întreaga 
rezistenţă de după 20 ianuarie n-a fost organizată de el 
(„Tot ce s-a petrecut de aici înainte a scăpat de sub 
controlul meu”). Şt. Palaghiţă îl şi acuză pentru această 


dezerţiune de la datorie, lăsând ca înfruntările să scape de 
sub control. Rebeli, după opinia lui Sima, ar fi fost nu 
legionarii, care se apărau, ci militarii sosiți cu escortă 
pentru a ocupa instituţiile publice. Victoria, se laudă Sima, 
ar fi fost în 21 - 22 ianuarie a legionarilor, armata lui 
Antonescu neizbutind să-şi îndeplinească misiunea primită. 
De fapt, Antonescu i-a lăsat pe legionari să se compromită, 
ca rebeli, în opinia publică, ştiind bine că apoi îi va învinge. 
Punctele de rezistenţă ale legionarilor funcționau perfect, 
paralizând acţiunea armatei. Se produc înfruntări cu arme 
de foc, căzând victime de o parte şi de alta. La Bucureşti, 
legionarii de la Malaxa scot în stradă cele trei tancuri din 
uzină, pornind împotriva armatei. Vor fi paralizate. 
Antonescu aştepta sosirea unor trupe din garnizoane 
apropiate Bucureştiului, pentru a lichida rebeliunea. Iar 
Sima aprecia această tactică a fortificării drept slăbiciune 
şi chiar înfrângere. Rebeliunea se extinsese în întreaga 
ţară. În seara zilei de 21 ianuarie, Antonescu emite un apel 
ca ordinea să fie restabilită în 24 de ore. Sima era de 
negăsit, ascunzându-se prin case conspirative. În seara 
zilei de 21 ianuarie, o delegaţie de legionari (PP 
Panaitescu, rectorul Universității din Bucureşti, V. 
Chirnoagă, rectorul Politehnicii) îi propun lui Antonescu 
aplanarea conflictului. Armata şi legionarii se vor retrage 
de pe poziții, apoi se va constitui un guvern pur legionar, 
Antonescu rămânând şef al statului. Medierea n-a dat 
rezultate. Au mai fost două în aceeaşi noapte, tot 
ineficiente, pentru că Sima cerea, morţiş, un guvern 
legionar în frunte cu sine, Antonescu fiind, practic, 
debarcat. Antonescu accepta, de formă, guvern de 
legionari complet, în fruntea căruia să se afle el. Ceea ce 
accepta Antonescu refuza Sima şi, fatalmente, invers. 
Concilierea era imposibilă. Între timp, echipe de legionari, 
cărora li se asociază pegra mahalalelor bucureştene, 
jefuiesc case şi cartiere (cu deosebire cele cu populație 
concentrat evreiască), arestează, molestează şi ucid 
cetățeni. In dimineața zilei de 22 ianuarie, 90 de arestați 
sunt transportaţi, cu camioane, în pădurea Jilava şi 


împuşcaţi. A doua zi, de la Prefectura Poliţiei Capitalei 
simt duşi 15 evrei, arestaţi la Splaiul 

Unirii, împuşcaţi în dreptul clădirii abatorului, apoi 
atârnaţi în cârlige cu menţiunea „carne cuşer”. In faţa 
sediului legionar din strada Roma, legionarii au prins un 
soldat dintr-o patrulă, l-au stropit cu benzină, 
transformându-l în torță vie. Şi în alte locuri unde s-au dat 
lupte au fost găsite, apoi, cadavre de ostaşi carbonizaţi. 

Decizia era a Berlinului, reprezentat la Bucureşti de 
noul ambasador Von Klllinger (Fabricius nu apucase să 
plece încă), dar şi de diverşi înalţi funcţionari. Unii exegeţi 
socotesc că Berlinul aştepta să vadă de partea cui este 
victoria, pentru a adopta apoi decizia. Sima afirmă că până 
în noaptea de 22/23 ianuarie decizia Berlinului nu se 
produsese încă. Ar fi venit la miezul nopţii - telegrafiată, se 
pare, de Ribbentrop - şi era favorabilă lui Antonescu. După 
menţiunea lui Sima, această dispoziţie i-a fost adusă la 
cunoştinţă de un înalt funcţionar german (el fiind ascuns 
într-vin sediu al Ambasadei germane) în zorii dimineţii de 
23 ianuarie - s-ar fi supus, dându-şi seama că partida e 
pierdută. Mai ales că şefilor legionari 11 se asigura 
plecarea în Germania. În 24 ianuarie, încetând, treptat, 
rezistenţa legionarilor, armata a devenit stăpână pe 
situaţie. Rebeliunea legionarilor a fost înfrântă, prin 
intervenirea decisivă a germanilor, ceea ce, crede Sima, 
„era deosebit de grav din punct de vedere al suveranităţii 
naţionale” (p. 357). De parcă, dacă decizia nemților ar fi 
fost favorabilă legionarilor, suveranitatea naţională ar fi 
fost mai puţin periclitată. 

La 23 ianuarie 1941, în ordinul de zi al lui Antonescu 
se spunea: „Ofiţeri, subofiţeri, caporali şi soldaţi. [ara 
românească a trecut în ultimele două zile printr-o teroare 
nemaicunoscută în istoria noastră, înstrăinaţi cu sufletul 
de tot ce acest neam are mai scump, cete de nemernici şi 
destrăbălaţi au dorit să ia conducerea statului. Contra 
acestui duşman intern v-am chemat să apăraţi statul şi 
instituţiile lui. În mal puţin de 24 de ore, cu vrednicia, cu 
abnegaţia şi sângele vostru, Ţara a reintrat în ordine 


Cinste vouăli Ţara vă este recunoscătoare. Eu mai mult ca 
oricine altul, fiindcă în stat, cu orice sacrificiu - şi m-am 
tinut de cuvânt -, jurasem să păstrez ordinea'5%. 
Generalul a mai dat, apoi, un manifest către ţară, în care îi 
denunța pe legionari („rătăciţii, în mare parte copil 
neştiutori şi comunişti notorii”), care s-au răzvrătit, 
trăgând asupra armatei. Sima era calificat „trădător de 
neam şi de Legiune” şi se promitea că adevărata Legiune 
se va întemeia sub conducerea generalului. Apoi se anunţă 
arestarea unor fruntaşi legionari (generalul Zăvoianu, 
Traian Brăileanu, Radu Gyr, foşti prefecţi legionari etc., 
etc.), ziarele comunicând liste întregi cu nume şi funcţii. 
Antonescu a dat dispoziţie, apoi, să se relateze 
numărul victimelor rebeliunii şi jaful practicat de legionari. 
Ar fi fost 490 de morţi şi răniţi, inclusiv dintre militari, şi 
au fost descoperite, în sedii şi locuinţe legionare, 129 de 
camioane de mărfuri furate sau rechiziţionate. După 
rebeliune, presa a publicat declaraţiile unor legionari (una 
semnată de prof. Ilon Zelea Codreanu) care se 
desolidarizau de şefii care au dezlănţuit rebeliunea. 
Procesul conflictului dintre codrenişti şi simişti a crescut în 
intensitate. Ştefan Palaghiţă, antisimist, a scris în cartea la 
care m-am referit în câteva rânduri: „Rebeliunea a fost 
începută de Sima şi de Stoicănescu, fără ştirea nimănui, şi 
fără să putem înţelege, nici astăzi, scopul pentru care a 
fost făcută. Cred că numai duşmanii Mişcării au ştiut ce 
vor. Ceea ce putem spune cu certitudine este altceva: 
«rebeliunea» a pătat onoarea Mişcării, fapt care nu s-a 
întâmplat în niciuna din prigoanele precedente; a provocat 
uciderea a peste 2000 de legionari şi populaţie civilă, între 
care mulţi fruntaşi, cum a fost avocat Victor Silaghi, a 
vârât în temnițe aproape 60.000 de legionari; a adus 
atâtea lacrimi şi suferinţe cum n-a adus nicio altă 
prigoană”*”. Înfrângerea mişcării legionare, la sfârşitul lui 
ianuarie 1941, încheia nu atât o etapă, cât, poate, o istorie. 

Chiar dacă pornim de la ipoteza, incontestabil valabilă, că, 
după moartea lui Codreanu şi a elitei legionare, mişcarea 
devenise alta, comportarea ei, în lunile de guvernare, a 
adus daune atât de imense, încât au compromis-o aproape 
definitiv în conştiinţa contemporanilor. Puritatea jertfei şi 
nevoia de asanare morală despre care tot vorbiseră 
preceptele Legiunii se dovediseră, în confruntarea cu 
puterea guvernamentală dobândită, idealuri calpe. În 
Memoriile sale, Mircea Eliade, aflat în misiune diplomatică 
în 1940, notează opiniile sale despre Legiune, după 
asasinatele din noiembrie: „Cu groază am aflat de 
asasinarea lui N. lorga şi a lui V. Madgearu, precum şi a 
unui grup de deţinuţi în aşteptarea anchetelor, la 
închisoarea Văcăreşti (de fapt, Jilava, n.n.). Prin aceste 
asasinate din noaptea de 29 noiembrie (de fapt, 26/27 
noiembrie, n.n.), echipele de legionari care le-au înfăptuit 
credeau că răzbună pe Codreanu. În fapt, ele au anulat 
sensul religios, de «jertfă», al legionarilor executaţi sub 
Carol şi au compromis iremediabil Garda de Fier, 
considerată de atunci o mişcare teroristă şi pronazistă. 
Uciderea lui N. Iorga, marele istoric şi genialul profet 
cultural, va păta pentru multă vreme numele de român ”3%. 
Şi asta o spune M. Eliade, simpatizant activ al mişcării din 
toamna lui 1936, publicist, de atunci, al legionarismului, 
fostul încarcerat de la Miercurea Ciuc. Decepţia suferită la 
auzul acestor abominabile fapte l-a îndemnat să considere 
că înfăptuirea acestor omucideri a „compromis iremediabil 
Garda de Fier”. E un verdict greu de evitat. Degeaba, de 
atunci încoace, strădania legionarilor din exil (început prin 
fuga lor, ajutată, de după rebeliune, în Germania) de a mai 
salva ceva din rosturile şi idealurile Legiunii. Ea a 
continuat să existe - mal există şi azi -, în ireconciliabile 
dispute dintre simişti şi gârneţişti. Speranţa, ca să 
parafrazez titlul cărţii lui Palaghiţă, în reînvierea României 
prin Garda de Fier e o biată iluzie, nutrită de nostalgici 
cărora li s-a oprit ceasul. Nu altul este destinul nostalgiei 
grupărilor legionare înființate în România post 

decembristă. Mişcarea legionară este un fenomen politico- 
ideologic interbelic şi rostul său a fost definitiv fixat în 
lunile dintre septembrie 1940 şi ianuarie 1941. O reînviere 
nu e necesară şi nici, istoriceşte, posibilă. Situaţia internă 
şi internaţională s-a modificat radical. Ascensiunea 
mişcării legionare în anii treizeci fără existenţa, cu forţa 
ştiută, a Germaniei şi a Italiei nu s-ar fi produs. Azi, astfel 
de ţări cu ideologii totalitare nu mai există în Europa. 
Integrarea ţării noastre în structurile europene presupune 
democraţie, şi nu totalitarism. Neîndoielnic, pe fondul 
tensiunilor sociale determinate de tranziţia spre economia 
de piaţă şi al lipsei de speranţă a tinerilor, se va înregistra 
apariţia unor grupări extremiste (de dreapta sau stânga). 
Viitorul nu e însă al lor. Şi, oricum, nu e deloc necesar ca 
aceste grupări extremiste să copieze, prin fâliaţiune, 
fizionomia mişcării legionare. Istoria n-ar trebui să se 
repete, fără imaginaţie, mereu în acelaşi fel. 

4. Oricât ar părea de ciudat, poate cel mai dificil 
capitol de discutat din structurile legionarismului este 
chiar cel doctrinar. Dificultatea o creează fragilitatea 
acestui compartiment căruia mai nimeni nu a încercat să-i 
dea structură sistematică. Şi doar intelectualii (sociologi, 
economişti, etnologi, filosofi, publicişti, scriitori), cel puţin 
după 1936, nu au lipsit mişcării legionare. Se pare că 
dificultatea era programată şi pornea chiar din modul de a 
fi al lui Codreanu, care nu punea preţ pe teorie, ci pe 
faptă. În scrisoarea sa către Cioran din 1937, din care am 
citat într-un capitol al acestei cărţi, mărturisea că el nu e 
om de carte, ci de acţiune. Ceea ce dovedeşte că, de fapt, 
C.Z. Codreanu se cunoştea pe sine. Într-o circulară emisă 
la 23 mai 1935, despre pedeapsa legionară, Codreanu 
spunea: „Decât să-i scriu cărţi şi să-i fac teorii peste teorii, 
prin pedeapsa aplicată unuia, arăt la toţi: aceasta este 
permis, aceasta nu e permis”*%*. E, aici, acelaşi refuz al 
teoreticului. În februarie 1937, prefaţând cartea lui Vasile 
Marin, Crez de generaţie, Nae Ionescu observa: „Vom 
spune nu spre meritul, ci spre cinstea lui de legionar care 

a trecut prin ceea ce biserica noastră numeşte tăierea voii 
şi lepădarea de sine, că Vasile Marin nu a lucrat în 
doctrină în sens creator. Nimeni dintre teoreticienii 
naţionalismului totalitar nu creează doctrină. Doctrina se 
creează prin fapta de flecare zi a Legiunii, aşa cum se 
desprinde ea din hotărârile celui aşezat de Dumnezeu în 
locul în care se porunceşte. Dar calităţile lui de claritate şi 
de preciziune făcuseră din el o autoritate a doctrinei 
legionare, dacă în Legiune poate exista, într-un fel 
oarecare, şi o altfel de autoritate decât cea care, prin 
delegaţie, porneşte de la cel care comandă”, Să reținem 
din această aserţiune a lui Nae Ionescu observaţia potrivit 
căreia „nimeni dintre teoreticienii naţionalismului totalitar 
nu creează doctrină”. E drept, crede profesorul de 
metafizică, doctrina aceasta se creează prin fapta Legiunii. 
Dar, mai încolo, observa totuşi că Vasile Marin, prin 
claritatea sa de preciziune, obținuse statutul de autoritate 
în materie de doctrină legionară. Astfel încât nu e inutil, ba 
chiar e justificat, efortul de a încerca să depistăm 
elementele posibile ale unei doctrine a legionarismului din 
cogitaţiunile unor teoreticieni, supunându-le unui necesar 
proces de aglutinare, cât de cât sistematică. Sau, mai bine, 
să desenăm o hartă posibilă a acestei doctrine, deşi chiar 
unii autori legionari cu aplecări teoretice o negau. Astfel, 
de pildă, Nicolae Roşu scria în 1938: „Doctrina legionară? 
Este credinţa în putere, în demnitatea lui, în onestitatea şi 
eroismul omului nou. Când o generaţie a ajuns să trăiască 
aceste virtuţi sufleteşti înseamnă că şi-a făurit o doctrină 
dincolo de idei şi raționamente. Programe? Organizarea 
acestei biruinţe. Transformarea unei stări de spirit care 
astăzi aparţine mişcării legionare într-o stare biologică a 
României legionare. Politica lui Corneliu Codreanu este 
întemeiată pe primatul românismului, fără compromisuri, 
fără putinţa unei intimidări venite din afară. Ca viaţă 
istorică care să mărească şi să adâncească tot ce este 
românesc. Corneliu Codreanu nu poate fi acceptat decât 

integralli] Mişcarea legionară este condusă de o fatalitate 
istorică: doctrina zace în săvârşirea faptică a omului nou, 
iar tutela în protecţia destinului”401. Să reținem, şi de aici, 
câteva idei, să le spunem forţă: omul nou cu calităţile sale 
intrinseci şi românismul integral înţeles în sens biologic. În 
acelaşi studiu, N. Roşu arăta că „mişcarea legionară este 
însufleţită de un ideal prometeic. Biologia acestui pământ 
a creat un om înzestrat cu toate calităţile organice şi 
sufleteşti ale rasei. Istoria l-a perfecţionat. Politica 
democratică l-a contrafăcut, l-a falsificat. Rasa nu se mai 
recunoaşte în el. Nu simt prea departe timpurile când într- 
o mişcare naționalistă erau prea multe idei şi prea multe şi 
chiar nefolositoare iniţiative pentru că se ciocneau între 
ele. A venit cârmaciul. Omul care înţelege şi simte rostul 
misiunii sale. Conducătorul. În loc de programe politice ni 
s-au dat oameni. Căci la ce pot folosi programele dacă nu 
sunt oameni care să le realizeze? Nimic nu este mai 
necesar pentru o mişcare de renaştere decât crearea 
omului. Pornind de idei, drumul omului nou a fost însufleţit 
de un ideal prometeic”. 

N-ar trebui ocolit, dată fiind puţinătatea textelor 
existente, unul, amplu, al lui Toma Vlădescu din 1935. 
Toma Vlădescu n-a fost legionar (deşi, o vreme, a scris şi la 
Buna Vestiri, ci cuzist şi adept intermitent al lui Crainic, 
scriind la Calendarul şi Porunca Vremii. Interesul acestei 
intervenţii stă în aceea că discută specificul doctrinar ai 
dreptei. Iar legionarismul este, incontestabil, o doctrină de 
extremă dreaptă cu, desigur, diferenţe specifice. 
Intervenţia lui Vlădescu e o replică la un eseu al lui Ralea 
(„Doctrina dreptei”), publicat în trei numere, din 
septembrie 1935, ale ziarului Dreptatea. Acolo, Ralea 
scria: „Naţionalism de import, naționalism internaţional e 
un nonsens. Dar tocmai aici stau paradoxul şi mizeria 
naţionalismului român. Lipsit de un gânditor care să fi 
găsit un postulat specific pentru a clădi o teorie proprie, 
naționalismul român şi-a luat punctele de bază de peste 

hotare, făcând mereu, cu o strânsă consecvență, 
internaţionalism naţionalist. De la început, dreapta română 
s-a situat într-un impas, într-o poziţie artificială”. Şi: 
„Domnii Cuza, Goga şi Corneliu Codreanu strigă contra 
partidelor, dar ei au şi întreţin partide. Cu tot spiritul de 
partidă] Adevărul e că: pe când democraţia se sprijină pe o 
multiplicitate de partide, dictatura se razămă pe unul 
singur”. Şi încă: „Nu numai că între democraţie şi 
naționalism nu este nicio antinomie posibilă, dar 
naționalismul este o invenţie a democraţiei. Inainte de 
1789 nu se poate vorbi de patriotismi Putem afirma mai 
mult, că numai democraţia poate fi cu adevărat 
naționalistă. În dictatură, unde nimeni nu poate vorbi, se 
poate presupune că sentimentul naţional e impus prin 
constrângere”1%2. Răspunsul lui Toma Vlădescu nu e lipsit 
de interes. Începea prin a demonstra caracterul funciar 
universal (fatal imitativ) al naţionalismului. „Acest caracter 
al naţionalismului, d. Ralea îl ignorează total şi, de aceea, 
el caută cu lumânarea o marcă de fabrică românească 
peste un conţinut eterni Să-l asigurăm pe d. Ralea că 
«doctrina» este aceeaşi, ideile, sentimentele la fel şi că 
peste toate nu se schimbă decât culorile drapelelor 
naţionale, care au şi ele un sens”.  “%$Şi, în al doilea 
foileton: „Acel  «Internaţionalism» al naţionalismului, 
despre care ni s-a vorbit ca de o tară iniţială a dreptei 
româneşti, nu era, în fond, decât caracterul universal, 
universalismul acestui naționalism care n-ar putea să fie 
altfel decât pretutindeni la fel în acest 
<«internaţionalism» pe care se grăbeşte d. Ralea să-l vadă, 
nouă ni se va îngădui să arătăm patrimoniul colectiv, 
numai, al ideii naționalei Iar în această «absenţă» de 
doctrină a dreptei româneşti, d. Ralea e iarăşi invitat să nu 
confunde atât de strident noţiuni prea clare ca să le putem 
ignora. Doctrina e aceasta care se vede, se simte şi se 
trăieşte - a noastră, a tuturor. Nimeni n-are asupra ei un 

drept de proprietate exclusiv, fiindcă nimeni n-a creat-o din 
nimic şi pentru uzul lui personaliă Dar d. Ralea a vrut să 
vorbească, probabil, de expresia chiar că naționalismul 
nostru a fost meditat îndelung de d. A.C. Cuza sau de N. 
Iorga (în alte vremuri), că el a fost genial definit, cântat de 
Eminescu sau, mai târziu, în strofele vijelioase ale lui 
Goga, lăsând la o parte chiar contribuţia imensă a Gândirii 
în fixarea poziţiilor naţionale şi spirituale ale dreptei 
româneşti”+04. Şi: „Naționalismul defineşte, pe plan social 
şi politic, însuşi echilibrul uman. El este comandat din 
adânc şi n-ar fi posibil să ne despărţim de el decât 
strâmbându-ne numai sau mutilând realitatea noastră. Se 
lamenta astfel inutil d. Ralea când îşi închipuia că este 
atâta de greu să construim o ideologie de dreapta; ea ni se 
oferă, dimpotrivă, singură, o trăim Suntem «fascişti» 
dacă vreţi, dar în măsura numai în care fascismul 
înseamnă naționalism, şi suntem «hitlerişti» - dacă ni se 
cere cu orice preţ -, dar tot numai în măsura în care 
hitlerismul participă la acel patrimoniu care este şi al 
nostru, care este deopotrivă al nostru”41%. Şi în sfârşit: „D. 
A.C. Cuza a construit, ideologic şi politic, un sistem unitar, 
codificând legile noastre de viaţă. Doctrina lui acoperă 
acum o jumătate de veachi E prea mult actuală această 
doctrină, prea mult o dezbatere în fiecare zi ca să nu se 
cunoască suficient elementele eil Ea (această doctrină, 
n.n.) va avea, cum e firesc, o secretă corespondenţă cu 
naționalismul de pretutindeni, de oriunde - exclusivismul 
naţional al lui A.C. Cuza nu aminteşte el adeseori chiar 
«programul de la Nancy» al lui Barres -, dar nu va fi, 
pentru aici, mai puţin independent şi nici mai puţin 
autonom. Dl Ralea ne-a vorbit de Maurras. Nu ne-a fost 
dezagreabil. Dar acolo, de pildă, unde Maurras ridică pe 
prim plan ideea monarhică de care are nevoie dezordinea 
franceză, d. A.C. Cuza pune accentul pe antisemitismul lui 

radical, pe care-l comandă stările de la noi”4%. Chiar cu 
disocierile lui Vlădescu, e imposibil de admis că A.C. Cuza 
a elaborat un sistem doctrinar pe a sa idee monomană a 
antisemitismului, pe care chiar Codreanu o găsea 
insuficientă, puerilă, constatând că nu mai e luată în 
seamă. Rămâne în picioare ceea ce şi Vlădescu numea 
„naționalismul de pretutindeni”, o implicită recunoaştere a 
sintagmei lui Ralea „naționalism de import, naționalism 
internaţional”, ceea ce este, într-adevăr, un nonsens. 

E drept, legionarismul n-a răspuns opiniei lui Ralea. 
Şi asta pentru că, în cap cu Codreanu, nu punea preţ (am 
mai spus-o) pe definiri doctrinare. Nu e mal puţin adevărat 
că unii exponenţi ai mişcării o considerau efectiv de natură 
spirituală. Vreau să spun că negau mişcării caracterul ei 
politic, plasându-se exclusiv în spiritual. Victor (Puiu) 
Gârcineanu spusese: „Mişcarea legionară este înainte de 
toate o revoluţie spirituală, una din acele prefaceri 
lăuntrice şi totale ale sufletului omenescţii Nu un partid 
politic se ridică prin mişcarea legionară. Ci o lume nouă se 
naşte, în întregime şi organic, «lume legionară» „*%. În 
1937, ideea o afirma şi Ernest Bernea: „Legiunea râu este 
un partid politic, ci este o lume nouă. Partid politic poate fi 
în faţa urnelor, dar nu în faţa istoriei. Toată greşeala aici 
stă: e o chestiune de perspectivă. Orice partid poate fi 
distrus de un altul la putere, fie prin luptă, fie prin 
«realizare de program», numai Legiunea nu. Aceasta 
pentru că mişcarea tineretului este o nouă spiritualitate, o 
nouă viziune de viaţă care va defini şi va aşeza noi vremuri 
româneştiii] Şi adevărata înnoire vine odată cu omul nou al 
tineretului, odată cu desăvârşirea marelui gând al 
Căpitanului”+%. La omul nou, ca element-pivot al noii 
spiritualităţi, ne vom referi mai încolo. Deocamdată, e 
necesar efortul de a depista segmente teoretice ale acestei 


406 Idem, „Naţionalism şi doctrină (V). Ideea de autoritate şi specificul 
românesc", ibidem nr. 230, 13 octombrie 1935. 

407 Apud Vremea, XII, nr. 571, 29 septembrie 1940. 

408 Ernest Bernea, „Legiunea şi partidele politice", Rinduiala, 1937, 
voi. II, nr. 9-10, p. 398. 


spiritualităţi, pe care, mereu, le găsim formulate per a 
contram, numai prin delimitare de alte zone doctrinare. Să 
apelez, pentru asta, la reflecţiile lui Al. Cantacuzino. Într- 
un eseu din 1933, observa: „Sensibilitatea şi reflexele de 
gândire stârnite de spiritualitatea legionară creează în 
omenire o purtare nouă, diametral opusă felului de a fi al 
unei lumi comuniste marxiste faţă, spre exemplu, de 
creştinism şi de religie, faţă de viaţă şi faţă de moarte, faţă 
de nemurirea sufletului, faţă de determinism şi de liberul 
arbitru omenesc, faţă de personalitatea omului, faţă de 
fericirea omului, faţă de naționalism şi rase, faţă de lupta 
de clase”. Apoi aceste declaraţii de principii sunt urmărite 
analitic. Mai întâi despre convingerea creştin-ortodoxă a 
legionarilor: „Noi, legionarii, suntem creştini, credem în 
mântuitorul nostru lisus Christos, credem într-un singur 
atotştiutorul şi dătător de viaţă şi de moarte, un Dumnezeu 
care se îngrijeşte de soarta noastră, un Dumnezeu cu care 
comunicăm, cu care suntem în legătură şi totuşi un 
Dumnezeu în afară şi deasupra întâmplărilor şi normelor 
omeneşti. Comuniştii marxişti simt anticreştini, sunt 
antireligioşi, şi sunt inspirați de un vag panteism 
naturalisti Nu ştim dacă jidanii comunişti, în perfidia lor, 
s-au lepădat de cultul mozaici De o parte avem o 
societate legionară, cu viziunile şi orizonturile lărgite prin 
imaginile fermecătoare ce şi le creează despre o lume 
cerească fără margini şi despre o veşnicie care luminează 
nimicnicia noastră a oamenilor. De altă parte avem o 
colectivitate deasupra căreia nu există nimic 
transcendent] Adevărata diferenţă între cele două 
umanităţi, aceea curat creştină şi legionară şi cea 
comunistă, adevărata opunere între ele este vechea ceartă 
în care de o parte se află cei ce se lasă conduşi de 
stimulentul fericirii cereşti şi de consideraţii de conştiinţă 
şi de respect de sine, de altă parte acei care sunt atraşi 
numai de posibilităţile de bucurie, de desfătare şi 
comoditate lumeascăM Aceste două religii cu feţe diferite 
se combat de aproape două mii de ani”. Definitorie i se 
pare a fi lui Al. Cantacuzino (şi nu numai lui) şi atitudinea 


faţă de moarte: „Nimic nu determină, nu defineşte sau 
deosebeşte mai exact o viaţă, nimic nu modelează mai 
hotărâtor o fiinţă omenească sau societatea decât felul de 
a privi şi de a primi moartea. Un neam de oameni 
nepăsători de moarte este un neam sortit unor biruinţe 
nesfârşiteii în lumea legionară noi nu numai că ne 
mândrim cu nepăsarea faţă de moarte, dar ne fălim cu 
iubirea de moarte. Concepţia legionară faţă de moarte se 
înfrăţeşte, peste douăzeci de veacuri, cu învăţămintele lui 
Zamobds care a propovăduit printre geto-traci cultul 
nemuririi sufletului Stând pe linia creştin-spirituală, noi, 
legionarii, suntem preocupaţi în primul rând să cucerim 
marile însuşiri naţionale sufleteşti şi trupeşti, calităţile 
alese ale omului românesc, cerute de mărirea şi slava 
destinului său”. În sfârşit, a ţinut să marcheze deosebirea 
celor două Weltanschauinguri faţă de naționalism şi rasă: 
„Putem concepe un universalism naţionalist în locul unui 
internaţionalism proletar deoarece între statele naţionale 
se vor încheia legi care vor ordona convieţuirea lor paşnică 
în univers, pe temeiuri de onoare şi de respect al virtuţilor 
morale şi de sângele fiecărui neam. Este deci fals că 
naționalismul înseamnă învrăjbire şi război între natiunii 
Naționalismul legionar este însă înfrânt de însuşi spiritul 
dreptului naţional şi de limitele teritoriale ale stăpânirii 
unei rase Ceea ce desparte cele două lumi este o 
deosebire de finalitate Una este concepţia legionară 
asupra rostului fiinţei omeneşti în genere şi asupra omului 
român. Alta este concepţia comunistă. Aici trăieşte o linie 
cu resorturi morale, cu ambiţiuni eroice, exaltări sufleteşti 
şi falnice  închipuiri de mândrie şi de demnitate 
românească, cu întruchipări şi imagism despre o nație de 
români sănătoşi, de statură înaltă, cu suflet şi trup 
voinicesc, gata să moară strajă neînvinsă în graniţele 
românismului pentru apărarea şi înălţarea creaţiilor 
geniului românesc Finalitatea ce şi-o propune societatea 
legionară este perfecţionarea şi înfrumusețarea lumii 
sufletului şi generarea însuşirilor fizice şi morale ale 
omului român. Codul de comoditate şi de confort, de 


îmbogăţire exterioară şi de progres tehnic rămâne un scop 
lăturalnic”40%9. 

E greu să nu se observe generalitatea acestor 
observaţii, cărora le cam lipseşte diferenţa specifică. A 
spune că sensibilitatea legionară se rezumă, sub raport 
spiritual, la atitudinea religios-creştină, la neînfricare, ba 
chiar la exaltarea morţii şi la convingerea naționalistă 
bizuită pe conceptul de rasă e, se pare, o planare încă în 
vaga generalitate. Orice doctrină naționalistă ar putea-o, 
în egală măsură, revendica. Poate însă că exaltarea 
eroicului şi a cultului morţii, pentru a reînvia, simt 
elemente care caracterizează cu deosebire spiritualitatea 
legionară. 

In 1937, acest autor a revenit asupra chestiunii, 
adăugându-i alte trăsături caracteristice. Mai ales 
dimensiunea violenţei. „Faţă de plămada simţirii şi 
sufletului românesc din vremea noastră - scria Al. 
Cantacuzino -, propovăduim violenţa. Nu aprobăm ura. 
Admitem violenţa. Nu sub forma de mijloc brutal şi 
material de transformare a stărilor de fapt în statul român, 
dar ca metodă de educaţie naţională. Şi ca remediu pentru 
a stârni virtuțile inimii române şi a stârpi cusururile 
atavice ale firii noastre naţionalei Eu admit violenţa nu 
spre a realiza un rezultat material momentan în fapte, ci 
vreau să dobândesc o tradiţie nouă de simţire şi să 
schimbăm una veche. Vreau mai presus de toate 
schimbarea omului românii Violenţele noastre dacă au 
erupt în vreme de exasperare, din firea unui legionar, când 
se simţea sugrumat de o furtunoasă şi dreaptă mânie, au 
fost totdeauna fapte gratuite fără profit sau răsplată, fără 
utilitate pentru făptuitori Persoane cu prejudecăţi... 
îndopaţi cu unele cunoştinţe rău mistuite, ne dojenesc: 
creştinismul este religia blândeţii, a milei şi a iertării. Ea 
porunceşte să ne iubim duşmanii şi asupritorii; să ne 
ducem Crucea, după pilda Mântuitorului, până la capătul 
drumului pe Golgota şi ne vom mântui. Noi nu credem că 

această tălmăcire este cea adevărată a Mântuitorului 
Noi nu spunem că în unele împrejurări violenţa pe care 
suntem constrânşi să o întrebuinţăm nu ar fi un păcat după 
religia creştină. Sustinem însă că este un păcat necesar, 
făcător de bine, răsturnător de nedreptăţi”. Şi, mal încolo: 
„Avem datoria să cultivăm în noi germenul viril, slujind la 
împlinirea menirii noastre şi la creşterea noastră către 
înflorire şi rod. Dacă sfinţenia nu este unica linie de 
mântuire, şi nu este, deoarece vieţuim într-o lume 
satanică, dovedim că e o altă linie care duce la învierea 
neamurilor, e linia eroismului Suntem, deci, credincioşi 
îndrumătorilor creştini când dăm legionarilor o creştere de 
eroi, iar nu de sfinţii] Eu spun: singurul mijloc de 
schimbare este revoluţia. Adevărata conştiinţă a eului 
german s-a făcut prin revoluţia hitlerianăii] Tot aşa în Italia 
conştiinţa demnităţii eului italian rezultă din revoluţia 
mussolinianăţi] Deci porunca noastră, consemnul nostru 
este, înainte de orice: Revoluţia. Revoluţia în două acte: 
revoluţionarea sufletului şi revoluţionarea stărilor sociale 
şi economicejă în revoluţia ce o pregătim noi, noutatea 
este mentalitatea noastră eroică în opunerea cu 
mentalitatea de profiti A voi este o hotărâre tot atât de 
absurdă ca aceea de a curarisi cangrena fără a opera 
integral organismul infectati] Bacilii jidoveşti cresc 
îndeosebi în bulionul de cultură burghezo-capitalistă sau 
comunistă”. Şi apoi, concluzia: „Revendicăm violenţa, 
spiritul revoluţionar şi eroismul drept virtuţi constitutive 
ale inimilor creştine legionare Credem că pe lângă 
sfinţenie, eroismul este o altă cale de mântuire, o cale 
dragă lui Dumnezeu, deoarece înlesneşte mântuirea 
laolaltă în obştii naţionale. Nu numai atât. Eroismul, în 
acest ciclu al vremurilor noastre, este singurul mijloc care 
rămâne deschis neamurilor spre a-şi dobândi mântuirea. 
Sfinţenia pentru un neam ar fi o metodă de sinucidere; ori 
sinuciderea este un păcat creştin, iar nu salvarea din 
păcat Iubirea legionară înseamnă mai mult decât a iubi, 
înseamnă a fi pregătit pentru moarte, această plăcere a 
dăruirii în moarte; sorbită cu nesaţ, sculptează în chip de o 


domnitoare unicitate, toată figura morală a generaţiei 
noastre legionarejii Două zâne mal tinere ne vrăjesc nouă 
sufletele: este zâna jertfei şi zâna Morţii "110. 

Oricum ar fi explicat Al. Cantacuzino (şi alţii 
asemenea), contradicţia rămânea nudă şi interogativă. 
Cum se putea concilia violenţa cu spiritul milei creştine pe 
care îl predica, deopotrivă, mişcarea legionară? Era, 
oricâte explicaţii s-ar fi găsit, o contradicţie în termeni. 
Mai ales că această violenţă luase, încă înainte de 
înfăptuirea prorocitei revoluţii legionare, forma sancţiunii 
punitive, ucigând adversari sau trădători. Sancţiunea, prin 
glonţ, de către Codreanu, încă în 1924, a lui Manciu şi a 
altor doi poliţişti, tentativa de asasinat a lui Ion I. Moţa 
împotriva lui Vernichescu, apoi asasinarea lui I.G. Duca, în 
1933, a lui M. Stelescu, în 1936, a lui Armand Călinescu, în 
1939, sunt probe ale căderii în păcat. Probe la care se 
adaugă, în 1940, asasinarea celor 64 de demnitari 
încarceraţi la Jilava, apoi a lui Iorga şi Madgearu. În 
sfârşit, asasinatele din zilele rebeliunii. E de neimaginat 
totuşi şi potrivnică învăţăturii creştine, de care atâta caz 
făcea legionarismul, ridicarea deopotrivă a crucii şi a 
revolverului. Argumentul cu necesitatea  prevalentei 
eroicului nu rezolvă antinomia. lar cultul morţii, atât de 
exaltat, ar justifica sacrificiul, prin moarte, al legionarului 
pentru cauza sa. Dar nu şi făptuirea morţii ca mijloc de 
pedeapsă aplicat adversarilor. Mai grav era că în mişcarea 
legionară erau mulţi preoţi care utilizau deopotrivă crucea 
şi puşca. Referindu-se la această ireconciliabilă antinomie, 
C.Z. Codreanu a luat-o în discuţie, într-una din circulările 
sale: „Dacă preoţii binecuvântează armele, înseamnă că 
sunt bune. Dacă sunt bune, înseamnă că le pot întrebuința 
şi ei (căci e penibil, în adevăr penibil, ca ei să spună 
soldaţilor: trageţi numai voi cu ele, noi nu tragem, că e 
păcat). lar dacă nu simt bune, pentru ce să le 
binecuinntezil Preotul cu crucea şi cu puşca? întreb: cine 
va putea scoate din istoria românilor sau care Sinod va 
putea afurisi pe Popa Balint şi pe alţii ca el, care au stat în 

adevăr cu puşca într-o mână şi cu crucea în alta? Pe 
câmpul de luptă sunt trădători Ei sunt împuşcaţi de 
plutonul de execuţie. Biserica nu afuriseşte plutonul. Din 
contră, ia parte în scenă. Biserica spune: cel ce a ucis nu 
poate fi preot. Răspund: la Carmen Sylva este preot un fost 
învăţător, căpitan în timpul războiului, care a tras şi a ucis, 
a ucis mulţi. Şi ca el sunt foarte mulţi preoţi. Pe cei ce au 
ucis pe Stelescu, se zice că trebuie daţi afară de la 
Teologie. Cred că nu şi pentru motivul de mai sus, dar şi 
pentru altul. Ei pot zice: nu ne facem preoţi. Ne facem 
cizmari. Dar vrem să învăţăm Teologia. lată fapte. Fapte de 
pe pământ. Cred însă în superioritatea Bisericii creştine. 
Biruinţa veşnică şi adevărată este biruinţa născută din 
martiri”, Sofisma groasă înlănţuie consideraţiile lui 
Codreanu. A-i absolvi de păcat până şi pe ucigaşii lui 
Stelescu pentru că, în război, au fost preoţi care au fost 
nevoiţi, în luptă, să tragă (nefiind însă preoţi) e o culme a 
disculpării. De altfel, nicadorii (ucigaşii lui Duca) şi 
decemvirii (ucigaşii lui Stelescu) erau glorificaţi şi 
consideraţi eroi ai Legiunii. A-i declara martiri şi eroi pe 
nişte ucigaşi de către o mişcare politico-spirituală care 
afirma valorile creştinismului, iată nu o sofismă, ci o 
aporie. Şi, din păcate, ea a însoţit mişcarea legionară de la 
geneză până în zilele tulburi ale rebeliunii. 

De altfel, chiar naționalismul şovin (proiectat nu 
numai în dezideratul revoluţiei legionare) era contrazis de 
principiul fundamental al ortodoxiei creştine, mila faţă de 
semen. lar naționalismul cel mai virulent, cu incitări 
efectiv pogromiste, e o caracteristică a mişcării legionare, 
afirmată din capul locului (1927), înainte deci de fiinţarea 
modelului hitlerist. Această contradicţie a fost discutată în 
epocă de spirite cu vocaţie teoretică. Radu Dragnea, 
apropiat cercului Gândira, a publicat, în 1937, în Buna 
Vestire, ziarul mişcării legionare, un eseu cu titlul 
„Ortodoxie şi naționalism” în care afirma: „a fi însă 
naţionalist este o grea cădere în păcat de care nădăjduim a 

ne mântui în ortodoxie”1!2?. A răspuns, în Predania, Nae 


Ionescu: „După impresia mea, dl Dragnea socoteşte că 
poate opune ortodoxia naționalismului care nu se 
identifică îmi închipui că nu greşesc prea mult când 
socotesc că la domnia sa opoziţia aceasta decurge dintr-o 
înţelegere strict biologică a naţiei, viaţa spirituală fiind de 
competenţa şi domeniul ecumenicităţii creştine. A crede că 
se poate trece, în veac încă, peste hotarele confesionale şi 
politice înseamnă a uita că şi istoria tot din Dumnezeu e 
făcută, şi a socoti că se poate anula realitatea formelor de 
viaţă aşa cum le-a lăsat Dumnezeu. Atitudine categoric 
falsă, cel puţin pentru simţul realist şi istoric al 
ortodoxiei Domnia sa crede că «a fi naţionalist este o 
grea cădere în păcat». De ce însă a fi naţionalist este o 
grea cădere în păcat, atunci când, totuşi, a aparţine unei 
naţiuni e un fapt firesc şi necesar, nu ne lămureşte d. 
Dragnealii Dacă apartenenţa la o naţiune e un fapt firesc, 
naționalismul trebuie să fie şi el o atitudine firească şi 
nicidecum o grea cădere în păcat Națiunea e nu numai 
categoria logică, ci şi colectivitatea reală care ne defineşte 
pe fiecare din noi, locul, cadrul şi principiul întregii 
noastre acţiuni şi existenţa în veac; în naționalism nu e 
numai o doctrină politică, cum pare a voi să lase a se 
înţelege d. Dragnea, ci o atitudine polivalentă, care 
acoperă tot aşa de bine sectorul spiritual sau economic, 
politic sau cultural-estetic al activităţii noastre. De unde 
urmează însă că opoziţia naționalism ortodoxie nu e 
valabilă”115. 

Cum îi era felul publicistic, Nae Ionescu opera cu 
paradoxe şi sofisme, ocolind să răspundă antinomiei 
relevate de Dragnea. Acesta i-a răspuns lui Nae Ionescu, 
fireşte, tot în Buna Vestire, după ce tot aici au glosat pe 
marginea incidentului Dragoş Protopopescu şi Toma 
Vlădescu: „Pentru că au fost naţiuni, nu urmează că ele au 
fost şi naţionaliste ca azi, precum îşi închipuie d. Nae 

Ionescu. El nu s-a născut odată cu națiunea, ci este un 
adaos, ca păcatul de la făptură care astfel a sfărâmat 
ecumenicitatea creştină De unde înainte de era 
naționalităților, românii se puneau în universal prin 
ortodoxie, pe urmă ei au tins într-acolo fie pe calea 
democraţiei, ca liberalii, fie prin mijlocirea zeităţii 
raţiunea, ca la  junimiştilii Da, Maiorescu este 
universalizant, raţionalist, nevoind să ştie că vorbeşte aşa, 
ca în Germania, într-o cultură ortodoxă. Asta înseamnă să 
n-ai simţul istoric al realităţii concrete. Azi nici ion om de 
bună-credinţă nu mai trage la îndoială naționalismul lui 
Maiorescu care, pe această temă, a fost nedreptăţit de unii 
contemporani. Şi, când d. Nae lonescu zice că 
naționalismul «acoperă tot aşa de bine sectorul spiritual 
sau economic, politic sau cultural-estetic al activităţii 
noastre», ne întrebăm: îl acoperă şi la acest înaintaş în 
ştiinţa d-sale de carte? în sectorul spiritual Maiorescu 
rămâne descoperit cel puţin pentru un ortodox ca d. Nae 
Ionescu, fiindcă nu se acoperă din partea ecumenică şi a 
vecieilii Spiritualitatea cuiva nu se determină după cum se 
acoperă sau nu cu neamul, ci după starea aceluia faţă de 
ecumenic şi vecie. lar ortodoxia, într-adevăr, acoperă 
națiunea, dar națiunea singură, fără ortodoxie, nu acoperă 
spiritualitatea. lată ce scapă judecății domnului Nae 
lonesculii Naţionaliştii români care tresaltă de fericire 
uită, adeseori, că bunul acesta al lor care-i califică îl au şi 
alte popoare. Păcatul naţionalismului nu e local, ci în tot 
locul unde a sfărâmat starea de spirit ecumenică dinaintea 
săvârşirii lui. A cunoaşte aceste lucruri nu înseamnă a 
steriliza sentimentul naţional; înseamnă a năzui, ideal, la 
creaţia culturală sub prisma ecumenică şi a fi conştient, în 
chip real, de primejdia politică a principiului 
naționalităților  generalizat”414. Să amintesc şi de 
intervenţia, în această dezbatere, a lui Petru Manoliu, 
discipol al lui Nae Ionescu. Acesta a observat, la capătul 
intervenţiei: „Scopul nostru este tot  lămurirea 

naţionalismului şi a ortodoxiei, cu deosebirea că noi 
rămânem credincioşi poruncii lui Hristos: «Nimeni nu 
poate sluji, în acelaşi timp, la doi stăpâni: şi lui Dumnezeu, 
şi Satanei». Teza noastră este, deci, următoarea: nu putem 
acoperi structural comunitatea de destin a naţiei cu 
comunitatea de iubire a bisericii”415. 

Pornim de la această dezbatere, care a preocupat 
mult, pentru că, într-adevăr, punea degetul pe o rană care 
durea: concilierea posibilă dintre naționalism şi învăţătura 
hristică a iubirii aproapelui, indiferent de națiunea căreia îi 
aparţine. Era, cum spuneam, o chestiune dureroasă pentru 
întreg naționalismul şovin românesc şi, în special, pentru 
legionarism. În 1937, Mihail Polihroniade - primul dintre 
criterionişti care a aderat, public, la Garda de Fler - se 
întreba şi el, pornind de la polemica Dragnea-Nae Ionescu, 
care ar fi relaţia dintre Biserică şi Legiune. „Care sunt 
raporturile dintre bisericăântruparea ideii creştine - şi 
legiune - întruparea ideii naţionale?[ii Contrazicătorii 
domnului Nae Ionescu sunt foarte îmbibaţi de 
occidentalism şii] oarecum necunoscători ai realităţilor 
noastre răsăritene. Pentru că problema creştinism- 
naționalism este specifică problematicii occidentale, 
catolice, ca şi problema stat-biserică sau națiune-biserică. 
Istoria răsăriteană, istoria ortodoxiei noastre nu cunoaşte 
asemenea opoziții. La noi, în Răsărit, biserică, stat, naţiune 
au mers totdeauna mână în mină”. Or fi mers astfel 
laolaltă. Rămâne însă întrebarea posibilităţii concilierii 
dintre naționalismul şovin şi învăţătura creştină despre 
iubirea aproapelui. Polihroniade a ocolit răspunsul, totuşi 
singurul esenţial, şi a preferat să dizerteze despre 
deosebirea dintre naționalismul occidental şi cel 
răsăritean: „Între naționalismul occidental şi naționalismul 
nostru răsăritean, legionar, deosebirea structurală se face 
tocmai pe tema problematicii religioase, pe tema modului 
în care mişcarea noastră concepe raporturile între naţiune 
şi biserică, între neam şi Dumnezeu. Şi fascismul, şi 

naţional-socialismul oricât ar voi ele să răstălmăcească 
lucrurile sunt materialiste Fascismul deifică statul, 
naţional-socialismul deifică rasajăi Cu totul altfel stau 
lucrurile în mişcarea legionară. Statul, națiunea nu sunt 
scopuri în sine. Mişcarea noastră nu tinde numai la 
împlinirea lumească a neamului românesc, ci la călăuzirea 
lui pe calea mântuirii Tindem, prin toate faptele şi 
gândurile noastre, către linia bisericii creştine în aceasta 
stă originalitatea profundă a fenomenului legionar. În 
strădania mişcării noastre de a duce un neam întreg pe 
calea mântuirii Biruinţa legionară va însemna pentru 
poporul român nu numai o renaştere naţională, ci şi o 
renaştere a vieţii creştine” 1. 

Aşa or fi stând lucrurile, cum le prezintă 
Polihroniade. Ignoratio elenchi rămânea însă în picioare. 
Pentru că întrebarea era (repet) cum se conciliază o 
mişcare spiritual-politică ce afirma profunde convingeri 
creştine cu practicarea - şi elogiul - omuciderii şi 
cultivarea urii interetnice. 

A fost un moment, în februarie 1937, când Biserica 
Ortodoxă Română, ca instituție, după slujbele 
înmormântării lui Moţa şi Marin, a fost invitată de 
Ministerul Cultelor (o ceruse şi parlamentul) să recomande 
preoţilor a nu participa la activităţi politice. Vizată era, în 
chip direct, mişcarea legionară. Biserica a refuzat să dea 
ascultare acestui îndemn, declarând că „nu va interveni în 
lupta dintre partidele politice pentru a declara pe unul mai 
bun ca celălalt”. Exultând, Nae Ionescu a comentat 
decizia: „În fond, Ministerul Cultelor nu urmărea scoaterea 
preoţilor din politică, ci ceva mai precis, interdicţia pentru 
preoţi de a sprijini, prin participarea lor, mişcările 
naţionaliste  aşa-zise de extremă dreapta. Intenţia 
întâmpinării ministeriale nu era, de altfel, nici măcar 
acoperită, ea căpătând, în anumite pasagii, o exprimare 
categorică. La această cerere, care avea caracterul unei 
injoncţiuni, biserica românească a răspuns printr-un refuz 
clar. Răspunzând aşa cum a făcut-o, Sfântul Sinod a 
asigurat o victorie nu numai a bisericii ortodoxe, ci şi a 


naţionalismului românesc”. Şi apoi continuă: „În pragul 
unei Europe totalitare, împărţită în naţiuni care sunt tot 
atâtea unităţi organice şi spirituale, Biserica ortodoxă care 
îşi dă seama că organizează viaţa religioasă a naţiei, că 
este însăşi viaţa în nevoia ei de a trăi pe Dumnezeu, nu mai 
are nicio iertare de cerut, nicio umilinţă de suportat, nicio 
separație de temut. Ea ştie că statul, fiind dator să 
organizeze viaţa naţiei în totalitatea ei, nu poate scoate în 
afară de stat biserica - parte esențialmente integrată a 
naţiei. Şi urmând indicaţiile precise ale realităţii, preferă 
să se pună în conflict cu statul decât să se desolidarizeze 
de naţiune. Preferă pentru că e sigură că mai curând sau 
mai târziu, vrând sau nevrând, statul nostru va trebui şi el 
să ajungă la imperativul - istoric şi românesc totodată - al 
naţiunii totalitare”4'6. Într-una din circulările sale, datată 
25 septembrie 1934, Codreanu scria: „Uzând de linia 
creştină a mişcării noastre şi de convingerea mea 
creştină”. 

Fenomenul de devoțiune creştină a legionarilor cu 
ritualul adecvat, până la formele mistice adaptate de 
Codreanu în ultimii doi ani de viaţă, era incontestabil de 
bună-credinţă şi efectiv sincer. Se întâmplă însă că era 
contrazis de convingerea că dreptatea trebuie dobândită 
nu prin lege, ci pe cale individuală. Ba chiar că glonţul e 
un mijloc necesar. Iar iubirea creştină ar fi valabilă numai 
între camarazi. Ceilalţi, socotiți duşmani, file evrei, fie 
creştini, trebuiau urâţi şi, când e cazul, pedepsiţi până la 
ucidere. Repet, creştinismul şi pietatea legionarilor intrau 
într-o insolubilă antinomie cu spiritul creştin. 

5. Legionarismul, sub raport doctrinar, a cultivat 
vizionarismul. Blestemele toate erau aruncate asupra lumii 
vechi, venală, iudaizată prin democraţie falsificatoare, 
malefică prin afacerism şi politicianism, şi se promitea 
crearea unei alte lumi, fireşte, înnoitoare. De la Moise 
încoace (ca să limităm lucrurile la civilizaţia iudeo- 

creştină), toate noile religii au năzuit să creeze o lume 
nouă, printr-un om nou. Au promis această zămislire şi n- 
au încetat să spere că o vor înfăptui. Lectura operei 
tuturor utopiştilor, de la Platon încoace, înmărmureşte prin 
fantasma visării unei lumi noi şi a unui om pe măsură. Dar 
la lectură, realizezi, de îndată, ce avorton se află în acele 
eprubete sub flacără! Doctrina lui Marx şi Engels a crezut, 
şi ea, în himera creării altei lumi şi a apariţiei unui om 
altfel construit etic şi spiritual. Fascismul şi hitlerismul nu 
au operat cu alte valori. Ce a ieşit din aceste visări, unele 
sincere şi înflăcărat idealiste, s-a cam văzut! Şi Ceauşescu 
ne tot vorbea de omul nou, anunţându-ne iminenta lui 
apariţie, în virtutea unui cod moral pe care îl elaborase şi-l 
oferea spre studiu şi iluminare. Sigur că natura umană e 
imperfectă în ale ei alcătuiri, iar cea sociopolitică e pe 
potriva ei. Visarea utopică a unui antidot e de înţeles. Dar 
prea s-a abuzat de aceasta. lar regimurile totalitare (de 
dreapta sau de stânga) se credeau chiar îndreptăţite să 
nimicească, în acest scop, efectiv fizic, pe cei netrebnici 
(rase inferioare sau clase exploatatoare), pentru a înălța, 
pe acest teren curăţat, viaţa cea nouă, cu omul ei nou. 
Veacul nostru, poate cel mai sângeros din epoca modernă, 
a avut parte de aceste fantasme ale răului. Această 
purificare pentru reînnoire a fost clădită pe uciderea a 
milioane de victime şi, probabil, mult mai multe au ispăşit, 
prin lagăre şi temnițe, pentru aceleaşi proiecte 
„grandioase”, totdeauna „revoluționare ”. 

Revoluționar (nu se anunța o iminentă „revoluție 
naţională”?), legionarismul vestea omul nou, făuritor al 
lumii noi (să mai spun că profund şi autentic româneşti?). 
C.Z. Codreanu, necultivând sau neagreând cartea şi 
elaboraţia doctrinară, a preferat să vorbească despre 
proiectele sale vizionare aproape în termenii 
regulamentelor militare, în acel al său Vademecum care 
este Cărticica şefului de cuib, se pronunţa, pe puncte, ca - 
spuneam - într-un regulament militar: „Punctul 67. Că 
statul bazat pe ideologia veche a Revoluţiei franceze se 
ruinează. În lume se pune problema unui stat nou. El poate 


fi foarte bun sau foarte rău. Cum va fi? După cum ni-l vom 
face. 

Punctul 68. Statul nou însă nu se poate baza numai 
pe concepţii teoretice de drept constituţional. Statul nou 
presupune, în primul rând, şi ca un lucru indispensabil, un 
tip nou de om. Un stat nou cu oameni cu păcate vechi nu 
se poate concepe. 

Punctul 69. Omul nou sau națiunea înnoită 
presupune o mare înnoire sufletească, o mare revoluţie 
sufletească a poporului întreg, adică o împotrivire direcţiei 
spirituale de astăzi şi o ofensivă categorică în contra 
acestei direcţii. 

Punctul 70. În acest om nou vor trebui să învieze 
toate virtuțile sufletului omenesc. Toate calităţile rasei 
noastre. În acest om nou vor trebui ucise toate defectele şi 
toate pornirile de rău. In acest tip de erou - erou în sens 
războinic - pentru ca să poată prin luptă să-şi impună 
părerea -, erou în sens social: incapabil, după victorie, de a 
exploata munca altuia, eroul muncii, uriaşul creator prin 
muncă al ţării sale, trebuie să fie concentrat tot ce a putut 
strânge mai bun în timpul miilor de ani poporul român. Pe 
acest om îl aşteptăm, pe acest erou, pe acest uriaş. Pe el se 
va baza statul cel nou, România de mâine. Mişcarea 
legionară, înainte de a fi o mişcare politică, teoretică, 
financiară, economică etc. de formule, este o şcoală 
spirituală, în care dacă în intra un om, la celălalt capăt va 
trebui să iasă un erou'41!8. Şi-a reluat ideea în anul 
următor, într-un interviu acordat publicaţiei italiene 
Giornale d'Italia. „Programul meu - spunea acolo - e 
constructiv. Mă gândesc la cea mai grea şi cea mai mare 
construcţie a omului nou (subl n.). Nu numai a omului fizic 
şi intelectual. Acesta e deja prezent în România. Dar a 
omului moral încă ne lipseşte. Vreau cu orice preţ să creez 
un tip de erou: înţeles nu numai în sensul unui luptător pe 
câmpul de bătălie, dar în sensul unui muncitor, un 
muncitor cu mare încredere în naţiune şi în viitorul ei şi de 

mare onestitate şi cinste, în viaţa sa publică şi privată. 
Acesta este punctul esenţial. Programul meu se referă, 
înainte de toate, la virtutea omului. De la această nouă 
bază morală ne putem întoarce apoi la ridicarea rasei 
noastre şi la raporturi noi cu alte rase care populează 
teritoriul românesc şi în special cu aceia care ne mânuiesc, 
jidanii acaparatori. Şi după aceea va trebui să ne gândim 
la agricultură, la lucrări publice, la oraşe, la străzi, la căi 
ferate."4 Am uitat să spun că în Cărticicaiil existau şi 
norme ale legionarilor. Erau şase cu totul. Aceea indicată 
la numărul 4 suna astfel: „Legea educaţiei: trebuie să devii 
altul Un erou. În cuib fă-ţi toată şcoala. Cunoaşte bine 
Legiunea”1%. Nu altfel va gândi alt cofondator al Legiunii, 
al doilea în importanţă după Codreanu: „Nu cred că va 
nega cineva această situaţie de acum 5 - 10 ani, care 
concretizează două lumi deosebite, în germeni: lumea 
reformei naţionale de metodă căldicică, pe cale democrat- 
parlamentară, incapabilă de a face faţă volniciilor 
guvernamentale şi incapabilă de a zgudui adâncurile 
sufleteşti ale neamului spre a-l ridica în lupta decisivă, şi 
lumea eroică, a revoluţiei spirituale şi morale a naţiunii, 
care n-are decât două ieşiri: moartea sau victoria” ®t, 
Despre omul nou va medita, în 1937, şi gardistul 
Nicolae Roşu: „Autoritatea omului nou izvorăşte din voinţa 
personală de a impune o atitudine. Ea este o formă 
dinamică a vieţii, o expresie îndrăzneață a curajului şi a 
sacrificiului. Omul nou înlătură mitul maselor, al 
mulțimilor, dispreţuieşte vulgul şi le înlocuieşte cu elitele, 
cu aristocrația, cu minoritățile organizate şi coerentei 
Zvâcnirea de viaţă a omului nou este condiţionată de 
chemarea sângelui şi de imperativul rasei, de destinul 
istoric al naţiunii”. În sfârşit, merită reţinută şi această 
meditaţie antiintelectuală: „Atitudinea generaţiei noi este 
eminamente programatică. Ea porneşte de la cunoaşterea 

vieţii prin fapte, nu prin idei. Direct deci, nu indirect. 
Astfel se explică şi neînţelegerea generaţiei precedente 
care a trăit în cărţi şi în idei, a activat în virtutea unor 
sisteme de gândire şi s-a afirmat pe un plan cultural. 
Trecerea de la idei la fapte, de la realitate la vis, este 
asemănătoare unei soluţii de continuitate, unei sfâşieri 
interioarejă într-adevăr, ce este fascismul altceva decât o 
învolburare de forţe tinereşti? Fascismul este o congestie 
juvenilă. Prin fapte, nu prin contracte ritmate a muşchilor 
s-a ridicat puterea în Italia. Chiar regimul de astăzi se 
bizuie numai pe energia spontană a generaţiilor tinere. 
Tinerimea creează un nou stil de viaţă în Italia. Fascismul 
nu a avut însă la baza ideologiei sale un fond culturali 
Aşadar, vina este a culturii, a intelectualilor care nu s-au 
pus de acord cu spiritul veacului”422. 

Să citez, apoi, opiniile despre acest om nou ale altor 
legionari cu aplecări doctrinare. Paul Costin Deleanu e 
unul dintre aceştia. În august 1934 scria în publicaţia 
Dreapta: Apariţia acestui om în număr mereu crescând 
face astăzi cu putinţă, pe zi ce trece mai eficient, o 
anumită politică de dreapta... politica de dreapta îşi 
creează omul necesar. Fiindcă dacă omul de care vorbim 
este într-adevăr nou, el nu poate avea o structură în care 
să primeze politicul. Politicul primează întotdeauna în 
structura unui om vechi şi numai acolo; aşa cum, aparent 
paradoxal, a fost dintru început omul modern. Omul nou 
apare întrucât structura cosmică de oricând şi de oriunde 
e cu nevoi şi vocaţii individual diferite: economice, politice 
de o parte, dar şi de intenţionalitate strict spirituală. Aşa a 
fost iniţiată constituirea omului nouii între 1920 şi 1932 a 
existat în ţară procesul constituirii spirituale a omului 
noul”. 

Celălalt doctrinar la care apelez este, desigur, 
Alexandru Cantacuzino. Acesta a prezentat un raport la 

congresul studenţilor legionari din 1935 în care, vizionar, a 
înfăţişat, tipologic, trăsăturile nu numai ale omului nou, ci 
ale românului de mâine. „Omul nou - începea prin a 
pronostica Al. Cantacuzino - trebuie întâi creat în vis, 
trebuie visat. Eu văd trei condiţii pentru crearea românului 
de mâine: 1) Un om excepţional care să viseze profetic şi 
să conceapă lucid românul de mâine, românul cerut de 
destinul Naţiei române şi să sădească în suflete visul său 
printr-un prozelitism de fapte, de pilde, de cuvântări; 2) o 
înmugurire, o efervescenţă spirituală virulentă în 
substanţa românească; 3) Momente sociale de zbucium, de 
clocot, de cutremur. Am convingerea că toate aceste 
condiţii se află în prezentul mediu, cred că românul de 
mâine trebuie nu numai să-şi regăsească firea sa 
românească de acum 300 de ani şi să se mulţumească cu 
atât, ci trebuie să vrea totodată şi să se regăsească şi să se 
întreacăi Omul românesc de mâine trebuie să fie cu totul 
diferit de românul de astăzi. Românul de mâine trebuie să 
aibă gustul şi deprinderea existenţei severe, dure, eroice, 
să aibă simţul eului colectiv şi al binelui naţional şi să mai 
aibă cele două însuşiri atât de zgomotos blestemate, să fie 
violent şi să fie extremist. Românul de mâine va avea 
conştiinţa că s-a născut spre a muri pentru Naţia luii Sunt 
germeni de moliciune care s-au încuibat în nervii acestui 
Neam, sunt fermenţi, căci descompun voinţa lui şi 
infiltrează slăbiciunea şi sângele românescă Trebuie, deci, 
fără frică extirpate vechile moravuri şi obiceiurile 
păcătoase care  paralizează centrele nervoase ale 
personalităţii româneşti Să se sfârşească odată cu 
resemnarea învinsului. Dacă vrem să fim învingători, să ne 
învingem întâi firea noastră de astăzi apăsată de seculare 
amintiri de robie şi de servilismii] Trebuie ca românul să 
se simtă o dată, fie numai câteva zile, fie numai câteva 
ceasuri, stăpân asupra lui şi peste cei care îl înconjoară”. 
Şi încă: „Românul de mâine va fi desigur făurit dintr-un 
material mai dur, mal stâncos, mai dens decât cel care 
compune generaţia părinţilor noştri. Românul de mâine va 
fi într-o oarecare măsură antiraţionalistiii O învinuire grea 


va apăsa asupra intelectualismuluijii Intelectualismul 
sterilizează curajul. Numai suflarea misticei permite o 
viaţă eroică. Oricum, este o observaţie deprimantă aceea 
care constată simultaneitatea dezvoltării intelectualismului 
şi laşităţii la oameni. Dimpotrivă, chemarea către irațional 
s-a dezvoltat odată cu valorificarea facultăţilor şi 
destoiniciilor fizice, cu plăcerea riscului, a aventurilor, a 
plenitudinii de viaţă şi a dărniciei de sine. Sentimentele 
care vor trebui cultivate în românul de mâine sunt: 
intransigenţa, tenacitatea, mândria, curajul, ambiţiunea, 
cinstea excesivă, dragul muncii, rigiditatea, voinţa puterii, 
voinţa de afirmaţiune, încrederea în sine, simţul demnităţii 
de om, intoleranţa, creştinismul şi  antiiudaismuliii 
Bineînţeles, această transformare sufletească urmează să 
se desăvârşească odată cu renaşterea fizică a Neamului 
românesc şi cu reclădirea întregii societăţi româneşti pe 
temeiuri legionare” 1 

Al. Cantacuzino a revenit, doi animal târziu, la 
această preocupare care îl obseda privind fizionomia 
omului nou, a românului de mâine. Fireşte, a reluat ideile 
dezvoltate în 1935. Există şi adaosuri deloc lipsite de 
semnificaţie. De pildă, a înţeles că e necesară o conciliere 
posibilă între violenţa eroică a revoluţiei naţionale şi 
preceptele hristice: „Persoane cu prejudecăţi... îndopate 
cu unele cunoştinţe rău mistuite, ne dojenesc. Creştinismul 
este religia blândeţii, a milei şi a iertării. Ea porunceşte să 
ne iubim duşmanii şi asupritorii; să ne ducem Crucea, 
după pilda Mântuitorului, până la capătul drumului pe 
Golgotă şi ne vom mântui. Noi nu credem că această 
tălmăcire este cu adevărat a Mântuitorului Noi nu 
spunem că în unele împrejurări violenţa pe care suntem 
conştienţi că o întrebuinţăm noi nu ar fi un păcat după 
religia creştină. Susţinem, însă, că este un păcat necesar, 
făcător de bine, răsturnător de nedreptăţilii Generaţia 
noastră a înţeles şi a simţit că este misiunea ei să pună 
acest hotar şi l-a pus; a pus în drumul făptuitorilor de fără- 
de-lege, de vânzări de neam şi de trădări teama de a fi 
ucişi. Misionarii acestei generaţii care au ridicat această 


stavilă binefăcătoare au dăruit neamului românesc drept 
Jertfă viaţa pământeană şi au sacrificat poate şi veşnicia 
lor de odihnă în fericire, dincolo de mormânt. Cine oare va 
cuteza să ne înveţe că dreptatea Dumnezeiască va nesocoti 
în cântar binele făcut atâtor tinere jneţi româneşti care de 
acum înainte au să crească apărate de vrăjmaşa /în zare a 
credinţei? Eu zic legionarilor: purtaţi-vă după cum simţiţi 

Christos Dumnezeul şi vă învaţă să vă mântuiţi 
sufletulii] Dacă sfinţenia nu este unica linie de mântuire, şi 
nu este, deoarece vieţuim într-o lume satanică, dovedim că 
este o altă linie care duce la învierea neamurilor; e linia 
eroismului Suntem deci credincioşi îndrumărilor creştine 
când dăm legionarilor o creştere de eroi, nu de sfinţi”. 
Grav nu e că s-a investit încredere în himera plămădirii 
unui om nou. Ci că această himeră a justificat violenţa şi 
eroismul prin moarte. Pentru că eroismul, despre care 
atâta s-a glosat, a justificat nu numai violențele, ci şi 
asasinatele ca armă politică. 

Acel proiectat om nou trebuie zămislit nu pe cale de 
retortă. Laboratorul nu era numai obişnuita şedinţă lunară 
de cuib, în care îndoctrinarea şi veghea comportamentală 
puteau fi asigurate. S-a mai găsit o cale, mult vehiculată şi 
elogiată: tabăra de muncă. Avem a constata, aici, o 
similitudine de procedee. Şi comunismul, în România de 
după 1947 - 1948, a practicat sistema taberei de muncă 
drept creuzet al formării omului nou. A fost împrumutat 
procedeul de la legionari sau importat din U.R.S.S? E prea 
puţin important. Ceea ce trebuie reţinut e identitatea 
procedeelor, demonstrând, prin însăşi această comunitate, 
că totalitarismul n-a inventat nimic nou. S-a folosit de 
aceleaşi sloganuri pentru a inventa, fals vizionar, un 
imposibil om nou. 

Legionarii au apelat, cu sistemă, la strategia taberei 
de muncă după martie 1935, când a fost creat partidul 
Totul pentru Ţară. Se vorbea de organizarea taberelor de 
muncă pentru construcţii şi reparaţii de biserici, drumuri, 
diguri, poduri, case (sedii) ale partidului. Erau, în această 
strategie, şi forme propagandistice numite constructive, şi 


mijloace utile pentru atragere de aderenţi. Forma aceasta 
de educare pe cale constructivă fusese practicată şi înainte 
de Garda de Fier. Construise Căminul pentru Studenţi 
(1924 - 1925) la laşi, ca şi Casa Verde din Bucureşti 
(1934). Dar, acum, această formă de educaţie capătă 
extensiune şi e înconjurată de mare  larmă 
propagandistică. Se spunea mai peste tot, în cuvântări şi 
articole, că prin educarea în spiritul muncii în tabere, al 
iubirii de Dumnezeu şi de Biserică se plămădeşte omul 
nou, cel al societăţii legionare de mâine. Un vers dintr-o 
poezie legionară anunţa: „Cu braţele clădim în soare 
catapetesme peste veac”. Se publicau articole în care 
participanţii la activitatea unor tabere de muncă vorbeau 
de reînvierea lor la o viaţă nouă, ele erau considerate un 
mijloc de „salvare sufletească”, de făurire a „omului 
moral”, a „românului de mâine”. Şi tinerii, de bună- 
credinţă fiind, veneau în aceste tabere de muncă, 
transformate în şcoli de educaţie legionară. 

Cum nimic nu se proiecta, la scara întregii mişcări, 
fără cuvântul-manifest al lui C.Z. Codreanu, există, şi în 
această chestiune, un document-proclamaţie al 
Căpitanului. E o  scrisoare-proclamaţie adresată 
legionarilor din taberele de muncă, emisă la Carmen Sylva 
în august 1935. O voi reproduce pentru că e caracterizantă 
şi pentru stilistica lui Codreanu, şi pentru țelul urmărit: „I. 
Tabăra este o şcoală nouă; a noastră proprie, născută din 
pământul şi din sufletul nostru românesc. Nu e o imitație, 
pentru că, la 1924, când am început cărămidăria de la 
Ungheni şi Căminul de la Iaşi, nu era întrebuințată nici în 
Italia, nici în Germania. (Doar în U.RSS., n. Îi) II. în 
această şcoală sunt patru principii de educaţie care 
lucrează asupra celui sosit aici. a) Munca manuală cu sapa, 
cu târnăcopul, cu toporul sau braţele goale. Aceasta 
întăreşte fizic, muscular, pe legionar şi reface celula 
nervoasă a omului pe care o distruge în special munca 
intelectuală intensă şi supraîncordată. Această muncă îi dă 
sănătate. Această muncă îi creează, intelectualului, în 
special, o structură sufletească, o voinţă de fler. Această 


muncă îl scoate din lumea teoriei şi îl pune pe teren, 
dezvoltând simţul practicii b) Viaţa aspră, cu dispreţuirea 
tuturor luxurilor care până azi ne-au molestat, ne-au creat 
neputincioşi, imbecili şi necinstiţi, ne va smulge din 
mlaştina acestor păcate şi ne va crea un popor de oameni 
sănătoşi, cumpăniţi şi severi cu noi înşine, c) Viaţa în 
comun, viaţa împreună care ne dă nu numai bucuria 
cunoaşterii şi revederii noastre, care nu numai că ne 
dezvoltă simțul  camaraderiei, dar creează o mare 
comunitate sufletească care înseamnă betonul armat al 
organizaţiei noastre şi pe care nu-l va distruge niciun val, 
nicio ură. d) în sfârşit, al patrulea principiu este educația 
teoretică propriu-zisă; adică vărsarea în sufletul tuturor a 
a gândului nostru despre ceea ce trebuie să fie un om în 
viaţă, despre modul cum trebuie să se comporte faţă de 
Dumnezeu, faţă de viaţă, faţă de ţara sa, faţă de lume, faţă 
de el însuşi. In taberele noastre desigur că cele trei 
principii de la început au activat asupra noastră şi nu mă 
îndoiesc că toţi aţi observat vizibil schimbarea pe care 
şcoala legionară a produs în noi Al patrulea va fi pătruns 
poate mai puţin cu toate însuşirile frumoase ale celor 
însărcinaţi cu aceasta din cauza lipsei de legătură între 
noi. În această ordine de idei şi sub acest capitol vă anunţ 
că taberele din anul acesta trebuie să fie închinate: omului 
corect Ele trebuie să înceapă crearea acestui om 
corect” ®*, 

Ideea aceasta a făuririi omului corect apare şi în 
circulara către legionarii din tabăra de muncă Arnota, 
datată 20 iulie 1935: „i Iabăra şi-a ajuns scopul din toate 
punctele de vedere. Anul acesta taberele au rostul 
educativ de a crea sau a începe crearea omului corect Am 
creat, până acum: Omul de credinţă, omul viteaz, omul de 
jertfă. Acum ne trebuie omul corect Corect din toate 
punctele de vedere: în raport cu lumea din afară (ţinută, 
atitudine, bună-credinţă, respect etc.), în raport cu 

organizaţia, în raport cu camarazii, în raport cu şefii săi, în 
raport cu ţara sa, în raport cu Dumnezeu. Există în lume: 
om şiret, om pezevenghi, om secătură, om şmecher, om 
canalie. Ardeţi în focul cel mai mistuitor amintirea acestor 
oameni. Un legionar nu poate fi aşa. El trebuie să poarte 
pecetea: om corect?5. 

Nu a lipsit nici îndemnul îndrumător al lui Ion I. 
Moţa, care conferea campaniei pentru taberele de muncă 
accente mistice: „Deviza taberelor de muncă legionară 
este aceasta: tăcere şi muncă iar în ultimul timp Căpitanul 
a oprit, prin ordin, orice cuvântări politice, neîngăduind 
legionarilor decât un singur fel de discurs: Cuvântarea 
mixtă, adică glasul înfăptuirii ridicate de munca 
şantierelor legionare. Toate acestea dovedesc încă o dată 
învierea sufletească pe care o va împlini Legiunea în 
întreaga viaţă românească, pornind de la disciplinarea şi 
schimbarea individului şi până la renaşterea sufletească a 
întregului Neam în forme noi de viaţă Legionarii 
rânduiesc o altă lume, o altă înfăţişare în faţa poporului, o 
lume de tăcere şi de muncă aprigă în folosul obştesc 
Această tăcere, această muncă resemnată şi sobră au în 
rândul întâi scopul de a forma noul suflet legionar, de a fi 
izvor de purificare interioară a luptătorului. În această 
tăcere se formează şi se pregăteşte legionarul pentru 
moartea vitejească de mâine. Căci numai oameni gata de 
moarte mai pot mântui Neamul românesc”126. 

Paul Costin Deleanu conferea strategiei taberelor de 
muncă, deopotrivă, dimensiune înalt politică şi sufletească 
înnoitoare. „Prin această  câştigare de adâncime, 
activitatea politică depăşeşte contractualismul abstract al 
vechiului sistem. Corpul electoral nu mai este chemat să-şi 
dea sufragiile unor programe generale, ci i se supun, cii 
se cer lui direct indicaţiile viitoarei activităţi: şi anume pe 
cazuri concrete, locale, activitatea începând de îndată 
printr-o colaborare nemijlocită între organizaţia politică şi 

mediu. Anticiparea sufragiilor prin faptă şi nu prin 
deziderate, prin programe, prin vorbe fiind nota generală a 
nouei mişcări legionare Este în fapta legionară un gest 
de măsură neobişnuită, de îndrăzneţe, generoase dislocări 
şi prospectări istorice ca pentru o nouă epocă Ea se 
integrează organic generalei reacţiuni a arianităţii în sânul 
rasei albe, care-şi apără astfel civilizația Întrucât 
priveşte noua orientare istorică a civilizaţiei noastre înalte, 
este vorba de părăsirea mitologiei moderne şi întoarcerea 
la realităţile tradiţiei, la mitologia autohtonităţii. Faţă de o 
sută de ani de modernism, de primat politico-economic, 
noua direcţie află sensul ultim al existenţei şi activităţii 
naţionale în ordinea spiritualităţii tradiţiei româneşti de 
totdeauna Iată de ce spiritul acestor tabere de muncă nu 
poate fi decât unul de corp militar, constituind, în cadrul 
unei organizaţii de fler, Iniţiativa civilizaţiei române de 
mâine. lar taberele de muncă sunt cadrele în care trebuie 
să se încerce mobilizarea întregului tineretii] Dacă mai 
există azi la noi o putinţă de înnoire a cadrelor pur politice, 
apoi aceasta nu poate fi alta decât şcoala taberelor de 
muncă. Ceea ce înseamnă, fără îndoială, o nouă şi 
integrală încadrare, pe temeiul unei conştiinţe de 
renaştere naţională Nimic mai dărâmător de lume veche 
decât activitatea acestor simple munci legionare. "12 
Sociologul Traian Brăileanu, membru în Senatul 
legionar, a înălţat şi el osanale taberelor de muncă, 
socotite mijloc de educare cetăţenească pentru omul nou. 
„Din intuiţia clară a acestui «conducător», a acestui 
«pedagog» că nu numai o educaţie naţională, severă, 
sistematică şi întemeiată pe norme rigide poate înfăptui 
acel tip românesc, unitar şi indestructibil, s-a născut 
«tabăra de muncă», şcoala naţionalismului românesc. 
Această instituţie trebuie să şteargă toate deosebirile 
provenite din originea socială a studenţilor români, trebuie 
să completeze lipsurile educaţiei şcolare, trebuie să 
trezească şi să adâncească educaţia religioasă creştină 

Ea trebuie să-i dea tânărului un caracter indelebil de 
românism creştin, care să rămână inatacabil şi după 
terminarea studiilor. În felul acesta națiunea română va 
dobândi o elită a ei, deci naţională, impermeabilă faţă de 
orice influenţe străine, în orice domeniu de activitate ar 
încerca să se manifesteze. Cu această instituţie tânăra 
generaţie a păşit pe calea realizării  postulatelor 
naționalei Din tabăra de muncă păşeşte dârz în viaţă 
românul nou, tânărul legionar.” Mai înainte, în iulie, 
aceeaşi publicație, însemnări sociologice, comenta 
semnificaţia taberelor de muncă, socotite un mijloc de 
educaţie pentru crearea omului nou: „Toate principiile pe 
care se bazează «şcoala muncii» simt aci potenţate ca fiind 
aplicate la oameni, îndeosebi tineri, dar perfect conştienţi 
de educaţia ce 11 se face. Din această atmosferă de şcoală 
a muncii iese omul ca un tot armonici Dar creşterea 
românismului de mâine se face în tabere şi printr-o 
îngrijită educaţie intelectuală în România taberele de 
muncă au luat aspectul de şcoală în atmosfera căreia se 
dirijează formarea românului de mâine, a omului nou, fără 
de care un sens românesc nu e posibil în lume. Întrunind în 
acelaşi timp virtuțile  legionarului roman cu ale 
creştinismului dac, acest om va fi legionarul român. 
Taberele de muncă sunt o şcoală de formare a legionarului 
român într-o spiritualitate naţională românească”12%. 

La început, autoritățile ecleziastice (Gurie, 
mitropolitul Basarabiei, Vartolomei, episcopul Olteniei, 
Visarion, episcop al Huşului) au elogiat fapta legionarilor 
pentru repararea unor biserici. Dar la sfârşitul lui 
octombrie 1935, la intervenţia Ministerului Cultelor, Sf. 
Sinod a pus capăt acestei forme de propagandă politică, 
aşezată sub scutul Bisericii. Declaraţia Sf. Sinod preciza: 
„In şedinţa Sf. Sinod de la 4 octombrie (1935) dl ministru 
al Cultelor a arătat că este informat cum prin unele 

eparhii, organizaţii numite «tabere de muncă» îşi oferă 
serviciile în mod gratuit pentru zidiri şi reparări de 
biserici, şosele etc. Or aceste tabere de muncă nu sunt 
altceva decât fosta Gardă de Fler, ale cărei idei politice 
fiind socotite de guvern ca periculoase ordinii în stat a fost 
dizolvată. Acum, sub forma muncii gratuite, nu urmăresc 
altceva decât captivarea maselor populare pentru ideile 
gardiste. Şi, dându-le posibilitatea de a lucra în mod 
gratuit, li se dă o încurajare pentru propaganda lor. De 
aceea, a rugat Sfântul Sinod să ia măsuri ca, pe viitor, să 
nu li se mai acorde acestor organizaţiuni posibilitatea 
aceasta. Sfântul Sinod a luat înalta decizie ca, pe viitor, 
când vreo organizaţie politică doreşte să se angajeze în 
lucrări constructoare pentru zidiri sau reparaţii de biserici, 
să se ia, în prealabil, informaţii. Apoi să ceară aprobarea 
Chiriarhiei respective”. Decizia, iscălită de patriarhul 
Miron Cristea, a iscat protestul generalului Cantacuzino- 
Grănicerul („ia Cum de s-a putut găsi un Sinod Român 
Creştin care în loc să-l pălmuiască pe ministru, ce a avut 
îndrăzneala de a se înfăţişa în faţa Sa cu o infamie, a luat 
hotărârea îngrozitoare de a jigni, de a insulta pur şi simplu 
tineretul naţionalist al ţării întregi, interpretându-i diabolic 
sentimentele sale, îndepărtându-l de Biserică”). S-a grăbit 
să se pronunţe, cu cuvinte dezamăgite, şi Mihail 
Manoilescu: „Cu multă tristeţe am văzut hotărârea luată 
de Patriarhia Română de a se interzice, de acum înainte, 
tinerilor intelectuali creştini organizaţi în tabere de muncă 
să mai lucreze la repararea şi înălţarea bisericilor. Cu tot 
atâta durere am văzut scrisoarea pe care d. general 
Cantacuzino-Grănicerul, şeful partidului Totul pentru Ţară, 
a adresat-o în urma acestei hotărâri. Căci nimic nu poate fi 
mai penibil decât această despărţire sufletească care se 
porneşte astăzi între o mişcare română şi creştină, de o 
rară puritate, şi între conducerea supremă a Bisericii 
noastre”43. Evident că, în anul următor, s-au găsit soluţii 
pentru ca taberele de muncă legionare să funcţioneze în 

preajma lăcaşurilor bisericeşti. Himericul om nou trebuia, 
nu-i aşa? înălţat, iar tabăra de muncă, utilizată continuu ca 
mijloc de propagandă politică. În februarie 1937, guvernul 
a suspendat, din nou, organizarea taberelor de muncă. De 
asemenea, interzicea organizarea de marşuri dintr-o 
localitate în alta. În iunie 1937, în circulara 75, Codreanu 
anunţa că în acel an partidul Totul pentru Ţară nu va mai 
organiza tabere de muncă. „O circulară, care se va trimite 
la timpul nimerit, va explica pe larg aşa cum se cuvine. 
Cum? Cine? Şi în ce împrejurări a răpit tineretului legionar 
dreptul sacru de a munci? în vara aceasta, organizaţia 
noastră va face numai două tabere de odihnă: I. Una la 
Carmen Sylva, pentru cei reumatici; II. A doua, într-o 
regiune submontană pentru cei slabi de piept. În aceste 
tabere munca este strict interzisă Oricine va încerca să 
muncească va fi imediat eliminat, pentru a nu călca legea 
şi mai ales intenţia legiuitorului sau a celui ce l-a inspirat 
şi pentru a nu da pretexte închiderii taberelor.”%!1 Dar 
scopul propagandistic fusese atins. Şi ideea că prin muncă 
şi educaţie se făureşte omul nou rămăsese un principiu de 
necontestat în mişcarea legionară şi în spiritul public. 

6. Este indiscutabilă charisma lui Corneliu Zelea 
Codreanu. Cu siguranţă că la zămislirea ei a contribuit, 
mai întâi, înfăţişarea fizică. Bărbat tânăr, înalt, blond cu 
ochi albaştri, frumos, îmbrăcat mereu în costum naţional, 
iarna cu căciulă, suman, bocanci sau cizme, sobru şi tăcut. 
Figura lui impunea. Nu numai aderenţilor, în pelerinajele 
propagandistice se arăta călare pe un cal, de preferinţă 
alb, înconjurat de un stat-major în ţinută asemănătoare. 
Vorbea puţin, chiar când rostea discursuri, folosind 
îndemnul scurt şi formulele lapidare. Cu camarazii săi, 
chiar fără grade, obişnuia să se consulte, solicitându-le 
părerea asupra unei situaţii anume, creând iluzia că 
ascultă, deşi decizia era luată dinainte. Avea faima unui om 
integru, care  dispreţuia chiverniseala, trăind într-o 
simplitate vecină cu sărăcia. Şi vorbea mereu de idealul 
purificării moravurilor, al lichidării  politicianismului 

făţarnic, al înălţării neamului şi a ţării. Era şi un om 
credincios, practicând fără ostentaţie ritualul creştin, 
petrecând, după rugăciunile obişnuite, ceasuri de veghe şi 
închinare interioară. Evita  recepţiile, adunările 
simandicoase, petrecerile intelectuale, până şi teatrul, 
concertele sau cinematograful. (în 1936, în Pentru 
legionari, mărturisea că de 14 ani nu frecventase teatrul, 
cinematograful, balul, preferând să se gândească şi să se 
roage, în fiecare seară, în solitudine.) Părea, chiar era, un 
posedat al convingerilor sale aspre şi purificatoare, pe care 
le urmărea tenace, chiar dacă nu izbutea (nu-şi propunea?) 
să vorbească despre ele într-un discurs coerent, fie şi celor 
apropiaţi. Ceea ce conta era comportamentul, puţinele idei 
fiind exprimate lapidar. Asta impresionase. La început pe 
colegii de idealuri, apoi pe cei cărora 11 se adresa sau 
numai înfăţişa. Cu timpul, după 1935, cuceriţi de charisma 
lui Codreanu au fost nu numai ţăranii, ca oameni simpli, 
studenţii inocenți şi neformaţi încă, ci chiar intelectuali 
autentici şi de renume. Să admitem că Nae Ionescu, cinic 
fără leac, s-a lăsat sedus de formă şi din interes. Dar cum 
explicăm  seducţiunea reală a Căpitanului, exercitată 
asupra unor tineri intelectuali (de prin 1936) ca Emil 
Cloran, Mircea Eliade, Constantin Noica (din 1938 - 1939), 
fraţii Arşavir şi Halg Acterian, Traian Herseni, Ernest 
Bernea, Marietta Sadova? Aceştia din urmă ajunseseră să-l 
venereze, văzând în el întruchiparea simbolică a voinţei 
cutezătoare a neamului spre înălţare. Era, în această 
seducţie exercitată, expresia  neîndoielnică a unei 
charisme. A unei charisme care cucerea şi determina 
înrolarea sub steag. Să fi fost această charismă codul unui 
comportament studiat şi răspândit, apoi, astfel celor 
apropiaţi? Ipoteza nu e deloc de exclus. Dar cred că la 
zămislirea acestei charisme a contribuit enorm şi 
debusolarea tineretului intelectual (ca şi a oamenilor 
simpli), decepţionarea sa (a lor) în faţa spectacolului calp 
al lumii politice, a grelei condiţii sociale în care se aflau. Pe 
acest fond al întunecatei lipse de speranţă, Codreanu 
apărea ca o soluţie atotsalvatoare. Prezenta, incontestabil, 


o alternativă. Aş spune o alternativă simbolică şi 
luminescentă într-o lume decepţionată şi în derută. Că 
alternativa era iluzorie şi deşartă se va descifra mai târziu. 
Deocamdată părea o alternativă valabilă. 

Aşa stând lucrurile, aprecierea mirată, din 1933, a lui 
Pamfil Șeicaru în legătură cu fanatismul în jurul lui C.Z. 
Codreanu dovedeşte, dimpotrivă, neînţelegerea 
mecanismului constituirii acestei charisme. Să o reproduc 
totuşi, pentru că surprinde o constatare ce opera cu alte 
valori decât cele aplicabile fenomenului: „Fără niciuna din 
însuşirile ce înlesnea drumurile omului politic în conştiinţa 
populară, d. Corneliu Zelea Codreanu, complet lipsit de 
seducţiile unei elocinţe fie şi mediocre, fără să exercite 
sugestia irezistibilă a scrisului, a izbutit să-şi recruteze un 
număr de partizani ale căror accente de fanatism, de 
supunere oarbă la ordinele şefului, de idealism romantic 
uimesc. Niciun partid politic nu poate mobiliza zece (nu 
mai mult: zece) fanatici care să creadă cu o agresivă 
violenţă, care să râvnească chiar mucenicia pentru 
credinţă. In ce constă această trainică forţă hipnotică a 
domnului Corneliu Zelea Codreanu nu ştiu. Constatăm însă 
faptul: crearea unei secte politice. Am avut prilejul să fiu în 
aceeaşi Cameră cu el. Corneliu Zelea Codreanu - ales 
deputat într-o alegere parţială. În locul tributului tinereţii - 
cu freamăt în glas şi elocinţă în gest -, un om sfios care îşi 
caută fizionomia, stingherit de întrebările ce i se puneau - 
întrebări obişnuite, fără nimic deosebit -, cercetând cu 
privirea limanul uneia din pretenţiile sale devotate. De 
aceea trecerea sa prin Cameră nu a lăsat nicio 
impresie”4%2. Mai aproape întrucâtva de fenomenologia 
acestei charisme a lui C.Z. Codreanu a fost, în 1939. 

Nichifor Crainic (neagreat, totuşi, acum de legionari), 
care, după asasinarea lui Codreanu, judeca destul de 
critic, a posteriori, un fapt ce i se părea straniu, deşi în 

1933 îl elogiase. „Dezgustul de această incapacitate (a lui 
A.C. Cuza, n.n.), abia mascată de glume pe socoteala 
«jidanilor», a determinat pe tineri să-şi înfăşoare cultul în 
jurul altei personalităţi, tinere, care le sugera pe omul de 
mare acţiune. S-a creat un adevărat mit. Fenomenul 
acesta, care a dominat ultimii ani ai vieţii publice, nu-şi are 
explicaţia în valoarea intrinsecă a persoanei adorate, ci în 
psihologia noii generaţii creată în împrejurări specifice 
acestei vremi. Din Italia şi din Germania venea până aici 
rumoarea marelui entuziasm pentru Duce şi pentru Fuhrer, 
cei doi creatori de epocă nouă în Europa, pe care faptele 
lor proprii i-au dovedit oameni providenţiali. Această 
însuşire din afară se altoia pe marea mizerie în care trăia 
generaţia tânără a României, părăsită la voia întâmplării. 
Trebuia neapărat un Duce. Se căuta cu orice preţ un 
Fuhrer. Psihologia aceasta colectivă, alimentată de cauze 
interne şi externe, l-a inventat în noua persoană adorată. 
Era tânăr, chipeş şi se remarcase din anonimat printr-un 
glonţ de revolver tras în vremea studenţiei, la Iaşi. În lipsa 
adevăratului conducător, tineretul a văzut în acel semn 
gestul marelui om de acţiune. Şi nu era. Mitul cel nou, ca 
orice mit, nu creştea din calităţile reale ale persoanei 
adorate, ci din necesităţile psihologiei colective care, în 
ardoarea ei, imagina calităţi inexistente pentru a crea un 
obiect al adorării şi al speranţei de salvare. Omul acesta n- 
a creat el, ca Mussolini, în Italia, sau ca Hitler, în 
Germania, ci a fost creat prin fenomenul de imitație. 
Psihologia colectivă, devenită psihoză, îl înveşmânta cu 
atribute absolute. El ştia tot, deşi nu spunea nimic. El avea 
să rezolve toate problemele, deşi nu prezenta soluţia nici 
uneia Iar el, el tăcea, căci această calitate o avea. Când o 
pierdea, rostea cuvinte ce i-au fost apoi fatale. Fenomenul 
straniu al acestui mit, care creştea furtunos, era, în fond, o 
decapitare de bunăvoie a generaţiei tinere din necesitatea 
pasivă de a se şti condusă de cineva”. ®3Am citat opiniile a 
doua personalităţi din generaţia anterioară („generaţia 
tranşeelor”) despre Codreanu, cu înclinații de dreapta sau, 

respectiv, extremă dreapta. Chiar dacă nu împărtăşeau 
cultul Căpitanului (deşi Crainic, în 1933, îl elogia în 
termeni superlativi), îl constatau că pe o stare de fapt. Dar 
au fost, în noua generaţie, fani ai Căpitanului care se 
rosteau despre personalitatea lui în termeni numai 
exaltaţi. Cartea lui Codreanu Pentru legionari a iscat un 
cor de elogii triumfătoare. Radu Gyr scria, în 1936: „Lao 
răspântie de vremi, o carte înaltă ca o stâncă. O evanghelie 
de românism. Un paring de suflet, jertfă şi vitejie. O carte 
care zidăreşte un prag de smarald, la început de timp şi de 
destin. Şi care străfulgeră veacul şi-l despică până-n 
străfunduri. Cartea lui Corneliu Codreanu”%34. Şi pentru 
Ernest Bernea, în Rânduiala din 1937 (caiet 1), Pentru 
legionari era „cartea unui început de veac”, pentru ca în 
aprilie 1936 să declare: „cel dintâi intelectual între noi 
este Căpitanul”*%. 

În revista legionară Ideea națională cineva scria: 
„Cartea asta nu pare scrisă de mână omenească. Cu flerul 
destinului, parcă, simt prinse acolo slovele ca să se înfigă 
în conştiinţa ta; să le simţi marele tragic al prezenţei 
Cartea este o punte peste timp. Ce-a făcut; ce suntem; mai 
ales asta şi dâra de lumină cea mare de mâine. Stilul ei e al 
profetului. Viguros, până la granit cuvântul cade greu. El 
deschide şiruri întregi, parcă smulse dintr-o predoslovie a 
neamului întreg”. Şi pentru N. Crevedia, Căpitanul, la 
apariţia cărţii sale, se arată a fi „idolul unei întregi 
generaţii. Tinerimea cărturară a ţării, tinerimea din 
fabrici, flăcăii satelor sunt fascinaţi de personalitatea 
Căpitanuluiii] Corneliu Codreanu este un inspirat. Un om 
nou, un chemat al Neamuluilii Legionarii, al căror şef este, 
arată ca un foarte numeros corp de panduri şi sunt de o 
disciplină, de o inimoşie şi o corectitudine de fler. 
Organizator extraordinar, Corneliu Codreanu are astăzi 
sub mâna lui o legiune de sfinţii. Cartea lui Corneliu 

Codreanulă e o carte de istorie, o carte de doctrină şi este, 
mai ales, o mare carte educativă] Pentru legionari este 
opera unui gânditor adânc şi foarte clar asupra 
problemelor actuale ale neamului românesc Este o carte 
mare cu adevărat; o carte de căpătâi pentru generaţia 
noastră”®6, Pentru a-l elogia pe Căpitan, Ernest Bernea a 
publicat, în 1937, Cartea căpitanilor, în care Codreanu era 
înserat în succesiunea marilor căpitani ai neamului (Horea, 
Avram lancu, 'Tudor Vladimirescu), lucrarea având înscrisă 
dedicaţia „Căpitanului închinare”. Iar în prefaţă se spune 
că antecesorii „au fost căpitani în înţelesul de căpetenii, 
adică îndrumători şi conducători ai poporului în toate 
împrejurările vieţii, nu numai în luptele cu armele 
Căpitanii sunt oameni împotriva cărora nu se poate lupta 
pentru că ei sunt înfăptuitorii unui destin istoric. Ei înving 
şi dincolo de moarte. Cei ce i-au chinuit au cunoscut 
întunericul dens al condamnării eterne” *7, 

Apoi, în ciuda dispariţiei lui Codreanu, admiratorii lui 
continuau să-i aducă elogii la fel de frenetice. Constantin 
Noica a excelat la acest capitol. În 17 septembrie 1940, în 
Universul literar, sub titlul „Elogiul vieţii”, scria: „Şi când 
mă gândesc la sensul adânc pe care-l dădea vieţii omul 
chinuit de viu al României de azi, acelaşi Corneliu 
Codreanu care susţine acum, cu umbra lui uriaşă, tot ce se 
închipuie şi se face aici. «Ţinta neamurilor», spunea el, 
«nu e viaţa. E învierea». Ce fel de-a fi viu visa el pentru 
neamul românesc! Nu numai viu în istorie. Viu în 
eternitate. Viu în creştinătate. Dacă ar fi o nebunie, încă ar 
trebui să ne predăm ei; e cea mai frumoasă nebunie 
crescută din pământ românesc. Dar câteva mii de morţi şi 
alţi câţiva mii de tineri care nu glumesc cu viaţa au pornit 
să vă arate că nu e o nebunie”. Peste şase zile, în Buna 
Vestire, relua ideea, amintind de rolul lui Codreanu şi al 
Legiunii: „Căpitanul surprindea. A fost una din cele mai 
mari victorii asupra adversarilor săi - căci nu erau puţini, 

nici proşti - de a face exact lucrul la care nu se aşteptau. 
Cine ar fi crezut că, după alegerile din 1937, Legiunea nu 
va da lupta? Căpitanul n-a grăbit-o, simţea, poate, că în 
România aceasta care înţelege cu întârziere, lumea 
păstrează un rest de încredere în ceilalţi şi o rezervă faţă 
de Legiune. A izbutit ca ceilalţi, cu Rege cu tot, să le arate 
până la capăt ce pot şi nu pot. A trebuit ca Legiunea să le 
arate că poate îndura totul Dacă lumea românească ar 
cunoaşte mai bine mişcarea legionară, dacă ar citi cărţile 
căpeteniilor, circulările din trecut şi, mai ales, acea 
extraordinară Cărticică a şejiihii de cuib, ar înţelege mai 
mult din ce se întâmplă azi. S-ar mira, încă, uneori. Dar ar 
sfârşi prin a înțelege Unde a reuşit ea până acum? în 
crearea altui tip de om. Ce e fiecare să întreprindă acum, 
când are mijloace legale s-o facă? Să adâncească şi apoi să 
extindă, potrivit cu mijloacele ce-i stăteau la îndemână, 
tipul de om creat. Dar oricât de fierbinte ax şi gândul 
conducătorilor de a vedea toată România legionarizată, 
aceasta nu se poate întâmpla de la o zi la alta. Iar pentru 
că înăuntrul Legiunii educaţia s-a făcut prin elite, lumea 
românească urmează şi de a fi transformată prin influenţa 
elitelor legionare existente sau în curs de constituire 
înăuntrul eill Şi mă gândesc la acea, fără seamăn în viaţa 
noastră publică, şcoală de elite care trebuie să fie şi 
probabil va fi «Corpul Moţa-Marin». Elitele care urmează a 
se ridica înăuntrul ei vor trebui să fie atât de pure, încât 
Căpitanul a ordonat ca numărul membrilor să nu treacă de 
10.000. Şi să ne închipuim al zece mii unulea, într-o ţară 
unde cel mai bun dintre noi a nădăjduit să numere doar 
zece mii”458. La trei zile după acest elogiu adus Căpitanului 
şi elitelor legionare, filosoful scrie un articol în care 
legitimează violența şi chiar asasinatul făptuit de 
Codreanu şi Moţa: „Pentru că violenţa nu ţine întotdeauna 
de orbire: ţine, uneori, de setea purității. Căpitanul şi Moţa 
au lovit. Mulţi dintre cei de tot buni au lovit. Dar au lovit 
pentru că gestul lor avea un sens purificator pentru 

sufletul neamului acestuia. Şi nu au lovit decât atunci. Că a 
lovi este un păcat? Moţa a ştiut-o. Căpitanul a ştiut-o. De 
aceea au spus cândva unui preot: «Suntem păcătoşi faţă de 
Biserică, aceasta e atitudinea legionarilor înaintea ei». Dar 
sufletul Cetăţii le ceruse tuturor celor care pedepseau să 
pedepsească. Înţelegeţi ce dramă se pune astfel în 
conştiinţa unui creştin? Căci îţi pierzi sufletul tău pentru a 
purifica sufletul neamului tău. Şi e adevărat. Biserica nu-ți 
dă voie să-ţi pierzi sufletul. Dar câtă dragoste de neam în 
inima celui care, ştiind, o face totuşi! Vom merita vreodată 
ca Mota şi însuşi Căpitanul să rişte atât de mult? Doar 
încrederea în sufletul Cetăţii ne-ar putea face vrednici de 
ei. Cine nu crede că şi neamurile au suflet nu vede, nu 
pipăie acest extraordinar început pe care-l constituie 
mişcarea legionarăji Iar lumea veche, lumea aceea care 
ne-a prăbuşit pentru că n-a crezut în sufletul Cetăţii, să 
recitească cuvintele comandantului Horia Sima: «Nu mai 
puneţi la încercare răbdarea acestui neam pe care voi l-aţi 
răstignit; căci altfel nimeni nu va putea să oprească 
năprăznicia unei răbdări mult încercate!». Să se recitească 
şi să înţeleagă. Să se plece sau să plece”. 

Arheologul Vladimir Dumitrescu, comandant 
legionar, devenit, în statul naţional-legionar, secretar 
general al Ministerului Educaţiei Naţionale pentru Culte şi 
Arte, scria, în decembrie 1930: „Dacă, prin imposibilitate, 
totuşi amintirea Divului Troian, se va pierde vreodată, 
amintirea Căpitanului şi a gândului său nu se va pierde 
niciodată: numai prin el neamul românesc va mai putea 
învinge şi orice abatere de la el va însemna moartea 
nedezminţită”. 

Şi iată elogiul sociologului Traian Herseni, şi el înalt 
demnitar în perioada guvernării naţional-legionare: „Cine 
poate să creadă că a murit Căpitanul?[i] Căpitanul a trăit 
în dogoarea născătoare de nouă viaţă pentru neam şi a 
murit ca să dea vieţii neamului un alt înţeles. A murit ca să 
trăiască de atunci viaţă fără de moartei De două mii de 

ani poporul nostru aşteaptă un conducător care să-l ducă 
pe căi imperiale. De două mii de ani poporul nostru s-a 
rugat, a muncit şi a luptat în nădejdea că în sânul lui se va 
ridica într-o zi un Căpitan peste tot ce este românesc şi-l 
va duce spre marea biruinţă a popoarelor După două mii 
de ani credinţa şi-a împlinit sorocul, iar nădejdea a prins 
timp în fiinţa Căpitanuluiii] Ne-am înşelat când am crezut 
despre Căpitan că este conducătorul generaţiei noastre. 
Căpitanul este conducătorul neamului întreg. Legile lui 
sunt legile neamului. Vrerea lui este vrerea neamului. Prin 
el n-a grăit o generaţie, ci neamul în mersul său spre totala 
împlinire”. Nu mai puţin învăpăiat scria despre Corneliu 
Zelea Codreanu, în 1940, profesorul universitar de istorie 
PP Panaitescu, atunci rectorul Universităţii din Bucureşti: 
„Cel mai mare profet al neamului nostru a fost însă 
Căpitanul. Cine a privit, măcar o dată, în ochii lui simţea, 
chiar fără a-l cunoaşte, că el vede dincolo de veac. Era 
ceva tulburător şi îndepărtat în ochii aceia albaştri palizi, 
cu atât mai neaşteptaţi într-o figură cu înfăţişarea de atlet 
roman, cu energie nezdruncinatăjii A prevăzut şi moartea 
şi învierea, care e scopul finali De unde este acest dar 
tainic, tulburător? Desigur că, tot ce au văzut marii profeti, 
au şi dorit cu patimă şi dragoste. Căpitanul a dorit moartea 
pentru credinţa şi învierea neamului prin Legiune şi de- 
aceea le-a prevăzut. Să fii profetul unui neam înseamnă nu 
numai să vezi lumina de dincolo de zări, dar, adesea, să fii 
chiar tu acela care o aprinzi. Vestitor şi creator, el pune în 
dorinţa lui voinţă şi putere; vede viitorul pentru că el l-a 
pregătit”. Ar merita citată şi opinia adulatoare a prof. 
Traian Brăileanu, ministru la Culte şi Arte: „Tipul ideal şi 
suprem al persoanei umane libere şi autonome, al 
conştiinţei de sine ajunsă la treapta cea mai înaltă, este 
omul genial, artistul creatori Şi la noi, ca şi în Italia şi 
Germania, apăru un reformator genial: Corneliu Zelea 

Codreanu. Sufletul lui fu străbătut până în adâncimi de 
imaginea unei comunităţi româneşti închegate pentru 
vecie într-o unitate desăvârşită. În cartea sa Pentru 
legionari, carte ce va rămâne peste veacuri izvor nesecat 
de învăţătură şi îndrumare specială pentru tineretul 
român, Corneliu Codreanu ne descrie cum imaginea Patriei 
Româneşti s-a limpezit tot mai mult, împingându-l cu 
putere nestăvilită la faptă creatoare”1%?. Va reveni, câteva 
luni mai târziu: „Doctrina legionară e doctrina Căpitanului: 
a marelui reformator din timpurile noastre. Ea ne spune că 
pentru un român suprema valoare o reprezintă Patria; că 
nicio jertfă nu e prea mare când patria şi neamul sunt în 
primejdie. Căpitanul a îndoctrinat tineretul în această 
credinţă, dar nu numai prin grai şi scris, ci prin fapta 
pilduitoare. Căpitanul nu scrie o sociologie legionară, ci 
cartea sa Pentru legionari cuprinde doctrina sa, care se 
adresează sentimentului, nu raţiunii. El nu demonstrează 
că patria este suprema valoare, ci ne convinge, pe noi 
românii, că toată viaţa noastră trebuie s-o dăruim ţării şi 
Neamuluilii în această sferă a valorilor hotărăşte numai 
fapta, exemplulţi] Un reformator trebuie să fie un educator, 
un învățătof““5. La toate aceste elogii în absolut (şi am 
procedat printr-o riguroasă selecţie dintr-un material 
imens) s-ar cuveni adăugată mărturisirea lui Emil Cioran 
(Profilul interior al Căpitanului) din conferinţa despre 
Codreanu rostită la Radio Bucureşti, la 27 noiembrie 1940. 
Am citat din acest text într-un capitol anterior şi o reluare 
aici, pe larg, mi se pare inutilă. Aş reproduce numai, 
pentru că aici îi este locul, un scurt pasaj: „Fiecare credea 
a-l înţelege (pe Căpitan, n.n.). El, totuşi, scăpa fiecăruia. 
Depăşise limitele României. Însăşi mişcării i-a propus un 
mod de viaţă care întărea rezistenţa românească. A fost 
prea mare. Înclin, uneori, a crede că el n-a căzut din 
conflictul cu un bezmetic, ci din conflictul mărimii lui cu 

micimea noastră într-o nație de slugi, el a introdus 
onoarea şi într-o turmă fără vertebre, orgoliul Credinţa 
unui om a dat naştere unei lumi ce lasă-n urmă tragedia 
antică şi Shakespeare. Şi aceasta în Balcani! Pe un plan 
absolut, dacă ar trebui să aleg între România şi Căpitan, n- 
aş fi ezitat o clipă După moartea lui ne-am simţit fiecare 
mai singurii Cu excepţia lui lisus, niciun mort n-a fost mai 
prezent între viii] «De-aici încolo, ţara va fi condusă de un 
mort», îmi spunea im prieten pe malurile Senei. Acest mort 
a răspândit un parfum de veşnicie peste pleava noastră 
umană şi a readus cerul deasupra României "44. 

Toate aceste elogii (şi celelalte, multe, necitate) 
despre Codreanu, ce întreţineau în jurul lui o atmosferă de 
cult, uimesc şi fascinează. Mai ales că unele (anume alese) 
sunt datorate unor oameni de cultură notorii, unii 
strălucite inteligenţe. Dincolo de fanatismul unui credo de 
atunci (Cioran, de pildă, priveşte azi cu ruşine spre opiniile 
tinereţii şi spunea, în 1972, într-un interviu că, de fapt, 
Codreanu „era un slav, mai mult tipul unui hatman 
ucrainean, iar în Garda de Fier ieşea la suprafaţă, mai 
ales, periferia României”115), e neîndoielnică charisma lui 
Corneliu Zelea Codreanu. Dârzenia, intransigenţa, tăria 
convingerilor, integritatea morală, traiul modest, aproape 
în sărăcie, fanatismul credinţei ortodoxe erau, indiscutabil, 
calităţi care se distingeau într-o lume sceptică şi aranjoare, 
cu moravuri laxe şi mereu coruptibile. Aceste trăsături 
morale impresionau, convingeau, trezind admiraţie şi 
respect. Charisma lui Corneliu Codreanu era o realitate 
incontestabilă. E adevărat că, pe fondul ei real, cuvintele 
prea înaripate ţeseau o exaltare cultică, retorică goală şi 
imnică, care ducea asemuirea de la marii voievozi, pur şi 
simplu, până la lisus Hristos. Exageraţia adulatoare, în 
fond, dăuna personalităţii lui Codreanu sau, după moartea 
sa, amintirii sale. Dar aceasta era şi consecinţa ritualului 
legionar, care îi considera pe cei căzuţi întru credinţă 

prezenţe vii şi active, invocaţi, de regulă, la orice 
manifestare. De aici până la cultul Căpitanului era drum 
drept şi scurt. Fireşte că nu a fost parcurs niciodată în 
favoarea dreptei evaluări a personalităţii sale. 

Capitolul VI 

Problema evreiască 

1. Problema evreiască a constituit un contencios 
mereu inflamabil în România de după a doua jumătate a 
secolului al XIX-lea. Evreii constituiau o masă compactă, 
mai ales în mediul urban moldovean, cu obiceiuri (Inclusiv 
în îmbrăcăminte) deosebite, greu, deocamdată, asimilabilă, 
deţinând poziţil-cheie în comerţ, meşteşuguri şi chiar (deşi 
mai puţin) în care anemicele sectoare financiar-bancar şi 
industrial. Proveniența i se datora imigrării din Galiţia 
rusească şi Polonia, mai ales după 1830. Statisticile arată 
că, în Moldova, în 1803 erau 12.732 de evrei, în 1859, 
118.922 (la o populaţie creştină de 1.206.906 locuitori), iar 
în 1899, 195.887 (la o populaţie creştină de 1.630.219 
locuitori). Dintre evreii stabiliţi în Moldova, majoritatea 
covârşitoare locuiau la oraşe: 6.390 în 1803 şi 126.129 în 
1899. În structura demografică a populaţiei Iaşului, în 
1899 evreii reprezentau 51, 2% din total“. Alta era 
situaţia în Muntenia. În 1899 evreii reprezentau, aici, 
68.852 de suflete la o populaţie totală de 3.622.172 de 
locuitori şi, acreditează sursa noastră, 50.000 dintre evreii 
existenţi  emigraseră, în 1859, din Moldova. Pe 
ansamblul României, recensământul populaţiei din 1899 
oferă următoarele cifre: populaţie totală 5.912.520 de 
locuitori, din care 269.015 evrei. Recensământul 
României din 1912 constata existenţa a 7.234.000 de 
locuitori, din care 3% erau evrei (216.702 suflete). 
Diferenţa faţă de 1899 rezulta din emigrarea masivă a 
unor evrei spre America““%. Marea Unire din 1918 a adus 
modificări importante în structura populaţiei, mărită odată 

cu augmentarea teritoriului ţării. Recensământul general 
al României din 1930 atesta existenţa a 756.930 de evrei, 
reprezentând 4, 2% din structura populaţiei ţării. Dintre 
evrei, peste două treimi (68, 7%) locuiau la oraşe şi ceva 
mai puţin de o treime la sate sau în comune rurale (micile 
târguşoare). În cifre absolute, situaţia era următoarea: în 
mediul rural evreii reprezentau 236.966 de suflete, iar în 
cel urban 520.004 suflete. E necesar să se precizeze că în 
noile cifre nu emigrarea e cauza augmentării, ci sporul 
populaţiei generale provenit din noile provincii reintrate, 
în 1918, în trupul ţării. Populaţia evreiască era diferențiat 
distribuită în provinciile României. Din masa totală a 
evreilor, mai mult de un sfert (27, 3%) trăiau în Basarabia, 
peste o cincime în Moldova (21, 4%), câte o optime în 
Crişana-Maramureş, Bucovina şi Muntenia (respectiv 12, 
9%, 12, 4% şi 12, 3%), o zecime în Transilvania (10, 8%), 
iar Banatul, Dobrogea şi Oltenia nu însumau decât a 
treizecea parte din această masă de locuitori (1, 9%, 0,5%, 
0,5%). Prezintă, desigur, interes şi procentul evreilor în 
populaţia diferitelor provincii ale României anului 1930. 
Acesta era următorul: 10, 9% în Bucovina, 7, 2% în 
Basarabia, 7% în Crişana şi Maramureş, 6, 7% în Moldova, 
2, 5% în Transilvania, 2, 3% în Muntenia şi numai 1, 5% în 
Banat, 0,5% în Dobrogea şi 0,2% în Oltenia. Analizând 
distribuţia pe medii a populaţiei evreieşti, se constată că în 
Oltenia, Dobrogea, Banat peste 85% locuiau în oraşe, în 
Moldova 86%, în Bucovina 73, 9%. Numai în Transilvania 
şi în Crişana-Maramureş populaţia evreiască este aproape 
la fel de numeroasă în sate ca şi în oraşe, iar în Basarabia 
evreii din mediul sătesc precumpănesc cu puţin pe cei din 
oraşe (48% în oraşe, 52% la sate) 1%. Investigând 
distribuirea pe categorii profesionale a evreilor, în 1930 se 
constată că mai bine de o treime (36, 5%) erau ocupați în 

comerţ şi 28, 1% în industrie (altfel zicând, în 
meşteşuguri), iar 3, 5% în credit şi reprezentanţă. În 
comerţ evreii prezentau o importanţă de zece ori mai mare 
decât în populaţia ţării“s!. Autorul studiului din care am 
citat apreciază că între 1930 şi 1940 sporul populaţiei 
evreieşti nu poate trece de 50.000 de locuitori. Şi tot atât 
de interesantă este aprecierea că, prin cedarea silită a 
unor teritorii româneşti în 1940, în cuprinsul României au 
mai rămas 328.968 de evrei1%?. 

Această populaţie evreiască nu a avut parte de 
drepturi politice până în 1923. La pregătirea Constituţiei 
din 1866 (continuând o stipulaţie favorabilă încetăţenirii 
evreilor din Proclamaţia munteană de la Islaz din 1848), 
iniţial un articol prevedea: „Confesiunea nu constituie, în 
România, o piedică pentru naturalizare. O lege specială va 
rezolva naturalizarea graduală şi acordarea cetăţeniei 
pentru israeliţii care vor fi stabiliţi în România”. Pe dată au 
fost pornite campanii de un antisemitism violent, cerând 
excluderea evreilor din Principate de la dreptul de a 
căpăta cetăţenie română. Cu deosebire active au fost în 
laşi (şi, de aici, în întreaga Moldovă) „Fracţiunea liberă şi 
independentă” (grupare care, mai târziu, va forma aripa 
moldovenească a Partidului Liberal) şi, la Bucureşti, 
cercurile din jurul gazetei lui Cezar 

Bolliac Trompeta Carpaţilor (T. Malorescu, potrivnic 
„Fracţiuniiiii” şi, în general, campaniei antisemite din 
1866, o va judeca în termeni aspri, iar pe directorul 
gazetei bucureştene îl va numi, şi în 1874, „ticălosul de 
Bolliac”). Manifestările acestor cercuri au fost atât de 
intense şi zgomotoase încât i-au descurajat pe iniţiatorii 
Constituţiei să prevadă acel articol liberal privitor la 
naturalizarea evreilor. Astfel încât articolul 7 din 
Constituţia din 1866 (acel vestit articol 7!) preciza: „Numai 
străinii de rit creştin pot dobândi naturalizarea”1%5. 
Chestiunea părea definitiv tranşată. A şi fost pentru 

aproape şase decenii. O încercare de spargere a 
interdicţiei se produce în 1878 la Conferinţa de pace de la 
Berlin. Cercuri din străinătate, de a căror influenţă nu era 
străină „Alianţa Israelită Europeană”, cereau, ca preţ al 
recunoaşterii de către marile puteri a independenţei 
României, revizuirea articolului 7 din Constituţie. Articolul 
44 al tratatului de pace prevedea: „În România deosebirea 
de credinţe religioase şi confesionale nu poate fi opusă 
nimănui ca un motiv de excludere sau incapacitate în ceea 
ce priveşte accesul la drepturi civile şi politice, admiterea 
la ocupaţii publice, funcțiuni şi onoruri sau exercitarea 
diferitelor profesiuni şi industrie în orice localitate 
aleasă”151. În consecinţă, era necesară punerea de acord 
între articolul 44 din tratatul de pace şi articolul 7 din 
Constituţia României, ceea ce însemna încetăţenirea în 
masă a evreilor aflători în ţară. Ca reacţie în faţa acestui 
dictat, s-a produs, în ţară, un val de împotrivire, pornit în 
mediile politice şi intelectuale, cu extraordinare ecouri în 
presă. Că această cerinţă a Conferinţei de pace era un 
amestec în treburile interne ale ţării e incontestabil. Dar se 
pornea de la ideea necesităţii sincronizării României cu 
standardele europene ale drepturilor civile şi politice ale 
oamenilor. Inițial, guvernul Ion C. Brătianu (ministru de 
Externe, Mihail Kogălniceanu) şi regele Carol I ar fi fost de 
acord cu stipulaţia Conferinţei de pace. Erau de acord şi 
junimiştii, în frunte cu PP. Carp şi T. Maiorescu. Dar, în 
faţa valului de împotrivire, au dat înapoi. Ca oameni 
politici, nu-şi puteau îngădui (cu excepţia lui PP Carp) să 
se pună de-a curmezişul spiritului public, nemaivorbind că 
simpatia pentru evrei nu era niciunde, aici, posibil de 
semnalat. Pentru aplanarea aparentă a divergenţelor, 
oficialităţile româneşti au apelat la o abilă stratagemă. S-a 
eliminat din articolul 7 al Constituţiei prevederea 
discriminatorie privind excluderea necreştinilor de la 
accederea la încetăţenire, stipulându-se că oricine doreşte 
să dobândească cetăţenia română trebuie să se adreseze 
individual, cu cerere, autorităţilor (Ministerului Justiţiei, 

Camerei Deputaţilor, Senatului) şi, după un stagiu de zece 
ani şi deliberări, o va obţine sau nu. S-a făcut o singură 
excepţie. Cei 883 de evrei participanţi în războiul din 1877 
au fost naturalizaţi în bloc. S-a prevăzut, de asemenea, că 
dreptul de obţinere a Imobilelor în lumea rurală era 
exclusiv al românilor. Marile puteri, domolite, au acceptat 
stratagema şi tratatul de pace a fost ratificat, 
recunoscându-se ţării noastre independenţa. Cât priveşte 
posibilitatea dobândirii individuale de către evrei a 
cetăţeniei române, e demn de semnalat că, până în 1912, 
au beneficiat de acest drept aproape 4.000 de persoane, de 
vreme ce cifra totală a evreilor cetăţeni români era de 
4.688 în 1912. In acest fel, România alături de Rusia au 
fost singurele ţări europene care nu au acceptat să se 
racordeze la standardele moderne privind drepturile 
cetăţeneşti ale omului. Abia Constituţia din 1923, potrivit 
prevederilor tratatelor de pace de la Versailles, Paris şi 
Trianon, a acordat cetăţenie tuturor evreilor trăitori în 
Vechiul Regat înainte de 2 august 1914. Evreii proveniţi 
din provinciile alipite au venit cu acest drept câştigat 
acolo. împotriviri sesizabile nu s-au semnalat, de astă dată, 
decât din partea cuziştilor din L.A.N.C. Potrivnicii n-au 
avut forţă pentru a-şi impune punctul de vedere, iar 
guvernanţii (PN.L.) nu erau dispuşi să le dea ascultare. 
Celelalte forţe politice ale opoziţiei (în special Partidul 
Naţional şi Partidul Ţărănesc), deşi nu au fost de acord cu 
Constituţia lui Ion I.C. Brătianu (retrăgându-se, în semn de 
protest, din parlament la discutarea şi votarea ei), nu s-au 
împotrivit  încetăţenirii evreilor, fiind de acord cu 
sancţionarea ei în Constituţie. (De altfel, era prevăzută şi 
în proiectele lor de Constituţie publicate: al naţionaliştilor 
ardeleni elaborat de Sever Dan şi al ţărăniştilor de C. 
Stere.) Acest regim a început să fie dislocat din iniţiativa 
lui Carol al II-lea, care considera că în acest fel îşi atrage 
deopotrivă simpatia aderenţilor grupărilor de extremă 
dreaptă şi a Germaniei hitleriste. Procesul a început, la 
sugestia regală, în timpul guvernării  Goga-Cuza, 
continuând în anii dictaturii regale şi, apoi, sub regimul 


Antonescu. Antisemitismul, legiferat, devine politică de 
stat. La 21 ianuarie 1938, deci în perioada guvernării 
Goga-Cuza, a fost adoptat decretul-lege privind revizuirea 
cetăţeniei române. Se argumenta că de la război încoace s- 
au refugiat din Ucraina evrei care ar fi dobândit ilegal 
cetăţenia română. Cifrele erau prezentate mult 
augmentate pentru a justifica legea. In fapt, nu putea fi 
vorba decât de câteva zeci de mii de evrei (50.000). Dar 
alţi 20.000 de evrei (mulţi dintre aceştia fiind refugiaţi) au 
emigrat, din 1926, în S.U.A. Veniseră, în acelaşi fel, şi 
persoane de alte naţionalităţi (mai ales ruşi, ucraineni), în 
număr deloc mai mic. Acestea din urmă nu au fost supuse 
regimului revizuirii. Prin legea din ianuarie 1938, toți 
evreii care au dobândit cetățenia în 1918 - 1919 (inclusiv 
cei proveniți din teritoriile realipite) trebuiau să facă 
dovada (cu acte ce se obțineau greu şi într-un termen de 
20 de zile) corectitudinii obţinerii, atunci, a cetăţeniei 
române. Consecința acestei legi a fost că o treime (36, 
30%), adică 225.222 de persoane, din populația evreiască 
supusă revizuirii şi-a pierdut cetățenia română. Pretexte s- 
au găsit (nedepunerea la termen - şi termenul a fost foarte 
scurt -, neîndeplinirea condiţiilor legale pentru dobândirea 
cetăţeniei etc., etc.) 3%. În fapt, revizuirea a condus la 
emularea unor drepturi sancţionate prin tratatele de pace 
din 1919 - 1920 şi recunoscute prin Constituţia din 1923. 
O lege din decembrie 1938 stabilise că persoanele care, la 
revizuire, şi-au pierdut dreptul la cetăţenie au devenit 
străini (apatrizi), trebuind să se supună obligaţiilor 
controlului străinilor. Ar mai trebui adăugat că la 29 
decembrie 1937 au fost suspendate gazetele Adevărul, 
Dumneata, Lupta, considerate ziare evreieşti, şi se 
anunțau noi legi discriminatorii, care nu au ajuns să fie 
puse în practică de acest guvern. Vremea lor însă a venit. 
La 8 august 1940, sub guvernul Ion Gigurtu (dar tot la 
sugestia regelui), e proclamată legea privind statutul 
juridic al evreilor. Prin această lege se dispunea 

discriminarea juridică între românii de sânge şi cetăţenii 
români. În lege se precizează că „apărarea sângelui 
constituie baza morală a recunoaşterii drepturilor politice 
supreme”, se stabileşte că evreii „în sens legal sunt cei de 
religie mozaică”, că „situaţia de evreu, aşa cum o 
stabileşte decretul cu putere de lege, nu poate fi schimbată 
prin trecerea la creştinism a celor de religie mozaică, după 
data publicării decretului”. (Potrivit acestei clauze, de 
pildă, N. Steinhardt nu putea fi recunoscut, după 
convertirea la creştinism, drept român.) Căsătoriile între 
evrei şi români erau interzise. Evreii, chiar cei a căror 
cetăţenie era recunoscută, căpătau statut de categoria a 
doua şi aveau parte de numeroase interdicții. Prin 
introducerea criteriului sângelui se adoptau, de fapt, 
legiuirile rasiale de la Nurnberg din 1935. Evreii sunt 
împărţiţi în trei categorii şi se defineşte calitatea de evreu: 
„Cei născuţi din părinţi de religie mozaică; creştini născuţi 
din părinţi de religie mozaică, nebotezaţi; cei născuţi din 
mamă de religie mozaică, în afara căsătoriei; evreii de 
sânge, atei”. Fie şi existenţa unui bunic evreu, matern sau 
patern, aducea cu sine integrarea în categoria evreilor156. 
La 31 august 1940 a fost emis decretul relativ la situaţia 
evreilor în învăţământ, prin care accesul evreilor de toate 
gradele era sever limitat. Apoi, în septembrie-noiembrie 
1940, evreii au fost excluşi din Sindicatul Ziariştilor, 
Uniunea Ziariştilor Societatea Scriitorilor Români, 
Societatea Arhitecţilor şi a Artelor Frumoase, Asociaţia 
Generală a Chimiştilor, Asociaţia Generală a Docenţilor 
Universitari, Asociaţia Surdo-Muţilor etc. 

După instalarea statului national-legionar legiuirile 
antisemite au continuat, accentuându-se. Încă în octombrie 
1940, Ion Antonescu declara unui corespondent al ziarului 
Stampa că intenţionează, de fapt, să curețe ţara de evrei. 
Într-o şedinţă a Consiliului de Cabinet din 7 februarie 
1942, Antonescu mărturisea: „Dacă timpurile ar fi 

normale, eu aş proceda în mod normal la eliminarea din 
statul român în masă a elementelor evreieşti, adică la 
izgonirea lor peste graniţă ”158. Cum n-o putea face atunci, 
a dat dispoziţie să se elaboreze măsuri legislative menite 
să îngrădească populaţia evreiască. Mihai Antonescu a 
elaborat, la 4 octombrie 1940 (era încă pe vremea statului 
naţional-legionar), decretul-lege pentru înființarea 
comisarilor de românizare prin care s-a instituit controlul 
absolut al statului asupra întreprinderilor şi a societăților 
evreieşti. N-au fost, bineînțeles, exceptate nici imobilele 
proprietății evreieşti, oricând evreul puiind fi evacuat în 
favoarea unui etnic autohton, inclusiv, în iunie 1942, 
proprietățile comunitare (sinagogi, cimitire, aziluri de 
bătrâni, băi comunale). Un Centru Naţional de 
Românizare, creat în mai 1941, diriguia întreg acest 
proces complicat de eliminare a evreilor din activitatea 
productivă (şi nu numai). Violenţa acestor măsuri a creat 
perturbări în viaţa economică (pentru că firme evreieşti au 
trebuit să treacă în proprietatea unor români, finanţându- 
se acest greoi proces de la B.N.R.), dezorganizând 
comerţul,  meşteşugurile şi chiar compartimentul 
industrial. Dar, pe vremea lui Antonescu, cu toate acestea, 
legi de românizare au fost destule, incluzând şi înlocuirea 
evreilor angajaţi în întreprinderi, fenomen iarăşi complicat 
şi perturbator. Evreii n-aveau voie să practice avocatura 
sau medicina decât pentru populaţia evreiască. Au fost 
excluşi din toate şcolile şi universităţile de stat, 
îngăduindu-li-se organizarea unui învăţământ evreiesc fără 
drept de diplomă. E de menţionat că Ion Antonescu a fost 
iniţiatorul acestor măsuri discriminatorii, continuând să le 
adopte şi după eliminarea legionarilor de la conducerea 
statului. În iulie 1941, s-a dispus evacuarea forţată a 
tuturor evreilor din sate şi comune rurale (târguşoare) în 
capitalele de judeţ sau oraşe mai mari (cele din Moldova în 
primul rând). Are circulaţie încă ipoteza că Antonescu este 
salvatorul evreilor din România. E adevărat că s-a opus, 
din 1943, când era limpede că Germania va pierde 

războiul, aplicării „soluţiei finale” pentru evreii din Vechiul 
Regat (reprezentând 263.192 de persoane, plus 44.184 în 
Transilvania românească şi 25.828 în Bucovina 
românească). Aceştia, salvați şi apărați, au fost utilizaţi 
drept capital politic pentru tratativele cu aliații Națiunilor 
Unite şi chiar pentru situația postbelică. Cât priveşte 
populația evreiască din Basarabia şi Bucovina de Nord 
realipite, Antonescu a dispus evacuarea ei din mediul rural 
în cel urban, în ghetouri şi, apoi, în Transnistria, un gheto 
mai mare. Motivația era comportarea antiromânească a 
unor evrei la retragerea armatei noastre în 1940. Unele 
documente, recent publicate, atestă această realitate. Dar 
comportarea ticăloasă a unor inşi nu justifică anihilarea 
unei etnii întregi. Cifrele victimelor variază între 100.000 
şi 120.000. Alţi analişti le cifrează la 150.000. Protejarea 
salvatoare a unora (cei din Vechiul Regat şi Transilvania 
rămasă românească) nu absolvă condamnarea şi anihilarea 
celorlalţi (cei din Basarabia şi Bucovina de Nord). La. 
aceasta se adaugă cele 15.000 de victime în Vechiul Regat 
(pogromul de la laşi din 29 iunie 1941), măcelul din 
Dorohoi şi cel din timpul rebeliunii, cei trimişi în 
Transnistria din judeţele Dorohoi şi Suceava. 

Din a doua jumătate a secolului trecut, această masă 
de populaţie evreiască a constituit obiectul unor agitaţii 
politice continue.  Destui analişti (inclusiv cei din 
străinătate)  acreditează ideea că şi liberalii, şi 
conservatorii (până la Marea Unire), deşi nu-l manifestau 
public, practicau un soi de antisemitism conţinut. Nicicând 
nu s-a pus chestiunea revizuirii articolului 7 din 
Constituţie, aşa cum - din fericire - s-a promovat ideea 
necesităţii revizuirii ei pentru a se legifera reforma agrară 
şi cea electorală. Program public antisemit nu a avut decât 
Partidul Naționalist Democrat (1910), larmă multă făcând, 
în chestiunea evreiască, A.C. Cuza, profesorul N. Iorga 
nedistanţându-se deloc de ieşirile antisemite ale colegului 
său de partid. Articole de gazetă (vezi Neamul Românesc), 
întruniri publice, manifestații care degenerau şi în 
atacarea unor magazine evreieşti, lozincile „Jos jidanii”, 


„Jidanii la Palestina” creau atmosfera specifică acestor 
luări de atitudine. Centrul lor părea a fi Iaşul, când şi când 
aflându-şi ecou şi în Bucureşti. Acuzaţia ce se profera era 
că, datorită evreilor, românii sunt excluşi din categoriile 
clasei mijlocii şi acei puţini care locuiesc la sate 
exploatează şi alcoolizează țărănimea. Nu interesa că 
funcţionează, de bine de rău, o clasă mijlocie în economia 
românească. Reproşul acuzator era că această clasă fusese 
acaparată de străini, care monopolizaseră (în Moldova mai 
ales) comerţul, meşteşugurile şi căpătaseră poziţii ce se 
fortificau în finanţe şi industria născândă. Şi mai nimeni nu 
înregistra cu seriozitate contribuţia pozitivă a capitalului 
evreiesc investit în industria născândă, în finanţe sau 
comerţ, creatoare de locuri de muncă şi de dezvoltare 
economică. Chiar meşteşugarii erau factori productivi 
foarte utili. De n-ar fi existat iritata stare resentimentară, 
s-ar fi putut aprecia, senin, valoarea utilă a contribuţiei 
economice evreieşti. Flagelul despre care se tot glosa se 
convertea, de fapt, în element pozitiv. Dar nimeni nu 
îndrăznea să propună o astfel de schimbare de optică. S-au 
imaginat diferite soluţii-antidot care preconizau măsuri 
aspre împotriva practicării de către evrei a acestor 
îndeletniciri, în aşa fel încât să fie siliţi să emigreze. Până 
şi o personalitate, incontestabil democratică, precum C. 
Stere a preconizat, la capitolul „Problema evreiască” din 
vestitul său studiu (1908 - 1909) Poporanism sau social- 
democratism, finanţarea de către stat a emigrării din ţară 
a jumătate din populaţia evreiască. Emigrări ale evreilor 
spre America s-au produs, încât statisticienii specificau că 
numărul total al populaţiei evreieşti la recensământul din 
1899 ar fi fost mai mare de nu s-ar fi produs emigrarea 
spre SUA a peste 50.000 de evrei. (în vizita sa în America 
din 1930, N. Iorga constata, nu fără surprindere, buna 
primire ce i-a fost făcută de evreii emigraţi din România şi 
că, nostalgici, „au vorbit cald şi frumos româneşte”45%.) Se 
considera că procesul emigrării e insuficient, precon 

Mndu-se fie măsuri violente, fie prevenitoare pentru 
intensificarea lui. Era, se spunea atunci, unica modalitate 
de soluţionare a problemei evreieşti. La recunoaşterea 
stării de fapt şi la imaginarea unor proiecte eficiente 
pentru integrarea, inclusiv politică, a acestei populaţii 
active şi întreprinzătoare în structurile ţării nu se gândea 
nimeni. Toate proiectele şi programele porneau de la ideea 
eliminării forţate sau paşnice, integrale sau parţiale, a 
evreilor. Oricum, până la înfăptuirea acestor proiecte, 
discriminarea funcţiona riguros şi aproape automat. Evreii 
n-aveau voie să achiziţioneze bunuri imobiliare în mediul 
rural, nu puteau obţine funcţii în administraţia de stat, cu 
foarte mare greutate şi în număr infim (fireşte, dacă, în 
prealabil,  dobândiseră cetățenia română) puteau fi 
profesori în învăţământul liceal (de stat) sau universitar. 
Chiar când se remarcau ca savanţi de incontestabilă 
autoritate, ca în cazul lui Moses Gaster, Lazăr Şăineanu, H. 
Tiktin, erau siliţi să emigreze pentru a-şi putea împlini 
vocaţia. (Gaster a fost chiar expulzat!) Nu e deloc exclusă 
ipoteza că, neavând drept de a fi ocupați în alte profesiuni, 
evreii s-au concentrat asupra comerţului, meşteşugurilor şi 
profesiunilor libere. 

Ciudat cu totul e faptul că, după Marea Unire, când 
încetăţenirea evreilor se legiferase (repet, ca urmare a 
prescripţiilor tratatului de pace de la Versailles), 
aprehensiunile se  păstraseră. Ba chiar tindeau să 
sporească în intensitate, potrivit programelor şi 
obiectivelor unor partide politice (cuzist, legionar). Iar în 
anii treizeci, cum s-a văzut, aceste două grupări 
căpătaseră pondere în viaţa politică a ţării, căci în ultimele 
alegeri democratice (decembrie 1937) recoltaseră aproape 
25% din totalitatea voturilor exprimate. Partidul lui Cuza 
(din 1935 fuzionat cu cel al lui Octavian Goga, formând 
Partidul Naţional Creştin) îşi reducea aproape programul 
la lozinca: „Jidanii la Palestina”. Programul etnocratic al lui 
Nichifor Crainic, conceput iniţial ca program al Partidului 
Naţional Creştin, propunea, de asemenea, eliminarea 
evreilor din economie şi viaţa publică. Legionarismul nu-şi 


ascundea defel antisemitismul doctrinar, deşi ar fi o eroare 
să tragem o linie de egalitate între legionarism şi 
antisemitism. lar ideea de numerus clausus era activ 
vehiculată (în 1936, Vaida-Voevod i-a dat denominaţia 
particularizată „numerus Valahicus”) cu referire exclusivă 
la evrei. În 1922, spre sfârşitul toamnei, au început mari 
agitaţii la Cluj împotriva studenţilor medicinişti evrei. Se 
cerea ca, în clinici, studenţii evrei să lucreze, în sălile de 
disecţie, pe cadavre evreieşti, deşi se ştia că religia 
mozaică interzice procedeul. De aici, manifestările s-au 
întins şi în celelalte centre universitare, în special la Iaşi şi 
Bucureşti. Cei activi în aceste dispute, care au propus şi 
ciomăgirea studenţilor evrei de către colegii lor, şi-au spus, 
apoi, „generaţia de la '22”. În 1923 s-a ajuns la grevă 
generală în învăţământul universitar. Deranja mult 
numărul, socotit prea mare, al studenţilor evrei, med ales 
la Medicină şi Drept, cu o situaţie socială considerată mai 
avantajoasă, într-un învăţământ universitar care Îşi 
deschisese porţile, fiii de ţărani şi, în general, de oameni 
nevoiaşi pătrunzând masiv. Astfel, între 1922 şi 1926, 
numărul general al studenţilor înscrişi la universităţile din 
laşi şi Bucureşti (deci fără cele de la Cluj, Cernăuţi şi 
Chişinău) crescuse de patru ori în comparaţie cu situaţia 
dinainte de război, ajunând la 18.000. Peisajul lumii 
universitare era şi el diferit, aflându-se laolaltă studenţi 
„întârziaţi” care trecuseră prin război şi alţi tineri 
absolvenţi de liceu, fii de ţărani împroprietăriți, cei ai 
moşierilor deposedaţi şi ai clasei mijlocii. Era o lume 
amestecată, în mişcare continuă, trăind într-o mare 
tensiune. S-a afirmat deci că evreii ocupă prea multe locuri 
în învăţământul universitar, fiind, apoi, acaparatori ai 
profesiunilor libere. În anul universitar 1926 - 1927 erau 
înscrişi 27.903 studenţi, dintre care 4.390 evrei, 309 
unguri, 465 germani. În 1933 - 1934 numărul studenţilor 
crescuse la 38.869, proporţiile micşorându-se“%. Dar unele 
surse acreditau că la laşi numărul evreilor din universităţi 
ar fi ajuns la 80% din total. Statisticile acreditau totuşi că 

în 1936 o pătrime din numărul medicilor din România erau 
evrei. Şi tot în 1936 doctorii în ştiinţe şi licenţiaţii evrei 
reprezentau aproape o cincime (519) din totalul 
absolvenţilor“$!. E incontestabil că familiile evreieşti, chiar 
cele sărmane, făceau mari eforturi materiale pentru a-şi 
trimite copiii la învăţătură în şcoli înalte. Concurenta era, 
apoi, după absolvire, inevitabilă. Mai ales că, din 1929, 
criza economică se manifesta acut şi în mediile 
intelectuale, creând şomaj şi tragedii economice. Ar trebui 
adăugat că mişcările studenţeşti din 1922 - 1923 nu pot fi 
deloc  disociate de  preparativele pentru votarea 
Constituţiei din 1923, prin care se acordau drepturi 
cetăţeneşti evreilor. Chiar după resorbirea mişcărilor 
studenţeşti, tensiunea antiiudaică s-a menţinut - fireşte, nu 
la aceleaşi cote ridicate. Enorme daune morale a adus 
populaţiei evreieşti de după 1930 faptul că Elena Lupescu, 
amanta  detestată a regelui Carol al II-lea, lidera 
necontestată a Camarilei regale, era evreică de origine. Şi 
cum suveranul se voia un despot luminat şi nu era deloc un 
om prob sau dezinteresat, tot ceea ce era rău în practica 
de fiecare zi a Camarilei se considera a fi opera „jidancei 
roşcate”. Iar toată această ură antiiudaică era întreţinută, 
dacă nu chiar provocată, de câteva gazete programat 
antisemite (Porunca Vremii, Calendarul, Sfarmă Piatră, 
Ţara noastră Apărarea naţională). Fireşte că forţele 
democratice, inclusiv gazetele lor, luau atitudine, pledând 
pentru toleranţă şi respect reciproc. Dar, ca peste tot şi 
oricând, răul întrecea binele, umilindu-l. 

2. Poate că cel mai bine a surprins Emil Cioran 
această realitate a unui fenomen deopotrivă politic, social 
şi moral. Mărturie stă, desigur, Schimbarea iafaţă a 
României, carte capitală pentru starea de spirit a 
tineretului generaţiei sale. După ce observă că „dacă am 
elimina pe toţi străinii problema României n-ar fi mal puţin 
gravă”, constată totuşi: „Invazia iudaică în ultimele decenii 
ale devenirii româneşti a făcut din antisemitism trăsătura 
esenţială a naţionalismului nostru. Ininteligibil aiurea, la 

noi acest fapt îşi află o legitimitate care nu trebuie totuşi 
exagerată. Dacă România n-ar fi avut niciun evreu ar fi 
reprezentat ea o existenţă mai puţin mizerabilă? întrucât 
nivelul ei istoric (singurul care importă) era mal ridicat? 
Că era mai puţină corupţie este evident, dar de aici până la 
isterie mai e drum lung. Evreii cel mult au amânat ceasul 
solemn al României; ei nu sunt, în niciun caz, cauza 
mizeriei noastre, a mizeriei noastre de totdeauna. Un 
naționalism care nu vede acest lucru este fals şi mult prea 
unilateral pentru a fi durabil. Revoluţia nu se poate face pe 
probleme falsei Care sunt motivele mai adânci care ne 
determină a nu ne întâlni cu evreii decât prin ură şi 
dispreţ? De ce nu există niciun om pe pământ care să 
iubească pe evrei în mod naiv, spontan, fără să ştie? De 
unde infinitul dramatic al existenţei lor? Teoria raselor 
pare a se fi născut numai pentru a da expresie 
sentimentului de separație prăpăstioasă ce deosebeşte pe 
orice neevreu de un evreu. Omeneşte nu ne putem apropia 
de el fiindcă evreul este întâi evreu şi apoi omii Deşi orice 
evreu este un Dumnezeu faţă de un ţigan, oricine se simte 
omeneşte mal aproape de ultimul. În toate, evreii sunt 
unici, n-au pereche în lume, gârboviţi subt un blestem de 
care nu e responsabil decât Dumnezeu. Dacă aş fi evreu, 
m-aş sinucide pe loc Dacă numărul evreilor într-o ţară nu 
depăşeşte doza de otravă necesară oricărui organism, ei 
pot fi acceptaţi ca o evidenţă regretabilă sau chiar cu o 
oarecare simpatie indiferentă. Nu sunt atâtea ţări care n- 
au nevoie să ştie că există evrei? 

Şi n-ar fi mai uşor drumul României fără conflictul cu 
cel mai inteligent, mai dotat şi mai obraznic popor? Ura 
împotriva evreilor la noi îşi are cauze mai profunde. Mă 
îndoiesc hotărât că ea ar izvori din invidie sau din revolta 
împotriva situaţiei unora dintre evrei. Cu cât sunt mai buni 
capitaliştii români decât capitaliştii evrei? Nu pot concepe 
şi refuz să cred că am putea face o revoluţie naţională care 
distrugând capitaliştii evrei, ar cruța pe cei români. O 
revoluţie naţională care vrea să salveze capitaliştii români 
mi se pare ceva oribil. Evreii s-au opus la noi împotriva 


oricărei încercări de consolidare naţională şi politică. Aici 
trebuie căutată sursa antisemitismului militant, iar nu a 
antisemitismului sentimental. Ei au criticat totdeauna 
România, dar au considerat orice tentativă de consolidare, 
în afară de o democraţie convenabilă, ca o reacțiune, 
barbarie etc Eu critic în special evreimea de după război. 
Nu s-a opus ea oricărei încercări de înnoire a României? 
Din nişte tâmpiţi şi nişte degeneraţi care au reuşit să 
compromită o democraţie, ea însăşi viciată, evreii au făcut 
un instrument de dominare, ofensând iremediabil o ţară 
întreagă. Noi, românii, nu ne putem salva decât prin altă 
formă politică. Evreii s-au opus cu toate mijloacele de care 
dispun importanţa lor subterană, cinismul şi experienţa lor 
seculară. Regimul democrat al României n-a avut altă 
misiune decât să apere pe evrei şi capitalismul iudeo- 
românesc Acest popor, cel mai mesianic, al cărui 
naționalism fără expresie geografică şi, de aceea, cu 
dimensiuni universale nu cunoaşte în toată istoria un caz 
similar, acest popor este duşmanul mortal al oricărui alt 
naționalism Ungurii ne urăsc de la depărtare, evreii în 
mijlocul, în centrul nostru. Cum o să asimilăm noi, un biet 
popor, pe cel mai redutabil fenomen etnic al istoriei? 
Vitalitatea iudaică este atât de agresivă şi voinţa de 
acaparare atât de persistentă încât toleranța noastră faţă 
de acest popor muncitor şi exploatator ar însemna 
falimentul nostru siguri Dacă le-am da evreilor libertatea 
absolută simt convins că în mai puţin de un an ar schimba 
şi numele ţării. În definitiv, trebuie să recunoaştem cu 
melancolie că antisemitismul este cel mai mare elogiu adus 
evreilor”162. 

A funcţionat la noi, în anii treizeci, şi un antisemitism 
fundamentalist. Fundamentalist pentru că îşi sprijinea 
demonstrațiile pe argumente teologale. Am văzut că 
Nichifor Crainic, în elaborările sale, se folosise de acest 
argument şi formula statului etnocratic, de el preconizat, 
avea ca prim principiu director ideea „legea lui Hristos, 
legea neamului”. In acest program se menţiona: 
„Concepţia de viaţă a statului etnocratic e spiritualistăți] 
Aşezământul prin care se exprimă concepţia spiritualistă/e 
Biserica”. Toate celelalte culte nu vor fi tolerate, inclusiv, 
desigur, „cultul talmudic, al urii împotriva creştinismului”. 
În altă parte se menţiona că „statul etnocratic e voinţa de 
putere şi de mărire a naţiunii române. Factorii lui 


a trăi. Şi totuşi, oare am fost întotdeauna drept cu ei? Nici pe departe. 
Dacă la douăzeci de ani îi iubeam într-atit, încît regretam că nu sunt 
imul de-al lor, ceva mai tîrziu, neputind să le iert rolul major jucat în 
istorie, am început să-i detest cu înverşunarea unei iubiri dublate de 
ură. Strălucirea omniprezenţei lor mă făcea să simt şi mal bine 
mediocritatea ţării mele, sortită, o ştiam, să fie sufocată şi chiar să 
dispară; în vreme ce ei, ştiam la fel de bine, aveau să supravieţuiască 
în veci şi oricum, orice s-ar fi întîmplat. De altfel, la vremea aceea nu 
simţeam decît o compătimire livrescă pentru suferinţele lor trecute, 
fără a le putea ghici pe cele viitoare. De-abia mal tîrziu, gîndindu-mă la 
încercările ce-i aşteptau şi la tăria cu care le-au îndurat, aveam să 
pătrund valoarea pildei lor şi să găsesc în ea argumente împotriva 
ispitei de-a renunţa la tot. însă oricare mi-ar fi fost, în diferitele 
momente ale vieţii, sentimentele în ce-i priveşte, asupra imul punct am 
fost mereu statornic: pasiunea pentru Vechiul Testament, cultul pe care 
l-am închinat mereu Cărţii lor, providenţă a furiilor sau amărăciunilor 
mele. Prin ea, împărtăşeam cu ei tot ce aveau mai bun în mîhnirile lor; 
tot datorită ei şi mîngiierilor pe care ml le dăruia, atitea şi atitea nopţi, 
oricît de crunte ar fi fost, mi se păreau suportabile. Nu puteam uita 
acest lucru nici chiar atunci cînd mă gindeam că-şi merită oprobriul. Să- 
i insulte alţii, spunînd despre ei cuvinte de bun-simt! Eu n-aş putea s-o 
fac; aplicîndu-le criteriile noastre, ar însemna să-i privez de privilegiile 
lor, să-i cobor la condiţia de simpli muritori, de varietate oarecare a 
speciei umane... Istoriei contemporane, de neconceput fără ei, i-au 
imprimat un ritm accelerat, o respiraţie de bună calitate, un suflu 
maiestuos, dar i-au adăugat şi o otravă profetică a cărei virulență n-a 
încetat să ne descumpănească. Cine, în prezenţa lor, rămîne neutru?" 
(„Un popor de singuratici", în Ispita de a exista, Humanitas, 1992, pp. 
69-71.) 

principali sunt: pământul, sângele, sufletul şi credinţa. 
Pământul neamului românesc are astăzi şi locuitori de altă 
rasă şi altă credinţă. Ei au ajuns aici fie prin năvălire 
(ungurii), fie prin colonizare (ca germanii), fie prin 
infiltraţie vicleană (ca evreii). Fiecare dintre ei, ţinând la 
neamul lor mai mult decât la neamul nostru, nu înfăţişează 
garanţii de siguranţă în organismul oficial al statului. 
Evreii sunt o primejdie permanentă pentru orice stat 
naţional”. Undeva se preconiza că „funcţionarii de stat şi 
ofiţerii nu se vor căsători cu străine” 1. Pentru Crainic, 
problema evreiască a fost, cu adevărat, o obsesie 
devorantă. In 1941, la aniversarea a doua decenii de la 
apariţia Gânduri, editorialul nu uita să precizeze: „In tot 
acest timp lung cât o jumătate de viaţă, iudaismul a fost 
duşmanul nostru cel mai înverşunat. Nu adversar, ci 
duşmanii Astăzi iudaismul e la pământ. Un splendid act de 
dreptate a suprimat 

Adevărul, Dimineaţa şi Lupta. Restul, abia în 1940 l- 
am putut duce la capăt când, în calitate de Ministru al 
Propagandei, am stârpit toate cotidianele şi publicaţiile 
săptămânale şi lunare evreieşti din România. Dreptul sfânt 
de a vorbi în numele românismului aparţine exclusiv 
românilor] Nu vor mai exista false idealuri de artă şi de 
cultură sub care se disimula iudaismul” 463. 
Pundamentalismul antisemit al lui Crainic a căpătat şi 
apăsate accente teologale. Considera, ce-i drept, eretice 
acele puncte de vedere antisemite care cereau excluderea 
Vechiului Testament din cărţile sfinte ale creştinismului. A 
elimina Vechiul Testament din cărţile fundamentale ale 
creştinismului ar semnifica, dimpotrivă, recunoaşterea 
dominaţiei iudaice. Totuşi, o observaţie se impune: „Evreii 
au fost popor ales pentru a sluji drept salahori ai 
făgăduinţei că Mântuitorul va veni. Apariţia lui i-a 
desărcinat de această slujbă. Din acest moment, religiunea 
mozaică a încetat Vechiul Testament s-a încorporat în 
creştinism, funcțiunea lui independentă luând sfârşit 
pentru totdeauna”. Ar trebui adăugată şi aprecierea după 

care „Europa de azi e agitată de războiul Talmudului 
împotriva Evangheliei lui Hristos”. Un moment 
semnificativ al antisemitismului fundamentalist sprijinit pe 
argumente teologale îl reprezintă, în acest deceniu, 
prefața lui Nae Ionescu la romanul lui Mihail Sebastián De 
două mii de ani... Romanul a apărut în aprilie 1934, când 
Nae Ionescu aderase la Garda de Fier. S-a tot discutat în 
jurul acestei prefețe, care a transformat romanul lui 
Sebastiân în obiect de polemici şi efectiv scandal. S-a spus 
că autorul n-ar fi trebuit să-i solicite profesorului o prefaţă. 
Aceste aprecieri sunt neavenite. La data când autorul i-a 
solicitat profesorului prefața, cererea era perfect 
justificată. Profesorul era ştiut că un adânc cunoscător în 
problemele religioase, inclusiv în cele ale religiei iudaice. 
lar de sentimente antisemite nu putea fi bănuit. Incă în 
1926 luase atitudine împotriva agitaţiilor antisemite ale 
unor preoţi: „Doi preoţi - scria profesorul într-un articol 
din Cuvântul - au fost amestecați în tulburările antisemite 
sau altfel din Maramureş. Cazul nu e, din nefericire, izolat. 
Autorităţile ştiu că, şi altfel, preoţii se agită în chestiuni 
lumeşti, ţin cuvântări şi trec chiar, pe alocuri, la căi de 
fapt. Ni se afirmă - şi nu am repeta-o dacă nu am respecta 
izvorul, atât de extraordinară ni se pare împrejurarea - că 
uneori chiar amvonul a fost întrebuințat în asemenea 
scopuri”155. Altă dată, chiar în noiembrie 1933, deci câteva 
luni după ce se apropiase de Garda de Fier, scria într-o 
polemică civilizată cu A.L. Zissu: „Dacă chestiunea 
evreiască există încă la noi, asta se datorează în bună 
parte şi antisemitismului, cu metodele lui primare şi lipsite 
de eficienţă. Sunt siguri lar soluţia? Una singură: 
dispariţia filosemitismului. Adică: înlocuirea românilor de 
confesiune mozaică prin evrei de cetăţenie română. Adică: 
încetarea sinistrei comedii a asimilismului”15. Trei zile mai 

târziu observa: „Dintre toate culturile care lucrează astăzi 
direct şi activ, nu postum, în cercul european, cea mai 
veche e cea evreiască. Ea numără azi câteva mii de ani de 
activitate continuă. Şi are vârfuri dacă nu inegalabile, în 
orice caz neîntrecute; iar, în unele domenii, chiar 
neegalate. Nu ştiu, în adevăr, ce s-ar putea da în lirică 
peste Psalmi şi Cvnlarea Cântărilor, în religie peste Pavel, 
în metafizică peste Spinoza, pentru a nu vorbi decât de 
valori de circulaţie curentă. Să observăm însă că această 
impresionantă cultură nu are un sculptor de mâna întâi, n- 
are un pictor de valoare universală, nu are un arhitect care 
pe departe măcar să stea alături de marii creatorii 
Chestiunea prinde să capete un început de lămurire dacă 
ne raportăm la domeniul precis al matematicii. În această 
ştiinţă aportul evreilor este excepţional. Sunt chiar 
anumite domenii de contribuţie exclusiv evreiascăĦ Este 
caracteristic însă că în această ştiinţă toate contribuţiile 
excepţionale se grupează, fără nicio excepţie mal 
proeminentă, în domeniul analizei şi niciuna în cel al 
geometriei propriu-zise”. De aici filosoful trăgea încheierea 
că evreii n-au simţul spaţiului şi deci nici capacitate pentru 
activitate politică“. Dincolo de transcendentalism, evreii 
n-ar putea să treacă. Concluzia se bizuia, dacă e vorba de 
exemple, pe o sofismă. Căci, în matematică, Einstein 
contribuise „binişor” la dezvoltarea geometriei, pentru că 
teoria relativităţii generalizate fusese elaborată, totuşi, în 
1915. 

Aceste premise din care unele, totuşi, neliniştitoare 
(mai ales cele privind condamnarea asimilismului) i-au dat 
temei lui Sebastián să-i solicite profesorului prefața şi s-o 
aştepte. Dar, nenorocire, profesorul e arestat, la 30 
decembrie 1933, considerat, pentru articolele apărute în 
Cuvântul, drept unul dintre autorii morali al asasinării 
premierului I.G. Duca. A fost eliberat tocmai la 15 martie 
1934. Romanul lui Sebastiân era cules şi nu putea fi 
imprimat din cauza absenței prefeţei. Autorului i s-a părut, 

pe bună dreptate, o impardonabilă necuviinţă să renunţe la 
prefaţă pentru că profesorul era, deocamdată, în 
imposibilitate de a o scrie. De îndată ce a fost eliberat, 
Sebastiân i-a înmânat profesorului o corectură a cărţii, 
rugându-l să scrie promisa prefaţă. A primit asigurări care 
au fost respectate. În roman, autorul înfăţişează drama 
ontologică a evreului, Ipostazele posibile ale acestei drame 
(inclusiv cea a asimilismului, neagreată de fostul director 
al Cuvântului). Prefaţa trebuia, inevitabil, să se rostească 
despre sorgintea şi realitatea acestei drame. Cum o va 
face? Când a citit prefata. 

Sebastián a înmărmurit. Era toemal ceea ce nu se 
potrivea romanului. Nici gând să-l ofenseze pe profesor, 
refuzându-i punctul de vedere, altfel zicând, prefața. 
Romanul a apărut în această formulă cel puţin incomodă. 
Şi scandalul a izbucnit pe dată. 

Dar iată opinia lui Nae lonescu în elementele ei 
esenţiale: „Iudaism sau creştinism sunt mai mult decât 
religii; ele simt principii formative ale vieţii; există o 
aşezare evreiască şi o aşezare creştină a lumii, indiferent 
dacă în conştiinţa oamenilor şi a instituţiilor apare în chip 
explicit Hristos sau Iehova sau nu. Aşa fiind, există valori 
creştine şi valori iudaice în oricare ordine a vieţii; fie că ne 
gândim la organizarea politică a unei naţii, fie că ne 
preocupăm de crearea şi circulaţia bunurilor materiale, fie 
că nu e vorba decât de înţelegerea sensului general al 
existenţei. Pe orice teren ne-am afla, deci, există o 
categorică «incompatibilitate de umoare» între creştini şi 
evrei. Aşa fiind, însă, deosebirea pe care am identificat-o 
ca existând între evrei şi creştini merge mai departe: 
aceştia din urmă îi simt pe cei dintâi nu numai izolat 
voluntar, dar şii primejdioşi ordinii creştine. Creştini şi 
evrei, două corpuri străine unul altuia, care nu pot fuziona 
într-o sinteză, între care nu poate exista pace decât prin 
dispariţia unuia din ele. Iuda suferă. De ce? Pentru că Iuda 
trăieşte în mijlocul unor popoare pe care nu poate să nu le 
duşmănească, chiar dacă ar voi altfel; pentru că din 
momentul în care a refuzat să-l recunoască pe Hristos- 


Mesia, ancorându-se şi mai departe - pe drept sau nedrept 
- în calitatea lui de popor ales, el e dator faţă de el însuşi 
să-şi împlinească funcțiunea care îi revine, aceea de 
dizolvant al valorilor creştine. Iuda suferă pentru că l-a 
recunoscut pe Hristos, l-a văzut şi nu a crezut. Şi asta încă 
n-ar fi fost prea grav. Dar au crezut alţii, noi. Iuda suferă 
pentru că e luda”. Profesorul de metafizică şi logică nu 
crede nici în valoarea utilă a sionismului. Evreii au mai 
avut parte de organizare statală şi totdeauna s-a 
autodizolvat. Deci sionismul, care tinde spre crearea unui 
stat al poporului lui Israel, ar fi o iluzie păgubitoare. Că 
această prognoză a profesorului nu s-a realizat, azi o ştim, 
statul Israel devenind o realitate. Damnarea şi suferinţa lui 
Israel sunt predestinate din momentul nerecunoaşterii lui 
Hristos-Mesia. „Suferi pentru că eşti evreu; al înceta să fii 
evreu în momentul în care nu ai mai suferi; şi nu ai putea 
scăpa de suferinţă decât încetând a fi evreu. Este, desigur, 
o apăsătoare fatalitate. Dar tocmai de aici nu e nimic de 
făcut: Iuda va agoniza până la sfârşitul veacului. Revoltă? 
Nu e bună la nimic. Nu slujeşte la nimic, în acelaşi fel în 
care nimeni nu poate sări peste umbra lui - evreul nu-şi 
poate depăşi suferinţa; decât] nemaifiind evreu. Situaţie 
cu atât mai tragică, cu cât nimeni nu poate înceta a fi ceea 
ce este!”168 

Am mai găsit un text al lui Nae Ionescu pe marginea 
vestitei sale prefaţe din 1934. A apărut în 1936, nesemnat, 
în gazeta legionară Vestitorii unde profesorul ţinea 
editorialul. De la denumirea editorialului în primele două 
numere „Roza Vânturilor” la stil, totul conduce, cred, la 
ideea că Nae Ionescu e autorul acestor articole. Să citez: 
„Toată această înşiruire de judecăţi ml s-au aruncat, mal 
târziu, cu un alt prilej, împotrivă. Spunând unii: desigur, 
luda, care a fost poporul ales, a lipsit misiunii de a 
recunoaşte pe Mesia după ce l-a dat. Dar dacă l-ar fi 
recunoscut, nu-i era oare zădărnicită mântuirea noastră? 
Căci nu în întruparea lui Dumnezeu stă mântuirea, ci în 

jertfa lui. Dar atunci după care dreptate Iuda suferă, el al 
cărui păcat e însuşi instrumentul mântuirii? Asta şi altele 
ca asta ml s-au aruncat. Fraţilor sau nefraţilor, este cu 
totul greşită judecata aceasta; a voastră de azi, a mea de 
ieri. E greşită şi nici măcar nu e nouă. Au mai făcut-o şi 
alţii înaintea noastră, şi unii încă mari de tot”15%. 

Cum se vede, antisemitismul (suferinţa evreului) e, 
aici, în prefaţă, justificat cu argumente teologice. Ba chiar 
considerat ca fiind o fatalitate şi care, prin aceasta, ar fi 
condamnat la veşnicie. Eliade îşi aminteşte, evocând acel 
episod din 1934, că „profesorul ştia că va fi citit de un 
anumit public de extrema dreaptă şi voia să arate în ce 
sens vede el problema evreiască; o vedea, în primul rând, 
în termeni religioşi, ceea ce îi îngăduie să n-o judece pe 
plan politic, nici social”470. Aş adăuga că această abordare 
fundamentalist-teologală a antisemitismului se demonstra 
şi mal agresivă chiar decât o abordare a lui politică sau 
socială. Şi, oricum, furniza justificări, de ordin doctrinar 
teologic, să spunem metafizic, antisemitismului politico- 
social al tuturor grupărilor de extremă dreaptă. Care, 
fireşte, au exultat, găsindu-şi un aliat care le documenta 
metafizic programele. De altfel, finalul prefeţei coboară din 
zonele teologale sau ale filosofiei istoriei spre cele 
practice, un fel de rechizitorială ridicare din umeri la 
condamnarea evreului în suferinţă nevindecabilă. Aici 
prefaţatorul se adresează eroului cărţii (alias numele 
originar al autorului), nelăsându-i nicio nădejde: „Iosef 
Hechter simte că Iuda suferă şi că nu se poate altfel. Doar 
Iosef Hechter nu înţelege de ce? Am încercat să i-o 
lămurim noili] Suferi pentru că eşti evreu; al înceta să fii 
evreu în momentul în care nu al mal suferi; şi nu ai scăpa 
de suferinţă decât încetând a fi evreu. Este, desigur, o 
apăsătoare fatalitate. Dar tocmai de ăla nu e nimic de 
făcut: Iuda va agoniza până la sfârşitul veaculuiiii Iosef 
Hechter, tu eşti bolnav. Tu eşti substanţialmente bolnav, 

pentru că nu poţi decât să suferi; şi pentru că suferinţa ta 
e înfundată. Toată lumea suferă, Iosef Hechter. Suferim şi 
noi, creştinii. Dar pentru noi e o ieşire, pentru că noi ne 
putem mântui. Ştiu, tu nădăjduieşti; nădăjduieşti că va 
veni odată cel aşteptat, Mesia, pe calul alb, şi atunci vei 
stăpâni pământul. Nădăjduieşte, Iosef Hechter. E singurul 
lucru ce-ţi mai rămâne. Pentru că eu ştiu că Mesia acela nu 
va veni. Mesia a venit şi tu nu l-ai cunoscutii. Iosef 
Hechter, nu simţi că te cuprind frigul şi întunericul?”. Un 
mai neîndurător tablou al antisemitismului teoretic şi 
practic e greu de închipuit. 

Nu e aici locul unui examen al opiniilor antinomice 
vehiculate pe marginea romanului lovit efectiv de această 
nefericită prefaţă. Aş cita totuşi din articolul lui Eliade din 
Vremea, care polemiza, politicos, cu opiniile din prefaţă ale 
profesorului său. Observa, mai întâi, că „prefața apare 
într-un moment istoric penibil, într-o conjunctură politică 
în care greutatea cuvântului domnului Nae Ionescu poate 
apăsa mai mult decât evreii ar putea îndura. Vorba 
noastră, huliganii capătă argumente metafizice”. Apoi 
contestă dreptatea opiniei prefaţatorului chiar din punct 
de vedere teologal. Un creştin nu poate afirma, decât 
căzând în păcatul deznădejdii, universalitatea destinului de 
suferinţă al lui Israel. Harul divin e liber să mântuiască sau 
nu pe evrei în viitor. Apoi, vorbind de destinul tragic 
individual al evreului laolaltă cu argumente teoretice se 
creează o confuzie regretabilă de planuri: „Dacă s-ar fi 
menţinut numai pe planul filosofiei istoriei putea fi 
(prefaţatorul, n.n.) catalogat «antisemit». Dar a doua parte 
(a prefeţei, ruru) introduce elemente noi de soteriologie, 
Mântuirea, păcatul, Mesia, nemărturisirea lui Israel. 
Elemente, aşadar, de ordin teologic. Care sunt 
supraistorice. Este drept că d. Nae Ionescu încearcă să 
explice istoria şi prin elemente supraistorice”. Şi rezumă 
argumentarea profesorului, citată mai sus. Apoi, 
examinând  argumentaţia, conchide: „Observăm o 
translație nejustificată din planul filozo Fiei istoriei pe cel 
al teologiei creştine. Şi într-o parte, şi în alta tot 


«imponderabile» întâlnim. Dar de alt ordin. «Structura» 
aparţine ordinului filosofiei istoriei; «mântuirea» aparţine 
ordinului teologiei. Între aceste ordine există o deosebire 
exilttativă; şi este de mirare că d. prof. Nae Ionescu, atât 
de lucid în dialectică, n-a stăruit îndeajuns asupra acestui 
punct esenţial. Atât de esenţial încât partea l-a a 
argumentaţiei exclude pe a Il-a şi viceversa. Mai mult, în 
filosofia istoriei d. Nae Ionescu ar fi putut fi antisemit. Căci 
există o anumită filosofie a istoriei antisemită. Însă pe 
planul teologiei creştine, d. Nae Ionescu nu poate fi 
antisemit chiar dacă ar vrea. Căci ce ar putea însemna 
«antisemitism» pe planul teologiei creştine? 
Imposibilitatea mântuirii, certitudinea damnaţiei evreilor. 
Dar lucrul acesta nu-l spune nicăieri Biserica] Şi nu-l 
poate spune chiar dacă evreii (ca şi alte naţiuni necreştine) 
rup comunitatea de dragoste a Bisericii. Pentru că nimeni 
nu poate interveni în libertatea lui Dumnezeu. Dumnezeu 
poate mântui oricum, pe oricine Ce se poate spune, 
atunci, din punctul de vedere soteriologie, despre creştini 
şi despre evrei. Că cei dintâi trăiesc în nădejdea mântuirii 
prin lisus (nici măcar în certitudinea ei), iar cei din urmă 
potji mântuiţi dacă graţia lui Dumnezeu voieşte aceastalil 
Vedeţi, un Eminescu, un Haşdeu, un Vasile Conta puteau fi 
antisemiţi. Pentru că niciunul din ei nu era şi teolog şi 
niciunul nu era creştin adevărat Cazul domnului profesor 
Nae Ionescu este însă cu totul altul. Ca un gânditor 
ortodox, dsa nu putea, sub nicio formă, îl antisemit. Şi, de 
fapt, nici nu este. Prefaţa domnului Nae Ionescu nu este 
antisemită. Ea pare astfel pentru că cuprinde pagini amare 
asupra destinului iudeu. De fapt, însă, aceste pagini nu 
cuprind o atitudine antisemită, ci numai o mişcare de 
translație, nejustificată, din planul filosofiei creştine în cel 
al teologiei creştine A fi antisemit înseamnă a lua 
atitudine decisivă contra evreilor, a-i socoti inferiori, 
şnapani, primejdioşi etc. Din prefața domnului Nae 
Ionescu nu descifrăm această atitudine intransigentă faţă 


de evreime”“”!. Interferenţa dintre cele două planuri 


(„translaţia”) e reală. Dar a socoti această nefericită 
prefaţă drept un text care n-ar atesta antisemitism e o 
judecată falsă, care avea în intenţie curmarea unei 
controverse. Era, de fapt, mal antisemită decât ceea ce 
Eliade numeşte „atitudine intransigentă faţă de evreime”. 
Furniza temeiuri teologale, deci de ordin doctrinar 
filosofic, antisemitismului cu program „intransigent faţă de 
evreime”. Dar, ca gest amical, această intervenţie a lui 
Eliade e admirabilă. Şi faţă de romancier (bun prieten), şi 
faţă de prefaţator, de care totuşi se disocia (i-a cerut, 
fireşte, acordul dinainte - o mărturiseşte în Memorii - şi l-a 
obţinut). Med ales că a mai intervenit o dată, răspunzându- 
i lui Gh. Racoveanu care îi replicase, oţărât, în Credinţa, 
apărând poziţia teologică a lui Nae lonescu (Biserica, 
afirma  Racoveanu, îi consideră pe evrei damnati), 
respingând-o pe aceea, mediană, propusă de Eliade. 

Aş mai aminti, la acest dosar, opinia lui Nicolae Roşu 
care, după ce socotea că „oricând se va ivi prilejul 
revizuirii valorilor şi a paşapoartelor, Mihail Sebastiân va 
avea de trecut un penibil examen”, adăuga: „cultura 
română poate trăi fără Şăineanu, fără Gaster, fără 
Candrea, fără Tiktin, dar fără Haşdeu, Sextil Puşcariu, Al. 
Philippide şi N. Iorga, nu. Nu, pentru că aceştia sunt 
români, pentru că simt creatori, cu alte cuvinte pentru că 
creaţia lor este în funcţie de românitatea lor; pentru că, în 
sfârşit, filologia nu este o ştiinţă care se ocupă cu 
rezolvarea problemelor de limbă judecate ştiinţific, în 
bibliotecă, ci un receptacul al sensibilităţii, o zonă afectivă, 
organică a vieţii intelectuale”. Şi în concluzie: „Iosef 
Hechter, crede-mă, te compătimesc, îţi meriţi soarta, deşi 
puteai avea alta mai bună”*?. Nu de aceeaşi părere era 
Mircea Eliade în legătură cu savanții filologi evrei. În 1936 
- când Gaster a donat, pe o sumă simbolică, colecţia sa de 

manuscrise Bibliotecii Academiei -, scria: „Pregătirea sa 
lingvistică i-a fost de mare folos după ce ne-a părăsit. 
Gaster a uluit lumea ştiinţifică din Apus prin mulţimea şi 
varietatea limbilor pe care le stăpânea. Căci deşi s-a 
specializat apoi în limbile semite, putea folosi în 
cercetările sale de folclor comparat toate limbile slave şi 
romanice, limbile clasice, limba turcă, persana, arabă, 
limbile germanicejă De altfel, fie spus în treacăt, nu ştiu 
dacă vreun bancher sau arendaş evreu a fost expulzat în 
epoca dintre 1870 şi 1916. Au fost însă siliţi să plece trei 
mari savanţi evrei: Gaster, Şăineanu şi Tiktin. Toţi trei şi- 
au cucerit un renume european. În anii când noi primeam 
fel de fel de negustori galiţieni, am izgonit trei capacităţi 
de mare clasă europeană”. Dimpotrivă, Victor 
Gârcineanu, gardist declarat, se arăta indignat de opera 
filologilor evrei. „Cum s-a putut o singură dată afirma că 
dicţionarul lui Şăineanu e un «bun dicţionar românesc» - 
această operă caracteristică jidovească, făcută superficial 
şi de mântuială?[i] Şi de ce al doilea dicţionar în circulaţie 
(cel al lui I. Aurel Candrea, n.n.), al Cărţii Româneşti, e 
făcut tot de un jidan?” %4 

3. Din păcate, aici avem a-l cita şi pe Constantin 
Noica, în intervenţii târzii, din 1938. Într-un articol din 
Vremea de după înscăunarea guvernului Goga-Cuza, 
medita asupra deosebirii dintre cuzism şi legionarism: 
„Într-adevăr, venirea la cârmă a domnului A.C. Cuza (mai 
degrabă decât a domnului Oct. Goga) a deşteptat la mulţi 
întrebarea: ce rost mai are mişcarea legionară dacă vin 
alţii şi-i realizează programul? Ce descoperă cuzismul? 
Descoperă în sânul societăţii româneşti un parazit. Acesta, 
beneficiar, dar în acelaşi timp falsificator al vieţii noastre 
naţionale, trebuia deci înlăturat. Sub diferite forme, pe 
diferite planuri, cu diferite arme de luptă, oricum apărea 
el, trebuia demascat, combătut, anihilat şi, dacă se putea, 

înlăturat de-a binelea din sânul colectivităţii româneşti. Că 
această mişcare avea dreptate? Se va vedea acum, în urma 
măsurilor ce va lua, dacă şi câtă dreptate a avut. Ce 
descoperea legionarismul? Descoperea, după câte îl putem 
noi înţelege, aşa de unde stăm, un parazit înăuntrul fiinţei 
românului. Va fi lovind legionarismul şi în ticălosul acela 
din afară. Dar aşa ceva e un rest cuzist în doctrina sa; 
remarcabil, în schimb, e faptul că ştie să descopere pe 
ticălosul dinăuntru şi că luptă împotrivă-iiii Antisemite au 
ştiut să devină şi celelalte partide. Am voi în schimb să 
vedem un partid care să-şi pună problema înfiinţării unui 
corp de 10.000 de oameni cu ţinută morală exemplară”4”5. 
S-ar spune că ne aflăm în faţa unui text care, recunoscând 
că antisemitismul legionar, existent, e o moştenire din 
patrimoniul cuzist din care s-a născut, încearcă o 
spiritualizare doctrinară a noii mişcări politice, căutându-i 
o diferenţă specifică. Şi aceasta n-ar sta atât în 
antisemitism cât în detectarea răului interior din spaţiul 
efectiv românese. O astfel de interpretare nu e hazardată. 
Se cuvine adăugat că există, printre altele, şi un text al lui 
Noica din octombrie 1940, la origine o conferinţă, în care 
precizează: Jiu e de ajuns să spui «Jos jidanii şi 
înstrăinaţii», ci trebuie să devii tu însuţi un ins în stare să 
înfrunţi pe străini şi înstrăinaţi. Trebuie altă educaţie 
decât cea obişnuită a politicii: una aspră, ostăşească, 
tinerească. Şi atunci, Codreanu se desparte de cuzişti şi 
întemeiază Legiunea sa”™®, 

Am pomenit mai înainte de echidistanţa şi toleranța 
manifestate de Eliade în problema evreiască în genere şi 
faţă de antisemitism în special. După convertirea sa (1936 
- 1937), Eliade gândeşte şi scrie altfel în aceeaşi 
chestiune. Se aliniază, altfel zicând, direcţiei doctrinare a 
legionarismului. În 1936, Eliade reproşa oamenilor politici 
lipsa de interes faţă de penetraţia periculoasă a celuilalt, a 

străinului, anihilând permanenţa autohtonilor. Pericolul 
etnic principal îl constituie evreii, maghiarii, slavii (nu şi 
din partea germanilor). „De la război încoace, evreii au 
cotropit satele Maramureşului şi ale Bucovinei, şi au 
obţinut majoritate absolută în toate oraşele Basarabieilii 
lar dacă spui că pe Bucegi nu mai auzi româneşte, că în 
Maramureş, Bucovina şi Basarabia se vorbeşte idiş, că pier 
satele româneşti, că se schimbă faţa oraşelor, ei (oamenii 
politici, n.n.) te socotesc în slujba nemților sau te asigură 
că au făcut legi de protecţia muncii naţionale”. Şi adaugă: 
„Ştiu foarte bine că evreii vor ţipa că sunt antisemit, iar 
democraţii că simt huligan şi fascist Ar fi absurd să te 
aştepţi ca evreii să se resemneze de a fi o minoritate cu 
anumite drepturi şi cu foarte multe obligaţii după ce au 
gustat din mierea puterii şi au cucerit atâtea posturi de 
comandă. Evreii luptă din răsputeri să-şi menţină 
deocamdată poziţiile, în aşteptarea unor viitoare ofensive 
şi, în ceea ce mă priveşte, eu le înţeleg lupta şi le admir 
vitalitatea, tenacitatea, geniul”. Lucrurile se vor 
complica în anul următor, când, direct angajat în 
propaganda electorală a mişcării legionare pentru 
alegerile din decembrie 1937, Eliade adoptă deschis 
programul Legiunii. În consecinţă, îşi asumă şi doctrina 
antisemită a mişcării. In amintitul său răspuns la ancheta 
ziarului Buna Vestire, „De ce cred în biruinţa mişcării 
legionare”, Eliade declară interogativ: „Poate neamul 
românesc să-şi sfârşească viaţa în cea mai tristă 
descompunere pe care ar cunoaşte-o istoria, surpat de 
mizerie şi sifilis, cotropit de evrei şi sfârtecat de străini, 
demoralizat, trădat, vândut pentru câteva sute de milioane 
de lei?”4%8, 

N Porunca Vremii era, aparent, o gazetă independentă. 
În fond, era, doctrinar, obedientă cuzismului, prin 
trivialitatea sloganurilor antisemite, găzduite zilnic, până 
la saţietate, în paginile ziarului condus de Ilie Rădulescu 

(medic de profesie). În 1937, Toma Vlădescu, redactor al 
acestei gazete, scria în numele ei: „Vom fi antisemiţi cu 
fanatism, până la exces şi până la scandal dacă va trebui. 
Şi de aceea, ziarul nostru, în pragul unui nou început, 
afirmă antisemitismul ca un imperativ de înaltă salubritate 
în serviciul ideii naţionale pe care o servim”4”9. A fost 
această atitudine o constantă ideologică a gazetei. Să 
reproduc apoi două declaraţii de principii ale gazetei 
tocmai din 1940, adică la opt ani de la întemeierea ei (va 
apărea până în 1942): Antisemitismul înseamnă nu numai 
o doctrină, cât şi o atitudine de luptă împotriva 
iudaismuluiiii Va veni o zi când toate lamentaţiile groteşti 
ale lumii israelite nu vor mai putea înfrânge hotărârea 
salutară a omenirii de a se desface de blestemul 
convieţuirii cu jidanii”1%. Şi o alta din acelaşi an 1940, 
care dezvăluie credo-ul doctrinar al gazetei: „Punctul 
arhimedic al acţiunii noastre a fost şi rămâne problema 
antisemită. De la această poruncă a destinului nostru nu 
ne vom abate niciodată. Problema evreiască domină 
întreaga viaţă a României moderne de la începuturile ei 
până în ceasul de acuma. Infiltraţia iudaică e mai profundă 
decât s-ar putea crede în aparenţă. De aceea efortul 
echipei de lucru de aci (de la Porunca Vremii, n. m.), dar şi 
amplificarea ei până la dimensiunile unei vaste colaborări 
de opinie publică”481. Mă mărginesc să amintesc numai de 
puseul antisemit al lui I Al. Brătescu-Voineşti, devenit 
public din 1937, prin articolele „Huliganism?” apărute în 
Universul Le va aduna, în 1938, în volum, adăugânduii, 
repede, altele două în 1940 (Strigăte de alarmă în chestia 
evreiască, Germanofobie). A cita din aceste volume e 
inutil, autorul socotind că neamul evreiesc constituie un 
mare pericol nu numai pentru România, dar pentru 
întreaga lume. De aceea elogia hitlerismul care a declanşat 
acţiunea, utilă, de deparazitare a omenirii de iudei. Fireşte 
că adepţii xenofobiei au salutat cu entuziasm (de pildă, N. 

Crainic) apariţia, neaşteptată, a acestui nou aliat întru 
antisemitism. La fel s-a întâmplat cu poetul, criticul şi 
gazetarul Nicolae Davidescu, care, la sfârşitul anilor 
treizeci, îşi dezvăluie, în articole lungi şi fulminante, 
ostilitatea împotriva iudaismului pătruns - clama în tonuri 
apocaliptice - în literatură, modernizând-o prin alterarea 
specificităţii ei originare. Simt acestea două cazuri-limită, 
care se alăturau, brusc, extremei drepte antisemite, fie 
cuziste (ca Brătescu-Voineşti), fie legionarismului (ca N. 
Davidescu). Semnificaţia lor este numai simptomatică, 
adăugându-se, cu o octavă în plus, unei atmosfere 
extremiste de dreapta saturate de voci şi atitudini. Au fost 
destui intelectuali români care nu li s-au alăturat, 
disociindu-se tacit sau public. 

Să închei acest periplu, care a intenţionat să releve 
numai luările de atitudine antisemite cu argumente 
doctrinar-teologale, cu Intervenţia lui Traian Brăileanu, 
vechi senator legionar, ajuns, în 14 septembrie 1940, 
ministru al Cultelor şi Instrucţiei Publice. Preocuparea sa, 
odată instalat în această demnitate publică, era eliminarea 
mozaismului şi ca instituţie de cult. „Statul naţional 
legionar - preciza el - se identifică, în materie de credinţă, 
cu unitatea ecumenică a creştinismului în general şi a 
ortodoxiei în special. Mozaismul care nu mai reprezintă, în 
momentul de faţă, o confesiune a devenit supărător prin 
îndrăzneala prea multelor sale temple şi sinagogi în care 
se oficiază în ritualul triunghiurilor încrucişate. Am spus-o 
de atâtea ori: sunt prea multe sinagogi în raport cu 
numărul jidanilor. Şi, în viitoarea reglementare a cultului 
mozaic, suntem sigur că se va ţine seama neapărat de 
acest criteriu”. De altfel, era ştiut că antisemitismul era un 
element de seamă al legionarismului doctrinar. Dacă e 
eronat a confunda, cred, legionarismul cu antisemitismul 
militant (am arătat asta în spaţiul acestui capitol şi, poate, 
al întregii cărţi), contraproductiv ar fi să se ignore 
dimensiunea antisemită din programul legionar. In 1936, 
Ion I. Mota se rostea în stilul său vaticinar: „Puterea 
jidovească, francmasonă şi politicianistă democrată e 


stăpână absolută în statul nostru. Cei care vor să doboare 
această putere duşmană întâmpină duşmănia de moarte 
a tuturor categoriilor hotărâtoare în statii Aşa fiind, o 
organizaţie de luptă naţională nu va putea cuceri poziţia 
duşmană decât înfruntând această lume de potentaţi 
stăpâni pe stat şi pe toate izvoarele de putere Să primim 
lupta pe viaţă şi pe moarte”, Un an mai târziu, un alt 
gardist de frunte, gazetar şi poet, Valeriu Cârdu, scria: 
„Problema evreiască nu ridică probleme atât de mult prin 
Intermediul mimărului luda nu este odios şi periculos 
numai prin număr. luda, cu toate păcatele lui, cu tot 
depozitul de vicii, cu intenţiile de trădare, de vânzare şi 
cumpărare, cu sistemele distructive atât de inerente rasei 
semite, este prezent acolo unde se găseşte un singur iuft 
(o altă expresie pentru «jidan», n.n.). El, acest singur iuft, 
reprezintă primejdia semită”1%. Am citat două opinii ale 
unor factori exponenţiali ai Gărzii de Fier. Această opinie o 
regăsim la toţi membrii acestei grupări politice şi deci la 
toţi conducătorii ei. 

Cei care profesau antisemitismul ca stare de spirit şi 
ca profesiune politică (sau de credinţă) imaginau şi soluţia 
pentru asanarea acestui, pentru ei, flagel. Aminteam de 
sloganul maniacal al lui A.C. Cuza, izgonirea brutală şi 
totală a evreilor din ţară. Alţii propuneau soluţii 
intermediare care, în intenţie finală, cugetau tot la 
eradicare generalizată. Al. Vaida-Voevod a propus, prin 
gruparea politică de el fundată din 1935, criteriul 
„numerus Valahicus” în problema evreiască. Era un mod 
de a propune o proporţionalizare a participării evreilor în 
diverse profesiuni urbane. Punctul său de vedere (neagreat 
de PN.Ţ., care l-a şi exclus, pentru asta, din cadrele 
partidului) era şi un ecou al generaţiei de la '22 care 
ceruse (continua să o facă) accesul proporţional al evreilor 
în universitate. Directorul, formal, al revistei Sfarmă 

Piatră (cel real era Nichifor Crainic) a respins principiul 
propus de Vaida-Voevod: „D. Vaida este autorul formulei 
proporţionalizării românilor cu străinii din România, 
formulă pe care Sfarmă Piatră a combătut-o cel dintâi ca 
primejdioasă. «Numerus proporţionalii» este invitaţia pe 
care  vaidismul o face patronilor străini să ia în 
întreprinderile lor, în proporţia numerică pe ţară, şi 
românii Ce ar schimba această doctrină, dacă ar fi 
aplicată, în stările de azi din ţara noastră? Absolut nimic. 
Sau, în orice caz, nimic în bine. Doctrina vaidistă vine să 
dea situaţiei de astăzi o consacrare legală D. Vaida 
definitivează în formula lui «naționalistă» raporturile 
existente azi între străini şi noi, ei stăpânii, iar românii 
salariaţi, slugile lor”. E aici, incontestabil, răfuiala lui N. 
Crainic cu opiniile socotite fals naţionaliste ale lui Vaida, 
ştiut fiind că spiritus rector al acestei gazete, N. Crainic, 
îşi apăra propria concepţie în problema evreiască - 
rezolvată, considera, prin formula statului etnocratic. 
Pentru că alte orientări, cum e cea a ziarului Porunca 
Vremii, acceptaseră încă în 1934, adică atunci când Vaida 
nu-şi luase încă formula lui: „Dintre toate problemele care 
frământă sufletul românesc, cea evreiască prezintă 
aspectele cele mai îngrijorătoare Neamul nostru trebuie 
restabilit în integralitatea drepturilor lui de stăpân în 
această ţară. Principiul proporţionalităţii - numerus 
clausus în viaţa economică, socială şi culturală - şi 
numerus nullus - în funcțiunile publice şi în presă - trebuie 
instaurat fără întârziere. A pretinde să se aplice aceste 
comandamente ale vieţii de stat românesc, până nu este 
prea târziu - nu este agitaţie, ci o datorie pentru flecare 
român care îşi iubeşte ţara”181. Un an mai târziu, directorul 
acestei publicaţii, Ilie Rădulescu, exprima în termeni mai 
radicali punctul de vedere care, acum, depăşea principiul 
proporţionalităţii: „Pentru împlinirea poruncilor vremilor 
de faţă care ne ordonă să naţionalizăm oraşele, nu ne 
rămâne altă cale decât exproprierea totală a străinilor şi 

jidanilor pentru cauze de utilitate naţională. Nu e 
sănătoasă pentru armătura de stat burghez şi nu e morală 
pentru etica lui această măsură? Se poate, dar eu nu 
concep că în România ar putea fi, în situaţia geografică şi 
demografică pe care o are în acest colţ al Europei, altceva 
decât un stat naţional cu interese şi cu o morală 
exclusivistă, ba chiar brutal naționalistă] A fost morală 
exproprierea rurală de acum 15 ani, care a deposedat pe 
români pentru cauze de utilitate socială, şi ar fi amorală 
exproprierea urbană care ar lovi pe jidani şi străini pentru 
netăgăduite motive de utilitate naţională?”45, în sfârşit, se 
publicau curent apeluri antisemite, adresate cititorilor, 
care, în subtext, aveau în vedere tot modalităţi pentru 
soluţionarea problemei evreieşti: „Români! Cumpăraţi 
numai de la firme româneşti. Procedând aşa, în mal puţin 
de un an, jumătate din populaţia evreiască trebuie să 
părăsească România”; „Români! Apucaţi-vă de comerţ, fiţi 
harnici şi economi. Izbânda este atunci asigurată”. 
Instaurarea statului  naţional-legionar a smuls 
accente de jubilație gazetelor antisemite. Incă la 12 
septembrie 1940, Porunca Vremii, informată, saluta 
evoluția națională, cerând soluționarea radicală a 
problemei evreieşti: „Jidanii sunt aceiaşi şi împotriva lor 
nu există decât o singură măsură, dictată de instinctul 
nostru de conservare naţională: AFARĂ!jI Peste toate 
acţiunile de izbăvire naţională, problema nevralgică a 
României rămâne chestia iudaică. Primejdia jidovească 
trebuie înlăturată radical, fără ocolişuri şi amânări. 
Iudaismul este cancerul vieţii noastre de stat, este plaga 
purulentă a sănătăţii noastre naţionale. România nu se 
poate salva atâta vreme cât jidanii nu vor fi excluşi cu 
desăvârşire din corpul naţiunii române”486. A doua zi, 
directorul gazetei propunea guvernului un întreg corp de 
măsuri: „a) retragerea cetăţeniei române a tuturor 

jidanilor care au dobândit-o pe baza tratatelor de la 
Versailles şi Trianon, tratate care nu mai există de fapt, 
prin noua ordine pe care puterile Axei au instaurat-o pe 
continent; b) exproprierea urbană, nu numai rurală, a 
jidanilor care au asfixiat şi au înstrăinat oraşele noastre. 
Întreaga proprietate urbană jidovească va trece în 
patrimoniul statului, care o va plăti cu o emisiune nouă de 
rentă de stat, şi va servi la împroprietărirea românilor. Se 
va putea face astfel efectiv românizarea oraşelor; c) niciun 
jidan nu va mai putea locui decât în aşezările urbane. 
Orice contact cu satele va fi interzis jidanilor; d) jidanii nu 
vor putea exercita nicio profesiune în legătură cu 
sănătatea publică, nu vor putea profesa comerţ de 
alimente şi de băuturi, nu vor fi furnizori ai statului şi nu 
vor comercializa niciun fel de produs agricol sau industrial 
necesar agriculturii; e) din moment ce simt străini, ca unii 
ce au pierdut cetăţenia română, jidanii nu vor putea 
exercita niciun fel de profesiune fără autorizaţia 
Ministerului Muncii, singurul în drept să acorde străinilor 
dreptul de exercitare a unei meserii”. Să recunoaştem, 
măsurile erau radicale. În sfârşit, când, la 16 noiembrie 
1940, Monitorul Oficial a publicat decretul-lege privind 
românizarea personalului din întreprinderile comerciale şi 
industriale, Porunca Vremii exclama la 18 noiembrie: 
„Românizarea de care se vorbeşte insistent de atâta vreme 
începe, în sfârşit, să-şi afle un început de realizare. 
Decretul-lege privitor la eliminarea evreilor din 
întreprinderi nu mai lasă loc pentru jocul nici unei 
interpretări. Toți jidanii din comerţ şi industrie vor fi 
înlocuiți”. A doua zi, editorialul directorului gazetei 
intitulat „în sfârşit, românizare!” revenea asupra 
evenimentului: „După înlăturarea jidanilor de la exercițiul 
medicinei, ministrul Muncii şi Sănătăţii, dl Iasinschi, oferă 
tării surpriza celei mai revoluționare legi de românizare a 
muncii naționalei] E o realitate sau visăm? Fiindcă legea 
aceasta se apropie prea mult de idealul dezrobirii noastre 
economice Şi, totuşi, e adevărat Jidanii sunt cu 
desăvârşire excluşi din întregul angrenaj parazitar al 


muncii naționalei  Impunem tuturor instituțiilor 
economice să aibă sută la sută salariaţi români”. Exclamări 
de satisfacţie au produs noile legiuiri antievreieşti şi altor 
publicaţii. Să reproduc declaraţia ziarului Chemarea 
Vremii, semnată de chiar directorul ei, Ion Sângeorgiu, 
fost informator oficial al regelui Carol al II-lea şi devenit, 
după detronare, desigur, anticarlist şi legionar declarat: 
„România legionară a rezolvat problema evreiască. Ceea 
ce guvernul prezidat de Oct. Goga doar încercase, 
Legiunea a izbutit să înfăptuiască în mal puţin de trei luni. 
Evreii au fost înlăturați nu numai din aparatul de stat, nu 
numai din profesiunile libere ale societăţii româneşti, dar 
şi din industrie, comerţ, unde organizaţiile cooperatiste şi 
curat legionare se căznesc şi reuşesc să le ia locum 
Suntem datori să punem pe faţă şi fără întârziere problema 
lichidării acestui nenorocit ghetto în plină formaţie. E 
timpul să ne întrebăm: Ce facem cu ei? Fiindcă a-i lăsa să 
se înmulțească frenetic ca iepurii, să ne consume bunurile, 
să ne urască şi să nu producă nimic în schimb, aceasta nu 
se poate, în România legionară nu poate fi loc pentru 
trântoriii E bine ca evreii să ştie că noi nu suntem 
spectatori pasivi al unui putregai social, ci chirurgii 
naţionali ai unui cancer naţional. De aceea îi întreb pe ai 
noştri: ce facem cu ei? Şi îi întreb pe evrei să spuie cinstit: 
ce faceţi voi?”487. 

Despre celelalte măsuri antievreieşti, dictate de 
Antonescu, ne-am referit în alt paragraf al acestui capitol. 

După 1944, problema evreiască tinde să se stingă. 
După 1948 începe emigrarea evreilor din România în ţările 
vest-europene, în S.U.A. şi, mai ales, în Israel. În trei-patru 
decenii, fenomenul e aproape epuizat, întrebarea retorică 
a lui Ion Sângeorgiu „Dar ce fac ei?” din articolul citat a 
căpătat un răspuns. Lozinca lui Cuza „Jidanii la Palestina” 
a fost aplicată chiar de evrei. În Israel s-au stabilit aproape 
350.000 de evrei originari din România, care continuă să-şi 
iubească, nostalgic, ţara de origine. Recensământul 

populaţiei României din 1992 mai atesta prezenţa a 9.000 
de evrei, majoritatea zdrobitoare de vârsta a treia. Dar, 
lucru curios, antisemitismul n-a dispărut. Nu are, desigur, 
forţa şi intensitatea celui din anii treizeci. Dar există, 
propagat fiind în anumite ştiute publicaţii. E utilizat, ca 
diversiune, de cercuri naţionaliste sau foste comuniste. 
Diversiunea antisemită funcţionează, cum se vede, în gol şi 
fără motivaţia economico-socială de la 1860 până spre 
deceniile noastre. E un antisemitism fără evrei. Şi nu 
numai în România. E prezent şi în alte ţări ale Europei de 
Est. Nici măcar nu se mai apelează la argumente 
fundamentalist-teologale. E o diversiune oarbă. Acum, ca 
întotdeauna. Şi e greu de ştiut când se va stinge. 

Capitolul VII 

Ideologiile totalitare şi literatura 

1. Ideologiile totalitare, se ştie, au voit şi voiesc să-şi 
aservească literatura. Au năzuit spre această subjugare, 
deopotrivă, totalitarismul de stânga ca şi cel de dreapta. 
Avem experienţa, la noi ca şi în toate ţările din estul 
Europei, a acestei înverşunări acaparatoare. La început 
totală şi vorace, apoi fisurată de periodicele accese 
liberaliste care îngăduiau scriitorului cu conştiinţă să-şi 
scrie opera, pentru ca, după aceea, opreliştile să se 
înstăpânească din nou. 

Se ştie, la noi, mai puţin despre forţa strivitoare 
asupra culturii în general şi a literaturii în special din 
partea  totalitarismului de dreapta. Sigur, exemplul 
Germaniei hitleriste şi al Italiei fasciste e cunoscut şi 
atoategrăitor. Se ştie mai puţin sau deloc însă că la noi, în 
anii treizeci, gruparea (grupările) extremistă (e) de 
dreapta a (au) dezvoltat o agresivă ideologie literară 
anexionistă, urmărind să încorseteze şi să aservească 
literatura. Realismul socialist, cu mai toate principalele 
teze de ideologie literară, îl regăsim afirmat în presa de 
extremă dreaptă din acest deceniu. Nu numai negarea 
violentă a criteriului estetic în actele de evaluare, predicția 
despre literatura cu mesaj, atotputernicia politicului, 
osândirea cosmopolitismului (altfel zicând, zăvorârea în 


noi înşine), repudierea circuitului valorilor, dar şi 
naționalismul exacerbat din „epoca de aur” a ceauşismului 
le aflăm, toate, în ideologia literară afirmată de condeierii 
extremei drepte. Până şi injuria, zvârlită orb sau băşcălios 
împotriva unor mari valori, socotite dezertoare de la 
datoria epocii sau a neamului, o aflăm în presa acelui 
deceniu al patrulea şi nu lipseşte de aici nici chemarea 
pentru „purificarea” bibliotecilor sau arderea („topirea”) 
cărţilor. Unele dintre aceste condeie aparţin unor stupizi 
culturnici care exprimau aspiraţia grupului pe care îl 
reprezentau. Altele însemnau valori şi e regretabil, 
desigur, că s-au coborât până la a afirma un credo care 
era, de fapt, potrivnic artei lor literare. 

Să începem însă excursul cu menţionarea opiniilor 
despre ideologia literară ale unor conducători politici ai 
legionarilor. În 1935, Corneliu Zelea Codreanu scria într-o 
avalanşă de interogaţii alarmate: „E îngrozitor. Noi, 
poporul român, să nu mai putem da roadele noastre? Să nu 
avem o cultură română, a noastră, a neamului, a sângelui 
nostru care să strălucească în lume alături de roadele altor 
neamuri? Să fim noi condamnaţi astăzi de a ne prezenta în 
faţa lumii cu produse de esenţă jidănească? Astăzi, în 
ultimul moment, când lumea aşteaptă ca poporul român să 
apară cu rodul sângelui şi geniului său naţional, noi să ne 
prezentăm cu o infecţie de caricatură culturală? Cu inima 
strânsă de durere privim această problemă şi nu va fi 
român care, văzându-şi periclitată o întreagă istorie, să nu 
pună mâna pe armele sale pentru a se apăra”. E greu de 
închipuit o mai falsă alarmă şi o mai calpă judecată despre 
cultura română formulată tocmai în perioada interbelică, 
ştiută ca una dintre cele mai eflorescente din istoria ei 
modernă. Dar astfel de judecăţi, pe urmele lui Codreanu 
sau alături de ale sale, se întâlnesc cu sutele în presa de 
extremă dreaptă a anilor treizeci. În acelaşi an, 1935, Ion 
I. Moţa se răzvrătea împotriva „prejudecăţii” supremaţiei 
esteticului, propunând adoptarea principiilor artei teziste 
pentru a se zămisli o artă angajată care să slujească 

înălţării României. „lată - scria el -, noi o spunem dintr- 
odată şi răspicat: arta, Uterele epocii de astăzi sunt 
umbrite de o gravă dezonoare: marile suferinţe, marile 
speranţe româneşti de astăzi nu au găsit aproape niciun 
ecou în lumea literelor şi a celorlalte arteli De teama de a 
nu face artă cu tendinţă sau de teama de a nu face artă 
gratuită, simţirea lor nu reacţionează, inspiraţia lor e 
lăcătuită în faţa celei mai cumplite tragedii pe care a 
cunoscut-o pământul românesc: prăbuşirea materială şi 
morală a Românimii sub stăpânirea jidovească. Să nu mi se 
răspundă cu vechea gogoriţă a condamnării artei «cu 
teză». Care operă nu e un îndemn, o tendinţă, o apropiere 
de ceval Eclipsa din creaţiunea artistică a epocii de astăzi 
nu-şi poate avea nicio scuză. Cum se poate scuza 
nesimţirea?ii Ce este sentimentul colectiv, dragoste şi 
durere pentru neam; epica frământare a naţiunilor în 
luptă, marile prăbugşiri simţite de artistul zilelor noastre, 
deşi ele sunt un izvor de emoție şi de sentimente mult mai 
bogat şi mal intens decât viaţa individuală] De aceea, 
întrebându-ne unde a rămas literatura şi arta românească 
în greul ceas de răspântie al românimii de astăzi şi 
constatându-i absenţa din viaţa noastră colectivă, ne 
bucurăm când vedem în atitudinile astăzi încă excepţionale 
ale unor scriitori ca Aron Cotruş, Radu Gyr, Justin Ilieşiu 
sau ale unor publicaţii literare ca Revista mea izvorul unei 
purificări şi al unei desăvârşiri a acestei arte care trebuie 
curând să se scuture de nesimţirea şi dezonoarea în care a 
căzut”. Cum am putea aprecia altfel decât ca o falsă 
alarmă judecata eronată a lui Ionel Moţa? Nu interesau, 
aici, valorile existente, cât dorinţa de a subjuga arta 
pentru a cânta exclusiv „românimea de astăzi”. Pentru arta 
cu tendinţă se pronunţa şi profesorul de sociologie Traian 
Brăileanu, membru al Senatului legionar: „Ceea ce vrem să 
dovedim însă este că opera de artă, adevărata operă de 
artă, nu poate fi decât morală şi naționalistă fără a deveni, 
prin acest fapt, tendenţioasă, adică fără primejdia de a-şi 
pierde caracterul ei specific. Teoreticeşte putem răsturna 

dintr-odată  poziţiunea «artei pentru artă». Dacă 
tradiţionalismul nu poate crea opere de artă fiindcă sunt 
«tendenţioase», didactice, atunci nici individualismul nu ni 
le poate da căci şi el exprimă o tendinţă, pe cea opusă 
tradiţionalismului. O operă de artă nu va fi moralizatoare, 
nu va fi pusă în slujba Bisericii sau a statului căci atunci e 
tendenţioasă. Bine. Dar dacă e pusă în slujba tendinţelor 
animale, în slujba comerţului jidovesc: ea nu e atât de 
tendenţioasă? Nu-i cumva tot atât de tendențioasă? M 
Autorul individualist, iudaizant, lesne de identificat prin 
reclama şi laudele presei jidoveşti, nu poate produce opere 
de artă, ci doar porcării mai mult sau mai puţin atenuateliă 
De aceea opera de artă trebuie să fie în deplină şi 
desăvârşită concordanţă cu legile naturii, deci şi cu legile 
sociale, cu normele morale, religioase etc. Ea nu se poate 
desface de viaţa naţiunii, nu i se poate opune fără a pierde 
caracterul ei specific, de valoare în sinejii în concluzie, 
arta nu poate Ji decât naționalistă. De la acest adevăr 
trebuie să pornească cei ce vor să-şi dea seama de 
valoarea operelor contemporane ca opere de artă. Nu vor 
rămânea, credem noi, decât acele opere care exprimă 
«spiritul vremii noastre», al zvâcnirii vieţii naţionale, 
pentru a arunca gunoaiele la o parte şi a limpezi suprafaţa 
apelor române”, Profesorul  Brăileanu  izbutea 
performanţa de a reveni, bine instalat, în silogismele cărţii 
lui A.C. Cuza (din 1908) Natţionalitatea în artă. Aici, de 
vreme ce etnicitatea era prezentată drept unicul generator 
de artă, este posibilă evoluţia. 

Fireşte că elogiate erau scrierile legionarilor, expresii 
ale acestui credo politic. Ba se demonstra că mijloacele de 
acţiune ale militantismului legionar pentru făurirea omului 
nou, operând cu elemente sufleteşti şi emoţionale, sunt, 
ele însele, operă de artă. Ion I. Moţa afirma, semnificativ, 
în 1935: „Lupta legionară se întemeiază, în rândul întâi, pe 
crearea unui spirit nou, a spiritului legionarii Această 
luptă îndreptându-se în rândul întâi asupra domeniului 

sufletesc, iar asupra celui mintal doar în rândul al doilea, 
vă întreb de mijloacele artistice înainte de cele ale logicei. 
Căci sufletul, sentimentele, interiorul nostru spiritual, pe 
care vrea să-l reformeze lupta legionară, sunt în rândul 
întâi influențate şi formate prin mijloacele artistice: 
cântec, literatură, arte plastice şi toate mijloacele care fac 
să vibreze sufletul, care deplasează ceva în el. Formarea 
omului nou, prin educaţie legionară, este cea mai 
miraculoasă operă de creaţiune sufletească, înfăptuită de 
Căpitan. O asemenea creaţiune e tot operă de artă”%!. 
Aşadar, militantismul legionar devenea, chiar el, o 
performanţă greu de atins, confundând arta cu activismul. 
lon Zelea Codreanu, tatăl Căpitanului, realiza şi el un 
nesperat record. Şi anume să decreteze că unica specie de 
artă era aceea care se legitima a fi legionară: „Pare că-i o 
minune. Sub cerul credinţei legionare, se scrie frumos, 
inspirat româneşte. In afară de Legiune nu mai există 
adevărată vână de inspiraţie. În afară de legionalism, 
speranţele de altă dată au murit, au dispărut”1%2. Poetul 
Radu Gyr, legionar foarte activ, autorul textului imnului 
mişcării legionare, considera şi el că arta poate fi zămislită 
numai sub comandamentele convingerilor legionare. În 
1936 răspundea la ancheta revistei /conar cu tema „Poezia 
poate sta în serviciul unei idei politice?”. Declara ritos: „În 
slujba unei idei politice, nu! Politicianismul e sinonim cu 
mlaştina, vermina, putrefacţia. Ori nu din acestea pot 
creşte aripile de tânăr curcubeu al poeziei. În slujba unei 
idei naţionale, în slujba unui nou suflet etnic care se 
plămădeşte, da! în slujba legionarismului, el însuşi pur ca 
fruntea unei balade şi care se confundă cu linia destinului 
nostru  istoric”1%. De vreme ce legionarismul era 
considerat el însuşi făuritor de artă, gazetari fără duh 
ajungeau să creadă că militanţii de frunte ai mişcării, de ar 
fi avut vreme puteau crea, negreşit, chiar romane. (în anii 

cincizeci, o activistă comunistă, care diriguia, la Comitetul 
Central, un departament cultural, declarase şi ea: „Dacă aş 
avea timp liber, v-aş arăta eu ce romane avem nevoie, 
scriind eu unul'.) Harul sau numai talentul nu mai 
prezentau, se vede, interes. Totul se reducea exclusiv la 
timp şi voinţă: „De ce nu zvâcneşte - mustra un condeier 
legionar - din scrisul scriitorilor români fervoarea patetică 
a ceasului de azi? Ei scriu cărţi, romane. Câte unul pe an. 
Câte unul pentru flecare anotimp. Ion Mota, Belimace nu 
puteau scrie un roman frumos? Adică ei, care au făcut ce 
au făcut, nu erau în stare de efortul de a scrie un roman? 
Adică nu puteau ei avea biruinţa aceasta, «un roman 
frumos», când ei au învins cel mai tiran instinct al omului, 
instinctul conservării, care obligă pe om să n-aibă ochi 
pentru splendoarea lumii A scrie frumos nu-i chiar aşa 
de greu. Este vorba numai de încăpăţânarea câinească, de 
un exerciţiu continuu, de nopţi ucise, învinse, de renunţării, 
de efort regulatiii Scriitorii români trebuie să ia, prin 
scrisul lor, o atitudine Vremea de azi însă va avea 
scriitorii săi. Aceştia nu vor fi pasivi, opaci în viitoarea 
tinerească de azi'1%. Cu o zvâcnire de condei se anula 
statutul scriitorilor, dar se şi anunţa dispariţia celor 
existenţi, vestindu-se apariţia altora, care vor fi în spiritul 
„vremii de azi”. 

În plină guvernare legionară, condeie aservite făceau 
procesul literaturii române, închipuind crearea alteia, noi 
şi înnoitoare. Cronicarul literar al ziarului Cuvântul era 
atunci Barbu Sluşanschi, provenit din grupul de la 
Iconarul cernăuţean. lată programul desenat de el: „Cu 
fruntea încreţită, dacă nu chiar încruntată, chemăm la 
judecată literatura românească de după război. O 
socoteală este necesară, căci nimic nou nu se va putea 
clădi până ce terenul nu va fi curăţat de putregai şi 
mărăciniş. Zgura îngrămădită trebuie lămurită, directivele 
trebuie delimitate, haosul trebuie limpezit. O aşezare nouă 
a celor spirituale pretinde rânduială în toate 

compartimentele. Literatura naţională, cu rosturi atât de 
cardinale în cultura unui neam, trebuie să fie readusă în 
făgaşul ei firesc] Literatura (de după război, n.n.) nu mai 
înregistrează şi adânceşte sentimente, ci senzaţii, nu 
devoţiuni, ci patimi şi vicii: «rendre le vice aimable» era 
deviza unui romancier cinematografic, predestinat să 
otrăvească tineretul Intenţii bune n-au lipsit nici în 
doctrină, nici în aplicare. Dar ele au rămas puţine şi 
nerodnice. Talente reale s-au irosit din lipsa punctelor 
cardinale, a substratului sau a atmosferei prielnice”. După 
acest aspru, nedrept şi stupid rechizitoriu se înfăţişa, 
succint, perspectiva redresării: „Cum se va integra 
literatura în spiritualitatea românească actuală? Printr-o 
evoluţie firească. Schimbările politice ce s-au produs au şi 
acest înţeles că, după o sciziune de multe decenii, astăzi 
politicul reintră pe linia tradiţională a voinţei de dăinuire 
spirituală a neamului] Revoluţia politică este, de fapt, o 
întoarcere la autenticitatea naţională. Literatura, ca 
element al culturii româneşti, va lua aceeaşi cale. Ea îşi va 
renega trecutul recent şi, pricepându-şi menirea, va căuta 
să se ridice în artă la nivelul spiritual pe care Legiunea l-a 
realizat în trăire”1%. Va relua chestiunea patru zile mai 
târziu, când prescria „ceea ce se poate înscrie în linia 
evoluţiei organizate şi tradiţionale a culturii noastre”. 
Producțiile legionare erau indicate ca exemple de artă 
necesară a viitorului. Evident, nu a fost uitată nici opera 
lui Corneliu Zelea Codreanu şi a literaţilor legionari ca 
apartenenţă politică. „Prevedem - scria apăsat Sluşanschi 
- că, din perspectiva îndepărtată a viitorului, cartea Pentru 
legionari, atât de greu de apropiat de conceptul de 
«literatură», va fi totuşi opera reprezentativă a creaţiei 
spirituale a epocii noastreţii în jurul ei şi al creatorului ei 
vor gravita sateliții literaturii de spiritualitate legionară 
care, atunci când au scris, numai la literatură nu s-au 
gândit Alături de aceste producţii, lirica va cuprinde un 
capitol însemnat, începând cu cântecul legionar până la 

poezia lui Radu Gyr, a lui Vaier Cârdu, a lui Constantin 
Goga şi a altora. Trăirea legionară este oarecum de esenţă 
lirică. 

Imbinată cu arta, ea a creat un nou stil politic din 
care artificiul s-a eliminat în chip firesc. Literatura 
beletristică, propriu-zisă, în ce are mai bun, va dura un 
timp, dar nu va putea determina caracterele epocii, fiind 
prea puţin reprezentativă. S-ar putea însă ca de-acum 
înainte, prin disocierea activităţilor reunite o vreme pe 
linia luptei, talentele reale scriitoriceşti, călite în spiritul 
legionar, _ să ajungă a crea opere de artă 
complementară.”1% Universul literar (acum total înverzit), 
comentând elogios cronicile literare ale lui Sluşanschi (de 
fapt, articole de prospectivă literară), se grăbea să 
menţioneze o opinie a acestuia, pe care o împărtăşea: „Se 
va întâmpla că literatura română veritabilă a perioadei pe 
care o trăim să nu fie aceea pe care au compus-o scriitorii 
«de profesie», ci aceea pe care au alcătuit-o luptătorii unei 
credinţe, în răgazuri, departe de orice preocupare 
literară”. 

Aşadar, literaturii i se propunea îmbrăţişarea 
exclusivă a politicului şi plasarea pe liniamentele „duhului 
neamului”. Ba chiar se preconiza că, până va apărea 
literatura astfel direcţionată, reprezentative vor fi scrierile 
cu, să spunem, expresivitate involuntară, create în clipe de 
răgaz, de devotați ai Legiunii. Să recunoaştem în aceste 
propoziţii de directivă estetică similitudini uimitoare cu 
cele din perioada 19461956, când se nega valoarea 
estetică, stimulându-se biete producţii moarte ale unor 
neofiţi care se credeau scriitori pentru că psalmodiau în 
limitele preceptelor realismului socialist. Extremismele, 
cum spuneam, se aseamănă până aproape de identificare. 
Diferită e numai componenta politică, deşi populismul 
stabileşte, şi în această sferă, punți de comunicare. 
Oricum, repudierea esteticului le este comună. 

Am început, într-un fel, cu sfârşitul sau cu apogeul, 
înfăţişând cum imaginau literarul legionarii ajunşi la 
putere. Fenomenul are însă, şi el, istoria sa. Am citat mai 
înainte opiniile despre destinul literaturii şi al culturii aşa 
cum l-au preconizat liderii legionarismului. Foarte aproape 
de această viziune a fost şi opinia unor militanţi legionari 
care proveneau, prin pregătire şi profesiune, din cercurile 
cu adevărat intelectuale. Veleităţi de îndrumător literar a 
dezvăluit, de pildă, Victor Puiu Gârcineanu, la care m-am 
mai referit. In 1936, scria: „Teoria aceasta a confuziei de 
planuri (între estetic şi etnic, n.n.), de care s-au servit în 
ultima vreme toţi ideologii noştrii nu face pentru noi două 
parale. Pentru noi nici nu mai există diferențieri rigide de 
planuri, în care valorile stau deosebite, ca în rafturile de 
muzee. CI printr-o sinteză de planuri, considerăm că toate 
valorile fireşti ale vieţii sunt valori organice, adică pornesc 
din acelaşi nucleu tainic, care dă adevărata sinteză a fiinţei 
noastre. Deci pentru noi nu există valoare literară în sine, 
cum nu există nicio valoare luată în sine. Ci toate sunt 
valori numai în măsura în care se coordonează organic şi 
realizează o valoare sintetică. Valoarea lucrului în sine, aşa 
cum e în circulaţia întregii gândiri actuale, pentru noi n- 
are nicio căutare. Pentru noi valoarea se realizează numai 
întrucât devine valoare subordonată Să dăm la o parte 
amăgirea şi să recunoaştem cu curaj lucrurile ştiute: că 
Shakespeare nu e «etern» decât de vreo sută de ani, de la 
romantici, şi că nu e «universal» decât pentru unii 
oamenili] Deci, punctul de vedere al acestei cronici a 
noastre va fi: nu există literatură universală valabilă. 
Există o bună literatură românească întrucât ea reprezintă 
sufletul românesc. Estetismul pur e un fenomen pe care nu 
e nevoie să spunem că nu-l admitem. Ci căruia mărturisim 
că nu i-am putea explica existenţa”“%. Nu altceva 
propunea, în 1939, Nichifor Crainic: „Teoria artei pentru 
artă este, de fapt, imoralitatea în artă, adică dreptul 
artistului de a înfrunta şi a ofensa bunele moravuri ale 

societăţii în mijlocul căreia îşi trimite totuşi opera pentru a 
fi admirat”. Şi mai încolo, după ce vorbea de „teoria cinică 
a artei pentru artă”, făcând referire la opiniile estetice ale 
lui Jean-Marie Guyau, conchidea: „Omul de geniu nu face 
artă pentru artă. Acesta e privilegiul trist al talentului 
care, neputându-se impune printr-o putere covârşitoare, 
recurge fie la artificiile formale ale tuturor lozincilor 
abracadabrante ce bântuie arta, fie la pornografiei Cei 
care fabrică teoria de apărare a libertăţilor artistice nu 
apără niciodată arta adevărată, pe care nimeni nu o 
împiedică să se manifeste, ci libertatea trivialităţii şi a 
pornografiei debitate sub pretextul artei'**. 

În culpă era deci, constant, esteticul în actul 
valorizării şi chiar al creaţiei, promovându-se arta deschis 
angajată. Radu Gyr, de pe urma căruia a rămas şi un curs, 
tipărit, de estetică, scria polemic tot în 1936: „Ni se va 
flutura facila ruptură a formulei «artă pentru artă», care, 
după anumite onorabile opinii critice, n-ar admite şi altă 
integrare a artistului, cum, de pildă, integrarea în 
aspiraţiile etnice Poezia de azi ar trebui să fie 
românească. Românească nu prin decorativ, cadru extern 
şi perimate idealizări semănătoriste, nu prin romantisme... 
dar prin clocotul ei subteran. Prin aspirații şi viziuni, prin 
sufletul pe care-l adânceşte şi-l răbufneşte în afară, prin 
neliniştile metafizice ale unui alt destin. Ieşirea scriitorilor 
din turnul de fildeş va duce, fireşte, la un front literar, 
exponent al spiritualităţii naționalei Tinerii scriitori din 
preajma revistelor  Rânduiala,  Iconar, Revista mea, 
Convorbiri literare, Orientări, Gând Românesc (toate 
publicaţii legionare, n.n.) şi altele fac front sub chemarea 
aceluiaşi tulnic românesc”. 

Aceasta, în opoziţie cu „Eugen Lovinescu, baba 
libidinoasă a scrisului corupt care, într-o carte semită, 
încearcă să tăvălească - pentru că aşa i-a ordonat 
Sărindarul - în mlaştini şi canaluri pe arhanghelul poeziei 
şi gândirii româneşti, pe Eminescu Misiunea scriitorului 
de azi nu poate fi nici în poeme aurite, nici în ermetisme 

stalactitare şi inutile. Ci pe parapetele de argint şi cer ale 
spiritualităţii româneşti şi într-o nouă transcendenţă unde 
arta, marea artă inspirată, se poate logodi cu scriitorul 
legionar”5%. Ernest Bernea, doi ani mai târziu, dădea 
asigurări, în Cuvântul, că „Legiunea nu luptă împotriva 
culturii, ci împotriva confortului, împotriva belşugului 
material ca scop al vieţii. Legiunea nu luptă împotriva 
progresului, ci împotriva falsului progres, mecanic şi 
«indefinit», care tinde să nimicească omul. Lumea veche se 
năruie astăzi sub ochii noştri tocmai din cauza «culturii» şi 
«progresului» ce domnesc de câteva veacuri în istoria 
neamurilor. Nimic nu mai poate salva această lume sortită 
unei necruțătoare pieiri. Legiunea vine pentru reabilitarea 
omului, vine pentru întemeierea mai adevărată a culturii, 
aceea a spiritului, şi pentru împlinirea unui adevărat 
progres, acel moral. Concepţia legionară readuce omul la 
izvoarele şi viaţa sa proprie. Căci aceasta înseamnă om 
nou, om ales, om care merge pe căile firii sale. Mişcarea 
legionară nu neagă necesitatea dezvoltării materiale a 
vieţii noastre, dar o condiţionează de creşterea lăuntrică a 
omului. Ceea ce merită cu deosebire să fie reţinut este 
faptul că Legiunea nu numai că aduce o etică nouă, dar şi 
trăieşte transformată astfel într-o şcoală a vieţii. Şi aici 
este adevăratul progres moral săvârşit de mişcarea 
tineretului”501. 

Evident, şi în domeniul artelor, modelul adoptat era 
cel propus de statele totalitare europene, Rusia, Germania, 
Italia. Încă în 1932, Victor Vojen, în Axa (cel dintâi periodic 
cultural legionar), atrăgea atenţia că în statele extremiste, 
Rusia şi Germania, „sub o formă sau alta, interesul colectiv 
primează. Individul şi bunul său plac sunt subordonate 
unul interes superior şi totul se judecă şi capătă relief în 
funcţie de acest imperativ suprem. Indiferent dacă 
problema se pune pe plan internaţionalist sau pe cel al 

naţionalismului integral. Conducerile celor două state, la 
care se adaugă şi Italia fascistă, iau atitudine, intervin 
energic şi hotărât în domeniul artelor, căutând cu orice 
mijloace promovarea anumitor deziderate dictate de 
factorul politic. Sau, mai precis, din spiritualitatea nouă ce 
se degajează din totalul ideilor politice. De aci căutarea 
diverselor formule care să definească noua misiune a 
artei”. La noi, în acest plan, domneşte insuficienţa 
individualismului din statele democratice. „lată prima 
misiune a statului naţional al zilelor de mâine: 
deparazitarea. Stârpirea producţiilor care, sub eticheta şi 
cu armele artei, ameninţă sufletele româneşti. Interzicerea 
acestui gen de publicaţii străine sau autohtone care atacă 
însăşi rădăcina organismului nostru sufletesc."%2 Fireşte 
că şi Mihail Manoilescu, care elogia, ca ideal politic 
necesar, statul totalitar, se va referi, şi el, la statutul artei 
într-o astfel de organizare statală. „In artă stilul totalitar - 
scrie el în 1938 - nu înseamnă, cum ar putea crede unii 
critici tendenţioşi, renunţarea la originalitate Arta 
totalitară este colectivă și națională în sensul că suprema 
ei ambiţiune este de a exprima ceea ce este comun 
sufletului națiunii Veacul nostru începe să cunoască din 
nou o metodă care aminteşte Evul Mediu, şi anume 
caracterul anonim al colaboratorilor la opera de artă 
Totalitarismul în artă este atenuarea personalităţii în ceea 
ce are orgolios şi ostentator. Acest totalitarism, ca 
dispoziţie sufletească, colorează toate manifestările 
omeneşti în artă, în politică, în realizările ei etnice. El 
înseamnă anonimizarea şi confundarea omului într-un 
spirit care depăşeşte pe individ pentru a năzui să 
mărturisească numai colectivitatea şi climatul epocii. "5% 
Idealul lui Manoilescu era deci un fel de folclorizare, prin 
anonimizarea literaturii şi a artelor. Artistul trebuia să 
dispară ca personalitate creatoare distinctă, pierzându-se 
în masa anonimilor. Se predica, de fapt, întoarcerea în 

timpurile medievale, când aletrismul determina chiar acest 
proces de folclorizare a creaţiei artistice. Totalitarism 
însemna deci, o recunoştea doctrinarul corporatismului, 
regresie în timp. Curios, pentru un om modern, că o 
propunea. 

Altcineva, Anton Balotă, prezenta ca model necesar, 
în Cuvântul din 1938, fizionomia artei în Italia fascistă. 
Diversitatea curentelor şi orientărilor artistice trebuia să 
cedeze teritoriile în favoarea unuia singur, realismul. 
„Fascismul ca doctrină de viaţă reprezintă o viziune 
limpede, senină şi activă a lumii, arta fascistă va sta deci 
sub semnele speciale ale forţei şi robusteţe! clarităţii şi 
seninătăţii. Transpunerea acestor valori spiritual-artistice 
în cadrul manifestărilor estetice ce am amintit ne 
îndreaptă spre un realism de o nuanţă cu totul specificii. 
Realismul acesta, pe care l-am putea numi sub un alt 
aspect ca spiritualist, reprezintă, în primul rând, negarea, 
îndepărtarea de orice formă de snobism, de orice 
deformare intelectuală a  expresiunii literare a 
sentimentului, de orice anarhism individual. Spiritualism 
ce reprezintă o conștiință unitară a sensului vieţii în faţa 
diversităţii senzaţiilor şi sentimentelor, ce le dă trăirea. 
Spiritualism ce înseamnă părăsirea egocentrismului şi 
revenirea la înţelegerea rosturilor colectivităţii pentru care 
şi în numele căreia artistul «celebrează». Realism 
spiritualist care din punct de vedere estetic reprezintă o 
sinteză de romantism - suflet, avânt, difuziune şi clasicism 
-, puritate de expresie, obiectivitate şi personalism creator. 
Fenomenul literar pornind deci ca orice alt fapt fascist de 
la valoarea individuală se încadrează ordonat în tendinţele 
colectivităţii etnice sociale pentru care sunt toţi şi 
toate”50%. Expresiile frumoase despre spiritualism nu pot 
înşela. În fond se spunea, destul de limpede, că, fascismul 
fiind o doctrină de viaţă senină şi robustă, arta trebuie să-i 
semene, dezvoltând un realism corespunzător. Acest 
preconizat realism spiritualist, reprezentând o sinteză de 

romantism şi clasicism, readuce în memorie preceptele 
estetice ale realismului socialist, care cereau un realism 
robust, asociat cu un clasicism pompieristic cu efuziuni 
controlate de romantism vizionar. Cum spuneam, 
totalitarismul manifestat în estetică nu poate oferi decât 
predicții asemănătoare. În extaz faţă de fascismul italian şi 
de creatorul său se dovedea a fi, atunci, şi Vintilă Horia. „E 
cu neputinţă - scria el în 1937 - astăzi să desparţi noţiunea 
de artă de aceea de fascism. Opera lui Mussolini, oricât de 
abundent şi nedrept a fost criticată, va rămâne peste 
veacuri mai ales ca o desăvârşită realizare artistică 
Ordineafascistă înseamnă înainte de toate ordine 
spirituală. Să nu se uite că acel ce conduce destinele 
Romei a fost, cândva, un filosof, un romancier şi un poeti 
Mussolini rezumă ltalia cu prezentul, trecutul şi viitorul 
eili Spuneam la început că fascismul e o operă de artă, o 
nouă renaştere italiană. Şi nu se poate să nu fie aşa, de 
vreme ce acel ce a creat-o e artistul cel mai genial, născut 
din fruntea de azur a Romei eterne.”5% 

S-au folosit teorii etnopsihologice pentru a se 
preconiza tipul de literatură care ne trebuie. Horia 
Stamatu, poetul, de pildă, scria în Buna Vestire din 1938: 
„Noi, românii, nu suntem deloc sentimentali. E treaba 
ruşilor, a ţiganilor şi a ungurilorii Românii simt un neam al 
bărbăţiei absolute, neam de asceză şi încercări grele. De 
aceea nu vom realiza niciodată un roman de amor, ceea ce 
nu înseamnă deloc o pagubă, ci E Românii n-au 
ştiut niciodată ce înseamnă galanteriaj.. Au ştiut însă 
totdeauna ce înseamnă sabie bine ascuţită şi vor şti şi de 
acum înainte ce înseamnă un bun roman de vitejie. Simpli 
ca urşii, în aparenţă, mai fini şi mai complicaţi ca toţi 
francezii la un loc, românii vor rămâne totdeauna stângaci 
în fapte, mărunte, de psihologie. De aceea încercările 
disperate ale bietului Anton Holban de a contrazice o 
structură din care nimic nu te poate scoate au dus lao 
mediocră încercare, atât de mediocră încât nu poate sta 

alături de nici cel mai superficial şi anost roman al lui 
Montherlant] Dându-ne seama de acest lucru, d-lor 
scriitori, de ce nu terminaţi cu această nesfârşită peltea 
moldovenească sau bănăţeană, oltenească sau munteană? 
lată că din adâncuri iese la suprafaţă românul adevărat, 
chipul solar de bărbătească întrupare al luptătorului. 
Priviţi-l cu multă atenţie nobilă, sclavi ai literelor, şi lăsaţi 
băieţilor de frizerie multele oftaturi cu înţeles”5%. Cu o 
lună înainte, în aceeaşi publicaţie, credea că are dreptate 
când vestea dispariţia, pur şi simplu, a ceea ce numea 
„vechea literatură”, ajunsă „într-un punct mort”. Preconiza 
o revitalizare a ei: „Multă lume se văită şi se tânguie 
asistând la o foarte aparentă moarte a Poeziei, fără să-şi 
dea seama că nu moare Poezia, ci o anumită Poezie, aceea 
pe care au îndrăgit-o toţi cei care timpul le-a luat-o înainte. 
De asemenea, romanul nostru se pare că trece printr-o 
criză. Şi e normal să treacă prin această criză deoarece nu 
face decât să repete până la saţietate lucruri prin care s-a 
trecut de mult, experienţe epuizate de multi deoarece 
frumoasele zile de Aranjuez sub care s-au dospit literatura 
lui Proust sau chiar a lui Thomas Mann s-au sfârşit pentru 
a da loc unei noi epoci de renaştere a lumii”. Stările 
sufleteşti general umane şi-au sleit, prin abuz, 
valabilitatea. Nu-şi mai puteau găsi loc în artă. Şi aceasta, 
pentru că lumea s-a modificat. A apărut o nouă epocă, 
revoluţionară în toate, a bărbăţiei şi a luptei care, ea, 
trebuie să devină obiect de reflectare în artă. Nu se sfieşte, 
chiar, să ofere noile modele exemplare, întruchipate de 
literatura legionară, în fapt producţii fără duh, substanţă şi 
har, din care nu lipseşte un căznit memorial de front (în 
Spania) al unui Neculai Totu'. Apariţia lui Neculai Totu' în 
literatură prin evocarea unor fapte de vitejie a desţelenit în 
anul trecut repausul care învăluie din toate părţile 
literatura noastră. Însemnările de pe front ale lui Neculai 
Totu' reprezintă, fără îndoială, cartea anului trecut. Şi nu 
este decât cartea unui debutanti Dar este în această carte 

şi altceva decât norocul lui Neculai Totu' de a se descoperi 
scriitor. Este semnul unei necesităţi implacabile sub 
autoritatea căreia trăim. Vremea noastră care este o 
vreme a faptelor cu o altă finalitate decât în cercul 
individualităţii noastre cere o anumită literatură, aceea a 
faptelor, care trece peste capul nostrulii Din pricina lui 
Neculai Totu’ anul trecut este anul de deschidere a 
revoluţiei literare. Subtilii afanisiţi ai cenaclurilor literare 
nu au decât să dea din umeri şi să se acrească, dar 
adevărul acesta e şi îl vom verifica Lumea tinde să se 
împace cu miturile şi le va cânta sau le va încarna din nou 
altfel decât au fost cântate sau întruchipate până acum, 
definindu-şi astfel stilul ei.”5 O lună mai târziu, de astă 
dată sub pseudonim, poetul Stamatu blama literatura 
noastră scrisă în afara „realităţilor neamului”. De unde 
gravitatea ajungerii ei „la punctul mort”, de care vorbea şi 
în articolul asumat sub semnătură. Rezultatul: „Literatura 
noastră a avut o viaţă aparte, ignorând viaţa oamenilor şi 
firea locurilor de pe la noili Aşa s-a ajuns la situaţia de 
astăzi în punctul mort şi insipid de cultură în apogeu, când 
oamenii graşi la trup şi la suflet se simt goi de preocupări, 
săraci de ideal. În pustiul lor sufletesc, oamenii noştri de 
artă se străduiesc să taie firul în patru după obiceiul unui 
Proust sau Cocteau: cercetând cazul patologic al unei fete 
viţioase (Ionel Teodoreanu), al unui tânăr neînvăţat să 
iubească (Cezar Petrescu), al unui mongol dezrădăcinat şi 
tâmp (Sadoveanu), al unui degenerat singular (Rebreanu) 
etc., etc., etc. în vreme ce marile realităţi ale neamului se 
resemnează prin unghere ca nişte cenuşărese prigonite. 
Aşa se prezintă literatura acceptată şi oficială”. Modelul îl 
oferă legionarismul: „În schimb, pe culmi de baricade şi în 
fulgere de spadă legionară se ridică şuvoi de cântec şi de 
poezie, cu vânt greu de inimă vitează zugrăvit pe 
portativul larg şi maiestuos al sufletului românesc Din 
această literatură verde şi tinerească vor răsări 
capodoperele de muzică şi de poezie, de linie şi coloare, de 

artă românească autentică, fiindcă se vor naşte în furtuna 
luptelor, din ciocnirea credințelor, din frământarea 
sufletelor”5%.  Legionarismul ca model exemplar al 
literaturii fusese propus, în 1937, şi de Nichifor Crainic. 
Intr-o cronică din Gândirea, după un rechizitoriu dur al 
tinerilor care creează, „în păsăreasca unor poeme 
abstracte şi ermetice”, surzi la chemarea vremii, adăuga: 
„Excepţie fac tinerii poeţi bucovineni, convertiți peste 
noapte de la liberalismul provincial al domnului Iancu 
Nistor la un legionarism literar, din care străbate acelaşi 
spirit sectar al întâiei scoale politice unde au ucenicit. E, 
oricum, însă o regăsire în ritmul general al tinerei 
generaţii luptătoare. În poezie, însă, locul de onoare îl 
deţine d. Radu Gyr şi anterior lui în profetismul social, d. 
Aron Cotruş”5%. Şi Mircea Streinul, şeful spiritual al 
grupului de la I/conarul cernăuţean (alt nume relevabil 
acolo era lulian Vesper), declara, poate prea arogant: 
„Astăzi Iconarul e o realitate în cultura română. Poezia 
Iconarului a îmbogăţit literatura cu opere peste care nu se 
mai poate trece cu uşurinţă”5!0. Şi Horia Stamatu însuşi 
era elogiat pentru orientarea sa legionară, după un debut 
socotit nesemnificativ. „Cu noua lui orientare, însă, d. 
Horia Stamatu a devenit altceva. Mă refer la poezie. Toate 
poeziile în stil legionar sunt bune. O precizare. Nu simt 
bune numai ca poezii legionare de stil exclusiv legionar. 
Sunt poezii bune în general, artă. Mai ales «acatistul Moţa- 
Marin» „sil. 

Prognoze despre fizionomia literaturii române s-au 
făcut adesea auzite din această tabără tradiționalistă care 
nega modernitatea de orice fel, pledând pentru un 
autohtonism  vânjos şi  mohorât. Nichifor Crainic, 

continuator, cu alte mijloace, al semănătorismului, 
pronostica, în 1940, o „nouă” literatură, reflecţie a 
vremurilor noi. „Literatura - prezicea el răspunzând unei 
anchete literare - trebuie să iasă cu totul din destrăbălarea 
în care a pus-o spiritul iudaic şi părăginitorul regim al 
democraţiei. Şi ea va ieşi! Eu văd de acum înainte 
dezvoltată o literatură care să fie elementul coroziv pentru 
toate păcatele noastre de până azii Conceptul de artă 
autohtonă, pentru care am luptat de 20 de ani împotriva 
tuturor aberaţiilor destrămătoare aduse aici de vânturile 
internaţionale, dacă a găsit până acum şi urechi surde, 
sunt sigur că de acum încolo va întruni în jurul lui toată 
elita creatoare a acestei ţării] Naționalismul martirizat de 
regimul democrat cu un diabolic sadism se va ridica 
vijelios şi va turna în tipar lupta a ceea ce această 
literatură nouă va avea să proclame în numele românesc 
de totdeauna.”5!? Vede oricine că, dincolo de tinctura 
naționalistă (în care Crainic chiar credea), ce era a 
timpului, se preconiza aceeaşi literatură tradiționalistă cu 
rădăcinile în semănătorism, aşezată sub conceptul de 
autohtonism. E greu de admis speranţa lui Crainic că în 
jurul acestui mod de a înţelege şi practica literatura s-ar fi 
întrunit „toată elita creatoare a acestei ţări”. Era un vis pe 
care Crainic îl hrănea de două decenii, fără a se fi împlinit. 
De altfel, în plină guvernare legionară, chemarea „din 
tulnic” n-a prea găsit ascultare, convertirea aşteptată 
nepetrecându-se. E cu totul semnificativ că Revista 
Fundațiilor Regale, apărută cu nr. 11/1940 după o mare 
întârziere, se arăta retractilă comandamentelor noii ordini, 
atrăgându-şi  admonestarea  oficiosului legionar Buna 
Vestire. Era de aşteptat, ricana Buna Vestire, „un alt duh, o 
altă echipă redacțională, în sensul culturii celei nouă pe 
care o reclamă spiritualitatea legionară. Aşa cum a apărut 
însă, revista păcătuieşte printr-o penibilă lipsă de 
organicitate. Cu câteva semnături legionare nu se poate 
schimba la faţă ţinuta culturală a unei reviste cu adânci 

rădăcini în lumea trecutului Impresia de cârpăceală pe 
care o restituie numărul de faţă pune, aşadar, în discuţie 
însăşi modalitatea de a exista a revistei. Să o spunem 
lămurit: conducerea Revistei Fundațiilor trebuie 
neîntârziat să fie încredinţată unui fruntaş al scrisului 
legionar şi literar, care să fie o personalitate autentică în 
cultura română. Diletanţii timpurilor trecute să treacă, 
firesc, în umbră. Să nu îngroape, prin prezenţa lor sterilă, 
o revistă care, sub conducerea unei echipe de scriitori 
legionari, ar putea rodi din plin Scrisul românesc”515. 
Rezistenţa scriitorilor aparţinători „lumii trecutului” se 
manifestă, deci, decis. Sigur, e o întrebare ce s-ar fi 
întâmplat dacă guvernarea legionară nu sucomba după 
patru luni de la Instalare, ci ar fi dăinuit ani mulţi. Putem 
răspunde, ţinând seama de realităţile vieţii literare din anii 
socialismului. Unii, poate, s-ar fi supus, compunând cine 
ştie ce poeme sau romane „vitejeşti”. Destui însă ar fi 
rezistat, refuzând să încheie pactul cu diavolul. 

2. Cei consideraţi vinovaţi că literatura nu păşeşte pe 
drumul prescris de extrema dreaptă au fost, desigur, 
criticii literari. S-a întâmplat ca perioada interbelică să 
aibă parte de o pleiadă de critici eminenţi. Numele unor E. 
Lovinescu, G. Călinescu, Şerban Cioculescu, Pompiliu 
Constantinescu, Vladimir Streinu, Perpessicius au ilustrat 
această epocă. Alături de aceştia i-am mai putea aminti pe 
Mihail Sebastián şi Octav Şuluţiu. Fără magistratura lor e 
greu de închipuit harta literaturii interbelice. Şi cu toate 
acestea publicaţiile de extremă dreaptă se încăpăţânau în 
lamentaţii despre inexistenţa criticii literare, întreţinând 
bătălii neobosite împotriva modalităţii în care criticii îşi 
împlinesc misiunea. Din foiletonişti ignari şi mercenari nu 
erau scoşi, sudalmele fiind sistematic împroşcate. Supăra 
enorm că toţi criticii importanţi, fără excepţie, veştejeau ca 
pălite de vetusteţe orientările conservator-autohtoniste, 
opţiunea îndreptându-se, deschis, spre modernitate şi 
înnoire. Aceasta echivala pentru exponenţii extremei 
drepte care, în literatură, se baricadaseră pe meterezele 

tradiţionalismului osificat cu o trădare efectivă de neam. Şi 
nu au ostenit, de aceea, să-i vitupereze pe criticii literari. 
În 1936, un articlier din Sfarmă Piatră exprima această 
apreciere: „Nu trebuie să fii un spirit prea negativist 
pentru a recunoaşte că astăzi critica românească este 
inexistentă] Ceea ce e deznădăjduitor pentru literatura 
românească de acum e absenţa criticii, adică a unei 
discipline care să îndrumeze pe drum sănătos literatura 
română De la Titu Maiorescu încoace noi n-am putut 
avea un alt critic. Dobrogeanu-Gherea a fost un înstrăinat 
care n-a reuşit să se confunde cu sufletul naţiunii care l-a 
acceptat”. Ibrăileanu ar fi fost un critic regionalist. „Cât 
despre Eugen Lovinescu, activitatea lui, căreia îi revin 
anumite merite, este umbrită de înrâurirea aceea 
nenorocită a  mentalităţii de cenaclul Apoi invazia 
străinilor de recentă obârşie jidovenească de asemenea se 
datorează patriarhului dezolat de pe Câmpineanu. Graţie 
criticului Lovinescu a înflorit la noi, ca o plantă cu sucuri 
otrăvite, genul haotic al impresionismului. Astăzi 
pretutindeni se scriu recenzii şi nimeni nu face critică.”514 
Lovinescu era, pentru gazetele de extremă dreaptă, duhul 
rău al criticii româneşti. Ovidiu Papadima scria despre 
Lovinescu în 1937: „Pe negândite, vremea socotelilor 
neiertătoare soseştejă Ceea ce pentru economia noastră a 
fost lăcomia de capitaluri internaționale a fost pentru 
dărâmarea noastră sufletească invazia modernismului în 
cultura noastră, invazie patronată cu atâta delicioasă 
inconştienţă de dolofanul critic şi sociolog de birou, d. E. 
Lovinescu. Să nu se creadă că de astă dată paguba a fost 
mai micăli] Robia noastră sufletească am simţit-o îndeosebi 
prin iritaţia împotriva presei, care a încăput aproape între 
ghearele rapace ale spiritului iudaic. Fiindcă presa e 
graniţa între cultură şi viaţa materială D.E. Lovinescu, 
un om liniştit, pe care educaţia clasicizantă şi 
temperamentul de rumegător încet îl condamnau de la 
început să nu fie decât un biet speriat în faţa îndrăznelilor 

moderniste, a devenit apologetul lor la noili Dar ideile 
revoluţionare au fost îmbrăţişate şi exploatate în literatura 
noastră de evreii B. Fundoianu, F. Aderca, Ilarie Voronca, 
Camil Baltazar etc. D.E. Lovinescu, la rându-i, i-a 
îmbrăţişat şi exploatat pe ei ca să creeze iluzia unei 
mişcări literare patronate de dânsul. D.E. Lovinescu are să 
dea seamă, printre cei dintâi, pentru greşelile cu voie şi 
fără voie Tolerat de presa evreiască, izolat sufleteşte de 
tineret, nici măcar oficial în cultură, situaţia domnului E. 
Lovinescu e tragică”5t5. De rechizitorii şi calificative 
infamante a mai avut parte Lovinescu în Sfarmă Piatră în 
25 noiembrie 1937 era stropşit cu sudalma de „mare 
cabotin al literaturii noastre”. Iar criticul gardist Nicolae 
Roşu publica, tot în 1937, un studiu intitulat „E. Lovinescu, 
falsificatorul culturii româneşti”, pentru ca, în 1938, în 
revista gardistă Decembrie, să-l califice pe critic drept 
„bătrâna canalie de pe Câmpineanu”. Şi Alex Talex, în 
Cruciada românismului, îl injuria, încă în 1935, pe marele 
critic pentru portretul lui Pârvan din Memorii. îl califica 
pur şi simplu drept „un cinic şi un mare farsor care nu se 
sfieşte să terfelească galerii de suflete, pentru ca, prin 
coborârea lor, să se înalte pe sineli D.E. Lovinescu minte 
neruşinat”516. 

De fapt, negat nu era, în presa de extremă dreaptă, 
numai Lovinescu. Alături de el, negreşit Nestorul 
disciplinei, blamaţi erau toţi criticii literari. Vina lor era 
apărarea criteriului estetic, sprijinirea modernităţii în 
literatură şi, implicit, veştejirea anacronicului 
tradiţionalism autohtonist care ne instala în subdemnitatea 
unui provincialism desuet. Semnificativă e, în 1937, opinia 
lui Puşcariu despre critica literară exprimată în gardista 
Buna Vestire. Cu legatul său semănătorist, din vremea 
Semănătorului, a Luceafărului şi a Junimii literare, 
Puşcariu opina, cum spuneam, în 1937: „Avem astăzi 

spirite critice ascuţite şi adânci pricepătoare de artă. 
Nichifor Crainic scrie pagini minunate, în Gândirea, Vasile 
Băncilă are remarcabile eseuri. Ceea ce ne lipseşte este 
criticul literar de prestigiu, recunoscut de toţi ca o 
autoritate: un spirit larg întemeiat pe o temeinică cultură 
generală şi dotat cu un simţ artistic siguri Academia 
Română caută în zadar pe criticul literar care să ia locul 
lui Maiorescu în secţia literară. Majoritatea celor ce se 
pretind critici sunt, în cazul cel mai bun, abili foiletonişti şi 
mal abili propagandişti, făcând mai mult publicitate pentru 
prieteni de cenaclu decât critici”517. Din spirit partizan sau 
numai datorită aprehensiunii faţă de criticii vremii, Sextil 
Puşcariu greşea, în aprecierile sale, de două ori. În primul 
rând pentru că nu recunoştea în E. Lovinescu pe 
succesorul - cum, de fapt, era - lui Maiorescu, contribuind, 
şi el, la boicotarea marelui critic la primirea lui în 
Academie, preferat fiind A.C. Cuza. Apoi, cum putea 
nega Puşcariu evidenţa valorii incontestabile a criticii 
literare româneşti în 1937, reprezentată prin atâtea 
individualităţi creatoare?  Cecitatea era datorată 
partizanatului estetic şi chiar politic. 

O dată negația am găsit-o notată în bloc, în stilul 
vulgar băşcălios al acestei prese, „Oegen Lovinescu, 
Fonfilă Constantinescu”, adăugându-se despre Al. Rosetti: 
„ăsta de ce nație o mai fi?”518. În aceeaşi lună iunie 1937 o 
notă din aceeaşi gazetă se năpustea trivial împotriva lui 
Pompiliu Constantinescu: „dl Pompiliu Constantinescu, 
plodul critic al lui Eugen Lovinescu, se lamentează, în 
coloanele Vremii, că are nedumeriri, multe adorabile. D. 
Pompilică ne spune că ar vrea să-i distrugă pe N. Iorga şi 
pe Nichifor Crainic, dar nu poate. Noi, din parte-ne, îl 
compătimim. Avem pentru acest salariat al trustului iudeo- 
liberal Vremea un sentiment de milă dispreţuitoare. 
Inactual prin ceea ce scrie la critica literară, Pompilică 
Constantinescu vrea să devie interesant, pângărind cele 

mai reprezentative figuri ale culturii române de azi. Se 
dovedeşte astfel un fidel şi minor descendent al 
procedeurilor lovinesciene. Fiecare aforism al lui Pompilică 
este o aberaţie şi o platitudine. Acuzaţii gratuite, injurii 
neputincioase şi atâta tot. Fonfilică Prostantinescu zice, 
între altele, că nu pricepe de ce marele Nichifor Crainic 
atacă pornografia şi  obscurantismul. Apoi, ascultă, 
recenzentule, Nichifor Crainic de 20 de ani luptă pe linia 
unui crez intransigent spiritual şi naţionalist. Continuând 
şi îmbogăţind directiva gândirii culturale a lui N. Iorga, 
Nichifor Crainic s-a opus mereu tuturor tentativelor 
distructive de falsificare a spiritului etnic. 

Iată de ce Nichifor Crainic apără trumuseţea morală 
a creaţiei literare, fiindcă iubeşte destinul pur al naţiei 
salei Desigur, pentru mintea mărginită a scribului de la 
Vremea lucrurile acestea sunt mai greu de priceput. Un 
om ca d. Pompiliu Constantinescu, inexistent ca informaţie 
şi fad în aprecierea fenomenului artistic, nu posedă 
elementele necesare unei discuţii serioase D. Pompiliu 
Constantinescu judecă, adică înjură şi laudă cu piciorul 
stâng şi obez al lui Eugeniu Lovinescu. Ceea ce criticul de 
pe Câmpineanu gândeşte la etaj, Fonfilică scrie la gazetă, 
la o gazetă care a contribuit mai mult decât oricare la 
confuzia grea de astăzi”5!%. Fireşte că pentru această 
gazetă suburbană nu existau decât doi critici: Ovidiu 
Papadima şi Octav Şuluţiu. Ceilalţi, marea pleiadă a 
criticilor interbelici, erau vânduți şi în afara profesiei. 
Demn şi neînfricat, Pompiliu Constantinescu a replicat, 
gândindu-se la destinul magistraturii pe care o practica. În 
ianuarie 1937 scria alarmat: „Libertatea de opinie critică 
se pare că devine, pe zi ce trece, un adevărat delict de 
opinie într-o publicistică invadată de fanatisme. Barbaria 
culturală, abia la începutul ei, încurajată sau numai 
tolerată, s-ar putea să rămână singură pe poziţie; şi în acel 
ceas spiritual criticului nu-i va rămâne decât să înfrunte 
primejdia unei lupte cu orice preţ pentru însăşi existenţa 

lui, să moară laş sau să tacă resemnat”, în aprilie, 


revenind asupra chestiunii, scria dârz: Astăzi am ajuns la o 
răscruce de carieră şi de conştiinţă şi puţin lipseşte să nu 
conchid la vanitatea criticii într-o ţară în care suntem 
trataţi, de la o vreme, drept vânduți străinilor, editorilor, 
oameni fără Dumnezeu şi nepotriviţi la locul pe care l-am 
dobândit cu grele renunțării îmi îngădui să reamintesc 
tuturor aprigilor români că şi eu sunt român; dar poate că 
am îndrăznit prea mult, în scumpa mea patrie în care 
străbunii mei anonimi şi care dorm somnul dulce al 
pământului se mulţumeau să-şi însemne socotelile pe răboj 
şi gândurile pe nouri, să practic critica literară şi să-i apăr 
libertatea şi buna-credinţă. În acest caz vina mea este de 
neuitat, ca şi a disciplinei la care mă supun”*?!. De altfel, 
pentru a-şi apăra demnitatea de corp, criticii literari 
constituie, în octombrie 1936, „Gruparea Criticilor Literari 
Români” (G.C.L.R.), formată din Pompiliu Constantinescu 
(preşedinte), Perpessicius (secretar), Şerban Cioculescu, 
Vladimir Streinu, Octav Şuluţiu, Mihail Sebastián, Ion 
Biberi. Gruparea s-a organizat pentru apărarea literaturii 
române de atacurile Neamului Românesc, Cugetului clar şi 
ale presei de extremă dreaptă, care întreţineau o vinovată 
confuzie între etic (etnic) şi estetic, dezlănţuind campania, 
vestită în epocă, împotriva aşa-zisei pornografii. 

Călinescu a avut, şi el, parte de acelaşi tratament 
vulgar ostil din partea presei de extremă dreaptă. Încă în 
1932, revista gardistă Axa (autorul notiţei nesemnate pare 
a fi Mihail Polihroniade) comenta violent trecerea criticului 
de la cercul Gândirii la Adevărul literar şi artistic. Se 
aprecia, în acea notiţă anonimă, că „impertinenţele d-lui G. 
Călinescu întrec orice margini” şi era calificat „secătură 
venală până la refuz”522. Diatriba curent folosită era aceea 
de „critic iudaizant”, pentru că semna cronica literară în 
Adevărul literar şi artistic. Evident, de atacuri joase au 

avut parte monografiile sale despre Eminescu şi Creangă. 
Nu le voi cita şi aş reţine, dintre acestea, un comentariu 
târziu, din 1939, care examinează publicarea, în 
avanpremieră, în Jurnalul literar (denumit - se putea 
altfel? 

— Haznalul literar) a unor fragmente din viitoarea 
Istorie a literaturii române. Un articol din Porunca Vremu 
scria: „D. Jim Călinescu, noul nume publicistico-pugilistic 
al criticului neoieşean, cel cu informaţiile istoriografice 
culese în beciurile Sărindarului - este posedat de o 
chinuitoare vocaţie necrofonicăjăi Peniţa nu i-a slujit 
niciodată decât ca hârleţ de gropar, iar cerneala lui 
imundă mânjeşte ca păcura fruntea de zăpadă a victimelor 
lui istoriografice. Bănuita lui ştiinţă literară se reduce doar 
la atitudinea: din magul Eminescu ne-a dat un spectru 
deboşat şi vicios, iar din celălalt genial moldovean, unicul 
Creangă, un răspopit epileptic şi un beţiv”. Referindu-se la 
fragmentele din Istorie publicate în revistă, notistul de la 
Porunca Vremii se arată scandalizat pentru tratamentul 
estetic de care avea parte proza lui Brătescu-Voineşti. Dar 
„marmura acad. Brătescu-Voineşti este mai tare decât 
călineştii caninili] Profesorul universitar Gh. Călinescu, sub 
pretextul unei critici imparţiale, făcându-se solistul 
ghetoului intelectual de la noi - atacă infam pe venerabilul 
academician  Brătescu-Voineştiii Cum vedem, criticul 
universitar, pornograf, necrofag şi blasfemator împrumută 
opiniile  evreiescului licean Henri Popper, tipărit cu 
majuscule în al său Haznal. Dar pentru insulta adusă acad. 
va trebui să dea satisfacţie, dacă nu, precum îl ştim, va 
bâlbâi penibile scuze”525. Şi astfel de „semnalări graţioase” 
vor continua să apară în Porunca Vremii, ca şi în alte 
publicaţii de aceeaşi orientare. 

E cunoscută reacţia presei de extremă dreaptă (i se 
asociaseră şi Convorbirile literare, conduse, acum, de L.E. 
Torouţiu) în 1941, la apariţia Istoriei literaturii române de 
la origini până în prezent. O mostră edificatoare ar fi, cred, 

suficientă. E un fragment dintr-un articol semnat de I.E. 
Torouţiu: „Cartea domnului G. Călinescu înseamnă cea mai 
îndrăzneață bruscare a istoriei gândului şi sentimentului 
român de totdeauna. Răspândirea ei, chiar în aceste 
săptămâni, constituie o cinică sfidare şi batjocorire 
dispreţuitoare a sângelui românesc care se varsă pe 
câmpiile de la răsărit DI Al. Rosetti era în linia sa când a 
încheiat contractul cu dl G. Călinescu pentru iudaizanta 
istorie a literaturii, cu renegări şi coborâri de valori 
româneştiiii Suflete închinate, ca şi cel al domnului Eugen 
Lovinescu, precursorul acestui sistem de infiltraţii, 
sincronizatorul care şi-a transformat căminul în cenaclu 
ovreiesc pentru învăţătura preşcolarilor literaturii iudaice 
şi iudaizantejii Până la încheierea procesului, credem 
necesar să se retragă din comerţ, imediat, talmudul 
călinescian al permanentei ofense publice româneşti şi să 
se rupă coperta şi foaia de titlu pe care stă imprimată 
emblema regală”. Critica literară, apărătoare a 
esteticului în actele de evaluare, a avut de suportat, cum s- 
a văzut,  obstrucţia şi calomnia perturbatoare a 
extremismului de dreapta. 

Presa de extremă dreaptă se arată scandalizată de 
viţierea moravurilor prin literatură. Abătându-se de la 
rostul moral al literaturii etnosămănătoriste, pradă tuturor 
modernismelor încurajate de o critică literară dezertoare, 
viaţa literară a devenit un bazar al tuturor preacurvirilor. 
Scriitorii vinovaţi de această abatere de la moralitate simt 
pornografi, trebuind consideraţi şi trataţi ca atare. Se va 
ajunge şi la apelul poliţiei şi al justiţiei. Din păcate, 
scandalul a fost declanşat de N. Iorga. Încă în 1934, în 
Istoria literaturii româneşti contemporane, se manifesta 
ostil „poeziei noi”, condamnând lirica lui Arghezi, afirmând 
că ale sale Cuvinte potrivite „cuprind ce poate fi mai 
scârbos ca idee în ce poate fi mai ordinar ca formă”, 
blamându-i aspru („ce decădere!”) pe acei critici care 
vedeau în Arghezi pe cel mai mare poet al nostru de la 

Eminescu încoace. Şi tot aici, în observaţiile pe marginea 
prozei lui G.M. Zamfirescu (considerată, fireşte, 
pornografică), în Hlnim şi acuzațiile de pornografie aduse 
romanelor Isabel şi apele diavolului şi Maitreyi ale lui 
Mircea Eliade, în care se semnala „pornografia rafinată”, 
Iorga considerându-le „triste documente sufleteşti”, în iulie 
1936 Iorga, rămas ca formaţie de ideologie literară şi ca 
gust artistic la directivele Semănă toruhii din primul 
deceniu al veacului, face să apară revista Cuget clar, pe 
care o subintitulează Noul Semănător. Aici declanşează o 
teribilă campanie împotriva literaturii române moderne. În 
primul număr al revistei scria indignat: „De atunci (de la 
încetarea existenței  Semănătorubhii, n.n.), cu toate 
încercările mele sporadice şi de o blândeţe care nu 
trebuia, din Neamul Românesc Literar, din Ramuri şi 
Drum drept, anarhia s-a înstăpânit pe literele româneşti şi 
de pe urma ei s-a ivit curentul de flecăreală cu vorbe mari, 
de exhibiţie de monstruozităţi, apeluri la apetituri bestiale, 
care, sub o critică de lovinesciană neînțelegere şi 
interesată toleranţă, ne-a dat era care merită să fie 
pecetluită în frunte cu flerul roşu: «Arghezi» „5%. 
Supărarea lui lorga a fost provocată, în fapt, de 
inaugurarea, la Editura Fundațiilor Regale, a colecţiei 
„Ediţii definitive” cu Versuri de Tudor Arghezi5?%. Cum 
ediţia Arghezi a fost comentată cu mari elogii de critica 
literară, iritarea lui N. Iorga a crescut cu o octavă. În 
şedinţa din 30 mai 1936 a Academiei Române denunţă 
gestul Editurii Fundațiilor Regale de a publica astfel de 
cărţi considerate a fi „cea mai vulgară pornografie”. Furia 
lui Iorga, odată dezlănţuită, cotropea totul. Peste câteva 
zile, în conferinţa (Boala literaturii no0 rostită la Teatrul 
Ligii Culturale, face din nou referire la poezia lui Arghezi 
ca simptom al maladiei: „Fundaţiile Regale dau ediţia 
definitivă a unui lord Tudor Arghezi, cu miros de Văcăreşti, 
cu apucături de bandit, trimițând lumea la casa de nebuni 

sau la cimitir, dacă îndrăzneşte cât de puţin să declare 
ceea ce nu este om în această sală care să nu trebuiască a 
spune: că ne găsim în faţa unei trivialităţi fără pâreche, 
înaintea unei lipse de orice poezie, înaintea absenței 
oricărui element de spirit şi oricărei viziuni poetice”52. 
Scandalul fusese declanşat. A fost apoi întreţinut în 
Cuget clar, cu o perseverenţă diabolică şi tâmpă, de acel 
grotesc personaj care a fost N. Georgescu-Cocoş. De aici, 
din Cuget clar, a fost reluat în presa de extremă dreaptă. 
In articolul bilanţ „Literatura 1936”, publicat în Sfarmă 
Piatră, Ovidiu Papadima făcea un excurs în proza 
pornografică a anului, decupând extrase socotite 
semnificative, abia însoţite de comentarii. După ce 
incrimina în acest fel Nopțile Domnişoarei MAI de I. Peltz, 
Bălăuca de E. Lovinescu, Femeia sângelui meu de Mihail 
Celarianu, îi venea rândul lui Mircea Eliade (neagreat de 
revista lui Crainic, pentru că directorul ei spiritual îi 
detesta pe Nae Ionescu şi „ai lui”). „Dar să nu întârziem şi 
să dăm rând ultimei creaţii a domnului Mircea Eliade: da 
(era vorba de Domnișoara Christina, n.n.), şi de astă dată 
suntem obligaţi să lămurim cititorul că întâmplarea se 
petrece între un bărbat, un pictor - Egor - şi o fetiţă de 
numai 10 ani, Sima”. Urmează un citat - cu totul 
nesemnificativ pentru ideea incriminată de critic -, apoi se 
adaugă: „Că întâmplarea e astfel construită încât poate fi 
şi vis, şi realitate, aceasta nu-i scade întru nimic patologia 
şi, mai ales, nu-i dă întru nimic acea semnificaţie care să 
justifice aceste trăsnăi, să le boteze în artă”. Iar la sfârşitul 
cronicii conchidea: „Literatura aceasta, pe care am lăsat-o 
aici singură să vorbească, nu mărturiseşte nimic, nimic. 
Dacă nu-s cazuri precise de patologie, atunci îngustimea 
dezolantă a orizontului e întunecare cu totul a noţiunii de 
om şi omenie, o lipsă a zbuciumului sufletesc, o 
meschinărie în înţelegerea vieţii şi, mai ales, o deficiență a 
oricărei ambiţii de creație în sensul adevărat al cuvântului 
care toate fac din aproape tot ceea ce apare la noi astăzi o 

inversă maculatură”*8. În acelaşi număr al revistei, o 


notiţă se solidariza, elogiind Cuget clar pentru că, fireşte, 
„continuă lupta impresionantă împotriva prostiei şi 
prostituţiei literare”. Nu a fost ignorată nici opera lui 
Arghezi, Gândirea pretinzând că tot ceea ce e valoare în 
poezia argheziană se datorează revistei conduse de Crainic 
şi operei acestuia: „Faima poetului datează de numai 
câţiva ani. Crezul Gândirii datează însă dinainte de 
fundarea revistei, şi anume de la Șesuri natale, apărute în 
1916 şi unde se regăsesc toate elementele acestui crezi 
Recitiţi «psalmii» săi, recitiţi frumoasa prefaţă a 
Cuvintelor potrivite pentru a vedea cât de puternică a fost 
influenţa gândirismului asupra sa”*2%. Peste o lună, Vintilă 
Horia semna în Sfarmă Piatră, desigur, tot în „cazul” 
Arghezi: „De câtăva vreme lumea literară de la noi s-a 
despărţit în două tabere, luptând aprig cu o pasiune care 
întrece uneori marginile oricărui obiectiv. Mărul discordiei 
îl întruchipează poezia domnului Tudor Arghezi”. I se pare 
surprinzător de nedrept că placheta Flori de mucigai a 
depăşit în atenţie Cuvinte potrivite: „Dacă totuşi d. Tudor 
Arghezi poartă pe suflet o vină care nu e numai a dsale, 
este aceea de a fi făcut loc larg în ediţia definitivă tipărită 
de Fundaţiile Regale tocmai acelor versuri fără cap pentru 
care atâta lume se supără azi. Dar d. Tudor Arghezi a 
năzuit să fie şi altceva decât simplu poet şi n-a izbutit 
decât ori să rămână poet, ori să calce dizgraţios şi inutil în 
mocirla pornografiei”. După aprecieri negative despre 
volumele de proză ale poetului, reiterează acea obsesie a 
Gândirii că Arghezi s-a format ca poet sub influenţa ei: „D. 
Tudor Arghezi, stabilit câtăva vreme sub flamura înaltă a 
Gândirii, a scris pentru veşnicie. Scăpat de aici, a scris 
pentru câţiva contemporani care l-au ridicat în slavă numai 
pentru că d. Arghezi era cineva. Cât despre criticaştrii 
pistruiaţi care l-au declarat geniu doar pentru izul nou al 
Florilor de mucigai, nu văd în lauda lor sinistra bătaie de 

joc a rasei lor care descoperă în fiecare germen bolnav un 
argument şi o armă. Pe aceştia nu i-a impresionat talentul 
puhav şi noroios care ascundea poate goliciunea marelui 
poet care fusese d. Arghezi la tabăra şi taraba lor. Dacă 
într-adevăr autorul Cântecului de adormit Mitzura nu mai 
poate să fie poet, atunci dezertarea lui e explicabilă şi 
oarecum scuzabilă pentru că nu e decât un biet efort, o 
descurajantă zvârcolire de a rămâne pe planul actual, cu 
riscul oricărei josnice capitulări. Dacă însă d. Arghezi îşi 
închide geniul între ostreţele putregăite ale unei voite 
adeziuni la pornografie (cum atât de plastic se exprimă un 
stăruitor vrăjmaş), atunci nicio insultă nu e de prisos, nicio 
înjurătură vinovată. Fiindcă trădarea e într-adevăr 
ruşinoasă. Şi prezentul domnului Tudor Arghezi va fi până 
la sfârşit murdărit de laşitatea, e adevărat foarte comodă, 
a acestei trădări. Viitorul va şti să aleagă şi, poate, să 
ierte. E singurul lucru pe care dsa îl mai poate 
nădăjdui 5%. 

Prompt, Arghezi a răspuns pretențiilor anexioniste 
ale Gândirii, cu o mărturisire (a numit-o „un franc hohot de 
râs”) care făcea orice revendicare viitoare inutilă: „N-am 
citit Șesuri natale. E ruşinos, dar nu le-am citit şi îl asigur 
(pe Nichifor Crainic, n.n.) că nici de aci înainte nu le voi 
citi, sunt curiozităţi care-mi lipsesc. Şi n-am citit nici 
revista Gândirea niciodată, nici când am fost 
colaborator”531. Acest „franc hohot de râs”, usturător din 
cale-afară, n-a potolit presa de extremă dreaptă. Arghezi 
era, în continuare, injuriat. Ideea fixă era că Arghezi, prin 
opera sa, e întruchiparea „spiritului iudaic”. Comentând 
Cimitirul Buna Vestire, Victor Puiu Gârcineanu scria cu 
dispreţ deloc voalat: „Opera argheziană este un amestec 
de minereu între artă şi pornografie, între autenticitate şi 
sforţare, între valoare estetică şi rumeguş de lemn, servite 
toate sub numele de literatură. Iar dl Arghezi, ca scriitor, e 
victima cea mai interesantă a puterii iudaice în literatura 

română, e cobaiul cel mai demonstrativ al contaminării 
jidoveşti în culturăii Insistând abil că e «cea mai genială» 
personalitate culturală, jidanii (din constelația Adevărului 
şi a Revistei Fundațiilor Regale, n.n.) l-au ameţit pe bietul 
domn Arghezi şi, în chip foarte insinuant, l-au făcut să 
scrie din ce în ce mai prost, cultivându-i, cu laudă şi 
consacrare, tocmai însuşirile negative ale creaţiei salem 
Din păcate, tot ce a scris omul acesta după Cuvinte 
potrivite până azi nu e decât o strălucită cădere în vid şi, în 
celebritate, o perfectă dezertare de la misiunea interioară. 
Opera domnului Arghezi e rezultatul cel mai evident al 
experienţei iudaice în cultură] Cimitirul Buna Vestire 
reprezintă, credem, apogeul pornografic al 
degenerescentei argheziene. Nu vrem să facem pe 
moraliştii. Dar nu putem să acceptăm degenerescenţa în 
ea însăşi ca valoare estetică. Dl Arghezi e un degenerat. 
Sau dacă nu e un degenerat, e un pornograf în înţelesul cel 
mai diabolic al cuvântului: un om pus să împrăştie 
conştient imaginea mârşavă în lumei Pentru că dl Arghezi 
e un monstru estetic, înainte de a fi un monstru morali S- 
ar putea ca dl Arghezi să ne arate în viitor eliberarea sa de 
sub peceţile spiritului iudaic? Am dori-o. Dar nu o mai 
credem cu putință Cariera sa scriitoricească este astăzi 
definitiv pecetluită. Cimitirul Buna Vestire e o culme L- 
au zăpăcit jidanii şi l-au prostituat”5%2. 

Aceeaşi apreciere obsedantă despre jidănirea lui 
Arghezi o aflăm şi în articolul unui poet autentic, Horia 
Stamatu: Arghezi, adulat de jidănaşii Sărindarului, 
traficanţii de «libertate», şi-a dat Mu liber în această 
meserie, cucerit de un public semidoct sau inconştient Şi 
Arghezi a fost viciat până la măduvă, câştigat cu mijloace 
simple: bani şi reclamă, adică arginţi şi gazetărie, 
specialităţi jidoveştiii Arghezi este primejdios întrucât 
serveşte pe vrăjmaşii noştri, bagatelizând sau spurcând în 
Cimitirul Buna Vestire tot ce are mai scump naţia noastră 
şi mistificând o spiritualitate care nu e altceva decât 

deghizarea foarte vizibilă a ideii luptei de clasă”5%. Fină şi 
N. Davidescu, care se remarcase printre cei care s-au 
străduit să-l impună pe Arghezi, ca mare poet, încă 
înaintea apariţiei Cuvintelor potrivite, ajunge, în 1936 - 
1937, când se produce o tragică înverzire a sa, să-l 
considere „o apariţie literară iudaică de origine 
românească în scrisul său. Este semnificativă, de altfel, 
rezerva cu care a fost primită şi continuă şi azi să fie 
privită apariţia în scrisul românesc de către cercurile curat 
româneşti a literaturii sale Dezvoltarea literară a 
domnului Arghezi este perfect suprapusă înaintării 
procesului de iudaizare a scrisului nostru. D. Arghezi, cu 
însuşirile sale fireşti, a fost o fericită coincidenţă în asaltul 
scrisului iudaic în literatura românească”554. 

Arghezi constituise numai motivul declanşării acelui 
scandal literar numit pornografie. Avalanşa, odată pornită, 
cuprinde în raza ei şi alţi scriitori. Ba chiar lucrurile au 
căpătat astfel de proporţii încât Geo Bogza şi H. Bonciu 
sunt arestaţi - fireşte, pentru pornografie. În Buna Vestire, 
Toma Vlădescu salută arestarea scriitorilor pentru 
pornografie, deşi principiul i se pare nepotrivit. „Dar când 
se arestează Haimovici Bonciu, atunci eu spun: bine că, în 
sfârşit, i-aţi pus ăstuia mâna în ceafă! Bine că s-a 
terminati Dacă suferă ei, aceşti şmecheri negustori care 
pun în cuvinte fotografii obscene, nu e, desigur, niciun 
păcat. E numai o dezinfecţie pe care o aplaudăm.”” Bogza 
e arestat în mai 1937 din nou (prima oară fusese 
încarcerat pentru Poemul invectivă), pentru aceeaşi vină. 
Arestat este H. Bonciu pentru volumul Bagaj. Judecătorul 
de instrucţie îi notifică lui Bogza redeschiderea cazului 
datorită  sesizării Academiei Române, prin Brătescu- 
Voineşti. Bogza scria despre asta în Azi, relevând că 

scandalul nu e unul strict literar, ci o expresie a „ofensivei 
spre întuneric şi intoleranţă la care asistăm, de atâta 
vreme”. Şi adaugă: „Literatura română a încetat să mai 
sufere dintr-odată de lipsă de cititori, de lipsă de editori, 
de scriitori săraci trăind în mizerie şi toate celelalte pe 
care le cunoaştem O singură primejdie se părea că 
ameninţă acum literatura română, altminteri fericită din 
toate punctele de vedere, «scriitorii pornografi» pentru a 
căror arestare fizică şi prigonire morală se pornise 
impresionanta cruciadă a forţelor morale din tară 
împotriva noastră, a celora care, din literatură, nu 
cunoaştem decât bucata de pâine goală şi rareori paharul 
de ceai. Noi, aceştia, am fost denunţaţi lumii ca negustori 
de pornografie. O ironie mai savuroasă nici nu se poate”. 
Şi arată că din volumul său din 1933 şi Bagaj al lui Bonciu 
şi cel al lui Aderca nu se vânduseră decât 500 de 
exemplare. Ce pericol reprezenta o astfel de „marfă”? Iar 
al său Poem invectivă nu-l consideră pornografic536. Ov. 
Papadima se distinge, din nou, în Sfarmă Piatră: „Dior 
judecători din Bucureşti - aţi făcut un gest de mare 
necesitate, începând cu haosul trivial de astăzi în aplicarea 
legilor de apărare a societăţii şi împotriva celor ce jefuiesc 
sufleteşte, nu numai materialmente. Bine aţi făcut trăgând 
la răspunderea justiţiei pe Geo Bogza pentru prostiile 
porceşti ale unei adolescente înfierbântate, mâzgălite în 
Poemul invectivăi Mal sunt la noi porci mari, porci lucizi 
şi socotiți, vânzând porcăria în literatură aşa cum unul se 
îmbogăţeşte cu o fabrică de cârnaţiii Nu vă opriţi mult la 
Geo Bogza. Veniţi şi luaţi-i de guler pe ei, pe aceşti siniştri 
comercializatori de excremente sufleteşti sub ambalaje şi 
etichete meşteşugite, inocente. Să-şi ia pedeapsa cuvenită 
pentru opera lori H (Haimovici) Bonciu, ca Froim Aderca, 
dorit sub pseudonimul englez de Cliford Moore. Noi toţi 
cei care ne ridicăm astăzi împotriva Boncilor şi Adercilor, 
negustori de porcării, nu o facem ca să prigonim cartea, ci 
ca să o apărăm, nu ca să prigonim scriitorii, ci ca să-i 

scăpăm de cei care îi fac de ruşine. Reclama din toate 
cotidianele şi publicaţiile jidoveşti care îi proclamă pur şi 
simplu genii pe Haimovici Bonciu şi Blecher, astfel ca 
negustoria evreiască să meargă tot atât de bine şi în 
literatură, ca şi în celelalte tărâmuri de jaf metodic al 
nostru”537. Chemarea lui Papadima pentru arestarea şi a 
celorlalţi scriitori a fost ascultată. Din păcate, s-a alăturat 
îndemnului şi Sextil Puşcariu, în Buna Vestire, într-un 
interviu din care am mai citat: „Dacă am avea îndrumători 
critici, desigur că nici literatura pornografică nu ar fi putut 
lua proporţiile cu totul ruşinoase de astăzi, silind chiar cea 
mai înaltă instituţie din ţară să ceară apărarea împotriva 
eiil Pe vremea mea, romanele lui Zola nu se dădeau în 
mâna domnişoarelor. Desigur că concepţiile de acum 40 de 
ani nu se mai potrivesc cu cele de azi. Dar pornografia în 
literatură este un lucru antiartistic. Şi mai este nepotrivit 
cu firea noastră”558. Toată presa de extremă dreaptă 
jubilează la arestarea celor trei scriitori (al treilea a fost 
Aderca), cerându-se, imperios, implicarea şi a altora. 
Victimă a acestei cabale a căzut şi Mircea Eliade, 
pentru nuvela Domnișoara Christina,  denunţată, în 
ianuarie 1937, de Papadima şi apoi atacată, sistematic, de 
Georgescu-Cocoş în Cuget clar. Apoi, a fost luat în vizor şi 
romanul întoarcerea din rai Acesta îi va aduce sancţiuni pe 
linie - cine ar crede? - universitară. Ministerul Educaţiei 
Naţionale (încălcând autonomia universitară) sesizează 
Senatul Universităţii din Bucureşti în legătură cu literatura 
scriitorului, cerând sancțiuni. Senatul universitar, 
întrunindu-se, adoptă următoarea decizie: „In urma 
comunicării făcute Universității din partea Ministerului 
Educației Naționale în privința literaturii pornografice a 
domnului Mircea Eliade, Senatul universitar din Bucureşti, 
în unire cu Decanatul Facilităţii de Litere, au hotărât ca dl 
Mircea Eliade, care funcţiona intermitent ca asistent 
onorific pe lângă conferinţa domnului Nae Ionescu, să nu 

mai aibă dreptul de a fi utilizat nici chiar în calitate de 
asistent onorific. În acelaşi timp, Senatul a atras atenţia 
facultăţilor cu privire la persoanele pe care le 
întrebuinţează ca să prezinte şi garanţii de moralitate”53%. 
Întrunit în şedinţă, Consiliul Facultăţii de Litere a întocmit, 
după discuţii, următorul proces-verbal: „La adresa cu nr. 
77863 din aprilie 1937 prin care se cerea să se facă 
cercetare asupra literaturii publicate de dl Mircea Eliade 
în romanul întoarcerea din rai şi să aplice sancţiunile 
prevăzute de lege, Consiliul Facultăţii de Litere, 
constatând că d. Mircea Eliade nu are în organismul 
Facultăţii decât însărcinarea de asistent onorific al 
domnului conf. Nae Ionescu şi că aşa fiind dânsul nu poate 
fi anchetat sau judecat după o procedură prevăzută de 
lege, a socotit că singura măsură ce poate lua ca urmare la 
adresa Ministerului Educaţiei Naţionale este de a invita pe 
d. Nae Ionescu ca domnia sa să renunţe la asistenţa 
onorifică a domnului Mircea Eliade, fără ca prin aceasta să 
prejudicieze viitoarea carieră universitară a domnului 
Mircea Eliade. Consiliul Facultăţii de Litere n-a judecat 
literatura domnului Mircea Eliade şi, ca atare, n-a 
exprimat niciun fel de calificare asupra ei şi nici asupra 
moralității autorului”, Demnă decizie în faţa dictatului 
Ministerului unde trona, ca secretar general perpetuu, 
Constantin Kirițescu, zelos şi stupid „apărător” al 
moralității. După informaţia lui Eliade - mărturisită în 
Memorii (|, pp. 349 - 350) -, adresa ministerului fusese 
redactată chiar de Kirițescu, poreclit „directorul cu 
canapea” pentru tratamentul aplicat tinerelor profesoare 
chiar în cabinetul lui. Mircea Eliade a dat în judecată 
Ministerul Educaţiei Naţionale pentru calomnie, cerând un 
leu simbolic drept despăgubiri. După vreo două amânări 
(la o şedinţă a depus mărturie, în favoarea lui Eliade, chiar 
C. Rădulescu-Motru), tribunalul i-a dat câştig de cauză lui 
Eliade. Ministerul a făcut recurs, fără rezultat. Mircea 
Eliade a continuat să funcţioneze ca asistentii onorific. 

Toate aceste arestări şi procese au provocat 
nemulţumire şi iritare. Scriitorii adevăraţi au văzut în 
această campanie o inchiziţie literară. Gazetele democrate 
desfăşoară mari contracâmpanii pentru apărarea libertăţii 
scrisului. La o anchetă a Credinței au răspuns Rădulescu- 
Motru, Galaction, Dem Dobrescu, Eugen Herovanu, S. 
Mehedinţi, Emil Antonescu, Lovinescu, Vianu, Alice 
Voinescu. Lovinescu s-a rostit, răspicat: „sentimentul meu 
etic şi estetic e vrăjmaşul pornografiei; instinctiv e jignit 
de trivialitatea sub orice formă s-ar înfăţişa. Rămâne însă 
de deosebit unde sfârşeşte pornografia şi unde începe arta; 
pentru aceasta trebuie o sensibilitate şi o destoinicie 
estetică pe care le-o refuz aţâţătorilor şi calomniatorilor 
profesionali care fac din chestiuni strict literare elemente 
de vrajbă socială. Sistemul «extraselor» e cu deosebire 
inadmisibil; mi s-au arătat citate cu interpretări atât de 
stupide încât în cazul acesta pornografia e, în realitate, 
mai mult o formă de daltonism moral. Cine e abject vede 
abject, iar dacă se preface numai, vina nu-i mai mică. 
Pentru a identifica trebuie competenţă şi, mai ales, bună- 
credinţă. Cred însă mal puţin în primejdia socială a 
pornografiei decât în primejdia literară a imensului val de 
mediocritate patriotică şi morală care, sub pretextul 
purificării sufleteşti, după ce fusese respins de conştiinţa 
critică, vrea să ne acopere din nou. Mă întrebaţi de 
rezistenţa colectivă ce s-ar putea opune acestei invaziuni 
de obscurantism literar. Sunt individualist şi nu cred în 
spiritul corporativ al neamului nostru. Unele fenomene 
recente mă întăresc şi mai mult în această veche 
convingere; în momentele de psihoză revoluţionară în care 
trăim, nu mă bizui decât pe cuminţenia individului solitar. 
Cred în progres şi, ca şi Maiorescu, în biruinţa prin sine a 
valorilor morale împotriva oricăror împilări dictatoriale. 
Chiar de s-ar ridica spânzurători în Piaţa Teatrului, 
literatura acestei ţări nu se va imbeciliza”541. Se cuvine 
decupat şi răspunsul lui Vianu: „Literatura nu trebuie 
adusă în faţa justiţiei. Nu trebuie denunţată şi nu trebuie 

urmărită literatura pentru că, în chipul acesta, se deschide 
un drum la capătul căruia ar putea să sufere opere de 
seamă şi scriitori respectabili. Cine mă încredinţează că, 
siguri de concursul Justiţiei, nu se vor găsi inşi care vor 
acuza nu numai lucrări nedemne, dar şi opere împinse în 
această categorie prin rea-credinţă calomnioasă sau prin 
ignoranță cu privire la firea şi rostul literaturii? Istoria ne 
arată că drumul acestor excese a fost practicat uneori 
Mă cutremur la gândul că alţi mari creatori de literatură 
ar putea suferi mâine de pe urma denunţului nu ştiu cărui 
pigmeu imoral, prost şi laş. Respectul religios pe care îl 
nutresc pentru fiinţa poetului de geniu mă face să doresc 
ca domeniul activităţii lui să fie liber de ameninţareiă Este 
datoria criticii literare să măsoare operele literare şi după 
valoarea lor omenească. Şi astfel, întărindu-i autoritatea, 
prin aplicarea în spirit de bună-credinţă a acestui criteriu 
să poată proclama, cu toată autoritatea, drepturile 
imprescriptibile ale libertăţii literare. Există în critica 
literară a zilelor noastre o seamă de conştiinţe luminate şi 
oameni de bine încât nu cred că e nevoie ca lucrări de 
demarcaţie şi clasare umană să fie atribuite autorităţilor 
judiciare”51?. A mai fost o anchetă a revistei Azi (cu trei 
percutante întrebări), în numărul 4/29 din iulie-august 
1937. Au venit răspunsuri, bine argumentate, din partea 
lui Lovinescu, Hortensia Papadat-Bengescu, Eftimiu, 
Philippide, Geo Bogza, H.  Bonciu, Cioculescu, 
Theodorescu-Branişte, Ghiţă Ionescu, Th. Pallady, N.D. 
Cocea, D. Trost, Dan Petraşincu, Emil Gulian, M.H. Maxy, 
St. Roii, Lascăr Sebastiân, M. Socor, D.V. Barnovschi, 
Kalustian, Zaharia Stancu. Toţi au pledat împotriva 
amestecului justiţiei în cele ale literaturii. Semnificativ era 
răspunsul lui Cioculescu la a doua întrebare a anchetei 
(dacă, în fapt, cadrele unei concepţii literare prestabilite 
pot fi reglementate de instituţii politice, juridice sau 
legislative), subliniind scurt: „In statul totalitar, fascist sau 
comunist, da”. Instructiv este şi răspunsul lui Zaharia 
Stancu, directorul publicaţiei: „De câte ori se ivesc 


542 Idem, IV, 10 aprilie 1937. 


momente grele în politică se recurge, cu ajutorul unor 
organe de publicitate naționalistă, la o diversiune. Acum 
ea a fost găsită în câmpul literarii Primejdia fascistă 
bătea, ca şi azi, la uşa statului. Muncitorimea se agita şi 
cerea salarii omeneşti. Câmpurile erau amenințate de 
secetă şi satele fremătau sub împilarea neîndurătoare a 
fiscalităţii excesive Toată atenţia naționalistă era 
îndreptată spre literatura pornografică. Toate eforturile 
naţionaliste se consumau spre stârpirea literaturii 
pornografice”. Relatează, apoi, cazul Bonciu (condamnat la 
trei luni închisoare, autorul şi procurorul făcând apel), 
reproşează Societăţii Scriitorilor Români că n-a luat 
atitudine explicit şi arată că, pronunţându-se răspicat, în 
Reporter, împotriva imixtiunii justiţiei în literatură, a 
primit reproşul scriitorilor naţionalişti că îl apără pe Bogza 
pentru că e comunist şi pe Bonciu pentru că e jidan. 
Eliade, într-o conferinţă publică, s-a declarat „erotolog”, 
iar pe Bogza şi Bonciu i-a considerat pornografi buni de 
trimis într-o casă de sănătate. Peste două-trei săptămâni, 
Eliade a fost declarat de Ministerul Educaţiei Naţionale 
pornograf,  interzicându-i-se accesul la Universitate. 
Intoleranţa şi naționalismul şovin sunt potrivnice literaturii 
care are drept cod fundamental libertatea creației. 
Nichifor Crainic - nici că se putea altfel - s-a ridicat întru 
condamnarea aşa-zisei pornografii, reproşându-le criticilor 
şi revistelor care apărau libertatea creaţiei. Cel puţin o 
intervenţie a sa, din multe altele, merită să fie reprodusă: 
„Indignata campanie a domnului Nicolae Iorga împotriva 
destrăbălării literare, ce înjoseşte sufletul acestei ţări, a 
pus în mişcare Academia Română şi pe profesorii de 
literatură naţională, asociaţi în nobil scop. Dar a stârnit şi 
reacţiunea unor foiletonişti, care îşi zic critici literari, deşi 
nicio lucrare a vreunuia dintre ei nu le dă dreptul la acest 
titlu pretenţios. «Criticuţii» aceştia, cum îi numeşte cu 
admirabil dispreţ d. N. Iorga, se cred îndreptăţiţi să apere 
«libertatea artei». Nimeni n-a atacat însă libertatea artei, 
ci libertatea pornografiei. A apăra pornografia în numele 
libertăţii artei este tot una cu a apăra crima în numele 


libertăţii omuluiii Evident că artistul e un instrument de 
degradare morală, sancţiunile se impun fără cruţare în 
numele aceleiaşi responsabilităţi personale. Arta - o ştiu, 
desigur, şi criticii - e individuală în momentul creaţiei, dar 
devine socială prin publicitate. Din acest moment ea se 
supune nu numai judecății foiletoniştilor, ci, mai ales, 
sancţiunilor morale ale societăţii. Căci arta, şi mai ales ea, 
nu e un produs indiferent, ci unul care formează sufletul 
unei naţiiiii Orice stat de tip nou, care a ieşit regenerat din 
cloaca democratică, duce o politică de ridicare fizică a 
poporului şi una culturală de renaştere a lui morală şi 
spirituală. Germania nouă a azvârlit imediat peste graniţă 
pe toţi pornografii iudaici şi chiar pe scriitorii germani 
infectați de iudaism. Italia a sancţionat imediat pe un 
nuvelist scabros. Fără discuţieiă Criticaştrii noştri au ţinut 
congres pentru a apăra libertatea scriitorilor porcoşi de a 
distruge sufletul românesc, l-a prezidat marele găgăuţ 
filosofic, d. prof. Constantin Rădulescu-Motru Ministerul 
Educaţiei Naţionale e obligat să ia măsuri împotriva 
acestor criticuţi care sunt, din nenorocire, şi profesori”5%5. 
Fireşte că, cu acest prilej, publicistica naționalistă s-a 
năpustit împotriva literaturii suprarealiste, găsită vinovată, 
ca o expresie a iudaismului, de pervertirea literaturii 
(Bogza se afirmase, deşi neevreu, ca poet suprarealist). In 
articolul lui Horia Stamatu, la care m-am mai referit, se 
afirma: „Dacă literatura suprarealistă propriu-zisă nu a 
realizat un corp perfect adaptabil teoriei, consecinţele ei 
au fost imense. Toată infecția publicisticei de după război, 
de când scriitorii îşi exhibează cele mai deplorabile 
asociaţii pe care le poate face mintea lor, nu se datorează 
decât acestui efort de pseudolibertate început de 
suprarealişti”511. Ideea o va relua, în 1940, Radu Gyr, 
dezvoltând-o aproape în acelaşi fel: „«Avangardismul» 
purces să «revoluţioneze» arta contemporană, în frunte cu 

Tristan Tzara şi A. Breton, sub zodiile spiritului iudaic şi 
ale dialecticii materialist-istorice, nu şi-a putut arunca 
ancore solide în fenomenul literar. A fost doar o trecere 
penibilă a unei corăbii-fantomă, aducătoare de molimă 
străină. Într-adevăr, spiritul avangardist, dublat de spirit 
judaic, cu toată ofensiva insurecţiilor sale, a rămas 
permanent excentric şi artei, şi literaturii adevărate. O 
incompatibilitate cu frumosul izvorât din vistieriile etnice, 
o infirmitate organică i-a cancerat într-o structură 
Procesul de lichidare a avangardismului a fost înregistrat 
atât în cultura noastră, cât şi aiurea”. Şi, evident, nu putea 
lipsi din acest rechizitoriu motivul iudaismului ca factor 
dizolvant în spaţiul cultural. Cum se exprima poetul Radu 
Gyr, „«scuipă tot», neagă tot, lucrează tot, e însăşi ofensiva 
spiritului judaic în cultură”5%. Cu doi ani înainte, la fel 
vorbea despre avangardism şi modernism în general 
Vintilă Horia în fireşte, Porunca Vremii: Am imitat, deci am 
suferit pe rând toate degradările Occidentului. Literatura 
noastră de nuanţă avangardistă sau pur şi simplu semită a 
avut de la început marea şansă de a fi ocrotită de aripa 
înţelegătoare a unui critic cu reputaţie. Dl Eugen 
Lovinescu a fost mentorul spiritual al acestui gen 
anticultural care nu numai că nu ţinea seama de nicio 
tradiţie, dar privea cu dispreţ orice încercare de 
normalizare a producţiei noastre literare. Am putut asista, 
atunci, la lansarea unei vaste galerii de neisprăviţi pe care 
Lovinescu aplica numaidecât pecetea genialităţii. Reacţia 
anticulturală a Zburătorului trăieşte de altfel vie chiar în 
opera de literat a creatorului ei, care ne-a oferit imaginea 
unul Eminescu monstruos, demonstrând, prin aceasta, 
inaderenţa totală la marile valori ale trecutului. Am trăit 
astfel în dizolvarea fiinţei noastre însăşi, am acceptat servil 
invenţia unui prezent artistic liber şi am distrus tot ce 
spiritul românesc adunase pentru marele regal al gloriei 
de mâine. Consacrarea universală a literaturii noastre a 
suferit din această pricină o întârziere de două decenii 

lată unde a dus invazia spiritului semit în literatură, spirit 
în care s-au integrat cu atâta frenezie atâtea generaţii 
româneşti”, Aş adăuga, pentru a înţelege modelul de 
literatură preconizat de Porunca Vremii, că în numărul ei 
din 28 mai 1938 o întreagă pagină îi era închinată lui 
Vasile Militaru (cu prilejul a 30 de ani de activitate 
literară). Titlul paginii era „Vasile Militaru, o mândrie a 
neamului”. Cum se vede, înfruntarea dintre democraţie şi 
extrema dreaptă şi-a găsit reflex răsunător în planul 
artelor şi al literaturii. Cei ce exaltau totalitarismul au fost 
deopotrivă preocupaţi să juguleze libertatea expresiei în 
artă. 

3. Analiştii vieţii şi operei lui Sadoveanu găsesc că 
pragul despărțitor între două vârste literare este anul 
1928. Două perioade nu numai în viaţa scriitorului, ci 
reflectate, profund, şi în opera sa. Prin 1926 - 1927 în 
viaţa lui Sadoveanu s-a petrecut un fapt bogat în 
consecinţe. A devenit mason. Iniţierea s-a produs ceva mai 
înainte. Acest proces inițiatic îi va modifica 
Weltanschauung-ul şi, prin reflex, opera. E evident că 
Hanu' Ancuţei (1928), Zodia Cancerului (1928), Baltagul 
(1930), Creanga de aur (1933), Fraţii Jderi (1935 - 1943), 
Divanul persian (1940) marchează o altă vârstă creatoare 
şi nu e departe de adevăr că această purificare se 
datorează şi demofiliei noului Wettanschauung cristalizat 
din 1926 - 1927. Demofilia dintotdeauna a scriitorului se 
potenţează şi repudierea extremismelor politice sporeşte 
în forţă. Extremiştii de dreapta îl reproşează apartenenţa 
la masonerie (în cadrele căreia scriitorul urcase până la 
treptele cele mai înalte - gradul 33 şi mare maestru). Şi, 
prin consecință, adoptarea unor atitudini deschis 
democratice care, prin ele însele, semnificau repudierea 
extremismului de dreapta, manifestat în anii treizeci cu 
atâta virulență. În 1936, Sadoveanu acceptă să preia 
funcţia de director al cotidienelor Adevărul şi Dimineaţa. E 
probabil că această funcţie era mal mult una simbolică, 


546 Vintilă Horia, „Dominația prin cultură". Porunca Vremii, VII, nr. 
1078, 10 mai 1938. 


deşi colaborările sale în gazetele pe care le conducea nu 
lipsesc. Sadoveanu a acceptat această demnitate 
directorială într-un moment când forţele politice de 
dreapta şi extrema dreaptă, ca şi gazetele lor, 
declanşaseră o violentă campanie împotriva celor două 
cotidiene ale  democratismului militant. Gestul lui 
Sadoveanu li s-a părut o sfidare. Şi cum ele se considerau 
exponentele integrale ale românismului, Sadoveanu a fost 
denunţat ca un dezertor înstrăinat, jidănit. Trebuia, de 
aceea, pedepsit. Valul injuriilor s-a dezlănţuit fără zăgaz. 
Nicio injurie, oricât de dezmăţată, nu era de prisos şi, de 
aceea, a fost folosită fără jenă. Invectivată nu îi era numai 
persoana, ci şi opera. Brusc, opera lui Sadoveanu nu mai 
avea valoare şi era prezentată ca un pericol naţional de 
care contemporanii ar trebui să se ferească. Se îndemna 
chiar la arderea cărţilor scriitorului. 

A decupa, din aceste gazete grobiene, atacurile 
injurioase împotriva omului Sadoveanu şi a operei sale mi 
se pare, aici, necesar. E un act de simptomatologie 
caracteristică pentru peisajul vremii. Concomitent cu 
Arghezi, extrema dreaptă îl anatemiza şi pe Sadoveanu. Pe 
primul pentru pretinsă pornografie, pe cel de-al doilea 
pentru antiromânism. Şi s-a întâmplat astfel ca opera 
interbelică reprezentând, probabil, cel mai acut sufletul 
românesc să fie denunţată ca înstrăinată şi potrivnică 
românismului. În noiembrie 1936, Porunca Vremii, mereu 
la datorie, nu ezita să scrie: „Astăzi când văd că el 
(Sadoveanu, n.n.) a împins abdicarea de sine şi ignominia 
până acolo încât să slujească drept emblemă unei firme 
printre tejghelele căreia operează bandiții am început să-l 
compătimescţi] Dacă era om cinstit, Sadoveanu ar fi 
continuat să-şi diriguiască atât talentul, cât şi conduita lui 
civică pe linia de credinţă a marilor destine româneşti M. 
Sadoveanu s-a purtat însă cu desăvârşire altfel: a trecut cu 
totul, cu ceafa lui groasă, cu burta lui încăpătoare, cu 
impudicitatea şi felonia lui de mason, nu numai cu talentul, 
în tabăra jidanilor M. Sadoveanu e deci un apostat şi un 
trădători Se cuvine izgonit dintre noi cu pietre şi 


huiduieli ca o încarnaţiune a ce poate fi mai mişelnic”5%. Şi 
acelaşi gazetar: „M. Sadoveanu e un vânzător al 
intereselor româneşti, un trădător al cauzei naţionale. 
Trecând pentru câţiva arginţi în tabăra duşmanilor 
românismului şi-a renegat toată munca şi toată risipa de 
suflet ce o închinase altarului literaturii. Şi cel puţin cât va 
trăi, el trebuie trecut sub această etichetă dezonorantă a 
trădării Un om care nu crede el însuşi risipa de suflet ce 
a dăruit-o în scrierile lui nu mai poate fi un mare scriitor, 
adică un artist, un creator. Fiindcă adevăratul creator 
trebuie să aibă în el flacăra divină a cinstei sufleteşti. Şi M. 
Sadoveanu a făcut dovada că nu o are”, Caricaturi îl 
înfăţişau în ipostaze invectivante. I se schimbase şi numele 
în Jidoveanu. La 4 februarie 1937, această gazetă informa, 
cu satisfacţie, sub titlul ţipător „M. Sadoveanu țintuit la 
stâlpul infamiei”, că, la Fălticeni, Consiliul Comunal a decis 
schimbarea denumirii străzii M. Sadoveanu în Sf. Nicolae, 
cum se numise până în 1931. Apoi s-a elogiat arderea 
cărţilor lui Sadoveanu, de către cuzişti şi legionari, în 
Cadrilater şi Hunedoara. Şi se amintea că scriitorul 
primise acasă câte un exemplar din Baltagul şi Cazul 
Eugeniţei Costea ciopârţit cu toporişca. Erau, toate, 
semnale într-o vreme când legionarii întocmeau liste 
negre, desemnând şi echipe ale morţii. În numărul din 5 
februarie 1937 al Adevărului, Sadoveanu a replicat în 
articolul „Mic bilanţ”, celor ce i-au ars cărţile: „Dacă aţi fi 
cetit acele cărţi, voi, umiliţilor şi ofensaţilor, aţi fi aflat în 
ele mângâierea în necazurile de azi şi nădejde în ziua de 
mâine. Aţi fi găsit o fierbinte credinţă în acest popor aşa de 
maltratat de către oameni vicleni şi o siguranţă că 
Dumnezeu va scoate la liman dreptatea celor mulţi”. Cu 
patru zile mai înainte, la 1 februarie 1937, chiar directorul 
ziarului  Porunca Vremii, Ilie Rădulescu, semnează 
articolul-chemare, pe întreaga pagină întâi, „Români şi 

românce, pedepsiţi trădarea lui Sadoveanu”. Articolul avea 
şi un subtitlu: „Scoateţi din biblioteci toate operele 
sufletului de năpârcă al lui M. Sadoveanu şi aruncaţi-le 
flăcărilor”, întreg articolul este un îndemn la pedeapsă: 
„Mihail Sadoveanu trebuie pedepsit. Trădarea lui trebuie 
stigmatizată cu ultima vehemenţăiii Sadoveanu ori a minţit 
o viaţă întreagă, ori a înnebunit, acum, în prag de sfârşit 
de viață Sadoveanu nu trebuie să trăiască în amintirea 
acestui neam decât ca trădător, ca infamă unealtă a iudeo- 
comunismului. Nici urmă din minciuna operelor lui nu 
trebuie să mai rămână. Toate bibliotecile voastre, toate 
ungherele caselor voastre trebuie scotocite şi deparazitate 
cu de-amănuntul de perversitatea lui Sadoveanu. Cu 
mâinile ferite în mănuşi, otrava trebuie strânsă, filă cu filă, 
şi distrusă. lar cenuşa - în maldăre - aşa cum au făcut 
bravii români din ţara lui Decebal, trimisă Sărindaruluiii 
însănătoşirea morală a unei naţiuni nu se poate dobândi 
decât arzând gunoaiele şi punând pe fruntea canaliilor şi 
trădătorilor stigmatul fierului roşu”. (Două imunde 
caricaturi erau instalate în mijlocul paginii pentru a spori 
efectul.) Şi campania, însoţită de caricaturi, a continuat. 
Când Consiliul Comunal din Fălticeni a decis, prin vot, să 
nu-i retragă lui Sadoveanu titlul de cetăţean de onoare, 
Porunca Vremii a ricanat la 18 februarie: „Din milă, 
desigur, nu a fost sancţionat pentru a doua oară în târgul 
său natal (de fapt, târgul natal era Paşcani, n.n.), 
trădătorul”. La 20 februarie, N. Crevedia revenea asupra 
faptului, scriind: „Nu, nu, să nu-i cerem domnului 
Sadoveanu, cel mai feroce ucigaş din ţara asta, ca într-o 
clipă de cufundare în sine şi de remuşcări să îndrepte şi 
asupra cărnurilor sale propria armă de vânătoare”. La 12 
martie 1937, Sadoveanu se automărturiseşte în articolul 
„Păcat”, înserat, fireşte, în Adevărul, pomenind de 
„insanităţile şi calomniile ce mi se adresează”. Şi declară 
liniştit, cum îi era felul: „Socotesc că am scris pe paginile 
vieţii unde ceea ce şi peste o mie de ani aş putea ceti fără 
să mă ruşinez. Din această pricină nu am fost în stare să 
răspund neadevărurilor şi grosolăniilor pe care unii 


interesaţi sau unii duşmani le-au acumulat împotriva mea. 
Am disprețuit şi am întors faţa de către ceea ce am socotit 
că e o ofensă Dumnezeului meu, pe care l-am slujit drept. 
Mărturisesc: nu m-am întristat cugetând, că atunci când îşi 
muşcă limbile ponegritorii mei sunt în primejdie să moară 
otrăviţi”. Şi cum campania continua, tot mai veninoasă, 
prietenii l-au rugat să replice. La 28 martie 1937 le-a 
răspuns senin, în articolul „Polemică” (desigur, publicat în 
Adevărul): „lubiţi şi stimaţi prieteni, iertaţi-mă când vă 
declar că, oricât m-aţi îndemna, nu voi răspunde atacurilor 
ce mi se adresează de anume oameni şi anume presă. Ca 
să onorez pe un adversar al meu cu o polemică, trebuie să 
mă onorez eu însumi cu lupta ce mi se propune, iar 
această luptă trebuie să fie în slujba ideilor, pentru a 
lumina un adevăr. Când mi se adresează injurii, când pe 
cei care fac asta îi bănuiesc de rea-credinţă şi interes, nu 
socotesc că aş avea dreptul să tulbur şi eu echilibrul 
sufletesc al semenilor mei, şi nici n-aş putea să urmez pe 
alţii pe calea asta, întrucât am învăţat de la neamul meu 
cuviinţa şi demnitatea”. Dar n-a pregetat şi în acest articol 
să scrie apăsat: „Sunt desigur un adversar al regimului 
naţional-socialist, al regimului naţional-socialist la noi mai 
cu seamă”. 

Atunci, au intervenit, proteguitor, prietenii şi 
admiratorii sau, altfel spus, cei din lumea scrisului care 
considerau că trebuie să respingă ofensa adusă omului 
Sadoveanu şi marii sale opere într-un gest de solidaritate. 
La 1 aprilie 1937 apare un Protest al intelectualilor care 
blamează încercarea de „asasinare morală a celui mai 
reprezentativ şi mai autentic scriitor român contemporan”, 
condamnând incendierea unor cărţi care sunt „cele mai 
româneşti, ca suflet şi preocupări, ca mentalitate şi 
expresie, din câte a produs literatura noastră”. Printre 
semnatari: Rebreanu, Lovinescu, Ralea, Eftimiu, A1.A. 
Philippide, Topârceanu, Petru Groza, Z. Stancu, Const. 
Balmuş, Demostene Botez. 

Campania împotriva lui Sadoveanu, evident, a 
continuat. De fapt, ea se declanşase, în Porunca Vremii, de 


către N. Crevedia încă înainte de noiembrie 1936. În iunie 
1936, Crevedia îl apostrofa, ironic nevoie mare, pe marele 
scriitor: „De la o vreme, primarul (M. Sadoveanu, n.n.) e 
francmason şi umanitarist. În această calitate, marele 
fermier colindă ţara şi propagă nişte principii vurâte care 
sunt împotriva şi a tradiţiei, şi a spiritului românesc în care 
unii văd că se integrează opera lui M. Sadoveanulă Eşti, 
coane Mihai, academician, laureat, mare prunar, mare 
băsnar, mare văcar, porcar mare, o să fii şi profesor 
universitar. Eşti gras, eşti frumos, sănătos, eşti în tur cât 
baniţa, dar nu eşti scriitor român. Ruşine, coane 
Mihai!”5%. S-a raliat insultelor anatemizante, după 
noiembrie 1937, şi Șfarmă Piatră. Al. Gregorian, directorul 
publicaţiei, scria: „Mihail Sadoveanu şi-a vândut de mult 
sufletul Marelui Arhitect masonic al Universului şi lui 
Ucigă-l toaca Scriitorul, marele scriitor Mihail 
Sadoveanu a murit definitiv atunci. Zadarnic au căutat 
prietenii şi chiar noi să-l înviem. Ceea ce ne-am obişnuit să 
vedem de atunci încoace pe stradă, arătarea aceea obeză, 
cu guşa răspândită în etaje şi cu pălăria imensă cât o tavă 
era, de fapt, numai cadavrul lui ambulant pe care îl purta 
printre noi puterea înfricoşătoare a blestemului. Sufletul şi 
l-a ucis, aşadar, Sadoveanu 33 în speluncile masonice. Ce a 
mai cumpărat Olla Marcovici? Fireşte, ce mai rămăsese 
nevândut din el: pielea. De altfel, numai de piele mai avea 
nevoie. Ovreiul a luat-o, a împăiat-o şi a aşezat-o apoi pe 
scaunul «directorial». Bourul Moldovei, umflat cu paie şi 

poate chiar circumcis stă acum ţeapăn în biroul Breuerilor 
din strada Sărindar. Destinul trist şi mizerabil al lui M. 
Sadoveanu s-a încheiat aci, în ghetto”5%. Evident, a 
intervenit şi Nichifor Crainic: „Mihail Sadoveanu director 
al ziarelor Adevărul şi Dimineaţa. Parcă nu-ţi vine să crezi. 
Te doare că trebuie să creziiii Încăpăţânat în orbirea 
simplistă ce-l stăpâneşte, d. M. Sadoveanu nu-şi mai dă 

seama că drumul pe care se povârneşte e drumul morţii 
morale definitive Nu trebuie să ocolim cuvintele: actul 
lui M. Sadoveanu e o trădare de ţară. Voi, tineri al 
României zbuciumate, legaţi-vă rana inimii şi scrieţi în 
negru lângă numele lui Ieremia Golia şi Alex. Sturdza 
numele lui Mihail Sadoveanu”%!. Şi cum putea lipsi din 
acest cor de blesteme şi denigrări Buna Vestire? Toma 
Vlădescu scria aici: „Să fim drepţi, d. Mihail Sadoveanu, 
sărmanul, astăzi nu mai poate să scrie. Totul se repetă 
până la o monotonie insuportabilă, ca un final neresemnat 
care îngână, intolerabil, un glas stins. Din Sadoveanu n-a 
mai rămas decât asta, atât, şi, dacă vreţi (cu orice preţ), 
«gazetarul», un gazetar care încearcă de mult să scrie 
primul articol bun de ziar. Nimeni însă nu-l mai 
aşteaptă”**?. Şi, în 15 iulie 1937, Mircea Streinul decreta 
că „Mihail Sadoveanu a încetat de mult să mai fie român”. 
În sfârşit, iată o invectivă semnată de un critic literar. 
Ovidiu Papadima scria în Sfarmă Piatră din 4 noiembrie 
1937: „Sadoveanu a fost odată un scriitor neaoş românesc 
nu prea cult, nu prea inteligent, dar clocotind de puterile 
vil de creaţie ale pământului moldovenesc Şi iată-l pe 
Mihail Sadoveanu în chip de cimpanzeu, bătând cu o 
măciulie învăluită-n vată într-o piele de porch Şi fiara 
domolită, îmbătată de stârvuri care a ajuns acum 
Sadoveanu acolo, nu şi-a putut da seama, fireşte, ce crimă 
facejii Mârşăvenia aceasta a lui M. Sadoveanu sub a treia 
lui faţă, poporul acesta sincer şi adânc creştin sunt sigur 
că n-o va uita "555. 

Din fericire, această năvală a injuriilor şi blestemelor 
a fost întâmpinată cu rezistenţa spirituală a conştiinţelor 
oneste. Pe lângă protestul scriitorilor şi intelectualilor 
amintit, care se solidariza cu marele prozator, în 

septembrie 1937 a intervenit gestul magnific al 
Universităţii din laşi, care îi decernase titlul de doctor 
honoris causa. Solemnitatea, pilduitoare, a stârnit bucurie 
şi satisfacţie printre admiratorii lui Sadoveanu, dar şi 
protestele neputincioase ale adversarilor. In Porunca 
Vremii, Ilie Rădulescu a semnat articolul „Mehală 
Jidoveanu dr. honoris causa!”: „Rămâi înmărmurit. Cum se 
poate o astfel de neruşinare? Mihail Sadoveanu, tristă 
slugă a Kahalului, dr. honoris causa al Universităţii laşi? E 
cu putinţă să ne scufundăm în atâta noroi? Eu vă 
mărturisesc că nu găsesc suficient de tari cuvinte să-mi 
manifest indignarea, simt că n-am destulă vehemenţă să 
înfierez, cum se cuvine, această nemaipomenită oroare "55%. 

Indignare inutilă. Marii scriitori ai ţării, fie că era 
Arghezi, fie Sadoveanu, injuriaţi de extrema dreaptă, au 
găsit apărători pe măsură în conştiinţa spirituală 
democratică a ţării. 

Dar, cum prezentul era considerat odios şi vidat de 
speranță, se milita pentru viitorul prezentat luminos, iar 


pe plan extern, ascensiunea fascismului şi a hitlerismului, 
umilind vechile democrați, aducea, de asemenea, vânt la 
pipa legionarismului. Dominau, printre tinerii devotați 
legionarismului, buna-credinţă, inocenţa şi puritatea într- 
un ideal care II se părea atoatesalvator. Sufereau pentţu el 
prigoane, osânda publică, închisoarea. Dar nu dezarmau. 
Când se vor trezi, va fi prea tfrdu. A fost aici şi acum, e 
necesar să fie spus, o tragedie a unei generații în derută, 
care s-a aruncat orbeşte pe calea totalitarismului şi a 
Interdicţiei liberei cugetări. Eugen  lonescu, bun 
cunoscător al fenomenului, l-a fixat, memorabil, în 
Rinocerii. A judeca fenomenul legionar pamfletar şi 
adjectival e o cate contraproductivă. El trebuie înţeles cum 
a fost şi ce a fost cu ochii eliberap de copertina 
prejudecăților de tot felul. 

Pentru cei care au trăit cu iluzia unui timp interbelic 
cu valoare de model, Anii treizeci. Extrema dreaptă 
românească a lui Z. Ornea a avut un efect demitizant 
major. Cartea a arătat că, departe de a fi fost paradiziacă, 
epoca a fost şi a unei grave maladii sistemice, maladia 
extremistă şi prototalitară, care n-a lăsat nimic neatins, de 
la istoria politică la cultură şi viaţă personală. Ba, mai 
mult, studiul lui Z. Ornea a arătat, cu citate extinse şi 
convingătoare pentru orice cititor de bună-credinţă, că 
destui autori care abia începeau să fie recuperati, cum ar fi 
Nae Ionescu, Nichifor Crainic, Eliade, Cioran şi alţii, 
departe de a fi un model bun la toate - de la profunzimea 
viziunii metafizice la concreteţea soluţiilor politice -, 
trebuie citiţi precaut, fiindcă au fost ideologi sau numai 
adepţi ai extremismului de dreapta 

Marta Petreu 

Scrisă în bună parte înainte de 1989, această carte n- 
a avut nicio şansă de tipărire în anii din urmă ai unui 
regim naţional-comunist. Z. Ornea nu întreprinde pur şi 
simplu o critică de la stânga a ideilor de extremă dreaptă, 
deşi marxistul care era nu se dezminte, ci şi una plină de 
bun-simţ şi respectuoasă faţă de adevărul istoric. Înainte 
de a se declanşa, urmare a publicării unor texte uitate ori 


ignorate mai devreme, campania contra „fascismului” lui 
M. Eliade şi al congenerilor săi, Z. Ornea a analizat cu 
fineţe şi fără spirit de revanşă deriva ideologică. Z. Ornea 
s-a priceput ca puţini alţii să înfrunte riscul de a 
transforma orice analiză a ideilor în dogmatismul de 
rigoare. În loc să ocolească monstrul, i-a făcut faţă. Era de 
fapt un social-democrat căruia epoca de după 1971 îi 
oferea o nouă provocare. A fi de stânga în plin 
protocronism constituia o neşansă, ca şi a fi obiectiv în plin 
dogmatism. Alunecarea spre şovinism a comunismului 
românesc în deceniile 8 şi 9 confirma analizele lui Z. Ornea 
despre anii treizeci şi făcea similitudinile atât de izbitoare, 
încât devenise mai uşor să critici stânga democrată decât 
dreapta legionară. Nu monografia despre Gherea i-a creat 
autorului greutăţi cu cenzura, ci aceea despre extrema 
dreaptă din deceniul 4... 

Nicolae Manolescu 

